
JUGOSLAVENSKA KULTURA 


ZAJEDNO I DRUGAČIJE 
ILI 
O AKTUELNOSTIMA NAŠE SAVREMENE KULTURE 


Dobrica Ćosić 


Šta je to jugoslovenska kultura i kako da se u ovom trenut- 
ku o njoj govori; šta je socijalističko u kulturi; šta je kultura 
socijalizma, šta je opšte, zajedničko, novo u nacionalnim kultu- 
rama naše zajednice i sveta danas? 

Zajedno sa tim opštim pitanjima postoje i ova: 

ima li doista stvarne koristi, javno i privatno toliko kritiko- 
vati našu, svoju «društvenu koncepciju kulture, kulturnu politi- 
ku, kulturnu nepolitiku u uslovima opšte tvrdokornosti duha, 
isključivosti, konformizma na svim stranama i nedovoljnih na- 
pora za sporazumevanjima i koncentracijom snaga i znanja ove 
generacije; 

mora li se stvarno ostati, ne samo materijalno-ekonomski, 
već i moralno, idejno, istorijski u okvirima i svim determina- 
cijama »društvene službe«, u šta zakonodavni konstruktori druš- 
tveno-političkog sistema institucionalno smestiše tu uslužnu i ne- 
jaku našu kulturu; 

da li je uvek umesno i opravdano u uslovima teške borbe za 
najelementarnije životno-civilizacijske uslove, za nasušne potre- 
be savremenog čoveka, za stvaranje i obezbeđivanje neophodnih 
objektivnih pretpostavki i materijalnih temelja socijalizma, to- 
liko uporno insistirati na materijalno-društvenim problemima 
umetnosti i celokupne kulture i ispoljavati revolucionarnu i in- 
telektualnu srdžbu prema savremenicima koji drže kulturu u 
celini na sporednim kolosecima opštedruštvenih preokupacija i 
investiranja; 

koliko je naša jugoslovenska »inteligencija« ispoljila stvara- 
lačku kondiciju neophodnu opštedruštvenim potrebama, mo- 
gućnostima i uslovima, koliko je doista postala pokretački su- 
bjekt, ne kao društvena grupa i profesija, već kao energija zna- 
nja, moralne svesti i istorijske odgovornosti, koliko se, dakle, 
naša intelektualna energija stvarno integriše u celokupnu struk- 
turu ovog društva, i pod kojim uslovima; 

da li Savez komunista Jugoslavije, kao tvorac društvenog 
projekta našeg doba, ima svoju dalekosežniju i određeniju druš- 
tvenu koncepciju kulture, ili se smatra da su dovoljna najopštija 
deklarisanja u okviru klasičnih marksističkih shvatanja, da su 
za orijentaciju i praksu komunista dovoljna načela formulisana 
u Programu SKJ i tekuće ideološko-političke direktive, koje se pre- 
težno svode na imenovanje negativnih pojava i na političku ge- 
neralizaciju prilika vezanih za funkcionisanje društvenog uprav- 
ljanja i problematiku raspodele ličnih dohodaka; 


da li je sistem društvenog upravljanja i samoupravljanja u 
kulturi, prosveti, nauci, svojem strukturom, oblicima, metodama 
delovanja i odnosima prema ostalim društvenim sadržajima, a 
naročito prema ekonomici, tako postavljen, izgrađen i na tak- 
vom stupnju da u najbitnijem realno obezbeđuje proces huma- 
nističkog podruštvljenja kulture, i intelektualnog stvaralaštva; 


da li je materijalni položaj nauke, prosvete, kulturnih insti- 
tucija, sa postojećom društvenom strukturiranošću, kao i vlada- 
jućim nivoom i principima nagrađivanja najviše i najbolje što 
možemo da imamo u ovim uslovima i sa postojećim snagama, 
tj. da li je najcelishodniji interesima progresa; 

da li su sa socijalističkih stanovišta održivi vladajući prin- 
cipi materijalno-financijskog obezbeđivanja prosvete, koji si- 
romašne i »nerazvijene« stavljaju u izrazito neravnopravan po- 
ložaj prema onima koji su imali sreću da su rođeni i da rastu u 
opštini gdje je podignuta rentabilna fabrika, i to, uglavnom, 
sredstvima celokupne zajednice; 

da li smo date društvene, ideološko-političke pretpostavke 
slobode stvaralaštva potvrdili stvaranjem novih vrednosti i ti- 
me daljim stvaranjem slobode i od i za, ili se najčešće u grani- 
cama građanskog lojalizma prema postojećem stanju njiškamo 
između sitnih političkih izgreda i »mudre« nesavremenosti i ne- 
aktuelnosti; 


da li društvena zajednica i danas ne može nešto više i svrsi- 
shodnije da investira u materijalne i institucionalne osnove 
kulture, da li još uvek objektivno ne može da obezbeđuje povolj- 
nije materijalne uslove za potpuniju i svestraniju realizaciju 
intelektualnog potencijala današnjih generacija, da li se sred- 
stva koja se daju za kulturu racionalno koriste? 


Ne znam. I nemam mnogo pouzdanih odgovora na ova i to- 
lika druga pitanja koja pulsiraju našom savremenošću. I nisam 
ih postavio ni zbog kakvog svođenja računa sa savremenicima. 
Nikog ne prekoravam. A najmanje želim da dovodim u sumnju 
velike rezultate i mnoge trajne vrednosti ostvarene u kulturnom 
preporodu zemlje u poslednje dve decenije. Obuzeti svešću viso- 
kih zahteva, nemirom nad stvorenim, ambicioznošću revolucio- 
narnog doba, a onda i potišteni izvesnim ozbiljnim neuspesima 
i neostvarenostima, mi u našim nacionalnim kulturama, do o- 
voga časa, nismo izrekli ozbiljnu i sintetičku reč o ukupnim re- 
zultatima i vrednostima naše kulturne revolucije i njenih dome- 

ta. A ako smo to i činili, i kada smo to činili, činili smo gotovo 
isključivo sa političkog stanovišta, dakle, kriterijumima politič- 
ke utilitarnosti i njene mobilizacione intencije. Ta politizacija 
kulturnih rezultata, kada je i savesna u meri procena, prosto nas 
je zamorila i otupela svojom jednostranošću. Zato, valjda, u 
našim javnim razgovorima o kulturi, prećutkivanje ili podra- 
zumevanje pozitivnog i postignutog, i iz subjektivno-psihološ- 
kog razloga počinjemo da osećamo kao potvrdu nekakvog višeg 
intelektualnog ukusa i stila. Duh stvaralaštva, kao što se zna, 
ne tvori samo sumnja, nezadovoljstvo, negacija; duh stvaralaštva 
tvori i svest o sopstvenoj moći, samopouzdanje, zadovoljstvo o- 
stvarenima, istinito saznanje svojih vrednosti. Ova kondicija je 
upravo neophodna kolektivu, naciji, našem društvu danas. Mo- 
ralnu pretpostavku nadi i optimizmu vidim uvek u nonkonfor- 
mizmu, a njenu objektivnu zasnovanost ne na idealizaciji stvar- 
nosti, već na njenom racionalnom i što istinitijem saznanju. Ve- 
liki usponi kulture uvek su bili delo i velike nade i samopouz- 
danja čovekovog. Imam osećanje da taj duh nedostaje u našim 
danima; njega dovoljno ne afirmiše naša kulturna misao i time 
ispoljava neke vidove starosti i zamora, ozbiljno-rizikujući da 
se otuđi od generacije koja u ovim danima startuje u svoj život 
i istoriju. 

Zato mi se čini da je svestranost u razmatranju kulture da- 
nas, dakle, društva danas, moć koja nam ozbiljno i na svim 
mestima nedostaje. 

Umesto asocijacija koje će da slede, na temu — jugosloven- 
ska kultura, u ovom času najradije bih pisao skicu poetske 
vizije kulturnog društva, tj. socijalističkog društva. Ali na ovoj 
našoj, zemljanoj Planeti. I za ove naše ljude što u svojim or- 
manima neće imati skafandere. Po svemu, većina nas i naših 
potomaka prinuđena je da odživi vek, da brine, plače i smeje se 
u Zemljinom gravitacionom krugu, pa nam je umesto zvezdanih 
i zvezdastih utopija, i kad nismo u bioskopima, i kad nismo 
srećni i samozadovoljni, potrebno i nešto više nade, makar u 
svemu i neostvarive, nešto ljudskije vizije, makar bila po nečemu 
i utopijska, nešto jarkije (ne ružičaste) perspektive, makar i pe- 
sničke, ali samo ne tehnokratske. Naravno, znamo, čoveka čini 
ostvareno i ostvarenost; ali čoveka isto tako čini i neostvareno 
i neostvarenost. Možda su večne težnje za višim, velike čežnje i 
daleki ciljevi, možda su neostvareni ideali — najveći dometi čo- 
vekovi. 

Međutim, u našem trenutku dužni smo da više razmišljamo 
O ostvarivom i mogućem; dužni smo da delamo. Odlučujem se 
da imenujem nekoliko aktuelnih problema jugoslovenske kul- 
ture; svi su opštepoznati, ali to im i potvrđuje značaj. 


1 


Ipak, teško se može pristati zbog društva i ljudi, zbog istorij- 
skog smisla socijalizma i njegovog sadržaja da kultura jeste 

samo »društvena služba«, »sektor« i u tekućem dnevnom redu 
jugoslovenskog socijalizma najčešće pod tačkom razno. (Da li 
je pravilno, drugovi zakonodavci i formulatori naše političke 
konstitucije i društvenih »instrumenata«, da u jedinstvenoj 
strukturi socijalističke samouprave i njenih intencija oslobo- 
dilačke revalorizacije stvaralaštva, da li je, dakle, pravilno da se 
u ovom društvu bilo kakav rad i bilo kakva društveno-korisna 
aktivnost kvalifikuje i tretira kao služba, čak ako je reč i o 
kulturi i prosveti, čak ako je reč i o služenju društvu a ne ka- 
pitalistima, državi, birokratiji? Zašto pod »službu« ne podvede- 
mo i privredu, jer, ako ona jeste proizvođač nesumnjivo upo- 
trebnih dobara, i kultura i prosveta takođe proizvode izvesne 
vrednosti, vrlo često upotrebne, a ponekad i trajne). Po druš- 
tvenom i ljudskom značaju, na primer, pozorišta nikako ne 
smatram ravnim željezarama, umetničke galerije — centralama, 
biblioteke — bolnicama. Naprotiv, naprotiv. Ali ih smatram 
za društvo i savremenike neophodnijim od podužeg spiska in- 
vesticija, koje ne nabrajam samo zbog konciznosti teksta, bu- 
dući da je ta vrsta primera opšte poznata. Problem nikako ne 
želim da razgorevam zahtevima za milijarde kulturi. Jer te mi- 
lijarde treba doista prvo proizvesti, a potom one se moraju 
demokratski i socijalistički raspodeljivati. Ne radi se, dakle, 
o kulturi kao svrsi po sebi, kao naddruštvenom cilju, kao neka- 
kvom eshatološkom idealu kome treba podrediti sve, kojim tre- 
ba vrednovati sve ostalo što čini društveno istorijske vrednosti 
i sadržaje ljudske egzistencije. Radi se o kulturi kao o sumi znanja 
bez koga nema u ovim uslovima ni materijalno-tehničkog pro- 
gresa, kao moralu bez koga nema socijalističkih odnosa u druš- 
tvu, kao vrsti i kvalitetu životnih zahteva i normi bez kojih ma- 
terijalni progres ne predstavlja i realno bogaćenje životnih sa- 
držaja i stvaralačkih mogućnosti čovekovih. Radi se, dakle, o 
kulturi kao neophodnom uslovu svih vidova uspešne i stvarno 
socijalističke društvene prakse, kao određenom humanističkom 
sadržaju međudruštvenih i međuljudskih odnosa, kao vidu čove- 
kove slobode i stepenu njegove opšte emancipovanosti i razo- 
tuđenja, kao oplemenjenoj demokratskoj svesti bez koje druš- 
tveno upravljanje i samoupravljanje ne može integralno da se 
realizuje kao viši, najviši oblik političke kulture i političke or- 
ganizacije društva. Reč je dakle, o vladajućim shvatanjima živo- 
ta i njegovog smisla, shvatanjima socijalizma i njegovog sadrža- 
ja, shvatanjima progresa i njegove bitnosti danas. Jer, kao što 
je poznato, ta shvatanja su vrlo različita i u okviru socijalistič- 
kog pokreta i socijalističke ideologije. 

Rešavanje društvenih problema naše kulture danas, nesumnji- 
vo je, ne nalazi se ni u rezigniranom uzdisanju za nekakvim ge- 
nijalnim ministrima za kulturu, ni u postojanju jedne mecenat- 
ske kulturne administracije, ni u efikasnosti Imoćne i pametne 
birokratije; pragmatistička i mecenatska izdašnost nisu vid one 
kulture i onih društvenih odnosa prema kulturi koje treba bilo 
u kom vidu poželeti; ali, očigledno, mnogi problemi ne mogu 

da se reše ni postojećim stupnjem i postojećom strukturom 
socijalističke samouprave, političkom inercijom, dogmatskim i 
doktrinarskim proglašavanjem sredstva za Cilj. Upravo, u ime 
socijalističke demokratije i društvenog upravljanja, neophodno 
je da se slabosti i negativne pojave ne tumače samo kao stvar 
sprovodioca i realizatora sistema, dakle, kao izraz naše ljudske 
nesavršenosti, nedoraslosti, nesposobnosti da oživotvorimo ve- 
lika načela. Mislim da će se izroditi vrlo ozbiljni problemi i teške 
posledice po naš socijalistički progres, ako i dalje sa dogmat- 
skom i doktrinarskom neprikosnovenošću i nekritičnošću bra- 
nimo svaku svoju konstrukciju, svaki oblik, svaki zakon, svaku 
uredbu društveno-političkog sistema, a svaku političku orijenta- 
ciju i meru, čak ako su njeni ishodi izrazito negativni, pravdamo 
istorijskom nužnošću. Stvar je ipak u pomanjkanju doslednosti 
i sadržajnih opsega naše socijalističke demokratije; naime, ona 
mora mnogo više no do sada da se potvrđuje ne samo u domenu 
sprovođenja odluka, već upravo u kreiranju opštih društvenih 
ciljeva, društveno-političke konstitucije, njenog političkog pro- 
grama. Čini mi se da se u našim danima začinje svojevrsna u- 
porna i opasna shematičnost i dogmatičnost na postojećoj struk- 
turi socijalističke samouprave. Čini mi se, da se sve češće nauč- 
ni pristup zamenjuje sa sistemologijom i administratologijom. 
Kao što nije razborito ni opravdano zahtevati punu efikasnost i 
savršenost od jednog malog društveno-političkog sistema koji se 
stvara pod vrlo teškim objektivnim okolnostima, isto je tako 
neumesno i nerevolucionarno svaku kritiku demokratske i hu- 
manističke nedoslednosti sistema društvenog upravljanja pro- 
glašavati antisocijalističkom i dovoditi u sumnju moralnu lič- 
nost i dobronamernost kritičara. 


Ovoliko i ovako isticanje ideološko-političke strane društve- 
nog položaja naše savremene kulture, može se nekome učiniti 
kao nepoštovanje kompetencija, kao neumesno ispoljavanje po- 
litičkog angažovanja u domenima za koje pisac ili intelektualac 
nema neophodnu spremu, ili čak ni ono što se prećutno smatra 
»istorijskim pravom«. Međutim, zauzimanje političkog stanovi- 
šta nije politizacija kulture, zadiranje u političke ciljeve kao 
takve, već traženje putova i oblika za uspešniju socijalizaciju 
kulture, to jest za kulturizaciju i humanizaciju društva. Jer u 
idejnim određenjima prema životu i svome vremenu rađa se 
kultura kao duh i moralni stav, kao koncepcija sveta. Ili se ne 
rađa. Ali problem nije, naravno, samo na strani politike i u oni- 
ma koje nesavremeno i ponekad sa podrugljivom intonacijom 
nazivamo »političari«, hoćemo reći birokrati; problem jeste i u 
nama koje prezrivo zovu »kulturnjaci«, »prosvetari«, »apstrak- 
tni humanisti«, problem jeste i nesavremenost i nerealnost, 
konzervativnost i regresivnost, ne baš malobrojnih naših shva- 
tanja i zahteva, korišćenje i zloupotreba konjunkture stručnosti; 
uporno održavanje lokalnih i provincijskih kriterijuma vrednos- 
ti koje nam obezbeđuju ipak nekakvo društveno mesto i nekakav 

standard, ne baš tako skroman i uvek demokratski situiran pre- 
ma opštim prilikama. 

A iznad svega, problem naše kulture jeste naša mala, nedo- 
voljna stvaralačka produkcija. Ovaj zaključak ako je i tačan, 
nema nikakvog značaja ako ne bi sadržao predlog za svestrano 
razmatranje stanja: da li se naše intelektualne snage dovoljno 
društveno podstiču, da li se one svrsishodno ostvaruju. 


I najzad, prividno pomireno: opšta stvar naše kulture je i u 
objektivnim determinacijama naše prošlosti bliže i dalje, u isto- 
rijskom nivou čitavog našeg društva, prosto u tome: moramo 
realno računati sa faktorom vremena. 


2 


Ako imamo razloga da razmišljamo o jugoslovenskoj kulturi, 
ako jugoslovensko i jugoslovenstvo nisu samo teritorijalne kate- 
gorije i ime jedne državne federacije, ako jugoslovensko i jugo- 
slovenstvo imaju određenu društveno-istorijsku sadržinu i funk- 
ciju, onda je nužno da se saglasimo oko prirode te sadržine i nje- 
nog značenja. To u toliko pre što u našim danima vladaju svako- 
jake konfuzije i idejne proizvoljnosti oko kategorije jugosloven- 
stva, a u nekim sredinama i od strane nekih naših savremenika 
i moralne i političke zloupotrebe. Naravno, nije reč u ovom 
tekstu ni o kakvom nametanju ideja i osećanja, ni o kakvom 
ubeđivanju za jugoslovenstvo i jugoslovensko, a najmanje o 
suprotstavljanju jugoslovenskog i jugoslovenstva srpskom i srp- 
stvu ili slovenačkom i slovenstvu, niti pak o podređivanju jugo- 
slovenskom hrvatskog ili makedonskog, kao ni o jugosloven- 
skom i jugoslovenstvu koje u bilo kom vidu negira šiptarsko, 
mađarsko, hrvatsko, makedonsko, crnogorsko, slovenačko, srp- 
sko nacionalno osećanje i shvatanje. Jer, to jugoslovenstvo i jugo- 
slovensko ne treba doista ni od koga braniti, a proglašavati se 
pristalicom jugoslovenstva danas, za mene je isto što i progla- 
šavati se pristalicom slobode i socijalizma. To je i zato tako što 
je stvarni izbor izvršen ne samo rođenjem; dileme su ukinute 
istorijskom nuždom, svesnom voljom naroda i njegovim slobo- 
darskim i revolucionarnim težnjama. A može, i neophodno je da 
se razmišlja: kako sa stanovišta nacionalnih, individualnih, op- 
štečovečanskih interesa, sa stanovišta progresa demokratije, 
slobode i bratstva, da se unapređuju međunacionalni odnosi 
jugoslovenskih naroda? 


Mi smo danas dovedeni u situaciju da u svim javnim razmišlja- 
njima o jugoslovenskoj kulturi uvek imenujemo sve političke i ide- 
ološke pretpostavke, čak i abecedarne pojmove, ako ne želimo da 
budemo proglašeni nacionalistima, hegemonistima, unitaristima, 
centralistima, birokratima. Ima nečeg teološkog u duhu i atmos- 
feri nekih naših nacionalnih svesti i oko njih; širi se izrazito anti- 
intelektualni odnos tj. neracionalan odnos prema svakom miš- 
ljenju i stavu koji u teorijskom razmatranju o nacionalnom fe- 

homenu i nacionalnim kategorijama nije »naš« tj. moj. Mnogo 
šta što ne može da se zasniva na istini, moralu, demokratiji i 
socijalističkim normama, zasniva se na tobožnjim »nacional- 
nim« pravima i osećanjima. Glavni društveni uzročnici su iz 
ekonomske sfere, a njihovi idejni nosioci su izvesni politički 
i privredni funkcioneri i izvesni intelektualci zajedno sa stihijom 
malograđanskog egoizma i provincijalizma; odnosno politički i 
privredni funkcioneri birokratske konstitucije, oni što svoje 
postojanje sa odgovarajućim egoizmom 1 privilegijama 'oprav- 
davaju interesima nacije, a prava koja još uvek imaju i koja nas- 
toje da sačuvaju tumače kao prava nacije; nosioci takvog i slič- 
nog duha su neki intelektualci koji se smatraju »elitom nacije«; 
upravo oni intelektualci koji u ime nacije i za naciju uživaju ili 
se bore da uživaju privilegije, titule, zvanja i počasti; njihova 
neprikosnovenost je, takoreći, apsolutna. 


1) Tako ovog proleća jedan akademik nije pokazao elementarnu društve- 
nu i intelektua'nu odgovornost u razmatranju stanja i problema naših me- 
đunacionalnih odnosa; on uporno neće da razlikuje internacionaliste od 
unitarista, pristalice socijalističkog jugoslavenstva od hegemonista, insinui- 
rajući svakom jugoslovenstvu nameru »asimilacije« Slovenaca i Makedona- 
ca. Takvi i slični »branioci« »ugroženih nacija« uvek demagogišu sa eko- 
nomskim stanovištima: i računicama, pa na toj osnovi provociraju nezado- 
voljstva svojih sugrađana, sugerišući im da ih eksploatišu drugi narodi, 
sugerišući im u podtekstu, posredno, a usmeno punim ust.ma da je, na pri- 
mer, srpski narod ili »Beograd« zainteresovan za centralizam i »jugoslo- 
venstvo« jednostavno zato što je to njemu ekonomski korisno i isplativo. 
Ti i s'ični »branioci« i zastupnici »ugroženih nacija« progresivnu, demo- 
kratsku svest, najboljeg i najvećeg dela srpskog naroda, svest o neophod- 
nosti vođenja računa o interesima jugoslovenske zajednice kao celine, upor- 
no tumače kao državotvorstvo koje je samo maska velikosrpskog hegemo- 
nizma. Međutim, stvari stoje sasvim drukčije. Sa stanovišta ekonomskih 
interesa, administrativni centralizam, narodu Republike Srbije nikako 
nije odgovarao i ne odgovara. Jer, upravo u tom periodu Republika Srbija 
beleži najsporiji razvitak, odnosno zaostaje za tempom privrednog razvoja 
drugih republika. Potreban je samo mali napor i ne tako velika stručnost 
pa da se, na primer, iz svima dostupnih statističkih materijala vidi stanje 
republičkih i nacionalnih privreda 1947. i danas, i to na osnovu tako si- 
gurnih kriterijuma kao što su dohodak po stanovniku, obim investicionih 
ulaganja, porast zaposlenosti i društvenog standarda. Takođe nije potrebna 
ve'ika stručnost da se sazna j zašto se sve to dogodilo, ako se zna iz kojih 
smo privrednih oblasti crpili sredstva za industrijalizaciju, kako su se for- 
mirali odnosi cena između sirovina i prerađivačkih delatnosti, kakvi su 
bili uslovi razmene sa inostranstvom, i kako se i na kojoj osnovi vršila te- 
ritorijalna diferencijacija ličnih dohodaka, diferencijacija koja nije samo 
rezultat više produktivnosti rada. Te činjenice u brojkama, po normalnoj 
političkoj pameti i logici, trebalo bi da izazivaju sasvim suprotne ideje i 
koncepcije no što su ideje i koncepcije velikodržavnog i birokratskog cen- 
tral zma. Naravno i izazivale su,. i naravno izazivaju i dalje. I takva saznanja 
vanredno uspešno utiču na obrazovanje jedne nedvosmislene političke sve- 
sti: dosledno oživotvorenje načela društvenog upravljanja i samoupra- 
vljanja u svim vidovima Života nacije i društva, u najpunijem vidu obez- 
beđuje upravo ekonomske i životne interese i naroda Republike Srbije. 

. Ali, prepustimo te stvari ljudima koji sa više znanja mogu da razmiš- 
ljaju o ekonomskim odnosima među nacijama. Mislim da je doista nužno 

U izvesnim kulturnim i intelektualnim sredinama, naravno 
ne samo u njima, neguje se odsustvo smisla za realnost, za suš- 
tinske vrednosti, za životni i istorijski interes svog, a samim tim 
i svih naroda jugoslovenske zajednice, svoje i svih kultura, pa 
se seje muđusobna netrpeljivost, nepoverenje, egoizam, prebro- 
javaju se grobovi; u ime »nacionalne kulture«, »nacionalnog 
integriteta« i »nacionalne svesti«, pravdaju se i kontrarevolucio- 
narne, šovinističke, kvislinške ličnosti, pokreti, vojske, političke 
stranke, institucije, okupacijske knjige i časopisi; prekopavaju 
se smetlišta i đubrišta istorije da se »spase« i »afirmiše svoje«. 
U tim »revalorizacijama« nastoji se svim sredstvima da se zlo- 
namerno istaknu sve razlike i nesporazumi među narodima i na- 
cionalnostima, podvlači se sve što nas je razdvajalo i što nas 
razdvaja. Mora se otvoreno reći: glavni inspiratori i nosioci o- 
vog duha, ovih shvatanja, ovog mentaliteta, ove antiintelektual- 
nosti jesu pretežno stari; stari, ne samo po godinama (jer ima 
popriličan broj i bradatih i ostarelih mladića) već po idejama i ci- 
ljevima, bez obzira kakve su im stranačke biografije i kako se 
ideološki i nacionalno deklarišu; većina tog mentalno-psihološ- 
kog kompleksa je izraz društvene regresivnosti i konzervativiz- 
ma, duhovne i civilizacijske provincijalnosti i siromaštva. To su 
često oni kojima je u odsudnim trenucima istorije zatajila gra- 
đanska i intelektualna savest pa danas koriste izvesne objek- 
tivne pogodnosti za revanšizam i svoju nacionalnu i moralnu 
rehabilitaciju; to su, takođe, i oni bivši revolucionari koji su 
se umorili, klonuli i priklonili u drami savremene istorije, pora- 
ženi izvesnim neuspesima i neostvarenostima, i opštim i svojim, 
oni koji bez obzira na časno angažovanje i žrtve u prošlosti, da- 
nas nemaju moralnu, idejnu kondiciju da istraju uprkos i ne- 
pogodnim okolnostima, oni kojima je lični interes uvek iznad 
opšteg. Mladi, mladi ne samo po godinama, (jer nije mali broj 
i staraca mladih duhom i mišlju) već po idejama, ciljevima, ne- 
maju razloga da guraju glave u otpad istorije, da se gube u 


da se publicitetnije javno iskažu neophodne činjenice sa područja ekonom- 
skih odnosa među nacijama, da se ućutkaju »obavešteni« i »poverljivi«, da 
se svi ti kafanski, klupski, salonski, redakcijski »privrednici“ i »eko- 
nomisti« privedu istini i u njenim svetlima sagledaju neki nacionalni, poli- 
tički, moralni profili jugoslovenske savremenosti. Razume se, zahtev za 
saznavanjem pravih istina o ekonomskoj strani međunacionalnih odnosa 
ne može imati cilj sračunavanje ko je više dobio, odnosno ko je više dao 
za svoju slobodu i napredak. Ovim činjenicama ućutkali bi se naprimer, 
i srpski nacionalisti i šovinisti po kojima »iz Srbije sve uzeše«. A ova di- 
gresija imala je za svrhu samo da podseti one »preosetljive« akademike, 
pisce, intelektualce i ostale nacionalističke preosetljivce da je u današnjem 
svetu neophodno sa svojim nacionalnim ponosom nositi i osećanje pošto- 
vanja naciona'nog i istorijskog dostojanstva drugih naroda, pogotovu naro- 
da koji u istoriji i do ovog trenutka od porobljivača i hegemonista nije bio 
manje ugrožen i ugrožavan od njihovog naroda, naroda koji ničim ne želi 
moralno da ucenjuje svoju braću, demokratski i slobodni život drugih na- 
roda. 

njenim rovovima, da se okivaju i sputavaju nacionalističkim, 
šovinističkim zabludama i ograničenostima; zbog svog stvaralaš- 
tva, slobode i afirmacije svoje ličnosti, oni neće ni u ime kakve 
nacionalističke i državne mitologije i egoističke strasti za pro- 
laznim ekstra dohocima da se odreknu realnih savremenih mo- 
gućnosti i neophodnosti da misle, osećaju i žive u svetskim idej- 
nim i kulturnim koordinatama, upravo i zato što to jeste i maksi- 
malni interes njihove nacije i savremenog društva; mladi nemaju 
nikakvih realnih razloga i interesa da se spore oko toga šta je 
bilo više srpsko a šta bolje hrvatsko, šta je samo slovenačko 
a šta od uvek makedonsko; mladih se doista malo tiče juče, 
pogotovu ih se to staračko juče ne tiče, njih brine sutra, oni su 
u budućnost zagledani i kad u njoj neizvesnost slute. Uopšteno 
govoreći, imamo sve više činjenica i razloga da u nacionalizmu, 
separatizmu, šovinizmu danas vidimo izrazito retrogradnu svest 
i osnovne vidove težnji za političkom restauracijom, koja se 
nacionalnom frazeologijom samo demagoški, politički kamufli- 
ra. 

Zato imenujmo bitne društvene pretpostavke jugoslovenske 
kulture, odnosno jugoslovenskih nacionalnih kultura. Ne samo 
zbog postojećeg stanja stvari, već i u ime progresivnih anticipa- 
cija. Pre svega, jugoslovenska kultura nije nacionalna kultura i 
ne verujem da će to ona ikada biti; jugoslovenska kultura nije 
državna kultura i ne treba to nikada da bude. Jugoslovensku 
kulturu čine nacionalne kulture i kulture nacionalnosti, koje se 
danas razvijaju u uslovima nacionalne, društvene i individualne 
slobode, u uslovima političke i društvene ravnopravnosti u me- 
đusobnim odnosima. Doista je neophodno uvek i u svemu insis- 
tirati na tom temeljnom životnom načelu jugoslovenske zajed- 
nice; ne samo na rečima insistirati, već i odgovorno i predano. 
No, jugoslovenska kultura, verujem, nije prost, mehanički, ne- 
komplementaran zbir samostalnih nacionalnih kultura u okviru 
državnih granica i državne teritorijalnosti Jugoslavije. Nacio- 
nalne kulture su jugoslovenske i po izvesnim istovetnim sadr- 
žajnim određenjima kao što su: socijalistička, samoupravna 
društvena osnova i razvojni smer; internacionalistička ideologija 
i duh u odnosima prema drugim nacionalnim kulturama i svo- 
jim vrednostima; zajedničke vrednosti nastale u istoriji i savre- 
menosti na osnovi zajedničkih oslobodilačkih težnji i borenja, 
društvenih i idejnih angažovanja u savremenoj istoriji; nacional- 
ne bliskosti, sličnosti i nekih istovetnosti, naročito u jezicima; 
zajednički, isti civilizacijski cilj i istorijski ideal; bezbrojni me- 
đusobni podsticajni, plodotvorni i stvaralački uticaji i prepleta- 
nja, osobito u poslednjim dvema-trima decenijama; kulturne i 
stvaralačke vrednosti nacionalnih kultura svih jugoslovenskih 
naroda aktivno i delotvorno su prisutne u duhovnom životu ju- 
goslovenskih građana i postoje neophodni objektivni uslovi da 
se te vrednosti i stvaralaštva još više internacionalizuju i demo- 
kratizuju u korišćenju i primeni u okvirima Jugoslavije, i na- 
ravno ne samo Jugoslavije. 

Isticanjem ovih ili sličnih zajedničkih obeležja, ne želi se u- 
manjiti sadržinske, društveno-ljudske i istorijske posebnosti i 
razlike među nacionalnim kulturama i njihovim civilizacijskim 
osnovama i sadašnjim stupnjem. U našim razgovorima, kultur- 
nim akcijama i politici često se ne vodi dovoljno računa o istorij- 
skim, civilizacijskim, religioznim i drugim određenjima i poseb- 
nostima nacionalnih kultura jugoslovenske zajednice. A to se 
nepovoljno odražava i na kulturnu saradnju među nacijama i na 
opštedruštvenu svest. Jer te su posebnosti, dakle samosvojni 
tokovi nacionalnih kultura od izvanrednog značaja u savreme- 
nim tendencijama nacionalnih kultura. Pored negativnih posledi- 
ca te posebnosti i razlike u uslovima formiranja i rasta nacio- 
nalnih kultura, kao i njihovom današnjem bogaćenju i stvara- 
laštvu, predstavljaju i istorijske i opštečovečanske vrednosti koje 
nikakvom društvenom i ideološkom koncepcijom ne smemo 
dovoditi u pitanje. One bogate sadržajni spektar kultura jugo- 
slovenske zajednice. 

Jugoslovenska obeležja, jugoslovenske sadržine nacionalnih 
kultura, u suštini i istorijskom smislu, čine obeležja i sadržine 
koje nazivam procesom univerzalizacije savremenih nacional- 
nih kultura, procesom čiji su osnovni nosioci materijalno-teh- 
nički, opštecivilizacijski i socijalistički oslobodilački progresi 
savremenog sveta. To jugoslovensko, ukoliko istorija sveta sas- 
vim ne promeni tendencije i smer, jeste i biće sve više opšteljud- 
sko i opštečovečansko po značaju i dejstvu; to jugoslovensko nije 
i ne sme nikad da bude bilo kakvo sputavanje i poricanje nacio- 
nalne slobode, originalnosti i specifičnosti, kao što ne sme da 
ima svoj konačni kraj u postojećim političkim granicama jugo- 
slovenske federacije; to jugoslovensko nije unifikacija vrednosti 
i nasilno ukidanje razlika; to jugoslovensko jeste poštovanje 
posebnosti i različitosti, oblik međusobnog stvaralačkog podsti- 
canja i afirmacije; to je jedinstvo kao ukupnost različitosti. Tak- 
vo i to jugoslovensko i jugoslovenstvo je jedan novi društveni, 
ljudski i istorijski kvalitet. Društveni uslov i sadržaj jugoslo- 
venskih nacionalnih kultura čini društveni uslov i sadržaj slobo- 
de ličnosti. Nema slobode nacionalne kulture bez slobode lič- 
nosti; nema demokratskih odnosa u kulturi i među kulturama 
bez demokratskih prava ličnosti i demokratskih odnosa u sve- 
ukupnom društvu i zajednici; nema nacionalnog integriteta bez 
integriteta ljudske ličnosti. 

U jedinstvu nacije i čoveka, zajednice i pojedinca, u preva- 
zilaženju antagonizma između pojedinca i kolektiva, između 
ljudske ličnosti i društva, sadrži se humanitet socijalističke kul- 
ture, samim tim i humanitet nacionalne kulture. 


a 
J 


Možda se u kulturi osnovno istorijsko pitanje socijalizma da- 
nas sadrži u odnosu prema novom progresivnom, savremenom 1 
društvenim uslovima za progresivne anticipacije. Staljinizam se 

uglavnom, i generalno, negativno odredio prema novom i ten- 
dencijama ka novom u kulturi, osobito u umetnosti; time se 
staljinizam kao društvena i idejna koncepcija kulture iskazao 
ne samo kao oblik političkog, tj. birokratskog, etatističkog prag- 
matizma, već istovremeno i kao vid istorijski konzervativnog i 
regresivnog duha; tako je staljinizam, kao idejni dogmatizam, 
došao u sukob skoro sa čitavim stolećem savremene umetnosti 
i mnogim disciplinama društvenih i humanističkih nauka. 


Međutim, socijalizam mora da potvrdi istorijsku opravdanost 
i nadmoćnost nad kapitalističkim sistemom, ne samo afirmacijom 
stečenih sloboda i prava, već i stvaranjem viših i novih sloboda i 
prava, dakle u celini povoljnijim društvenim uslovima za sve vi- 
dove društvenog stvaralaštva, naravno, u skladu sa svojim ob- 
jektivnim materijalno-ekonomskim mogućnostima. Socijalizam 
to već danas može i u mnogim domenima da postigne, i ne može 
realizaciju svojih suštinskih ciljeva da pomera u daleku buduć- 
nost, u nekakvu višu fazu, u nekakve potpune uslove. 


Posle Lenjinove faze, SKJ je prva komunistička partija u 
svetu, a Jugoslavija prva socijalistička država koja se ideološki 
pozitivno i afirmativno odredila prema novoj umetnosti i novim 
progresivnim vrednostima i tokovima savremene kulture. Čini 
mi se, da ovi politički stavovi nisu u svemu potvrđeni i stvaralač- 
kim rezultatima; čini mi se, da političke uslove savremenom 
stvaranju treba u demokratskom vidu smelo i bogatije razvijati. 
U kulturi socijalizma, u književnosti socijalizma ne može biti ta- 
bu tema; međutim, izvesne teme i čovekovi problemi, još uvek 
su tabu teme i tabu problemi za našu književnost i društvenu 
i kulturnu misao. 


Prihvatanjem načela slobode stvaranja, samim tim prihvatile 
su se i vrednosti novog, novog kao prirode stvaranja, novog kao 
imanentnosti revolucije i socijalizma, novog kao sadržaja pro- 
gresa. Težnje ka novom, nove vrednosti, novi kriterijumi vred- 
novanja, treba da dobiju još veću slobodu i povoljnije objektiv- 
ne uslove nastajanja i ispoljavanja. U ovim danima, sa društve- 
no političkim razvijanjem i bogaćenjem slobode stvaranja, neop- 
hodno je i obezbeđenje materijalnih uslova za nastajanje savre- 
mene kulture, njenih novih progresivnih sadržaja i oblika. Sa 
ovim su neodvojivi i uslovi za pronalaske i eksperimentisanja bez 
kojih nema kretanja napred. Ako se u ovom smeru ne ispoljava 
društveno angažovanje u kulturi i za kulturu, onda će političko- 
-ideološki principi slobode stvaranja, kao i sistem društvenog 
upravljanja ostajati bez stvarne potvrde i životnog značaja. Stva- 
ranje i prihvatanje novih vrednosti, savremenih sadržaja i re- 
volucionarnih anticipacija u našim nacionalnim kulturama, nije 
danas samo kulturni, estetički, naučni problem; to je stvar so- 
cijalističkog progresa kao takvog; to je pokazatelj stvarne revo- 


noonšmnom društva i životne vrednosti njegovog političkog sis- 
ema. 

Osobenost naših kulturnih prilika i društvenih uslovnosti 
ispoljava se i u revolucionarnoj ulozi i značenju socijalističke 
ideologije. Ako je u vremenima sudbonosnim za političku pobedu 
revolucije, socijalistička ideologija, kao pokretačka, preobražava- 
lačka i moralna svest društva bila dominantni idejni oblik i idejna 
sadržina intelektualnog osobito humanističkog stvaralaštva, sa 
svim političkim implikacijama, ona je razvojem socijalističkih dru- 
štvenih odnosa, moralno-političkom afirmacijom i perspektivom 
društvenog samoupravljanja, sve više oblik sveopšte društvene 
svesti, koja se sve slobodnije obrazuje i bogati savremenim saz- 
nanjem i iskustvima. Mislim da se može utvrditi da socijalistič- 
ka ideologija danas, uglavnom i u najbitnijem, svoju društvenu 
funkciju u kulturi ne zasniva na podršci političke vlasti i političkog 
autoriteta, već na autoritetu vrednosti koje zastupa i afirmiše 
u demokratskoj borbi mišljenja, u uslovima slobodnog prisva- 
janja njenih vrednosti, normi, projekata. Ali bitan problem je i 
dalje u oslobođenju socijalističke ideologije monopolističkih i au- 
toritarističkih atributa, u demokratskom integrisanju socijalistič- 
ke ideologije u sve oblike društvene svesti i idejne strukture. Na- 
ravno reč je o integrisanju njene žive, stvaralačke sadržine i inspi- 
racije, njenog revolucionarnog i racionalnog duha, a ne dogmati- 
zovanih formula, normi i teološke neprikosnovenosti njene klasi- 
ke i njenih političkih protagonista. Cilj je, mislim, da ideologi- 
ja postane racionalni deo, istorijsko-društveni sadržaj i duh 
kulture, da se transponuje u kulturu i prestane da biva auto- 
ritet iznad nje i van nje. Čini mi se, to je jedini realni put preva- 
zilaženja istorijske ograničenosti ideoloških sadržaja u kulturi 
socijalizma, put prevazilaženja ideološkog monopola, put jedne 
izvanredno značajne čovekove dezalijenacije, put ukidanja klasi- 
čne klasne ideologije. U jugoslovenskim nacionalnim kultura- 
ma, začinju se takvi procesi. Neophodni su jači objektivni podsti- 
caji. Njih svuda i dovoljno nema, a često se ispoljavaju i regre- 
sivni činioci i dejstva koja ih gase i usporavaju. 

Regresivni i konzervativni činioci su nesumnjivo i na stran: 
»politike« i na strani »kulture«, ne predstavljajući, naravno, 
samo dve, već shematizovane idejne tendencije savremenog sve- 
ta.Ta društveno neodrživa polarizacija na »politiku« i »kulturu«, 
sa odgovarajućim isključivostima i antagonizmima, polarizaci- 
ja koju upravo nose i podstiču konzervativne i regresivne sna- 
ge i »politike« i »kulture«, jeste u svojoj društvenoj suštini 
borba oko shvatanja realne društvene, dakle, političke uloge i 
mesta intelektualaca u našem društvu, jeste u stvari otpor so- 
cijalističkoj demokratiji i podruštvljenju kulture. Ako se zah- 
teva angažovanje društvenih nauka, filozofije, literature i umet- 
nosti u rešavanju društvene, materijalne i ljudske problematike 
našeg progresa, onda to angažovanje u našem sistemu i u demo- 
kratskim uslovima ne može ostati samo kao izvršavanje direk- 
tiva, naloga, zadataka i programa u čijim se stvaranjima i for- 

mulisanjima nije učestvovalo. Socijalistička demokratija nisu 
društveni odnosi u kojima intelektualci imaju samo »stručnu«, 
»kulturnu«, »naučničku« funkciju i odgovornost; socijalistička 
demokratija, odnosno društveno upravljanje i samoupravljanje, 
jesu društveni odnosi u kojima intelektualci ravnopravno sa svim 
radnim ljudima, sa svim proizvođačima, kao proizvođači i stva- 
raoci društvenih vrednosti, imaju kompleksnu društvenu funk- 
ciju i društvenu odgovornost, dakle i političku funkciju i politič- 
ku odgovornost u svome dobu i za svoje doba. Koncepciju o 
»saputništvu« inteligencije treba u našim savremenim uslovima 
radikalno, dosledno prevazići i ne prikrivati je novom termino- 
logijom i tehnikom formalističke demokratije. Ne možemo da ne 
uvidimo da su intelektualci još uvek »predstavnici« kulture, 
»društvenih službi«, klasično-nacionalni reprezentanti u svim 
političkim forumima našeg društva. Oni su tu često kao perso- 
nalna potvrda jedne kadrovske koncepcije koja kriterijume stva- 
rnih vrednosti ličnosti često zamenjuje kriterijumima sociološ- 
ke zastupljenosti. Nije reč o borbi za vlast, niti o učešću »u vlas- 
ti« jer takve tj. klasične vlasti, vlasti koja obezbeđuje društveni 
monopol i privilegije, u sistemu ostvarene socijalističke demo- 
kratije i samouprave doista ne može biti. Ko to ne shvata, ne 
razume bitno u političkoj prirodi i humanističkim intencijama 
ovoga društva. Svaka lična ili grupna borba za vlast, danas nije 
borba za socijalističku demokratiju i socijalistički progres druš- 
tva; borba za vlast i oko vlasti, takođe, nije borba za kulturu. 
Ako se želi društvena angažovanost kulture — nauke, umetnosti, 
filozofije — a to je po svemu neophodno danas, onda mora dos- 
ledno da se ostvare demokratski uslovi za socijalističko anga- 
žovanje; ako se želi ideološki i politički aktivitet kulture, ako se 
veruje u njene revolucionarne i stvaralačke energije, onda se 
moraju primiti i sve političke konsekvencije tog aktiviteta i te 
revolucionarnosti, tj. ne može se samo davati, već se mora i pri- 
mati ideološka i politička kritika odgovarajuće prakse, postojećih 
odnosa i shvatanja. Takođe, ako ljudi kulture i intelektualci že- 
le da potvrde istorijsku i društvenu svest i odgovornost, ako žele 
svojim angažovanjem i aktivizmom da doprinesu društvenoj 
praksi socijalizma, oni moraju nastupati ne kao »inteligencija« i 
»elita«, kao predstavnici društvenih grupa i profesija, već kao 
stvaralačke ličnosti sa živom svešću o interesima društva kao 
celine, o organskoj uslovljenosti politike i kulture, društva i 
kulture, jednom rečju o jedinstvu kulture i društva. Oko ideje 
»kultura-intelektualcima« i »politika-političarima« sažima se go- 
tovo čitav antidemokratski kompleks našeg društva. Svako odva- 
janje politike od kulture i kulture od politike, svako isticanje 
idejne i moralne neravnopravnosti među društvenim sferama, 
među oblicima strukture i infrastrukture, među vrstama ljud- 
skog rada, regresivno je i nestvaralačko u svakom pogledu. 
Rešavanje nekih postojećih protivurečnosti našeg društva 
na relaciji politički sistem-kultura, nekih političkih antinomija 
između intelektualaca i nosilaca »zvanične politike« moguće je 

samo razvijanjem doslednog demokratizma u društvenim i me- 
đuljudskim odnosima kao i stvaralački svrsishodnijim angažo- 
vanjem intelektualaca u savremenoj društvenoj problematici. 
Na toj osnovi mogu da se ostvaruju i neophodne idejne diferen- 
cijacije u našem društvu; na osnovi demokratske, socijalističke 
ideologizacije kulture, mogu jedino uspješno da se vode ideološke 
borbe protiv nazadnih i konzervativnih snaga kulture i celokup- 
nog intelektualnog područja; kroz proces integrisanja kulture i 
društva, kroz proces integrisanja kulturnih i moralnih vrednosti 
u celokupnu strukturu društva, ostvaruje se i podruštvljenje 
kulture i humanizacija politike, odnosno društva. 


5 e 

Umetnost, društvene nauke i ostale uže humanističke disci- 
pline, iskazuju tendencije i antagonističkih polarisanja prema 
tehničkim naukama i obrnuto. Nije samo reč o neposrednim 
posledicama postojeće i rastuće podele rada. Bez obzira na za- 
konite i plodotvorne međuuticaje, i neophodnost bogaćenja us- 
lova za stvaralačke međuuticaje nauke i umetnosti, nauka i 
umetnost pred društvom i u društvu savremene civilizacije, i u 
velikim kulturama, stoje često antinomno, ne kao integralna 
kultura, kao osnovni i jedinstveni sadržaj ljudske intelektualne 
prakse. Imperativni interesi savremenog društva i kulture, ve- 
rujem, zahtevaju uspostavljanje aktivnog stvaralačkog jedin- 
stva nauke, umetnosti, filozofije i svih intelektualnih delatnosti 
u cilju uticanja na materijalno-tehničke procese i civilizacijske 
sadržaje i ciljeve društva u integralno humanističkom smeru. 
Valjda se može očekivati da u socijalističkoj civilizaciji intelek- 
tualna svest, dakle, racionalna svest, bude nosilac i tvorac dru- 
štvenih programa i kriterijuma društvenih vrednosti. Afirmisa- 
nje celokupnog intelektualnog subjekta društva, nastajanje pro- 
gresivne intelektualne zajednice nauke, umetnosti, filozofije i 
ideologije, ne razumem kao političku favorizaciju »intelektual- 
ne elite« niti pak kao »organizovanje elite« sa klasičnim politič- 
kim intencijama i zahtevima za bilo kakvim privilegisanim po- 
zicijama u društvu; intelektualna zajednica je aktivna, revolu- 
cionarna svest o komplementarnosti i jedinstvu svih sadržaja i 
vidova kulture, organizovano, programsko nastojanje integri- 
sanja kulture to jest nauke, umetnosti, filozofije i ideologi- 
je u celokupnu društvenu strukturu, kao jednog od bitnih 
sadržaja njene humanizacije; to je put prevazilaženja klasnih i 
drugih oblika socijalnih antagonizama u kulturi i društvu; to 
je put nastajanja stvarne socijalističke civilizacije. Nije dobro što 
se češće ne sećamo onog dalekovidnog i mudrog upozorenja Sve- 
tozara Markovića, tog velikog mladića srpske socijalističke Inisli, 
upozorenja u saznanju: da bi se ostvarila revolucija u jednoj 
zemlji, potrebna je celokupna umna snaga naroda. 

Intelektualna zajednica nije nikakva organizacija, nije nikakav 
sindikat, niti akademija; intelektualna zajednica je jedinstvena 

svest i jedinstvena društvena praksa, programski organizovan na- 
por za stvaranje socijalističke civilizacije. Intelektualna zajednica 
nauke, filozofije, ideologije i umetnosti je nastojanje za hu- 
manizacijom stručnjaštva, specijalizatorstva i drugih vidova 
parcijalizacije svesti, savremene nauke i proizvodnje; ona je 
takođe izraz istorijske odgovornosti za ljudske ishode znanja i 
njegovih primena. 

Naši jugoslovenski uslovi nude izvesne mogućnosti stvara- 
nja i afirmisanja progresivne intelektualne zajednice, tj. jedin- 
stvene, racionalne svesti društva. Bez ovih nastojanja teško se 
može zamisliti prevazilaženje izvesnih, po čoveka sve tragični- 
jih jednostranosti savremene civilizacije, njenog konfekcijskog 
duha i nerazvijenost humanističkih motiva i smisla u proizvod- 
nji materijalnih i duhovnih dobara i vrednosti. 

U našoj savremenosti ne uočavaju se ozbiljna intelektualna 
interesovanja za sve posledice i dejstva modernih komunikacio- 
nih sredstava na kulturnu, društvenu svest i ličnost čoveka na- 
šeg tla. Ne iskazujem nikakvu načelnu sumnju u njihov objek- 
tivni i izvanredni društveni značaj, u njihovu revolucionarnu 
transmisionu moć. Ali iza prvih pesledica i neposrednih kori- 
sti, i meni se čini, da postoje mnoge posledice i interdejstva, 
koja će se u ljudskoj formaciji naših uslova iskazivati i nepo- 
voljno na profil čovekov, na društvo kao celinu. Reč je pored 
ostalog o slabljenju individualnih napora za saznavanjem i 
kultivisanjem; reč je o zamenjivanju stvarnog znanja sa privi- 
dnom obaveštenošću, o zamenjivanju autentične kulture sa kon- 
fekcijskom kulturom i plitkom razonodom, o formiranju menta- 
liteta intelektualne pasivnosti i neurotičnog senzibiliteta. Nisam 
siguran da ova negativna dejstva savremenih komunikacionih 
sredstava, dejstva koja nisu u njima samima, već u ljudima što 
njima rukuju i vladaju, naročito televizije, filma i zabavne štam- 
pe, nisu utoliko negativnija ukoliko je opšta kulturna svest i pro- 
svećenost naroda niža. Bilo bi, valjda, dobro za kulturu, ako bismo 
sa više stvaralačke kritičnosti, te velike moći našeg veka, ljud- 
skije i svestranije upotrebljavali kao sredstva širenja autenti- 
čne kulture, kao transmisije pravih intelektualnih vrednosti 
čovekovih. Ne bi bilo štetno kulturi i ljudima ove zemlje, ako 
bismo manje kopirali i imitirali tuđe oblike i sadržaje njihovog 
korišćenja, ako bismo za naše uslove i naše društvene koncepcije 
stvarali svoje oblike, svoj stil korišćenja savremenih komunika- 


cionih sredstava. 
7 


.. U našem kolektivnom duhu često se ispoljava osećanje isto- 
rijskog prokletstva tla na kome postojimo i osećanje inferior- 
nosti pred starim kulturama i civilizovanim društvima. Zaosta- 

janja za evropskom civilizacijom, stoletno zakašnjenje u in- 
dustrijalizaciji, neurbanizovanost itd., smatraju se samo nesre- 
ćama naše generacije. To su doista i često odlučujuće uslovnosti 
sadržaja i dometa našeg socijalizma i našeg stvaralaštva. Te us- 
lovnosti istorije ipak nisu samo tragizam; nikako nisu jedino 
negativni činioci. Zar u činjenici da se industrijalizujemo u 
drugoj polovini XX veka, da se danas urbanizujemo, da danas 
zasnivamo institucionalnu strukturu društva, da danas izgra- 
đujemo temelje prosvetnog, kulturnog i naučnog života, ne nu- 
di pripadnicima naše generacije i objektivne mogućnosti da mi- 
moiđu mnoge tragične stranputice i poraze progresa, da iskori- 
ste iskustva starih, velikih kultura i civilizovanih društava, da 
pronalaze najsvrsishodnije i najhumanije oblike materijalno- 
tehničkog progresa i putova rešavanja čovekove problematike 
u savremenom svetu. Može postati najveća zabluda naše ge- 
neracije što još uvek hoće sve, ili najveći broj svojih društve- 
nih i ljudskih problema da vidi u političkim rešenjima i poli- 
tičkim sredstvima. Čini mi se. neophodna je svest o brojnim i 
raznovrsnim stanovištima prema životu, putovima i sredstvima 
progresa i oblicima ljudske akcije. Neophodno je smelo, racio- 
nalno, svestrano razmatranje iskustava, putova, oblika i ishoda 
progresa savremenog sveta, i mnogo šira, kritičko stvaralačka 
primena tuđeg iskustva; neophodna je, na toj osnovi, univerzal- 
nija vizija socijalističke civilizacije. Za ostvarivanje takve vi- 
zije nije potrebno samo materijalno bogatstvo i moćna teh- 
nika. Nisu potrebne samo pare pa da naši gradovi i nova nase- 
lja ne izgledaju kako izgledaju; nisu samo materijalne teškoće 
i »nedostatak kadrova« krivi što naš prosvetni sistem u celini 
nije savremeniji i svrsishodniji. Stihija inferiorističkog imiti- 
ranja, konfekcijska obaveštenost, stihija trivijalnog ukusa, sti- 
hija pozajmljivanja »modernih« potreba, zamenjivanje original- 
nog i ličnog sa popularnim i bezličnim, tereti našu savremenu 
društvenu svest i ugrožava autentičnu kulturu i njenu funkci- 
ju. Ali, ljudi kulture konformistički se odnose prema svemu 
tome i u društvu i u svojim užim područjima. Problem našeg 
progresa i civilizacije, jeste problem i savremenih koncepcija, 
spremnosti i moći da se zna i ume da iskoristi istorijska mo- 
gućnost velikog starta, srećna okolnost mladosti društva, gra- 
đenje na ledini, učenja danas. Istorijska odgovornost naše gene- 
racije sastoji se i u potvrđivanju napora za progresivnim anticipa- 
pacijama u stvaranju društvenih projekata progresa, u kojima bi 
se izbegli mnogi porazi i promašaji civilizacije i generacija do 
našeg doba. Ta samosvest nije samo moralne prirode; ona je 
iznad svega potvrda stvaralačke moći. Velika prilika i oba- 
veza naše generacije sadrži se u stvaranju novog sistema dru- 
štvenih vrednosti, u kritici i prevazilaženju vrednosti koje nosi 
buržoaska civilizacija i »drušitvo potrošača«, u traženjima novog, 
humanijeg stila življenja i stvaranja, u suprotstavljanju tenden- 
cijama umnožavanja čovekovih otuđenja u naznačivanjima vi- 
šeg, bogatijeg, ljudskijeg smisla postojanja. 

TOK ODNOSA 


Vlado Gotovac 


Poučeni poviješću, njenim dokazima da ono što je vrijedno 
ostaje, mi sve češće prepuštamo sud vremenu, njegovoj prov- 
jerenoj objektivnosti. Naš je zadatak tako sveden na to da sve- 
mu jednako omogućimo istup pred taj sud, dakle da se prema 
svemu jednako odnosimo — što znači ravnodušno. 

I ravnodušnost je postala naš najčešći odnos prema stvaranju. 
U osnovi te prakse je prikriveno odbijanje odgovornosti, jer 
sud vremena je sud drugih. Njima smo namijenili svoje oba- 
veze, jednako prema prošlosti i prema budućnosti: U našoj aps- 
tinenciji postoje samo neispitani sudovi prethodnika. Tradici- 
ja za ovo vrijeme dijeli stvarno sudbinu suvremenika. 


Surovi prodor relativnosti u sve činjenice života izazvao je 
prakticizam na mnogim područjima našeg djelovanja. Ma ko- 
liko univerzalni po opsegu principi su danas vrlo kratkotrajni. 
Ali kako se pred umjetnošću pokazao nesposobnim za osnovne 
pretpostavke razumijevanja i suđenja, kako se u njoj diskredi- 
tirao svojom vulgarnom dinamikom, netrpeljivošću prema svim 
drugim postupcima gledajući u njima sjenu metafizike, sup- 
rotstavljajući im se praktičnim sredstvima, doveo je, na kraju do 
opće vjere u buduće, sretnije okolnosti. 

Ako je ta vjera u određenom času imala sve razloge, ako je 
predstavljala istinsko povjerenje u sudbinu pravih vrijednosti, 
danas je isti način njenog postojanja san nesretnih okolnosti. 

Nije u pitanju samo poslijeratni zahtjev za crno-bijelom 
socijalističko-realističkom epopejom, za odražavanjem programa 
a ne životnih činjenica, niti povremene intervencije u međuvre- 
menu; čak ni nalet politizacije u svom specifičnom, našem obli- 
ku. U pitanju je suvremena čovjekova situacija kojoj smo upravo 
time pružali jedan odgovor različito efikasan na različitim pod- 
ručjima. Kad bi bilo drukčije sadašnje bi prilike bile neshvat- 
ljive: Jer mi nismo izvršili ni kritiku onih djela koja su u stvar- 
nosti izgubila privilegiju političke zaštite kao jedinog dokaza 
svoje vrijednosti. Njihove društvene posljedice su još uvijek 

žive u ugledu svojih autora. Zaštitna povelja političke tradicije 
ne smiruje nosioce: U novim djelima oni opažaju lažnost svog 
položaja, što je neizbježan izazov. Upravo zato se mora radikal- 
no razlučiti čast revolucionara od časti umjetnika — tamo gdje 
nemaju jednako vrijedne dokaze. 


Kritika djela nije kritika njegovih razloga. Politički zahtjevi 
prema umjetnosti u jednom trenutku mogu biti duboko oprav- 
dani, ali oni ne pružaju dokaz vrijednosti djelu koje im se odaziva. 
Njegov neuspjeh nije i neuspjeh politike, niti je kritika koja ga 
utvrđuje prema njoj neprijateljska. Kao i svugdje tako i ovdje 
lična propast može biti korisna ciljevima zajednice. Ali ne smije 
se zamijeniti njen smisao, njen sadržaj, područje njenog zna- 
čenja. Čuvajući ljudsku obazrivost prema dramama, ili čak tra- 
gedijama, koje su se često zbivale iza prihvaćanja zahtjeva po- 
litičkog trenutka, uz nepopustljivost prema proračunatosti i 
njenim lakim pokretima, mi moramo suditi o djelu sa stanovi- 
šta onog područja na kome je stvoreno. Sve prigodno mora biti 
spremno na neuspjeh, sve što nema imanentne razloge mora bi- 
ti puka konstrukcija i mora doživjeti njenu sudbinu, radilo se o 
razlozima djela ili razlozima kritike, svejedno. A naša je obazrivost 
često kriva, — jer se proširuje s čovjeka na djelo — ili jedno- 
stavno oportunistička. 


Jasno, posao kritike nije bacati se na prostor koji je napustila 
dnevna politika sa svojim nalozima, i tako ostavila slobodu su- 
đenja. To vrebanje čistih prilika, taj skok u pravi čas možda ču- 
va od pogrešaka, ali i od prave odgovornosti: Zato mi imamo 
kritiku, samo ona u sebe ne vjeruje — ni onda kad čeka, ni onda 
kad sudjeluje u nalozima. Prvi su bez stvarnog stanovišta, izgub- 
ljeni u neodređenom prostoru neodređenih vrijednosti; drugi- 
ma su dovoljni dokazi politike. A i jedni i drugi biraju svoje 
objekte u skladu sa svojom situacijom: obnavljaju poznate tvrd- 
nje o poznatima; ponavljaju poznata mjesta o zadacima. 


Poslije svega, što znači poslije mnogih razloga za ovakvu si- 
tuaciju, rezultat je napokon tipičan za naše vrijeme: to je pri- 
vatizacija. Kad nije pronađen pravi postupak, kad su doživljeni 
neuspjesi — prije svega u čestoj i temeljitoj uzaludnosti kri- 
tike — mnogi su se povukli u svoj svijet štiteći u tišini svoj vla- 
stiti, privatni odnos prema događajima — to znači govoreći isklju- 
čivo u samoobrani. Među njima se danas nalaze mnoga imena koja 
prethodnu slavu, opravdanu ili ne, koriste kao zaštitu te tišine. 
Ugledan sve više znači onaj koji se ne upušta u nesigurne poslo- 
ve, koji ništa ne riskira, koji više i ne vidi razloga za to, jer vje- 
ruje da je za sudbinu umjetnosti važnija njegova slava nego život 
umjetnosti izvan nje. Sreća je za njeno dostojanstvo jedino u 
njegovom čuvanju vlastite veličine. I umjesto da ih stavi među 
mrtve, kritika, i sama navikla na čuvanje tišine, pruža dokaze 
njihovu stavu ponavljajući svoje sudove u nedogled. Tako joj 
ti sudovi izgledaju opravdaniji, trajniji, dakle vredniji. 

Posred opće kratkotrajnosti, kritičari su se odlučili — sve- 
jedno da li iz taštine ili iz protesta — za stvaranje sudova koji 
će izbjeći sudbinu trenutnog značenja. Prividno velik, taj prog: 
ram iščezava u neodređenim mjestima, koja traju zato što 
ništa ne tvrde, ili ostavljaju Injesto svakoj mogućnosti. Nije 
slučajno, na primjer, da je jedan kritičar zastupao eklekticizam 
kao uvjet kritike: to je program koji obvezuje osobu na zbra- 
janje umjesto na mišljenje, što znači da je oslobađa stvarne od- 
govornosti koju sa sobom donosi određeno stanovište i njegova 
mjerila. Tako se malo griješi, ali i malo kaže. Preveliko razumi- 
jevanje svih nastojanja, što ga naša kritika tako srdačno ispo- 
ljava, ponosno isticanje tolerantnosti, najčešće je znak nesigur- 
nosti, ili rezultat romantičarsko-prosvjetiteljskih ideja o borbi 
za nacionalnu pismenost. Ta strpljivost prema neuspjesima zato 
što je malo uspjeha, zato što je malo onih koji se za njih bore, 
izgleda u prvi mah korisna, ali, dugoročno, upropaštava kritiku, 
svodi je na dobroćudnu solidarnost. Između toga i prijateljskih 
preporuka nema ozbiljne razlike, premda su razlozi drugog ple- 
menitiji pa takvom pisanju daju etičku prednost. 

Može se govoriti o čitavom sistemu zaštite privatne lično- 
sti, zaštite pred sadašnjošću i pred budućnošću. Ali ne samo u 
kritičara: nakon prvih, stvarnih ili prividnih, uspjeha najveći 
dio naših umjetnika upada u dostojanstvo velikih planova, izbje- 
gava svakodnevne zadatke prepuštajući taj posao drugima. Ču- 
vajući svoj ugled oni zaboravljaju da je isti autoritet često po- 
treban i najvećim zamislima i svakodnevnim pothvatima. Ne mo- 
raju iščeznuti u brizi za sve, ali od njih se očekuje intervencija 
na strani svakog programa koji ima ljudski smisao — posebno 
u našem vremenu kad su ti programi neprestano izloženi kuš- 
njama. Ukoliko vjeruju da su pronašli ključ trajanja za svoju 
umjetnost, da su otkrili vrijednosti koje će izbjeći sudbinu ve- 
likog dijela onoga što se u ovom vremenu poduzima, sudbinu 
časovitog značenja, njihova je obaveza da istupe za sve što po- 
maže tu perspektivu. 


Djelovanje koje se zasniva na izbjegavanju opasnosti svog 
vremena osuđeno je da ga ne razumije. Umjesto da bude izvor 
veličine ono postaje žrtva predodžbe o veličini. Jer život nema 
dva toka, nema mjesta bližih ili daljih vječnosti, i nitko se ne 
može nekažnjeno odreći ni jednog jedinog časa. U konačnom 
računu je sve, a prije njega nema tačke koja nas u bilo čemu 
izuzima: djela nas ne oslobađaju obaveza nego ih povećavaju, s 
njima odgovornost raste. Onaj tko stvara mora biti spreman 
da to prihvati. A u nas je najčešće obratno: čim se nešto učini — 
na redu su drugi. Kao da se čuva rezultat sretnog trenutka, rezul- 
tat odviše nesiguran da bi ga se još jednom iskušavalo. Bar ne 
tamo gdje su velike mogućnosti neuspjeha, pogreške. Uvjereni da 
je bolje čuvati mali, čak vrlo mali ugled, nego se izlagati opas- 
nosti da ga radom izgube, mnogi naši osrednji, i još manji, um- 
jetnici provode vrijeme u brizi oko prenošenja tog ugleda u 

budućnost. Kako u nas praktično nema preocjenjivanja, nitko ih 
u tom poslu ne uznemiruje i oni postaju sve više uvjereni u svoju 
trajnost što više nestaju. Ali, čak i ako se taj paradoks ne os- 
tvari, njihovi su gubici veći od njihove slave. 

Stvarati za budućnost ne znači uvijek isto: nekada to znači 
iščeznuti u anonimnosti; nekada to znači žrtvovati se bez naknade 
—što je samo patetično ime za ljudsku odgovornost, za ljudsku 
situaciju. Jer smisao hrabrosti nije u osvajanju slave, nego do- 
stojanstva. A tu nema čekanja, nema odmora niti granica: uvijek 
je moguće ići dalje. U našem vremenu to pored ostalog znači 
biti stalno s drugima — jasno, ne podruku, ne uz toplinu blizine, 
nego u brigama, pitanjima i djelovanju. 


Samo oni vjeruju da su se svijetu odužili napisavši nekoliko 
stihova, ili priča, ili naslikavši nekoliko slika, svejedno, samo 
oni, kojima taj rijetki, kratki odgovor nije pošao za rukom. — 
Bili bi smiješni zbog toga da ne propadaju. Najčešće je to i 
njihovo jedino uvjerenje za koje su spremni sve učiniti. I upra- 
vo kad se takva prilika javi pokaže se da joj ne mogu odgovori- 
ti: premalo su uradili za svoju vlastitu vjeru, ali od drugih 
traže da im bude dosta. 


Ma kolika bila naša predanost budućnosti, malo ćemo u nju 
donijeti ako izbjegavamo nesreće svog vremena, jer i njih tako 
prosljeđujemo kao neprijateljsku pratnju svoje nade, što zna- 
či da im osiguravamo ono što za sebe samo želimo ili očeku- 
jemo: Iste će prilike dočekati naše djelo, ali bez nas. Raditi pored 
ostaloga znači i svladavati nedostatke uspjeha. Samo zato su se 
pravi stvaraoci neprestano vraćali svojim bitnim zamislima, 
jer su one istinsko mjesto kušnje: Nezadovoljstvo uspjehom nije 
nezahvalnost sve dok je rad. 


Napokon, moramo razmisliti i o okolnostima uspjeha ili neu- 
spjeha. Nije to oprez, nego ispitivanje rezultata, ispitivanje koje 
nam pomaže da razumijemo i trenutak i zadaće iz njega. Ali ne 
onako kako se to u »Vjesniku« prakticira: nakon negativne 
kritike pitati autore šta misle. Ta prividna objektivnost koja 
svima daje priliku u osnovi je skandalozna kronika potpunog 
pomanjkanja svakog pozitivnog programa, svakog stvarnog vred- 
novanja. Smiješno je suprotstaviti tome svoje uvjerenje da radiš 
dobro, smiješno čak i kad se to ne učini onako kako su učinili Sla- 
viček, Tomičić i Buljan. Ali »Vjesnik« je dobio dokaze koje je 
tražio: da je nezadovoljstvo s njegovom kulturnom rubrikom 
privatno pitanje uvrijeđenih pojedinaca. Svejedno što su ti do- 
kazi beskrajno jadni: sasvim su dovoljni za lukavu objektivnost. 


Spominjem ovu ponižavajuću epizodu jer je karakteristična, 
jer u sebi okuplja niz elemenata naše sadašnje situacije. Taj 
alarmantni prizor pada ipak nije izazvao nikakvu reakciju. I to je 
moj dokaz o privatizaciji, o ravnodušnosti: svaki od autora koji su 
odgovarali Vjesnikovu kritičaru bavio se isključivo svojim slu- 
čajem nesposoban da proširi problem, pružajući drugima zaba- 

van mir na koji su se oni već unaprijed odlučili. Ali to ne iscrp- 
ljuje ni objašnjenje, ni njegovu svrhu. 

Svedeni na povjerenje u svoj talent, u značenje svog srca, uv- 
jereni da su to jedini uvjeti stvaranja i da ih moraju sačuvati 
u njihovoj nevinoj izvornosti, sačuvati od znanja, od mišljenja 
kao direktnih neprijatelja prave umjetnosti, mnogi naši umjet- 
nici gube se pred svakim zadatkom koji se ne može riješiti tim 
prirodnim instrumentima. Ideal umjetnika-neznalice, umjetnika 
kojemu se ne može prigovoriti nikakav utjecaj, ili trag intelek- 
tualnog, ta predodžba o inspiriranom praznoglavcu kao pravom 
stvaraocu uživa u nas još uvijek veliki ugled i izaziva vatromete 
osjećajnog buncanja i nereda slučajnih pogodaka što besmisleno 
lutaju po njihovim djelima. Ostalo je izvan njihove moći, oni 
nikad ne prelaze svoju vlastitu granicu. Drugima su razumljivi 
samo kroz usporedbe, kroz sličnost u kojoj publika nalazi sebe 
umjesto otkrića o sebi, o čovjekovom svijetu. Sve završava na 
općim mjestima privatne osjećajnosti i njenih razloga. Taj krug 
nazvan životnim iskustvom susreće se kao jedina osnova onih 
djela koja svojom izvornošću označavaju i početak i kraj jednog 
rada, čak i kad je organiziran i discipliniran konvencijama odre- 
đene izražajne forme. To objašnjava pojavu umjetnika s jednim 
uspjelim djelom, djelom u kome je sabrano sve što im je život 
neposredno pružio. Nakon toga oni se ili ponavljaju ili šute, a 
kritika se čudi nestajanju njihovog talenta i stvara opojnu za- 
gonetku umjesto objašnjenja. Uspjeh ostaje nedirnuti dokaz is- 
krenog stvaranja pun nade u budućnost svog autora, ali i nje- 
gova nesretna okolnost: jer on mora uložiti veliki napor da 
izdrži svoj položaj za koji više ništa kao umjetnik ne može uči- 
niti. Preostaje mu samo da sve drugo, na bilo koji način, upo- 
trebljava kao razloge svog umjetničkog ugleda. I neki u tome 
još uvijek uspijevaju. Izvan tog napora, koji je jedini sadržaj 
njihovog zanimanja i djelovanja, nigdje se ne mogu sresti. Oni 
su uvijek na strani tišine, jer za nju nije potrebno ništa uči- 
niti, jer njene su opasnosti za njih spasonosne. Iza nje poči- 
nje kušnja na koju nisu spremni — počinje djelovanje i njegova 
neizvjesnost. 


Stalna nesigurnost na sve strane, prizori puni prijetnja i naša 
nemoć prema njima, sve boli kojima još uvijek nije osiguran 
smisao — to su razlozi koje svijet unosi u našu situaciju kao 
razloge odustajanja od djelovanja, kao razloge privatizacije i rav- 
nodušnosti. Ali to je samo udjel teških sjena svijeta u našim 
problemima, i ne objašnjava ih, bar ne do kraja. Uzroci su pri- 
je svega u našoj povijesti koja je gotovo uvijek bila puna ne- 
sretnih okolnosti za stvaranje, u kojoj je kultura najvećim dije- 
lom bila samo slučaj pojedinca. I zato mi još danas bolujemo 
od sentimentalnog nereda, još uvijek nedostatak svakog prog- 
rama smatramo izvornom okolnošću umjetnosti. Istovremenost 
svjetskog Pitanja o suvremenoj kulturi i našeg pitanja određe- 
nog činjenicama prošlosti i sadašnjeg zasebnog položaja, pri- 

vidno ili stvarno zajedničke posljedice svih tih momenata sa- 
činjavaju iznimno složenu situaciju u kojoj nastojimo pronaći 
rješenja, i moramo ih pronaći ako želimo iskoristiti ovu jedin- 
stvenu šansu — jer te su okolnosti naša velika prilika, i prema 
svijetu. Nije to samo posljedica već banalne istine o našem 
položaju na razmeđu i njegovim mogućnostima, velikom isku- 
stvu nesreće koje nam je pružio, nego i osebujna sadašnjost puna 
vitalnih ispitivanja novog čovjekovog svijeta, njegovih stvarnih 
perspektiva i teškoća ostvarivanja. U takvim okolnostima, naj- 
češće potpuno novim, svedenim na samo naše iskustvo, i uz naj- 
veće oduševljenje za ljudsko srce i njegove spontane akcije, mi 
smo prisiljeni na traganje koje mora s dubokom osobnom vje 
rom postavljati opće probleme, spremno na neuspjehe, na izne- 
nađenja i njihove plodove. Tko u ovome času ne uračunava 
gubitak u svoju sudbinu ne smatrajući to i neuspjehom, tko 
svoj vlastiti slučaj neprestano ne ostvaruje kao slučaj svih, pro- 
dužuje sadašnju situaciju da bi osigurao svoj mir. Zbog toga 
je nužno suprotstaviti se predodžbama o umjetnosti kao rezul- 
tatu privatnih uzdaha kojima svako mišljenje oduzima izvornost 
i snagu. Ne samo da je to podržavanje lažne nevinosti, nego je i 
način opravdavanja lijenosti, neznanja i neodgovornosti. Narci- 
soidnost tih ispovijedi koje neprestano upozoravaju na svog 
autora kao biće iznimnog sustava u osnovi je cinično ravnodu- 
šna prema svijetu u kome živi, tašto ga svodi na publiku pred 
prizorima svojih osjećaja. Ali i oni koji čuvaju stečeno rade isto: 
svejedno je zbog čega napuštamo druge, u rezultatu nema razli- 
ke. Uostalom, svi su razlozi odustajanja, na kraju krajeva, re- 
zultat precjenjivanja svoje osobe, sukoba predodžbe o njoj i 
njenog stvarnog značenja u svijetu. Oni koji vjeruju da im je 
vrijeme oduzelo pravu priliku, a ništa nisu poduzimali da je 
sačuvaju, ili su kod prvog napora odustali, najčešće samo traže 
izgovor koji će im omogućiti da zadrže svoju sliku o sebi. 


Svi mi ponekada dišemo nervoznim, isprekidanim dahom, 
svi ponekad, iscrpljeni besmislenim naporom, poželimo mir, mir 
za koji nam svijet, sasvim sigurno, daje mnoge razloge. Taj poziv 
tišine, primamljiv i bez razočaranja u prvom času, pruža sve 
veći prostor opasnostima koje nas na kraju progutaju sa svim o- 
nim što smo im prepustili. Put od privatizacije i ravnodušnosti vo- 
di u apsolutno nerazumljiv svijet, u apokaliptički gubitak čov- 
jeka. 


Lirska zvrndala bez uvjerenja, što se hvale svojom nezaintere- 
siranošću za događaje i probleme izvan svog srca, ili oni koji 
misle da su već izvršili svoje obaveze, pružaju priliku onome što 
je čovjeku neprijateljsko. Zato pitanje o njima nije pitanje este- 
tike nego pitanje čovjeka, njegovog odnosa prema svijetu. Jer 
čovjek se bori tamo gdje je ugrožen, a ne tamo gdje mu je osi- 
guran uspjeh i slava. Mi ne biramo svoj svijet prema slabim tač- 
kama, prema onome što je lako dostići: pravi ciljevi su uvijek 
u smjeru najtežeg. 

A ono što se poduzima odgovarajući svome vremenu, podu: 
zima se i s prošlošću, jer smisao njenih razloga ostvaruje se ili 
nestaje u našem djelovanju. Svaki program, ako je stvaran, obu- 
hvaća i nju kao prostor na kome djeluje. Pitanje o prošlosti ne 
može se postaviti bez pitanja o nama, i svi takvi pokušaji, kojih 
ima uvijek i dosta, i sami su, neizbježno, samo jedno njeno mje- 


Mi, dakle, ne možemo izvršiti nikakvu radikalnu podjelu 
interesa, nego samo težišta. Uobičajene podjele i njihovi proble- 
mi zbog toga ne iščezavaju, ali pritisnute nalozima vremena već 
dugo pokazuju kolebanje puno ispitivanja. Izbor načina rada ne 
smije biti razlog gubitka opsega pitanja. Zato naša ispitivanja, 
naši eksperimenti moraju prije svega imati cilj u traženju po- 
stupaka koji će omogućiti maksimalnu širinu odgovora vreme- 
nu. Usudio bih se propovijedati jedan novi sinkretizam. 

Naša zadaća nije samo u stvaranju odgovora ovom svijetu, 
nego i u pripremanju mogućnosti za odgovor; na svakom mje- 
stu. Nitko nije oslobođen te obaveze. A oni koji je izbjegavaju 
iz bilo kojih razloga, na bilo koji način, uzalud nastoje oko me- 
đusobnih razlika. Među njih ne ubrajam one koji čekaju ishod 
da bi onda nastupili: ti lovci na sigurno uvijek su bili opkoljeni 
prezirom posred sreće. 

KULTURA I TRŽIŠTE 


Milan Mirić 


Difuzni pojam — kultura — toliko je neuhvatljiv da spram 
onoga što bi se njime imalo pomišljati gotovo svaki čovjek stva- 
ra svoj odnos. Bezmalo cijela čovjekova povijest mogla bi se de- 
finirati njegovom sveobuhvatnošću, a ako smo skloni puristič- 
kim shemama za definiciju kulture, ostat će vrlo lako samo ono 
što smo navikli imenovati umjetnošću. Zbog toga naslov ovih 
bilježaka može mnoge upućivati na isprazno raspravljanje koje 
za kulturu nema značenja niti može u razgovor uvesti aspekt 
koji bi raspravu učinio plodnijom. Mi njime nismo željeli ništa 
unaprijed odrediti, nego nam se nametnuo kao jedna od pre- 
zentnih varijanti današnjih razmišljanja o kulturi u nas, i am- 
bicija nam je da u ovim letimičnim bilježenjima naznačimo od- 
nos dvaju pojmova (i onoga što stoji iza njih), od kojih barem 
jedan predstavlja bitnu koordinatu suvremena čovjeka. 

Moderno tržište nalazi se naoko u paradoksalnoj poziciji. 
Proizvodeći za njega industrija je prema njemu u podređenom 
položaju. No, takav je položaj samo početni, jer je tržište u 
uvjetima razvijenije industrijske proizvodnje vrlo brzo doživje- 
lo degradaciju i ropsku podređenost u odnosu na industriju, 
koja je, proizvodeći obilje dobara za njega, počela proizvoditi i 
tržište. Ne treba previše maštovitosti pa u toj situaciji vidjeti 
čovjeka kako mu i potrebe bivaju industrijski proizvođene isto 
onako kako su proizvođeni predmeti za njihovo zadovoljenje. 
To je krug u koji je suvremeni čovjek zahvaćen silama što ih 
je sam izazvao iz dubine mnogolikih svojih odnosa u društvu 
i, pojednostavljene i osnažene, gospodare one sada njime uhva- 
tivši ga u vrtoglavu kružnu putanju u kojoj on postaje sve ma- 
nje spreman ili pak u mogućnosti da rezultatima tog kretanja 
dade pečat ljudskosti. Iz ovako postavljene sheme logična je 
konsekvencija ona olinjala podjela čovjekova totaliteta na eko- 
nomsku bazu i duhovnu nadgradnju koja osiromašuje i jedan i 
drugi pojam, ne objašnjava ništa, nego otupljuje želju da joj 
se čovjek suprotstavi u ime sebe sama kao čovjeka, jer je to 

jedan odnos koji za njega više ne može biti izvor ljudskog po: 
tvrđivanja u svijetu dignut na nivo naučne činjenice o društvu 
i čovjeku u njemu. Dodatak koji obično slijedi, kao tumačenje 
formule, o uzajamnom i automatskom djelovanju nije drugo 
nego umirenje savjesti zato što duhovna nadgradnja — kultura 
— ima sve manje šanse za bilo kakav utjecaj; i nju je također 
počelo određivati tržište odnosno proizvoditi industrija. 

Kakvi su modaliteti tog odnosa u nas u prilici kad industrija- 
liziramo zemlju, kad se naprežemo da bismo proizvodili za 
tržište i kad ono pomalo počinje gospodariti našim željama, 
kad privredne odnose na njemu hoćemo označiti robno-novča- 
nim? 

Odmah poslije rata nalazili smo način za rješenje problema 
kulture u spomenutoj formuli; nostrificirali smo teoriju soci- 
jalističkog realizma kao svjedodžbu novih odnosa u kulturi, 
ali ta teorija, kao stil u stvaranju kulturnih i umjetničkih vri- 
jednosti i kao odnos prema čovjekovu duhovnom svijetu, ne po- 
staje za nas relevantna s pobjedom revolucije 1945. godine niti 
je za našu sredinu tada otkrivena. Kao teorijski riješeno pita- 
nje socrealizam je poslije rata samo prenijet u kulturu, dok su 
teorijske borbe oko njega, za revolucionarne društvene snage, 
dokrajčene još pred rat u suprotstavljanju ljudi okupljenih oko 
»Pečata« i »Književnih svezaka«. Zanemarimo li ražarene re- 
akcije zaraćenih strana, problem nam se pokazuje kao ne- 
postojeći sukob oko socijalne orijentacije umjetničkoga, jer 
nju prihvaćaju obadvije strane i u ime nje napadaju jedna 
drugu. Ali cijela se rasprava ne da objasniti teorijskim nerazu- 
mijevanjem problema na ovoj ili onoj strani nego čvrsto odre- 
đenim polaznim pozicijama i motivima s kojima su obadvije 
ulazile u okršaj i davale mu žestinu. U prilikama kad su orga- 
nizirane revolucionarne snage vršile »prebrojavanja« u vlas- 
titim redovima, videći rat na vratima i nastojeći da pred njim 
kao egzistencijalnom opasnošću stvore jednodušnost kao naj- 
jače duhovno oružje koje su u ratnom kaosu mogle suprotsta- 
viti neprijatelju, stavovi dijela lijevo usmjerene inteligencije ni- 
su se uklapali u pragmatičke zahtjeve trenutka, jer su, u spo- 
menutoj diskusiji, insistirali na umjetničkoj vrijednosti djela 
kao pravoj relevanciji i tako dovodili pod znak pitanja dobar 
dio onoga što se nazivalo lijevom knjigom, ali se umjetnošću 
nije moglo zvati i služilo je političkim potrebama. Podrobnije 
bi ispitivanje vjerojatno pokazalo kako taj dio »lijeve knjige« 
nije čak ni svojim brojem ni utjecajem na sredinu, pogotovu 
ne vrijednošću ostvarenja, predstavljao neku snagu za razliku od 
onog drugog. A daljnja bi analiza sigurno izvukla kao krajnji 
zaključak da se za organizirane revolucionarne snage u tom ča- 
su problem i nije javljao na estetskom nivou, niti je iznenada 
pušteno u svijet djelo koje se opire revolucioniranju društvene. 
strukture pa ga treba onemogućiti, nego se prije svega i najviše 
radilo o teorijskim stavovima, od kojih su jedni tražili jedin- 


543 


stvenost na svim nivoima bez mnogo diskusije, a drugi dovoljno 
prostora, unutar kritički određenog odnosa prema društvu, 
za izražavanie umjetničke individualnosti. Takvo je traženje 
slobode, makar i relativne, jer ta je sloboda ipak sama sebi u 
ime svoga uvjerenja postavila granice, bilo potencijalna opasnost 
za mnogo dublje i drugačije razdore, koji bi prešli okvire teo- 
rijskih sukoba oko estetskih problema, i na njega je odgovore- 
no tako da su se revolucionarne snage u određenom trenutku 
odrekle umjetnosti i dijela inteligencije za račun jedinstvenosti 
unutar svojih redova. U oružanom periodu revolucije taj se su- 
kob iz predvečerja rata nastoji zaboraviti i opet naći zajednički 
jezik; još se uvijek, grubo rečeno, čitav problem otkriva samo 
kao disciplinski eksces; ali poslijeratno vrijeme donosi još teže 
zadaće — stvaranje nove društvene strukture. I — nekadašnje 
teorijske premise jedne strane u dijalogu postaju dio kulturne 
i umjetničke prakse. Na taj se način bar jedan od problema 
buduće društvene strukture drži riješenim. Ranija je borba, iako 
se služila estetskim problemima kao polazištem, vođena tako 
da je jedna strana ustajala protiv socijalističkog realizma (ili 
vulgarno shvaćene socijalne orijentacije) u ime individualnog 
umjetničkog i kritičkog odnosa, dok je druga imala na umu 
nešto, u tom trenutku, mnogo preče. Sada njoj ono za čim je 
posegla u jednoj drugačijoj borbi postaje postulatom u teorij- 
skom odnosu prema kulturi i umjetnosti. Da se u poslijeratnom 
vremenu čitav problem shvati riješenim bez nastavljanja ras- 
prave, pogoduju i dva važna psihološka činioca: oduševljenje 
zbog oružane pobjede u revoluciji i pravovaljanost socrealizma 
u prvoj socijalističkoj zemlji. Kultura je svedena pod diktat po- 
litike, jer teorija socijalističkog realizma ne poznaje relevant- 
nijeg estetskog principa. Za vrijednost djela osnovna je njegova 
politička usmjerenost, a djela kulturne povijesti također pod- 
liježu jednakoj valorizaciji. Shvaćena kao razblaženo a uspješ- 
no sredstvo propagiranja novih ideja, za kulturu se način finan- 
ciranja kao problem ne postavlja, pa ni o »tržištu« ili veziva- 
nju tog pojma uz pojam kulture ne može ni biti govora. 


Na problemu socijalističkog realizma zadržali smo se du- 
že, jer mislimo da i danas iako teorijski nitko ne brani njegove 
poučke o društveno i umjetnički valjanom stvaranju i kultur- 
nom djelovanju, naša kulturna situacija pati od recidiva nedovolj- 
no liječene bolesti. Oni nemaju snagu bolesti, ali su dovoljno 
jaki da krhko tijelo naše suvremene kulture i umjetnosti dovedu 
u nemoćno stanje. Za to je dobrim, čak najvećim, dijelom u da- 
našnje vrijeme i u ovakvim društvenim prilikama kriva kul- 
tura i umjetnost sama, zato što u sebi ne nalazi dovoljno snažnih 
postulata u ime kojih bi stvarno participirala u sveukupnosti 
života suvremenog čovjeka kod nas povećavajući je i dajući 
joj ljudskiju dimenziju. Kultura koja se sama stavlja u poziciju 
da joj se sloboda »daje«, da je se nuka na slobodu, uvijek je 
istodobno i u poziciji da joj ta sloboda bude oduzimana, po- 

gotovu kad se sukobi s birokratiziranom sviješću. Tako smo 
opet u paradoksu u kojem kultura, iako bi trebalo da bude je- 
dan od konstituensa u naporu za prevladavanjem birokratizira- 
ne svijesti, biva njome potiskivana i nesposobna da se ostvari 
kao dio čovjekove prakse. 


Nivo današnjih odnosa u nas određen je dobrim dijelom 
naporima da se postigne čovjekova relativna materijalna osigu- 
ranost. U tim su naporima sve dosadašnje socijalističke druš- 
tvene strukture, upravo zato što su pokušane unutar historij- 
skih neadekvatnih uvjeta (u smislu kako su te uvjete historij- 
ski određivali klasici naučne socijalističke misli), na ovaj ili 
onaj način ostavljale po strani problem »nadgradnje« shvaćaju- 
ći ga mehanički — povećanjem i proširenjem materijalne baze 
automatski će se proširiti i porasti nivo duhovnoga čovjekova 
života — ili ga shvaćajući u teorijskoj misli na manje-više nau- 
čan način, a u praktičkim realizacijama ostavljajući ga po strani 
za sretnija vremena, što je u krajnjoj liniji blizu prvom odnosu. 
Ovaj drugi odnos prisutan je u mnogim našim razmišljanjima 
o kulturi. Socijalizam kao društvena zajednica želi integralnog 
čovjeka. O tome su kao programu svi suglasni, međutim, svaki- 
dašnji život nameće svoju logiku i traži putove koji su često zao- 
bilazni i krivudavi. Na sadašnjem nivou društvenih i proizvod- 
nih odnosa daljnje ostvarivanje socijalističkog programa vidimo 
u domeni robno-novčanih odnosa i mnoge naše društvene i ljud- 
ske sile usmjerene su tome problemu. Nitko u ovim prilikama 
ne može negirati dnevnu političku aktualnost takve usmjerenosti, 
jer ona u sasvim određenom smislu može i treba da odvede druš- 
tvo kao zajednicu proizvođača korak dalje. Za svakoga tko je 
nešto pročitao o proizvodnim odnosima u kapitalističkoj druš- 
tvenoj strukturi jasna je opasnost što se krije u samoj prirodi 
robno-novčanih odnosa i njihovu gospodarenju tržištem. Ono 
se ne zadržava samo na tržištu već počinje gospodariti i ukup- 
nim čovjekovim životom. Kad govorimo o ovome, uvjereni smo 
da nikome ništa novoga ne otkrivamo, i sasvim je sigurno da 
takve reperkusije po društvenu strukturu jugoslavenskog so- 
cijalizma čovjek, koji je svjestan neminovnosti progresa u 
povijesnoj spirali, ali i mogućih umrtvljenja, ne želi. Međutim 
pragmatički aktivizam, kad je sam sebi samozadovoljno dosta- 
tan, olako vjeruje da je društveno i radničko samoupravljanje 
dovoljno gust filter pred mutnim talogom našoj društvenoj 
strukturi neprimjerenih odnosa, što ih silom materijalne činje- 
nice za sobom vuku robno-novčani odnosi. Društveno i radnič- 
ko samoupravljanje jest takva prepreka, ali ono još uvijek nije 
u stanju da djeluje automatski bez razvijene i neprestano raz- 
vijane samoupravne svijesti svakoga čovjeka, a samoosvješćiva- 
nje čovjeka mnogo je sporiji proces nego što može biti razorno- 
-brzo automatsko djelovanje određenih proizvodnih odnosa s 
kojima je čovjek suočen unutar zajednice. Živimo u nesretno 
vrijeme koje mora rješavati dva zadatka, jedan namrijet sasvim 

određenom historijskom epohom, i drugi koji bi trebalo da bu- 
de praksa našega današnjeg čovjeka. Čovjek mora biti na visini 
jednoga i drugoga da bi se u ovom trenutku svoje povijesti os- 
tvarivao kao ljudsko biće koje se realizira u blizini integralnog 
čovjeka. Usuđujemo se reći da jednak udio u ovome času u toj 
realizaciji moraju imati kako građenje materijalne osnove čo- 
vjekova življenja, njegove samoupravne osviješćenosti, tako i 
gradnja čovjekove kulture kao načina njegova odnošenja u 
svijetu. Pojednostavljeno bi se možda moglo reći da su još u- 
vijek proizvodni odnosi način njegova odnošenja u društvu, a 
kultura način odnošenja u čovjekovu svijetu. Atrofiran ili do- 
veden u pitanje bilo jedan bilo drugi odnos dovodi u pitanje 
program — očovječenog čovjeka. Stav po kojem sve ostalo u 
ovome času nije važno osim robno-novčanih odnosa i bitke za 
materijalno ozdravljenje tržišta sasvim je sigurno najsvrsishod- 
nija ekonomsko-politička mjera, ali on je isto tako taktička 
bitka u kojoj se snage mogu usredsrediti na njezino uspješno 
dobivanje bez obzira na strateške ciljeve cijeloga rata, da u- 
potrijebimo ovu neadekvatnu sliku, i onda taktička bitka može 
ostati bez pravoga smisla. Društvenim i ljudskim snagama što 
ih imamo smijemo u nju ići samo na cijelome čovjekovu ob- 
zoru. To znači da i za kulturu kao način čovjekova opstanka i od- 
nošenja prema životu kao totalitetu moramo naći moduse egzis- 
tencije na visini historijskog trenutka. Način na koji ona danas 
živi u našim duhovnim koordinatama polako je sterilizira i čini 
neprisutnom, radilo se o istraživanju kako da kulturna tradicija 
postane živo tkivo suvremenog odnošenja u svijetu, ili se ra- 
dilo o stvaranju novih vrijednosti koje stavljaju u odnos suvre- 
menog čovjeka prema društvu i svijetu kojemu je sam graditelj. 

Kao bitna komponenta svake kulture, obrazovanje se u našoj 
društvenoj strukturi također sve više dovodi pod tržišni zakon 
ponude i potražnje i njime određuje. Moderna industrijska pro- 
izvodnja sve će više tražiti specijalistički obrazovane ljude i 
vršiti pritisak na školske institucije da takve ljude »proizvode«. 
Takav je zahtjev nemoguće ignorirati, ali i tu naša društvena 
struktura stoji pred slabo formiranim dilemama i alternativa- 
ma, jer način kako da udovolji zahtjevu za modernijim stručnja- 
kom-proizvođačem i čovjekom koji je sam sebi cilj kao očovje- 
čeni čovjek još uvijek nije pronašla. Pragmatički je spremna od- 
govoriti na jače izražen zahtjev, vjerujući opet da će međuljud- 
ski odnosi u samoupravljanju kompenzirati siromaštvo uskog 
stručnjaka-proizvođača koji će tako biti i upravljač i proizvođač. 
Međutim, čovjek u svome, jedan jedini put slučajem danom, ži- 
votu nije samo proizvođač i upravljač već nešto više ili barem 
u sebi nosi san o nečem višem. Njegovo obrazovanje može biti 
temelj na kojem će se ovo »više« realizirati kao odnos prema 
svijetu i čovjeku u njemu. Strukturom obrazovanja, i pored de- 
setogodišnjih napora na njegovoj reformi, to ne postižemo. Kri- 
vo bi bilo misliti da je neuspjeh reforme u tome što je jedno- 
strano udovoljavala zahtjevu moderne industrijske proizvod- 

nje, jer ni to nije postigla. Ona je promašena zato što u korije- 
nu nije promijenila obrazovanje. Ne mislimo kako je trebalo 
nametnuti povećani broj.predmeta i sati u pojedinim školskim 
institucijama iz humanističkih nauka — to bi u biti bio zahtjev 
jednak onome iz industrije — za nas obrazovanje mora omoguća- 
vati cjelovitu i strukturaliziranu predstavu o svijetu, ne smije 
biti zbir pojedinačnih činjenica, kakvo je uglavnom danas, već 
temelj da se čovjek ljudski odredi prema svijetu, a onda i način 
da živi kao proizvođač dobara i upravljač sobom i svojim stvari- 
ma. 
Pitanje o kulturi u nas u ovome času postavlja se kao pita- 
nje o njezinu financiranju. Kad se danas razgovara o tome, malo 
mislimo o ljudskoj vrijednosti onoga što od postojećega ime- 
nujemo kulturom, ili što kao zahtjev pred nju postavljamo. 
Svakako da ukidanje administrativnog financiranja otvara mo- 
gućnost dokidanja birokratizirane ideološke (dakle u ljudskom 
smislu iskrivljene) intervencije u nju, ali to se ne događa samim 
tim činom, promjenom forme. Jer, niti smo se dosad sasvim 
oslobodili birokratiziranog zahtjeva prema kulturi, niti su 
unutar njezina suvremenog bivstva dosad stvorene temeljne 
premise koje bi je postavile u bitan odnos prema našem današ- 
njem čovjeku koji živi unutar ovih duhovnih odrednica. Zato 
kada se danas postavlja pitanje u kulturi kao pitanje financira- 
nja, postavlja se zapravo kao pitanje o odnosu prema institu- 
cijama kulture i financiranju tih institucija, a ne govori se o 
kulturnim vrijednostima. Da bi se izbjeglo administrativno 
budžetiranje tih institucija, postoje prijedlozi o društvenom u- 
govoru između njih i društva. Na prvi pogled to rješenje pred- 
stavlja demokratičan odnos. No, da li je kulturi potreban takav 
odnos, ako se on ima protumačiti kao pravo svih na društveni 
ugovor bez obzira na ljudsku vrijednost onoga što stvaraju? 
Najvjerojatnije ne. Ako je tako, tko je taj pojedinac ili pak, 
nama primjerenije, društveni organ koji će prosuđivati ljudsku 
vrijednost ostvarenja, na osnovu kojeg bi institucija ili pojedi- 
nac sklapali društveni ugovor? Na to nitko još nije odgovorio, a 
vjerojatno ni mislio dovoljno o tome. Pa ako se i nađe takav 
organ, koji će mu biti kriteriji pri određivanju vrijednosti? 
Da li tržišna vrijednost ili koja druga? Ako tržišna, onda znamo 
koji su kriteriji: zakon ponude i potražnje. Izložena tom zako- 
nu, kultura ima šansu da atrofira ili pod pritiskom birokratizi- 
ranog zahtjeva koji u ovom slučaju može za sebe uzeti ulogu 
potraživača, ili pak pod većom konkurentskom sposobnošću stva- 
rnih tržišnih vrijednosti — kiča i jeftinije zabave, jer to »publi- 
ka hoće«. Istinska kulturna vrijednost nije konkurentna roba na 
tržištu, i čovjek koji joj se obraća nije konzument, kako se to 
kod nas .pod sve većim diktatom tržišta uobičajilo govoriti, a 
društveni se ugovor može vrlo lako prometnuti u stvaran rob- 
no-novčani odnos za nešto što ne bi smjelo podlijegati robno- 
-novčanom odnosu isto onako, kako bismo željeli ostvariti u so- 
cijalističkoj strukturi da mu ne podliježu čovjekovi ideali, nje- 

gov moral i njegova uvjerenja. Pronaći danas tržišne modalitete 
tog odnosa, onako kako ih vidimo, a da oni uistinu ne idu pro- 
tiv jedne od djelujućih komponenti, znači zatvoriti kulturu u 
elitni cercle koji se. neće zatvarati duhovnom perfekcijom već 
novčanom, pa će u tom slučaju kultura promašiti svoj ljudski 
smisao, ili pak odnos moramo postaviti samo na relaciji insti- 
tucija—društvo gdje se krug opet zatvara u smislu gornjih upi- 
ta, a otvara novi kroz relaciju kulturna institucija i stvaralac- 
-kulture-pojedinac, o kojem se danas ne govori, a upravo je on 
od bitne važnosti, jer određuje karakter kulture kao cjelovitog 
ljudskog odnosa. 

Sve ovo ne može se protumačiti kao odvajanje razgovora o 
kulturi od razgovora o sveukupnom događanju u čovjeku i oko 
njega u našem društvu. Kultura je izraz čovjekove doživljajne 
sposobnosti svijeta kao strukturalizirane cjeline; u danom slu- 
čaju svega onoga što danas zovemo jugoslavenskim socijalistič- 
kim bivstvom, ali i onoga što su nam ranije epohe ostavile kao 
vlastitu participaciju na čovjekovoj sudbini. Bez stvaralačkog 
je izgleda svaki napor koji razgovor o kulturi ili umjetnosti 
želi posuvratiti u njih same, odvojiti od cijelog ljudskog života 
onakvog kakav on jeste, jer kultura i umjetnost kao nedjeljivu 
komponentu u sebi sadrže i kritički odnos upravo prema tom 
životu i otpor prema silama dehumanizacije u njemu. Naša 
suvremena kultura, onakva kakvu priželjkujemo upravo u smi- 
slu tog, kritičkog, određenja koje za sebe djelom treba da omo- 
gući, mora se postaviti u poziciju da oblikuje čovjekov život s 
još dvije ljudske i društvene komponente: samoupravnom svi- 
ješću u nastajanju i orijentacijom prema proizvodnji dobara 
za tržište, odnosno stvaranju društva obilja. Od snaga sve tri si- 
le zavisi kakav će taj život biti. Razgovor o kulturi i tržištu ne 
mora nužno biti obespredmećen, i jedan pojam ne mora isključi- 
vati drugi, kad za njih nađemo mogućnosti zbiljskog djelovanja, 
a ne samo tolerancije u tavorenju koja danas određuje taj od- 
nos. Jednom je to tavorenje bilo rezultat birokratiziranih teorija 
o kulturi i umjetnosti, drugi put pak rezultat nedefiniranog od- 
nosa društva kao ljudske zajednice, pa je prihvaćen jedan u 
biti građanski odnos po kojem one u društvu služe samo kao 
zabava, društvena dekofacija i individualna igra, za koju je 
odgovoran samo zabavljač, dekorater i igrač. Ovakav odnos do 
apsurda vrijedi, ako ispitujemo položaj umjetnosti same, 1 on 
također idealno odgovara promijenjenoj birokratiziranoj svi 
jesti. Sada tražimo nove načine materijalnog zasnivanja druš- 
tvenog odnosa, ali od problema: što je to prema čemu će se 
društvo na ovaj ili onaj način odrediti, bježimo. Čak i negativna 
definicija pojma nije izvedena do kraja. Dosadašnji financijski 
odnosi bili su jednom rezultat definiranih zahtjeva prema kul. 
turi i umjetnosti, drugi put rezultat toga što su zahtjevi društva 
postajali sve neodređeniji. Kada se danas postavlja pitanje o 
kulturi kao pitanje o njezinu financiranju — o kulturi i tržiš- 
tu — onda je taj razgovor još uvijek na periferiji proble- 

ma. Ono što bi danas snagom nužde moralo zaokupiti naše za- 
jedničke razgovore jeste bit same kulture u suvre 
menom društvu, a'iz njih će se kao takvih odnos kultu- 
ra—tržište, financiranje kulture i umjetnosti javiti kao rezultat 
i popratna pojava. Takvi su razgovori u nas davno presahli ili 
nikad nisu bili vođeni dokraja. Zbog toga se današnje pitanje i 
svodi na odnos između društva i kulturnih institucija, a kad 
se i povede riječ o kulturnoj ili umjetničkoj vrijednosti, ta riječ 
seže samo do običajem ili historijom valoriziranih kulturnih 
i umjetničkih činjenica. Ovo je pretvorilo gotovo sve naše kul- 
turne institucije, ma šta im bio pravi zadatak, u neuređene mu- 
zeje koji nisu u stanju udovoljiti ni pravoj muzejskoj ulozi, pa 
i djela čovjekove kulturne tradicije ostaju mrtve »znanstvene« 
činjenice bez djelatne snage u suvremenom čovjekovu svijetu. 
Hoćemo li da kultura prestane biti beživotna »nadgradnja« pri- 
dodani arabeskni ukras na glomaznom i pravolinijskom tijelu 
»baze«, hoćemo li, a to moramo htjeti u ime vlastitog ljudskog 
programa, da ona postane dio bez kojeg je nemoguć struktura- 
lizirani čovjekov odnos prema svome totalitetu, moramo ob- 
noviti razgovore o njoj kao o konstituensu toga totaliteta. Ta- 
kav dijalog, ako se ne bude okrenuo izvoru — djelu i stvaraocu 
djela kulture — kao temeljnoj premisi, ostat će apstraktan dis- 
put iz kojeg će logična konsekvencija biti da i takva, na prvi 
pogled u sam život ukorijenjena, tema .— kultura i tržište — 
ostane akademska i apstraktna rasprava, jer govori bez pravog 
predmeta, on joj neprestano izmiče, gotovo da ne živi. Rezultat 
je stvaran tržišni odnos prema nečemu što gotovo i ne postoji 
kao istinski ljudski, to znači djelatan i kritički, odnos prema 
svim čovjekovim kontroverzama u ovome povijesnom trenutku. 

O KRIZI KRITIKE I NJENOGA ZNAČENJA U KULTURI 


Vjeran Zuppa 


Nesumnjivo je da je okrenuvši se prema Euridiki, Orfej, 
koji je izmolio svete bogove smrti — otvarajući put k njima 
ljepotom svoje pjesme, snagom same umjetnosti — da je vrate 
u gorilji svijet, prekršio svoju pogodbu s prestrogom Persefo- 
nom i tako gubeći bespovratno Euridiku ujedno propustio mož- 
da i posljednju mogućnost u povijesti umjetnosti da se njenim 
vlastitim glasom izvrši do kraja jedan zadatak kojim bi se sas- 
vim razriješilo nešto što je spadalo u sferu problema same eg- 
zistencije, a Euridiku gubi, kažu neki, upravo stoga jer je želi 
preko odmjerenih granica pjesme. 

Ma koliko, međutim, participirali ili ne participirali na jed- 
noj egzistencijalističkoj koncepciji u shvaćanju umjetnosti, a 
pogotovu literature) ma koliko se slagali s interpretacijom rInita 
o Orfeju, pjevaču, ili, pak, odbijali tu interpretaciju prema kojoj 
gubitak Euridike nije nipošto plod njegova nestrpljenja da je 
vidi, ili još tačnije, njegove sumnje u to da li ga ona uopće 
slijedi, nego je gubitak ove žene samo dokaz da je on, čija je 
sudbina bila da je opjeva, mogao s njom uspostaviti odnos 
jedino unutar himne koja će je slaviti, odnosno, u pjesmi samo, 
Orfej ima vlast nad Euridikom*, pa ma koliko, dakle, malo ili 
mnogo participirali na takvome shvaćanju umjetnosti koje do- 
nekle transparira i ovakva interpretacija mita o Orfeju, mo- 
ramo zacijelo ipak priznati kako je u samoj povijesti pjesnička 
riječ mnogo puta posustajala, i to upravo u onim trenucima ka- 
da je preuzimala zadatke što su sezali preko odmjerenih gra- 
nica pjesme, kada ih je preuzimala nastojeći da pred proble- 


1) Takav stav možemo naći na pr. u Blanchotovom eseju Orfejev pogled u 
kojem se u stvari raspravlja o oblasti umjetničkog, pa ovaj stav predstavlja 
jedan od Blanchotovih pokušaja eksplikacije same te oblasti; vidi M. Blanšo: 
Eseji; Nolit, Grod 1960, str. 127-135. 

2) Ovdje se prije svega misli na autore kao što su Blanchot, Bonnefoy, 
Beaufret i druge. 

3) Blanšo: ibid, str. 129. 

mom kruha, pred zažarenim licima revolucija, pred ratnim i 
poratnim pitanjima o smislu života u svijetu koji se sve više 
udaljava od čovjeka, ponudi i svoja rješenja. 

Nije mi, međutim, u ovome času namjera da ulazim u ras- 
pravu koliko je Orfejev put k Euridiki put beskrajno determini- 
ran onom mom strašću sE svijesti pui : mo- 
že sagledati u grčkome Daseinu, u grčkome geniju, strasti razo- 
PkRvanja ns sebe“. . ., put kojim korak po korak Orfej dos- 
pijeva do istine o svojoj vlastitoj sudbini kao sudbini pjevača, 
jer samo pjesma u jednome času njegove egzistencije, onda kada 
on Euridiku po drugi puta gubi, postaje onaj jedini oblik nje- 
gova beskrajnoga kretanja prema njoj, dok Dante na primjer, 
polazeći s pretpostavki jednog drugog svijeta, s pozicija kršćan- 
skoga duha, realizira u Božanskoj komediji iluziju svoga dolas- 
ka Beatrici, a Petrarca je u Sonetima sav u očekivanju svoga 
ponovnoga susreta s Laurom, pa se već na ovim primjerima vi- 
di razlika između grčkoga čovjeka koji se uporno probija k 
svojoj sudbini (uzmimo samo kao primjer neke Sofoklove tra- 
gedije) i na primjer religioznog čovjeka četrnaestoga vijeka koji 
samo gradi svoju sliku o njoj, nije mi, dakle, namjera da ovim 
podsjećanjem na Orfeja i na njegovu sudbinu postignem u o- 
vome trenutku više od toga no da tim putem napomenem kako 
je samo pitanje sudbine pjesnika i njegove riječi (a on uistinu ne 
može izmaći sudbini, niti može izmaći svome _ pitanju o 
njoj, jer najzad to uspijeva samo bogovima, nevinim, sretnim 
i blaženim, kao što to na jednom mjestu kaže HGlderlin*), kako 
je, dakle, pitanje sudbine pjesnika i njegove riječi oduvijek bilo 
bitno artikulirano načinom kojim je ta riječ tumačila pro- 
blem egzistencije. Upravo je taj način uostalom razdvojio grčko 
pjesništvo od srednjovjekovnog, srednjovjekovno od renesan- 
snog, renesansno od klasicističkog, klasicističko od romantič- 
kog itd, kao što je on, nadalje, u jednome trenutku do kraja 
diskvalificirao i čitav jedan književni pokret, onaj socijalistič- 
koga realizma. 

Raspravljati ovdje rasvjetljavajući neke između onih aspeka- 
ta samoga problema unutar kojega bi se, dakle, zajedno s tvrd- 
njom da je riječ oduvijek u književnosti intendirala da zahvati 
neke egzistencijalne probleme, moglo odmah postaviti i pitanje 
o ipak odmjerenim granicama pjesme, o kojima eto i Blanchot 
govori, očito nije unutar opsega u samome naslovu naznačene 
teme suviše potrebno, jer bismo se pri tome suviše morali pri- 
bližiti specifičnome problemu samoga temelja umjetničkog dje- 
la, pri čemu bismo u ovome slučaju vrlo brzo došli do onih 
Blanchotu dobro poznatih Heideggerovih teza o tome kako 


4) Jean Wahl, Vers la fin de Vontologie; Paris, 1952, str. 112. 
5) Problem sudbine u ovome smislu o kojem govori Hčlderlih veoma inte- 
resantno eksplicira u svojem eseju »Sudbina i karakter« poznati, tragično 


preminuli njemački filozof Walter Benjamin; vidi Oeuvres choisies; Paris 
1959, str. 47-57. 

umjetničko djelo karakterizira nedostatak temelja (Grund- 
losigkeit), odnosno da se ono temelji u sebi samom (in-sich- 
selbst-Griinden), a prvenstveno je namjera ovoga teksta da do- 
nekle pokuša naznačiti kako je uopće u novijoj povijesti i naše 
i evropske kulture bilo postavljano pitanje samoga zadatka 
književnoga djela. O tome bi se posebno moglo govoriti kada je 
riječ o poslijeratnome periodu i naše i evropske književnosti, 
tj. kakve konsekvencije ima danas, pogotovu u nas, takvo pos- 
tavljanje pitanja za samo određivanje mjesta pisca koji 
ipak hic et nunc realizira jednu literaturu, pa ma kakve ona 
vrijednosti bila, što u svijetu koji stoji pred specifičnim pro- 
blemima svojega razvoja, ali koji, čini mi se, akciji same kultu- 
re još uvijek daje jedan automatski i unilateralni karakter, 
trajno uzima svoj temelj. 

Dva su pokreta u književnosti, socijalistički realizam i an- 
gažirana književnost, kao što je to uostalom i poznato, ugrozila 
svaki na svoj način, njene odmjerene granice, određujući joj 
nove zadatke, dva pokreta koji su ipak bili dovoljno različiti da 
se Sartre uistinu s pravom mogao ljutiti na sve one primjed- 
be koje su svojevremeno bile upućivane na adresu angažirane 
književnosti, a kojima se tvrdilo da se i tu radi o starom soci. 
jalističkom realizmu, ili pak o nekoj obnovi populizma u jednom 
agresivnijem vidu. Jer, kada Sartre nastoji postaviti temelje i 
teorijski razjasniti ono što je nazvao angažirana književnost, 
onda on pokušavajući u isti mah intelektualno definirati gra- 
đansku klasu za koju tvrdi da se ona može tako definirati u- 
pravo prema njenome korištenju analitičkog duha čiji je, kaže 
Sartre, osnovni postulat da se složene stvari moraju nužno svesti 
na učinak prostih elemenata", onda on ujedno utvrđuje i to da 
je i cjelokupna građanska književnost ukorijenjena u 
tome analitičkom duhu, čije korištenje determinira, dakle, i sa- 
mu građansku klasu. I neodgovornost pjesnika, piše ovaj fi- 
lozof u svojoj uvodnoj riječi za časopis Moderna vremena, vuče 
svoj korijen iz istog tog duha: Pošto buržoaski autori sami sebe 
smatraju zrnima graška u konzervi, solidarnost koja ih spaja 
s drugim ljudima izgleda im striktno mehanička, kao kod stvari 
naprosto naslaganih uporedo (...), oni misle da su dosta uči- 
nili ako su opisali svoju sopstvenu narav ili narav svoga prija- 
telja: pošto su svi ljudi jednako stvoreni, oni su navodno učinili 
uslugu svima objasnivši svakome samoga sebe. 

Već se iz ovoga može vidjeti da se Sartreova kritika gra 
đanske književnosti prije svega temelji na kritici ono 
ga duha na kojem participira čitava građanska 
klasa, i dok njen analitički duh ima svoju pretpostavku u to- 


6) Na ove primjedbe Sartre odgovara u svom opsežnom eseju Što je to li- 
teratura; vidi Ž.P. Sartr, O književnosti i piscima; Kultura, Bgd 1962, 
od str. 21 dalje. a? 

T) Ibid esej Angažovana književnost, str. 9. 

8) Ibid, str. 11. 

me da ljudi imaju nekakvu zajedničku prirodu, prema Sartreu 
oni imaju samo svoj određeni metafizički položaj", pod kojim 
se u stvari podrazumijeva onaj zbir prinuda koje čovjeka a priori 
ograničavaju (nužnost rađanja i umiranja, postojanje u svijetu 
među drugim ljudima i sl.), i to je upravo ono što bi trebalo 
u temelju razdvojiti, građansku književnost od angažirane knji- 
ževnosti. 

Prije no što krenemo dalje potrebno je naglasiti kako upravo 
Sartreove teze o građanskoj književnosti io neodgovornosti te 
književnosti na koju on neprestano atakira, dovoljno jasno po- 
tvrđuju da je i sudbina njene riječi uistinu determinirana na- 
činom na koji ona tumači probleme egzistencije. Ako pak Sartre 
tvrdi da je ta književnost neodgovorna, onda je očito da je kriti- 
zira, jer ne — odgovara, na način primjeren vremenu, na 
same te probleme (treba u tome smislu pogledati Sartreovu 
kritiku Prousta ili se prisjetiti nešto ranije izrečenih riječi o 
neodgovornosti pjesnika), kao što je jednako tako očito da Sar- 
tre pitanje angažirane književnosti najstrože postavlja na nivou 
sanog shvaćanja egzistencije" čovjeka u suvreme- 
nom svijetu, njegove situiranosti u odnosu na taj svijet'. 

Polazeći od različitih pretpostavki o samoj egzistenciji an- 
gažirana književnost i socijalistički realizam razlikuju se već u 
samome temelju. Prva ima u svome temelju metafizicira- 
nu sliku egzistencije, drugi politiziranu, premda je o- 
čito da u krajnjoj liniji i jedna i druga književnost ostaju na 
nivou ilustracije tih pretpostavki, i u tome je neuspjeh i jednog 
i drugog pravca. No, spominjući na ovome mjestu probleme 
tih pravaca ne čini mi se tako važnim da do kraja osvijetlim 
neke specifičnosti jednog ili drugog, koliko mi je stalo da nazna- 
čim kako je uopće s pretpostavki tih književnih pokreta bio 
tretiran sam pisac u odnosu na svijet u kojem je situiran, u 
odnosu na društvo čije je probleme u svojim djelima trebalo da 
odražava, i kako je najzad moguće tretirati problem pisca u ovoj 
našoj kulturi i u našem društvu? 

Naime, čini mi se da je, poslije ovoga što je do sada rečeno, 
posebno važno naglasiti da samo koncepcija jedne 
književnosti,jednoga pjesništva, fundamentalnoodređu- 
je ulogu pisca, ulogu pjesnika u onoj kulturi u kojoj 
i nastaje, u društvu u kojem se fundira, i dokle god je ona bez- 
načajna, nevidljiva, nedefinirana, dotle i samo mjesto pisca nije 
utvrđeno. 

Očito je, naime, već s onih pozicija s kojih Sartre tretira 
problem egzistencije da jetu pisac nužno shvaćen kao onaj 


9) Ibid, str. 13. 

10) Ibd. 

ID Očito je, naime da je u Sartrea pisano djelo kao moment refleksivne 
svijesti — bitan uvjet akcije, pa je isto tako očito da je samo shvaćanje egzis- 
tencije u ovoga filozofa fundamentalna pretpostavka akcije. 

12) Vidi isto; str. 13-15. 

koji u stvari neprestano daje društvu jednu široko shvaćenu 
nesretnu svijest", jer s pozicija svoje suprotstavljenosti 
svijetu, svojeg stalnog antagonizma prema konzervativnim sna- 
gama u društvu, neprestano osporavajući već utvrđene stavove, 
vrijednosti i ciljeve toga svijeta i toga društva, nudi on društvu 
njegovu sliku , pozivajući ga u isti mah da se odluči: da je 
takvu prihvati ili da se ono samo izmijeni“. 


S druge strane samom politizacijom umjetnosti, pa prema 
tome i književnosti, politizacijom kojoj je na primjer još 1936. 
godine Walter Benjamin pokušao naći izvor u odgovoru komu- 
nizma“ na jednu fašističku estetizaciju politike (a trebalo bi 
kao potvrdu takve estetizacije pročitati samo Marinettijev Ma- 
nifest povodom rata u Etiopiji u kojem se govori o estetici i o 
ljepoti rata i poziva futuriste da u ratu vide i svoju vlastitu 
borbu za novu poeziju i novu skulpturu, kao što bi isto tako 
razliku između jedne politizirane umjetnosti i jedne estetizirane 
politike trebalo još jednom razmotriti na odnosu Majakovski— 
Marinetti). S druge, dakle, strane politizacijom umjetnosti pisac 
postaje u stvari političko biće koje svoje djelo u potpunosti 
stavlja u službu afirmiranja onih ciljeva koje postavlja jedno 
društvo što u beskompromisnoj igri koja se odvija na svjetsko- 
-povijesnoj pozornici, traži modalitete i svoga opstanka i svoga 
napretka. 


A jer se danas uistinu nalazimo u situaciji u kojoj umjetnost, 
natkriljena nebom zbiljnosti i tehnike i politike, nužno mora 
postati svjesna uvjeta vlastite egzistencije, pa 
se taj imperativ može jednako vidjeti u čitavog mnoštva različito 
usmjerenih teoretičara litrature i filozofa: u Richardsa koji, kri- 
tizirajući Bradleyev stav da su estetska iskustva sui generis, 
tvrdi da ovakav pogled na umjetnost opskrbljuje estete privatnim 
nebom", u Adornoa koji kaže da aktualna duhovna proizvodnja 
mora u svakome trenutku biti svjesna krize smisla, krize smisla 
što subjekt pridaje djelu" isto kao i krize svrhovitog poretka 
svijeta, u Heidepgera koji, kao što je poznato, tvrdi da biti pjes- 
nika pripada da mu iz oskudnosti vremena ponajprije pjesništvo 
i poziv pjesnika postanu pjesničkim pitanjem" u Blanchota koji 
za ovo vrijeme kaže da je to jedno kritično doba koje prinuđava 
umjetnost da se osjeti neopravdanom'" itd, jer se danas uistinu 
nalazimo u jednoj takvoj situaciji, navedeni primjeri angažira- 
ne književnosti i socijalističkog realizma ne znače u samoj 


13) Ibid, esej Šta je to literatura, str. 75-76. 

14) Ibid. S 

15) Walter Benjamin: Ibid esej Umjetničko djelo u vremenu svojih 
reprodukcionih tehnika, naročito str. 190-193. . 

16) L.A. Ričards, Načela književne kritike; Veselin Masleša, Sarajevo 
1964, str. 37. 

17) Theodor Adorno, Onih dvađesetih godina; čas. Naše teme 1965/2. 

18) Martin Heidegger, O biti umjetnosti; Mladost, Zgb 1959, str. 79. 

19) Moris Blanšo: Ibid, str. 62. e 

svojoj osnovi ništa drugo nego očajničke pokušaje -da 
se na određeni način odrede uvjeti egzistencije same književ- 
nosti, da se sagleda sudbina pisca, sudbina pjesnika i njegova 
djela u času u kojem mu svijet u kojem živi prestaje biti sklon 
i u kojem se, kao što se to iz priloženih primjera vidi, ne zna da 
li je njegova funkcija iskupljivačka ili činovnička. | 

Treba stoga naglasiti da je danas u našoj kulturi kroz koju 
su nesumnjivo prošli svi zlokobni znaci krize u kojoj se knji- 
ževna riječ u suvremenom svijetu našla, uistinu ostao potpuno 
nedefiniran položaj i uloga pisca u njoj, no treba sada nužno 
naglasiti i to da je taj položaj ostao nedefiniran i zbog toga što 
u ovome času u našoj kulturi ne postoji TAKVA 
literatura koja bi sama mogla fundamentalno o- 
drediti ulogu pisca u njoj. . 5 

U toj literaturi jedva da postoji onaj napor koji nesumnjivo 
egzistira u građanskoj književnosti, napor da se pokuša steći 
određena svijest o uvjetima egzistencije umjetnosti u suvreme- 
nome svijetu, te je naša literatura, s veoma veoma malim brojem 
časnih iznimaka, ista ona literatura koju je angažirana književ- 
nost nastojala u građanskome svijetu na svakome koraku dis- 
kvalificirati. Naša je književnost književnost srednjih 
situacija (kada je riječ o poslijeratnom hrvatskom romanu 
i noveli, onda kao ilustraciju u tom smislu možemo navesti či- 
tav jedan niz imena od Raosa i Katušića pa do Špoljara i Price, 
a izuzeci su donekle samo Šoljan i Novak), to je literatura 
ljudi koji ostaju čiste savjesti upravo zbog toga, jer nikada nisu 
do kraja pokušali ispitati svoju sudbinu, to je literatura neod- 
govornih pjesnika koji u intimističkoj poeziji nalaze pravi način 
da se ograde od svijeta zbiljskih problema (ako je ovdje riječ o 
poslijeratnoj hrvatskoj poeziji, onda i tu možemo navesti čitav 
niz imena iz takozvane krugovaške generacije, jednako Tomičića 
i Goloba, Slavičeka i Pupačića, kao i veći broj pjesnika iz razlo- 
gove generacije, izuzimajući od svih njih jedino Gotovca i Miha- 
lića), pjesnika koji, dok se bez-značajno igraju riječima, njež- 
no sklapajući oči, dopuštaju da se njihova sudbina određuje 
sasvim izvan njih samih. 

Karakteristika je, naime, većine naših pisaca njihova vrhov- 
na ambicija da svojim djelom žele jedino pripasti povijesti 
književnosti, dok im je, čini se, mnogo manje ambicija djelovati 
svojom riječju u samoj povijesti čiji su i oni suvremenici. 

Vjerujući u lijepu književnost, pouzdavajući se u belles 
lettres, oni joj pripadaju ili svojim starinskim srcem (poput 
Cesarića i Tadijanovića), ili pak svojim potpunim nerazumije- 
vanjem (M.S. Mađer, Z. Balog, I. Vrkljan i drugi) da se njena 
sudbina odlučila u onome času kada je postalo jasno da ona 
ne posjeduje temeljnu dispoziciju korespondiranja sa zbiljskim 
problemima suvremenoga čovjeka i njegove kulture. 

Razmišljajući o njima prisjećam se jednog razgovora iz Man- 
nova Tonija Krogera u kojem se na čudesno precizan način de- 
finira apsurdna situacija čovjeka koji voleći život i nastojeći ga 

razumjeti u pravoj dubini njegovih problema pokušava to uči- 
niti upravo _k r o z lijepu književnost, jer, kaže Kroger svojoj 
prijateljici Lizaveti Ivanovoj, besmisleno je voljeti život, a tru- 
diti se svim umijećem da ga domamimo na svoju stranu, da ga 
pridobijemo za finese i melanholije, za čitav bolesni aristokrati- 
zam literature“, čime u stvari suprotstavljajući egzistenciju tom 
bolesnom aristokratizmu literature u njemu nalazi izvor njihova 
konačnog nesporazuma. 


Ono pitanje koje se postavlja u ovome trenutku kada se 
nalazimo pred jednom takvom literaturom kao što je naša u 
kojoj nesumnjivo nedostaje, ako ne ono što bi je učinilo jednom 
literaturom značajnih okolnosti, a ono zacijelo onaj napor koji 
bi stavljajući samu literaturu najdublje pred pitanje uvjeta 
njene vlastite egzistencije, stavio i samoga pisca u jedan ne- 
sumnjivo kritički odnos prema njenoj krizi koja je evi- 
dentna i koja zaista nije puko literarna, jer svoje izvore 
i svoje pretpostavke nesumnjivo krije unutar nekih bitnih kon- 
stitucionalnih osobina suvremenoga svijeta, i samim tim odredio 
ulogu pisca u odnosu na kompleksne aktualne probleme naše 
kulture, koja participirajući na duhu napretka koji se skriva u 
Marxovoj misli same povijesti, i koja realizirajući nove humane 
vrijednosti, otvarajući nove putove k razotuđenju (samouprav- 
ljanje na pr.) i nove ljudske ciljeve, ipak ne uspijeva da 
se oslobodi pretpostavki krize kulture, krize koja većim svojim 
dijelom dolazi iz građanskog svijeta u kojem je kul- 
turu od prokletstva njene jalovosti spasilo samo to što je pro- 
kletstvo proglasila protokolom?'. Ono pitanje, dakle, koje se pos- 
tavlja u ovome trenutku jest pitanje i o tome što u njemu može 
učiniti misao književne teorije, misao književne kritike, i to 
ne samo u odnosu na postojeću krizu književnoga djela, nego 
i odnosu na nedefiniranu ulogu i mjesto pisca u našoj kulturi, 
jer očito je da u ovome trenutku nije dosta maštati o onome 
času, u kojem bi se u jednom novom društvu izvršila sinteza 
literature exisa i praxisa, kao trenutku razrješenja svih kriza, 
o čemu neki teoretičari znaju govoriti. Nužno je stoga da se u 
ovome času, u kojem se očito postavljaju novi zadaci pred 
samu kritiku, a među njima prije svega onaj da književna kriti- 
ka ne bude sa m o kritika književnosti, upitamo da li uopće 
jedan stav književnoga teoretičara, kao što je na primjer onaj 
da je književna kritika kreativna literarna aktivnost kojoj je 
unutrašnji zadatak da obogati naš smisao za književnost i da 
olakša naš dodir s njom, izazivajući nas na uspoređivanje vlas- 
titoga iskustva u književnosti s iskustvom kritičara“ (gdje je 
očito da je zadatak same književne kritike postavljen na jednom 
pukom pedagoškom nivou problema, a književna kritika 


20) Thomas Mann, Tonio Krčger; Zora, Zgb 1951, str. 47. 
21) Theodor Adorno: Ibid. 
22) Svetozar Petrović, Kritika i djelo, Zora, Zgb 1963, str. 131. 

shvaćena unutar jednog sasvim zatvorenog kruga na nivou raz- 
mjene književnih iskustava), da li, dakle, uopće takav stav 
može nešto značiti u ovoj situaciji u kojoj su 1 književnost i 
književnik stavljeni u pitanje? Mislim da ne može značiti mnogo, 
jer, karakterističan uostalom za veći dio naše književne kritike, 
taj stav ne podrazumijeva da je krizom vlastitog predmeta i sam 
nužno dospio u krizu, kao što jednako tako prepušta da tu krizu 
riješi netko drugi i u nekoj sasvim drugoj sferi, on čeka da je 
prebrodi ili prekuburi sama književnost koja u kulturi, pa ma- 
kako ovo nastojali shvatiti, da li u njenome odnosu prema samoj 
ljudskoj prirodi *, da li, dakle, kao mjesto spiritualiziranja indi- 
viduuma, njegovoga duhovnog oformljenja (Thomas, Znaniecki), 
ili kao način kanaliziranja mogućnosti koje pruža priroda (J anet, 
Murphy), ili kao izbor iz čitave lepeze mogućnosti koje se skri- 
vaju u samoj prirodi, pri čemu se razvijaju jedne, a guše druge 
(Benedict), ili pak kao način partikularizacije univerzalnog 
ljudskog, bez čega niti jedna kultura kao zasebna ne bi mogla 
biti shvatljiva (Davy), koja, dakle, u kulturi, pa nastojali je 
shvatiti unutar ovog njenog odnosa ili kako drugačije, ima ne- 
sumnjivo svoje značajno mjesto. 

U ovome času u kojem se pitanje književnosti i književnika 
u suvremenom svijetu zaista postavlja na veoma različitim ni- 
voima, u svijetu u kojem je pitanje njenoga smisla bilo usko 
povezano s pitanjem njene angažiranosti, a njen zadatak dikti- 
ran političkim imperativima jednog totalitarnog režima, u ko- 
jem je nadalje pisac shvaćen kao onaj koji društvu daje nesret- 
nu svijest, izbacujući ga svojim neprestanim antagonističkim 
odnosom iz mira koji mu omogućuju njegove institucije, nje- 
gova birokratiziranost, u kojem je shvaćen i kao činovnik poli- 
tike koja neprestano nastoji da on postane, dobivajući građevni 
materijal od nje, inženjer ljudskih duša, u kojem je shvaćen i 
kao onaj koji samo u pravome momentu svoga djela ekstatički 
bivstvuje u blizini bitka, u tome, dakle, času pometnje, u času 
krize same umjetnosti javlja se neosporno i kriza kritike i nje- 
noga značenja u kulturi, i to upravo onda kad kritika, naravno 
bezuspješno, pokušava vratiti problem književnosti na ono mje- 
sto gdje na njega više ne može biti odgovoreno, na mjesto pu- 
ke igre lijepe riječi, pa je stoga upravo s pozicija ove naše 
kulture i specifičnosti njenih problema nužno shvatiti da kn ji 
ževna kritika morabiti nešto više od puke kri- 
tike književnosti upravo u onome trenutku u 
kojem jeisamaknjiževnostnešto VIŠEili ne 
što MANJE od sebe same. 


Završavajući ovaj tekst želio bih samo još jednom naglasiti 
da je sudbina pisca, njegova uloga i njegovo mjesto, oduvijek 


28) O ovome odnosu posebno je interesantno pisao Mikel Dufrenne u svojoj 
knjizi La personnalit€ de base (Paris, 1953) u poglavljima Nature et cul- 
ture (TV) i La sociologie Psyhologique (V); vidi str. 69-127. 


557 


bila temeljno određivana iz same njegove literature a njena je 
sudbina vezana uz sudbinu njenoga tumačenja problema same 
egzistencije; sklapajući pred njima svoje oči pisac nepovratno 
gubi svoj značaj za život kojim živimo, tada zaista polako posta. 
jemo samo zrna graška u konzervi, jer nas ne veže više ništa o- 
sim oklopa zajedničkog svijeta. 

Kritike i kritičari koji ne znaju danas misliti o djelu 
iz aspekta njegove ukorijenjenosti u situaciju egzistencije su- 
vremenog čovjeka koji prebiva u ovome svijetu kao svijetu 
krize uistinu su samo trgovci vremenom koji plove s voskom u 
ušima, kao što je to na jednom mjestu napisao pjesnik Branko 
Miljković. 

Nadajmo se, međutim, pa ma koliko nam danas tužno izgledala 
situacija kritike u ovoj našoj kulturi, da u toj tužnoj situaciji 
ipak nije sadržana čitava njena sudbina. 

Jer: Orfej ipak nije zaboravljen, on još prebiva u nama ma. 
kar i najmanjim dijelom svoje strasti da se ide do kraja puta. 

O OBRAZOVANJU: KONKRETNO 


Ante Marin 


Sa školstvom i obrazovanjem jest kao i sa svim drugim 
stvarima u društvu ili životu čovjeka uopće: najprije nas uz- 
buđuje svaka sitnica, pa poslije nekog vremena postajemo rav- 
nodušni, da bi nam se iznenada interes ponovo probudio, samo 
sad pojačani. Svjedoci smo upravo ovog, naglašenog općeg in- 
teresa za sve što je na bilo koji način vezano uz prosvjetu i ob- 
razovanje. (To samo po sebi nikako ne treba da znači nešto loše 
—dapače!). U štampi i časopisima, na radiju i televiziji, na kon- 
ferencijama i kongresima, u zaključcima i rezolucijama škol- 
stvo i obrazovanje već duže vrijeme ima počasno mjesto. Istina, 
pristupi su najrazličitiji: od najradikalnije, ponekad i vulgarne 
(pomislimo samo kakav bi bio »jadan« naš humor, a satire ne 
bi ni bilo, kad ne bismo kojom srećom imali škola ili kad bi bar 
izumrli prosvjetni radnici), kritike svega onoga što je učinjeno 
ili se namjerava učiniti u oblasti obrazovanja, pa do najsamoza- 
dovoljnije samohvale. Stječe se dojam da, kad god hoćemo da 
naš društveni, a posebno kulturni život, bude živ, da kritika 
bude radikalna, a beskompromisno ukažemo na najteže pro- 
mašaje i najcrnje perspektive, ali isto tako kad zaželimo da se 
pohvalimo (naročito strancima), da istaknemo najkonkretnije 
uspjehe, upozorimo na istinska socijalistička dostignuća našeg 
društva, na revolucionarne izmjene i još svjetlije perspektive, 
uvijek se tada obraćamo za pomoć školstvu, prosvjeti, obrazo- 
vanju. 

Kako je to moguće? Da li je istina zaista tako i toliko »re- 
lativna«? Pokušat ćemo, sine ira et studio, suočiti ove istine ili 
poluistine s jedinom željom da, usprkos mnogih riječi koje su 
dosad izgovorene, iniciramo ozbiljne razgovore o aktualnim, 
veoma složenim problemima pred kojima se u ovom momentu 


nalazi cijeli naš obrazovni sistem, a posebno tzv. drugi školski 
stupanj, 


I 


Svi oni koji ukazuju na uspjehe u dosadašnjoj politici obra- 
Zovanja, s ponosom spominju ostvareno osmogodišnje obrazo- 

vanje za čitavu generaciju (misli se na Hrvatsku) od 7 — 15. 
godine. Primjeri ovako brzih i radikalnih izmjena teško da se 
mogu naći bilo kad i u bilo kojoj zemlji (usporedbe sa stanjem 
prije revolucije nepotrebne su, ali podsjećamo da se s općim 
osmogodišnjim školovanjem započelo tek 1953. godine). 


Već danas, nakon 12 godina od uvođenja općeg osmogodiš- 
njeg obrazovanja, programski nivo ovog obrazovanja ne zadovo- 
ljava ni omladinu, ni njene ambicije, ali ni potrebe društveno- 
-ekonomskog razvoja zemlje. Opet činjenica da u Hrvatskoj 
80% (za Jugoslaviju je ovaj postotak nešto manji) omladine 
koja s uspjehom završi .osmogodišnju školu, ili preko 50% 
generacije od 15. do 19. godine, nastavlja školovanje na tzv. 
drugom školskom stupnju. U gradovima ovaj procent je znatno 
veći i može se slobodno reći da samo mali dio gradske omladine 
ostaje s osmogodišnjim obrazovanjem. Zadržavamo se samo na 
podacima, uz napomenu da danas u svijetu nema mnogo zemalja 
s ovako ambicioznom obrazovnom politikom. 


U svjetlosti podataka, brojeva i postotaka visoko školstvo 
doživjelo je najradikalnije izmjene. Po broju studenata u odnosu 
na ukupan broj stanovnika, kao i u odnosu na obuhvat genera- 
cije, nalazimo se pri samom vrhu evropske i svjetske ljestvice. U 
usporedbi s 1939. godinom broj studenata je gotovo za šest puta 
veći (još je bržim intenzitetom rastao broj nastavnika i surad- 
nika kao i broj institucija). 


Navodeći ove podatke kao dokaz napretka i uspjeha u izmje- 
ni obrazovne strukture stanovništva, a posebno omladine u 
našoj zemlji, ne možemo a da ne osjetimo unisono nezadovolj- 
stvo »lijevih« i »desnih« kritičara naše obrazovne politike. Tko 
je još vidio da kvantitativni pokazatelji, sami po sebi, već znače 
i uspjeh? Nikakvom magikom dijalektike, kako je to ustvrdio 
jedan od najgnjevnijih kritika svega onoga što se zove jugosla- 
venska obrazovna politika, negativni kvantitet ne može dati 
pozitivni (negativni da!) kvalitet. I umjesto da se stide svojih 
»ekspanzija« ili čak »eksplozija«, ovi hvalitelji brojeva misle 
da će pred sudom naše ili strane javnosti svojim brojčanim pla- 
štom sakriti svu bijedu i siromaštvo našeg školstva. 


Kakvi su to uspjesi u osnovnoj školi, o kojima oni govore, 
kad službeni podaci, a o njima i novine javno pišu, pokazuju 
da u višim razredima osnovne škole predaje preko 50% nastav- 
nika koji nisu kvalificirani za tu nastavu? Zar se može smatra- 
ti normalnim rad onih škola koje nemaju ni najosnovniju opre- 
mu, rade u neprikladnim prostorijama sa dva, tri, a ponegdje 
se spominju i četiri, turnusa? Kakvo se obrazovanje postiže u 
tim »spielschulima« u kojima su učenici čak morali da s uspje- 
hom završe razred? I tako dalie. Pitanja se mogu ređati u ne- 
dogled, a zaključak je jasan: budući da cijeli sistem ima u osnovi 
osmogodišnje obrazovanje, a ono je takvo kakvo jest, zna se 
kakva će izgledati zgrada sazidana na ovakvim temeljima. I kao 
drugi kritički zaključak: Tko nas je tjerao u takve »megalo- 

manske« planove i brzoplete reforme (ako je dozvoljeno spome- 
nuti riječ reforma, kad je riječ o školstvu u socijalističkoj zem- 
lji). Trebalo je prethodno osigurati dovoljno novaca, ili kako 
se to ljepše kaže materijalnih sredstava (istina njih nikada 
nema niti će ih biti dovoljno!), sagraditi i opremiti škole, školo- 
vati dovoljan broj nastavnika, izvršiti prethodne eksperimente, 
a tek tada (kao što se inače u kulturnom svijetu radi) pristu- 
piti i toj famoznoj reformi osmogodišnjeg obrazovanja. 


A dotle, dok bi se stvorili svi ti »objektivni« i »subjektivni« 
uvjeti? O tome se rijetko čuju izjave, ali se bez velikog mudroslo- 
vlja zaključci i ovdje sami nude. I dileme su jasne. Treba se samo 
odlučiti i smjelo prihvatiti sve konsekvencije odluke, a one 
osim pragmatičko-praktične i ekonomističke sadrže i socijali- 
stičku, odnosno humanističku dimenziju. No, mi smo obećali 
bez srdžbe — samo suprotstavljanje istina. 


Čak i mnogi od njih koji su spremni da prihvate osmogo- 
dišnju školu, da u njenoj programatskoj strukturi vide koncep- 
ciju modernog osnovnog obrazovanja — priznajući i dostignu- 
ća koja su, uza sve teškoće i nedostatke, postignuta u dosadaš- 
njoj realizaciji zacrtane koncepcije — smatraju da kvantitativni 
pokazatelji ne znače ništa pozitivno kad je riječ o srednjem 
školstvu. Šta konkretno znači podatak o broju i postotku omla- 
dine u srednjim školama, kad je općepoznata činjenica da ne 
znamo što hoćemo sa srednjom školom? Kakvo školstvo, od- 
nosno kakvo obrazovanje poslije osnovne škole, ako je ikakvo 
sistematsko obrazovanje nakon osnovne škole i potrebno (ne 
izmišljamo: u kritici sadašnjeg stanja nisu usamljeni ni ovakvi 
glasovi)? Zar treba i ovdje ići iznad svojih materijalnih moguć- 
nosti i ne vidjeti da ćemo na taj način dokraja srozati kvalitet 
obrazovanja? Ako ustav obavezuje u odnosu na osmogodišnje 
obrazovanje (nekima i to smeta!), treba valjda ipak razlikovati 
»formalna« prava svakog građanina na daljnje školovanje i mo- 
gućnosti kojima društvo raspolaže. (Nije na odmet upitati, tko 
da bude tumač tih »formalnih« prava, iako se zna za koga ona 
treba da ostanu formalna, ali isto tako tko je procjenitelj dru- 
štvenih mogućnosti). Čemu vodi podržavanje sadašnjih fiktivnih 
rješenja, kad je jasno da bi u ovakvim uvjetima rada (oni su još 
teži i alarmantniji nego u osnovnoj školi) bila utopija očekivati 
drukčije odgojno-obrazovne rezultate? 


No, budući da se sve dileme, protivurječnosti i teškoće našeg 
obrazovnog sistema u ovom momentu najgušće kondenziraju 
1 najjasnije prelamaju upravo u srednjem školstvu (to nije ni- 
kakav naš jugoslavenski specifikum, već opća pojava) i jer su 
ovdje neminovna nova rješenja, a zbog njih u prvom redu i že- 
limo razgovore o kojima smo na početku govorili, ostavljamo za 
moment uspjehe i neuspjehe, teškoće i nedostatke drugog škol- 


skog stupnja. 


Istina, veoma je teško negirati sve što je posljednjih godina 
postignuto u oblasti visokog školstva, no ipak ni sve veći broj 

visokokvalificiranih stručnjaka koji uspješno završavaju studij 
na našim fakultetima i drugim visokoškolskim institucijama 
(posljednjih 10 godina samo je u Hrvatskoj diplomiralo oko 
36.000 studenata), a još manje navedeni broj studenata ne daje 
pravo na samozadovoljstvo. Čim se spomenu ovi podaci odmah 
se ukazuje i na činjenicu da po efikasnosti studija (svega oko 
50% upisanih studenata završava studij, a u redovnom roku 
6%) ne stojimo tako visoko. Nije li mnogo hvaljena i razvikana 
disperzija i dislokacija visokoškolskih institucija donijela više 
teškoća i neriješenih problema negoli rezultata? O stupnjeva- 
nju visokoškolske nastave rijetko tko i govori, kad se te »novi- 
ne« našeg visokog školstva odriču i njeni najveći zagovornici i 
protagonisti. O nivou i kvaliteti studija govore još jedino sveu- 
čilišni profesori, a i mnogi od njih, umorni, uviđaju da je bolje 
i udobnije »plivati niz struju« kad se i onako vječnim opozicio- 
narstvom ne postiže ništa. Zar nešto znači borba za kvalitet sve- 
učilišnog studija, kad svaki dan niču nove institucije, a proble- 
matične su i mnoge od već postojećih? Sad su već i više škole 
(koliko je samo bijesa iskaljeno na ove »nesretne« više škole?) 
svrstane u visokoškolske institucije, a sutra će se netko sjetiti 
i nečega drugog. Zar je moguć normalan studij s ovakvim i ovo- 
likim brojem nastavnika i suradnika (nepotrebno je spominjati 
njihov društveni status i materijalni položaj)? Nisu li prilike u 
kojima žive studenti već odavno najzahvalnija tema ne samo 
studentskih humorista? Ili isto tako snažni i utjecajni prigovori: 
Šta društvo ima od ovako skupog i neefikasnog studija? Visoko- 
školski studij ne odgovara potrebama privrede. Biti student, 
to znači biti društveno neodgovoran, lijenčina, neradnik, i mno- 
štvo drugih problematičnih »ukrasa«. I tako u nedogled, bez ob- 
zira što jedno isključuje drugo. A zašto i ne bi i o visokom škol- 
stvu, kao i o svemu drugome, imao svatko svoj vlastiti sud! 


Da ne bude nesporazuma o ovome što je do sada rečeno! Ne 
spadamo u one koji misle da je ovaj naš prosvjetni sviiet naj- 
bolii od svih mogućih prosvjetnih svjetova ili da je školstvo 
sakrosanktna tvrđava u koju nemaju pristupa neposvećeni. Ne 
mislimo, dalje, da sve ono što je do sada učinjeno nije moglo 
biti i bolje. Veoma lako bismo se složili sa svima onima koji 
ukazuju na obrazovanje kao osnovni konstituens bržeg razvoja 
cijelog društva i svake pojedine ličnosti, te s pravom traže i 
drukčiji tretman, naročito materijalni, od strane društva za ci- 
jelu ovu oblast. Veoma su osjetljivi na sve one tendencije koje 
žele da zakoče ili uspore širenje obrazovanja, kao i na one koje 
od škole traže da, umjesto da odgaja i obrazuje slobodne, stva- 
ralačke i kritičke ličnosti, izobražava poslušne robote. tvornič- 
kih mašina. Ali isto tako imamo pravo da se ne složimo i Ss 
onim, često veoma zvučnim, kritikama koje su spremne da zbog 
velikih »humanih« ciljeva škole u obrazovanju budućih ličnosti 
komunizma, ne trepnuvši okom, ostave tisuće djece i omladine 
bez ikakve, ili u najboljem slučaju samo s »pučkom« školom. 
Sve ovo samo kao objašnjenje! 

Ređanjem svih ovih, veoma različitih i protivurječnih, miš- 
ljenja i ocjena o stanju i teškoćama pred kojima se danas nalazi 
naše školstvo, odnosno obrazovna politika uopće, htjeli smo sa- 
mo ukazati da jednostavnih i jednostranih rješenja nema, kako 
se to često čini u mnogim razgovorima i napisima o obrazova- 
nju. Biti nezadovoljan sa sadašnjim stanjem zaista nije teško. 
Često su i rješenja veoma uočljiva. Ipak, iluzija je (da li samo 
to?!) očekivati da je bilo moguće, ili da će biti moguće, negdje 
izvan vremena i prostora stvoriti idealne uvjete i u njih smjes- 
titi škole. Kad bi se to i moglo, ne vjerujemo da bismo tada 
bili mnogo zadovoljniji nego li danas. Možda bismo imali ma- 
nje promašaja, manje teškoća i povoda za zabrinutost, ali je si- 
gurno da u oblasti obrazovanja ne bismo bili ovdje gdje smo 
sada, jer bismo i predugo čekali, a uvjeti nikako ne bi bili oni 
pravi. 


II 


Rekosmo da je danas drugi školski stupanj, odnosno sred- 
nje školstvo, s pravom u centru općeg društvenog interesa. To 
ukazuje da su i teškoće, ali i nejasnoće, ovdje najupečatljivije. 
Kad to kažemo, ne mislimo da u osnovnoj školi, a pogotovu u 
visokom školstvu, nema nejasnoća, nema dilema, a naročito da 
nema teškoća. Za osnovnu školu postoje čvrsta orijentacija i 
izgrađena programatska struktura, koju teško može itko u 
potpunosti odbacivati, i danas preostaju samo pojačani napori 
cijelog društva da se sve ono što je zacrtano kao program osnov- 
ne škole i realizira. U visokom školstvu postoji također više- 
-manje jasna koncepcija daljnjeg razvitka i ovdje se prvenstveno 
radi o usavršavanju sistema. Naprotiv, u srednjem se školstvu 
još uvijek ne može govoriti ni o koncepciji, ni o programatskoj 
strukturi, a ni općeusvojenoj politici o daljnjoj orijentaciji i 
razvitku ovog stupnja obrazovanja. 


Bilo to nekome drago ili ne, htjeli mi to priznati ili ne, ocje- 
njivali mi to kao prvorazredni uspjeh ili kao zabrinjavajuću si- 
tuaciju, činjenica je da smo danas suočeni s posve novim kvalite- 
tom u odnosu na srednju školu: ona postaje masovna škola u 
punom smislu riječi sa svim konsekvencijama koje iz te činje- 
nice proizlaze. Istina, danas je »svega« 50% generacije (samo ne- 
koliko zemalja u svijetu imaju danas veći procent omladine 
obuhvaćene u srednjoj školi), ali s nezadrživom tendencijom 
daljnjeg porasta ovog postotka. 


Znamo da sama ova konstatacija izaziva zabrinutost i revolt 
na raznim stranama. Nacionalna ekonomija — tvrde čuvari eko- 
nomskih interesa — naše zemlje, a to je ekonomija relativno 
razvijene, ili kako se to »stručno« kaže srednje razvijene zemlje, 
ne može izdržavati, a nije joj ni potrebno tako razvijeno škol- 
stvo (druga je stvar, kakvo se onda školstvo traži, no o tome 
kasnije). Masovnim -razvitkom školstva, a neosiguravanjem do- 
voljnih materijalnih, kadrovskih i ostalih uvjeta za takav inten- 

zitet razvitka, uništit će se i posljednji ostaci kvalitetnog obra- 
zovanja i odgoja — upozoravaju svi oni koji su zabrinuti zbog 
nestajanja dobrih starih vremena kad u školu ipak nije mo- 
gao ići svatko tko se sjeti, odnosno kad se znalo što je škola, 
a što škola nije. Možda imaju pravo i jedni i drugi! 


Postavljamo ipak najodređenije pitanje: da li je moguće na- 
trag, sve kad bismo i htjeli, odnosno kad bi to bilo potrebno? 
Ako ovog momenta i isključimo prigovore »privrede« — treba 
ipak odmah reći da mnogi koji navodno zastupaju njene inte- 
rese svode tu »privredu« na veoma niske grane, kad govore o 
»kontingentima« nove »radne snage« koji su potrebni, ili kad 
planiraju i trasiraju tehnološki i tehnički napredak — ali bez 
obzira na to postoje stanja, situacije i činjenice koje su ili iz 
van ili iznad htijenja, želja, pa i mogućnosti. Konkretno, kao što 
smo rekli, 80% omladine koja s uspjehom završi osnovnu ško- 
lu (postotak onih koji s uspjehom završavaju osnovnu školu 
znatno se popravlja, a kao što se zna obuhvat je gotovo 100% 
— naglašavam za Hrvatsku), nastavlja daljnje školovanje. Tre- 
ba se podsjetiti, da se ovdje radi o uzrastu između 14. i 15. go- 
dine života. Čini nam se da nije nevažno upitati se kamo s omla- 
dinom te dobi, kad se zna da je nitko ne može, a niti hoće, ne- 
posredno uključiti u bilo kakvu proizvodnju. Dodajmo još i to, 
da preko 50% omladine živi u gradovima, odnosno orijentirano 
je na nepoljoprivredna zanimanja. Znači, u ovom drugom slu- 
čaju (gradske omladine), a samo tu se radi, ponovimo, o posto- 
tku iznad 50, dilema je jasna: učenje, škola ili ulica. Najvjero- 
jatnije će na ova naša »izvođenja« mnogi samo odmahnuti ru- 
kom, jer to za njih ne predstavlja stanje koje bi zabrinjavalo. 
Za njih je primarno da intenzitet razvitka obrazovanja mora biti 
usklađen s robno-novčanim odnosima i ekonomskim mogućno- 
stima zemlje, a sve ostalo ih se »ne tiče«. Ne mislimo da obra- 
zovanje u ovoj zemlji treba braniti socijalnim argumentima (»ako 
ne budete više davali — uvijek netko nekome daje! — za obra- 
zovanje, bit će potrebni veći izdaci za popravno-odgojne domo- 
ve, a za njih se mora naći sredstava«), jer je obrazovanje ne- 
dvojbeno conditio sine qua non svakog napretka ovog društva 
(čak kad se i ne bi radilo o socijalizmu), ali smo smatrali da nije 
beznačajno podsjetiti i na izvjesne momente koji se ne smiju 
zanemariti. Istini za volju, o ovim se momentima, a ponekad 
1 samo o njima — što je druga negativna krajnost — ipak vodi 
računa, pa se već godinama ponavlja situacija da u rujnu pre- 
staju svi razgovori o tome kakvu srednju školu imamo, a kakvu 


bismo trebali, jer treba upisati u škole sve koji se prijave. A to 
znači samo odgađanje, a ne rješavanje. 


Iz svega što je do sada rečeno jasno je da smatramo nepri- 
hvatljivom i društveno štetnom svaku tendenciju koja, na bilo 
koji način i iz bilo kojih razloga, želi usporiti, ili čak vratiti 
natrag, proces daljnjeg širenja obrazovanja na sve veći broj 
omladine, a i stanovništva uopće. No upravo to zahtijeva neop- 

hodnu radikalnu kritičku ocjenu sadašnjeg stanja s jasnom o- 
rijentacijom za budućnost. 


Podsjetimo se samo ukratko na sadašnje stanje! Na drugom 
stupnju imamo čvrsto razgraničene dvije vrste škola: one koje 
su orijentirane na osposobljavanje za neposredno uključivanje 
u radni proces, u pravilu za izobrazbu za određeno zvanje (indu- 
strijske škole i škole učenika u privredi), i koje ne pružaju 
mogućnosti, ni formalne ni stvarne, za daljnje školovanje; i dru- 
ge škole (ove se ponekad jedino i smatraju srednjima) u ko- 
jima se ili dobiva obrazovanje koje omogućuje širok spektar 
zaposlenja, ali i direktnog nastavljanja školovanja (srednje teh- 
ničke, ekonomske i slične škole), ili općeobrazovne škole koje 
u pravilu ne osposobljavaju ni za kakvo određeno zanimanie 
već služe isključivo kao predsprema za visokoškolski studij 
(gimnazije). Kao što se vidi, jasno omeđen dualizam u sistemu. 

U kritici ovog sistema, a odatle i u zahtjevu za novom orijen- 
tacijom, jasno se kristaliziraju dva suprotna pola, naravno s 
nizom varijacija. Zajedničko im je jedino nezadovoljstvo s po- 
stojećim. 

U ovom momentu ipak najizraženija kritika dolazi, kao što 
je već bilo rečeno, od pojedinih predstavnika privrednih organi- 
zacija ili sindikata, koji se smatraju pozvanim da »zastupaju« 
interese privrednih organizacija (ova kritika pojačana je naro- 
čito poslije zahtjeva da privreda neposredno učestvuje u fi- 
nanciranju stručnih škola). Po onim najradikalnijim mišlje- 
njima privreda nema nikakvog interesa za sadašnje školstvo, 
jer je ono potpuno nefunkcionalno. Određenije: škole učenika u 
privredi i industrijske škole koncipirane su na zanatskim, a ne 
industrijskim principima, tehničke su škole toliko opće da ne 
odgovaraju sadašnjoj podjeli rada u industriji, a o gimnazija- 
ma nisu oni nikad ni imali ništa dobra reći (uz gimnazije se obič- 
no stavlja epitet »klasne škole«). Po ovim se mišljenjima u sko- 
rijoj budućnosti ne očekuju nikakve revolucionarne tehnološ- 
ke promjene u našoj privredi (automacija je npr. daleka buduć- 
nost), a za sadašnji nivo tehnike i tehnologije smatraju da je 
najprikladniji tzv. radnik specijalista (u ovim razgovorima oko 
obrazovanja čuju se pohvale primitivizaciji rada). Ovakav rad- 
nik treba da se izobražava u poduzeću, a na osnovu općeg obra- 
zovanja što ga pruža osmogodišnja škola. Putem učenja uz rad 
1 na osnovu »selektivnog« izbora pojedinci bi se osposobljavali 
za složenija specijalistička zvanja do najviših specijalista, pa i 
naučnih istraživača (jedno naše poznato poduzeće već je i uvelo 
zvanja po stupnjevima ovih specijalnosti). 


. Budući da svako obrazovanje nakon osnovnog mora biti funk- 
cionalno, normalna je konsekvencija ovakvih »teorija« da nema 
obrazovanja izvan privrede, da iz obrazovanja treba odstraniti 
sav suvišni balast koji proizvođača ne upućuje najneposrednije 
na stroj. To dalje znači da nema nikakvog školskog sistema 
(ovdje je i sama riječ »škola« proskribirana, a sistem stvara 

svatko prema svojim potrebama), a ako je eventualno i potrebna 
posebna organizacija koja bi se brinula za obrazovanje (ako se 
tu uopće radi o obrazovanju, a ne o najcrnjem drilu) ona treba 
da bude sastavni dio tvornice. 


Sve to tako neshvatljivo i čudno zvuči, a i sve je tako dobro, 
poznato, da ne bi bilo vrijedno trošiti riječi o pobijanju ovih 
ne više ili ne još tehnokratskih. nego primitivističkih shvaćanja, 
kad nosioci, zagovornici i branitelji ovih ideja ne bi često bili ljudi 
koji sebi daju pravo da govore u ime nacionalne privrede, stan- 
darda, pa i u ime radnog čovjeka, ili čak (o ironijo!) o puto- 
vima za »oslobađanje rada« ili o najefikasnijem sredstvu da se 
dokinu razlike između manualnog i intelektualnog rada. Baš je 
zbog opasnosti prevlasti ovih shvaćanja i potrebno stalno ra- 
zotkrivati njihovu štetnost i pogubnost. Jedini argumenti koji 
bi još — nadajmo se — mogli biti dostupni njihovu uhu, jesu 
argumenti ekonomije i tehnike. Zbog toga su i potrebe doku- 
mentirane analize tehničkog i tehnološkog razvitka suvremene 
privrede, koje jasno pokazuju da je tehnokratska zaslijeplje- 
nost opasan protivnik tehničkog progresa (teško je što mi u sve- 
mu hoćemo učiti na svojim greškama, a ne i na greškama dru- 
gih). Ipak je neshvatljivo da u našoj zemlji, zemlji radničkog 
samoupravljanja, treba ozbiljno računati i na takva mišljenja 
koja se danas veoma rijetko susreću u zemljama što se ne sma- 
traju socijalističkim niti grade svoj društveno-ekonomski si- 
stem na principima radničkog samoupravljanja. 


Drugi isto tako radikalno, isto tako bespoštedno odbacuju 
sadašnju srednju školu, jer je ona po njihovu mišljenju poslije 
mnogih zahvata reformatora izgubila svaku kulturnu, odnosno 
humanističku orijentaciju i danas egzistira isključivo radi funk- 
cionalnih ciljeva. Njihovo nezadovoljstvo naročito izaziva bilo 
kakva promjena koja se unosi u gimnaziju. To je uostalom i ra- 
zumljivo, jer za većinu njih jedino gimnazija i predstavlja sred- 
nju školu. Ostale škole često nisu ni priznavali, pa ih nije ni 
uzbuđivala njihova sudbina, a to znači ni sudbina obrazovanja, 
pa ni humanističkog, većeg dijela omladine (svega 29% srednjo- 
školaca čine gimnazijalci). 


Teško je u ovim kritikama ne vidjeti jednostranosti, naročito 
tada kad u svakoj školi koja treba da sprema omladinu za poziv, 
za rad, vide tehnokratizam, u uvođenju proizvodnog rada fetišiza- 
ciju fizičkog rada i degradiranje intelektualnog, u nastojanjima 
da se učenicima daju i šira znanja iz prirodoznanstvenih i ma- 
tematičkih disciplina atak na humanizam itd. Gledište da sred- 
njoškolsko obrazovanje ne bi uopće trebalo da bude funkcional- 
no, da srednja škola ne treba da bude stručna škola, jer da je 
to zadatak visokoškolskog studija, teško se može prihvatiti i kao 
ideal budućnosti, a nedvojbeno je da postavljanje tog zahtjeva 
pred srednju školu danas znači ne htjeti vjerovati da je ovaj 
svijet ovakav kakav jest, odnosno da za opstanak i napredak 
čovjeka uz lijepe želje i snove treba »nešto« i materijalno proiz- 

voditi pa bi obrazovanje i o tom možda »beznačajnom« momen- 
tu moralo voditi računa. Jedino ako ne smatramo da onima koji 
danas rade za strojem ili obavljaju neke slične poslove, a takvih 
će valjda biti i ubuduće, ne treba nikakvog obrazovanja: oni 
ionako nisu, niti će biti, korisnici duhovnih vrednota čovjeka, 
budući da je to rezervirano za izabrane, pa prema tim izabrani- 
ma treba koncipirati i školu. Ako se to tako misli, tada to treba 
jasno i glasno reći. 


Suvremena koncepcija obrazovanja za srednju školu, naro- 
čito kad je to masovna škola s perspektivom da cijela generaci- 
ja omladine bude obuhvaćena ovim školovanjem, nužno mora 
polaziti od pretpostavke da znatno veći broj omladine završet- 
kom ove škole treba da se neposredno uključuje u najrazličitije 
konkretne poslove. Škola mora davati najšire osnove za takvu 
orijentaciju omladine. To znači, kao što su neprihvatljiva i 
društveno štetna mišljenia da je osmogodišnje školovanje do- 
voljna opća osnova za svaku stručnu izobrazbu, isto su tako ne- 
realni, pa i štetni, zahtjevi da opći tip obrazovanja, a to znači 
i orijentaciju omladine na zvanje, na rad, treba zadržati sve do 
18. ili 19. godine života i tek tada da se opredijeli za profesiju za 
koju bi se naknadno ipak trebala obrazovati. Znači, cijela bi 
generacija omladine započinjala radom izvan škole najranije u 
20. godini. Čak kad bi to ekonomski uvjeti društva i dozvolja- 
vali (a ni oni nisu neograničeni, nego često veoma konkretno 
zadani), pitanje je da li takav odgoj i takvo obrazovanje pru- 
ža omladini najveće mogućnosti ostvarenja njihovih težnji, a 
to znači i da li je najhumanije. 

Druga pretpostavka od koje mora polaziti demokratski sis- 
tem obrazovanja (smatramo da u socijalističkoj zemlji dolazi u 
obzir samo taj) jest jedinstvo sistema. Ovo je svakako veoma 
osjetljiv, veoma sporan, a i protivurječan princip. Spomenuli 
smo sadašnje stanje koje je karakteristično svojim nepomir- 
ljivim dualizmom. Najdalje u 15. godini učenik se mora gotovo 
definitivno opredijeliti, bez velikih realnih mogućnosti da svo- 
Jim naknadnim radom i učenjem mijenja svoju odluku. Može li 
se tolerirati ovako stroga podjela na škole za radnike i na ostale 
škole? Ovakav dualistički sistem danas je anahronizam ne sa- 
mo u socijalističkim, nego u svim iole razvijenim zemljama. Su- 
vremena rješenja u svijetu, a čini se da tim pravcem treba da 
idu i naša, kreću se u traženju mogućnosti da svaka srednja 
škola bude završna škola, ali isto tako da u svojim programat- 
skim osnovama sadrži tolik opseg općekulturnih, prirodoznan- 
stvenih i tehničkih znanja kao i stručno-proizvodnih vještina, 
da bez većih teškoća omogućuje učenicima stjecanje zvanja, 
profesije (onu neposrednu izobrazbu za radno mjesto škola i 
ne mora dati, to može bolje i efikasnije učiniti privredna or- 
ganizacija), ali i da daje solidne osnove za daljnji studij do naj- 
tananijih specijalizacija u svim znanostima. Znači, kad se govori o 
jedinstvu sistema, ne smatra se time da u tom jedinstvu ne tre- 
ba da budu sadržane sve razlike, sve potrebe društva za najraz- 

novrsnijim zvanjima, a i stupnjevima kvalifikaciie. Sistem ne 
bi smio dovesti u pitanje ni obrazovanje stručnjaka, ali ni o- 
brazovanje ličnosti. U njemu je potrebno zadržati sve najbolje 
od dosadašnjeg obrazovanja, a to znači u prvom redu da će 
humanističke, prirodnoznanstvene i matematičke discipline i u 
programima za obrazovanje neposrednih proizvođača morati da 
budu mnogo sadržajnije kako zbog same struke, tako i zbog 
mogućnosti daljnjeg školovanja i usavršavanja. 

Mi ovdje nismo željeli izlagati sistematsku koncepciju ob- 
razovanja na drugom stupnju, kakvu je mi vidimo ili bismo je 
željeli vidjeti, jer to zahtijeva potpuno drugačiji pristup. Htjeli 
smo samo naznačiti obrise te koncepcije, odnosno upozoriti na 
pravac kojim se danas kreću traženja. Nemamo iluzija da je 
jednostavnije proklamirati ovakav pristup u odnosu na koncep- 
ciju srednjoškolskog obrazovanja nego izraditi konkretne pro- 
grame, a još je teže takvu koncepciju i realizirati. No, smatramo da 
je ova orijentacija u ovom momentu nužna i da bi njeno pri- 
hvaćanje značilo revolucionarnu novinu u razvitku našeg škol- 
stva. Ali od svih onih koji žele napredak ovog društva zavisi 
kakvo ćemo stvarno obrazovanje imati u budućnosti, da li će 
ono odgovarati našim mogućnostima i potrebama, ali i socija- 
lističkim — a to prvenstveno znači humanističkim — principima. 

MUZIKA DANAS I SUTRA 


Milo Cipra 


Svega nas nekoliko dana dijeli od Trećeg Muzičkog Bienna- 
la. I opet ćemo imati prilike da se na ovom susretu Istoka i Za- 
pada ne samo informiramo o onome »što se radi vani«, nego 
ćemo i sami omjeriti naše snage: i naše će, ne samo repro- 
duktivne nego i kompoziciono-produktivne mogućnosti pasti 
pod udar kritičke svijesti i nas samih kao i onih koji će na ovaj 
naš festival doći izvana. Sama činjenica da je ovakva kulturna 
manifestacija moguća, morala bi nas ispuniti optimizmom i po- 
nosom. I mi nikako ne bismo htjeli da bilo čime pomutimo sveča- 
no festivalsko raspoloženje. Ipak smo svjesni — a to je u ovom ča- 
su ina ovom mjestu mnogo važnije — svjesni smo da i ovaj Bien- 
nale nabacuje niz pitanja na koja će trebati odgovoriti prije ili 
poslije, odgovoriti ne samo riječju nego i muzikom samom. Fes- 
tivalski odbor pokrenuo je, stoga, već unaprijed polemiku oko 
nekih pitanja naše muzike, a i suvremene muzike uopće. Mno- 
gi su na postavljena pitanja odgovorili — interes je izvana bio 
jači nego li kod nas (dosta simptomatično!). I sama pitanja kao 
i odgovori potvrđuju, prije svega, jedno: sve nas muče, više 
ili manje, isti problemi, a centralni jest: položaj muzike u 
današnjem svijetu i njena sudbina sutra. 


Jedan je fizičar nobelovac rekao da naše vrijeme ima dva 
pola koji predstavljaju krajnje tačke amplitude naše epohe: 
jedan je pol svijetao, drugi mračan. Onaj svijetli, to je ideja 
napretka — onaj mračni, to je propast umjetnosti. 


Sjetio sam se ove, očito, ekstremne tvrdnje, čitajući prispje- 
le odgovore. Kao da je ipak pogođena alergična tačka našega 
vremena: zabrinutost zbog sudbine umjetnosti. »Ne stvarajmo 
sebi iluzije«, kaže Massimo Mila, »u suvremenom svijetu mjesto 
muzike postaje sve skromnije. Ona je danas u položaju velike 
dame koja je izgubila svoj .rang.« I onda slijedi priča o nekom 
starom izraelskom kralju koji je htio ukloniti muziku iz javnih 
službi: bio je primoran hitno povući tu odredbu, jer je cio javni 
život naprosto stao: prestali su djelovati sudovi, sajmovi, trgo- 

vina, vojske, građanski poslovi, administracija, ukratko sve. Da. 
kle, kako je rekao suvremenik Bacha: Cadente musica cadit res 
publica. »Posljednji anahroni nasljednik tog primitivnog shvaća- 
nja bio je veliki Bach. On je do najvišeg suda zakonski gonio lajp- 
ciškog mladića koji je, oženivši se negdje drugdje djevojkom iz 
drugog grada, smatrao da nije dužan platiti skromnu pristojbu 
koju je, prema običaju, trebalo platiti lajpciškim muzičarima za 
svaku ženidbu, bila ona s muzikom ili bez nje. Bach je čvrsto 
vjerovao da mladi par, izbjegavši obavezu da njemu, kantoru 
Thomaskirche, kao predstavniku muzičara grada plati stari tri- 
but, živi u konkubinatu, jer je sankcija muzike neophodna u jav- 
nom aktu, važnom kao što je to ženidba.« I onda, pri kraju svojih 
misli, Massimo Mila kaže: »Istina je da je suvremeni svijet mu- 
ziku otjerao s ključnog položaja koji je nekada zauzimala i da 
joj daje sve perifernije značenje. Ali muzika nije otišla i nije 
napustila čovjeka i društvo. Kao što se dobri ovčarski psi, i ako 
ih se želi riješiti, i ako ih odvedu i otjeraju, vraćaju po njuhu 
preko brda i dolina, pa ih jednog jutra nađu u dvorištu prlja- 
ve, krastave, izranjene i krvave, tako i muzika ostaje vjerna čov- 
jeku.« Dodali bismo: tako dugo dok i čovjek ostaje vjeran njoj! 
Prije nego li zauzmemo i mi svoje stanovište, moramo se zapitati, 
a što se nas, koji živimo ovdje i pod ovim suncem, sve to tiče? 
Problemom muzike bavi se određen broj ljudi kod nas — i to je 
svagdje tako, — problemom muzike kao integralnim dijelom naše 
kulture bavi se već mnogo više ljudi, ali, nažalost, i ne svi oni 
koji bi se morali time baviti i koje bi to, u najmanju ruku, moralo 
zanimati. Problem jugoslavenske kulture, konačno, stvar je svi- 
ju nas! 

Upotrijebili smo riječi »jugoslavenska muzika«, i odmah us- 
krsavaju pitanja: imamo li već sada pravo govoriti o »jugosla- 
venskoj« muzici kao o nekoj višoj sintezi do nedavna još od- 
vojenih napora? Ako je riječ o folkloru i o njegovoj asimilaciji 
i integraciji u tzv. umjetnu muziku Jugoslavije, bojim se da je 
tu, uglavnom učinjeno sve što se učinilo između dva rata. 
Mlada generacija kompozitora, koja je dozrela u prvom deceniju 
po završetku drugog rata, nije se više zanimala za ovu »recidi- 
vu nacionalnog romantizma iz doba buđenja narodne svijesti« 
kako je ona za sebe definirala stvaralačke napore kompozitorske 
generacije između dva rata: folklor za njih nije postojao! Nji- 
hov je interes pošao u dva pravca: nadoknaditi i sustići ono što 
su, po njihovu mišljenju, propustili da učine njihovi učitelji. 
Citiram kompozitora Iva Maleca, jednog od nosilaca poslijerat- 
nih tendencija: »Pitanje generacija m ora m o jedanput po- 
staviti na tapet: u kojoj je mjeri generacija, koja je prethodila 
ovoj koja je došla iza rata, prenijela njoj potrebnu štafetu, do 
koje je mjere u tom krucijalnom momentu, koji je upravo bio 
taj trenutak neposredno poslije drugog svjetskog rata, ona omo- 
gućila svima što su dolazili da se nađu zajedno, vrlo aktivno, vrlo 
angažirano, u nečemu što se u tom trenutku zvalo — danas. 
To nisu bili problemi prošlosti ni budućnosti. To su bili živi 

problemi. Osobno sam vrlo rezerviran prema zaslugama te ge- 
neracije u tom momentu. Meni se čini da je generacija koja je 
djelovala između dva rata bila dužna da pozna Stravinskog, da 
pozna Bartoka,. . . a da i ne govorim da je bila dužna poznavati 
Debussyja — nepoznavanje Schonberga i Weberna možemo op- 
rostiti, premda su to bili naši neposredni susjedi. Čini mi se da- 
kle, da je ta generacija bila dužna sve to pratiti, na tome se inspi- 
rirati i biti sposobna da u datom momentu, kada su potencijali 
bili skupljeni, kada su bili eksplozivni, prenese to što ja zovem 
štafeta: jednu živu baklju, na koju bismo se mi mogli odmah na- 
dovezati i vezati se samim time na žive tokove evropske muzike 
uopće. Mislim da je taj momenat bio propušten«. Ovaj odulji 
citat iz šireg usmenog izlaganja Iva Maleca na Opatijskoj mu- 
zičkoj tribini u jeseni prošle godine simptomatičan je za ge- 
neraciju kompozitora u čijim je rukama sudbina naše muzike, 
jugoslavenske muzike, mislim danas. Dosta je provincijalizma, 
dosta zaostalosti, dosta te naše »balkanske« izoliranosti od svi- 
jeta, dosta tog našeg, na internacionalnom tržištu, toliko traže- 
nog »egzotičnog« folklora! Budimo već jednom ažurni! I tako, 
dok su jedni »nadoknađivali« u želji da uhvate tempo vreme- 
na, drugi su okrenuli leđa podjednako onome što se do nedavna 
zvalo »jugoslavenska muzika« i onome što je u kritičnom času, 
kada su oni stupili na poprište, bila ioš živa evropska tradicija: 
drugi su doslovno uskočili u prazan prostor novog početka ev- 
ropske muzike: svejedno da li se ona zvala musique concrete 
ili elektronska muzika ili ono što se radi na ljetnim kursovima u 
Darmstadtu (od racionalnog preispitanja svih pretpostavaka 
muzike do negacije muzike same u ekshibicijama jednog Johna 
Cagea). Pitam samo usput: ne postoji li duboka analogija s opi- 
sanom situacijom u muzici i onom u poslijeratnoj likovnoj ge- 
neraciji? Pod svaku cijenu govoriti jezikom koji je svugdje 
»razumljiv« uz cijenu da ga nitko više ne razumije! 


U jednoj stvari naša najmlađa generacija kompozitora nije 
pogriješila — tako bar ja mislim — u tome što je instinktivno 
osjetila da je muzika (muzika uopće!) opet jednom u svom 
milenijskom razvoju dospjela do nulte tačke, i da treba, ako 
ne sada onda nikada, prihvatiti šansu što nam je pruža Kairos, 
bog sretnog i neponovljivog trenutka: sretnog ili nesretnog 
trenutka, to će tek vrijeme pokazati. Kako će zvučati (ili »izgle- 
dati«, jer se i njena grafička fiksacija radikalno mijenja! — 
nedvojbeni dokaz teze o njenom novom začetku) muzika su- 
trašnjice, u što će se »izroditi« ono oko čega se mučimo danas, 
idemo li u susret novoj slobodi ili novom ropstvu, hoće li mu- 
zika opet zauzeti ono mjesto u životu čovjeka i društva koje 
Joj po nekom historijskom pravu, rekli bismo, odvajkada pri- 
pada ili će se do te mjere tehnizirati da će čovjeka automatski 
isključiti (kao što to negdje naslućujemo slušajući »kompozi- 
cije« elektronskih mozgova), sve su to pitanja bez odgovora, za 
sada. Jedno je, međutim, sigurno, jugoslavenski kompozitori neće 
stajati po strani. Postali su i suviše znatiželjni, a i zainteresirani. 

Nisu više lijeni, kao što je to rečeno za naš starije. Spremni su 
da uče iznova. Da zaborave staro. Da skupa s drugima grade i 
izgrade novu gramatiku i novu sintaksu n ove muzike, muzike 
sutrašnjice, za koju je netko negdje duhovito rekao da će biti 
pomalo kao Kantov VJEČNI MIR. »Zamišljen kao konkretna 
mogućnost koju možemo ostvariti, aopeti kao ideja. Oblik 
svih muzičkih utopija danas jest: činiti stvari za koje ne znamo 
što jesu«. 

Pitanje koje mnogi postavljaju s izvjesnom zabrinutošću: a 
što će biti s onim nečim našim (kako je to »nešto naše« uvijek 
neodređeno i neuhvatljivo!) u toj novoj muzici, gdje će se 
ono pojaviti i kako? Što da se na to odgovori? Velike i najveće 
epohe evropske muzičke povijesti izražavale su se univerzalnim 
muzičkim govorom: srednji vijek i renesansa i barok (naročito!). 
Nacionalni su muzički dijalekti ušli u muziku kasno i rano su iz 
nje izašli. Bit će to jedna od epizoda u historiji muzike već su- 
tra, a možda već i danas. Treba li za tim žaliti? U jednome da. 
Da li smo imali dovoljno jake stvaralačke potencijale i nadare- 
nosti da se stvore trajnija djela »nacionalnog duha« ili »nacio- 
nalnog smjera«, kako se to uobičavalo kazati, onda kada je to 
bilo aktualno i akutno? Odgovorit će i na to pitanje vrijeme. Za 
sada ne budimo suviše ponosni na postignute rezultate. Više 
skromnosti i samokritičnosti bi nam uopće bolje pristajalo i on- 
dje gdje smo se dali obmanuti kompoziciono-tehničkim majstor- 
stvom (ondje gdje ga je bilo!) i gdje je ono samo poslužilo obna- 
vljanju »vječitih« vrijednosti. Ima zemalja u kojima se kompo- 
ziciona tehnika propisuje ili zabranjuje. Ima dogmatizma i s li- 
jeva i s desna. Ne slijedimo to! To ne vodi ničemu. Dopustite da 
i opet dam riječ mladima: »Mi se vječito vraćamo na to — nije 
važno kojim sistemom, kojim jezikom tko piše, važno je što se 
ima reći. Naravno, to je vrlo tačno. Međutim, isto je tako vrlo 
tačno da se mora i moći reći ono što se ima re 
ći! A ima, ima naprosto jezika kojima se neke stvari više ne 
mogu reći. I, ako jednu misao danas, u ovo naše doba, umjetnik 
»strukturira« na način koji svojom vanjskom glomaznošću i 
unutrašnjim siromaštvom dosiže granice vulgarnosti, onda ne 
znam koja plemenita misao, koji istraživalački potez, koje 
»švrljanje« po nekakvim dubinama može doći do nas ekvivalen- 
tno. Dolazi zapravo do nas kao definitivni rezultat samo ta vje- 
čna slika onoga što već poznajemo«. (Ivo Malec) 


Privedimo kraju ovo nekoliko improviziranih misli. Na po- 
četku smo citirali mišljenje o antitezi ideje napretka i zabrinu- 
tosti zbog propadanja umjetnosti. Citirali smo i mišljenje o sve 
slabijem uplivu što ga muzika vrši u životu čovjeka i društva. Da 
li je to sve tako kao što može da u prvi mah i izgleda? Mislim 
da nije. Samo treba da se pomirimo s nekoliko jasnih činjeni- 
ca, Jedna od njih je ova: tehničko reproduktivni nivo danas je u 
svijetu (a i kod nas, naglašavam!) dostigao takve kvalitete ka- 
kvih nije bilo nikada u povijesti evropske muzike. A iz dana u 
dan sve savršenija tehnika reprodukcije tona otvorila nam je 

nove i do tada nepoznate horizonte slušnih spoznaja. Pristu- 
pačna nam je sva muzika svih vremena! To imamo zahvali- 
ti ideji napretka (tehničkog napretka!). Ako Malraux govori o 
»imaginarnom muzeju« — zahvaljujući razvijenoj tehnici likov- 
ne reprodukcije — mi s istim pravom možemo za sebe svojatati 
»imaginarni koncert« ili »imaginarnu operu«. Na njenom svr- 
šetku — jer da je muzika dospjela do jedne od svojih završnih 
stanica na dugom putu, izvan svake je sumnje — muzika je do- 
živjela impozantno uskrsnuće. Sva je prisutna i svugdje je pri- 
sutna! Kakvo bogatstvo za one koji joj ostadoše vjerni! To čudo 
moderne tehnike platili smo gubitkom stvaralačkog potencijala. 
Vrijeme velikih majstora je prošlo. Nastupilo je vrijeme tonskih 
inženjera. Ali i oni ne mogu baš ništa bez umjetnika, samo što taj 
umjetnik više ne stvara, nego se sav u dugom i mučnom trenutku 
podvrgava strogoj disciplini tehničkog (i opet: tehničkog!) svla- 
davanja sve težih i težih zadataka. Tako se »ideja napretka«, či- 
ni nam se, javlja u dvostrukom vidu: kao tehnika i kao »tehnika« 
(reproduktivnog umjetnika). A »propast umjetnosti« kao gran- 
diozna obnova historije. Budimo zadovoljni: sve ne možemo i- 
mati! Ako od naše sadanje eksperimentalne muzike i ne ostane 
mnogo u budućnosti, bližoj ili daljnjoj, ostat će jedan angažirani 
napor, jedna radost traženja i nalaženja, ostat će ničim ne spu- 
tana sloboda, koja će, jednom u budućnosti, u novom redu 
i zakonu roditi no vu muziku, jer se stvaralačka fantazija (šte- 
djeli smo tu divnu riječ: fantazija) nikada neće i ne može odreći 
svog praiskonskog prava, da se iživi u sintezi SLOBODE i ZA- 
KONA. A na tom ćemo se poslu naći i mi! 

ASISTENCIJA I ANGAŽIRANOST 
O NEKIM FUNDAMENTALNIM PITANJIMA NAŠE ARHITEKTURE 


Vjenceslav Richter 


Dilema u naslovu moguća je ako se iz pojma arhitekture 
kao društvene akcije izdvoji njena doslovna, materijalno-tehnič- 
ka angažiranost, prisutna i izmjerljiva u svakom minimumu 
tehničke ispravnosti, te ako se arhitektura promatra i vrednuje 
kao kulturni i idejni fenomen prvog ranga u odnosu na historij- 
ske ciljeve našeg društva. 


Iako je ovo izdvajanje neophodno zbog računske čistoće 
idejne bilance naše arhitekture, u analizi je moramo promatrati 
kao cjeloviti mnogoznačajan fenomen, razapet između najam- 
bicioznijih idejnih i umjetničkih ciljeva i najtrivijalnijih mate- 
rijalno-tehničkih i financijsko-organizacionih problema. 

U isprepletenosti neobično mnogobrojnih kategorija uslova 
koji određuju arhitekturu, leži sva teškoća njene analize, te se 
time i objašnjava činjenica da još nemamo ni jednu ozbiljnu 
metodski obrađenu teoriju naše suvremene arhitekture. 

Naša je arhitektura dijelom rezultat odnosa koji dominiraju 
procesom projektiranja, dakle svakodnevnih praktičkih uslova 
stvaranja, koji su u svojoj materijalnoj i organizacionoj bazi 
jednostrano podvrgnuti birokratski shvaćenoj privredi. 

Birokratizam u društvenoj impostaciji projektiranja — do- 
lazi do izražaja u nedovoljnom dimenzioniranju intelektualnog 
stvaralačkog rada, što određuju honorarne tabele pretvorene 
u vrijeme, kao i u razdvajanja cjelovitog procesa građenja na 
projektiranje i na izvođenje, pri čemu se projekt i izvedeni o- 
bjekt, svaki posebno tretiraju kao finalni produkt, te je tako i 
stvaralački akt i rad projektiranja podvrgnut mjerilima doslovne 
produktivnosti — pri čemu broj projekata u jedinici vremena u 
»komercijalnoj« ocjeni rada pojedinog biroa igra dominantnu“ 
ulogu. 

Dalje, identičnost honorarnih tabela za sve autore arhitekte, 
uravnilovačkim tretmanom grubo krši principe nagrađivanja 
prema radu, što nije izoliran slučaj na području naše kulture 
uopće. 

Dvadeset godina rada u ovakvim uslovima učinilo je pravu 
pustoš među kadrovima u cjelini, te se uočava jaka tendencija 
da se arhitektura u nas svede i zadrži na nivou rutinske uslužne 
djelatnosti. Sve ono što se u nas na arhitektonskom polju dogo- 
di izvan ovog masovnog stanja, dešava se unatoč i nasu 
prot uslovima u kojima se odvija proces projektiranja. Posve 
je prirodno da i ti proboji, ma kako velikih ambicija i poten- 
cijalnih mogućnosti oni bili, nose tragove spona koje pokušavaju 
da razbiju i prevladaju. ' 

Kakav upliv ovakva projektanska praksa reflektira na od- 
goj kadrova, počevši od fakulteta — do nekoliko prvih godina 
stapanja mladih inženjera s monotonijom situacije u biroima 
— nije potrebno posebno govoriti. sin 

Nastajanje objekata, kao realizacije ovako rođenih i porijeklo 
determiniranih ideja, nosi biljeg našeg izvođenja, koje je u 
svojoj velikoj masi određeno niskim stručnim kvalitetom ra- 
da, slabim asortimanom materijala, insuficijentnošću sve one 
industrijski proizvođene robe koja normalno znači sastavni dio 
svakog arhitektonskog objekta. 

Naseljavanjem objekta — počinje njegovo normalno funk- 
cioniranje, popraćeno u velikoj mjeri njegovim propadanjem 
kao rezultat nedovoljno razumnog odnosa korisnika prema o- 
bjektu svog korištenja. 

To su tri stepenice pada koje prate svaki arhitektonski za- 
datak. Impulsi koji dolaze izvan ovog stručnog procesnog kruga, 
uzevši ih onakve kakvim se praktički ispoljuju, također nisu 


povoljni. 
Društvo kao naručilac, usitnjava se konkretizacijom na fi- 
zičko pravno lice — investitora, koji se najčešće ponaša kao 


vlasnik društvenih sredstava. 

Takvim usitnjavanjem gube se obrisi povezanosti i cjelovi- 
tosti društvenog karaktera našeg građenja, a time i oni impulsi 
koji su neminovan preduvjet svakog istinskog stvaralaštva. 


Štaviše i urbanizam, eminentna disciplina projekcije druš- 
tveno organizacionih struktura, konkretizira se najčešće u za- 
datak po sebi, ostajući pasivan prema etapnim i krajnjim cilje- 
vima našeg društvenog kretanja. 

Ova nepotpuna i shematska skica nekih uslovljenih karakte- 
ristika stanja naše arhitekture dovoljna je da postavi i zaoštri 
pitanje njenog sudjelovanja u napornom putu našeg razvitka, 
koji od svih svojih dionica zahtijeva maksimalan stupanj anga- 
Žiranosti. 

Dilema je jasna: ostati dalje pasivan interpretator pojedinač- 
nih društvenih narudžbi operirajući s instrumentarijem preuze- 
tim iz registra napredne svjetske arhitekture, pa prema tome 
biti i dalje apsorpcioni arhitektonski medij s tipičnom fazom 
zakašnjenja i provincijalizma, ili uzeti kormilo u vlastite ru- 
ke, uključujući se kao revolucionarni organizacioni faktor u 
ovo naše originalno i uzbudljivo zbivanje. 

Asistentnost naše arhitekture i urbanizma sastoji se u tome 
što se ove discipline, kojima je bitna karakteristika da druš- 
tvene strukture dovedu do kristalizacije plastičnih ideja i sim- 
bola postajući aktivnim angažiranim faktorom koji djeluje na 
društvenu svijest, gotovo ni u jednom primjeru nisu se toga za- 
datka niti latile, a kamoli da su ga riješile. 

Prelamanje koje jedan zadatak ili opću društvenu zadaću 
stvaralačkim aktom pretvara u veličinu višeg reda, u nas redov- 
no svršava više manje korektnom, inditerentnom uslugom. 

Što je najopasnije, u arhitektonskom kadru kao cjelini, ili 
barem većini, i nema nezadovoljstva zbog toga. Nezadovoljstva 
i zadovoljstva više manje su konjunkturno poslovnog karaktera. 

Zabrinjavajuće je i to što to društvu, ili njenom birokratsko 
investitorskom sloju, čini se, konvenira. 

Insistiranje na inerciji organizacionih formi rada i na finan- 
cijskom instrumentariju koji ne omogućuje ni progres doslovne 
stručnosti, a pogotovu ne omogućuje bilo kakvu ideološku ili 
barem teorijsku zainteresiranost, uvjerljivo ukazuje na to. 

Nemoguće je, međutim, zamisliti bilo kakav ozbiljniji po- 
kret na području našeg urbanizma i arhitekture, bez njihove 
teorijske konfrontacije sa strukturom našeg društva. Ovo u to- 
liko više što su obje ove discipline dio te strukture i to nije njihov 
beznačajan dio. 

U neophodnosti da svaka strukturna čestica društva treba 
sama sebe da razvija tako da se razvija i cjelokupno tkivo, treba 
ukazati na to da naša arhitektura i urbanizam nisu još aktivan 
faktor tog razvoja, te da se u tome razvoju tek više ili manje 
elastično prilagođuju. 

I ova konstatacija ima svoja dva naoko opozitna oblika, koja 
se u biti svode na jedno — jedan je oblik, kada se sa produkcija 
suvremene svjetske arhitekture, i njenih tehničkih mogućnosti i 
njenog perfekcionizma, nastoji unaprijediti naša arhitektura, 
i to se smatra krajnjim i jedinim dometom i ciljem — kada se 
taj profesionalni perfekcionizam smatra dovoljnim i bez dalj- 
njeg primjenjivanim na svaku društvenu strukturu. Metoda ovog 
danas vladajućeg gledanja je jasna. 


Treba kompleks života razbiti na izolirane zadatke, na stan, 
na fabriku, na bolnicu, i dr. i u takvim izoliranim zadacima tra- 
žiti što bolja rješenja i problem je riješen. 

Tako se danas stvari postavljaju i tako se rješavaju. Ovakav 
nojevski posao sigurno ne može stvoriti tlo za samostalan fun- 
damentalan teoretski rad, osim obrade pojedinačnih problema, 
a i toga je malo, zbog razloga koji su već spomenuti. 

Iako je jasno da je sva angažiranost naših najboljih arhiteka- 
ta na takvoj platformi izabrala angažiranost na bazi stvarne 
i dublje društvene neangažiranosti, bez obzira na doslovnu 
društvenu angažiranost pojedinaca. 


. Ne treba se zavaravati mišlju da je ikakva drugačija prak- 
tička, arhitektonska aktivnost bila moguća. Stanje naše arhi- 

tekture u cjelini tačno odgovara sistemu društvene narudžbe i 
okolnosti u koiima se ona izvršava. 

Do cjeline društvene narudžbe nismo još došli, i nećemo sve 
dok se ne pokrene ideja njene opravdanosti i niene neophodnosti 
i ne sagledaju sve organizacione i strukturne forme upravljanja 
koje ju uslovliavaju. : 

Da bismo do ovog došli, treba prevladati fazu društvenog pla- 
niranja, koja opća društvena sredstva razbija na budžetske 
stavke, i stvoriti fazu društvenog dogovora. 

Ako bi društveni dogovor bio onaj instrument društvene ko- 
hezije iz kojeg bi mogli da se rađaju zadaci društvenih 
životnih cjelina — tada bismo stigli do one faze kada 
arhitektura postaje identična urbanizmu, a obje postaiu organi- 
zacionim promotorom društvenog kretanja, čak i u slučaju da 
ostanu na rangu dobre usluge. 

Naravno da ovakva potreba, koju je već danas lako uočiti, 
zahtijeva preobrazbu resorne uprave u stvarnu društvenu upra- 
vu kao zreli oblik samoupravljanja. 

Da se ovo ostvari, a ostvarit će se neminovno, treba organi- 
zirati upravu u tom smislu da umjesto sume stavaka sagledava 
organske društvene životne cijeline, koje se tada pojavljuju kao 
arhitektonsko-urbanistički zadaci. 

Koliki je to skok — ne treba potcjenjivati. Samo iz takve 
društvene prakse, a ta je neminovna, mogu naići zadaci cjeline 
koji su sami po sebi takvi da neminovno traže nov arhitektonski 
kvalitet, kako rada, tako i rezultata. 


Problem društvene životne cjeline, kao arhitektonski zada- 
tak, sve se više nazire na historijskom horizontu, te bi se s 
pravom očekivalo da se on kod nas stavi na dnevni red upravo 
zbog toga što smo mi razvitkom samoupravljanja stvorili hi- 
storijske uslove da ga prvi sagledamo, odredimo i pokrenemo 
odgovarajuće inicijative. 

To znači, ne stvarati ambijente cjelina podvrgnutih pojedinim 
izdvojenim kriterijima (stanovanje, rad itd.), već totalne ambi- 
jente koji obuhvaćaju cjelinu života. 

U ovome oslobođen čovjek može da izbori cjelovitost svoje 
ličnosti, te se i u ovakvim arhitektonskim zadacima ostvaruju 
mogućnosti novih životnih simbola kao plastičnih identiteta 
idejne cjeline. 

S ovog aspekta, momentom postavljanja takvih zadataka, ko- 
Ji u sebi sadrže potrebu rješavanja istovremene cjeline svih ži- 
votnih funkcija u društvenom mjerilu znatnog broja ljudi kao 
harmoničan mehanizam, stvaraju se uslovi, potreba i nužnost 
pojave novih arhitektonsko-urbanističkih kategorija. 

Oni to kao zadaci već jesu . 


.. Istovremeno uloga arhitekta, odnosno arhitektonsko-urbanis- 
tičkog tima ili naprosto tima koji takve zadatke treba i može 
da riješi, prelazi rutinske okvire pojedinih profesija, te se pro- 
fesionalna svojstva sudionika takvog tima neophodno razvijaju 

u smjeru najveće moguće osjetljivosti i angažiranosti na svim 
problematskim tačkama života takve društvene cjeline. 

Sa stanovišta ovakve društvene perspektive koja se, kako 
izgleda, približava razvojem društvenog samoupravljanja, otva- 
raju se putovi i oblici i mogućnosti aktualne angažiranosti pr- 
venstveno onih kategorija društvenih radnika koji bi po logici 
stvari trebali da učestvuju u ovim timovima. 

Teško je predvidjeti s koje će se strane pokrenuti šira dru- 
štvena inicijativa za ove tokove stvari; da li sa angažiranih pro- 
fesija, ili sa strane političkih foruma, u oba slučaja njeni će ko- 
rijeni biti u kritičnom stavu prema defektnosti današnjeg ras- 
parčanog načina života, kao što će i u oba slučaja ta inicijativa 
imati podjednako naglašen kako društveno-politički tako i kom- 
pleksno profesionalni karakter. 

Međutim, ona i za jednu i drugu verziju predstavlja akciju 
novog tipa. Za političku, jaču konkretizaciju ka kompleksnoj 
stručnosti, a za profesionalnu, prevladavanje okvira pojedinih 
stručnosti koje se stapaju s problematikom zadatka i pokazuju 
u novom praktičnijem vidu. 

Da bi se mogla donijeti odluka o historijskoj opravdanosti 
ovakve inicijative, potrebno je izvršiti analizu njenog poduda- 
ranja s karakterom našeg aktualnog razvoja i njegove perspek- 
tive, bez obzira koliko momentana društvena i arhitektonska 
praksa stoje od nje udaljene. 


Zamašnost ovakvog pothvata kakav se u ovoj mogućnosti na- 
zire, i koji već davno neki kritičari nazivaju utopijom, proporcio- 
nalna je snagama koje on treba da pokrene i šansama koje iz nje- 
ga proizlaze. 

U svojoj ukupnoj sumi, sinturbanistički zadaci, pa i bezbroj 
mogućih rješenja koja se mogu pretpostaviti, naziru se goleme 
materijalne uštede, te se kao stvarna dilema ne postavlja po- 
duzetnost direktno u odnosu na pretpostavljeni zadatak, već više 
u odnosu na sve one potrebne akcije, teoretske, organizacione, 
društvene i političke, koje su neophodne da bi jedna ideja postala 
nezaobilazan problem dana. 


Angažiranost takve vrste suprotstavljam današnjoj asisten- 
tnosti naše arhitekture, neovisno od kvalitete pojedinih objekata 
i nezavisno od parcijalne angažiranosti koja takvu kvalitetu us- 
lovljuje. 

Angažiranost svih sudjelujućih snaga do onog stepena gdje 
svaka profesionalna dionica preko svog društvenog zajedničkog 
nazivnika, kao svoje suštine, snagom razvoja i unutarnjih hu- 
manih diktata sazrijeva do stepena determinacije svoje vlastite 
društvenosti u polivalentnost svojih afiniteta ka obogaćenju 
društvenog bića čiji je neotuđiv dio. 

Kao što se vidi, da bi se došlo do sinteznih arhitektonsko-ur- 
banističkih zadataka, proces sinteze mora da poprimi široke 
društvene razmjere, u smislu višeg stupnja sadržajno idejne 1 
organizacione cjelovitosti strukture. 

Prema torne, da bismo sve pozitivnosti ovoj postavci adekvat 
nog građenja mogli približiti stvarnosti našeg vremena, potrebno 
je studirati: 

_ strukturne nivoe, oblike i mehanizam društvenih dogovora 
— historijsko-idejni smisao obujma i karakter arhitektonsko- 
urbanističkih zadataka životnih cjelina, 
— idejne i organizacione probleme profesionalnog rada na ova- 
kvim zadacima, 
— mogućnosti pokretanja šire društvene inicijative na aktuali- 
zaciji ove problematike. 
Hod društvenog i naučnog razvoja takav je, da realizacije 
ideja koje su nam se jučer činile utopističke dočekujemo nes- 
premni jer ih nismo dospjeli prostudirati i razraditi. 

NAŠA IZDAVAČKA DJELATNOST 
U SVJETLU POSTOJEĆEG KULTURNOG STANDARDA 


Jozo Laušić 


Bilo bi vrlo interesantno kad bi netko mogao protumačiti 
zašto se o jugoslavenskoj izdavačkoj djelatnosti danas piše o- 
vako i ovoliko. Nije li to možda kompenzacija za sve one šutnje 
koje već decenijima gutamo i o kojima sada kao da i nema više 
smisla govoriti. Pa ako se i dogodi da netko progovori, progovo- 
ri u vjetar, psi laju karavan prolazi, stvari teku svojim (naopa- 
kim) tokom daleko od svake etike, socijalističke posebno, dale- 
ko od svake zdrave pameti i daleko od svake istine. Mi na sve to 
sliježemo ramenima uz obligatno »što se tu može« i savjest nam 
je mirna, prospavamo tako do narednog skandala, opet slegne- 
mo ramenima, opet malodušno prošapćemo »što se tu može« i — 
nikom ništa. A ono što se o tome i kaže javno toliko je na povr- 
šini i toliko daleko od biti problema, da se onih na čiji je račun 
rečeno uopće i ne tiče, a i zašto bi, kad tako mlakim prigovorom 
uopće nisu pogođeni; za njih i njihova mešetarenja treba temelj- 
nija optužba i beskompromisan sudac. Dok je dakle ovakva si- 
tuacija na mnogim područjima i u mnogim našim društvenim 
djelatnostima, dotle se o nekim drugim govori i piše, malo je 
reći, napamet, a ipak previše: herostratski. Istina je negdje po 
sredini, a tu istinu nitko neće da potraži, premda se ona zapravo 
napasno nameće. Najjednostavnije je kazati: izdavačka djelatnost 
u Jugoslaviji ne zadovoljava, za sve su to krivi isključivo izda- 
vači, i onda mudro zašutjeti. U redu, ako je to tako, pokažimo 1 
dokažimo zašto je tako, jer nakladnička djelatnost nije nikakav 
tabu koji egzistira nezavisno od svega što se u jednom društvu 
zbiva, nego je, logično, usko povezana s općim privrednim, po- 
litičkim i kulturnim tokovima toga društva. Stoga se nameće 
zaključak, da svi ovi napadi proizlaze iz glava ili totalno neu: 
pućenih i zlobnih ili pak onih koji imaju najbolje namjere | 
usput su nezasitni konzumenti naše knjižne produkcije. Čast 
ovima posljednjima, ali svejedno: i oni su jednako neupućeni 
kao i profesionalni prigovarači, jer jedno je htjeti, priželjkivati 
i planirati, a nešto sasvim drugo priželjkivano moći i odjelo- 
tvoriti. Zaista bi bilo veličanstveno kad bi izdavač na sugestiju 

javnosti štampao ono što je kulturi jednoga naroda u određe- 
nom času neophodno potrebno. Samo valja znati i ovo: u Jugo- 
slaviji danas nema nakladnika koji to odmah ne bi prihvatio 
samo kad bi bio siguran da će ono što štampa i prodati, barem 
50 posto tiraža. Ali tiskati knjigu za stotinjak sladokusaca, ko- 
jima svaka čast i dika, znači poduzeće dovesti pred krah u naj- 
kraćem roku. Ovo je temeljna činjenica o kojoj dotični napisni- 
čari ne vode računa, a ne vode ga valjda stoga što ne znaju da je 
svako izdavačko poduzeće u Jugoslaviji tretirano kao privredno 
i da, prema tome, u posao mora ulaziti s ekonomskom pretpos- 
tavkom. Kamo sreće da nije tako, ali kad je tako i nikako dru- 
gačije, kad nakladnik nikakvih privilegija nema, onda ne preos- 
taje ništa drugo nego stvari promatrati i o njima suditi iz date 
situacije. Izdavačko je poduzeće, dakle, proizvođač, ono traži 
tržište, ono trguje i ono od toga živi, udovoljavajući usput svim 
društvenim obavezama kao i svaka tvornica cipela i kao svaka 
tvornica kobasica, a logično je da ćemo svi mi prije kupiti cipele 
i kobasice nego knjigu. Ne treba biti nikakav znalac ekonomije 
pa da se uvidi tko će onda izvući tanji kraj. 


Izrekavši ovo već vidim one koji će me poklopiti pitanjem: 
A kako onda izdavačka djelatnost u mnogim zemljama istoka 
i zapada naprosto cvjeta? Zašto smo mi pri samom dnu ljestvi- 
ce štampanih naslova i tiraža, a oni su na vrhu? Odgovor je 
vrlo jednostavan i nepobitan: Dok jugoslavenski izdavač mreži 
javnih knjižnica proda svega 4 posto od čitave naklade, dotle u 
Engleskoj, Francuskoj, Njemačkoj, Italiji, SSSR-u i drugim 
nekim zemljama izdavači javnim bibliotekama prodaju i do 80 
posto tiraža. Ovim smo već malo bliže istini i situacija biva 
uvelike jasnija. Zašto navedene zemlje imaju takvu i toliku 
mrežu knjižnica — pitanje je za sebe. Činjenica je da mi tih 
knjižnica nemamo, štoviše, njihov se broj negdje od 1947. nao- 
vamo gotovo prepolovio. Zašto se to tako dogodilo i zašto se to 
događa i danas — nije teško pogoditi. Lamentirati nad ovom či- 
njenicom, dizati optužbe, ozbiljno spočitnuti čitavom društvu na 
nebrizi i nehaju — postalo je već besmisleno, meni barem. A 
upravo ovdje, u ovom nehaju, začela se klica svih teškoća koje 
su danas, bez radikalnih promjena, skoro neprekoračive. Dogo- 
dilo se tako da smo knjigu sasvim otuđili od najširih društvenih 
slojeva. Ponovit ću, usput, jednu svoju staru tvrdnju: pojam 
socijalističke kulture ne može se sadržavati u propagiranju ne- 
kakve drugačije kulture, jer dvije kulture ne postoje, nego po- 
Jam socijalistička kultura ima tek značenje u kulturnoj politici. 
A mi smo ovdje, bjelodano je, pobrkali pojmove. Sad je upitati: 
jesu li za ovo stanje krivi izdavači ili je to stanje skrivila ne- 
čija druga nebriga i neznanje? Ako ćemo odgovornost imputirati 
nakladnicima, a tako se uglavnom radi, onda iz temelja mora- 
mo preokrenuti jedan stoljetni zakon ekonomike, koji je do 
sada glasio: tržište uvjetuje proizvođača, a ne obratno: proizvo- 
đač tržište. Drugim riječima: mi bismo naše nakladnike mogli 
ozbiljnije kritizirati tek onda kad oni ne bi zadovoljavali po- 

trebe postojećega tržišta, ali ih ne možemo napadati zbog nepo- 
stojanja tržišta koje, u ovom slučaju, mora biti stvarano općom 
kulturnom politikom. Činjenica koju smo maločas predočili 
nije ni glavna ni jedina zbog koje jugoslavensko nakladništvo ne 
može biti ono što bi moglo i moralo. Pogledajmo mi samo kul- 
turni standard koji je danas u nas čak i statistički evidentiran. 
Zaboravljamo da u Jugoslaviji živi 20 posto nepismenih. Između 
ovih 20 posto totalno nepismenih i onih 80 posto pismenih sigur- 
no postoji sloj od najmanje drugih 20 posto koji se znaju pot- 
pisati i slovkajući pročitati novine. Taj, nazovimo ga, međusloj 
ni izdaleka nije dorastao bilo kakvoj knjizi. Dakle: u najboljem 
slučaju možemo računati sa 60 posto stanovnika sposobnih da 
čitaju. Ako bismo se sada upustili u razglabanje njihova život- 
nog standarda, kulturnih navika i evidentnu činjenicu da su 
uskraćeni u mogućnosti dobavljanja knjige, onda bi se i taj 
postotak, sasvim je sigurno, dao prepoloviti na one koji mogu 
i one koji ne mogu kupovati inače, upravo »zahvaljujući« sve- 
mu ovome, našu skupu knjigu. 

Kako vidimo: i ono zrele čitalačke publike što imamo nismo 
uspjeli osvijestiti da bude garantirani konzument kulturnih 
vrednota. Ponavljam: ako je tome itko kriv, onda sigurno nije 
izdavač, premda je naš izdavač, kako vidjesmo ostavljen sam 
sebi i nužno upućen baš na toga individualnog kupca i to stoga 
što mu postojeći broj javnih knjižnica ne omogućuje drugačije 
djelovanje i drugačiji pristup. A biti, u našim prilikama, s na- 
šim kulturnim standardom, okrenut individualnom kupcu nije 
baš ni ugodno ni unosno. Stoga je izdavač stavljen pred jedine 
dvije alternative: ili izdavati ono što će kupac kupiti, ili pak 
štampati djela za tanki sloj tzv. izabrane publike. Ako se odluči 
za prvo, onda je sigurno da će morati udvarati potrošaču, tojest 
tiskati više-manje lagano, ako ne i šund štivo. Svi smo već siti 
lamentacija, apela i priča o šund literaturi i njenom naopakom 
djelovanju, ali nitko ništa ne čini, barem oni koji to mogu, da 
se jednom već toj pošasti dođe nakraj. Stoga ćemo se i mi oka- 
niti ćorava posla. . . Odluči li se pak nakladnik na onu drugu 
varijantu, onda je njegova sudbina zapečaćena. Logično, ide se 
blaženom sredinom, štampa se lagano da bi se moglo objaviti 
ozbiljno i potrebno djelo. Netko to postiže s više, netko s manje 
uspjeha, vještine i brige, pa upravo odavle, iz ovog nuždom uvje- 
tovanog kompromisa, nastaju sve one nesuglasice kojih su vrlo 
dobro svjesni i izdavači i upućeniji kupci. Naravno, profesional 
ni kritizer, koji pojma o svemu ovome nema, lakonski će drek- 
nuti: štampajmo istinske vrednote i ne ugađajmo neukusu, jer 
time pravimo medvjeđu uslugu čitavom društvu. Gledano ova- 
ko, ovom je apelu teško prigovoriti, pa mu onda neupućeni za- 
to i odobravaju smatrajući ga vapijućim iz pustinje, ali proma- 
trana ova situacija s pozicija proizvođač—potrošač, stvari stoje, 
vidjesmo, sasvim drugačije. Jedino odavle, s ovih pozicija, koje 
nisu od danas, valja suditi i promatrati problem. Sve će nas, na 
Primjer, osupnuti činjenica, da se u Mađarskoj, koja je više ne 

go dva put manja od Jugoslavije, godišnje štampa i naslova i 
tiraža koliko i u nas. Dakle: Mađari proizvode dva put više, a 
knjige su im gotovo tri put jeftinije. Kako je to moguće? Vrlo 
jednostavno: izdavačka je djelatnost ponajprije dotirana i ti- 
raži su neuporedivo veći od naših upravo zahvaljujući broju 
javnih biblioteka i kulturnom standardu. Mi ni o jednom ni o 
drugom ne vodimo onoliko računa koliko bi trebalo. Sad je pi- 
tanje: mora li to tako nužno biti ili se samo radi o anomaliji 
koja se može popraviti jednom zdušnijom intervencijom, narav- 
no, odozgo? Ako ćemo pristati na prvo, onda moramo ustvrditi: 
kakva ekonomska osnovica, takva i nadgradnja u koju, logično, 
spada i izdavačka djelatnost. Sve nam govori, da ovakav zaklju- 
čak ne bi bio sasvim ispravan. Jer: naš kulturni standard dale- 
ko zaostaje za ekonomskim. Potvrda je ovome stanje u nekim 
istočnoevropskim zemljama. Ako ćemo se pak složiti s činjeni- 
com da je o anomaliji riječ, onda bi trebalo prokazati krivca 
koji nesmetano postoji već punih petnaest godina. Dopustiti da 
se kultura u jednoj socijalističkoj zemlji smatra luksuzom, u 
najboljem je slučaju kopati jamu pod osnovnim težnjama toga 
društva. No ostavimo po strani teoretska razmatranja, vrati- 
mo se činjenicama. Ustvrdismo: nemamo biblioteka, pa su 
nam tiraži niski; izdavačka poduzeća, u ovom položaju, nisu 
dotirana, pa je onda logično da su knjige skupe; nemamo kul- 
turnog standarda, a možemo biti upućeni samo na postojeći 
standard, pa je izdavač često puta prisiljen voditi računa o 
onome što može a što ne može prodati. . . No, sa svim ovim još 
uvijek nisu iscrpljene sve nedaće koje prate jugoslavenskog 
nakladnika. Tretiran kao privredno poduzeće, naš izdavač, na- 
ravno, ima pravo na dobivanje kredita od banke. Rok kreditira- 
nja striktno je određen: knjiga se kreditira na tri godine. Ima 
doduše izdanja koja se prodaju i za šest mjeseci, ali ima i onih 
koja se prodaju i po nekoliko godina, dvostruko dulje nego su 
kreditirana. Prihvaćen je prosjek da se knjiga u Jugoslaviji 
može prodati u roku od tri godine. Dakle: sredstva uložena u 
jedno djelo mogu se obrnuti u tri godine samo jednom, dok se, 
na primjer, sredstva uložena u tekstil za isto to vrijeme okrenu 
i preko dvadeset puta. Onom tko se imalo razumije u ekono- 
miku, a ovo zaista nije teško shvatiti, bit će razumljivo u kak- 
vom je položaju izdavač spram svojih kolega koji se bave 
proizvodnjom radioaparata, suhomesnate robe ili namještaja. 
Uzmemo li k tome da cijenu knjizi nitko ne određuje svoje- 
voljno, nego da je cijena uvjetovana kalkulativnom šemom, 
onda je situacija još jasnija. 

Osim svega navedenog, u nas se često zaboravlja da u Jugo- 
slaviji postoji nekoliko jezika, nekoliko nacionalnih manjina i 
dva pisma. knjiga štampana u Sloveniji za Hrvata je mrtvi ka- 
pital, i obratno. Prema tome, mi ne možemo govoriti ni o je- 
dinstvenom jugoslavenskom knjižnom tržištu, pa čak ni onda 
kad je određeno djelo štampano na hrvatskosrpskom jezičnom 
području. Zaboravljamo mi i još jednu važnu činjenicu, sme- 

ćemo s uma političke preokrete od oslobođenja naovamo. Pre. 
vodilačka orijentacija do 1948. bila je sasvim drugačija od one 
koja je uslijedila nakon toga. I to ne samo u filozofijskoj, socio- 
loškoj i historičkoj, nego i beletrističkoj literaturi. Mi smo da- 
kle za ovih dvadeset godina, neću kazati radikalno, ali ipak po- 
prilično oštro mijenjali kurs; dva smo puta počinjali iznova, a 
to nešto znači. Pridodamo li k tome da se i status izdavačkog 
poduzeća dva put promijenio, to jest: nakladnik je najprije bio 
dotiran, a onda su dotacije sasvim izostale uza sve to što za 
takav potez još nije bila stvorena baza, nije bilo stvoreno tržiš- 
te, znamo li dakle ovo, lakše ćemo opravdati i razumjeti sve one 
nedostatke koji upravo matematskom tačnošću dokazuju da 
je svemu tome ponajmanje kriv izdavač. Štoviše, jugoslavenski 
nakladnici mogu čak biti i vrlo ponosni: to su vrlo rijetka naša 
poduzeća koja posluju bez gubitaka i od kojih je, čini mi se, 
samo jedno palo pod stečaj. Zlobnik se ovdje može vrlo lako 
zaletjeti kazavši: To je upravo ono što smeta, to apriorističko 
odustajanje od rizika. Uvjeren sam da će se takav žestoko pre- 
variti, jer ako itko, onda jugoslavenski izdavač, koji manje koji 
više, svakog dana rizikuje. Evo za to primjera. Jedno zagrebačko 
izdavačko poduzeće objavilo je nedavno dobru i potrebnu knji- 
gu eseja jednog našeg prominentnog pisca. Knjiga je štampana 
u tisuću primjeraka, jer se zaista radi o djelu koje svojom pri- 
rodom ne može računati na širi broj kupaca. Kad je knjiga bila 
kalkulirana, ispalo je da bi stajala ravnih 5.500 dinara. Logično, 
s tom se cijenom nije moglo na tržište, pa su skinute 2000, ili: 
poduzeće, ako knjigu i rasproda u roku od tri godine, gubi rav- 
na dva milijuna. Ta dva milijuna treba nekako nadoknaditi. 
Kako? Odgovor na ovo pitanje sigurno nam neće pružiti onaj 
koji tvrdi, da nam izdavačka djelatnost ne valja sama po sebi. 
Kad bi dotična knjiga dotičnoga esejiste mogla biti štampana u 
10.000 primjeraka, a mogla bi kad bismo imali mrežu knjižnica 
koje će otkupiti 80 a ne 4 posto cjelokupnog tiraža, onda bi stvar- 
na njena cijena glatko mogla biti tri puta niža. 

Mnogima će se možda učiniti da ja ovo pišem apologiju su- 
vremenog našeg nakladništva, da branim ono što nije dobro, što 
bi moglo i moralo biti neuporedivo bolje, da govorim o vrlinama 
a zapostavljam mane, da pitam, a ne odgovaram. U svim tim even- 
tualnim prigovorima bit će pomalo istine. Zaista: pišem apologiju, 
govorim o vrlinama i ne odgovaram na pitanja, barem ne izravno. 
Članak o izdavačkoj djelatnosti u Jugoslaviji mogao bih ja napisati 
i drugačije, mogao bih pronaći stotine nedostataka i da sve to bude 
ispravljeno i neporecivo. Samo: govoreći tako, govorio bih o sas- 
vim sporednim stvarima, kao na primjer: zašto je štampan ovaj, a 
ne onaj autor, zašto smo preveli ovu, a ne onu knjigu, zašto do- 
puštamo tiskanje tobože ozbiljnih djela, kad su ta djela male 
ili nikakve umjetničke vrijednosti, osobito ovo vrijedi kad je 
riječ o domaćim piscima; mogao bih k tome zagovarati esej s 
obzirom na roman, poeziju s obzirom na publicistiku; ne bi č 
bilo teško, pa ni bespredmetno, prokomentirati bezličnost mno- 

gih biblioteka i to stoga što ih ne uređuju ljudi koji bi im dali 
vrijednost i pečat žrtvovavši kvantitet kvalitetu, ne bi bilo na 
odmet, unutar svega ovoga, prokomentirati i efikasnije reklami- 
ranje djela, poglavito domaćega autora; moglo bi se i moralo 
govoriti kako su neka poduzeća u boljem položaju, kako zajed. 
nica iz određenog fonda jednom izdavaču otkupi knjiga za su- 
mu koja je veća od sume kojom za istu svrhu raspolaže jedna 
republika, itd, itd. Sve su ovo zamjerke koje stoje i koje ne 
treba prešućivati, ali su _ spram temeljnoga problema upravo 
beznačajne. A kad se u nas piše i govori o izdavačkoj djelatnosti 
i svrsi te djelatnosti, onda se isključivo govori o ovim i njima 
sličnim nedostacima. Stoga slobodno možemo zaključiti: mi 
imamo daleko bolju izdavačku djelatnost negoli su uvjeti u ko- 
jima se odvija i u kojima djeluje. A to što nije onakva kakva bi 
trebala biti s obzirom na potrebe jednog socijalističkog društva, 
to nije njena krivnja. Ovim ne želim kazati, da može i smije o- 
prati ruke pred tom krivnjom, već da bi čitava zajednica svojski 
trebala zasukati rukave da se ta krivnja zbriše. 

UMJETNOST I ANGAŽIRANOST U TEHNIČKOJ CIVILIZICIJI 


Eduard Kale 


Pojam angažiranosti danas se miješa s pojmom funkcional- 
nosti, pa oba postaju nejasni i višeznačni. Radi jasnoće i razumi- 
jevanja stvarne situacije treba istaknuti njihovu razliku. Anga- 
žiranost proizlazi iz totaliteta čovjeka i djeluje u totalitetu stvar- 
nosti, a funkcionalnost je samo moment ili element tog totaliteta. 
Nejasnoća i miješanje tih dvaju pojmova samo je odraz nejas- 
noće oko poimanja našeg vremena i stvarne situacije umjetno- 
sti. Angažiranost znači ljudsko djelovanje za ljudsku stvarnost; 
ona može biti samo ljudska, humana i to cjelovito ljudska, hu- 
mana. Funkcionalnost je samo element podređenosti nečemu, 
službe bilo totalitetu ljudskog, bilo totalitetu neke druge sfere, 
bilo nekom drugom cilju. Angažiran može biti samo čovjek. Fun- 
kcionalna je stvar, ali i čovjek ako djeluje kao stvar, kao funkcija 
ako je postvaren, opredmećen, ako je dopustio da se netko drugi 
koristi njime kao stvari. Angažiranost je iskonska bit čovjeka, fun- 
kcionalnost svega — proizvod je novijeg vremena. Čovjek može 
biti samo cjelinom svojom angažiran, biti funkcionalan i funk- 
cionirati može on parcijalno i na različitim mjestima različito; 
funkcionirajući primjereno određenoj funkciji, određenoj duž- 
nosti on ne mora biti ljudski angažiran, ljudski djelovati, on 
to može čak i potpuno isključiti. 


Pitanje, da li je umjetnost angažirana ili funkcionalna nije 
novo. Kad se pojavila estetika pojavilo se i to pitanje, samo ga 
je umjetnost uspijevala otklanjati jer je dugo bila angažirana. 
U novom vremenu uz brojne estetike pojavile su se, u sklopu 
sociologije, sociologija kulture i sociologija umjetnosti, pa dok 
su se estetike razilazile oko određenja umjetnosti i njene biti 
ne dohvativši je, sociologija se nametnula kao jedini gospodar 1 
sudac. Pojmovi angažiranosti i funkcionalnosti ostali su neraz 
graničeni i zato što ni umjetnost, ni čovjek neće još uvijek da se 
pomire s novom stvarnošću; još uvijek pokušavaju da se protiv 
nje bore. 

Ako se umjetnosti postavljaju zahtjevi izvana, iz neke druge 
sfere, iz nekih drugih pobuda ili ciljeva pa makar to bio i za- 
htjev za angažiranošću, traži se od nje da bude funkcionalna. 
Jedini zahtjev koji se može postaviti umjetnosti jest zahtjev da 
bude humana, ljudska. Pa čak zahtjevom da umjetnost stvara sa- 
mo ljepotu, čak i kad umjetnici postavljaju, oni je spuštaju na 
nivo funkcionalnosti. Sve rasprave oko angažiranosti umjetnosti, 
koje nemaju u vidu umjetničko kao stvaralačko, ljudsko, slobo- 
du, ili su skolastičke ili polaze od drugih sfera i s drugim cilje- 
vima, pa ne vide ili neće da vide umjetnost kao sobom određe- 
no, ljudski određeno, istodobno sredstvo i cilj, već je reduci- 
raju samo na sredstvo. 


Isto tako treba razgraničiti pojmove tehnike i mašinizma, 
koji se, iako dovoljno jasni, često miješaju. To što je u mašinskoj 
eri i tehnicizam dosegao svoju kulminacionu tačku, postao go- 
tovo totalna sfera stvarnosti, ne znači da su oni identični; to što 
mašinizam u novijoj historiji učvršćuje sveobuhvatnost tehnike, 
ne znači da je on neće isto tako potisnuti s terena društvene 
stvarnosti. Tehnika je umjetni način »stvaranja«, kad se od istin- 
skog stvaranja prihvati samo shema, kad dakle u društvu pre- 
staje istinsko stvaranje od svakog. Tehnički su i odnosi prema 
stvorenom predmetu, prema stvari, prema djelu, prema čovjeku 
kad se ponavljaju, prihvaćaju kao sheme, stalne i općevažeće. 
Tehnika je ljudska i društvena činjenica, mašinizam je samo 
privredno-historijska činjenica. Poistovetiti ih ne znači samo ne 
razlikovati njihovu različitost, već i ne biti svjestan ljudske biti. 


Prolazne historijske činjenice ne treba shvatiti kao općeva- 
žeće, vječne zakonitosti. Omogućivši tehnicizmu da zagospodari 
čitavom sferom društvene stvarnosti, mašinizam će isto tako 
omogućiti društvenoj stvarnosti da postane ljudska stvarnost, 
ljudska zajednica. Kad preuzme od čovjeka sve funkcije koje 
čovjeka čine funkcijom, on će omogućiti čovjeku da bude stva- 
ralac, da bude istinski čovjek (ne treba biti posebno vidovit pa 
vidjeti što već sada nagovještava kibernetika). U određenom 
historijskom periodu, u našoj epohi našli su se tehnicizam i ma- 
šinizam zajednički na istom poslu da razviju materijalna bogat- 
stva. Tehnicizam se koristi mašinizmom da zagospodari i pri- 
rodom kako bi postao totalna društvena stvarnost, kako bi pod- 
redio društvo interesu mašinizma i preko ovog interesu same 
tehnike. Karakter mašinizma je sličan karakteru tehnike, ali je 
sfera tehnike šira od mašinizma; mašinizam je uklopljen u teh- 
niku kao dio, oblast, sfera — oni su identični po karakteru, ali 
ne 1 po širini. Ono po čemu su identični jest funkcionalnost i po- 
stvarivanje. Tehnika traži funkcionalnost i predmetnost svega, 
sebe kao totalitarnu stvarnost svijeta, mašinizam samopostvari- 
vanje prirode, kao postvareno korisne, funkcionalnost stroja, 
funkcionalnost privredne oblasti. Društvo se koristi tehnicizmorn 
da razvije mašinizam, a ono razvija mašinizam da ukloni tehni- 

cizam iz društvene sfere. U tom uzajamnom djelovanju onaj tko 
treba nestati je upravo tehnicizam i to samo iz društvene sfere, 
uz uvjet da se čovjek i društvo neprestano bore protiv tehnici. 
zma u društvenoj sferi politike gdje on nije nužan. Strah da će 
mašinizam pretvoriti prirodnu sredinu u umjetnu izraz je neshva- 
ćanja stvari, romantičarska predrasuda. Bez čovjeka priroda ne 
postoji za čovjeka, a sa čovjekom u sebi, ona je ljudska sredina, 
ljudska priroda, a ona će takva ostati i kad bude »umjetna«. Jer 
po torne što se razvija i mijenja razvijajući i mijenjajući prirodu 
oko sebe, čovjek je tvorac historije i historijsko biće. Prava i 
istinska priroda ljudskog nije ni puka animalna priroda, ni teh- 
nika. Prema tome ni puka prirodna sredina, ni totalitarna teh- 
nička stvarnost nije prava ljudska sredina. 


U sklopu načina djelovanja, stvaranja i osmišljavanja svije- 
ta i stvarnosti: umjetnost-filozofija-nauka-tehnika imaju svaka 
svoju karakteristiku, svoju posebnost i svoje mjesto ne samo po 
načinu djelovanja, već i vremenski po nastajanju. Na osnovu 
određenja po kojem je karakteristika i svrha umjetnosti obliko- 
vanje, danas neki pokušavaju poistovetiti ulogu umjetnika i 
tehničara. Ali to je posljedica krivog poimanja umjetnosti i teh- 
nike, izraz funkcionalističkog gledanja na svijet. Umjetnost i 
tehnika, čak ako se i prihvati definicija umjetnosti kao obliku- 
jućeg, imaju različite ishodišne tačke, jer umjetnost oblikuje iz 
još nepoznatog, iz unutrašnjosti, totaliteta društvenog čovjeka; 
ona je stvaralaštvo iz potrebe, a tehnika oblikuje već poznato, 
izvana — ona je oblikovanje sa svrhom. Samo zato što umjetnost 
danas postaje funkcionalna, što oblikuje već poznato, izvana, 
mogu neki poistovećivati umjetnost i tehniku, umjetnika i tehni- 
čara. Danas umjetnost ne stvara, nije stvaralačka u smislu an- 
gažiranosti totalnog čovjeka u totalitetu stvarnosti, ona više ne- 
ma jedinstvo sadržaja i forme, jedinstvo koje nastaje i nosi stva- 
ralački akt — stvaralaštvo. Danas je glavni predmet rasprava um- 
jetnosti i umjetnika pitanje forme, način oblikovanja. A čim su po- 
stavili to pitanje oni su prestali biti angažirani umjetnici, stvarao- 
ci. Danas se najprije konstruiraju teorije, deklaracije, škole, pra- 
vci jednog umjetničkog htijenja, a onda se ide stvarati, obliko- 
vati, doživljavati, angažirati. 


Od tamo, dokle istinska umjetnost dospijeva od naslući 
vanja, od vizije, iz punine sadašnjeg, od tamo filozofija počinje, 
ona to naslućivanje, tu viziju osmišljava u sferi racionalnog, još 
uvijek s umjetnošću vezana za smisao i mogućnosti ljudskog, 
ograničena i određena sferom racionalnog, ali i oplođena bogat- 
stvom mogućnosti racionalnog koje dopiru sve do iracionalnog 
i beskonačnog. Nauka mogućnosti racionalnog, domišljenosti fi- 
lozofskog primjenjuje i otkriva kao zakonitost prirodnog. A teh- 
nika ozakonjeno, naučno, oblikuje, postvaruje, opredmećuje. Ali 
svaka od njih ima svoje mjesto i svoju specifičnost. Filozofiji 
je prethodila umjetnost, nauci filozofija, tehnici nauka. 

Ako danas u umjetnosti slabi ljudska vizija, ako njenu avan- 
gardu čine primjenjivači i korisnici tehničkih noviteta, a kroz 
literaturu angažirani filozofi ili rezignatori (koji besmislenost 
nove stvarnosti pokazuju njenim vlastitim sredstvima — Bec 
kett i Ionesco) — ne znači da je promijenjeno njeno mjesto u 
lancu načina djelovanja. Ako se umjetnost oslanja na nauku, 
ako se poistovećuje s tehnikom, ako je u službi nečega, te ako 
je umjetnik samo tehničar, onda on nije umjetnik. Umjetnici 
nisu ni tehničari pa ni samo reformatori — oni treba da budu 
novatori i revolucionari. Tehnička stvarnost jest racionalistička 
filozofska stvarnost, ostvarena, primijenjena u svijetu do kraj- 
njih konsekvencija. To je svijest filozofske stvarnosti, koja je na- 
javljena od Platona i Aristotela, metodološki jasno postavljena u 
Descartesa, a do kraja izvedena u Hegela. Istinska ljudska slobo- 
da je stvaralaštvo, umjetnost, sloboda koju novovjeka stvarnost 
i filozofija postuliraju, jest sloboda subjekta kao racionaliteta, 
sloboda u nužnosti, u funkcionalnosti, jednodimenzionalna slo- 
boda koja se gradi na gospodstvu nad prirodom, prema tome 
na ropstvu čovjeka jednoj sferi čovjekove biti. Umjetnost stva- 
ra iz identičnosti čovjeka i društva, filozofija samo u jednoj 
sferi tog totaliteta. 


Tehnika kao totalitarna sfera društvene stvarnosti jest stvar- 
nost totalitarne funkcionalnosti državnosti. Kad se tehnika pro- 
širuje na mašinizam, kad se primjenjuje na prirodu u svrhu 
njene funkcionalnosti kao praktične materijalne korisnosti, ima- 
mo građanski svijet političke ekonomije, proizvodnju materijal- 
nih dobara kao vrhovnu svrhovitost svega; imamo ne samo pro- 
izvodnju radi profita, ne samo proizvodnju radi potrošnje, već 
i potrošnju radi proizvodnje, potrošnju radi potrošnje. (A takvo 
se stanje može produžiti u nedogled ako nema pobune protiv 
njega — ne baš u nedogled jer bi ono sigurno uništilo čovjeka 
i društvo). Naša je epoha epoha realizacije racionalističke filozo- 
fije, vrijeme tehničara, pa takvo vrijeme ne može ni mijenjati 
klasična, racionalistička, idealistička filozofija. Tehničku stvar- 
nost i takvu, tj. filozofsku poziciju može kritikovati samo filo- 
zofija koja se ponovno okreće čovjeku kao totalitetu, kao »gene- 
ričkom«, »prirodnom« biću, kao »stvaralačkom biću«, kao »biću 
prakse«, koja u kritici polazi od čovjeka, antropološka kritička 
filozofija, koja je i kritika filozofije, humanistička filozofija, koja 
je i kritika stvarnosti filozofije, antropološka kritička filozofija 
koja se bori za društvenog čovjeka, za istinsko ljudsko društvo, 
društvo stvaralaca, umjetnika, a zato traži i treba svjesni an- 
.gažman. 


Stanovište koje poistovećuje tehničara i umjetnika nije svje- 
sno njihovog karaktera ni ishodišnih tačaka. Aristotel defi- 
nira tehniku (TEHNE), ali i stvara prvi estetiku. On time daje 
umjetnosti svrhu, određuje je funkcionalno. Za njega je prav- 
ljenje lijepih umjetnosti isto tako stvar TEHNE. On pokušava 


589 


odrediti umjetničko stvaranje kao pravljenje lijepog, lijepih stva- 
ri, iako u »Poetici« ne može to izvesti, i mora u umjetnosti vidje- 
ti stvaralaštvo, a ne samo pravljenje ljepote. Tehnika oblikuje, 
a ono što oblikuje treba da odgovara nečemu, mjerodavna joj 
je ideja dobra, primjerenosti, sukladnosti, odgovaranja, ona je 
primjena znanja. Umjetnost je stvaranje, a to znači da ona ne 
smije odgovarati, biti sukladna ničemu, ona daje novo. 


Pri raspravljanju o umjetnosti mi smo već terminološki osu- 
đeni da je nećemo potpuno odrediti, doći do njene biti, ni reći 
istinu o njoj, jer se moramo služiti samo racionalnim instru- 
mentiranjem, koji joj je primjeren samo djelomično (zato su 
propale sve estetike), ili ćemo joj dodjeljivati: cilj, svrhu, ulogu, 
funkciju, značaj, mjesto itd. (razmatrat ćemo je sociološki što 
je opet promašeno). Pa ipak, i pored te nemogućnosti da je odre- 
dimo, da rečemo sve, da doznamo istinu, da joj prodremo u bit, 
mi smo uvijek suočeni s njom i primorani da to stalno pokuša- 
vamo. Bitno određenje umjetnosti jest da je ona humanistička, 
to znači da posjeduje totalitet stvarnosti i da se prema tom to- 
talitetu odnosi s pozicija ljudskog, da može u njemu i iz njega 
djelovati, mijenjati ga i stvarati novo. Umjetnost pretpostavlja 
da je čovjek stvaralac svijeta pa kao djelatnik i mogući upravljač 
stvarnosti. Svijet iz kojeg nastaje i koji stvara umjetnik pret- 
postavlja kao imanentno posjedovan. Ali te pretpostavke moraju 
u umjetniku biti prisutne, bez transcendencije, bez predmetnosti 
tih pretpostavki, bez pitanja da li stvarnost odgovara tim pret- 
postavkama, jer čim se javlja to pitanje, javlja se i pitanje o sa- 
moj umjetnosti, o mogućnosti njene angažiranosti, kao njenom 
bitnom određenju (jer, bivajući humanistička ona je istodobno 
i angažirana). 

Suvremeni svijet ušao je u novu stvarnost koja nije u potpu- 
nosti ljudska, a uopće nije umjetnička, u stvarnost racionalnu, 
tehničku, u ostvarenu hegelovsku stvarnost. A kao što u Hegelo- 
vom sistemu umjetnost odumire, tako u ostvarenoj Hegelovoj 
stvarnosti umjetnost nije moguća. Jer, Hegelov sistem nije sa- 
mo svijet apsolutne ideje, apsolutne racionalnosti, nego i svijet 
apsolutne funkcionalnosti, gdje je i sloboda samo spoznata nuž- 
nost, spoznata i prihvaćena funkcionalnost u sistemu totaliteta 
državnosti. 


Umjetnost kao stvaralaštvo je sloboda, sloboda u aktu stva- 
ranja i u aktu doživljavanja. Ona je sloboda i stvaralaštvo kad 
stvara iz mogućnosti imanentno posjedovanog ne u čvrstim gra- 
nicama danog, determiniranog, već otvorenog, potencijalnog. 
Mogućnost angažirane umjetnosti pretpostavlja identitet čovje- 
ka i društva, stvarnost gdje su principi, mogućnost i karakteristi- 
ke društva ujedno principi, mogućnosti i karakteristika čovjeka 
u tom društvu. Umjetnik je stvaralac po tome što on izražava 
svoje pojedinačno kao društveno i kao opće ljudsko, a ono druš- 
tveno kao pojedinačno. Ljudsko društvo nije zbir pojedinačnih 

jedinki, to je društvo u kojem je i sam pojedinac društvo, u ko- 
me on kao pojedinac posjeduje elemente, kriterije, ciljeve i mo- 
gućnosti društva. U ratu i revoluciji umjetnost biva angažirana, 
jer su tu na djelu svi jedno, a u jednome je sve, cjelina ciljeva, 
života, načina borbe. Umjetnost kao angažirano stvaralaštvo 
pretpostavlja moralno ili ljudsko društvo. 


Građansko društvo nije moralno društvo, za njega ne vrije- 
di kriterij moralnosti, pa ni nemoralnosti kao kod drugih druš- 
tava. Za njega vrijede kriteriji znanstvenosti, dužnosti, materijalne 
korisnosti, funkcionalnosti. Kriteriji djelovanja građanskog čo- 
vjeka nisu u njemu nego izvan njega, pa ih on niti mora prihva- 
titi, niti ih mora, treba i može znati. Sudac se nalazi izvan njega. 
Pred njim se on ne pojavljuje kao čovjek već kao funkcija, kao 
stvar, kao predmet. Njegov čin se ne razmatra s pozicija njegovog 
prihvaćenog ljudskog ili moralnog stava, već se procjenjuje kri- 
terijima drugih principa i osuđuje kao štetan ili koristan za te 
druge principe, ciljeve, interese. Čovjek se osuđuje kao stvar. 
Građansko je društvo društvo državnosti. U moralnom društvu 
(u kome se mogu činiti i nemoralni čini), u kome dakle vrijede 
kriteriji moralnosti, društveni principi moralnosti su i ljudski, 
čovjekovi principi moralnosti od njega prihvaćeni. Čovjek je 
sam činilac moralnih (ili nemoralnih) čina i sudac moralnih 
prekršaja. Kriteriji su u njemu, on ih posjeduje. Ne postoji bitni 
instrument izvan njega koji ga na to prisiljava. Ne postoji država 
sa svojim instrumentima ni kao sredstvo čuvanja moralnosti, ni 
kao cilj moralnosti. Umjetnik u takvom društvu ne treba znan- 
stveno proučavati stvarnost, on je prihvaća neposredno. U gra- 
đanskom društvu umjetnik treba proučavati društvo. Takvo 
društvo traži i proučavanje, i izvršavanje dužnosti (Kant, ali se 
po Kantu moralni čin ne može realno ostvariti u građanskom 
društvu). Takvog se društva ne tiče čovjek (u pozitivnom i pra- 
vom smislu te riječi), ni umjetnik. A u građanskom društvu poli- 
tičke ekonomije, koja jedino realno postoji u historiji, u buržo- 
askom društvu, stvarnost postaje gramzljivo neljudsko tržište 
unutar koncentracionog logora. Građansko društvo nije moralna 
zajednica ljudi, ono je ekonomska, pravna, profesionalna i stru- 
čna, racionalno organizirana zajednica, iako ono pokušava da 
državnost uspostavi kao moralnost (Hegel) (a koliko je to stvar- 
no apsurdno i nemoguće pokazuje Kafka). 


Kao što se društvo gdje vlada princip moralnosti razlikuje 
od društva gdje vlada princip državnosti, tako se i društvo mo- 
ralnosti razlikuje od istinskog ljudskog društva budućnosti. U 
prvom je čovjek nužno društveno historijski ograničen u slobo- 
di spram svijeta u cjelini (prirodi i društvu), u drugom je sloboda 
spram svijeta, kao stvaralačka sloboda, osnovni preduvjet tak- 
vog društva. Polis je Grku bio ne samo njegova vlastita moguć- 
nost, već i stvarnost, ništa u polisu nije bilo prisutno i dostupno 
što i u samom njemu nije bilo prisutno i njemu dostupno. Polis 

je bio harmonička umjetnička cjelina. Iste vrline koje su bile 
konstitutivni elementi, konstruktivni i regulativni principi polisa 
bili su i elementi i principi čovjeka (pravednost, umjerenost, ra- 
zum i hrabrost). 


U srednjem vijeku moralni zakoni i životni zakoni vjere bili 
su i moralni zakoni i životni nazori svakog pojedinca (otud Elio- 
tovo prihvaćanje kršćanskog svijeta kao stvarnosti za zapad i 
umjetnost jedino mogućeg). Nešto manje je u gotskoj komuni i 
u renesansnom gradu — republici, ali ipak stvarnost i život 
grada i principi njegove opstojnosti su stvarnost i principi sva- 
kog građanina; premda tu počinje i prvi raspad, prva kriza, tu 
se polako počinje gubiti taj identitet. Harmonija, identičnost, 
ravnoteža polako umiru. 


U umjetnosti se to reflektira u pokušaju klasicizma da ponovo 
uspostavi i ovjekovječi ravnotežu, harmoniju. Bio je to prvi i sud- 
bonosni pokušaj i prevrat. On nije uspostavio harmoniju, on je 
fatalno polarizirao elemente koji čine harmoniju, i harmonija je 
razbijena. Klasicizam je pokušao jednim elementom harmonije 
uspostaviti ravnotežu, elementom racionalnim, ali je on samo 
istakao već definitivnu pobjedu racionalnog, dokazao da je har- 
monija nemoguća u novoj stvarnosti koja se rađa, stvarnosti ra- 
cionalnog, funkcionalnog, tehničkog, državnosti. On je najavio 
umiranje umjetnosti, neprimjerene stvarnosti koja nema har- 
moniju ljudskog totaliteta. Klasicizam je utvrdio način svih mo- 
gućih pokušaja i intervencija za uspostavljanje harmonije: ra- 
cionalni pristup traženju uspostavljanja ravnoteže. Romantizam 
će učiniti prvu oštru reakciju u iracionalno, u emocionalno, u 
senzibilno. Daljnja historija ponavljat će se samo drugim na- 
zivima za klasicizam i romantizam, jače izraženim, više polari- 
ziranim: realizam — naturalizam, impresionizam — ekspresioni- 
zam, kubizam — dadaizam, nadrealizam, apstraktna umjetnost 
— pop art i bezbroj drugih. Ni simbolizam nije mogao usposta- 
viti novu ravnotežu u pokušaju da sebe prilagodi stvarnosti, a 
stvarnost umjetnosti. Trebalo je prilagođavanje, a prilagođava- 
nje je nemoguće, jer je prilagođavanje prilagođavanje različitih, a 
umjetnosti, stvaralaštvu je pretpostavka jedno. U tome nije us- 
pjela i ne može uspjeti ni moderna arhitektura koja pokušava 
izraziti svojstva materijala u oblikovanju prostora. A jer taj 
prostor nije za materiju nego za čovjeka u njemu, čovjek uvijek 
izražava sebe i društvenu situaciju (pa je Le Corbusier hoteći 
izraziti pobunu protiv ropstva modernog velegrada sagradio 
mjesto pravog ljudskog boravišta »koncentracione logore«, a 
Li aki daje u svojim zgradama ambijent šizoidnom Amerikan- 
cu). 

Ta poremećena ravnoteža, koja je uzrok neprestanom sukobu 
racionalno-iracionalno u umjetnosti posljedica je građanske stvar- 
nosti u kojoj čovjek egzistira dvostruko, kao javni i kao privatni 
pojedinac (ali i kao javni čovjek u dužnosti on će ispoljiti sebe 

privatnog, jer je to neminovno kod realnog čovjeka). Zbog te 
podvojenosti građansko društvo je razvilo dvije nauke kao do- 
minantne: psihologiju i sociologiju. Psihologiju kao nauku koja 
se bavi pojedincem, njegovim emocionalnim, neinstitucionalizira- 
nim, ne-postvarenim bićem. Sociologiju kao društvenu nauku, 
koja se bavi društvom kao institucionalnim opredmećenim svi- 
jetom u svrhu racionalne organizacije društva za interese i u 
službi politike metodama tehnike. Tako u građanskom društvu 
sociologija postaje vrhunska i osnovna nauka, ona i psihologi- 
ju pretvara u socijalnu psihologiju. Pa se tako i umjetnost i u- 
mjetnička djela tumače bilo sociološki bilo psihološki i stvaraju 
teorije sociološkog ili psihološkog tumačenja umjetnosti. A u- 
mjetnici stvaraju pravce iracionalne ili racionalne umjetnosti. 


Po biti građanskog društva čovjek je u njemu osuđen na po- 
dvojenost, na neravnotežu, na poremećenost, na napor da drži 
ravnotežu. A način kako se održava ravnoteža u tako strukturi- 
ranom i tehnički razvijenom društvu postaje sudbinsko pitanje 
pojedinca, društva našeg vremena i budućnosti čovječanstva. Po- 
sebno je opasno kad se koristi politika kao način uspostavljanja 
ravnoteže, kad se netko nađe na organizaciono višem položaju 
u strukturi tehničko-političke stvarnosti bez shvaćanja stvarnos- 
ti i bez humanih osjećaja. Zato novija povijest i moderna stvar- 
nost izgleda ne samo nehumanom, grozovitom, već mnogo više liči 
ludnici nego istinskoj ljudskoj stvarnosti. Danas su svi ne samo 
svjesno ili nesvjesno krivi nego i historijski, epohalno osuđeni na 
takvu situaciju u nemoći prema tehnici kao totalitetu stvarnosti. 
(Hegel će suverena, cara odrediti kao neminovnost u društvenoj, 
tehničkoj, političkoj sferi, suverena koji je predodređen da to 
bude, ne voljom drugih, nego neminovnošću te funkcije (Hegel: 
dodaje: i svojim porijeklom), ali će mu Marx tačno odgovoriti da 
taj suveren može biti i konj, a u modernoj historiji se često do- 
gađa da to nije ni konj, ni lako poremećen čovjek nego mnogo 
poremećen i društveno opasan luđak, koji koristi mogućnosti teh- 
ničke, građanske stvarnosti, koju ne može shvatiti i ne shvaća 
niti se može odnositi, niti se odnosi prema njoj humanistički, ali 
koristi tehniku politike za ravnotežu poremećene ljudske ličnosti, 
ispunjenje želja bolesti.) Tko je u tehničkoj civilizaciji, u građan- 
skoj strukturi društva na organizaciono višem položaju u fun- 
kcionalnoj hijerarhiji dovodi sve hijerarhijski niže u podređe- 
nost svojoj volji, svojim željama. To je zakonitost suvremenog 


društva, tehničke stvarnosti i nije čudo što ona svojim zločinima 
zapanjuje. 


Svijet se našao u paradoksalnoj situaciji da oslobađa ljudski 
um do beskonačnosti i stvara bezmjerje duhovnih i materijalnih 
bogatstava, a istodobno pretvara čovjeka u najbeznačajniju stvar 
i sredstvo, dosada najvećeg roba u historiji, zatvara ga u najo- 
krutnije okove tuđe volje i prijeti uništenju čovjeka i čovječan- 
stva. Stvarnost traži najveće napore da čovjek spozna i obogati 

vrijeme svojim doprinosom, a najmanji napor da se uništi i čov- 
jek i čovječanstvo. Društvo bi na vrhu svoje hijerarhijske društve- 
ne strukture trebalo imati najveće humaniste i najuravnoteženije 
ljude, a ima ponekad najveće mizantrope, licemjere, inferiorne 
tipove, najporemećenije pojedince. To je paradoks suvremene 
stvarnosti koga još nisu svjesni, i koji pored već jezovite situaci- 
je može dovesti do samouništenja. A moraju ga postati svi svjes- 
ni, jer su pojedinačni pokušaji uzaludni. Da bi današnja tehnička, 
politička, građanska stvarnost bila prevladana ljudskom stvar- 
nošću potrebni su izvanredni napori svih ljudi kao nikada dosa- 
da u historiji, da bi konačno čovjek sam mogao biti tvorac svoje 
vlastite slobode i ljudskosti, ljudskosti kao društvenosti, ljud- 
ske slobode kao ljudskog društvenog života. Iako tvorac tehnike, 
čovjek je dozvolio da ga ona zarobi, ali kao tvorac tehnike on još 
uvijek ostaje svjestan biti tehničkog, on ostaje gospodar racio- 
nalnog kao izvorne sfere tehničkog. Stvorivši ljudsku stvarnost 
društvo će omogućiti postojanje cjelovitog čovjeka, čovjeka kao 
društvenog bića, omogućit će postojanje umjetnosti kao angaži- 
rane. ' 

Uvjet cjeline i identičnosti je pretpostavka angažirane umjet- 
nosti. Izvorna umjetnost je cjelina i jedna, ona je obred života, 
kao način života i težnja života (pjesmu, mit, prati kolo, ritual, 
pjesma prati ritam, sve u određenom arhitektonskom ambijen- 
tu, kostimima, društvenoj strukturi — sve je u jedinstvu). To se 
još vidi u legendama i mitovima primitivnih naroda starih civili- 
zacija, grčkim dramama, srednjovjekovnim liturgijama. Kad se 
umjetnosti počinju oštro razdvajati i stvarati autonomne cjeline 
s pretenzijama sveobuhvatnog izražavanja totaliteta čovjeka kao 
totaliteta stvarnosti, umjetnost gubi izvornu jedinstvenost, ali 
ne i angažiranost (slikarstvo, muzika, literatura — »Antigona«, 
»Božanstvena komedija«, Bach, El Greco). Ali kad već razdvojene 
umjetnosti počinju stvarati svoje zasebne žanrove, umjetnost 


gubi mogućnost ljudske angažiranosti, u umjetnosti tada nastaju 
pitanja. 


Umjetnost je samo stvaranje. Djelo je rezultat stvaranja. Dok 
nastaje umjetnost nema pitanja izvan sebe za djelo koje nastaje 
za stvaranje, za uzrok stvaranja. To pitanje može postojati prije 
i izvan djela, samom stvaranju — ono je imanentno. Ono se može 
postaviti kasnije o djelu izvan djela, iz drugih sfera i zbog drugih 
razloga. Pitanja: što stvarati? zašto stvarati? kako stvarati? nisu 
primjerena umjetnosti i stvaralaštvu kao aktu. Kao što je život 
sam sebi cilj i svrha, tako je i umjetnost kao stvaralaštvo, kao ži- 
vot i obogaćenje života, čovjeka i svijeta, čovjekovog svijeta, sama 
sebi i cilj i svrha, kao samo čovjekovo djelovanje, sam čovjek, sam 
život, samo stvaranje i nastajanje svijeta i života. Umjetnost je 
samo stvaranje kao što je život samo življenje, i pitati što živjeti 
i zašto živjeti, znači da smo stali, da smo prestali živjeti i povuk- 
li se u pitanje, pretvorili sam život u predmetnosti. Kao što pita- 

nja: što voljeti? kako voljeti? zašto voljeti? znači da ne volimo, 
da nismo u samom voljenju, da to voljenje pokušavamo kon- 
struirati. Čim umjetnost postavlja pitanje o sebi ona više nije u 
sebi — nije stvaralaštvo. To pitanje mogu postaviti neumjetnici. 
A umjetnosti i umjetnicima su danas pitanja glavna opsesija. 
Ona je danas više aktualna po pitanjima nego po stvaralaštvu. 
A s pitanjima o sebi i u sebi umjetnost nestaje, umire. Umjesto 
slobode kao stvaralaštva, ili stvaralaštva kao slobode, javlja se 
sloboda u izboru: šta stvarati? kako stvarati? zašto stvarati? za 
koga stvarati? Pitanja umjetnosti (što stvarati? kako stvarati?) 
i pitanja umjetnika (zašto stvarati? kome stvarati?) javljaju se 
jer je izgubljena platforma stvaralaštva, umjetnosti kao ljudski i 
stvaralački same sobom određene. Jer je izgubljen totalitet svi- 
jeta u čovjeku. Jer je karakter društva drugačiji. Jer realnost 
društva nije stvarnost ljudskog humanog stvaralaštva, totalitet 
društva nije jednak totalitetu čovjeka, karakter društva nije jed- 
nak karakteru čovjeka, već je stvarnost društva realitet nečeg 
drugog, što umjetnik mora shvatiti i prihvatiti ako može. S dru- 
gih pozicija mora dohvaćati taj totalitet, taj novi realitet, s dru- 
gog stanovišta intervenirati ili sudjelovati u tom novom realite- 
tu — ne više umjetnički. Ta stvarnost nije ljudska, »generička«, 
»prirodna« društvena stvarnost. Ona nije u totalitetu ljudskom, 
ni jednaka totalitetu ljudskom — bilo da je sasvim izvan ljudskog, 
bilo da je sva samo jedna sfera ljudskog, bilo da je šira od poje- 
dinačnog ljudskog, bilo da je čovjek ili ljudsko u njoj samo po- 
jedinačno ili jedna sfera. 

Ako umjetnost (ili umjetnik) postavlja pitanje: šta stvarati? 
svoje suštinsko, imanentno pitanje, svoje sudbinsko pitanje, 
znači da je ona potpuno izgubila svoj smisao, svoju mogućnost 
opstanka, da se našla u svijetu i stvarnosti njoj potpuno stranoj, 
potpuno neprimjerenoj, skroz suprotnoj, da je izgubila razlog op- 
stojnosti u toj novoj stvarnosti. 

Ako se umjetnik pita: kako stvarati? onda to pitanje znači 
nema potrebe i svrhe stvarati, da je u svijetu kome je umjetnost 
kao ljudsko stvaralaštvo nepotrebno i nesvrhovito i čovjeku i 
društvu (a ne samo da se to umjetniku ne isplati, da mu ne do- 
nosi korist). 


Ako se umjetnik pita: kako stvarati? onda to pitanje znači 
traženje forme, znači vjerovanje da u okvirima nekih formi još 
uvijek postoji mogućnost jedinstvenog doživljavanja i osjećanja 
svih. Novija umjetnost baš na to, i samo na to, računa i poku- 
šava izražavati dvije sfere: nemuštu, biološku, iracionalnu, ani- 
malnu i racionalnu, konstruktivističku, pripremajući unaprijed 
programe, Ianifeste, pravce, škole; polarizirajući se vremenski s 
polarizacijom samog čovjeka na automatiziranog, racionalnog, 
normiranog, funkcionalnog građanina koji se kao takav mani- 
festira u javnim, društvenim, građanskim dužnostima — i bio- 
lošku jedinku koja se tako manifestira u vremenu ličnom, intim- 

nom, nedruštvenom, neradnom — što se već danas očituje i daje 
psihologiji značaj najistaknutije nauke visoko razvijenih društa- 
va. (Ali se te sfere i djelovanja ne drže i ne mogu se održati u ži- 
votu pojedinca tako polarizirane, već se nužno miješaju i rađaju 
traumama, neurozama, psihozama, vidljivim već i u našem vre- 
menu). U umjetnosti zbog toga nastaju različiti izmi i različiti 
arti. 


Ako se umjetnost ili umjetnik pita: za koga stvarati? onda 
to znači (ako ne za ptice, zvijezde, drveće, bića iz drugih svjetova) 
za djecu, za omladinu, za starce, za žene, za muškarce, za seljake, 
za radnike, za intelektualce, za slušaoce radija, za gledaoce tele- 
vizije, za sentimentalne, za zaljubljene, za one koji vole kriminal, 
za one koji vole seks, za one koji vole rat, za one koji vole priro- 
du, za one koji vole avanture, za one koji vole historiju, za one 
koji obožavaju velike ljude, za domaćice, za inženjere, za sred- 
njoškolce, za službenike, za radno vrijeme, za slobodno vrijeme, 
za putovanje, za praznike, za večeri, za revolucionare, za malo- 
građane, za snobove, za one kojima je đosadno, za one koji vole 
mudro, za one koji vole nepoznato, za one koji žele novo, za pro- 
sječan ukus, za one koji vole laku umjetnost, za one koji vole 
ozbiljnu, za ljeto, za zimu, za jesen, za proljeće, za one koji ima- 
ju malo novaca, za one koji imaju više novaca, za izdavača, za 
publiku, za slavu, za novac, za prijem u društvo umjetnika, za 
političku karijeru za umjetničku karijeru, za domaću publiku, 
za stranu, za konzervativnu, za samog sebe — a za sve to trebaju 
ankete i rezultati anketa, poznavanje potražnje, promjene uku- 
sa, promjene zahtjeva, promjene žanrova. Umjetničko djelo pos- 
talo je roba, umjetnički poziv profesija. 


Umjetnici danas ne traže primarno slobodu umjetničkog 
stvaranja, zahtjev umjetnika danas je da budu profesionalno 
priznati, društveno korisni kao funkcionalni, da se odredi mjesto 
umjetnika i umjetnosti u praktičnoj korisnosti karaktera suvre- 
mene tehničke epohe. Oni se više trude, u bezizlaznoj situaciji, 
da udovolje zahtjevima nove stvarnosti nego što čine napore da 
ostanu istinski umjetnici, da ostanu ljudi, stvaraoci. Stvarnost je 
jača od njih. Oni su apsorbirani stvarnošću, njoj potčinjeni i 
njoj prilagođeni. Za bunt protiv takve stvarnosti, sa stanovišta 
ljudskog, za stvarnost ljudsku, stvaralačku, treba današnju 
stvarnost najprije u njenom totalitetu spoznati, a onda kritički 
se odnoseći s pozicija ljudskog biti angažiran. Ali to nije pozicija 
umjetnika. Umjetnik je danas samo umorni Faust, kao što biznis- 
meni i političari bivaju Mefistofeli. Umjetnik danas nije angaži- 
rani stvaralac, ne da mu stvarnost koja nije ljudska. 


Sve umjetnosti tako postaju primijenjene umjetnosti, što ne 
znači samo da su prilagođene lakim žanrovima masovne, stan- 
dardizirane, idiotizirano-dresirane industrijski i ekonomski dirigi- 
rane zabave, podređene zahtjevima izdavačkih kuća, koncertnih 
poslovnica, otkupnih poduzeća i galerija, vlasnika kazališnih 

kuća (koji na tržištu balansiraju potražnju propagandom i rek- 
lamom), već se same umjetnosti institucionaliziraju kao primije- 
njene preko škola primijenjene umjetnosti do funkcioniranja 
umjetnosti kao primijenjene, od likovnih umjetnosti i arhitektu- 
re do literature i muzike. Ona funkcionira kao praktički i ekonom- 
ski korisna, kao reklama, kao dekor, kao propaganda. Ona pre- 
lazi u službu reklame jednog proizvoda, čina, ideologije, načina 
života kao ekonomski rentabilnog. Ona se stvara za potrebe ne- 
čeg, iz stava da će biti naplaćen novčani ili neki drugi ekvivalent 
usluga. Ona najčešće nastaje iz ekonomskih razloga i za ekonom- 
ske potrebe, a ne kao ljudska potreba iz humanih razloga. Tako 
umjetnici stvarno bivaju tehničari. Ona istina biva u svojoj 
funkcionalnosti i naučno-istraživački korisna područjima priro- 
dnih i društvenih nauka od fizike do psihologije i sociologije. 
Tako sama umjetnost u svojoj biti postaje primijenjena. 
Put umjetnosti od istinske, stvaralačke, angažirane do pri- 
mijenjene, funkcionalne nije nagao skok, on se odvijao i od- 
vija se u naporima da ostane angažirana, da ne bude samo fun- 
kcionalna. Pri čemu više od drugih uspijevaju drama i roman, 
koji se javlja kad tehnička civilizacija izrazitije nastupa na po- 
zornicu sa građanskom klasom, državom i političkom ekonomi- 
jom. Oni još donekle govore i nastaju iz punine i cjeline ljudskog 
kao društvenog i historijskog, ali i smislenog (zbog čega se često 
razdvaja: umjetnost i književnost). Njima se priključuje film 
samo kao ponovna cjelina izvorne umjetnosti. Ali je on istinskoj 
umjetnosti suprotan, i upravo primjeren novoj situaciji, tehnič- 
koj stvarnosti, ne po tome što je formalno podređen tehnici, a 
u ekonomsko-političkom svijetu i ekonomskim zakonima prema 
tome standardiziranoj umjetnosti (pa još uvijek nije ni bezrezer- 
vno prihvaćen kao grana umjetnosti), već po svojem suštinskom 
karakteru ostaje umjetnost pasiviteta a ne aktiviteta. No i roman 
se sve više utapa u psihoanalitičke dijagnoze pojedinca, umjesto 
da se digne do integriteta društvenog čovjeka i govori s pozici- 
ja ljudskog društva, iz potrebe stvaraoca humaniste. Dok se 
drama učvršćuje u buntu, ali kao »drama apsurda« prenosi stvar- 
nost i uokviruje je da bi istakla njenu apsurdnost. Ona danas 
negativno određuje stvarnost, s pozicija filozofskih i idejnih, ali 
i ljudskih. Takav se bunt danas, više ili manje svjestan, proteže 


na sve umjetnosti od likovnih kolaža i poparta do muzičkog 
avangardizma. 


. Nemogućnost umjetnosti da bude angažirana uslovljava i 
historijska situacija svijeta, koji postaje ekonomska i naučna 
cjelina, ali ne i društvena. Golema raznolikost privredna, druš- 
tvena, kulturna, narodna i pojedinca, sa brojnošću tradicija, 
običaja, načina života, morala, ideologija, njihovim sukobom i 
uzajamnim djelovanjem još više onemogućuje umjetnost da bude 
angažirana. Jer da bi to bila ona mora posjedovati cjelinu ima- 
nentnu umjetniku kao čovjeku jednog cjelovitog i jedinstvenog 

društva. Suvremeni svijet našao se u momentu dosada u histori- 
ji najsloženijem, u momentu najvećeg prevrata. Suvremeni svijet 
je previše složen da bi bio cjelina dostupna i prisutna u čovjeku, 
A čovjek u njemu nije centar i cilj. Čovjek je u njemu ne samo 
kao cjelina sredstvo, nego i polivalentno sredstvo i razbijena 
društvena i naučna cjelina. Čovjek pojedinac je postao sam sebi 
nedostupan, neuhvatljiv, nespoznatljiv i nesamostalan. 

Umjetnost je od renesanse pokušavala uspostaviti ravnotežu 
između čovjeka i društva, stavljajući uvijek čovjeka-protagonistu 
ili stvaraoca kao čvrsto središte radnje ili promatranja, a uspije- 
vala je to izraziti formalnim zakonom ravnoteže u simetričnosti 
dijelova, u kompoziciji. Najnovija umjetnost pokušava uspos- 
taviti ravnotežu u samom čovjeku, ali joj i to izmiče, jer su se 
izmijenili struktura i odnosi stvarnosti, i jer je uvijek čovjek 
društveno biće i tražiti ravnotežu u njemu samom kao samo- 
stalnoj jedinki je varka. Pa umjetnici stalno dolaze do sukoba 
ličnosti i društva, privatnog i javnog, neinstitucionaliziranog i 
institucionaliziranog, do sukoba unutrašnjeg i vanjskog, a onda 
dosljedno idući proglašavaju sve vanjsko kao institucionalno, ra- 
cionalno, determinističko a unutrašnje kao spontano, slobodno, 
istinski ljudsko, prirodno, pa se vraćaju deklaracijama i djelima 
romantičnim i vagnerijanskim. 

Ali deklaracijama, racionalno shvaćen i iracionalan bunt biva 
racionalno organiziran. Ako se umjetnost buni, angažira, ona to 
može opet samo racionalno spoznavši stvarnost. Racionalno or. 
ganiziran svijet može biti i samo racionalno spoznat i racional- 
nom kritikom prevaziđen. Čim je umjetnost počela tražiti. for- 
me kao primarno i bitno, a prestala iznositi sadržaj u jedinstvu 
s formom, ona je izgubila svoj način djelovanja. Kad umjetnost 
postaje građanska profesija, ona prestaje biti umjetnost, prestaje 
da ima i izražava totalitet, da izražava svakoga, da bude pri- 
sutna u svakome, i da angažira svakoga. Totalitet stvarnosti nije 
u čovjeku prisutan, on je izvan njega, uloge su izmijenjene. 

Novi svijet, nova stvarnost traži novog čovjeka, drugačije 
sagledanje svijeta za ljudski angažman od umjetnosti. Umjetnost 
mu se ne može prilagoditi tako da bi u njemu djelovala angaži- 
rano. Ona je danas bogata sadržajima, oblicima i traženjima, ona 
je korisna i funkcionalna. ali ona nije ljudski angažirana. Suvre- 
meni svijet je tehnički gotovo savršen, ali isto tako humano go- 
tovo nesavršen i bitno tako uređen da je umjetnost u njemu one- 
mogućena da bude angažirana. 

PORTRETI | SITUACIJE 


RUDOLF CARNAP 


Danilo Pejović 


Među intelektualnim nastojanjima koja polažu na to da bu- 
du filozofska osebujno mjesto pripada onima što nastupaju kao 
»znanstvena filozofija«, pri pobližem promatranju otkrivaju svoj 
scijentistički karakter i na kraju se pokazuju kao pothvati koji 
stoje bliže ili dalje otvorenoj anti-filozofiji. Ukoliko su takva na- 
stojanja puka posljedica nedostatne misaone obrazovanosti tre- 
ba im dobrohotno pružiti elementarnu filozofsku poduku, uko- 
liko su pak agresivnije prirode poput nekih vjerskih sekti i u 
zahuktalosti svojega »antimetafizičkog« pohoda ne prezaju ni 
pred kakvim udarom protiv svakoga mišljenja koje nije naprosto 
znanstveno, treba im pružiti odgovarajući otpor i bez predomi- 
šljanja razotkriti primitivizam njihova meta-fizičkog ishodi- 
šta. U misaonim strujanjima našega doba takvi pothvati imaju 
za cilj da definitivno »odstrane metafiziku«, što je zapravo izlišan 
posao, jer je ona, iz drugih razloga, i onako već mrtva. Drugim 
riječima, takva »pobijanja metafizike« teško da zaslužuju veću 
pažnju nego kao primjeri znanstvenog praznovjerja i još-ne-filo- 
zofije, za razliku od onih zrelih oblika suvremenog mišljenja koji 
ostajući mišljenje postaju ne-više-samo-filozofija. Primjere još- 
-nefilozofije u naše doba nalazimo među raznovrsnim školama 
znanstvenog empirizma, neopozitivizma i analitičkog filozofira- 
nja, a kao najtipičniji ističe se logički pozitivizam. 


. Rudolf Carnap rodio se 1891. u Wuppertalu, studirao u Freiburgu i. Br. 
i Jeni fiziku, matematiku i filozofiju, i doktorirao 1921. s disertacijom »Pros- 
tor. Prilog nauci o znanosti« (Der Raum. Ein Beitrag zur Wissenschaftslehre, 
1922). 1926. habilitira se u Beču, postaje najprije privatni docent, a 1930. 
izvanredni profesor za prirodnu filozofiju. 1931. pozvan je na njemački u- 
niverzitet u Prag, a 1936. odlazi u USA i prihvaća profesuru na Sveučiliš- 
tu u Chicagu, gdje ostaje do 1952. Od 1952-1954. radi u najvišoj američkoj 
znanstvenoj ustanovi »Institute for Advanced Study« u Princetonu, zatim 
odlazi na University of California u Los Angeles i tamo preuzima filo- 
zofsku katedru svoga preminulog prijatelja Hansa Reichenbacha. Premda 
je zastupao socijalističke nazore na društvo i politiku, nikada nije uzeo 
aktivnog učešća u političkom životu, nego se ograničio na »neutralni“ znan- 
stveni rad. Tokom svoje dugogodišnje djelatnosti Carnap je napisao mnogo 

spisa, od kojih su najznačajniji: »Logička izgradnja svijeta« (Der loglsche 
Aufbau der Welt. Versuch einer Konstitutionstheorie der Begriffe, Berlin 
1928); »Nacrt logistike« (Abriss der Logistik, Wien 1929); »Logička sintaksa 
jezika« (Logische Syntax der Sprache, Wien 1934); »Filozofija i logička sin- 
taksa« (Philosophy and Logical Syntax, London 1935); »Iskušljivost i zna- 
čenje“ (Testability and Meaning 1938); »Temelji logike i matematike« (Fo. 
undations of Logic and Mathematics, 1939); » Uvod u semantiku« (Introduc- 
tion to Semantics, Cambridge/Mass. 1942); »Formalizacija logike« (Formali- 
zation of Logic, Cambridge/Mass. 1943); »Značenje i nužnost« (Meaning and 
Necessity. A study in Semantics and Modal Logic, Chicago 1947); »Logički 
temelji vjerojatnosti« (Logical Foundations of Probability, Chicago 1950). 
Povrh toga objavio je i brojne veće studije i članke u raznim časopisima. 
od kojih su najznačajniji oni u Erkenntnis. 


Carnap je još uvijek naiznačainiji predstavnik onog obuhvat- 
nog međunarodnog pokreta koji se naziva logički pozitivizam 
(ili logički empirizam). On nastaje u dvadesetim godinama u 
Austriji, Njemačkoj i Engleskoj, tridesetih godina doživljava 
svoj vrhunac, a u pedesetim se godinama postepeno raspada. 
Naiznačainija je epizoda toga pokreta stvaranje Bečkog kruga, 
koii ie 1923. proizišao iz jednog seminara Moritza Schlicka (1882- 
-1936) i 1929. nastupio s programatskom brošurom »Znanstveno 
shvaćanie svijeta« (Wissenschaftliche Weltauffassung — der 
Wiener Kreis). Pored najistaknutijih članova Schlicka i Carna- 
pa, jezgro kruga tvorili su mahom ne filozofi nego učeniaci: ma- 
tematičar Hans Hahn (1880-1934), sociolog Otto Neurath (1882- 
-1945), historičar Victor Kraft i pravnik Felix Kauffmann; u 
krugu sudjeluiu Fridrich Waissmann i Herbert Feigl, a povre- 
meno fizičar Philip Frank iz Praga i filozof Alfred Ayer iz Ox- 
forda (usp. Victor Kraft. Der Wiener Kreis. Der Ursprung des 
Neopositivismus, Wien 1950). 


Bečki je krug održavao prisne dodire s »berlinskim krugom« 
okuplienim oko Hansa Reichenbacha, i lavovsko-varšavskom 
logičkom grupom kojoj su pripadali Lukasiewicz, Aidukiewicz, 
Tarski i drugi. Carnap i Reichenbach pokrenuli su 1930. časopis 
Erkenntnis gdje su objavljeni gotovo najznačajniji radovi logič- 
kih pozitivista, i on je izlazio do 1938. kada u emigraciji mijenja 
ime u Journal of Unified Science. Pored serijskog izdavania svo- 
jih knjiga, logički su pozitivisti u kratkom roku od 1929-1938. 
održali ništa manje nego sedam kongresa u raznim evropskim 
gradovima. Dolaskom nacizma na vlast u Njemačkoj i njego- 
vim širenjem u Evropi ugrožen je rad Bečkoga kruga i on po 
stepeno premješta svoje težište u Englesku i USA gdje se poste- 
peno razlaže u raznovrsne »analitičke škole«. 

Neposredni filozofski preteče logičkog pozitivizma dolaze S 
raznih strana, ali pored empiriokriticizma E. Macha i R. Avena- 
riusa među njima na prvom mjestu valja istaći Ludwiga Witt- 
gensteina i Bertranda Russella. Tome treba pribrojiti »klasični 
Pozitivizam« A. Comtea, empirizam i skepticizam Davida Humea, 
i ako se ide do korijena, britanski srednjovjekovni nominalizam. 
Samo se time i može objasniti naglo širenje logičkog pozitivizma u 
anglosaskim zemljama, gdje on — uz filozofiju običnog jezika i 

raznovrsne analitičke orijentacije — još uvijek vrši snažan du. 
hovni utjecaj. 

Na ovom mjestu ne može biti riječi o tome da se makar u 
glavnim potezima prikažu sve Carnapove teorije koje tvore 
veoma složen sistem logičke analize, a on se s vremenom mije- 
njao i Carnap ga je neprestano modificirao. Napuštajući stanovi- 
te elemente svoje nauke on je uvodio nove, tako te mnogi tumači 
i sljedbenici njegove nauke razlikuju tri faze logičke analize: 
prva je obilježena teorijom konstitucije pravih znanstvenih poj- 
mova, druga se temelji na logičkoj sintaksi znanstvenoga jezika, 
dok se u trećoj povrh sintakse uvodi semantika, pa čak i prag- 
matika kao sastavni dijelovi semiotike —- opće nauke o znacima. 
Nadalje, simbolička logika što ju je Carnap godinama izgrađi- 
vao toliko je već razgranata disciplina da ona predstavlja po- 
sebnu znanost, a prikaz njezinih glavnih elemenata iziskuje 
zasebnu raspravu. Ovdje ćemo se ograničiti na one središnje 
probleme koji tvore jezgro svih Carnapovih teorija, stoje u sre- 
dištu diskusije svih logičkih pozitivista i najrelevantniji su za 
suvremenu filozofiju. | 

Ponajprije, logički se pozitivizam razlikuje od »klasičnoga« 
pozitivizma uglavnom po tome što svoje ishodište ne uzima 
naprosto u osjetilnom iskustvu pojedinca, nego u činjeničnosti 
znanstvenih iskaza, u prvom redu iskaza fizike (usp. Rudolf 
Carnap, Die physikalische Sprache als Universalsprache der 
Wissenschaft, Erkenntnis Bd. II, 1931). Ti su iskazi oblikovani 
riječima i tvore raznovrsne stavove (Satze, propositions), koji 
nisu naprosto rečenice, nego da bi bili stavovi moraju nešto 
tvrditi prema logičkim pravilima. Prema tome, ono jedino po- 
zitivno od čega Carnap polazi, to je činjenična danost znanstve- 
noga jezika u kojemu su iskazani stanoviti sadržaji znanosti o 
činjenicama unutarnjega i izvanjskog iskustva. Za razliku od 
ostalih logičkih pozitivista Carnap piše veoma jasno i njegova 
se djela odlikuju trezvenom razgovjetnošću, pa je prema tome 
razumljivo da se u njima na primjeran način mogu naći najbolje 
formulirane osnovne postavke logičkog pozitivizma u cjelini. 

Sve Carnapove teorije počivaju na dvije temeljne postavke 
koje se međusobno uvjetuju i dopunjuju: 

1) Metafizika je besmislena i stoga ni istinita ni lažna; 

2) Pozitivna je znanost jedina istina svijeta. 


Mi ćemo se ponajprije zaustaviti na prvoj postavci, a zatim na 
drugoj, te na taj način pokazati mogućnost da između obje po- 


1) »Ta žablja perspektiva stvorila je sebi dobru savjest, štaviše privid po- 
sebne znanstvenosti time što se naziva pozitivizam. Taj vlada naročito u 
:zemljama kao Austrija i Poljska, a u novije vrijeme i Amerika, dakle na 
: područjima koja nemaju vlastitu filozofsku tradiciju. . .« smatra Ernst 
Bloch. Usp. Subjekt-Objekt, Zagreb, 1959, str. 83. 

2) Opširnije o logičkom pozitivizmu usp. Gajo Petrović. Od Lockea do 
| Ayera, Beograd, 1964., str. 1541 d. 


601 


stavke opstoji ne samo prividni sklad, nego i nesklad, pa, čak i 
protivurječje koje nikakva logika ne može odstraniti. 
Besmislenost metafizike opća je pretpostavka svih Carna. 
povih stavova, i on će nastojati da tu pretpostavku dokaže ci- 
jelim svojim opusom, premda svaki put na drugačiji način. 
Metafizika nije zato nemoguća što bi postavljala pitanja na koja 
se ne može odgovoriti, nego zato što postavlja pitanja kojih uop- 
će nema, a nema ih stoga što prelaze svako zamjedbeno iskustvo 
jednako kao i iskustvo empirijske znanosti. Pri tom nije riječ 
samo o striktno metafizičkim postavkama, tj. takvim stavovima 
koji potječu iz tradicionalne metafizike od predsokratovaca do 
Hegela, nego i o onim suvremenim filozofemima koji izriču bilo 
kakve općenite teze o svijetu, ili uopće spominju neki »bitak«, 
neku »bit«, »zbiljnost« itd., kao npr. Heidegger. Nadalje, u 
metafizičke stavove Carnap ispočetka ubraja i cjelokupnu epis- 
temologiju kao pitanje o materijalnoj istini spoznaje, te sve 
apodiktički formulirane znanstvene zakone. Najposlije, u meta- 
fiziku spada i svaka aksiologija, i uopće normativna etika i 
estetika. Sve on to radikalno eliminira iz filozofije, i ukoliko 
neko pitanje ne spada u pozitivnu znanost, on ga odbacuje i pro- 
glašava besmislenim: | 
»U domeni metafizike, uključujući svu filozofiju vrijednosti 
i normativnu teoriju, logička analiza pruža negativan rezultat 
da su navodni iskazi u toj domeni potpuno besmisleni« (usp. 
Rudolf Carnap, The Elimination of Metaphysics Through Lo- 
gical Analysis of Language, u zborniku: Logical Positivism, ed. 
by A.J. Ayer, The Free Press, Glencoe, Illinois, 1959, p. 60-61). 
Nema sumnje da taj postupak iziskuje neko opravdanje koje 
bi moglo figurirati kao dovoljan razlog za takav antimetafizički 
pojam filozofije. To opravdanje Carnap nalazi u principu veri- 
fikacije ili provjere, tj. takvim kriterijem primjene svih stavo- 
va koji se sažima u poznatoj izreci da je »smisao nekog stava u 
metodi njegove provjere« (usp. V. Kraft, op. cit. S. 121-130). 
Pri tom Carnap polazi od Wittgensteinova shvaćanja filozofije 
kako je ono formulirano u njegovu djelu Tractatus Logico-philo- 
sophicus: | 
»Cjelokupnost istinitih stavova je cjelokupna prirodna zna- 
nost. Filozofija nije jedna od prirodnih znanosti«. (usp. prije- 
vod Gaje Petrovića, Sarajevo 1960, str. 73). a 
Carnapov je pojam filozofije u tom pogledu potpuno iden- 
tičan s Wittgensteinovim: istinitost ili lažnost pripada isklju- 
čivo prirodnoj znanosti, odnosno fizici, ona pruža jedino znanje. 
Sve je ostalo sanjarija, mašta i prazna igra riječi lišena svakog 
smisla, što doduše može spadati u domenu privatnog života, ali 
nipošto nema mjesta u filozofiji. Predmet filozofije dakle kon- 
stituiraju iskazi prirodne znanosti, odnosno takvi stavovi koji 
se mogu neposredno provjeriti opažanjem ili zamjećivanjem. 
Shodno tome postoje dvije vrste provjere: neposredna provjera 
osjetilnim opažanjem da je nešto dano »sada« i »ovdje«, i po 
sredna provjera nekoga stava koja se sastoji u postepenom svo- 

đenju na osjetilno iskustvo. Odatle je vidljivo da kriterij istini- 
tosti u ovoj prvoj Carnapovoj redakciji slijedi trag tradicional- 
nog empirizma, odnosno pozitivizma. 

Carnap je kasnije uvidio da takva formulacija principa veri- 
fikacije stavlja u pitanje istinitost svih stavova logike i matema- 
tike. Zato je u svojoj drugoj fazi nastojao da taj princip pro- 
širi podjelom svih stavova na tri vrste: stavove znanosti (fizike) 
koji govore o stvarima, stavove filozofije koji govore o jeziku 
prirodne znanosti, i stavove koji govore o nadosjetilnim pred- 
metima koji tvore područje tradicionalne metafizike. Ako se 
ovi potonji isključe preostaju stavovi prirodne znanosti i sta- 
vovi filozofije, tj. logike znanosti jezika, koji ne govore nepo- 
sredno o stvarima, nego o stavovima o stvarima, a tim stavovima 
logike priključuju se i iskazi matematike. Shodno tome izvrše- 
na je nova podjela stavova na empirijske i analitičke, odn. ob- 
jektne stavove i sintaktičke stavove. Dok za prve i dalje vrijedi em- 
pirijski princip verifikacije, za druge on ne može vrijediti, jer oni 
uopće ne govore ni o kakvim iskustvenim predmetima, ne pru- 
žaju nikakve spoznaje, i prema tome njihova istinitost podliježe 
isključivo formalnim pravilima uzajamne snošljivosti i nepro- 
tivurječnosti u zatvorenom aksiomatskom sistemu. 

Najposlije, postavilo se pitanje logičkoga statusa samog prin- 
cipa verifikacije, koji očigledno nije ni empirijski ni analitički, 
nego nešto treće: kao da preostaje samo to da ga se uvrsti među 
meta-fizičke stavove, što direktno protivurječi njegovoj iskon- 
skoj namjeni, naime da jednom zauvijek isključi metafiziku 
iz filozofije. No Carnap je i za to pronašao svojevrsno »rješenje«: 
princip verifikacije prihvaća se doduše kao pretpostavka koja 
nije ni empirijske ni analitičke prirode, ali taj princip služi kao 
»korisna hipoteza« istraživanja i zato ne može biti odbačen kao 
metafizički tj. besmislen. 

Čini se da je na taj način krug mogućih domašaja principa 
verifikacije iscrpen. Teškoću njegove dosljedne primjene spoz- 
nao je još Wittgenstein kad ga je bez okolišanja u skladu sa 
svojim ishodištem pošteno proglasio besmislenim. Carnap je 
izbjegao tu radikalnost i nije išao do kraja svojih razmišljanja, 
nego je stao na pola puta: naime, ako ishodište jedne postavke 
protivurječi njezinoj primjeni i obratno, onda je ona prema 
uobičajenim pravilima formalne logike neodrživa, tj. mora se 
proglasiti besmislenom. Ali takva bi konsekvencija srušila smis- 
lenost svih napora logičkih pozitivista da odstrane metafiziku iz 
područja filozofije, a time bi njihov pothvat bio izvrgnut prigo- 
voru da zapravo ne zna što čini i zato mora snositi. neugodne 
posljedice nepromišljenosti svojega' spektŽkularno najavljenog 
ra koji se proglasio ništa manje nego »revolucijom u filozo- 

ie oo še leg ia 

U, čemu je zapravo. problem? , 

Problem .je.u tome što: Carnap ne može do. kraja domisliti 
svoju vlastitu pretpostavku, jer.bi to. njegovu filozofiju defi- 

nitivno učinilo neodrživom i nemogućom. Razlog za to leži u okol- 
nosti što on nije u stanju da spozna dijalektiku osjetilnog is- 
kustva i same filozofije. On nije shvatio što sam čini, tj. da je 
svaki empirizam, pa i njegov vlastiti, već jedna svojevrsna »me- 
tafizika«, što ne zavisi od volje ovog ili onog filozofa, nego proiz- 
lazi iz biti same stvari, iz prirode filozofskoga mišljenja. Ako 
je, naime, ishodište nekog filozofskog stava preusko ili preplitko, 
onda ni rezultati ne mogu biti epohalni. 

To proizlazi već iz samog pojma filozofije kao logičke analize 
znanstvenoga jezika. Prvi Carnapov članak u prvom broju ča- 
sopisa Erkenntnis donosi kao neki manifest pod naslovom »Sta- 
ra i nova logika«: 

»Logika nije naprosto neka filozofska disciplina među dru- 
gima, nego možemo odmah reći: logika je metoda filozofiranja. 
Logika je shvaćena u najširem smislu. Ona sadrži čistu, formal- 
nu logiku i primijenjenu logiku ili teoriju spoznaje«. (Die Alte 
und die Neue Logik, Erkenntnis Bd. 1, 1930/31. Usp. sada: The 
Old and ihe New Logic u zborniku Logical Positivism, p. 133). 

Znanstveni jezik isključivo je jezik fizike i on je proglašen 
univerzalnim jezikom jedinstvene znanosti koja obuhvaća sva 
moguća empirijska istraživanja uključujući predmete tradicio- 
nalnih područja duhovnih i društvenih znanosti: to je temeljna 
teza fizikalizma. Kako onda stoji s takvim znanostima kao što je 
npr. psihologija? 

»Svaki se iskaz psihologije može formulirati u fizikalnom 
jeziku. . . Svi iskazi psihologije opisuju fizikalna zbivanja, na- 
ime fizikalno ponašanje ljudskih i drugih životinja. To je pod- 
-teza općenite teze fizikalizma, što ima za posljedicu da je fizikalni 
jezik univerzalni jezik, tj. jezik u koji se može prevesti svaki is- 
skaz...ima samo jedna vrsta objekata — fizikalna zbivanja« (usp. 
Psychologie in physikalischer Sprache; Erkenntnis Bd. III, 1931, 
S. 108, usp. sada: Psychology in Physical Language; Logical Positi- 
vism, p. 165-166). 

No i taj je behavioristički radikalizam s vremenom napu- 
šten. Slično tome, Carnap je u početku držao da se logička ana- 
liza sastoji isključivo u sintaksi znanstvenoga jezika. Filozofija 
bi imala taj zadatak da utvrdi stroga i precizna pravila formalne 
izgradnje logički ispravnih iskaza. Shodno razlikovanju empirij- 
skih i analitičkih stavova ovi potonji u tom sklopu figuriraju 
kao stavovi o stavovima, tj. sintaktički stavovi. Pokazalo se na- 
ime da u sklopu jednoga jezika nije moguće izreći stavove koji 
bi govorili o njemu samome, nego da se logika znanosti kao 
sintaksa mora izgraditi poput sistema različitih razina jezika: 
o jednome jeziku kao predmetu može govoriti samo drugi meta- 
-jezik, o ovome opet meta-meta-jezik itd. u beskraj. (usp. Rudolf 
Carnap, Introduction to Semantics and Formalization of Logic, 
Cambrige /Mass, 1959, S. 3—4). To je svojedobno shvatio i 
Wittgenstein, kad je uvidio da se o samome jeziku prirodne zna- 
nosti više ne može prirodoznanstveno govoriti, nego da se »o 

tome mora šutjeti«! Čarnapu kao da nikada nije palo na um da 
se upita nije li možda takva tvorba meta-jezika nužna posljedica 
prirode svakog filozofiranja koje mora razlikovati dvije razine 
od kojih jedna ne smije biti empirijska, nije li dakle svaka 
meta-logika i meta-lingvistika ipak samo sablast stare meta-fizi- 
ke za koju je čvrsto vjerovao da je zauvijek mrtva?! 

No ako je logička sintaksa jedina filozofska disciplina, onda 
ni istinitost ne može biti drugačija nego formalna ispravnost 
iskaza, kao u svakoj gramatici. Uvidjevši uskoću takva shvaćanja 
Carnap je i u toj tački kasnije popustio, i povrh sintakse u lo- 
gičku analizu uveo i semantiku ili teoriju značenja. Ali shodno 
svom empirističkom ishodištu, njegova semantika ne može biti 
drugo do svođenje značenja riječi na empirijski subjektivni do- 
življaj koji je doduše uvijek i inter-subjektivan, ali nije otišao 
mnogo dalje od Machova svođenja predmeta na »elemente« ili 
»komplekse osjeta«. To priznaje i sam Carnap te zato i naziva is- 
hodište svoje »epistemologije« metodičkim solipsizmom (usp. 
Der Logische Aufbau der Welt), a svoju semantiku smatra tak- 
vom disciplinom koja treba da vrši funkciju sadržajnog ovjerovi- 
telja istinite spoznaje. 

Na kraju, pored sintakse i semantike Carnap je uveo i prag- 
matiku kao treću disciplinu logičke analize koja istražuje upo- 
trebu riječi odnosno znakova s obzirom na onoga koji neki je- 
zik upotrebljava, i tu se donekle približio pragmatizmu (usp. 
Introduction to Semantics and Formalization of Logic 8 4. The 
Parts of Semantics). 


Svako pobijanje ili opovrgavanje metafizike mora odgovo- 
riti na pitanje odakle zapravo potječu mnogobrojne »zablude« 
u dugotrajnoj povijesti mišljenja. Prema Carnapovu uvjerenju 
sve metafizičke zablude u tradicionalnoj filozofiji potječu iz 
pogrešne upotrebe riječi, čime on obnavlja staru nominalističku 
ideju koju je u novovjekovnoj filozofiji prvi istaknuo otac em- 
pirizma Francis Bacon svojim naukom o idolima (Idola fori 
itd.). Slično tome Carnap smatra da se logička zloupotreba riječi 
sastoji u njihovoj pseudoobjektnosti, odnosno  kvazi-sintakti- 
čnosti. Postoje, naime, takva pitanja koja samo prividno govore 
o predmetima ili stvarima, čini se kao da spadaju u sadržajni 
način govora (Inhaltliche Redeweise), a zapravo spadaju u for- 
malni (Formale Redeweise). To su pseudo-objekt-pitanja kojima 
ne odgovara nikakav zbiljski predmet, te zato i odgovori na njih 
moraju biti prividnog karaktera, tj. pseudoobjektni stavovi: 

»To su stavovi koji su formulirani tako kao da se (ili se is- 
ključivo) odnose na objekte, dok se zapravo odnose na sintaktič- 
ke forme, i to na forme označavanja objekata na koje se privid- 
no odnose«. Uzmemo li npr. iskaz »pet nije stvar nego broj«, 
onda to nije objektni nego pseudoobjektni stav, budući da se 
čini kao da nešto iskazuje o broju pet, dok zapravo govori o to- 
me da »pet nije stvarna riječ nego brojna riječ« (usp. Logische 
:Syntax der Sprache, Wien 1934, V Teil, $S. 207 i d.). 

Već je Russell prigovorio Ćarnapovu jednostranom svođe- 
nju logičke analize na sintaksu i upozorio da se ona u tome ne 
može iscrpsti jer ništa ne kaže o predmetnom značenju riječi. 
Uzevši u obzir taj prigovor i radove Tarskog o semantičkoj teo- 
riji istine Carnap je kasnije bio prisiljen da tu teoriju napusti 
kao preusku. Naime, njegova se vlastita semantička opsjena 
sastoji u tome što baš on svojom transformacijom prešutno za- 
mjenjuje sadržajni smisao cijeloga iskaza, jer očito opstoji bes- 
krajna razlika govorimo li o broju kao simbolu matematičke 
strukture, vrsti riječi u gramatici ili predmeinoj oznaci neke 
stvari koja pripada realnom svijetu. Broj ima svoju ontološku 
težinu kao struktura zbiljnosti, pa kao pojam koji izražava bit- 
na svojstva nikada ne može biti isto što i puka riječ, a kamoli 
znak. Kao da je zatvoren među zidove riječi Carnap ne samo 
sve filozofsko nego i zbiljsko bez daljnjega reducira na lingvi- 
stičko. | 

Poznati primjer Carnapove sintaktičke kritike jezika i pobi- 
janja metafizike kao pseudo-iskaza nalazimo u njegovu opovr- 
gavanju Heideggerova spisa »Što je metafizika« (1929). 

Ponajprije on navodi Heideggerove stavove o Ništa: 

»Ne opstoji li Ništa samo zato što opstoji Ne, tj. nijekanje?... 
Mi tvrdimo: Ništa je izvornije od Ne i nijekanja. . . Gdje da traži- 
mo Ništa? Kako da nađemo Ništa?... Tjeskoba otkriva Ništa... 
Kako stoji s tim Ništa — Ništa samo ništi...« (usp. Martin Hei- 
degger, Was ist Metaphysik, 5 Aufl. Frankfurt/Main 1949, S. 24-31). 

Carnap smatra da Heidegger krši pravila logičke sintakse na 
trostruk način i ponajprije čini grešku upotrebljavajući riječ 
»Ništa« kao imenicu, dok se ona u običnom jeziku upotreblja- 
va samo kao kopula u negativnom iskazu. Druga se Heideggerova 
greška sastoji u tome što on uvodi imenicu Ništa za oznaku 
opstanka nekog entiteta, čija ga definicija mora opovrgnuti; 
naposljetku Heidegger čini treću grešku kad afirmativno defini- 
ra Ništa kao da ono opštoji, što je protivurječno u sebi i bilo bi 
apsurdno čak i onda kad ne bi bilo besmisleno kakvim se zapra- 
vo pokazuje. No, za razliku od ranijih antimetafizičara Carnap za 
sebe smatra da on ne tvrdi da je metafizika samo »spekulacija«, 
»bajka« ili praznovjerje, nego drži da je ona puka besmislica. 
Njezini se stavovi ne mogu empirijski provjeriti i »zato nam ni 
bog ni đavo ne može dati metafizičku spoznaju« (usp. The Eli- 
mination_ of Metaphysics etc:, Logical Positivism p. 69-73). 

Nije ovdje mjesto da ispitujemo ima li Heideggerova teorija 
o Ništa neki smisao koji Carnap ne može shvatiti, budući da 
Heidegger u navedenom tekstu često upozorava da svjesno mo- 
ra kršiti pravila formalne logike ako hoće govoriti o Ništa. 
Znači li to da se o Ništa uopće ne može govoriti u filozofiji? Nisu li 
mnogi mislioci od Platona do Hegela o njemu izrekli toliko zna- 
čajnih filozofskih.misli? Nema sumnje: da ni uz pomoć svih 
teorija značenja nikada neće moći da dođe do Filozofskog dija- 
loga između Carnapa i velikih metafizičara prošlosti.: 

Već smo istaknuli da se shodno ishodištu logičkog pozitiviz- 
ma sve općenito mora svesti na pojedinačno. To se očitovalo u 
Carnapovoj prvotnoj redakciji principa verifikacije prema ko- 
joj naposljetku sva znanstvena spoznaja izvire iz neposrednog 
iskustva osjetilnog zamjećivanja. Polazna tačka te teorije potječe 
od Russella i Wittgensteina i poznata je pod imenom logički 
atomizadm: sve se kompleksne spoznaje na kraju moraju verifi- 
cirati u pojedinačnom iskustvu promatrača, te odatle dolazi do 
»atomskih stavova«, »molekularnih stavova«, ukratko do »proto- 
kolarnih stavova« koji tvore elemente svake spoznaje, npr.: »X 
je u vrijeme T bio na mjestu C«, »N u čas T promatra događaj A«. 
Pored Carnapa tu su teoriju zastupali i ostali predstavnici Beč- 
kog kruga, Neurath, Hahn i Schlick, premda su elementarne sta- 
vove krstili različitim imenima. No uskoro su uvidjeli da se svaki 
protokolarni stav ne da tačno ni protokolirati, da je promatra- 
nje često izloženo pogreškama, da promatrači mogu biti psihički 
poremećeni itd., pa je ta teorija također doživjela mnoge ko- 
rekture i dopune. Carnap je shvatio da polazeći odatle svi znan- 
stveni stavovi moraju imati samo hipotetički karakter, a ono 
što je najgore, općeniti se stavovi, kao što su npr. zakoni fizike 
nikada ne mogu izvesti iz iskustva. Nastaje dakle dilema: uko- 
liko se izvode iz iskustva znanstveni su zakoni hipotetički budući 
da iskustvo nikada nije dovršeno u prostoru i vremenu; ukoliko 
su pak apodiktički oni se ne mogu izvesti iz iskustva. Što je 
onda s njima? 


Oni su shvaćeni kao logičke konstrukcije i Popper — blizak 
Bečkom krugu — odredio ih je kao konvencije bez kojih zna- 
nosti ne može da bude (usp. Karl Popper, Logik der Forschung: 
Schriften zur wissenschaftlichen Weltauffassung, Wien 1935). 


No nije li Kant takve stavove nekoć nazvao »sintetičkim su- 
dovima apriori« i pripisivao im »nužnost i općenitu važnost«? 
Ali. baš su njih svi logički pozitivisti proglasili nemogućim. Ni- 
da i time ugrozili i samu znanost u ime koje su odbacili meta- 
iziku? | 


Takve i slične »radikalne teorije« Carnap je s vremenom 
pokušavao da ublaži, pa je na kraju odstupio i od svojeg strogog 
odbijanja metafizike koje je temeljio na razlikovanju reprezen- 
tativne i ekspresivne funkcije jezika, dopustivši u svojim pos- 
ljednjim radovima da i ontologija igra neku »pozitivnu« ulogu 
otprilike poput Kantove »regulativne funkcije transcendentalnih 
ideja«. U tom: je pogledu veoma instruktivan njegov članak 
»Empirizam, semantika, ontologija« gdje diskutira problem ap- 
straktnih entiteta i mogućnost njihove semantičke. upotrebe u 
cilju »prevladavanja nominalističkih skrupula«. On će i dalje 
vjerovati da »upotreba jednoga jezika ne uključuje. prihvaćanje 
neke platonske ontologije i savršeno je kompatibilno s empiriz- 
mom i-strogo .znanstvenim mišljenjem«, ali će preporučiti da 
budemo oprezni »čineći tvrdnje i kritični u njihovu ispitivanju, 

ali tolerantni u dopuštanju lingvističkih formi« (usp. Meaning 
and Necessity, 2. ed. Chicago 1956, p. 206, 221). 

Čemu je onda bila potrebna tolika buka oko: »definitivnog 
rušenja metafizike«? 

Ostavljajući po strani činjenicu da je suvremena psihologija 
cjeline znanstveno pobila tezu naturalizma asocijativne psiho- 
logije o elementarnom opstanku pojedinih osjeta, moderna je 
fizika još više pokazala da logika znanosti što je zastupaju Car- 
nap i Bečki krug u najboljem slučaju odgovara samo konstela- 
ciji klasične fizike gdje subjekt može promatrati objekt i oni se 
ontološki i epistemološki razlikuju. U kvantnoj teoriji, međutim, 
stvar stoji bitno drugačije. Zahtjev da svaki stav ima potpuno 
definirani smisao može se zadovoljiti samo ako on pripada potpu- 
no zatvorenom sistemu pojmova i aksioma, a to bi značilo da je 
cjelokupno fizikalno zbivanje u svijetu dokraja predviđeno. 
Upravo to nije slučaj otkako je Heisenberg otkrio relaciju neo- 
dređenosti, i stoga Heisenberg smatra da je logički pozitivizam 
zastarjela logička doktrina koja počiva na kategorijama newto- 
novske mehanike i ne vodi računa o razvitku prirodne znanosti: 


»Kao primjer iz kvantne teorije može netko navesti stav: 
'Kojom se putanjom kreće elektron oko atomskog jezgra?' No 
općenito bi iz matematičke logike razvijena pozitivistička mi- 
saona shema bila preuska za opis prirode koji je ipak prisiljen 
da upotrebljava riječi i pojmove koji se samo neoštro imogu 
definirati« (usp. Werner Heisenberg, Physik und Philosophie, 
Frankfurt/Main, 1959, S. 64). 


Kao što se odatle vidi suvremena znanost baš ne laska Car- 
napovim logičkim modelima i smatra ih znanstveno zastarjelima. 
Čini se da tu treba tražiti razlog što su Carnap i njegovi sljed- 
benici liberalizirali sve svoje stavove i pokušali da ih dovedu 
u sklad sa znanstvenim činjenicama. S druge pak strane nije 
nam poznato da se ijedan fizičar služio simboličkom logikom 
Carnapova tipa niti da je njezinom pomoću izvršio bilo kakvo 
spomena vrijedno znanstveno otkriće. 


Čini se da Carnapova temeljna zabluda leži u tome što nikako 
ne može uvidjeti da je znanost kao takva moguća samo uz pret- 
postavku nekih općenitih stavova koji bitno prestupaju svako 
iskustvo, premda zato eo ipso ne moraju spadati u transcendent- 
nu metafiziku. Ti su općeniti stavovi ontološke prirode i počivaju 
na kategorijalnim strukturama ljudskog opstanka u svijetu stva- 
ri. Taj opstanak nije samo znanstven, nego je šireg karaktera, a 
znanost odatle izvire samo kao jedan od mogućih ljudskih su- 
sreta sa stvarima. Zar je npr. tehnika samo »primjena« znanosti, 
da i ne spominjemo ustrojstvo međuljudskih odnosa, društveno- 
-povijesnu egzistenciju čovjeka, njegovu ljubav, radost i bol, u- 
mjetničko stvaralaštvo, i napokon svojevrstan pogled na sve — 
filozofsko mišljenje? O svemu tome Carnap jedva da i sluti, ali 
su novije analitičke škole izvukle pouku iz raspada Bečkoga 
kruga pa zato više cijene i »običan jezik«. Scijentistički pojam 

filozofije kakav je Carnapov ne može uočiti drugi jezik nego o- 
naj znanstveni klasične fizike, uključujući Einsteinovu teoriju 
relativnosti, i polazeći od te svoje opsjene takva filozofija njome 
mjeri svaki drugi jezik, te ako se ovaj bez daljnjega ne uklapa u 
njegovu apriornu shemu, naprosto ga odbacuje kao »besmislen«! 

Nadalje, metoda analize kao jedina metoda filozofiranja ta- 
kođer je prekratka da prodre dalje od pojedinih činjenica i ne 
može ni postaviti pitanje o činjeničnosti činjenica, jer ono prelazi 
puki opstanak činjenice. Analitika je pogodna za matematiku i 
simboličku logiku, ali ne za sadržajne probleme filozofije: svaka 
je sinteza za nju nedostupna, i zato ona sve može razbijati, ali 
veoma malo može sagraditi. U tome leži posljednji razlog neu- 
spjeha Carnapova logičkog pozitivizma i sličnih tipova analitič- 
ke filozofije: nikakva kvantifikacija ne može mišljenju oduzeti 
njegov neotuđivi sadržajni kvalitet, pa ni matematizacija logike 
ne može iscrpsti bitne filozofske probleme. 

Carnap neprestano raspravlja o jeziku isključivo kao oru- 
đu koje se proizvoljnom konvencijom može upotrebljavati kako 
je koga volja, samo što u tome mora biti konsekventan. Ali što 
ako je u jeziku artikulirano nešto nad-jezično, u prvom redu 
ono što iza riječi stoji kao sadržajno značenje pojma, a iza poj- 
ma tvrdokorne stvari i njihove bitne strukture? Carnap je nemo- 
ćan da premosti jaz između riječi kao praznih znakova i punoće 
zbiljnosti koja nipošto nije amorfna masa, nego u sebi artikuli- 
rani i strukturirani svijet povijesti i prirode sjedinjen u ljudskoj 
proizvodnoj praksi. 

Još je Hegel u Fenomenologiji razotkrio sljepilo empirizma 
spram svojih vlastitih pretpostavki kad je u prvom poglavlju 
opisao dijalektiku osjetilne izvjesnosti, ali ne kao znanja, nego 
kao mnjenja: 

»Kazujući ovaj ,ovdje', ,sada', ili nešto pojedinačno, kažem 
ja svako ,ovo', ,svaki', ,ovdje', ,sada', pojedinačno'. . . Ako se pred 
znanost stavi taj zahtjev kao njezin kamen kušnje koji ona 
ne bi mogla podnijeti da neku takozvanu ovu stvar ili jednoga 
ovog čovjeka deducira, konstruira, a priori nađe, ili kako se hoće 
izraziti, onda je pravo da taj zahtjev kaže koju ovu stvar ili koji 
ovaj ja on misli; ali to reći nemoguće je« (Fenomenologija duha, 
Zagreb 1955., str. 60-61). 


Ova Hegelova kritika do srži pogađa svaki empirizam prigo- 
vorom da on ne može uopće izreći što hoće te na kraju kao i 
Wittgenstein mora šutjeti i pasti u agnosticizam i skepticizam, 
ili rezignirati u mistici. Ako se povrh toga ima u vidu da Carnap 
nikada ne raspravlja o osjetilnim stvarima, nego samo o riječima 
koje same po sebi još nisu pojmovi, onda je to utoliko gore po 
njega. 

Na taj način imanentna dijalektika pobijanja metafizike 
omogućuje da se »metafizika« na svakom koraku osvećuje, bu- 
dući da ona nije filozofski nadmašena, nego naprosto verbalno 
eskamotirana. Već običan jezik sadrži u sebi meta-empirijsku tj. 

transcendentalnu dimenziiu, i bez toga ne bi bila moguća ne 
samo filozofija, nego ne bi bio moguć ni svagdašnji razgovor, 
Drugim riječima, ako se »metafizika« radi jednostavnosti u 
ovom kontekstu svede na meta-empiriju, onda je jasno da bi bez 
te druge dimenzije jezika običan govor, znanost pa i logička ana- 
liza svakoga jezika bili nemogući. Prema tome odatle proizlazi 
da je svaka znanost već sama sobom svojevrsna meta-logika pa 
i »meta-fizika«, budući da mora počivati na nad-znanstvenim, 
ontološkim temeljima koji iziskuju i jednu drugu vrstu iskustva 
koje nije empirijsko. o 

Nije li time i temelina postavka Carnapova filozofiranja ra- 
dikalno dovedena u pitanie, naime da je svaka metafizika bes- 
mislena, jer je znanost jedina istinita spoznaja svijeta? Carnapo- 
vo se nastojanje svakako korijeni u konstelaciji da je metafizika 
nakon sloma njemačkog idealizma definitivno u raspadu. Je- 
dan nusprodukt toga raspada tvori pozitivizam i neopozitivizam. 
Ali smrt metafizike niie isto što i smrt filozofije koja znade da 
se upravo u toj perspektivi nalaze novi putovi mišljenja koji vo- 
de izvan same filozofije kao misaoni i svjetovni prodor u nepoz- 
nate tajne svijeta. 


Carnapov ie pokušaj filozofije kao logičke analize svakako 
pridonio logičkom bistrenju pojmova, raščišćavanju nekih pro- 
blema i otkriću novih kalkula na području znanosti simboličke 
logike što služi kao teorijska osnovica tehnike daljinskog uprav- 
ljanja, elektronskih računara i kibernetike. Na tom je području 
njegov rad po svoj prilici najzaslužniji. Odstranivši pak sve bitne 
probleme iz filozofije Carnap ih svakako nije riješio nego samo 
svjetovno neutralizirao i tako filozofiju na loš način pomirio 
sa svijetom pozitivnosti. Takvo »računanje sa svijetom« nikako 
ne može doprijeti do onoga iskona gdje se ujedno s nama koji 
to shvaćamo izvorno konstituira naš svijet kao obzor zajedničkog 
ljudskeg bivstvovanja i govor kao prostor artikulacije mišljenja 
toga povijesnog svijeta. Igra svijeta ostaje nedostiživa za bilo 
kakvu jezičnu igru. 

MARXOVA FILOZOFIJA 


Gajo Petrović 


U čemu je bit Marxove filozofije? Smisao ovog pitanja nije: 

Koje su to opće ili zajedničke karakteristike svih onih filozof- 
skih koncepcija koje su se javljale pod imenom »marksističke« 
ili »Marxove« filozofije. Spomenutim nazivom služile su se i 
koncepcije koje nemaju gotovo ništa zajedničko; njihov siste- 
matski prikaz može biti vrlo zanimljiv, ali ne rješava naše pita- 
nje. Smisao pitanja također nije: Koje su to filozofske koncep- 
cije što ih je Marx uvijek zastupao? Koje filozofske koncepcije 
je Marx najčešće izražavao? Koje filozofske koncepcije je Marx 
smatrao najvažnijim? Ovakva i slična pitanja mogu biti zanim- 
ljiva; na neka je vjerojatno moguće tačno odgovoriti, a na neka 
i nije. 

Pitanje o biti Marxove filozofije ne svodi se na pitanje šta 
je sve Marxova ili marksistička filozofija dosad bila, niti se od- 
govor na njega može pružiti empirijskom deskripcijom ili rezi- 
miranjem onoga što je Marx ili neki marksist o filozofiji pisao. 
Pitanje o biti Marxove filozofije smjera na ono po čemu mar- 
ksistička filozofija jest to što jest: fundamentalna misaona mo- 
gućnost našeg vremena, kritička humanistička misao suvremenog 
čovjeka o samom sebi i o svom svijetu. Zato i odgovor na to pi- 
tanje ne može biti referiranje o onome što je bilo ili još traje, 
nego sudjelovanje u proizvođenju nečega što može i treba da 
bude. Ispravan odgovor ne može se dobiti pedantnim kompari- 
ranjem citata: iz Marxa, nego samo kreativnim mišljenjem u 
duhu Marxa, su-mišljenjem s Marxom i do-mišljavanjem Marxo- 
vih ideja vodilja. | 
. Nebi li se moglo reći da je bit Marxove filozofije u tome što 
je ona »filozofija čina«, »filozofija djela« ili »filozofija prakse«, 
što je ona takva »teorija« koja ne ostaje samo teorija, već zah- 
tijeva i djelo mijenjanja svijeta, i u tom djelu sudjeluje? 
Mislim da bi se to moglo reći i da takvo određenje ne bi bilo teš- 
ko potkrijepiti i obrazložiti. Ima toliko Marxovih kritičkih iz- 
Java protiv »teorije« odvojene od »prakse«, a i čitav Marxov ži- 

votni put svjedoči da kabinetsko mišljenje radi mišljenja nije 
bilo njegov ideal. 


Ali nije dovoljno reći da je Marxova filozofija filozofija čina 
ili filozofija prakse. Ova teza može se shvatiti na razne načine, 
pa je treba bliže eksplicirati i osigurati od pogrešnih interpre- 
tacija. 


Kad kažemo da je Marxova filozofija — filozofija čina (djela, 
prakse) to prije svega ne može značiti da djelo pridolazi toj 
filozofiji spolja stjecajem prilika ili na osnovu neke posebne 
odluke filozofa. Ako jednu filozofiju karakteriziramo bitno kao 
filozofiju čina (djela, prakse) to mora značiti da čin (djelo, 
praksa) proistječe iz biti njenog teorijskog sadržaja, da je prije- 
laz od teorije ka praksi njena bitna »teza«. Prema tome, ako 
karakteriziramo Marxovu filozofiju kao filozofiju čina, moramo 
objasniti koje su to njene bitne teze zbog kojih ona ne može 
ostati čista teorija nego mora prerasti u djelo revolucionarnog 
mijenjanja svijeta. 

Odgovor na ovo pitanje je naizgled jednostavan: Marxova 
filozofija je filozofija revolucionarnog djela zato što njeno jez- 
gro predstavlja koncepcija »naturalizma-humanizma« (»naturalis- 
tičkog humanizma«, »humanističkog naturalizma«), koncepcija 
čovjeka kao bića prakse koje svojim slobodnim stvaralačkim 
djelom oblikuje i mijenja svoj svijet i sama sebe. Nema nikak- 
ve sumnje da je Marx u svojim ranim radovima razvio takvu 
koncepciju. Nema osnova ni za osporavanje tvrdnje da Marx u 
svojim »zrelim« radovima nije tu svoju koncepciju napustio, 
nego ju je dalje razvio i konkretizirao. S više prava nego sama 
koncepcija mogli bi se osporiti navedeni nazivi, ali treba istaći 
da se ti nazivi mogu izvesti na osnovu nekih Marxovih tekstova. 
Kad Marx, npr. kaže da je »komunizam kao dovršeni naturali- 
zam—humanizam, kao dovršeni humanizam—naturalizam«!), on 
očigledno želi reći da naturalizam i humanizam koji u svom 
»nedovršenom«, nedomišljenom obliku mogu biti različiti pa i 
suprotni, u »dovršenom«, do kraja dovedenom obliku postaju 
identični. Izrazi »naturalizam-humanizam«, »naturalistički hu- 
manizam«, »humanistički naturalizam« prirodno se sugeriraju 
kao adekvatni nazivi za takvu koncepciju. Kako su oba sastavna 
dijela ovih izraza i do Marxa i nakon njega shvaćani na razne 
načine, to se i složeni izraz može različito interpretirati. Treba 
dakle uzeti u obzir da u daljnjem tekstu izrazom »naturalizam-hu- 
manizam« označavamo onu filozofsku koncepciju kojom je Marx 


nastojao prevladati suprotnost između naturalizma i humaniz- 
ma. 


1) K. Marx, F. Engels, Rani radovi, Izbor. Kulutra, Zagreb 1953, str. 228. — 
Uporedi op. cit. str. 229 gdje se spominje »ostvareni naturalizam čovjeka i 


ostvareni humanizam prirođe«, te str. 269 gdje se spominje »provedeni na- 
turalizam ili humanizam«. 

Međutim pod imenom »Marxove filozofije« pojavljuje se 
često i koncepcija koja se adekvatnije naziva »dijalektički ma- 
terijalizam«, koncepcija koju su razvili Engels, Plehanov i Le- 
njin, dalje razrađivali sovjetski filozofi između dva rata, a u 
simplificiranom obliku kanonizirao Staljin. U onom obliku u 
kojem je nalazimo kod Staljina ta je koncepcija definitivno dis- 
kreditirana, ali mnogi još uvijek misle da je »dobra« u onom 
obliku u kojem je nalazimo kod Engelsa i Lenjina. Čak i mnogi 
koji nisu sasvim zadovoljni ni oblikom koji je dijalektički ma- 
terijalizam faktično poprimio kod Engelsa i Lenjina, smatra- 
ju da u djelima klasika marksizma postoji mogućnost za »jedan 
stvaralačkiji, bolji dijamat nego što ga danas imamo«. 

Pod imenom »Marxove« ili »marksističke« filozofije susre- 
ćemo, dakle, u najmanju ruku dvije filozofske koncepcije: jed- 
nu smo uvjetno nazvali »naturalizam-humanizam«, druga se 
redovno karakterizira kao »dijalektički materijalizam«. Mo- 
ramo se dakle suočiti s pitanjem: u kakvom su odnosu koncep- 
cija »naturalizma-humanizma« i koncepcija »dijalektičkog ma- 
terijalizma«? Da li su to samo dva imena za isto, dva aspekta 
iste koncepcije, dvije koncepcije od kojih je jedna dio druge, 
dvije različite koncepcije koje se međusobno dopunjavaju, dvije 
različite koje su međusobno irelevantne, dvije takve koje se 
međusobno isključuju? Za svaku od navedenih teza vjerojatno bi 
se mogao navesti poneki argument, ali detaljno razmatranje 
svih teorijski mogućih hipoteza odvelo bi nas i suviše daleko. 
Zadovoljit ćemo se time da kažemo nešto više samo o onoj koja 
se čini najtačnija, o tezi da su »naturalistički humanizam« i 
»dijalektički materijalizam« dvije različite koncepcije koje se 
logički ne nadopunjavaju, ali nisu ni jednostavno ravnodušne, 
nego se bar u nekim bitnim tačkama međusobno isključuju. 

U prilog teze da se Marxov »naturalizam-humanizam« ne 
slaže s »dijalektičkim materijalizmom« moglo bi se navesti više 
Marxovih izjava kao npr. ona da se »provedeni naturalizam ili 
humanizam razlikuje kako od idealizma, tako i od materijaliz- 
ma, a istovremeno je njihova istina koja ih ujedinjuje.«* Ali nisu 
odlučne takve izjave, važnije je promisliti o glavnim tezama di- 
jalektičkog materijalizma i vidjeti mogu li se one pomiriti s 
osnovnim idejama Marxova humanizma. 

Osnovna je ontološka teza tradicionalnog dijalektičkog ma- 
terijalizma teza o primatu prirode u odnosu na duh, materije u 
odnosu na svijest, fizičkog u odnosu na psihičko. Ova teza nije 
samo Staljinova. Poznato je da Engels velikim osnovnim pita- 
njem svake filozofije smatra pitanje o odnosu mišljenja prema 
bivstvovanju, duha prema prirodi, te prema tome kako su odgo- 
varali na ovo »najvažnije pitanje cjelokupne filozofije«, na pita- 
nje »šta je prvobitno, duh ili priroda«, dijeli sve filozofe na »dva 
velika tabora«, na idealiste koji tvrde da je prvobitan duh, a ne 


2) Op. cit. str. 269. 

tokom i na materijaliste koji smatraju da je prvobitna priro- 
a.<* 

S Engelsovom tezom o odnosu mišljenja i bivstvovanja kao 
o osnovnom pitanju filozofije slagao se i Plehanov, samo što ga je 
on često formulirao terminologijom koja je u njemu suvremenoj 
filozofiji bila uobičajenija, na primjer, kao »pitanje o odnosu 
subjekta prema objektu«,' ili kao »pitanje o odnosu ja prema 
ne-ja«.* Premda nije dijelio sve odgovore na to pitanje jednostav- 
no na materijalističke i idealističke uzimajući u obzir i nemonis- 
tička rješenja, kao dualizam, i Plehanov je smatrao da su osnovni 
filozofski pravci materijalizam i idealizam, a jedino ispravno 
rješenje — materijalizam. 

Engelsovu formulaciju osnovnog pitanja filozofije i tezu o 
primarnosti materije, prirode u odnosu na svijest, duh prihva- 
ćao je i Lenjin, u najmanju ruku u fazi Materijalizma i empirio- 
kriticizma. Kako to najjasnije pokazuju naslovi dvaju odjelja- 
ka ovoga djela, bitnim komponentama osnovnog pitanja filozo- 
fije Lenjin je smatrao dva »konkretnija« pitanja: »Da li je pos- 
tojala priroda prije čovjeka?« i »Misli li čovjek pomoću moz- 
ga«? Na oba ova pitanja Lenjin je odgovarao pozitivno, i mi se 
s tim njegovim odgovorima možemo složiti, sporno je samo da 
li Lenjinova potpitanja iscrpljuju smisao Engelsovog »osnovnog 
pitanja« i da li je to Engelsovo pitanje doista »osnovno pitanje 
filozofije«. 


Ne želim tvrditi da je osnovno filozofsko pitanje kako ga 
shvaćaju Engels i Plehanov a konkretizira Lenjin besmisleno. 
Ali nije sve smisaono »osnovno«. Pored toga svako pitanje polazi 
od nekih pretpostavki pa nije loše da se upitamo nisu li i u 
Engelsovom »osnovnom pitanju« već sadržane neke pretpostav- 
ke. Ne pretpostavlja li ono da je svijet na neki način podijeljen 
ili rascijepljen na dva glavna »dijela«, »strane«, »aspekta« ili 
»snage«: na materiju i na duh? Ako je predmet filozofije svijet 
u kojem živimo i ako su materija i duh dvije osnovne realnosti 
toga svijeta, doista je osnovni zadatak kritičke misli o svijetu 
da odredi odnos tih dviju fundamentalnih realnosti. 

No da li je svijet doista podijeljen bitno na »prirodu« i »duh«, 
na »materiju« i »svijest«, na »bivstvovanje« i »mišljenje«? Odgo- 
vor svakako nije moguć ako ne znamo što su to »priroda«, »duh«, 
»materija« itd. Pretpostavimo zasad da su »materija«, »priroda«, 
»bivstvovanje« isto i da znamo šta je to; ali šta je s onim dru- 
gim relatom, s duhom? 

Duh se može shvatiti na razne načine, među ostalim kao ne 
“ljudski, od čovjeka nezavisni, objektivni, apsolutni duh, popu- 
larno rečeno »bog«. Ako pretpostavimo postojanje takvog duha, 


3) Vidi K. Marx, F. Engels: Izabrana djela u II toma, tom II latinicom 
Kultura 1950, str. 343 - 345. 

4) G. V. Plehanov: Sočinenija, tom XVII, str. 18. 

5) G. V. Plehanov, Sočinenija, tom XVIII, str. 296. 

prirodno nastaje pitanje o odnosu prirode ili materije prema 
apsolutnom duhu, i razni aspekti toga pitanja zahtijevaju odgo- 
vor. Međutim tu pretpostavku danas malo tko uzima ozbiljno, a 
oni koji su zastupali dijalektički materijalizam redovno su je 
odlučno odbacivali. Ali ako nema apsolutnog duha, nema mnogo 
smisla pitati ni o njegovu odnosu prema materiji ili prirodi. 

»Osnovno pitanje filozofije« može se interpretirati i tako 
da tu nije riječ o odnosu prirode prema apsolutnom duhu, nego 
o odnosu prirode prema čovjekovu duhu. No čovjek nije samo 
duh, nego je »duh« samo jedan »dio«, »strana« ili »aspekt« 
čovjeka. Bilo bi čudno kad bi pitanje o odnosu jednog dijela 
čovjeka prema materiji ili prirodi bilo osnovno pitanje filozo- 
fije. Zar nije važnije pitanje o odnosu cjelovitog čovjeka prema 
svijetu u kojem živi? 

Suočeni s ovim prigovorom mogli bismo pokušati da spasi- 
mo »osnovno pitanje filozofije« otprilike ovako: Duhovna stra- 
na čovjekova bivstvovanja može biti jedan od dva relata osnov- 
ne relacije koja zanima filozofiju, jer ni drugi relat nije materi- 
ja ili priroda uopće, nego čovjekova materija ili priroda. Pred- 
met je filozofije čovjek, a kod čovjeka možemo razlikovati »ma- 
terijalnu« ili »prirodnu« i »idealnu« ili »duhovnu« stranu. Po- 
djela na »materiju« i »duh« je fundamentalna unutrašnja po- 
djela čovjeka, pa je i pitanje o odnosu materije i duha u čovjeku 
osnovno pitanje filozofije. 

Međutim, ovakvo spasavanje ne pomaže mnogo. Čovjek je 
jedinstveno biće, čija jedinstvenost ne isključuje unutrašnje dife- 
renciranje. Njegova se praktična djelatnost diferencira na mnoge 
oblike, ali je prilično teško te oblike promatrati kao podijeljene na 
dvije glavne vrste, na materijalne i duhovne. Teško da je bilo 
koja čovjekova djelatnost samo materijalna ili samo duhovna. 
Uzmimo, na primjer, političku djelatnost: da li je čovjek, kad 
politički djeluje, aktivan kao materija ili kao duh? Ili, uzmimo 
čovjekovu umjetničku djelatnost: da li je djelatnost slikara ili 
vajara duhovna ili materijalna? 


Prema tome, niti je podjela na materiju i duh osnovna po- 
djela cijelog svijeta u kome živimo, niti je to osnovna podjela 
u okviru čovjeka. Kako onda osnovno pitanje filozofije može 
biti pitanje o odnosu materije i duha? Nije li pitanje moguće 
samo uz izvjesne dualističke pretpostavke koje Marxov »natura- 
lizam-humanizam« isključuje? 

Vrlo je teško reći ima li u filozofiji neko osnovno pitanje i 
kako bi se ono moglo najadekvatnije formulirati. No nije li pri- 
lično plauzibilno da je pitanje o odnosu čovjeka prema svijetu 
šire i fundamentalnije od pitanja o odnosu duha prema materi- 
Ji (ili subjekta prema objektu) i da je ovo drugo samo deformi- 
rani oblik onog prvog? 


> Dijalektički materijalizam ne svodi se samo na tezu o prima- 
tu materije u odnosu na duh. Bitan sastavni dio te koncepcije 
Predstavlja teorija odraza, dosad najopširnije izložena u poznatoj 

istoimenoj knjizi Todora Pavlova. I Staljin je odlučno zastupao 
tu teoriju, ali ona nije samo Staljinova i Pavlovljeva. Pavlov je u 
svojoj knjizi samo »razrađivao« misli sadržane u Lenjinovom 
Materijalizmu i empiriokriticizmu, a Lenjin je samo nastavio 
putem kojim je pošao Engels, putem djelomične prerade i asi- 
milacije tradicionalne teorije adekvacije ili teorije koresponden- 
cije. Raspravljajući o osnovnom pitanju filozofije, Engels je na- 
ime tvrdio da to pitanje ima i svoju drugu stranu: »Da li je naše 
mišljenje sposobno da spozna stvarni svijet, da li mi možemo 
u našim predodžbama i pojmovima o stvarnom svijetu da damo 
pravilan odraz stvarnosti?«* Iz ove formulacije pitanja već se 
jasno razabire i Engelsov odgovor. š 


Teorija odraza ne pripada u dijalektički materijalizam sa- 
mo zato što su je, među ostalima, zastupali Engels i Lenjin, već 
i zato što je ona, izgleda, relativno najadekvatnija dopuna ma- 
terijalističkoj tezi o primatu materije u odnosu na svijest. Me- 
đutim, bez obzira na to kako se slaže s teorijom o primarnosti 
materije, teorija odraza loše se slaže s Marxovim shvaćanjem 
čovjeka kao bića prakse. Ako je čovjek doista slobodno, stvara- 
lačko biće prakse, kako njegova spoznajna djelatnost može da 
bude samo puki odraz objektivne stvarnosti?" 


Dok se za materijalistički »aspekt« dijalektičkog materijaliz- 
ma može prilično sigurno tvrditi da protivurječi Marxovom 
shvaćanju čovjeka kao bića prakse, stvar nije tako jasna ni 
jednostavna kad je riječ o dijalektičkom aspektu. Pod »dijalek- 
tikom« su se kroz povijest filozofije razumijevale vrlo različite 
stvari, pa i među onima koji smatraju da je dijalektika bit ili 
bitni aspekt Marxove filozofije postoje vrlo različita mišljenja o 
njoj. 

Bez obzira na sva ta razna gledišta koja se danas javljaju 
prilično je sigurno: dijalektika kako je shvaćaju osnivači dija- 
lektičkog materijalizma, Engels, Plehanov i Lenjin, nije ni sa- 
mo metoda ni samo logika ili spoznajna teorija, već je također 
ontologija. Njen je bitan aspekt ili element shvaćanje da postoje 
neki najopćenitiji, »dijalektički« zakoni po kojima sve što jest 
bivstvuje, mijenja se i razvija se. Bez obzira na to kako mi te 
zakone tačno formulirali i sistematizirali čini se opravdano pi- 
tanje u kojoj se mjeri ideja o neumitnim, bezizuzetnim općim za- 
konima svakog bivstvovanja može uskladiti s Marxovom idejom 
o čovjeku kao slobodnom stvaralačkom biću prakse. Ako je 
sve bivstvujuće podvrgnuto dijalektičkim »zakonima«, kako čov- 
jek može da bude izuzet? A ako ni čovjek nije izuzet, kako mo- 
žemo govoriti o njegovoj slobodi i stvaralaštvu? 


6) K. Marx, F. Engels: Izabrana djela u dva toma tom II, Kultura 1950, 
lat. str. 343 - 344. 


T) O teoriji odraza vidi više u mom radu »Istina i odraz«, u zborniku 
»Neki problemi teorije odraza«, str. 27 - 32. 

Navedene misli i napomene svakako ne rješavaju pitanje o 
odnosu Marxovog humanizma i dijalektičkog materijalizma, 
ali one upozoravaju da su bar neke bitne teze dijalektičkog ma- 
terijalizma pune teškoća i nespojive s Marxovom humanističkom 
koncepcijom čovjeka. 

Mogao bi netko prigovoriti da su se teškoće pojavile zato 
što smo »nedijalektički« razmatrali dijalektički materijalizam 
najprije samo u njegovom materijalističkom aspektu, a zatim 
samo u dijalektičkom. Materijalističku tezu o primatu materije 
treba razmatrati u dijalektičkom obliku, dakle ne jednostavno 
kao tezu o primatu materije, već kao tezu o jedinstvu i među- 
sobnom djelovanju materijalnog i duhovnog, pri čemu materijal- 
nom pripada primat, ali i duhovno posjeduje relativnu samo- 


stalnost i značaj. 

Na ovakav moguć prigovor možemo odgovoriti da je dijalek- 
tičko-materijalističko rješenje pitanja o odnosu »materije« i 
»duha« svakako »bolje«, »elastičnije« itd. nego vulgarnomater- 
rijalističko, ali to ne mijenja ništa na činjenici da obje ove va- 
rijante materijalizma polaze od istog, na dualističkim pretpos- 
tavkama zasnovanog pitanja. Isto tako bez obzira na to da li mi 
najopćenitije zakone dijalektike interpretiramo materijalistički 
ili idealistički, ostaje fundamentalna teškoća: kako postojanje 
bezizuzetnih zakona bivstvovanja uskladiti sa zahtjevom slobod- 
nog stvaralačkog bivstvovanja. 


Ako ističem ove teškoće naslijeđene koncepcije dijalektičkog 
materijalizma i suprotstavljam joj koncepciju Marxovog huma- 
nizma, ne želim reći da marksističku filozofiju treba ograničiti 
na humanističku antropologiju. Marxova filozofija nije samo čis- 
ta antropologija niti je čista antropologija moguća. Kad kažemo 
da je bit ili suština čovjeka praksa, služimo se »metafizičkim« 
pojmom »suštine«, a kad govorimo da je čovjek biće koje os- 
tvaruje svoje ljudske (ili neljudske) mogućnosti, upotrebljava- 
mo modalne kategorije (»mogućnost«, »stvarnost«, »nužnost«). 
Kad govorimo o sadašnjosti, prošlosti i budućnosti riječ je o 
vremenu. Cijelo Marxovo djelo kao borba za čovjeka koji će se 
realizirati kao biće prakse ujedno je zalaganje da se i teorijski 
i praktično provede distinkcija između autentičnog i neauten- 
tičnog bivstvovanja. A tu je riječ o smislu bivstvovanja, pitanje 
šta znači »biti«. 


Prema tome, takozvana Marxova koncepcija čovjeka nije ne- 
ka usko antropološka koncepcija, nego je to koncepcija koja se 
od pitanja o čovjeku uzdiže do fundamentalnih pitanja o smislu 
bivstvovanja. Nije li bitno obilježje Marxove filozofije što ona i- 
ma takav kontinuitet i neprestanu »međuigru«, neprestan odnos 
između bitnih pitanja ontologije i antropologije (da se poslu- 
žim tradicionalnim jezikom)? I nije li upravo zbog toga Marxo- 
va filozofska koncepcija ono što jest: radikalna humanistička 
kritika nečovječnog svijeta? Nije li korijen njene kritike nečo- 
vječnost u njenoj humanističkoj koncepciji čovjeka, i nije li ko- 

fijen njene radikalnosti u tome što ne ostaje samo na čovjeku i 
ne pokušava da ga izolira, već se uzdiže i do pitanja o smislu 
bivstvovanja uopće? 

Najzad, treba istaći: ako sam u ovom radu kritički govorio 
o koncepciji dijalektičkog materijalizma, tome nije bila svrha 
da se umanji značaj ličnosti koje su tu koncepciju razvijale, lič. 
nosti kao što su Engels, Plehanov, Lenjin, koje imaju velik zna- 
čaj za revolucionarni pokret i za marksističku teoriju. Kritika 
nije uperena ni protiv onih koji su u naše vrijeme pokušavali 
ili pokušavaju da povežu Marxov humanizam i dijalektički ma- 
terijalizam (mišljenje da se te dvije koncepcije mogu pomiriti 
leži i u osnovi moje knjige o Plehanovu objavljene 1957). Tako- 
đer nije svrha da se omalovaži dijalektički materijalizam: upra- 
vo zato što ga shvaćam kao ozbiljnu filozofsku koncepciju, mis- 
lim da ga treba ozbiljno razmatrati a ne deklarativno prihvaćati 
ili prešutno odbacivati. 

MISAO_1_ZBILJA 


NEKI PROBLEMI DALJNJEG RAZVOJA SOCIJALIZMA 


Veljko Cvjetičanin 


Živimo u vremenu koje se opsegom i dubinom društvenih 
preobražaja razlikuje od svih dosadašnjih. Socijalizam postaje 
osnovni oblik društvenog preporoda našega svijeta. Razvitak so- 
cijalizma neravnomjeran je i kreće se kroz protivurječnosti. Kao 
rezultat neravnomjernog i protivurječnog razvitka socijalizma 
kao svjetskog procesa nastaju određeni problemi. 


Osnovno pitanje o kome ovise daljnje perspektive socijaliz- 
ma jesu putovi njegova razvoja. Socijalizam je počeo krčiti pu- 
tove u svijet oružanom revolucijom. Unatoč predviđanjima Marxa 
i Engelsa o mogućnosti mirnoga puta, u zemljama gdje je revo- 
lucija bila polazna osnova kretanja ka socijalizmu, mirni putovi 
razvitka socijalizma bili su gotovo zaboravljeni. Apsolutiziralo se 
vlastito iskustvo, oružana borba, kao jedini put izgradnje soci- 
jalizma. U ovim se zemljama javilo shvaćanje socijalizma kao 
geografskog pojma koji se revolucionarnim ratovima može te- 
ritorijalno širiti. Takva shvaćanja u većini socijalističkih ze- 
malja pripadaju prošlosti. 

Sve više postavlja se problem kako kreirati putove dalj- 
njeg socijalističkog razvitka upravo u ovim zemljama. O tome 
postoje različita mišljenja. 

Tvrdi se da iz činjenice što je socijalizam počeo pobjeđivati 
na periferiji, a ne u centru svjetskog događanja, revolucije u ne- 
razvijenim zemljama (misli se na SSSR, Kinu itd.) nisu imale 
socijalistički karakter. Mišljenja smo da s ovakvim tezama ne 
treba polemizirati, jer one ne vode računa o osnovnim unutar- 
njim pretpostavkama socijalističkog razvoja, njegovom karakte- 
ru i međunarodnoj uslovljenosti socijalističkih revolucija u tim 
zemljama. : 

Revolucije su u ovim zemljama (mislim prije svega na prvu 
zemlju socijalizma) otvorile proces vrlo brzog ekonomskog i so- 
Ccijalnog napretka. U posljednjoj deceniji gotovo sve socijalistič- 
ke zemlje postigle su velike rezultate na ekonomskom planu. Me- 

đutim, narasle ekonomske i općedruštvene snage dolaze sve više 
u protivurječnost s postojećim načinom rukovođenja, planira. 
nja i političkim sistemom uopće, koji se vrlo sporo mijenjaju. 
To se ispoljava u posljednje vrijeme u trenutnom usporavanju 
ekonomskog i općedruštvenog razvitka. Sve više se zaoštrava 
suprotnost između naraslih potreba i starog političkog sistema. 
Politički sistem, nastao u vrijeme oružane revolucije i borbe za 
obranu tekovina socijalizma od klasnog neprijatelja, postaje 
krut i neadekvatan. Sporo iščezavaju metode i oblici koji su bili 
rezultat oružanog puta. »Općenarodna država« i »općenarodna 
partija« kao rukovodeće snage .u izgradnji .socijalizma.neoprav- 
dano su podvrgnute dogmatskoj kritici, ali one zaslužuju istin- 
sku marksističku kritiku, osobito konsekventna realizacija ovih 
koncepcija u praksi. Ostvarenje socijalizma predstavlja dijalek- 
tičku negaciju svake državnosti pa i »općenarodne države«. Ru- 
kovodeća uloga »općenarodne partije« treba također evoluirati 
u vodeću ulogu i pripremati uvjete svoga vlastitog odumiranja. 


Mjere koje su dosad poduzimane na rješavanju suprotnosti 
između naraslih društveno-ekonomskih snaga i starog sistema bi- 
le su manje ili više dobre reforme, ali nisu još prerasle u pokret 
radikalne društvene reformacije. (Zato je Togliati bio u pravu 
kada je u svojoj »promemoriji« upozorio na spori demokratski 
razvitak u socijalističkim zemljama.) 


Likvidacija staljinizma kao modela birokratske kontrarevo- 
lucije odvija se sporo i neravnomjerno. Društvene nauke fundi- 
rane na marksizmu kao kritici postojećeg ne daju još adekvatan 
odgovor na žive probleme društvene prakse. Čini se da se u ispi- 
tivanju putova osvajanja svemira otišlo dalje nego u ispitivanju 
daljnjih putova izgradnje socijalizma. U prevazilaženju birokrat- 
skih oblika, u kojima je stagniralo evropsko socijalističko dru- 
štvo, nije više dovoljno pozivati se samo na Marxova i Lenjinova 
djela. Time prijeti opasnost od neodogmatizma. Treba smjelije i 
samostalnije razrađivati vlastite koncepcije socijalističkog raz- 
vitka. 


Širenjem socijalističke revolucije prema istoku historija se 
u Imnogo čemu počela ponavljati. Prije svega kinesko društvo 
obojeno tradicionalnim istočnjačkim specifičnostima ušlo je u 
fazu etatističko-birokratskih oblika u kakvoj se evropska socija- 
listička društva nikada nisu nalazila. Čovjek i ljudska sloboda su 
zanemareni. Isticanje lične sreće čovjeka kao najvišeg cilja soci- 
jalizma izaziva kod njih pravi užas i proglašava se revizijom 
marksizma. U Kini se pod vidom marksizma ostvaruje Mao Ce 
Tungova koncepcija »samostanskog socijalizma«, koji se temelji 
na principu odricanja i reinkarnacije. Prema ovoj koncepciji 
svaka generacija je samo sredstvo i prolazna, pa i ova naša, a 
jedino je čovječanstvo vječito, i cilj je socijalizma ostvarenje 
sreće apstraktnog, budućeg čovječanstva. U skladu s takvom 
političkom »filozofijom« je i Maova koncepcija da se »socijali- 

žam u našem vremenu može razvijati jedino iz puščane cijevi« 
i da je »oružana borba univerzalni zakon socijalističke revolu- 
cije«. U kineskim raspravama ne samo da oružanu borbu progla- 
šavaju jedinim putom ostvarenja socijalizma, već smatraju da 
će novi svjetski rat definitivno uništiti kapitalizam. 

Otkud ovakve koncepcije? One nisu plod marksističkih shva- 
ćanja, niti samo logika razmišljanja vodećih ljudi, već imaju 
dublje društvene korijene. Ove koncepcije podržavaju milijuni 
ljudi koji žive u vrlo teškim uvjetima, gotovo nepromjenljivim. 
U takvim uvjetima rađa se nevjerica, ogorčenje i indiferentnost 
za hipotetičku opasnost od termonuklearnog rata i njegovih po- 
sljedica. Jedina snaga s kojom teoretičari ovih zemalja i pokreta 
računaju je mnogobrojni ljudski potencijal. Zato njihovo shva- 
ćanje ima vrlo jake elemente voluntarizma. Oni zanemaruju ob- 
jektivne društvene uvjete i ističu pokret širokih narodnih masa 
kao svemoguć. Iz perspektive proletariziranih seoskih masa ko- 
je su u historiji bile nosioci čestih pobuna i u našim danima 
socijalističkih revolucija, teoretičari ovih zemalja svagdje vide 
mogućnost oružanih revolucija. 

Svjetski rat kao put za pobjedu socijalizma je nerealan i rea- 
kcionaran. Ostvarenje socijalizma zavisi prije svega od unutar- 
njih snaga svake zemlje, koje se mogu odlučiti i na oružanu 
borbu ako nemaju drugog izlaza. Nametanje socijalizma izvana 
ratom dovelo bi do njegove deformacije. Bez slobodnog izbora 
vlastitog sistema nema ni slobodne ljudske ličnosti, osnovnog 
smisla socijalizma. U zemljama i pokretima gdje se ne cijeni 
sloboda ličnosti mogu se jedino javljati koncepcije širenja soci- 
jalizma ratom. 

Rat je bio zakonita, ali i patološka pojava u ljudskoj hi- 
storiji. Ratovi su vođeni prije svega zbog ekonomskih inte- 
resa. U suvremenim uvjetima sve više iščezavaju klasični raz- 
lozi izbijanja ratova. Navest ćemo neke od ovih razloga. 

Zahvaljujući promjeni socijalne biti znanosti, znanost nije 
više ornament društva već osnovna poluga brzog ekonomskog 
i društvenog razvitka. Naučno-tehnološka revolucija devodi do 
akceleracije u svim oblastima društvenog života, osobito u ob- 
lasti ekonomske proizvodnje. Čovječanstvo je po prvi put ušlo 
u takvu fazu ekonomskog razvitka, kada proizvodni kapaciteti 
mogu zadovoljiti elementarne potrebe čovječanstva. Doduše zbog 
neproporcionalnog razmještaja privrednih resursa, u nerazvije- 
nim dijelovima svijeta osjeća se nestašica hrane. Zato su oni 
dijelovi svijeta najozbiljniji izvor ratnih kriza. 

U uvjetima nove industrijske revolucije u bivšim kolonijal- 
nim metropolama nije došlo do ekonomskog zastoja unatoč vrlo 
brzoj dekolonizaciji. Kolonije nisu više nužan preduvjet za brzi 
ekonomski razvitak visoko razvijenih kapitalističkih zemalja. 
Osnovna intencija neokolonijalizma i upotrebe klasičnih kolo- 
nijalnih metoda je sprečavanje radikalnih društvenih promjena 
u ovim dijelovima svijeta. 

Imperijalistički ratovi za novom podjelom svijeta sve su ma. 
nje mogući. Ne zbog toga što imperijalizam ne postoji, ili što je 
možda izmijenio svoju prirodu, već zbog toga što imperijalisti- 
čke suprotnosti ne određuju više osnovne tokove suvremenog 
društvenog života. Socijalizam i ostali progresivni društveni po- 
kreti sve više determiniraju društveno-ekonomsko kretanje suv- 
remenog svijeta. U skladu s tim sve je manja mogućnost izbijanja 
ratova i izvoza kontrarevolucija. 


Napokon termonuklearno oružje čini rat nesvrsishodnim »kao 
produženje politike drugim sredstvima«. Poznato je da u even- 
tualnom trećem svjetskom ratu ne može biti pobjednika i pobi- 
jeđenih. Čovječanstvo danas stoji pred izborom mira ili samou. 
bistva. (Tertium non datur). Prema tome ne bi postojali ni ljud- 
ski ni materijalni uvjeti za izgradnju socijalizma. 


Kao izraz ovakvih društvenih i materijalnih odnosa sazrije 
va svijest u novim političkim i etičkim normama čovječanstva 
prema ratu. Sve više prevladava mišljenje da rat treba isklju- 
čiti iz odnosa među ljudima i narodima. Bilo je u prošlosti mo- 
ralnih osuda rata kao neprimjerenog ljudskim društvima, ali 
u našem vremenu ovakva mišljenja nisu više utopija. 


Izgledi za prevladavanje shvaćanja o proširenju socijalizma 
putem ratova nisu trenutno veliki, ali postoje. To će zavisiti od 
pozitivne evolucije unutarnjih snaga u socijalističkim zemljama 
i pokretima, jer su ova shvaćanja prije svega izraz unutarnjih 
poteškoća, ali i nepovoljne konstelacije međunarodnih odnosa. 


Socijalizam kao svjetski proces ne sačinjavaju samo socijali- 
stičke zemlje, premda su ove zemlje njegova glavna okosnica. 
Ekonomsko, općekulturno i vojno snaženje socijalističkih ze- 
malja pozitivno djeluje na socijalističke pokrete, ali i moralno- 
-političke krize imale su negativan utjecaj. Zato od bržeg demo- 
kratskog rješavanja postojećih protivurječnosti socijalističkih 
zemalja zavise i perspektive socijalizma u svjetskim relacijama. 


Putovi razvitka socijalizma na Zapadu izazivaju vrlo žive 
diskusije i to zbog dva razloga: prvo, riječ je o visokorazvijenim 
kapitalističkim zemljama u kojima dosad nije pobijedio soci- 
jalizam, i drugo, evropski Zapad bio je kolijevka svjetskog pro- 
letarijata, marksizma i prve proleterske revolucije. O putovima 
i perspektivama socijalizma na Zapadu postoje različita mišlje- 
nja. Shvaćanja dogmatičara i građanskih ideologa gotovo su 
identična. Što tvrde kineski dogmatičari? 


Zapadna Evropa bila je kolijevka marksizma i prvih prole- 
terskih revolucija, ali danas to ona više nije. Centar revolucio- 
narnog događanja premjestio se na istok, a pokret u Evropi 
je degenerirao i marksizam je doživio najtežu reviziju. Sudbina 
svjetskog socijalizma prema njihovu mišljenju rješava se na tlu 
nerazvijenih zemalja. 

Građanski teoretičari tvrde da je socijalno tlo Zapada pre- 
stalo biti trusno područje i da se sistem kapitalizma stabilizirao. 
Posljednje šanse u zapadnoj Evropi socijalizam je imao 1918. 
i 1945. koje nije iskoristio. Nova industrijska revolucija stvara 
pretpostavke za rješavanje unutarnjih protivurječnosti zapadno- 
evropskog kapitalizma. Proletarijat »kao grobar starog i gradi- 
telj novoga društva« prestaje biti subjekt revolucije, i brojčano 
se smanjuje na Zapadu. Tvrdi se kako se koriste i rezultati Mar- 
xove analize kapitalističkog društva radi njegova spasavanja. I 
konačno, borba za socijalizam na Zapadu nema nikakva smisla, 
jer se i u istočnoj Evropi ne ostvaruje Marxova već Comteova 
vizija industrijskog društva. Zapadnoevropski kapitalizam i is- 
točnoevropski socijalizam kreću k istom cilju, industrijskom 
društvu sa zajedničkim karakteristikama: vladavinom tehnike, 
promjenom oblika vlasništva, borbom za masovnu proizvodnju i 
potrošnju, uvođenjem planiranja i profesionalnog rukovođenja, 
ublažavanjem klasne borbe itd. 


Kako izgleda geneza i problemi putova razvitka socijalizma 
na Zapadu? Marx i Engels su anticipirali oružani i mirni put 
razvitka socijalizma na Zapadu. Još za života oni su očekivali 
pobjedu revolucije istovremeno u nekoliko razvijenih evropskih 
zemalja. Pariska komuna 1871. bila je prva i vjerojatno posljed- 
nja revolucija s barikadama i prolijevanjem krvi u zapadnoj 
Evropi. Nešto kasnije u razvitku zapadnoevropskog kapitalizma 
dolazi do zaokreta izazvanog intenzivnijom i sveobuhvatnijom 
eksploatacijom kolonijalnih posjeda. Time je građanska klasa 
stvorila povoljnije uvjete za realizaciju ekonomskih zahtjeva 
proletarijata. Marxova i Engelsova konkretna predviđanja nisu 
se ostvarivala i zbog toga što su oni proširenu reprodukciju ana- 
lizirali u apstraktnom, idealnom obliku kao da svagdje postoji 
samo čisti kapitalizam. Radnička klasa, organizirana u svojim 
sindikatima i partijama, otvorila je mogućnost postepenog pobolj- 
šavanja materijalnih uslova života o čemu govore svi realni po- 
kazatelji. 

Vododjelnica evropskog radničkog pokreta bilo je izbijanje 
prvog svjetskog rata i oktobarske revolucije. Socijalistički dio 
radničkog pokreta odlučio se za mirni put razvitka socijalizma, 
a komunistički dio zapisao je u svoje programe oružanu revolu- 
ciju. Neke komunističke partije stidljivo su dozvoljavale i mo- 
gućnost mirnog kretanja ka socijalizmu. Prošlo je već pola sto- 
ljeća, a ni jedno ni drugo krilo radničkog pokreta nije uspjelo 
realizirati svoj put ostvarenja socijalizma u zapadnoj Evropi. U 
Sjedinjenim Državama, gdje se s obzirom na brzi razvitak ka- 
pitalizma mogao očekivati i brzi razmah organiziranog radničkog 
pokreta, osim sindikata nijedna radnička partija nije postala oz- 
biljniji politički faktor u toj zemlji. 

Pitanje, zašto nije došlo do pobjede socijalizma ni u jednoj 
zemlji na Zapadu, zahtijevalo bi temeljniju analizu. Mišljenja 


623 


smo da objektivni, nacionalni i međunarodni uvjeti nisu omogu- 
ćivali osvajanje političke vlasti, ali da nije bilo ozbiljnijih sla- 
bosti radničkog pokreta tekovine socijalizma na Zapadu bile bi 
neusporedivo veće. Osim pocijepanosti na komunistički i soci- 
jalistički dio, radnički pokret na Zapadu je zaostajao iza spon. 
tanog razvitka ekonomskih pretpostavki socijalizma, a marksi. 
zam iza općedruštvenih promjena na Zapadu. 

Socijalistički dio radničkog pokreta je u stagnaciji. Socijali- 
stičke i socijaldemokratske partije su prekinule i formalnu ve. 
zu sa marksizmom, iscrpile su programe i upale u programsku 
krizu. Pragmatizam i prakticizam su njihove ideološke koordina- 
te, a politiku su shvatile kao pravilo igre zbog vlastitog održanja. 

I komunistički dio radničkog pokreta bio se u većini zemalja 
pretvorio u političke sekte, koje nisu imale značajniju ulogu 
u društvenom životu. Komunistički pokret upao je u dogmati- 
zam i nasilno sabijao tokove života u preživjele dogme. Komu- 
nističke partije su zastupale tezu o apsolutnom osiromašenju 
proletarijata i eshatološkoj sudbini kapitalizma. Podržavale su 
logiku »što gore, to bolje« i očekivale su izbijanje revolucije, 
koja će kao šumski požar spaliti šikarje kapitalizma na čijem 
će ognjištu nicati nove biljke socijalizma. Teorija čekanja imala 
je još jednu, doduše manje rasprostranjenu varijantu, ostvare 
nja socijalizma na Zapadu kao oružane pobjede socijalističkih 
zemalja. Život je iz dana u dan demantirao takva predviđanja i 
stvarao osnovu među građanskim teoretičarima za dokazivanje 
rezistentnosti kapitalizma i preživjelosti marksizma kao teorije 
prošloga stoljeća. 

U posljednjoj deceniji, naročito u komunističkom dijelu rad- 
ničkog pokreta, došlo je do značajnijih promjena čiji zajednički 
nazivnik je upravo razrada vlastitih putova kretanja ka socija- 
lizmu. Gotovo sve komunističke partije odlučile su se za mirni 
put socijalističkog razvitka. Međutim o mirnom putu mnogo se 
govori, a vrlo malo znade. Prije svega cjelovitijih iskustava ne 
posjedujemo. U polemici između dogmatičara i marksista spo- 
minje se mađarska sovjetska republika iz 1919. kao primjer mir- 
nog osvajanja vlasti? 

Putovi i modeli socijalizma koji su sadržani u programima 
radničkih partija još uvijek su nerazrađeni i suviše siromašni za 
novu tehnološko-društvenu stvarnost Zapada. Ako smo skeptič- 
ni prema dosadašnjem cjelovitom iskustvu i osobito dosadaš- 
njoj teorijskoj razradi mirnoga puta kretanja ka socijalizmu, 
ne smatramo da je mirni put nemoguć. Naprotiv, mislimo da su 
zapadnoevropske zemlje i Sjedinjene Američke Države »izgu- 
bljene« za oružane revolucije, ali ne i za socijalizam. Do tog za: 
ključka dolazimo historijskom analogijom i analizom suvreme 
nih društveno-ekonomskih promjena ovih zemalja. 

Sva su prelazna razdoblja u historiji počinjala oružanim bor- 
bama, a kasniji procesi nastajanja novih društvenih sistema raz- 

vijali su se evolutivnim putom bez prolijevanja krvi. Suvremeni 
društveni razvitak u razvijenim kapitalističkim zemljama uvje- 
tuje nova, socijalistička rješenja, i ona se stihijno probijaju kroz 
sve pore društvenog života, ali socijalizam ne može pobijediti 
spontanom igrom društveno-ekonomskih zakona. Za izgradnju 
socijalizma potrebna je svjesna akcija društvenih snaga. 

Mirni put razvitka socijalizma zahtijeva temeljitu marksisti- 
čku analizu novih društveno-ekonomskih uvjeta i preispitivanje 
dosad opće prihvaćenih teza o društvenim snagama socijalizma, 
oblicima organiziranja (partijama) i odnosu prema buržoaskoj 
državi. 


Kapitalistički svijet iz vremena Lenjina, a osobito iz vreme- 
na Marxa, izmijenio se. Svakodnevno nastaje nova stvarnost u 
kojoj socijalistički pokret treba stalno ispitivati ciljeve, oblike 
i metode svoga djelovanja. Navest ćemo u formi teza samo os- 
novne elemente i tendencije suvremenog kapitalističkog društva 
o kojima socijalistički pokret treba voditi računa. 


Naučna revolucija uvjetuje ubrzanje u svim oblastima dru- 
štvenog života. Njezin utjecaj je u oblasti moderne tehnologije 
najdalekosežniji. Naučno-tehnološka revolucija ne proizvodi auto- 
matski nove društvene oblike, ali utječe na promjenu svih dru- 
štvenih struktura. Automatizacija zaoštrava sve osnovne dru- 
štvene protivurječnosti kapitalizma. Naučno-tehnološka revolu- 
cija utječe na razmrvljenost rada i osiromašenje radnika kroz 
racionalizaciju proizvodnje. Doduše, na pomolu je uvođenje auto- 
macije koja će pripremiti tehničke uvjete za prevazilaženje par- 
cijalizirane ljudske ličnosti. Naučno-tehnološka revolucija nepo- 
sredno utječe na smanjenje broja radnika koji su nosilac fizič- 
kog rada i jačanje tehnokratskog društvenog sloja. Polazeći od 
činjenice da su ovi tehnokratski slojevi posjednik neophodnih 
profesionalno-stručnih znanja za napredak proizvodnje i dru- 
štvenih službi Georges Gurvitch vidi u njima nosioce totalitarnih 
društvenih sistema. 


U oblasti ekonomske proizvodnje nastavlja se ubrzana kon- 
centracija i centralizacija tako da se u suvremenoj ekonomskoj 
nauci govori o centraciji kapitala. Ovaj proces prevazilazi nacio- 
nalne granice i monopoli postaju osnivači regionalnih ekonom- 
skih organizacija. To dovodi do odvajanja funkcije upravljanja 
od prava vlasništva, što predstavlja dezintegraciju klasičnog ka- 
pitalizma po logici njegova vlastita razvitka i smanjivanje broja 
vlasnika sredstava za proizvodnju. Građanska klasa historijski 
se sve više preživljava. 


Suvremeni kapitalizam ne može više organizirati proširenu 
reprodukciju na svojoj vlastitoj osnovi bez intervencije države 
.u privredi. Etatističko-monopolističke tendencije govore da in- 
.dividualni vlasnici ne mogu više upravljati naraslim proizvodnim 
snagama, ali automatski ne nastaju socijalistički oblici upravlja- 
nja. Na osnovi etatističko-monopolističkih tendencija rađa se 

profesionalno birokratski sloj upravljača koji još više kompli- 
ciraju klasnu strukturu suvremenog društva. 

Razvijeni kapitalizam ulazi u fazu masovne proizvodnje i _po- 
trošnje nošen prije svega motivima vlastitog održanja. U takvim 
uvjetima poboljšavaju se materijalni uvjeti života svim klasama 
i društvenim slojevima, premda profiti kapitalista relativno brže 
rastu nego najamnina radnika. Postoji i nesrazmjer u povećanju 
ekonomskog bogatstva i porasta socijalnih institucija. Još uvijek 
određeni postotak stanovništva živi u sjeni sve većeg bogatstva, 
kao sirotinja, premda je to relativan pojam. 

Kakav je društveni položaj čovjeka? Eksploatacija nije više 
tako drastična ali postoji. Nečovječnost samo mijenja svoje ob- 
like. »Ako smo mogli (kaže Fromm) za devetnaesto stoljeće tvr- 
diti da je bog mrtav, u našem stoljeću čovjek je mrtav. Čovječan- 
stvo se sve više udaljuje od klasičnog ropstva, ali mu prijeti 
opasnost od robotizma«. Suvremeno kapitalističko društvo na- 
liči na mašinu s beskonačno velikim brojem kotača. Ljudi su 
samo dobro podmazani zupčanici. Oni predstavljaju anonimni 
dio proizvodnog mehanizma koji nije svjestan značaja svoga 
rada, jer ne može imati potpunu predodžbu o društvu i zato 
što je isključen iz organa upravljanja. Uz sve pozitivne elemente 
suvremeni kapitalizam je sistem bez svrhe i cilja. Čovjek je u 
njemu samo sredstvo ekonomskog interesa. 


Nova industrijska stvarnost uvjetuje i promjene u socijalnoj 
stratifikaciji. Osim već spomenutih unutarnjih promjena u rad- 
ničkoj klasi mijenja se i njezin materijalni i društveni položaj. 
Radnička klasa je osnovna radna klasa suvremenog društva i 
sve više postaje glavna društvena snaga, jer se ne bori samo za 
takozvane svoje radničke zahtjeve, već za općedruštvene ciljeve. 
Iz toga su neki građanski teoretičari zaključili da se radni- 
čka klasa sve više pretvara u »konstitucionalnu snagu postoje- 
ćeg društva i da prestaje biti revolucionarna«. Radnička klasa os- 
taje i dalje osnovna revolucionarna snaga i to ne zbog toga što 
ona možda živi u ekonomskoj bijedi. Marx nije nikada proleta- 
rijat samo zbog toga smatrao revolucionarnim. Radnička klasa 
je subjekt revolucionarnih društvenih promjena, jer je ona no- 
silac ljudske, stvaralačke funkcije eksploatiranog rada. Siroma- 
štvo postoji, ali najsiromašniji slojevi u razvijenim kapitali- 
stičkim zemljama ne mogu se uzdići do subjekta revolucionarnih 
promjena sistema tim više što siromaštvo postepeno iščezava. 
Ne treba fetišizirati radničku klasu, jer u uslovima masovne po- 
trošnje trenutni interesi svih njezinih dijelova nisu uvijek u 
skladu s historijskim interesima radničke klase. 

Srednji slojevi su predmet vrlo živih diskusija. U njima se 
odvija protivurječan proces. Stari srednji slojevi, koji su vla: 
snici sredstava za proizvodnju, smanjuju se, a novi srednji 
slojevi čija životna egzistencija zavisi od vlastitog rada — pove 
ćavaju. Ovi novi slojevi su doduše vrlo kompleksni i njih uz 

ostale sačinjavaju državni službenici, vojska, policija itd. Up- 
ravo zbog njihove raznorodnosti ovi su slojevi predmet vrlo 
žučnih rasprava u suvremenoj sociološkoj i političkoj teoriji. 
Jedni ih neodređeno definiraju kao društveni sloj između dviju 
osnovnih klasa suvremenog društva, buržoazije i proletarijata. 
Drugi smatraju nove slojeve radničkom klasom po sebi jer se u 
anketama ne izjašnjavaju kao pripadnici radničke klase. I treće 
mišljenje, koje nam se čini najispravnije jest, da novi srednji 
slojevi pretežno sačinjavaju svijet eksploatiranog rada, prema 
tome oni objektivno pripadaju radničkoj klasi. Protivurječnost 
njihova položaja je u tome što su oni dosad po pravilu bili uz 
jačega. 

Radnička klasa je osnovna, ali nije više jedina revolucionarna 
društvena snaga. Tehnološki, ekonomski i idejni razvitak zahti- 
jeva nova socijalistička rješenja. Na njima participiraju i pri- 
padnici ostalih klasa i slojeva. Naročito postoji snažno pomje- 
ranje u lijevo inteligencije. Prema tome društvene snage koje 
objektivni društveni položaj, ili spoznaja suvremenih kretanja, 
uključuje u front borbe za socijalizam neuporedivo su širi nego 
u prošlom stoljeću. To potvrđuje i porast broja generalnih štraj- 
kova. Radnički pokret nije crkveni pokret koji treba samo bra- 
niti svoju ideološku čistoću već treba stupati u akciono jedin- 
stvo sa svim naprednim suvremenim snagama i pokretima. 


Naučno-tehnološka revolucija je objektivni saveznik socija- 
lističkih društvenih snaga ali ona sama po sebi ne može dovesti 
do pobjede socijalizma. Nova industrijsko-tehnička epoha uvje- 
tuje i socijalistička rješenja, ali neokapitalizam može i dalje pro- 
nalaziti i druge izlaze na nacionalnom i međunarodnom planu. 
Zato revolucionarne snage ne smiju dozvoliti da se ponavlja 
ludistički pokret, odnosno zaziranje i napad radničke klase na 
automatizaciju, a takvih pojava ima. 


Postoje vrlo velike objektivne društvene mogućnosti, i sve 
veći broj onih koji žive od vlastitog rada, samo se treba brže oslo- 
bađati preživjelih teorijskih shvaćanja, stvaralačkije prilaziti a- 
analizi postojećeg stanja i organiziranju stvarnog pokreta svi- 
jeta rada, koji u većini zemalja Zapada i nije postojao. 

Masovnost i jedinstvo pokreta je uvjet mirnog ostvarenja 
socijalizma. Postojeći oblici organiziranja pokreta su preuski i 
atomizirani. Zato s puno pažnje treba uzeti u razmatarnje hipo 
teze G. Amendole o stvaranju jedinstvene masovne proleterske 
partije, koja bi nastavljala na pozitivne tradicije oba krila rad- 
ničkog pokreta, osobito komunističkog, ali bi se organizaciono i 
prema svom programu, razlikovala od postojećeg stanja u po- 
kretu. 

Što ne mogu biti više osnovni zadaci socijalističkih progra- 
ma na Zapadu? Moderni socijalistički program ne može više biti 
zasnovan na zakonu o apsolutnom osiromašenju proletarijata, 
premda još postoji siromaštvo. Ovaj program ne može više sa: 

državati ni borbu za veći komad kruha, iako radnik ima osjećaj 
uskraćenosti jer stvarno ne može realizirati postojeće standarde 
potrošnje u suvremenom kapitalističkom društvu. Socijalističke 
snage, posebno komunističke partije, ne mogu se više predsta- 
vljati kao organizacije kriza i neimaštine. Ni borba protiv ka- 
pitalističke eksploatacije ne može više biti glavna okosnica suv- 
remenih socijalističkih programa. Naravno, ni jedan od ovih 
zadataka ne može još biti anuliran iz programa socijalističkih 
snaga na Zapadu. 


Sa stanovišta marksističke teorije alijenacije treba prići kri- 
tici nove kapitalističke tehničko-industrijske stvarnosti. Razo- 
tuđenje kao univerzalni proces pretvaranja čovjeka u gospodara 
svoga svijeta, ljudskog društva, u svim sferama 'njegova života 
treba biti osnovica socijalističkih programa. Proces pretvaranja 
čovjeka iz objekta u aktivni subjekt, odnosno ostvarenje ljud- 
ske slobode, jedino je moguće na terenu socijalizma. 


Uvođenje automacije stvara tehničke uvjete za razotuđenje i 
opovrgava tezu da je alijenacija strukturni element svakog in- 
dustrijskog društva. Ipak socijalističke snage treba da stalno 
analiziraju tehnički progres pod posebnim humanističkim as- 
pektom i podvrgavaju ga općedruštvenim potrebama. 


Otuđenost uvjeta rada i sredstava za proizvodnju od radnika 
treba prevladavati zahtjevima za širim ostvarenjem  »asocija- 
cije slobodnih proizvođača koji neposredno upravljaju proce- 
som proizvodnje«. Potrošnja treba također da bude podvrgnuta 
humanističkim ljudskim potrebama. 

Tehnički progres brži od društvenog izvor je različitih opa- 
snosti. Rat u suvremenim tehničkim uvjetima predstavlja poten- 
cijalnu opasnost za čitavo čovječanstvo. Zato se socijalističke 
snage trebaju boriti za radikalnu promjenu društvenih uvjeta, 
koji su izvor ratne opasnosti. 


Osnovna suprotnost suvremenog svijeta između razvijenog 
sjevera i nerazvijenog juga manifestira se u vidu patoloških po- 
java na svjetskom planu. Dok u razvijenim zemljama ne proiz- 
vode punim kapacitetima ili uništavaju gotove proizvode, u ne 
razvijenim zemljama stanovništvo gladuje ili umire od gladi. 
Pomoć nerazvijenim zemljama treba da bude unesena u progra: 
me socijalističkih snaga Zapada ne kao socijalni, već općedru: 
štveni humanistički zadatak. To su prema našem mišljenju neki 


osnovni zadaci suvremenih zapadnoevropskih socijalističkih pro- 
grama. 


U teorijskoj razradi i praktičnoj realizaciji mirnog puta ne 
može se zadržati stav prema buržoaskoj državi. Naime, dosa 
se u marksističkoj teoriji tvrdilo da »pobjednonosni proletarijat 
mora kroz revoluciju odmah razbiti buržoasku državnu mašine- 
riju, a ne može gotovu preuzeti«. Međutim, ostvarenje mirnog 
puta razvitka socijalizma moguće je jedino, bar u početku, kroz 
buržoaske državne institucije. Razbijanje buržoaske države bit 

će u ovom slučaju ne startna osnova, već posljedica definitivne 
pobjede socijalističkih snaga, prije svega u ekonomskoj oblasti. 
Kada će i kako doći do kvalitativnog skoka u slamanju buržo- 
askih državnih oblika i izgradnji »socijalističke državnosti« pot- 
punijih iskustava još nemamo. Najznačajnija parcijalna iskus- 
tva i najvredniju teorijsku analizu u tom pogledu ima Komu- 
nistička partija Italije. Na njihovom terenu rješavaju se proti- 
vurječnosti i problemi karakteristični za sve razvijene kapitali- 
stičke zemlje. Za razliku od socijaldemokratskih partija, koje 
uglavnom teže za dobivanjem većine u parlamentu i mandatom 
za sastav vlade, talijanski komunisti su se u razradi mirnog puta 
orijentirali na strukturalne reforme njihova društva. Samo si- 
multanim jačanjem socijalističkih pozicija na svim sektorima 
društvenog života, a ne jedino u državno-političkoj sferi može se 
osigurati pobjeda socijalizma mirnim putom. 


Stav socijalističkih snaga prema suvremenoj državi otežava 
i jačanje državnog aparata, koji kao moderni Leviathan hoće 
da proguta društvo. Iz toga izbijaju birokratske tendencije od 
kojih nije imun ni socijalistički pokret. 

Sadržaj i oblici mirnog puta u pojedinim zemljama zavisit 
će od općedruštvenih uvjeta, jačine unutarnjih socijalističkih 
snaga i evolucije socijalizma kao svjetskog procesa. Mi ne mo- 
žemo isključiti mogućnost prerastanja mirnoga puta u oružani 
put u određenim momentima. Ne treba apsolutizirati nijedan od 
putova razvitka socijalizma. 


Dosadašnji utjecaj socijalizma na radnički pokret u razvije- 
nim kapitalističkim zemljama nije bio naročito uspješan. Naj- 
vjerojatnije će mirni put izgradnje socijalizma na Zapadu od- 
nijeti definitivnu pobjedu tada, kada socijalizam u praksi pokaže 
apsolutnu prednost nad kapitalizmom. 


Na ruševinama kolonijalnog sistema nastaje jedan novi svijet 
zemalja u razvoju ili nesvrstanih zemalja. Ove zemlje pred- 
stavljaju novu dimenziju u društveno-ekonomskom razvoju suv- 
remenog svijeta. Mirnim sredstvima ili oružanom borbom za ne- 
zavisnost i integritet, oslobodilački pokreti su postali nosilac pro- 
gresivnih socijalističkih tendencija. Ovi pokreti predstavljaju 
praktičnu kritiku dosadašnjih shvaćanja o društvenim snagama, 
oblicima organizacije i putovima razvitka socijalizma. Industrij- 
ski proletarijat je malobrojan u tim zemljama, 1 do 10 posto, i 
premda ima svoje organizacije, on nije imao samostalnu vodeću 
ulogu u tim pokretima. Socijalističke i komunističke partije nisu 
bile ozbiljniji politički faktor u tim zemljama i tamo gdje su po- 
stojali oslobodilački pokreti razvijali su se vrlo često mimo ovih 
Partija i nasuprot njima. Oslobodilački pokreti ili su bili koali- 
cija raznih grupa, organizacija i stranaka, ponegdje i radničkih 
partija, ili faktički, stvarni narodni pokreti, koji su u nekim 
zemljama nakon nezavisnosti počeli izgrađivati elemente, fizio- 
nomiju avangardnih političkih partija. 

Pitanje, u kojoj mjeri su u ovim pokretima i zemljama pri- 
sutni elementi socijalizma, na ovom mjestu nećemo teme- 
ljitije razmatrati. Namjera nam je samo iznijeti nekoliko napo- 
mena. Naš postojeći evropski kategorijalni sustav naučnog so- 
cijalizma nije u cijelosti adekvatan za razumijevanje društve- 
nih preobražaja u ovim zemljama. Otud potječe suprotnost između 
postojećih shvaćanja o putovima socijalizma i njegovih prak- 
tičkih društvenih tokova. Kao izraz takvog shvaćanja još uvijek 
u jednom dijelu evropske marksističke literature ove zemlje 
u najboljem slučaju su tretirane kao rezerva svjetskog socijali- 
stičkog pokreta, jer »nemaju unutarnje osnovne pretpostavke za 
socijalističku izgradnju«. U ovim zemljama prema tim shvaća. 
njima ne može doći do pobjede socijalizma prije nego u metro- 
polama. Ako se činjenice ne slažu s našim dogmama, tim gore 
po činjenice, stara je deviza dogmatika. Oni su našli rješenje 
i ove zemlje strpali u nekapitalističke (ni kapitalistički ni socija- 
listički put razvitka). 

U ovim zemljama osim socijalističkih deklaracija i teorijskih 
diskusija o socijalizmu, u toku su duboki društveni preobražaji, 
koji doživljavaju plime i oseke oslobođenja radnog čovjeka, 
radnih klasa, i potlačenih naroda. Prema tomu radi se o ele- 
mentima socijalizma shvaćenog kao prelaznog perioda. 


Posebno je pitanje čime je uvjetovana pojava socijalističkih 
elemenata u ovim zemljama. Većina oslobodilačkih pokreta nije 
startala kao socijalistički pokret. Što su dalje odmicali stajali 
su pred dilemom — ili učvršćenja tekovina pokreta dubljim ra- 
dikalnijim društvenim reformama, ili stagnirati što bi pred- 
stavljalo nazadovanje. Ovi pokreti su stihijno i svjesno ostvari- 
vali prvu alternativu i sve više dobivali socijalističku fizionomi- 
ju. Zašto? Kolonijalne sile su razvijale kapitalističke odnose 
samo na jednom uskom sektoru i nastojale su petrificirati posto- 
jeće društvene strukture. Moglo se očekivati da će ove zemlje, 
koje su zbog toga upale u letargiju arhaičkih (pretkapitalistič- 
kih) oblika koristiti metode klasičnog kapitalizma za razvija- 
nje krajnje nerazvijenih proizvodnih snaga. Međutim, do toga 
nije došlo zbog ekonomskih i moralnih razloga. Skraćeni su ili 
preskočeni gotovo čitavi vjekovi liberalnog (klasičnog kapitali- 
zma). Ove zemlje su počele s državno-kapitalističkim mjerama 
koje su uz pozitivne rezultate dovele do narastanja birokratske 
hijerarhije. Sve više sazrijeva misao da je moguće prevazići 
etatističko-birokratske tendencije jedino razvojem samoinicija- 
tive širokih narodnih masa, njihovim uvlačenjem u upravljanje 
društvenim poslovima. Otud veliki interes za oblike i izgradnju 
sistema samoupravnosti kod predstavnika ovih pokreta. 

Dakle, evidentno je, da je evolucija svijesti tih naroda išla 
ispred njihove ekonomske osnove. To nije slučajno. Na orijentaci- 
ju ovih pokreta djeluje i međunarodna socijalistička uslovljenost. 
Socijalizam vrši moralno-politički utjecaj, koriste se socijali- 

stička iskustva i dobiva ekonomska pomoć. Zahvaljujući posto- 
janju socijalističkih zemalja svedeno je na minimum korištenje 
metoda klasičnog kolonijalizma. 


Koje su osnovni problemi ovog razvojnog puta socijalizma? 


1. Ekonomska i općedruštvena zaostalost potencirana veli- 
kom populacijom, u nekim regionima bržom od materijalne 
proizvodnje, stvara ozbiljnije poteškoće nego što se u početku 
pretpostavljalo. Kao sastavni dio nerazvijenog svijeta ove zem- 
lje dolaze u sve nepovoljniju ekonomsku situaciju i u međuna- 
rodnim relacijama. 


2. Kao rezultat društveno-ekonomskog razvoja i sve izraziti- 
jeg socijalističkog kursa dolazi do unutarnje diferencijacije vo- 
dećih društvenih snaga u tim zemljama. Tanki sloj domaće bur- 
žoazije jača i predvođen krupnim kapitalistima uz pomoć među- 
narodnih monopola nastoji promijeniti pravac društveno-eko- 
nomskog razvitka u ovim zemljama. Nasuprot njima napredne 
društvene snage bore se za nastavljanje započetih promjena u 
društvenim odnosima i institucijama. Poteškoća je njihova u 
tome što se najbrojniji proletarizirani slojevi seoskog stanov- 
ništva, zbog opće zaostalosti, nepismenosti i nepostojanja mre- 
že masovnih komunikacija, nalaze izvan domašaja organizirane 
društvene akcije. Od umješnosti i aktivnosti vodećih snaga i 
jasnoće i realnosti programa zavise daljnje perspektive socija- 
lizma u ovim zemljama. U njima postoje snažne socijalističke 
tendencije, ali još nije u svima osigurana definitivna orijenta- 
cija praktične izgradnje socijalizma. 


3. Kao izraz njihova historijskog društvenog bića u tim po- 
kretima žive i različite filozofije, religiozne i političke ideologije. 
Većina pokreta ove tradicionalne sadržaje svjesno njeguje i da- 
lje. Kakav je odnos tih pokreta prema marksizmu? U početku 
marksizam nije bio prisutan u tim pokretima. Tvrdilo se da je 
marksizam kao proizvod evropske, racionalno-analitičke prirode 
neprimjeren afro-azijskom svijetu, koji intuitivno, neposrednim 
zrenjem doživljava stvarnost. Dalje ima teza da su se u tim zem- 
ljama u prošlosti razvijale socijalističke koncepcije, koje su 
kolonizacijom nasilno bile prekinute. Prema mišljenju i nekih 
teoretičara ovih pokreta treba prije svega nastaviti na ove tra- 
dicionalne koncepcije. 


Marksizam sve više postaje dominantan u ovim pokretima. 
Počinje prevladavati shvaćanje da je marksizam i naučni socija- 
lizam univerzalna teorija i da se radi samo o različitoj aplikaciji 
u skladu sa specifičnim uvjetima. Socijalizam se ne može klasi- 
ficirati prema geografskim ili nacionalnim obilježjima, već po- 
stoji jedan naučni socijalizam. Marksizam s obzirom na prirodu 
afro-azijskog svijeta primjeren je i njima kao i evropejcima, ali 
njegov kategorijalni sistem nastao u visokorazvijenom kapitali- 
stičkom društvu (klasna borba buržoazije i proletarijata, dikta- 

tura proletarijata, višepartijski sistem itd.) ne odgovaraju u ci- 
jelosti socijalističkim pokretima u nerazvijenim zemljama. 


Teorija postaje materijalna snaga kada ovlada masama, ali 
ona nije svemoćna. U susretu sa stvarnošću češće se događa da 
se teorija spušta na nivo stvarnosti nego da stvarnost (zbilja) 
stremi ka teoriji. Kroz marksističke koncepcije u ovim zemljama 
probija tradicija, osobito nacionalizam, koji pruža žilav otpor 
socijalističkim tendencijama na unutarnjem planu i koči raz. 
vitak socijalističkih normi u međunarodnom životu. Marksizam 
u spoju s društvenim strukturama i ideološkim naslijeđem 
doživljava različite interpretacije. Daljnja kristalizacija teorij- 
skih koncepcija zavisit će prije svega od jačanja unutarnjih sna- 
ga u tim zemljama, ali bez opasnosti od evropo-centrizma, 
mišljenja smo da je neophodan doprinos evropskih socijalistič- 
kih snaga i na teorijskom planu. U djelima predstavnika nauč. 
nog socijalizma ove zemlje nisu postale još predmet ozbiljnijih 
analiza. Postojeća marksistička literatura je siromašna u raz 
radi putova i modela socijalističke izgradnje u tim zemljama. 
Socijalistička praksa u svjetskim relacijama, posebno u ovim 
zemljama, neuporedivo je raznorodnija od postojećih teorij- 
skih shvaćanja. 


Socijalizam kao svjetski proces nalazi se u krizi vlastitoga 
rasta. Tri su osnovna vida manifestiranja krize rasta socijaliz- 
ma: 

Prvo, socijalizam se u početku razvija na nasljeđenoj dru- 
štvenoj osnovi i stalno se vodi borba između stvarnih nasljeđe- 
nih struktura i novih socijalističkih snaga. Na širinu i tempo 
ovih procesa utječu društveni uvjeti u kojima se socijalizam 
počeo razvijati. 

Drugo, socijalizam se danas ne razvija samo na nasljeđenoj 
društvenoj osnovi, već i na svojoj vlastitoj osnovi iz koje nas- 
taju određene protivurječnosti naraslih privrednih i općedruštve- 
nih snaga, i socijalističkog političkog sistema iz ranijih razdob- 
lja. To predstavlja novi moment u razvitku socijalizma kao 
svjetskog procesa. 


Treće, socijalizam se u našoj epohi počinje razvijati gotovo 
na svim kontinentima pod vrlo različitim društveno-historij- 
skim prilikama. (Zato je netačna teza o degeneraciji socijalis- 
tičkih snaga u razvijenim krajevima i premještanju centra re 
volucije u nerazvijene zemlje). Iz toga proistječe protivurječnost 
između čitave lepeze specifičnih socijalističkih pokreta i tenden- 
cija u praksi i postojećih neadekvatnih teorijskih shvaćanja. 
Ovu protivurječnost zaoštrava sve veće ubrzanje promjena u 
našem svijetu. Nastaju novi problemi i stari problemi zahtije- 
vaju nova rješenja. Nerazumijevanje naše epohe izvor je sukoba 
među socijalističkim pokretima. Neophodno je sa stanovišta 

prakse podvrći kritičkom preispitivanju fundamentalne kate- 
gorije naučnog socijalizma. I ne samo to. Suvremene socijalis- 
tičke snage moraju zaista same misliti svoje vrijeme. Na pomo- 
lu su takve koncepcije koje upravo predstavljaju novo razdob- 
lje u rješavanju krize rasta socijalizma kao svjetskog procesa. 

Socijalizam kao »prelaz iz ljudske prethistorije u ljudsku 
historiju« dosad je najdublji i najgrandiozniji društveni preo- 
bražaj. A sve što je novo i značajno ne rađa se bez bolova i 
poteškoća. Otežavajuća, ali zakonita okolnost ovoga preobra- 
žaja je u tome što je ponajprije otpočeo u nerazvijenim dije- 
lovima svijeta. 

USLOVI I MOGUCNOSTI USMERAVANJA 
DRUŠTVENOG RAZVOJA U SOCIJALIZMU 


Mihailo Marković 


I PORAST TENDENCIJA USMERAVANJA U SAVREMENOM SVETU 


1. Za društveni razvoj u našem veku karakterističan je rela- 
tivno brzi konstantni porast tendencija usmeravanja na svim 
nivoima društvene organizacije. 

Među opštim činiocima koji su u celom svetu delovali na raz 
voj ove tendencije treba posebno pomenuti: opšti svetski proces 
prevazilaženja atomizacije i posebno porast privredne integra- 
cije (unutargranske, međugranske, regionalne, nacionalne, me- 
đunarodne), povećana uloga države i naglo povećavanje stepena 
njene intervencije u ekonomskom i celokupnom društvenom ži- 
votu, najzad nagli razvoj nauke koji je omogućio relativno tač- 
no predviđanje i svesno kontrolisanje društvenih procesa. 


2. U kapitalizmu, koji je danas bitno različit od liberalnog, 
laisser-faire kapitalizma XIX veka, planiranje je dostiglo neslu- 
ćen stepen razvoja u okviru pojedinih preduzeća i koncerna. 
Zahvaljujući visokom stepenu stručnosti rukovodećeg mena- 
džerskog sloja, a naročito zahvaljujući razvijanju i primeni niza 
vrlo egzaktnih naučnih disciplina koje se bave problematikom 
metodologije i tehnike upravljanja i planiranja, kapitalizam je 
na mikroekonomskom nivou u nekim slučajevima postigao čak 
i viši stepen racionalnosti nego socijalizam u svom dosadašnjem 
razvitku. Na nivou globalnog društva može se takođe konsta- 
tovati jasan i zakonit porast tendencija planiranja, mada ona 
ima i svoje nužne granice usled postojanja privatne svojine na 
sredstva za proizvodnju i delovanja tržišnih zakona. 


3. Ukidanjem buržoazije kao klase i podruštvljavanjem sred 
stava za proizvodnju socijalizam je stekao istorijsku mogućnost 
neograničenog postepenog ovladavanja društvenom stihijom 1! 
neograničene progresivne humanizacije društvenog života. Mo- 
daliteti planiranja u toku dosadašnjeg razvitka socijalizma do- 

veli su, međutim, i do izvesnih negativnih iskustava, nedoumici 
i stpora. U onoj meri u kojoj se društvena svojina na sredstva za 
proizvodnju ispoljava kao državna svojina, i u kojoj je politička 
moć koncentrisana u organima države planiranje će biti admi- 
nistrativno, spoljašnje, prinudno nametanje ciljeva i zadataka 
koje na minimum svode inicijativu, slobodu i dostojanstvo in- 
dividualnog proizvođača. S druge strane, istinski racionalnog 
usmeravanja nema ako nisu obezbeđena objektivna, nepristras- 
na, konkretna znanja o stanju društva, ako se političko odluči- 
vanje ne oslanja na ta znanja, ako nisu jasno definisani dalji i 
bliži ciljevi i potrebe društvenog razvoja, ako se ne poklanja 
potrebna pažnja razvijanju metodologije i tehnike planiranja, 
ako društvo ne obezbedi mehanizme za dovođenje najsposobni- 
jih, stručno kompetentnih revolucionarnih kadrova na rukovo- 


deće položaje. 


II USLOVI USMERAVANJA DRUŠTVENOG RAZVOJA U NAŠOJ 
ZEMLJI 


4. Problem usmeravanja društvenog razvoja postavlja se u 
našoj zemlji u vrlo složenim i protivrečnim uslovima. Mi smo 
uveli samoupravljanje i time u praksi započeli proces odumira- 
nja države. Ali mi još uvek imamo i vrlo snažnu državu i vrlo 
veliku koncentraciju ekonomske i političke moći u centralnim 
društvenim institucijama. Naše skupštine, naročito Savezna i 
republičke skupštine, imaju hibridni, protivrečni karakter. One 
postepeno postaju organi samoupravljanja u onoj meri u kojoj 
se u njih uvodi sve više radnih ljudi koji su demokratskim pu- 
tem izabrani, koji svoje rukovodeće funkcije vrše privremeno 
i za njih su nagrađeni kao i za svaki drugi stvaralački, visoko- 
kvalifikovani rad, bez ikakvih prava na trajno uživanje nekog 
povlašćenog društvenog statusa. S druge strane, skupštine su još 
uvek organi države u onoj meri u kojoj izvršna veća i organi 
uprave svojim pritiskom i svojim autoritetom nasleđenim iz proš- 
losti uspevaju da ostvare odlučujući uticaj, u kojoj se krše prin- 
cipi javnosti svih delatnosti i demokratizma svih izbora i odluči- 
vanja, u kojoj se princip ravnopravnosti zamenjuje principom 
hijerarhije, snaga argumenata — snagom položaja, a objašnja- 
vanje — prinudom. 


5. Drugo, mi smo ne samo ukinuli privatnu svojinu nad sred- 
stvima za proizvodnju već smo obavili vrlo značajne korake u 
pretvaranju državne svojine u istinski društvenu svojinu. Me- 
đutim, znatan deo društvene svojine još uvek je na specifične 
načine otuđen i ne služi zadovoljavanju stvarnih opštedruštve- 
nih interesa; s jedne strane, stoga što njom na necelishodan na- 
čin raspolaže državna administracija, odnosno uticajni pojedin- 
ci iz nje, s druge strane, usled partikularizma, regionalizma i 
nacionalizma koji dolazi do izražaja kad društveno-političke 
organizacije u prvi plan stave interese svoje opštine, sreza ili re- 

publike. Ovakvi oblici otuđivanja društvene svojine vode deli. 
mičnom ukidanju onih izuzetno povoljnih istorijskih mogućnosti 
racionalnog usmeravanja koje je socijalistička revolucija stvo- 
rila. 


6. Treće, mi imamo hibridni privredni sistem koji faktički 
počiva i na principu relativnog oslobađanja zakona robne proiz- 
vodnje i tržišta, istovremeno, na principu neprestane administra- 
tivne intervencije ne samo u cilju sprečavanja anarhije i preve- 
likih disproporcija već i u bitno van-ekonomsko-političke, huma- 
nitarne i druge svrhe. Ove administrativne intervencije ima ne- 
uporedivo više nego što to dozvoljavaju Ustav, odluke partijskih 
foruma, postojeći političko-pravni dokumenti i uopšte vladaju- 
ća političko-ekonomska teorija. Pošto je nepriznata i dobrim de- 
lom nepoznata sila, administrativna intervencija se krijumčari 
u sistemu u stihijskom, nekontrolisanom, nedovoljno racional- 
nom obliku i ima dvostruko negativan efekat: sputavajući delo- 
vanje zakona vrednosti ona stvara mnoge veštačke, ekonomski 
neopravdane odnose i guši slobodu i inicijativu pojedinih rad- 
nih organizacija — to je čini sličnom etatističkom striktnom pla- 
niranju, samo što su razmere dejstva u ovom pravcu znatno ma- 
nje; s druge strane, pošto ovakva administrativna intervencija 
nije dovoljno promišljena, naučno zasnovana i koordinirana na 
duži rok, ona katkad doprinosi stvaranju još većih dispropor- 
cija i anarhije nego što bi bile one koje bi robna proizvodnja 
sama sobom donela. U ovoj situaciji mi imamo očigledne protiv- 
rečnosti između teorije i prakse. S jedne strane, uporedo sa 
deklarativnim zalaganjem za slobodnije delovanje zakona robne 
privrede idu daleko veće intervencije u tok privrednih kretanja 
nego što bi to bilo neophodno kad bi se one više oslanjale na 
solidne naučne analize; uporedo sa deklarativnim zalaganjem za 
prepuštanje brige o proširenoj reprodukciji organima samou- 
pravljanja idu mere koje praktički onemogućuju jačanje mate- 
rijalne baze organa samoupravljanja; uporedo sa žestokim osu- 
dama etatizma i etatističkih tendencija zadržava se veća moć 
države nego što je neophodno, uporedo sa zahtevima da se zbog 
deetatizacije budžet oslobodi znatnog dela briga o nauci, kulturi 
i prosveti — budžeti, savezni i republički, brzo rastu itd. S dru- 
ge strane, onima koji tvrde da mi faktički nemamo i ne možemo 
imati sistem čiste robne privrede, da svesnih društvenih inter- 
vencija ima i mora biti u svakom socijalističkom društvu ali da 
bi ih moglo biti i manje pod uslovom da pri tom bude više plana 
a manje proizvoljnosti, prebacuje se da se zalažu za etatizam i 
vraćanje na administrativni period, iako to malo kome u nas 
može padati na pamet. 


7. Četvrta specifičnost uslova u kojima se u nas postavlja 
problem usmeravanja jeste očita protivrečnost između uloge 
koju u sistemu samoupravljanja treba da ima svaki pojedini 
neposredni proizvođač i njegove stvarne mogućnosti da tu ulogu 

odigra. Pretpostavka samoupravljanja je racionalni proizvođač 
koji ne samo što dobro poznaje svoj posao i svoje poduzeće već je 
u stanju da oceni njegove dugoročne interese, da ih uskladi s op- 
štim interesima globalnog društva i da oceni koja su sredstva 
najadekvatnija za njihovu realizaciju. Takav stepen racionalnosti 
pretpostavlja pismenost, opštu kulturu, političko i stručno ob- 
razovanje. Međutim, u tom pogledu situacija u našem društvu 
zabrinjava: ne samo što tempo progresa u opismenjivanju i kul- 
tivisanju naših radnih ljudi ni izdaleka ne zadovoljava nego u 
nekim oblastima stagniramo pa čak i nazadujemo. Za ovakav 
neuspeh na ovom području, koji može imati dalekosežne posle- 
dice, u velikoj meri je odgovorno jedno potpuno neodrživo i 
štetno shvatanje po kome prosvetu i kulturu u što većoj meri 
treba da izdržavaju oni koji ovu vrstu robe troše. Ovakvo rezo- 
novanje samo je daleki eho davno prevaziđenog liberalnog ka- 
pitalizma XIX veka. Jasno je, međutim, da bi bilo apsurdno 
kad bi jedno društvo čitavu svoju egzistenciju gradilo na tak- 
vom uslovu kao što je racionalnost neposrednog proizvođača i 
kad pri tom ne bi ništa preduzimalo da se taj uslov u što većoj 
meri realizuje. 


8. Peto, usmeravanje društvenog razvoja se mora zasnivati 
na naučnim analizama i predviđanjima. U socijalizmu je postalo 
opšte mesto da odlučivanje o društvenim pitanjima mora biti 
oslonjeno na naučna znanja — otud i ime doktrine = naučni 
socijalizam. Na žalost, društvene nauke su u većini socijalističkih 
zemalja vrlo nerazvijene i jako zaostaju za prirodnim i tehnič- 
kim naukama. Umesto da se od njih zahteva da pružaju pouz- 
dana empirijski zasnovana znanja o stvarnom stanju društva, 
njegovim zakonitim tendencijama, realnim mogućnostima i 
alternativama daljeg kretanja, često im se prvenstveno pridaje 
ideološka i propagandna funkcija. Mi smo u našoj zemlji posled- 
njih godina napravili snažan zaokret ka empirijskim istraživa- 
njima. Na žalost, propusti prethodnog perioda još nam se svete 
i mi još ne raspolažemo zadovoljavajućim znanjima o mnogim 
ključnim problemima našeg društva. 

Jedan drugi propust je možda još ozbiljniji — zbog toga šio 
ga još nismo ni sagledali u potpunosti. 

Planiranje se danas više ne može ni zamisliti bez primene 
teorijskih, metodoloških i tehničkih znanja iz čitavog niza vrlo 
egzaktnih disciplina koje su nakon drugog svetskog rata razvi- 
jene na Zapadu i koje su obuhvaćene zajedničkim imenom ope- 
racionalno istraživanje ili nauka o upravljanju. Predmet ove na- 
uke je, ukratko rečeno, naučno pripremanje odluka, izračunavanje 
najoptimalnijih rešenja u jednoj danoj situaciji kad su poznati ci- 
ljevi koji treba da budu realizovani i ograničena sredstva koja 
nam stoje na raspoloženju. 

Discipline koje nauka o upravljanju obuhvata su sledeće: 
(1) u logici: Bulove algebre i aksiomatska teorija subjektivne ve- 
rovatnoće, (2) u matematici: linearno i nelinearno programira- 

nje, dinamičko programiranje, teorija igara, teorija informacija 
i teorija odlučivanja, (3) matematička statistika, (4) u tehnici: 
teorija automata i posebno elektronskih mozgova (koji su za pla- 
niranje neophodni zbog ogromne brzine u nalaženju rešenja pro- 
blema s velikim brojem promenljivih kakvi se javljaju u operaci- 
jama upravljanja), (5) u psihologiji: teorija učenja, (6) u ekono- 
mici: ekonometrija, ekonomska kibernetika, (7) opšta teorija or- 
ganizacije itd. 

U Sovjetskom Savezu i nekim drugim socijalističkim zemlja- 
ma ulažu se ogromni napori da se što brže u ovim disciplinama 
stvore potrebni kadrovi, da se dostigne teorijski nivo na kome 
se već nalaze najrazvijenije kapitalističke zemlje i da se u praksi 
planiranja ove discipline primene što pre i, razumljivo, u mno- 
go većoj meri nego što će to na nivou globalnog društva biti mo- 
guće u kapitalizmu dokle god ostane kapitalizam. 


Mi, na žalost, ne preduzimamo ništa ili bar ništa organizova- 
no. Postoje pojedinci koji su o ovom kompleksu nauka slučajno 
nešto saznali i po ličnoj inicijativi rade na nekim problemima. 
Sve je to sasvim malo i u celini uzev nezadovoljavajuće. Mi ne- 
mamo ni odgovarajuću nastavu, ni istraživački rad ni politiku 
stvaranja kadrova, niti primenu u praksi. Preti nam, dakle, o- 
pasnost da jako zaostanemo ne samo iza razvijenih kapitalistič- 
kih zemalja nego i iza socijalističkih zemalja koje zahvaljujući 
velikoj koncentraciji sredstava i udvostručenim naporima obično 
uspevaju da dostignu Zapad u svim egzaktnim disciplinama u 
kojima su u vreme drugog svetskog rata bile zaostale. 


U nas će u neposrednoj budućnosti sigurno sazreti uverenje 
da svesne intervencije u cilju usmeravanja društvenih procesa 
ne podnose improvizacije i nagađanja, da one moraju biti daleko 
egzaktnije planirane. Tada se može desiti da otkrijemo da će 
nedovoljna razvijenost odgovarajućih oblasti nauke i neposto- 
janje odgovarajućih stručnjaka biti jedan od glavnih ograniča- 
vajućih činilaca. 


III NIVOI I MOGUĆI NOSIOCI USMERAVANJA 


9. Da bi bilo uspešno i maksimalno racionalno, usmeravanje 
se mora obavljati na svim nivoima društvene strukture. Oni 
koji insistiraju na značaju planiranja u socijalizmu nemaju 
potrebe da poriču mogućnosti planiranja i na nivou radne or- 
ganizacije, opštine i sreza, cele grane delatnosti itd. U onoj meri 
u kojoj za to postoje kadrovski i drugi preduslovi sigurno je 
da u sistemu samoupravljanja (u kome relativno slobodno de 
luju zakoni vrednosti) postoji jaka zainteresovanost kolektiva da 
posluju što uspešnije i da zbog toga dovoljno upoznaju sve fak- 
tore koji su relevantni za uspešno predviđanje i regulisanje pro- 
izvodnje i plasmana na tržištu. Uopštena, apriorna neverica ova- 
kve mogućnosti zaista bi u praksi značila podržavanje birokrat- 

skih tendencija i implicirala sugestiju prostog vraćanja na meto- 
de administrativnog socijalizma. 

Ali isto tako je, najblaže rečeno, naivno misliti da se racionalno 
usmeravanje globalnih društvenih procesa može postići sponta- 
nim usklađivanjem planova pojedinih lokalnih i regionalnih su- 
bjekata planiranja ili spontanim vertikalnim povezivanjem. Ne 
radi se samo o tome da jedan subjekt planiranja ne negira slo- 
bodu odlučivanja drugih subjekata već i o tome da svi subjekti 
zajedno, neposredno ili posredno, postave izvesne opšte okvire 
svojoj slobodi planiranja, tj. izvesne opšte ciljeve koji u od- 
ređenom vremenskom intervalu zajedničkom akcijom treba da 
budu realizovani. Zato je potrebno da postoje demokratskim 
putem formirane centralne institucije — u stvari, centralni or- 
gani samoupravljanja — koji bi bili odgovorni za postavljanje 
ovakvih opštih ciljeva i određivanje sredstava i mehanizama za 
njihovu realizaciju. 


10. Treba li opšti društveni plan da bude samo prognoza ili 
i obaveza? Ako o planiranju i uopšte o usmeravanju želimo da 
raspravljamo ozbiljno, ovakvo pitanje jedva da ima smisla. Nai- 
me, već sam pojam planiranja implicira da se radi o nekakvoj 
praksi koja se hoće da usmeri a ne o čisto teorijskom intereso- 
vanju da se tok nekog procesa sazna i predvidi. Ovo predviđanje, 
kad je valjano teorijski i empirijski zasnovano, zapravo je pret- 
postavka plana a ne i sam plan. Razume se, u društvu pa često ni u 
prirodi ne vlada linearni, jednoznačni determinizam. 


Predviđanje koje ostaje u okvirima specijalne nauke sadrža- 
vaće zapravo različite alternative daljeg mogućeg kretanja. Pro- 
gnozirati jedan određeni pravac kretanja znači opredeliti se za 
njega na osnovu naših potreba i dugoročnih ciljeva. Postavlja 
se pitanje: zašto bismo se mi opredeljivali za jedan mogući pra- 
vac kretanja ako se ne mislimo stvarno angažirati za njegovu 
realizaciju. Zašto bismo planom zvali nešto što je čista prog- 
noza, prosto neobavezno razmišljanje o budućnosti, a ne i oda- 
brani smer akcije? Ili zašto bismo se u fazi teorije opredelili za 
jedno, a zatim u praksi radili nešto sasvim drugo? 


Jedino dosledan stav bio bi totalno odbacivanje plana — i 
kao obaveze i kao prognoze, i na nivou federacije i na nivou re- 
publike i na lokalnim nivoima. Ako neko smatra da nije važno 
odrediti unapred gde će se društvo kao celina naći sutra, izgle- 
da da bi elementarna doslednost zahtevala da isti princip prime- 
ni i na svaki pojedini deo društva. Usmeravanje nije nešto što bi 
(samo po sebi) bilo vredno na jednom području ljudskog života 
a opasnost na drugom. U stvari, to je jedna od bitnih karakteri- 
stika strukture ljudske prakse. 

U onoj meri u kojoj je čovek slobodan, on teži da učestvuje u 
oblikovanju svoje budućnosti — stoga među različitim realnim 
mogućnostima budućeg toka bira onu koja najviše odgovara 
njegovim potrebama. 

U onoj meri u kojoj je čovek aktivno, stvaralačko biće on se 
ne zadovoljava samo kontemplacijom sutrašnjih mogućnosti već 
se i duhom i rečju i mišicama svojih ruku angažuje da postane 
stvarnost ono za šta se opredelio. 

Najzad, u onoj meri u kojoj je čovek društveno biće, u kojoj 
komunicira, sarađuje s drugima i deli s njima izvesne potrebe 
i vrednosti, on je spreman da se angažuje i za nadindividualne 
ciljeve, pa čak i za takve koji ne zadovoljavaju njegove lične 
potrebe ali su posredno vrednosti za njega jer zadovoljavaju 
potrebe drugih ljudi do kojih mu je stalo. 

Samo tako je moguće usmeravanje ne samo u ličnom i poro- 
dičnom životu već i u životu širih društvenih zajednica. Ali i 
obratno, čovek koji je zainteresovan samo za usmeravanje u 
sredini kojoj neposredno pripada pokazuje time da nije dovoljno 
društveno biće ili da nije svestan nerazdvojne povezanosti ličnog 
i društvenog interesa. 


11. Ipak neko može prihvatiti usmeravanje kao opštu vred- 
nost — dakle i kad je reč o globalnom društvu, a ipak imati re- 
zerve prema njemu zbog realne opasnosti da se društvena grupa 
koja je njegov nosilac ne otuđi od društva i suprotstavi mu se 
kao tiranska spoljašnja šila. 

Stoga je jedno od najznačajnijih pitanja u vezi s usmerava- 
njem globalnog društvenog razvoja: ko treba da vrši ovu funk- 
ciju i kako izbeći moguće zloupotrebe? 

Iskustvo socijalističkih zemalja je jasno pokazalo da društve- 
no usmeravanje od strane državnih organa neizbežno vodi stva- 
ranju vrlo moćne političke birokratije. Ukoliko je ta birokratija 
prosvećena, dobro obaveštena, spremna da se osloni na tehnič- 
ku inteligenciju i da koristi tekovine nauke, ovakvo planiranje 
može biti relativno efikasno, može i obezbediti relativno brz porast 
materijalne baze društva ali će dovesti i do velikih ekonomskih 
gubitaka, pasiviziraće neposredne proizvođače, zadržaće ih u 
položaju najamnih radnika i stvoriti neodržive velike socijalne 
razlike. 

Predavanje funkcije usmeravanja u ruke čistih stručnjaka, 
eksperata, dovelo bi do jedne druge varijante birokratizma — 
tehnokratije. Tehnička birokratija bi zbog svoje veće kompe- 
tentnosti i stručnosti u upravljanju društvenim procesima ispo- 
ljila možda veći stepen efikasnosti, ali i veći stepen bezobzirno- 
sti u odnosu na političke, socijalne i sve druge humane vrednosti. 


12. Jedino potpuno zadovoljavajuće rešenje može se naći u si- 
stemu samoupravljanja. Vrhovni organi samoupravljanja kakvi 
će u toku daljeg svog razvoja sve više postajati naše skupštine 
morali bi uzeti na sebe punu odgovornost za određivanje opštih 
društvenih ciljeva i instrumenata za njihovu realizaciju. Razume 
se, ovakvo određivanje bi se moglo smatrati racionalnim samo 
pod uslovom da se uzmu u obzir, s jedne strane, dugoročni ciljevi 
cele epohe (ukidanje svih prikrivenih oblika eksploatacije i pre- 
vazilaženje socijalnih razlika među društvenim grupama, i regio- 

nalnih razlika među razvijenim i nerazvijenim područjima, ost- 
varenje materijalnog blagostanja, društvene solidarnosti itd.) 
a, s druge strane, realno stanje društva, zakonite tendencije nje- 
govog menjanja, planovi užih društveno-političkih organizacija 
itd. Nauka bi morala odigrati višestruko značajnu ulogu u for- 
miranju ovakvog globalnog plana preciznom definicijom ciljeva, 
razradom alternativnih politika koje će voditi ovim ciljevima, 
ispitivanjem efektivnosti prihvaćene politike, pripremanjem me- 
ra za modifikovanje dane politike kad se u praksi pokaže manje 
uspešna nego što se očekivalo, detaljnom razradom kratkoroč- 
nih planova, neprestanom kontrolom njihove realizacije, nepre- 
stanim ispitivanjem javnog mnenja itd. Razume se, odluke o izbo- 
ru među alternativama moralo bi donositi najviše političko sa- 
moupravno telo — skupština. Te odluke bi, prirodno, bile oba- 
vezne <— one bi konstituisale zakonite okvire u kojima bi se 
kretalo odlučivanje organa samoupravljanja na svim ostalim 
nivoima. Međutim, te odluke ne bi bile nametnute golom prinu- 
dom od strane neke tuđe društvu spoljašnje sile kao što je slu- 
čaj u uslovima birokratizma. Bitna razlika je i u demokratskom 
načinu na koji je centralni organ samoupravljanja konstituisan i 
u demokratskom načinu na koji je, posle mnogih preliminarnih 
ispitivanja i ravnopravnih diskusija globalni plan prihvaćen. 

Stoga ne bi bilo umesno ovakvo usmeravanje u okviru razvi- 
jenog i do vrha dograđenog sistema samoupravljanja smatrati 
nekom vrstom etatizma (na primer, »predstavničkog etatizma«). 
Za etatizam nije bitno to što se usmeravanje vrši iz centra već što 
ga vrši država. Već sadašnja skupština nije prosto organ države; 
normalno bi bilo očekivati da će njena dalja evolucija biti isto- 
vremeno proces odumiranja države. 

Razume se, u sadašnjim uslovima svako usmeravanje nosi u 
sebi elemente etatizma. Ali, prvo treba razvijati našu socijalisti- 
čku demokratiju u pravcu njihovog postepenog iščezavanja, a 
drugo, daleko je žilaviji i opasniji onaj nevidljivi i nekontroli- 
sani etatizam koji se katkad krije iza parole decentralizacije i 
borbe protiv etatizma. 


U današnjem momentu za naše društvo bi to bio korak na- 
pred ka srazmerno višem stepenu demokratizma, ka otklanjanju 
nekih disproporcija i nestabilnosti, pa čak i ka slobodnijem de- 
lovanju zakona robne proizvodnje, kad bi brojne nekoordinirane, 
nedovoljno organizovane intervencije od strane pojedinaca i 
pojedinih organa državnog aparata, koje je u sadašnjim uslovima 
teško izbeći i sprečiti — zamenilo brižljivo pripremljeno naučno 
fundirano, celovito regulisanje osnovnih instrumenata daljeg 
društvenog razvoja od strane najviših, najautoritativnijih i naj- 
demokratskije izabranih političkih ustanova našeg društva. 

BIROKRATIJA I JAVNOST 


Dragoljub Mićunović 


Birokratija je jedna od najdominantnijih pojava savreme- 
nog društva. U toku jednog stoleća ona je od hijerarhijski orga- 
nizovane administrativne vlasti prerasla u jedno od bitnih obe- 
ležja gotovo svih organizacija društva. Ne samo državna upra- 
va, već i sve centralizovane ekonomske, političke i naučne insti- 
tucije, kao i razne društveno-političke, sindikalne, pa čak i ma- 
sovne zabavne i sportske organizacije, jednom rečju gotovo svi 
oblici masovne organizacije društva ne odolevaju birokratskoj 
sudbini. 

Zbog toga je birokratija danas jedna od centralnih tema svih 
raspravljanja o karakteru našeg doba, o obeležjima naše savre- 
menosti. Ona je predmet proučavanja ne samo u političkim nau- 
kama i sociologiji, već u svim društvenim naukama. 


Analiza ove društvene pojave nije nimalo jednostavna, iako 
se u opisu njenih manifestacija uglavnom svi slažu, kao što ni 
odgovor na pitanje kako joj se suprotstaviti nije lak, iako se če- 
sto definiše kao ono protiv čega je ceo svet; jer birokratija je 
fenomen neobične prilagodljivosti i otpornosti na promene raz: 
nih oblika društvenih struktura, društvenih sistema i državnih 
organizacija. O tome najbolje govori činjenica da je birokrati- 
zam jedan od osnovnih problema i socijalističkog društva. 

Uporedo s izbijanjem problema birokratije u prvi plan po 
litikološkog i sociološkog interesovanja, pitanje javnosti i jav- 
noga mnenja postaje takođe jedno od prvorazrednih pitanja dru: 
štvenih nauka. Svakako se ovde ne radi o slučajnoj korelaciji, već 
o suštinskoj povezanosti ovih problema. Zbog toga ovde nećemo 
ulaziti u opise i detaljnu analizu birokratije, nego ćemo se ograni- 
čiti na analizu odnosa birokratije i javnosti. Međutim, i sasvim 
nepretenciozna analiza birokratije dužna je da pokaže: 1) šta 
omogućuje egzistenciju birokratije? 2) šta je suština birokratije? 
i 3) u čemu je moć birokratije? 

' Odgovarajući na prvo pitanje možemo reći da svoju egzisten- 
ciju birokratija crpi iz potrebe organizacije društva, iz vršenja 

opštih poslova. Potreba za jednim aparatom koji vrši opšte po- 
slove u ime organizacije kao celine, i koji na taj način u raznim 
poslovima i predstavlja organizaciju, omogućuje postojanje bi- 
rokratije. | 

Ovde se javljaju dva momenta koja treba fiksirati. Prvo, bu- 
dući da je neosporno da se društvo mora organizovati, pitanje 
organizacije izbija u prvi plan. Otuda je lako objasniti osnovni 
razlog za brzo prodiranje birokratske organizacije, jer ona po- 
kazuje, kako Weber kaže, čisto tehničku nadmoćnost nad svim 
drugim oblicima organizacije. Potpuno razvijen birokratski me- 
hanizam odnosi se prema drugim oblicima organizacije isto kao 
mašina prema nemašinskim oblicima proizvodnje. 


Ova je misao istovremeno jezgro svih sumnji u spasenje od 
birokratije i izvor dubokog pesimizma, — u pogledu slobode 
budućeg društva, — ne samo Weberovog već i mnogih drugih 
mislilaca, i ne samo predstavnika građanskog liberalizma. 


Birokratija se tako pojavljuje kao krajnja konsekvencija raz- 
voja jednog društva koje je racionalnost postavilo kao jednu od 
svojih osnovnih vrednosti. Kao izraz krajnje racionalnosti, biro- 
kratija postaje racionalna, efikasna organizacija, da bi se tek 
svojom realizacijom pokazala, po rečima Wrighta Millsa, kao 
»racionalnost bez uma«. 


Tragičnost rezultata krajnje racionalizacije ogleda se u tome 
što je kontrola racionalnosti, njen centar, prešla sa čoveka na dži- 
novske organizacije, čime je čovek lišen šanse da se osloni na 
um, zbog čega u njemu kopni želja za umovanjem i žudnja za 
slobodom. Progutan od strane kolosa organizacije, on postaje, 
da se ponovo poslužimo jednim Millsovim izrazom — »vedro 
raspoloženi robot«. 


Drugi momenat koji je zapažen u odgovoru na pitanje: šta 
omogućuje egzistenciju birokratije — odnosi se na reprezenta- 
tivnost. Goleme organizacije mogu da dostignu visok stupanj 
efikasnosti samo ukoliko imaju centralne organe koji vrše opšte 
poslove — koji predstavljaju organizaciju. Međutim, ovde uvek 
vreba opasnost da predstavnici, reprezentanti, neće u manjoj 
a Bi meri predstavljati one koje predstavljaju, koji su ih de- 
egirali. 


Ovu opasnost uočili su već socijalni mislioci 18. veka. Tako 
Rousseau (Ruso), raspravljajući o poslanicima ili predstavnici- 
ma, u Društvenom ugovoru piše: »Suverenitet ne može imati pre- 
dstavnike, iz istog onog razloga iz koga ne može ni da se otuđi, 
on se u svojoj bitnosti nalazi u opštoj volji, a opštu volju ne mo- 
že nitko zamisliti; ona je ili ona sama ili druga; sredine nema. 
Narodni poslanici, dakle, nisu niti mogu biti predstavnici naro- 
da, oni su samo njegovi komisionari; oni ne mogu donositi ni- 
kakve definitivne odluke. Engleski narod misli da je slobodan, 
ali se ljuto vara; on je slobodan samo za vreme izbora članova 
parlamenta: čim su oni izabrani, on je rob, on nije ništa«. 


643 


Odbacujući ideju o predstavnicima kao proizvodu nepraved. 
nog i besmislenog feudalnog uređenja — u kojem je ljudski rod 
ponižen, i čovečje ime osramoćeno, Rousseau joj suprotstavlja 
antičku neposrednu demokratiju: »U starim republikama, pa 
čak i monarhijama, narod nikad nije imao predstavnika; ta je 
reč bila nepoznata. Vrlo je čudno da se u Rimu, gde su tribuni 
bili tako svete osobe, nije ni pomišljalo da bi oni mogli da pri- 
svoje funkcije naroda. . . Ma šta bilo, zaključuje Rousseau, čim 
jedan narod da sebi predstavnike, nije više slobodan; on više 
ne postoji«. 

Međutim, jedno su bile naklonosti prema nekim antičkim po- 
litičkim idealima, a drugo društvena realnost. Devetnaesti je vek 
već u prvim svojim decenijima nastojao da idejno afirmiše jedan 
vid društvene realnosti koji se pomoću državne organizacije sve 
više udaljavao od revolucionarnih i demokratskih ideja 18. veka. 
Saint-Simon, Hegel, Comte i drugi, pozdravili su racionalizaciju 
društvenih organizacija, videći u njima garantiju jednog trajnog 
racionalnog poretka posle avantura revolucije. 

Mada je Saint-Simon bio jedan od prvih apostola organiza- 
cije i tehnokratizacije društva, Hegel je prvi birokratiju — kao 
opšti stalež — filozofski opravdao. Ne mogavši da prevaziđe mo- 
del staleškog ustrojstva društva, Hegel je birokratiju zamislio 
kao protivtežu staležima; nosioca opšteg interesa u kome se na- 
lazi svest države, suprotstavljenog posebnim interesima staleža. 


Birokratija tako, već od svog prvog filozofskog koncepta, sa- 
drži atribut reprezentnosti. U svojoj opštosti ona je reprezenta- 
cija same te opštosti. Ovde nije presudno da li birokratija repre- 
zentuje organizaciju time što je delegirana, ili pak nametnuta 
od strane delegiranih. Bitno je da ona reprezentuje organizaciju, 
da je predstavlja u vršenju opštih poslova. 


Rađanje masovnih organizacija sa sve složenijim delatnosti- 
ma čini iluzornim svaki pokušaj kontinuiranog neposrednog de- 
lovanja svih pojedinaca na odluke organizacije. Izvestan oblik 
neposrednog odlučivanja moguć je u mikrogrupama, ali to je 
samo privid neposredne demokratije, jer ono što determiniše 
ove male grupe i organizacije, što određuje osnovne odnose | 
usmerava tok društvenog kretanja, nalazi se van stvarnog do- 
mašaja volje pojedinca. Osnovno je da državni i partijski siste- 
mi u savremenom društvu funkcionišu na osnovu delegatskog 
principa. To je drugi momenat koji omogućuje egzistenciju biro- 
kratije, i koji takođe čini pesimistički mprognoze o njenom br- 
zom iščezavanju. 


Odgovor na drugo pitanje: Šta je suština birokratije, nema 
ambicije da pruži neku operativnu definiciju, niti da sistematski 
prikaže različite definicije birokratije. Isto tako neće se raspra- 
vljati o tome da li je birokratija klasa, kasta ili sloj; da li obuhva- 
ta celokupan političko-upravni rukovodeći kadar, ili samo najvi- 
še funkcionare jedne organizacije. Za svrhe ovoga napisa odre- 
dićemo birokratiju samo onoliko koliko je potrebno da nas do- 

vede do glavnog problema — do odnosa prema javnosti. U najop- 
štijem smislu pod birokratijom ćemo podrazumevati aparat svake 
organizacije koji legitimno predstavlja organizaciju u vršenju 
opštih poslova. Međutim, smisao postavljenog pitanja nije bio u 
tome da se operacionalizuje pojam birokratije, već da pruži so- 
ciološku analizu fenomena birokratije, da otkrije njegovu su- 
štinu. 

Iako postoji čitav niz poslova koje vrše rukovodstva raznih 
organizacija što predstavljaju golem deo društva, i koji sači- 
njavaju birokratske pojave, državna je vlast ipak najveći re- 
prezentant društva u vršenju opštih poslova, i kao takva naj- 
snažnija birokratska korporacija. Iako birokratija nema više svoj 
jedini izvor u centralnoj državnoj vlasti, nego i u mnogim dru- 
gim oblicima organizacije društva, smatramo da je državna or- 
ganizacija još uvek najbolji model na kome se može analizirati 
birokratija. 

Birokratija u modernom značenju te reči postaje objekt fi- 
lozofskih razmatranja u Hegelovoj filozofiji prava. A među pr- 
vim i najradikalnijim njenim kritičarima bio je Karl Marx. 
Hegelovu apologiju birokratije, kao opšteg staleža, koji vrši op- 
šte poslove u opštem interesu Marx je podvrgao bespoštednoj 
kritici suprotstavljajući joj svoje shvatanje birokratije kao kor- 
poracije. 

Marx je birokratiju prikazao kao posebni, privilegovani sloj 
koji ne samo što ne može predstavljati opšti interes, već je u di- 
rektnoj suprotnosti s narodnim, opštim interesom. Birokratija 
stiče privid zaštitnika opštih interesa iz službenog, činovničkog 
odnosa prema državi, iz bavljenja opštim poslovima, dok je u svo- 
joj realnoj suštini samo puki »državni formalizam«. »Birokratija 
je — piše Marx — državna svest, državna volja, državna moć, 
međutim kao jedna korporacija ona sačinjava samo posebno, za- 
tvoreno društvo u državi«. Kao poseban, zatvoren društveni sloj 
birokratija može da predstavlja samo svoje posebne interese. Ali 
kako ona predstavlja državu ili nešto opšte, to će njeni posebni 
interesi steći privid opštih interesa. I upravo se u tome mistifi- 
katorskom mešanju posebnih i opštih interesa, u prividnoj jed- 
nakosti birokratskih posebnih interesa i opštih društvenih cilje- 
va, krije tajna birokratskog uspeha. 

U traganju za suštinom birokratije i danas posle više od dva- 
naest decenija u literaturi je teško naći bolji vodič od Marxove 
kritike Hegelove filozofije državnog prava. Svo pojavno ruho ove 
dominantne socijalne pojave iščezava pred Marxovom analizom 
otkrivajući njenu pravu socijalnu suštinu. 

»Birokratija važi samoj sebi kao poslednji, krajnji cilj države, 
piše Marx. Ciljevi države pretvaraju se u ciljeve birokratije, ili 
birokratski se ciljevi pretvaraju u ciljeve države«. Marx ističe 
da se zbog toga »zbiljski cilj države čini birokratiji kao cilj protiv 
države«. Otuda je razumljiva reakcija svake birokratije na kriti- 
ku, jer kako je sebe identifikovala sa državom, napad na sebe 
smatra napadom na državu. Zbog toga će akcije drugih kojima je 

cilj državno dobro izgledati birokratiji kao napad na državu. 
Pod vladavinom birokratije svaka stvar dobiva dvojno značenje: 
jedno realno i jedno birokratsko. Zbog toga je — po Marxu — 
birokratija imaginarna država, pored realne države ona je spiri- 
tualizam države. »Ali, primećuje Marx — u njoj se samoj spiri- 
tualizam pretvara u grubi materijalizam, u materijalizam pasivne 
pokornosti, veru u autoritet, u mehanizam krutog formalnog de 
lovanja, gotovih principa, nazora i tradicija. Što se tiče pojedinog 
birokrate, zaključuje Marx — državni se cilj pretvara u njegov 
privatni cilj, u poteru za višim činovima, u tečenju karijere«. 

Marx daje još jednu značajnu odredbu birokratije: da je ona 
»krug iz koga niko ne može izaći«. Njena hijerarhija jest hijerar- 
hija obaveštenosti. Vrhovi se oslanjaju na niže krugove u onome 
što se tiče pojedinačnog znanja, dok niži krugovi poveravaju vr- 
hovima ono što se tiče opšteg, opšte smernice, generalnu liniju, 
i na taj se način oni uzajamno obmanjuju. 


Od izvanrednog je značaja za sociološko razumevanje suštine 
birokratije i njegova primedba da »birokratija hoće da čini sve« 
— ispoljavajući time svoj grubi spiritualizam. »Za birokratu — 
piše Marx — svet je samo prost objekt njegove delatnosti«. Jedna 
od najtipičnijih osobina birokratije jeste da se u sve meša, na- 
mećući svoju nadležnost, dajući svoje ocene i svoja rešenja. Nijed- 
no polje duhovne i materijalne delatnosti birokratija ne smatra 
sebi nepristupačnim u svojstvu sudije i instruktora. 


Iako je Marxova kritika uperena protiv Hegelovog »opšteg 
staleža«, što znači protiv državne birokratije, socijalno određenje 
birokratije kao korporacije, odnosno saveza posebnih interesa, 
ukazuje na pravu suštinu birokratskog fenomena u savremenom 
društvu. Kad god se javi savez interesa u aparatu jedne organi- 
zacije, a on se javlja strukturom same organizacije, javi se i bi- 
rokratija u formi zatvorene socijalne grupe. Otuda se može go- 
voriti o birokratizmu ne samo centralne vlasti, nego i o birokra- 
tizmu drugih institucija i organizacija. Neke takve organizacije 
mogu biti birokratskije od same državne organizacije. Isto tako 
i decentralizacija državne ili bilo koje organizacije, iako je spo- 
lja objektivni korak debirokratizacije, ne znači kraj birokratije, 
jer još uvek postoji grupa koja vrši opšte poslove, makar i u ime 
manjeg dela društva ili neke organizacije, i još je uvek moguć 
savez interesa i stvaranje na tom principu zatvorenih socijalnih 
grupa. Ta lokalna ili filijalna birokratija može nekad prema poje- 
dincu izražavati veću moć nego što je to činilo centralno rukovod- 
stvo. Zbog toga od birokratizma ne mogu biti imune ni samoup- 
ravne institucije ili neke manje ekonomske ili druge organizacije. 

Odgovorimo najzad i na treće pitanje: U čemu je moć birokra- 
tije, gde je njen izvor? 

Na ovo pitanje jedan od najboljih odgovora dao je Marx. 
»Opšti je duh birokratije tajna, misterija, koja se održava u 
noj samoj putem hijerarhije, a prema spolja kao zatvorena kor- 
poracija. Otvoreni duh države, a isto tako i javno mišljenje 1Z- 

gledaju stoga birokratiji kao izdaja njene misterije«. Otuda je 
razumljiva borba koju birokratija vodi protiv javnog mišljenja, 
jer ono nagriza osnovne pretpostavke njenog delovanja: tajnost 
i misteriju. Ukoliko je više omotana tajnama, utoliko je jača nje- 
na izolacija, utoliko ubedljivije izgleda njena uzdignutost iznad 
društvene sfere. Iako polazi od nešto drukčijeg određenja biro- 
kratije nego Marx, Weber u tajni takođe nalazi izvor birokratske 
moći: »Svaka birokratija nastoji da poveća svoju moć time što 
drži u tajnosti svoje znanje i svoje namere. . . Po svojoj tenden- 
ciji — birokratska je uprava uvek uprava koja isključuje jav- 
nost. Koliko može, birokratija skriva svoje znanje i delanje od 
kritike. Ali čisti interesi birokratije za moć deluju daleko preko 
ovih oblasti u kojima potreba za čuvanjem tajni proizlazi iz sa- 
me prirode stvari. Pojam službene tajne specifičan je pronala- 
zak birokratije, i ovo shvatanje, koje se, izuzev u onim speci- 
fično komplikovanim oblastima, ne može opravdati objektivnim 
razlozima, ona brani fanatičnije nego išta drugo« — primećuje 
Weber. 


Polazeći od Marxovog i Weberovog ukazivanja na tajnost kao 
izvor birokratske moći približavamo se odgovoru na treće pitanje. 


Nije teško uočiti da je neobaveštenost mase (građana ili pak 
članova određene organizacije) o radu rukovodećeg tela gotovo 
uvek upravno srazmerna s birokratskom moći toga tela. Nagla- 
šavanjem tajne, u koju je samo ona posvećena, birokratija zau- 
stavlja ispitivačke poglede masa i sebi pripisuje mističnu važnost 
izuzetne društvene misije. U hijerarhizovanim organizacijama 
lestvice društvene značajnosti određuju se stupnjem upućenosti 
u tajnu. Na vrhu hijerarhijske lestvice nalazi se najviša tajna. 


Tako se, već prema vrsti organizacije, uzdižu iznad domašaja 
pojedinaca raznovrsne tajne: državne, privredne, partijske, sin- 
dikalne, sportske ili bilo koje druge tajne. Ponekad, obično suvi- 
še kasno, kroz pocepani veo tajne ugleda se gruba birokratska 
zloupotreba poverenja. 


Ako smo, odgovarajući na treće pitanje, izvor birokratske 
moći otkrili u njenom posedovanju tajne, pitanje koje se savre- 
menom društvu nameće sve glasnije jeste: kako se suprotstaviti 
sve većoj ekspanziji birokratije? Socijalističko društvo — kao 
humanistički projekt slobodne ljudske zajednice — na opas- 
nosti od birokratizacije prirodno mora da reaguje brže i celis- 
hodnije. Da postoje opasnosti od birokratizacije socijalističkog 
poretka, videli su već Marx i Engels, i pozdravili prva iskustva 
Pariske komune — koja su se sastojala u neposrednoj odgovor- 
nosti izabranih predstavnika svojim biračima koji su ih mogli u 
svako doba smeniti, i u ukidanju svih materijalnih privilegija 
izabranih organa. Polemika između Roze Luksemburg i Lenjina, 
vođena 1918, o prvim koracima sovjetske vlasti, kao i niz kas- 
nijih Lenjinovih tekstova, pokazuju da je opasnost od birokratije 
uočena već u prvim časovima socijalističke epohe, 

Obaveštenost najširih masa o svim akcijama rukovodećih or- 
gana, javnost rada svih rukovodećih tela, neposredna kontrola 
i uvid svakog člana u vršenje opštih poslova, sloboda kritike ra. 
da rukovodećih organa i pravo zahteva za njihovo kažnjavanje 
ili smenjivanje u slučaju zloupotrebe poverenja, — sve to ulazi 
u proklamovani program borbe protiv birokratizacije društva. 
I u članovima 34 i 40 Ustava SFRJ veoma je jasno istaknuto ovo 
načelo socijalističkog društva. 

U kontekstu ovog programa uloga svih sredstava javnog oba- 
veštavanja postaje izuzetno velika. Ako je birokratska moć — 
kako Marx ističe — u posedovanju tajne, razotkrivanje tajne, 
tajnog, zatvorenog načina vođenja poslova, znači oduzimanje 
birokratiji osnovnog izvora moći, a time i njene egzistencije. 
Otuda se javnost pokazuje kao pravi neprijatelj birokratije. 

Kako je već na početku istaknuto, javnost će se tretirati kao 
negativni korelat birokratije. 

Ali dok se za birokratiju mogla pretpostaviti veoma visoka 
saglasnost u tome šta je ona, i isto tako visoka saglasnost u 
kritičkom odnosu prema njoj, pojam javnosti dovodi do mnogo 
većih nesporazuma. Oni dolaze otuda što je javnost društvena 
pojava s veoma složenom strukturom, jer predstavlja i politički 
faktor i deo strukture političke organizacije. Najčešće se pod 
javnošću u najširem smislu podrazumeva skup svih građana koji 
izražavaju interes za opšta i zajednička pitanja uređenja dru- 
štvenog života i razvitka društvene zajednice, što podrazumeva 
i pravo i mogućnost učestvovanja ne samo u političkoj aktivno- 
sti i kontroli nego i u državnoj vlasti i društvenom upravljanju. 
Zbog toga javnost pretpostavlja postojanje ne samo osnovnih 
ličnih i političkih demokratskih prava i garantije tih prava, nego i 
praktičku mogućnost da ljudi mogu slobodno izražavati svoje 
misli i svoja osećanja. 

Ovaj napis takođe nema ambicije da strogo definiše javnost, 
niti da ulazi u probleme javnog mnenja, koji su brojni. Za na- 
šu temu dovoljno je da pod javnošću podrazumevamo slobodno 
izražavanje mišljenja svih zainteresovanih građana o svim pita- 
njima koja se tiču društva. I ovakva je definicija dovoljna kako 
bismo mogli da se upustimo u prikazivanje odnosa birokratije i 
javnosti. 

Ako je u birokratiji sadržana racionalnost kao jedna od vred- 
nosti evropske kulture, javnost u sebi sadrži dve druge vredno- 
sti: slobodu i istinu. Sukob između birokratije i javnosti pred- 
stavlja sukob između osnovnih vrednosti savremenog društva. 
To je jedna od centralnih protivrečnosti naše savremenosti. 

Težnja za otkrivanjem istine, i to tako što će ona javno trijum- 
fovati, ideal je javnosti. Zolin glas u Drajfusovoj aferi bio je di- 
van primer ovakvog ideala javnosti. Pored istine koja trijumfu- 
je, tu je i sloboda da se ona izrazi, slobodno ljudsko uverenje 
kojim se ona usvaja i dostojanstvo kojim se ona brani. 

U prvom sukobu ovih vrednosti racionalnost (uzeta u jed 
nom užem smislu kao najuspešniji način da se pronađu sreds- 

tva kojima se ostvaruje cilj) ispoljava se kao efikasnost birokra- 
tije i potiskuje druge vrednosti. To se u raznim historijskim si- 
tuacijama i raznim sredinama događa na razne načine. Od zame- 
njivanja slobodne javnosti fabrikovanom javnošću, propagan- 
dom i drugim sredstvima, od zamenjivanja stvarnog uticaja 
pojedinaca, uticajem raznih političkih ustanova do grube zabra- 
ne svakog ispoljavanja javnosti. 

Jedna od prvih posledica ovog sukoba u građanskom druš- 
tvu bila je politička apatičnost građana. Građanin se uklanja iz 
političkog života u privatni život. Postaje ono što antički pisci 
nazivaju idiotom — čovek koji se kloni političkog života. Tako 
razdvojen na javnu i privatnu ličnost, prepušta čovek bavljenje 
javnim poslovima profesionalnim političarima. On doduše može 
da glasa, ali ne mora da misli — kako primećuje jedan politi- 
kolog, kao što to uostalom čini i njegov predstavnik u parlamen- 
tu koji aklamira unapred spremljene odluke svoje partije, a o 
njihovom značenju najčešće nema ni pojma. 

Celokupna politička struktura parlamentarnih režima bazi- 
ra se na aktivnim vođama i pasivnim masama, koje su samo 
prosti posmatrači političkih zbivanja. 

Da bi izbegao sudbinu građanskog društva, socijalizam reva- 
lorizuje javnost kao politički i društveni faktor. Politička akti- 
vizacija nareda putem slobodne javnosti teži tome da mase ne 
sačinjavaju svetinu, potčinjenu sudbini koju joj određuju vođe. 
Zbog toga se socijalizam mora boriti za dostojanstvo i nezavis- 
nost štampe, radija, televizije i drugih sredstava masovnog oba- 
veštavanja. Ta sredstva ne smeju biti servis birokratije i fabrike 
birokratskog »javnog mnenja«, već tribine slobodnog mišljenja 
i slobodne kritike, moraju biti instrumenti slobodne javnosti. 
Pod slobodnom javnošću ovde podrazumevamo javnost kao op- 
šte pravo u onom smislu kako mu ga pridaje Marx. Suprotno ne- 
kim intepretacijama, koje ovakvo Marxovo shvatanje javnosti kva- 
lifikuju kao liberalističko, smatramo da odstupanje od njega vodi 
ne samo odstupanju od duha socijalizma nego i od osnovnih 
demokratskih tekovina. Uostalom, evo šta je o slobodnoj javnosti 
sam pisao Marx: »Nijedan čovek ne bori se protiv slobode; on 
se u najgorem slučaju bori protiv slobode drugih ljudi. Otuda je 
svaka vrsta slobode oduvek postojala, samo jednom kao posebna 
privilegija, a drugi put kao opšte pravo. Pitanje je tek sada do- 
bilo konsekventni smisao. Ne postavlja se pitanje, da li sloboda 
štampe treba da postoji, jer ona oduvek postoji. Postavlja se pi- 
tanje: da li je sloboda štampe privilegija pojedinih ljudi ili je pri- 
vilegija ljudskog duha?« I Marx sam odgovara: »Kao što svako uči 
da piše i čita, tako i svako mora smeti da piše i čita«. Marxova 
misao je jasna. Sloboda je nedeljiva i neuništiva. Dosadašnja is- 
torija kao borba za slobodu donosila je slobodu kao privilegiju. 
Radi se, međutim, o tome da sloboda bude opšte dobro. Jedan od 
neophodnih uslova za to jest i slobodna štampa. »Slobodna štam- 
pa — pisao je Marx u Rajnskim novinama — jest ono stalno bu- 
dno i otvoreno oko narodnoga duha, ona je otelovljeno povere- 

nje naroda u samoga sebe, rečita veza što pojedinca povezuje sa 
svetom, otelovljena kultura koja materijalne borbe preobražava 
u duhovne borbe i idealizuje njihovu grubu materijalnu formu. 
Ona je bezobzirna ispovest naroda pred samim sobom, a ispo- 
vest, kao što je poznato, ima spasilačku snagu. Ona je duhov- 
no ogledalo u kojem narod opaža samog sebe, a samopromatra- 
nje je prvi uslov za mudrost«. 


Nasuprot slobodnoj štampi Marx slika cenzurisanu štampu 
— koja demorališući deluje na društveni život: »Od nje je ne- 
razdvojan potencirani porok — licemerje, a iz tog osnovnog po- 
roka proističu sve njene ostale slabosti, kojima nedostaje čak 
i mogućnost za vrlinu, proističu njeni gadni — gadni čak i sa 
estetske tačke gledišta — poroci pasivnosti. Vlada sluša samo 
svoj sopstveni glas, ona zna da čuje samo svoj sopstveni glas, 
pa ipak istrajava u obmani da sluša glas naroda, a zahteva i od 
naroda da podržava tu obmanu. Narod sa svoje strane zato pa- 
da delom u političko praznoverje, delo mu političku nevericu, a 
delom sasvim se odvrativši od državnog života postaje privatna 
rulja«. 


Ovakvu štampu Marx naziva podlom i dodaje da se čovek 
još koleba »hoće li reći da je nedostatak razuma nadmašio ne- 
dostatak karaktera ili obratno; da li je bezobličenost nadmašila 
besadržajnost ili obrnuto«. 


Ako se ovako gledanje na štampu, i na javnost uopšte, pro- 
glašava ponekad i ponegde za »truli liberalizam«, pitamo se: šta 
se, to jest kakvo se shvatanje javnosti suprotstavlja ovom >»li- 
beralističkom«? Jedno se shvatanje, jedna ideja realno može pre- 
vazići, ukinuti, samo superiornijom idejom. Ne može se jedno 
shvatanje odbacivati kao liberalističko s pozicija koje su i dej- 
no i istorijski ispod samog liberalizma. Činjenica da su Marxovi 
tekstovi nastali pre više od jednog veka kao kritika ondašnje 
pruske birokratije nije razlog da se oni ignorišu. U borbi za so- 
cijalističku javnost od njih se upravo mora poći. Jer, kakva bi 
to socijalistička javnost bila, koja ne bi od socijalizma zahteva- 
la bar onoliko slobode koliko je Marx zahtevao od pruske Ne- 
mačke pre više od sto dvadeset gudina? 

U idejnom pogledu mislimo da ovde ne sme biti dvoumlje- 
nja. Međutim u praktičkom društvenom životu mogu iskrsnuti 
mnoge teškoće. 


Da birokratskoj moći treba suprotstavljati javnost — javno 
mnenje, s tim će se složiti mnogi. Ali postavlja se pitanje, kak- 
vom javnošću, kakvim javnim mnenjem? Slobodna javnost (u 
apsolutnom smislu) amorfna, neorganizovana, teško da se mo- 
že uspešno suprotstaviti birokratiji, kao ovaploćenju organiza- 
cije. Međutim, organizovanoj javnosti preti opasnost od svoje- 
vrsne birokratizacije, čime se borba za javnost pretvara u svoju 
suprotnost. Ovde vrebaju dve opasnosti. Prva, da birokratija, 
preko cenzurisane štampe i ostalih sredstava masovnog saop- 

štavanja, organizuje svoju »javnost« 1 time ugrozi mogućnost 
slobodnog javnog mišljenja. 

Međutim, cenzurisana štampa teško može da se uspešno iz- 
daje za slobodnu štampu. Cenzura, kao njen znak prepoznavanja, 
ne može sebe da dovede u sklad s javnošću. Pokušaj cenzure 
da se opravda pred javnošću Marx je bespoštedno ismejao, ot- 
krivajući pri tom prirodu svake cenzure: »Cenzura je kritika kao 
monopol vlade; ali zar kritika ne gubi svoj racionalni karakter, 
ako ne deluje otvoreno nego tajno, ako se ne služi oštrim no- 
žem razuma nego tupim makazama samovolje, ako želi da samo 
vrši kritiku, a ne i da je trpi... ?2« Marx dalje ironizira organi- 
zaciju cenzure: »Ne javlja se ni najmanja sumnja, da li cenzor 
može imati naučnu sposobnost da sudi o najraznovrsnijim nauč- 
nim sposobnostima. . . Zašto se onda te enciklopedijske glave ne 
jave kao pisci? Zašto ćute ti iskusni ljudi koji bi poput rimskih 
gusaka mogli da spasu Kapitol? To su veoma povučeni i skromni 
ljudi. Naučnoj publici nisu poznati, ali su poznati vladi«. Marx 
se dalje sarkastično pita: »Koliko genijalni još moraju biti oni 
koji su ih birali?« 

Ali, ako cenzura demaskira birokratsko nastojanje da svo- 
ju »javnost« prikaže opštom javnošću, druga opasnost je prikri- 
venija. Ona dolazi od samostalne štampe kao korporacije, kao 
zanata. Marx je ukazao i na ovu opasnost: »Prva sloboda štam- 
pe sastoji se U tome da ne bude zanat. Piscu koji svoje radove 
snižava do nivoa materijalnog sredstva neka za tu unutrašnju 
neslobodu bude kazna spoljna nesloboda — cenzura«. 

Možda pri savremenoj organizaciji sredstava obaveštavanja 
ova Marxova poruka za deprofesionalizacijom štampe odjekuje 
utopistički. Ali suština je Marxove misli u tome da novinar ne 
treba da bude neko, čija materijalna egzistencija zavisi od toga 
šta će napisati, već da to može biti onaj ko nivo i slobodu svog 
pisanja neće morati da prodaje. Marx je uočio da »samostalna 
štampa« može da se postavi kao zasebna korporacija iznad druš- 
tva, koja nameće svoju volju i svoje interese društvu fabrikuju- 
ći svoje »javno mnenje«. Pod samostalnošću štampe ne sme 
se zbog toga podrazumevati samo njena nezavisnost od državne 
birokratije, već i njena spremnost da bude otvorena tribina svih 
građana, otvorena pozornica za javnu misao svojih sugrađana. 
Jedino tako sredstva masovnih komunikacija postaju elemenat 
neposredne demokratije. 

Protiv ovakvog shvatanja štampe birokratija je oduvek istu- 
pala s paničnim poklicima o nekvalifikovanosti široke publike 
za javno mišljenje, o anarhičnosti i surovosti slobodne štampe. 
I na to je već Marx odgovorio: »Premudri birokrati-praktiča- 
ri, . . ti nasledni zakupci političkog razuma slegnuće ramenima 
i s proročkom otmenošću će napomenuti da branioci slobode 
štampe mlate praznu slamu, budući da je blaga cenzura bolja od 
surove slobode štampe. Mi ćemo im odgovoriti kao što su Spar- 
tanci Spertija i Bulis odgovorili persijskom satrapu Hidarnu: 
Hidarne, savet koji nam daješ nisi odmerio s obe strane. Jer 

jedno što nam savetuješ ti si okušao, ali ono drugo nisi. Ti znaš 
šta je biti rob, ali slobodu još nikada nisi okusio i ne znaš da 
li je slatka ili nije. Jer, da si je okusio, savetovao bi nam da se 
za nju borimo ne samo kopljima nego i sekirama.« 

U Marxovom smislu javnost je značila oružje slobode u bor- 
bi protiv svakog tiranskog i korporativnog duha, sredstvo de- 
birokratizacije društva, putem kontrole najširih masa nad ra. 
dom rukovodećih organa. Ona nije ni amorfna stihija, ni biro. 
kratska korporacija. Ona je instrument neposredne demokra- 
tije uvek otvoren i svima dostupan. Taj isti smisao javnost ima i 
danas predstavljajući najbolje oružje kojim se možemo suprot. 
staviti birokratiji, jer javnost je onaj slobodni plamen kojim se 
topi veo birokratskih tajni i tako nagriza birokratsku moć. 

O NEKIM NEGATIVNIM POJAVAMA 
U DRUŠTVENIM ODNOSIMA 


Stanko Bošnjak 


Socijalizam kao društveni sistem karakteriziraju dva bitna 
konstitutivna elementa: 


a) Stalno rastuća proizvodnja materijalnih dobara na osno- 
vu podruštvljenih sredstava za proizvodnju i stalno povećanje 
materijalnog bogatstva društva i pojedinaca, pod pretpostavkom 
da se proizvodi pravedno raspodjeljuju među članovima društva, 
tako da svi radni ljudi imaju podjednake uvjete za život na danom 
stupnju razvitka zajednice, dok konačno ne budu imali onoliko 
materijalnih dobara koliko im je potrebno. 

b) Drugi konstitutivni element socijalizma jesu takvi društve- 
ni odnosi u kojima će čovjek živjeti životom dostojnim čovjeka, 
tj. biti oslobađan od svakog ugnjetavanja, eksploatacije, pritisa- 
ka i od podređenosti stvarima; takvi društveni odnosi koje će 
ljudi sami racionalno oblikovati i u kojima će upravljati sami 
sobom i procesom proizvodnje. 

To je ono bitno što socijalizam čini socijalizmom. Ako nedo- 
staje jedan od tih elemenata, nema ni socijalizma. 

U razvijanju socijalističkih odnosa naša zemlja učinila je 
mnogo. To se vidi i u sferi materijalne proizvodnje i u sferi dru- 
štvenih odnosa. U materijalnoj izgradnji naše društvo rapidno 
napreduje, vidljiv je brz preobražaj zemlje i relativno brzo po- 
dizanje životnog standarda radnih ljudi. Proizvodnja materijalnih 
dobara usmjerena je na podmirenje svakodnevnih potreba sta- 
novništva i stalno postiže značajne rezultate. 

U pogledu formiranja društvenih odnosa naša zemlja postigla 
je najveći napredak među svim socijalističkim zemljama, jer se 
kod nas intenzivno radi na razvijanju raznovrsnih oblika samo- 
upravljanja, tj. takvih odnosa koji su karakteristični za socija- 
lizam u jednoj od njegovih bitnih komponenata. 


Nakon prve faze kroz koju je naše društvo prošlo iza rata, a u 
kojoj je bilo dominantno administrativno etatističko upravlja- 

nje, došlo je do decentraliziranja društvenih poslova i do demokra. 
tiziranja društvenog života. Zakon o upravljanju poduzećima od 
strane radnika unio je pozitivne promjene u društveni život. 
Rasla je inicijativa radnih ljudi i nastala je slobodnija društve. 
na atmosfera u kojoj su otvorenije izražavana mišljenja o raz. 
ličitim društvenim pitanjima, što je djelovalo veoma osvježava. 
juće na cjelokupni društveni život. Poduzeća i ostali radni kolek.- 
tivi stjecali su sve veću samostalnost u odnosu na upravne or- 
gane, tako da danas imaju velike mogućnosti da samostalno od- 
Jučuju o poslovima i životu kolektiva. Sve je to bez sumnje od veo- 
ma velikog značenja za cjelokupni razvitak našeg društva i samo 
na toj osnovi mogu se dalje razvijati i učvršćivati socijalistički 
odnosi. 

Međutim, i pored niza pozitivnih promjena koje su nastale u 
našem društvu, u praktičkoj realizaciji mjera koje treba da sve 
više osiguravaju socijalističke odnose, dolazi do negativnih po- 
java koje se javljaju u toku samog razvitka i pored najboljih 
želja odgovornih faktora da do negativnih pojava ne dođe. 

Glavna tema našeg društvenog razvitka svakako je samoupra- 
vljanje i ono zaslužuje da bude centralna tema, jer samo ono 
dovodi do društvenih odnosa koji socijalizam bitno razlikuju 
od kapitalizma. 

Međutim, samoupravljanje se može promatrati s dva aspekta: s 
materijalnog i humanog. Samoupravljanje promatrano s materi- 
jalnog aspekta znači da radni kolektivi mogu samostalno raspola- 
gati s određenim materijalnim sredstvima i da mogu utjecati na 
upotrebu zajedničkih sredstava koja se slivaju u društvene fon- 
dove. Promatrano s humanog aspekta samoupravljanje znači 
da radni ljudi stvarno odlučuju o svim važnim pitanjima u svome 
kolektivu i u društvenom životu u cjelini. Kod nas se u novije 
vrijeme akcent stavlja na materijalni aspekt samoupravljanja, 
dok se ovome drugom aspektu poklanja znatno manje pažnje. 


Sigurno je da je za radni kolektiv važno da samostalno ras- 
polaže s određenim materijalnim sredstvima kojima će razvijati 
proizvodnju i sve ostale materijalne elemente koji su od bitne 
važnosti za život članova kolektiva, ali je jednako tako važno 
da se članovi kolektiva osjećaju u njemu ravnopravni i da zajed- 
nički odlučuju o svim bitnim pitanjima. 

Zakon o upravljanju poduzećima omogućava radnim ljudima 
da donose sve odluke u svojim kolektivima, ali im to u praksi 
često nije omogućeno zbog samovolje pojedinaca, pa samouprav- 
ljanje u dosta slučajeva predstavlja formu bez sadržaja. U tim 
slučajevima članovi kolektiva zavise od pojedinih rukovodilaca, 
jer ne postoje efikasne mjere za sprečavanje samovolje pojedi- 
naca i gušenja samoupravnih prava. Tako dolazi do pojave da 
se kolektivi sve više osamostaljuju u odnosu na organe uprave, 
što je svakako veoma pozitivno, ali paralelno s tim dolazi do 
mnogih pojava gušenja samoupravnih prava proizvođača u sa- 
mim kolektivima. Treba dodati da je samoupravljanje u radnim 

Ja garantirano načelima našeg Ustava, pa je tim 


«ganizacijan : Xenia ti 
kt ' ljivo da se tolerira tako često kršenje tih ustavnih 


manje razum 


prava radnika. | m. 
Budući da radni ljudi često zavise od volje pojedinaca u ko- 


lektivu (o tome veoma često izvještava i naša štampa), ljudi 
su nesigurni za svoju materijalnu egzistenciju, pa se suzdrža- 
vaju od kritike štetnih pojava i samovoljnog ponašanja pojedi- 
naca. Opće teškoće prilikom zapošljavanja, te povremena najav- 
ljivanja i stvarna otpuštanja većeg broja radnika u pojedinim 
kolektivima još više potenciraju zaplašenost ljudi, jer bi se u 
slučaju zamjeranja nekome od rukovodećih ljudi u kolektivu 
mogli naći na ulici. Traženje zaštite od strane društva često je 
sporo i vezano s raznim teškoćama, pa se radni ljudi radije 
odlučuju na šutnju. Ovakvi odnosi u kolektivima pokazuju da 
smo još daleko od toga da bi ljudi bili oslobođeni straha i raz 
nih pritisaka i da bi se mogli osjećati kao ravnopravni članovi 
kolektiva, kao upravljači. Radni ljudi u našim kolektivima ne- 
maju pouzdanu, brzu i efikasnu zaštitu ako se suprotstave sa- 
movolji pojedinaca i ako žele koristiti svoja samoupravna pra- 
va. To se vidjelo na primjerima onih koji su se pošteno založili 
za interese društva, a onda su uglavnom bili prepušteni sebi i 
dobili podršku tek onda kad su bili slomljeni. Mnogobrojna 
pisma koja raslni ljudi upućuju višim organima pokazuju koliko 
je ova pojava rasprostranjena. 


Dok u radnim kolektivima ljudi imaju izvjesne mogućnosti 
da utječu na određene odluke, te su mogućnosti manje kad se 
radi o rješavanju društvenih problema koji su vezani za svako- 
dnevni život ljudi. O takvim se pitanjima rješava mimo njih, a 
stanovništvo ne može utjecati na te odluke, iako su one presudne 
za njegov život. Tako se npr. prihvaća bez ozbiljnih analiza i ko- 
mentara ekonomska politika koja već godinama izaziva eko- 
nomsku nestabilnost i koja ljude drži u neizvjesnosti, nesigur- 
nosti i tjeskobi. Ne zaslužuje li to bitno pitanje za život nacije 
ozbiljno kritičko osvjetljavanje, tako da se već jednom postigne 
stabilnost na. ekonomskom području. Javno kritičko raspravlja- 
nje o bitnim poslovima društva ne bi smjelo biti ništa neobično u 
fazi razvijanja samoupravljanja. 


1) Jedan članak objavljen u dnevnoj štampi dobro ilustrira kako na tome 
području postoje ozbiljni problemi. Evo samo nekoliko rečenica iz toga 
članka: »Inspektori rada ističu da i pored operativnih upozorenja s nji- 
hove strane i vrlo određenih stavova društvenih faktora koji su istupili u 
zaštitu prava radnika, u Zagrebu. . mije zabilježen nijedan slučaj da je 
direktor i druga odgovorna osoba pozvan na odgovornost, kažnjen ili odstra- 
njen iz poduzeća zbog. . . namjernog kršenja zagarantiranih prava radnih 
ljudi. - Štoviše, na prste se mogu izbrojiti organi upravljanja i sindikalne 
podružnice koji su istupili u zaštitu dokazanih prava radnika i javno i kon- 
kretno pred cijelim kolektivom pozivali krivce na odgovornost.« (podvukao 
S.B.) (Vidi članak: »Autoritet direktora važniji od ustavnog prava radnika«, 
Borba, 28. II 1965.) 

Želimo li ostvariti samoupravljanje, prvi je zadatak omogućit 
radnim ljudima da stvarno koriste svoja samoupravna prava, a to 
istovremeno znači da treba pronaći etikasne mjere koje će omo- 
gućiti gušenje tih prava, što se dosta često dešava. 

Ovakvim teškoćama u samoupravljanju pridružuje se novi 
faktor: stvaranje takvih društvenih odnosa u kojima sve domi- 
nantnija snaga postaje novac. 

U našem društvu svako poduzeće i ustanova posluju po prin- 
cipu dohotka, tj. koliko tko zaradi toliko će imati. Budući da 
položaj pojedinih poduzeća na tržištu nije i ne može biti jednak, 
jer njihova proizvodnja i prodaja proizvoda zavise od mnogo- 
brojnih faktora, njihov će dohodak biti vrlo različit bez obzira na 
njihov rad i zalaganje. Poznato je da neki kolektivi proizvode uz 
veliku konkurenciju ostalih proizvođača istih roba, dok dru- 
gi imaju monopolistički položaj na tržištu i proizvode robu za 
kojom postoji velika potražnja. Neka poduzeća zavise od uvoza 
sirovina, a druga nemaju takvih teškoća, neka su moderno o- 
premljena, a druga nisu itd. Ima još mnogo faktora od kojih 
zavisi njihovo poslovanje. Prema tome, imeđu kolektivima se 
ne može govoriti o nagrađivanju prema radu, jer njihovi prihodi 
često zavise od slučajnog polozaja pojedinih kolektiva na tržištu, 
bez obzira na rad“. Umjesto da zajednica regulira te odnose i omo- 
gući radnim ljudima da svatko za svoj rad bude podjednako na- 
građen, nagradivanje je prepušteno stihiji, pa nije ništa neobično 
da postoje mnogobrojne anomalije, koje ne samo da ne stimu- 
liraju na rad, nego direktno izazivaju nezadovoljstvo“. Neki ljudi 


2) Kako ponekad izgleda nagrađivanje prema radu neka pokaže ovaj prim- 
jer objavljen u dnevnoj štampi: »Prosječna zarada u rudniku Kostolac iz- 
nosila je prošle godine 26.000 dinara. Od ukupno 2500 zaposlenih, 1400 ruda- 
ra primaio je manje od 25.v00 mjesečno. lnzenjeri su zarađivali oko 50.000 
mjesećno«. 

»U Rudarskom Institutu u Beogradu. . . grupa inženjera zarađivala je 
svakog mjeseca po 190.000 a druga grupa po 117.000 dinara. U Zavodu o- 
voga Instituta šefovi grupa zarađivali su po 190.000,. . . adminstrativni 
službenici i do 97.000 mjesečno. Građevinski tehničar zarađivao je svakog 
mjeseca po 183.015 dinara, tehničar u servisu 118.147 dinara, šofer put- 
ničkih kola 92.000, a daktilografkinja 77.313 mjesečno.“ (Borba, 14. II 69). 

Vjerojatno nije potrebno dokazivati da ova primanja radnih ljudi u o- 
vim kolektivima nemaju nikakve veze s njihovim radom, zalaganjem i do- 
prinosom društvenoji zajednici, nego isključivo zavise od njihova slučajnog 
položaja na tržištu, koje jednima omogućava da sasvim neopravdano i ne- 
osnovano zarađuju velike svote novaca, dok drugi za isti ili čak teži po- 
sao primaju tri ili četiri puta manje. x: igi 

3) Tako npr. čitamo udnevnoj štampi da su službenici banke uputili 
predstavku čak Izvršnom vijeću i još nekim forumima jer su nezadovoljni 
zbog razlika koje postoje u primanjima između njih i služben.ka: ostalih 
banaka. Napominjemo da su te razlike neuporedivo manje od onih koje 
smo naveli u prvom primjeru, pa ipak izazivaju nezadovoljstvo i destimu- 
lranost (Bilješka o tome obajvljena je u Borbi od 22. II 1965.). M X 

Sasvim je razumljivo da dolazi do takvih reakcija, jer ljudi nikada m- 
su bili niti će biti zadovoljni ako postoje veće razlike u primanjima za iste 
ili slične poslove, ali je zato manje razumljivo nastojanje onih koji žele 
da te razlike budu što veće. 

smatraju ovakvu stihiju u nagrađivanju samoupravljanjem, što 
djeluje štetno na društvene odnose. Ovakvo stihijno i nepravedno 
nagrađivanje postepeno će dovesti do toga da će se stanovništvo 
sve više raslojavati prema materijalnim prihodima, što jedno 
socijalističko društvo ne bi smjelo dopustiti. 

Ako neki kolektiv zaradi mnogo više od drugih kolektiva (kao 
što smo vidjeli u navedenom primjeru) ne samo svojim radom, 
nego stjecajem mnogih okolnosti, što se najčešće dešava, onda to 
potiče ostale kolektive da dođu do istih ili sličnih prihoda. Ako 
se ne može na pošten način, može se prevarom. Zato nije rijetko 
da se susrećemo s prevarama u kvantitetu i kvalitetu proizvodnje 


s mnogobrojnim prevarama potrošača i s međusobnim vara- 
njem kolektiva. 


Ako je cilj zarada, a taj cilj je proklamiran, onda su u kolekti- 
vima potrebni ljudi koji će taj cilj moći realizirati, ako je po- 
trebno i prevarom. I tako zakoni tržišta dovode postepeno do iz- 
mjena nekih ljudskih vrijednosti i pored toga što to u širim dru- 
štvenim razmjerima nitko ne želi. U kolektivima su na pojedinim 
mjestima potrebni ljudi koji znaju da se na tržištu snađu na bi- 
lo koji način. Samo će takvi pribaviti kolektivu više sredstava 
i veću korist. Tako sposobnost za »snalaženje« postaje u takvim 
tržnim odnosima vrlina, a poštenje i korektan odnos postaje ma- 
na, htjeli mi to ilh ne, jer korektan i pošten čovjek može samo iz- 
gubiti u takvim tržnim odnosima i poduzeću nanijeti štetu. Ta- 
ko dolazi do pojava da su na nekim mjestima u poduzećima 
poželjniji oni ljudi koji su manje opterećeni moralnim skru- 
pulama. 

Ta jagma za novcem ne samo da se ne suzbija, nego se potiče 
s raznih strana. U društvu je općenito zavladala atmosfera da 
treba zaraditi što više novaca sa što manje napora. Zato su gra- 


4) O tim pojavama također nalazimo podatke u dnevnoj štampi: »Nedavn) 
provedena anketa u dobojskom kotaru otkrila je da se na radnim mjesti- 
ma gdje se rukuje društvenom imovinom danas nalaze 504 osobe koje su 
ranije bile kažnjavane jednom ili više puta zbog krivičnih djela. Anketom 
su uglavnom bile obuhvaćene osobe na mjestima direktora, komercijalnih 
šefova, blagajnika, šefova računovodstva i trgovačkih putnika. . .« 


»Ne treba shvatiti da se nije ništa radilo da se tome mnoštvu kažnja- 
vanih onemogući zapošljavanje na mjestima gdje se rukuje društvenom 1- 
movinom. Česti su bili sastanci organizacija SSRN, Saveza komunista, op- 
ćinskih i kotarskih skupština. Međutim, kad god je radnim organizacijama 
skretana pažnja na tu pojavu, stizao je uvijek isti odgovor: da se bez njih 
ne može, da su to stručne osobe«. pai 


>Ali izvršen je uvid i u stručne kvalifikacije svih takvih osoba i gr 
vena je sasvim druga slika. Naime, od njih 504 nižu stručnu spremu ia 
njih 450, srednju 45, a višu i visoku svega 9 osoba. Dakle, ne radi se o : 
kakvim stručnjacima, nego upravo me o ljudima koji imaju sam 
osnovnu školu. . .« (Borba, 18. VII 1964.). : si 

Dakle, sve se ovo dedava usprkos nastojanju vodećih ada kaja 
kih snaga da do toga ne dođe. Nije ni čudo da se to ipak dešava, eno 
te i novac imaju veliku snagu i ne priznaju ni moral ni utjecaj dru 
političkih organizacija. 

đani izloženi mnogobrojnim prevarama i ucjenama od strane 
pojedinaca ili kolektiva kada im je potrebna njihova usluga ili 
pomoć. Težnja za novcem ne zna ni za kakve prepreke i senti- 
mentalnosti. Ona sobom donosi grubost i često dovodi do ne- 
humanih situacija. Ono što se dosad smatralo normalnim u ljud- 
skim odnosima ne može se više postići bez novca. Ljudske odno- 
se i ljudski tretman na mnogo mjesta može očekivati samo onaj 
tko ima novaca i tko posebno plaća. Niz stvari koje su čovjeku 
ranije činjene zbog čovjeka samoga sada će biti učinjene samo za 
novac“ Težnja za stranim novcem također je velika, još veća 
nego za domaćim, koji se čak i službeno omalovažava, pa nije 
čudo da dolazi do nevjerojatnih pojava i deformacija." Iako se 
mnogobrojne negativne pojave svakodnevno manifestiraju kao 
posljedica robno-novčanih odnosa, postoje teze prema kojima 
robno-novčani odnosi u socijalizmu ne izazivaju loše posljedice 
u društvenim odnosima. Karakteristika je tih teza da protivurječe 
društvenoj praksi i predstavljaju nekorisno samozavaravanje. 


Ponekad se misli da su negativne pojave izolirane i da pred- 
stavljaju samo lošu primjenu dobrog privrednog sistema, me- 
đutim, oni koji žive životom tzv. obična čovjeka, bez ikakvih pri- 
vilegija, vide da tih pojava ima previše, a da bi bile samo loša pri- 
mjena dobrog privrednog sistema. Takvih loših pojava bit će sve 
više ako i dalje budemo insistirali na stavovima koji se iznose na 
raznim područjima društvenog života, a od kojih kao primjer 
navodimo jedan s područja zdravstva, koje je zaista opterećeno 
nizom deformacija baš u odnosu prema ljudima, a koje (defor- 
macije) treba pripisati u prvom redu sistemu financiranja: 
»Zar je to komercijalizacija ako su zdravstveni radnici zainte- 
resirani i trude se da što ekonomičnijim radom ostvare veći 
dohodak svoje ustanove, ojačaju fondove i nastoje da ostvare 
veće lične dohotke i osiguraju kvalitetan rad. . . Nije rijetka po- 
java da pojedini kritičar novog sistema financiranja povezuje 
stjecanje dohotka ustanove i raspodjele prema radu s etičkim 
načelima zdravstvenih radnika, tvrdeći da ovi principi nisu u 
skladu s etičkim normama. Taj pseudohumanizam može da 
bude vrlo opasan, naročito ako se propagira među mlađim zdrav- 
stvenim radnicima, jer demobilizira i otupljuje osjećaj društve- 
ne odgovornosti.« (Moma Marković: O prigovorima »komerci- 
jalizacije« i »dehumanizacije« zdravstva, Borba, 27. XII 1964.). 


5) Npr. često se dešava da i stari ljudi u mirovnim domovima mogu oče- 
kivati ljudski tretman (npr. da im se očisti soba ako su bolesni) samo ako 
to posebno plate. U bolnici će bolničarka donijeti čašu vode nepokretnom 
bolesniku ako on to posebno plati Ponekad treba platiti liječniku da bi 
čovjek uopće mogao doći u bolnicu (iako je socijalno osiguran) itd. 

6) Poseban interes izazvala je kod naših građana vijest u dnevnoj štampi 
da na našim brodovima koji su uključeni u turistička putovanja u inostran- 
stvo, naši građani ne mogu dobiti kabine za vrijeme kružnih putovanja, jer 
su te kabine rezervirane samo za strance koji plaćaju stranom valutom, Ako 
je i zbog dolara — previše je! 

Zar se iz ovog citiranog stava ne bi mogao izvući zaključak da 
je humanizam ako mlade zdravstvene radnike prisiljavamo da 
u prvom redu misle na novac i na zaradu, dok je insistiranje na 
brizi za ljude i njihovo zdravlje pseudohumanizam, da je dru- 
štveno opasno i destruktivno ako mlade zdravstvene radnike 
upućujemo na to da njihova prva briga treba da bude čovjek 
i njegova dobrobit, jer to demobilizira i otupljuje osjećaj dru- 
štvene odgovornosti, a da je društveno konstruktivno i pove- 
ćava osjećaj društvene odgovornosti ako zdravstvene radnike pri- 
siljavamo da misle u prvom redu na lične dohotke i fondove 
poduzeća. 

Svima onima koji su čitali Marxove radove poznato je da je 
on prije 120 godina pisao o tome, kako je čovjek u kapitalizmu 
sva svoja fizička i duhovna osjetila zamijenio osjetilom posje- 
dovanja i na taj način sveo sebe kao čovjeka na apsolutno siro- 
maštvo. Uviđajući taj ponižavajući položaj čovjeka, Marx ple- 
dira za čovjeka bogatih i raznovrsnih potreba i za takve društve- 
ne uvjete i odnose koji će mu omogućiti da razvija sve svoje spo- 
sobnosti i potrebe, dakle, da se razvija kao cjelovito društveno biće 
i da ne bude sveden samo na jedan svoj fragment. Ako prihvati- 
mo tu tendenciju da sve treba podrediti tome da zaradimo što 
više novaca, a ta tendencija je prisutna u svakodnevnom životu, 
onda ćemo ponovo doyesti čovjeka u položaj da bude rob stvari, 
a »novac je stvar u eminentnom smislu« (Marx) i da se ponovo 
svede na apsolutno siromaštvo potreba. No, bez obzira na to što 
je Marx o tome pisao, loše posljedice ovakvih robno-novčanih 
odnosa osjećamo u svakodnevnoj praksi. 

Podređivanje ljudskog interesa novcu ima svoje neminovne 
posljedice. Pohlepa za novcem velika je ako joj se jednom otvo- 
re putovi. To je iskustvo stoljeća, a ljudi se još nisu promijeni- 
li niti će to uskoro učiniti. Zato je društvo obavezno da organi- 
zirano djeluje u pravcu podržavanja svih onih pozitivnih tenden- 
cija koje idu za formiranjem što ljudskijih odnosa, ali ne samo 
pomoću parola, nego i u svakodnevnoj praksi. Ako se to ne či- 
ni stalno i organizirano, humani odnosi neće se formirati sami 
po sebi, pogotovo ne tamo gdje je glavna snaga postao novac. 


Socijalizam između ostalog znači i dobar materijalni život. 
Svi su ljudi za to da se postigne što brže povećanje životnog 
standarda, da se svi što prije izvuku iz materijalne bijede. Ali 
to ne treba činiti tako da zbog tog materijalnog faktora zapo- 
stavimo ostale ljudske vrednote. 

ko*kok 


Kako izgleda nagrađivanje prema radu sa stanovišta kolek- 
tiva to smo ukratko već naveli. Razmotrimo još kako ono izgle- 
da unutar pojedinačnih kolektiva. U radnim organizacijama stvo- 
reni su također takvi odnosi koji stimuliraju težnju za novcem. 
Favoriziraju se takvi oblici nagrađivanja koji stvaraju sve ve- 
će razlike među ljudima. Stvoreni su neki »sistemi« ocjenjivanja, 
procjenjivanja, mjerenja i bodovanja ljudi kao da su ljudi pred. 

meti, što izaziva gloženje i netrpeljivost u radnim kolektivima, 
jer velike razlike u nagrađivanju uvijek i svagdje dovode do ne- 
zadovoljstva i loših odnosa među ljudima. Trebalo bi da bude 
sasvim obrnuto, da se ljudi tretiraju na način koji im neće stal. 
no stavljati do znanja da rade manje ili više vrijedan posao (pri 
čemu se i oni osjećaju manje ili više vrijedni kao nosioci tih 
poslova), nego tako da se svi društveno korisni poslovi tretiraju 
na jednak način, kao jednako vrijedni, a u materijalnom pogle. 
du sa što manje razlika, jer velike razlike ne stimuliraju radne 
ljude i pored svih uvjeravanja koja čujemo s raznih strana. 

Kako možemo očekivati od mladih ljudi da podjednako pri- 
hvaćaju sve poslove, kad im društvo svakodnevno pokazuje da 
ni ono ne smatra te poslove jednakima, nego ih stalno vrednu- 
je i klasificira i stalno nekim nosiocima tih poslova stavlja do 
znanja da rade manje važan, manje značajan, manje stručan po- 
sao itd. Ako je već tako, onda se ne bismo smjeli zgražati nad 
mladim ljudima koji pri izboru zvanja i poslova kalkuliraju 
gdje će više zaraditi i neće prihvatiti sve ono što im se nudi, i 
ne bismo se smjeli čuditi da ponovo dolazi do stvaranja sve 
veće razlike između umnog i fizičkog rada. 


Mnogo spominjani princip nagrađivanja prema radu u ko- 
lektivima (koji zapravo nikada nije jasno definiran) pridonio 
je stvaranju još većih razlika među poslovima, ljudima i pri 
hodima nego što su do nedavno postojale. Ukoliko se desi da 
nekoga u njegovoj kategoriji posla nagrade više od drugih rad. 
nika ako se više napreže, onda se opet radi o onom vrlo starom 
principu nagrađivanja u početku ovoga stoljeća, pomoću koje- 
ga se nekada željelo uvećati proizvodnju, koristeći ljudsku po- 
hlepu za novcem. 


Socijalističko društvo ne može i ne treba da se odrekne ulo- 
ge regulatora koji će osigurati da se u praksi oživotvori naj- 
pravedniji sistem nagrađivanja koji će ići za tim da razlike u pri- 
hodima budu manje, jer svi ljudi treba da žive ljudskim životom. 
Uostalom, znatne razlike u materijalnim primanjima i bogatstvu 
oduvijek su u ljudskom društvu bile uzrok mnogobrojnih prob- 
lema. Na žalost, na takvim razlikama se sve više insistira. Tako 
npr. jedan politički radnik kaže: »Mislim da moramo obraču- 
nati sa svim uravnilovkama. I to na najširem nivou, bilo u ko- 
lektivu, bilo u odnosu na kolektive. . . Idemo u jednu protiv- 
rječnost: manuelni radnik je na radnom učinku, a mozak(!) je 
na radnom vremenu. Ove intelektualne kapacitete, bez kojih 
nema stvarne produktivnosti rada, moderne proizvodnje, ni re- 
volucije u tehnologiji, moramo prebaciti na učinak, na odre- 
đenu zavisnost od stvorenih rezultata.« (Stane Kavčić, Vjesnik, 
6. XII 1964). Apstrahirajmo za sada od ovog neobičnog stava 
da je čovjek samo sredstvo da se postignu određeni rezultati i 
da čovjeka treba staviti u zavisnost od proizvodnje stvari. U ovom 
stavu karakteristična je zabrinutost zbog uravnilovke. Međutim, 
u vezi s uravnilovkom treba reći, prvo, da ona nije nikada m! 

postojala u našem nagrađivanju i drugo, da su ljudi mnogo 
zadovoljniji kada su razlike u nagrađivanju manje, a manje su 
zadovolini kad su te razlike veće. U to se zaista nije teško uvje- 
riti. Tako se npr. može vrlo lako zamisliti da bi radni ljudi bili 
stimulirani za rad kad bi se nagrađivanje u pojedinim kolekti- 
vima kretalo u rasponu npr. 1:3, a teško je zamisliti da će biti 
stimul.rani ako je taj raspon 1:10 ili još veći. Osim toga, nije 
vjerojatno da bi ovako velike raspone kao što danas postoje 
odredili na svoju štetu (kad bi mogli stvarno odlučivati o ras- 
podijeli u svojim kolektivima) upravo oni koji stvaraju vrijed- 
nost i za koje se tvrdi da ne smiju biti odvojeni od plodova svoga 
rada. Velike razlike u nagrađivanju ne samo da nisu stimulativne, 
nego, kako je istaknuto na VIII kongresu, ponegdje stvaraju i 
političke probleme i ne mogu se ničim opravdati, a najmanje 
Marxom. 


Kada bi radni ljudi dobivali podjednake nagrade za svoj rad 
i kad ne bi vladao princip da će svatko imati onoliko koliko 
uhvati na tržištu, tada bi otpale mnoge negativne pojave koje 
su ovdje spomenute. 


Međutim, mi smo novac stavili u prvi plan i ugurali ga kao 
posrednika između ljudi, pa to nužno nosi sobom niz negativnih 
posljedica. Zaokupljeni tečnjom za zaradom mi smo zaboravili 
na mnoge bitne stvari. Tako npr. kod nas već godinama malo 
koga interesira to što u našoj zemlji ima još nekoliko milijuna 
nepismenih ljudi. O tome se uopće već dugo ne govori i ne piše. 
Područje prosvjete dobrim je dijelom zapostavljeno, što se naj- 
bolje vidi po odnosu društva prema prosvjetnim radnicima. 


Ovakva orijentacija u društvenom razvitku u kojoj je novac 
glavni posrednik između čovjeka i čovjeka i dominantna snaga 
u društvu, sve više svodi bogatstvo čovjekove ličnosti na jedan 
njen dio. Čovjek sve više postaje sebično biće koje se malo in- 
teresira za druge ljude. Za kolektiv nije mnogo vezan, jer se u 
njemu još ne osjeća kao ravnopravan član. Čovjekove veze sa 
zajednicom postaju labavije, jer se i u taj odnos uvlači novac 
kao posrednik." Umjesto integriranog društva formiraju se od- 


nosi u kojima sve dominantniji postaje lokalni interes, zavist i 
šovinizam. ' 


Možda ovakvi ekonomski odnosi koji se sada razvijaju (slo- 
vodno vladanje zakona tržišta) pridonose bržem razvitku proiz- 
vodnje i porastu materijalnog standarda, ali oni istovremeno 


T) Ovo se može ilustrirati npr. odnosom društva prema djeci. Prema služ- 
benim podacima u 1962. godini ljetovalo je u dječjim ljetovalištima preko 
60.000 djece u SR Hrvatskoj. U 1964. godini broj korisnika tih ljetovališta 
bio je tri puta manji. Očito je da sada šalju djecu na ljetovanje samo oni 
koji imaju novaca, a tko nema novaca taj djecu mora ostaviti kod kuće. 
A da mnogi nemaju novaca za tu svrhu pokazuje ovo golemo smanjenje 
U roku od dvije godine. od kada su ukinuti fondovi iz kojih je financirano 
ljetovanje djece. 

izazivaju niz negativnih pojava koje se sasvim nepotrebno in- 
filtriraju u velike rezultate koji su do sada postignuti. 

Sigurno je da je teško pronaći najbrže i najbolje putove koji 
će dovesti do toga da se naša zemlja izvuče iz zaostalosti i da se 
svrsta među visoko razvijene zemlje i da razvije takve odnose 
o kojima su maštale generacije. Robno-novčani odnosi nisu je- 
dini put za razvitak društva. Koji su to mogući putovi može 
proizaći iz stalnih istraživanja i razgovora. Oni treba da budu 
posvećeni zajedničkim ciljevima: samoupravljanju, pravednoj 
raspodjeli materijalnih dobara, integraciji društva i društvenim 
odnosima koji neće biti podvrgnuti birokratskoj samovolji niti 
će biti deformirani vladavinom novca nad ljudima. 

REVOLUCIONARNA SVIJEST I DRUŠTVENI PRIVILEGIJ 


Josip Marinković 


»Veza i poznanstvo« je izraz kojim se kod nas uobičajilo 
nazivati ne bez izvjesne satiričke note, po svom podrijetlu razli- 
čite oblike društvenog privilegija. Značaj njenog utjecaja me- 
đutim i političke implikacije koje praksa tog fenomena ima u 
društvenom životu daleko prelazi benignu satiričnost sadržanu 
u njenom naslovu. Ona prijeti da preraste u fenomen o čijim bi 
posljedicama bilo vrlo štettfo imati bilo kakvih iluzija. 


Protekcija kao društveni fenomen nije svagdje jednako zna- 
čajna i ne nosi u sebi uvijek jednake opasnosti za društvo u 
cjelini. Ona se u prvom redu vezuje za oblike društvenih struktu- 
ra u kojima dominira društveno vlasništvo nad sredstvima za 
proizvodnju pa dakle i društvena kontrola nad različitim obli- 
cima javnog djelovanja. Protekcija naime ima smisla jedino 
onda ako se ukazuje na teret društva, a ne na teret onoga koji 
protekciju dijeli. Pogodnost koja opterećuje samo onoga koji 
je drugima ukazuje, a ne društvo u cjelini i nije u stvari protek- 
Cija, nego naprosto lični ustupak ili poklon. Fenomen protek- 
cije stoga pretpostavlja društveno vlasništvo. 


Protekcionaštvo* će dakle biti opasnost koja ne prijeti sva- 
koj društvenoj situaciji jednako već samo onima gdje bilo 
vlasništvom, bilo nekom drugom pogodnošću raspolaže funk- 
cionar kojem oni sami ne pripadaju. Kako u uvjetima društve- 
nog vlasništva dominiraju takve situacije, mogućnosti će pro- 
tekcionaštva u socijalizmu biti to izrazitije. 


* Postoji mišljenje da se protekcionaštvo uvuklo u naše društvo preko 
Patrijarhalnih veza, čiju čvrstinu nije mogla razbiti niti nagla indus- 
trijalizaćija. Tako unutar sve više urbaniziranih odnosa žive i dalje pat- 
rijarhalne relacije kao anahroni dokumenti već otrcane »vjekovne zaosta- 
losti“. Ovo mišljenje, mada u jednom užem kontekstu, zastupa i dr I. Ku. 
vačić u svom radu: »Socijalizam i patrijarhalnost«. Patrijarhalnost odnosa 


u našem društvu odumire. Za praksu protekcionaštva to se međutim ne 
može reći. 

Opasnost koju praksa protekcionaštva donosi sa sobom je 
višestruka: Ona predstavlja oblik izigravanja ravnopravnosti 
građana, nosi u sebi elemente prikrivene eksploatacije, pretvara 
se u princip nove društvene diferencijacije i predstavlja specifičan 
oblik ljudskog otuđenja. Ravnopravnost je građana zakonom 
ustanovljena i garantirana. Protekcija se međutim može zbiti 
jedino onda, ako pojedinac ostvari svima zakonski jednako 
dostupni cilj tako, što putem svojih »veza« s funkcionarom koji 
o tome u ime društva odlučuje, eliminira sve ostale aspirante. 
Protekcije nema za sve, nego za neke. U suprotnom, ona bi bila 
besmislena. Njena afirmacija pretpostavlja masu, koja će biti 
lišena izvjesne pogodnosti u korist odabranog protekcionaša. 
Privilegij koji se ukazuje u vidu protekcije bio bi bespredmetan, 
kad se njime ne bi izigravali pravo i interesi većine. Činjenica se 
privilegija time bazira na izvjesnoj podmuklosti: ostvaruje se 
zahvaljujući iluziji o jednakosti i ravnopravnosti onih koji 
aspiriraju. Protekcija se tako prezentira kao zavjera protiv bez- 
azlenih. No, ne samo protiv njih! Ona je ujedno i zavjera protiv 
etičke biti socijalizma: zavjera protiv jednakosti. 

Privilegij ima u svojoj biti čisto poslovni karakter. Ta nje- 
gova značajka osobito dolazi do izražaja u situaciji gdje domi- 
niraju robno-novčani odnosi. Čak štaviše, može se reći da se 
stanovite protekcione usluge u naročito pojednostavljenim među- 
ljudskim relacijama pretvaraju u sasvim očitu, praksom ustanov- 
ljenu, novčanu sumu (tzv. »Plavu kovertu«). Bilo bi međutim 
krivo misliti da se samo onaj ustupak koji se direktno naplaćuje 
u kažnjivoj formi mita može smatrati protekcionaštvom. Stan, 
što ga netko privilegiran dobiva putem veza, vrijedi određenu 
količinu novaca koju svatko drugi, neprivilegiran, mora odradi- 
ti, ukoliko svojim radom uopće može doseći takvu vrijednost. 
Za sam problem međutim nije odlučno, da li je protekcijom 
dobiveni ustupak novčano značajne ili beznačajne vrijednosti, 
radi li se samo o ulasku preko reda, dok drugi čekaju, o nekoj 
značajnoj deviznoj povlastici ili visokoj stipendiji. Bitno je 
ustanoviti kakvog je podrijetla ono što se protekcijom ustupa 1 
zbog čega se to čini. 


Protekciju može ukazati samo onaj koji raspolaže nekim dru- 
štvenim dobrom, stečenim radom sviju. Takav društveni fun- 
kcionar daje protekciju u očekivanju da će mu se udijeljeni pri- 
vilegij na neki način vratiti. Kad upravitelj bolnice nađe mjesto 
za uvaženu osobu, pošto ga nije mogao naći za Imnogo nevažnih, 
onda on to čini očekujući da će mu usluga na neki način biti 
uzvraćena. Privilegij međutim, koji se nekome ukazuje, ide na 
račun društva. Uzvraćanje privilegija — ukoliko se radi o prostoj 
novčanoj nagradi — ide opet na račun društva. Protekcionaštvo 
tako postaje vid jednog sasvim osobitog prometa, prometa pro- 
tekcionim uslugama. Ono međutim što se takvim proimetanjem 
stavlja u tržišni odnos jesu materijalna dobra, pogodnosti 1 
Situacije, stvorene društvenim radom sviju. U tržišnom prometu 

protekcionih uloga ta se društvena dobra pretvaraju u izvjesnu 
dobit za pojedinca. Tuđi se rad tretira praksom protekcije kao 
lična svojina. On se prisvaja. Privilegij tako u svom prakticira- 
nju postaje oblik iskorištavanja tuđeg rada. On se pretvara u 
prikriven oblik eksploatacije, eksploataciju u ilegalnosti. 

Robno-novčani vid odnosa na tržištu daje, kao što smo vidjeli, 
takvoj prikrivenoj eksploataciji uočljiv i izmjerljiv novčani iz- 
gled.* No istovremeno postojanje društvene intervencije na 
tržištu mogu dati prilike i za jedan osobit vid korištenja pri- 
vilegija koji se sastoji u tome da istu količinu novaca protekcio- 
naš putem svojih osobnih veza može pretvoriti u mnogo vred- 
niju količinu robe, nego što to može učiniti netko tko je lišen pro- 
tekcionih veza. Ista se količina novaca posredstvom protekcije 
pretvara u različite vrijednosti. Novac u rukama protekcionaša 
vrijedi više nego u rukama onoga, koji je lišen protekcionih 
veza. Protekcija tako dobiva i svoj vanjski izgled u količini ma- 
terijalnih dobara kojima netko gospodari, a stvaranje protek- 
cionih veza i njihovo unovčavanje postaje praksa koja svojim 
efektom nadilazi samu vrijednost rada. 


Prometanje protekcionih usluga pretpostavlja da oni koji ih 
sebi uzajamno dodjeljuju stoje u nekoj relaciji. Protekciju uka- 
zuje funkcionar, a on to čini očekujući neki uzvrat kojem se mo- 
že nadati jedino opet od nekog drugog funkcionara. Ne nazivam 
protekciju tek slučajno »vezom«. No »veza« predstavlja ujedno i 
isključivost, selekcioni princip koji se primjenjuje prema svim 
ostalima, onima »bez veze«. U praksi protekcije dakle ljudi se 
razlikuju po principu snage i utjecaja svojih veza. Utjecajnost 
»veze« formira tako novi princip društvenog razlikovanja za 
koji smo nastojali pokazati da je i imovinski, pa će se tako 
očitovati ne samo kao princip diferencijacije na osnovu društvene 
utjecajnosti, nego ujedno na osnovu imovinskog razlikovanja. 
Za humanističko shvaćanje neće pri tom biti bitno u kakvom 
numeričkom odnosu stoje pojedinci s privilegijima prema oni- 
ma koji ih nemaju. Dovoljno je da oni postoje, pa da humanizam 
ljudskih relacija bude doveden u pitanje. Ipak međutim treba 
uočiti da u hijerarhijskom principu zasnovanom na jačini druš- 
tvenih veza, oni koji bi se nalazili na dnu takve društvene skale, 
lišeni bilo kakve protekcije po samoj logici stvari predstavljaju 
veliku većinu. U protivnom bi i sam privilegij postajao besmislen, 
mada bi još uvijek bio nehuman. Oni dakle, što u svakoj protek- 
ciji bivaju izigrani, koji se bezazleno natječu, dok je natječaj već 


* Već ova svakom uočljiva činjenica ukazuje na to da je nemoguće svoditi 
Činjenice protekcionaštva na patrijarhalnu idilu, Osim toga oblici privi'e- 
Eiranosti, i kada imaju svoj osnov u patrijarhalnoj povezanosti, gube u 
novim uvjetima društvenog vlasništva svoju tradicionalnu, na sentimental- 
nim vezama zasnovanu benevolentnost, konstituirajući se u potpuno pos- 
lovni odnos. Ta poslovnost izravnava je sa svim ostalim, drugačije moti- 
Viranim oblicima privilegiranosti, pretvarajući patrijarhalnost tek u jedan 
Od mogućih povoda za stvaranje protekcionog odnosa. 

davno unaprijed odlučen, i čekaju u predvorjima, dok drugi 
prolaze mimo njih bez čekanja, oni protiv kojih se protekcija 
na podmukli način urotila, predstavljaju većinu, tj. stvaraoce 
društvenih dobara od kojih ih praksa privilegija udaljuje. 

Situacija preko koje se može ostvariti privilegij sadržana je 
u društvenoj funkciji. Etička izdvojenost prestaje biti etičnom u 
svojoj naplativoj formi. Osvajanje položaja u društvu koji omo- 
gućava stvaranje protekcionih veza i njihovo korištenje postaje 
mamac sitnovlasničkom malograđanskom mentalitetu, što se 
reflektira kao pritisak svim oblicima društvene izdvojenosti, ko- 
ji mogu u tom pogledu pružiti bilo kakve šanse. Društvena funk- 
cija se time pretvara u karijeru. Ono što Marx govori o ulozi 
novca počinje u potpunosti vrijediti za ulogu karijere. 

Karijerizam kao nepoštedna borba za položajem putem pro- 
tekcionaštva postaje adekvat ne manje nepoštedne borbe za 
profitom i novcem, što je osnova otuđenosti čovjeka u kapitaliz- 
mu, adekvat primjeren uvjetima društvenog vlasništva. Prak- 
sa intervencije i protekcije ne samo da prijeti političkoj i eko- 
nomskoj ravnopravnosti, nego u odnose među ljudima unosi 
nove oblike otuđivanja. Između čovjeka i njegova prava pojavlju- 
je se »veza« kao doduše ilegalan, ali zato ne manje zbiljski fak- 
tor ostvarenja tog prava. 

Društvena se potreba čovjeka za čovjekom pretvara u pro- 
ces ostvarivanja veza, što oduzima neposrednosti ljudskih kon- 
takata njihovu humanu sadržinu. Osobiti vid takvog otuđivanja 
predstavlja karijerizam kao proces napredovanja u hijerarhiji 
društvenih funkcija preko kojih se osvaja određeni društveni 
status. U vidokrugu i potrebi čovjeka pri njegovu proboju do 
karijere pretaču se ljudi i ideali u sredstva preko kojih se us- 
pinje u svom društvenom utjecaju. »Čovjek je čovjeku karijera«, 
kako to u svom »Budilniku« na satiričan način karakterizira 
Vlada Blatović-Vib. Činjenica se protekcionaštva u svim svojim 
manifestacijama očituje kao oblik nagrizanja onoga, što je so- 
cijalističko u socijalizmu: njegova etičkog smisla. 


No, da li je sama činjenica protekcije neizbježna? 


Protekcioni položaj može biti ustanovljen u samoj strukturi 
društva. Strukturi našeg društva on je direktno suprotan. Pro- 
tekcija je prema tome protuzakonita. Ipak ona postoji i održava 
se u folklornom shvaćanju kao pesimistička parola: »Protekcije 
je uvijek bilo i uvijek će je biti«. No, isto tako možemo reći da 
je i ondje gdje je privilegij bio zasnovan u samoj društvenoj 
strukturi bilo uvijek ljudi koji ga nisu prihvaćali, ili su se nji 
me služili, da bi ga rušili i ostvarili takve odnose, koji bi se 
zasnivali na ljudskoj ravnopravnosti. Privilegij je bilo mogu- 
će ne prihvatiti ondje gdje je bio legalan, kao što ga je pogotovu 
moguće prihvatiti i ondje gdje je ilegalan. Historijat revolucio- 
narne svijesti to svjedoči. Njegova je praksa u krajnjoj liniji 
zavisila od prihvaćanja ili odbijanja privilegirane situacije. 
Ako dakle u društvenoj strukturi legitimne privilegiranosti ona 

nije uvijek neizbježna, zašto da je smatramo neizbježnom u druš- 
tvenoj strukturi gdje je njena pojava ilegalna? Zar je malen 
broj takvih koji odbijaju praksu intervencija i protekcija? Ne- 
ma li u tom pogledu dovoljno primjera? 

Praksa protekcionaštva dakle nije neizbježna. Ona zavisi od 
etičke svijesti onog koji je u situaciji da je provodi u praksu. 
Privilegij se ne može afirmirati bez odluke za nj. I upravo bi 
stoga bilo iluzorno misliti da bi se on bilo kojom administra- 
tivnom i organizacionom mjerom samom po sebi mogao onemo- 
gućiti. Svaka se mjera uperena na likvidaciju protekcionaštva 
može i sama pretvoriti u instrument protežiranja, u novu mo- 
gućnost ukazivanja i prihvaćanja privilegija. 

Ni samoupravljanje samo po sebi još ne može biti nikakav 
garant ukidanju prakse takvog odnošenja. Štaviše, ono može 
dovesti do grupne i regionalne privilegiranosti, a da pri tome 
ne isključi individualnu formu koju smo opisali. Proklamacija 
borbe protiv privilegija može postati princip organiziranja no- 
vih. Kada bi i uspjelo nekom društvenom mjerom osujetiti sva- 
ku mogućnost odluke za privilegij, negirala bi se time ujedno 
i svaka mogućnost etički vrijednog društvenog angažmana. 
Društveni angažman ima svoju etičku dimenziju, i nema postup- 
ka koji bi intimu ovog etičkog određenja mogao u bilo kom 
smislu dekretirati. Konačno, nikad neće biti moguće predvidjeti 
sve one načine u okviru kojih se etička svijest nosilaca društve- 
ne funkcije može odrediti za ili protiv privilegiranosti. Budući da 
je pitanje privilegija i protekcije u svojoj biti etičko, ono se mo- 
že razriješiti jedino u toj sferi. 

Misliti da bi se pukim organizacionim zahvaćanjem i dekre- 
tiranjem mogla prevladati praksa protekcionizma i privilegija, 
počiva na prešutnoj pretpostavci da humanost ljudskih odnosa 
može proizići kao automatski produkt izvjesne društveno-eko- 
nomske situacije. Međutim sam mehanizam podruštvovljenih 
proizvodnih snaga po sebi ne može još ostvariti humane ideale 
čovjeka, jer su oni u prvom redu u njemu samome usidreni. 
Njih je potrebno kreirati, i to ne jednom za svagda, nego uvijek 
ponovo, i kao svaki kreativni akt oni zahtijevaju stvaralačku 
mogućnost čovjeka, rizik odluke i odgovornost. Humanistički se 
odnos ne nasljeđuje, nego se mora uvijek ponovo osvajati. Re- 
volucionarna je svijest nosilac tog stvaralačkog akta, koji se 
nastavlja i po samoj đdijalektičkoj biti svoje prirode mora se 
nastaviti u revolucionarnosti svoje jezgre. Kad bi jednom bila 

ovršena, revolucionarnost bi još egzistirala jedino kao školski 

predmet satova historije, a društvena bi karijera doista pre- 
zentirala najveći domet revolucionarne svijesti. Borba protiv 
svakog oblika privilegiranosti, ma koliko da njen ishod nosi u 
sebi odlučnih implikacija za sudbinu društva, ostat će i dalje u 
svojoj krajnjoj liniji zavisna od etičke svijesti. Dilema koju 
smo iznijeli i od koje u odlučnoj mjeri zavisi sudbina humanih 
odnosa može se odlučiti jedino etičkom kulturom, snagom od- 
uke istinske i neugasive revolucionarnosti. 

O RUTINIZACIJI ŽIVOTA 


Ivan Kuvačić 


Ritam života odvija se u znaku neprestanog narušavanja i 
ponovnog uspostavljanja unutarnje ravnoteže među suprotnim 
tendencijama. Vječiti nagon za čuvanjem i učvršćivanjem posto- 
jećeg u stalnom je sukobu s težnjom za novim, nepoznatim. Ovo 
je unutarnji sadržaj životnog pulsiranja, bilo da se radi o razvoju 
vrsta, pitanju novog načina studija na fakultetima, ili o kon- 
frontiranju najsuptilnijih metafizičkih teorema. 

U skladu s ovim psiholozi kažu da su strah i znatiželja dva 
bitna instinkta ljudskog individualnog života. Prvi instinkt se 
očituje u želji za stabilnošću, a drugi u želji za novim iskustvom. 
Ova situacija se manifestira i na nivou socijalne kontrole, odno- 
sno odgoja, koji se odvija u formi dualiteta dviju suprotnih ten- 
dencija: jedna označava težnju da se uguši svaki novi stav koji 
nije u harmoniji s postojećom socijalnom organizacijom, a dru- 
ga je usmjerena na destrukciju postojećeg i osvajanje novog. 

Ako razmatramo društvo u razvoju, onda ćemo se brzo uvje- 
riti da postoje čitave etape, u kojima dominira rutinska djelat- 
nost, za razliku od drugih koje su ispunjene mnogim stvaralač- 
kim promjenama. Prema Maxu Weberu polarnost između volje 
i razuma, ili kako on kaže između volje i rutine jest unutarnja 
pokretačka snaga historije. Spontanost je po njegovu mišljenju 
akt volje ili vjere, koji nužno stoji u realizaciji s magičnom sna- 
gom ili karizmom velikih historijskih ličnosti. No, da bi se ka 
rizmatička vlast učvrstila, ona se mora pretvoriti u disciplini- 
ranu rutinu. U ovom procesu originalna spontanost vjere poste- 
peno se smanjuje, a rutina se širi na bazi inercije, podržavana 
materijalnim interesima grupa, koje se formiraju oko sistema. 

Ne moramo prihvatiti Weberovu teoriju, no ipak moramo 
priznati da ona nije čista apstrakcija bez veze s iskustvenim ži- 
votom. Rutinerstvo je suprotno autentičnoj originalnosti. Rutiner 
djeluje shematski prema tačno utvrđenoj proceduri. Ovakva je 
djelatnost sušta negacija slobodne, žive ličnosti. To je takvo po- 
vijanje života u pravcu mehanike, koje redovito izaziva čuđe- 


668 


nje, pa i smijeh. Naime, normalno je da sve što postoji djeluje 
u skladu sa svojom prirodom. I kada čovjek naiđe na mehanič- 
ku krutost tamo gdje je očekivao pažljivu spretnost i živu gip- 
kost ličnosti, on reagira smijehom. Ovu pojavu sjajno je anali- 
zirao francuski filozof Bergson, a dobro je poznata svakome 
tko ima veze s komičnom pozornicom. Čehov je možda najveći 
majstor u prikazivanju ove suprotnosti. U jednoj njegovoj krat- 
koj crtici sitni činovnik umire zbog toga, što je kihnuvši neho- 
tice poprskao pretpostavljenog generala. Siže je na prvi pogled 
neuvjerljiv, nategnut. U stvari to je sjajna skica, jer pokazuje 
rutinizaciju čovjekove biti, i to na takav način da je jasno kako 
se ne radi o nekom izoliranom slučaju, već o jednom nakaradnom 
društvenom sistemu, koji stvara psihičke bogalje. Ova suprntnost 
leži i u osnovi romana »Ana Karenjina«. Tragika ove Tols ojeve 
junakinje proizlazi upravo iz činjenice, što nije moguće sabiti 
život u krute okvire jednog okoštalog sistema. 


No, ovdje se može prigovoriti da se navedeni primjeli ug- 
lavnom odnose na prošlost. Ovaj prigovor treba očekivati ponaj- 
prije od onih teoretičara, koji smatraju da se moderno društvo 
po svojim tendencijama bitno razlikuje od prošlih društava. Ka- 
že se da u suvremenom društvu postoji rastuća tendencija da se 
cijeni promjena, za razliku od srednjeg i starog vijeka koji su 
više cijenili stabilnost. ' 


Međutim ovim se ništa ne dokazuje, jer nije nimalo ap- 
surdna pretpostavka, da u današnjim uvjetima sve te ubrzane 
promjene ne slabe nego naprotiv jačaju opći trend rutinizacije. 
Što je društvo tehnološki savršenije, ima ono sve više takvih 
članova koji su stavljeni u situaciju privikavanja na određene je- 
dinice ponašanja koje se ponavljaju. Ovim smo u stvari samo rekli 
da je tehnički progres praćen procesom birokratizacije, koju 
teorijski možemo tretirati kao tendenciju da se živo rasuđivanje 
svede na mehaničku rutinu. Ova se tendencija ispoljava na raz- 
ne načine, no njen najopćenitiji oblik sadržan je u kretanju, 
koje teži da živu ličnost potpuno uklopi i poistoveti s organi- 
zacijom ili sistemom života. Može se reći da se ličnost defor- 
mira i unakazuje uslijed hipertrofije racionalnosti na račun 
drugih čovjekovih svojstava. Ovako hipertrofirana racionalnost 
prerasta u racionalizaciju, to jest ona nije više svojstvo ličnosti 
nego osobina sistema. Znanstveni ekspert koji djeluje precizno 
i hladno poput stroja u principu se ne razlikuje od manualnog 
radnika, koji je u uvjetima specijalizacije prisiljen da cijelu svo- 
ju ličnost sabija u jednu djelomičnu operaciju. On je na putu 
da živu zbilju zamijeni mrtvim intelektualnim shemama i da 
Pri tom vjeruje kako postoji bitna superiornost racionalnog nad 
nagonskim, životnim. A u stvari on ide linijom manjeg otpora, 
Jer je, kako to umjesno primjećuje A. Huxley, lakše imati obimna 
<nanja o, recimo, državnoj upravi ili historiji umjetnosti i imati 
duboke ideje o sociologiji i metafizici nego znati osobno i intui- 
tivno mnoge stvari o svojim bližnjima i imati zadovoljavajuće 

odnose sa svojim prijateljima, znancima, svojom ženom i djecom. 
Huxley dodaje da danas prevladava suprotno mišljenje zbog to- 
ga, jer je cjelokupna moderna civilizacija zasnovana na ideji, 
da je ograničena djelatnost, koja određuje čovjeku njegovo mje- 
sto u društvu, važnija nego cijeli čovjek, ili bolje reći jeste 
cijeli čovjek, budući da je sve drugo tobože neznatno ili čak 
potpuno irelevantno. 

Svakako da najviše zabrinjava činjenica što ovi stavovi ten- 
diraju da se prošire na cijelo društvo. Birokratizacija društva, 
sindikata, organizacije za razonodu i gotovo svih drugih oblika 
privatnog udruživanja vodi k posvemašnjoj rutinizaciji. U visoko 
razvijenim zemljama činovnik postaje dominantni društveni tip. 
Kao i politički birokrat, on je izgubljen i potpuno smeten kada 
se nalazi izvan svog mjesta u sistemu. On se petrificira u posto- 
jećim oblicima i gubi sposobnost za spontanu i kreativnu djelat- 
nost. U ovakvoj situaciji razvija se poseban tip racionalnosti u 
kojem su glavne kategorije preciznost, stabilnost i brzina ope- 
racija. Da se prije svega radi o stabilnosti i usavršavanju siste- 
ma, a ne o čovjeku, vidi se i po tome što se u ovakvim uvjeti- 
ma razvijaju zatvoreni, statički sistemi mišljenja. Drukčije nije 
ni moguće kada u tvornici, u vojsci, u nauci, — svagdje čovjek 
radi poslove za koje ne zna kuda vode. Sasvim je jasno da ova- 
kav tip racionalnosti guši slobodu pojedinca. Ovdje se možemo 
osloniti na solidne analize američkog sociologa Millsa, iz kojih 
proizlazi da visok nivo racionalizacije i tehnologije ne vodi vi- 
sokom nivou ni inteligencije ni slobode. Ne samo da se rad 
šablonizira te iziskuje sve manje slobode i stvaralaštva, nego i sa- 
ma ličnost ulazi u »radne sposobnosti« kao njihov bitni sastavni 
dio pa se kupuje i prodaje kao roba. To drugim riječima znači 
da za uspjeh u životu nije toliko važno zbiljsko znanje, koliko 
sposobnost snalaženja, to jest poslušnost prema nadređenima i 
manipuliranje s podređenima. Striktna racionalna disciplina sve 
više postaje nuždan preduvjet efikasnog funkcioniranja komple- 
ksnog sistema. Zbog toga obrazovanje u sve većoj mjeri poprima 
formu rutinskog treninga, koji nije u skladu s prirodnim, spon- 
tanim ritmom individuuma, nego je nametnut od strane dru- 
štvenog organizma. 

Čime se u posljednjoj liniji objašnjava ovo povijanje života 
u pravcu mehanike? Što leži u osnovi tendencije koja pretvara 
ličnost u pasivnu masu, u prostu materiju pomoću koje organi- 
zacija ostvaruje svoje zamisli? Može li se u ovom slučaju primi- 
jeniti organicističko gledište, koje polazi od tvrdnje da je život 
individuuma samo djelić cjelokupnog života svemira i ništa 
više? Moramo li u skladu s ovim prihvatiti pretpostavku o per- 
manentnoj nesposobnosti ljudskih bića da žive i rade zajedno bez 
sistema prinude? 

Prihvaćanje ove pretpostavke otkriva stravičnu viziju dru- 
štva, koju je Alfred Weber skicirao neposredno pred izbijanje 
prvog svjetskog rata. On govori o »gigantskom aparatu«, koji 

sve više zahvaća one dijelove egzistencije koji su ranije bili 
slobodni i prirodni i kako ih apsorbira u biroe, odjele i pretin- 
ce. Širi se strast za shematizacijom i krutošću, koja je očito 
tuđa individualnom, spontanom životu. Gigantski kalkulator po- 
vija život u pravcu bezdušne koordinacije koja guši kreativnu 
djelatnost. Preostaje mogućnost bježanja u sebe samog, to jest 
čovjek koji je upleten u sistem pokušava da ga prevlada na 
unutarnji način kroz duhovni otpor. No, upravo ovdje izranja 
zastrašujuća činjenica, da ljudi kapituliraju pred aparatom psiho- 
loški, da se oni uvlače u njegove biroe, odjele i pretince, tražeći 
toplinu i prikladno malo mjesto i da oni puze pred vođama 
koji im pokazuju put od jednog takvog toplog mjesta do drugog. 
Duša se grči u strepnji da ne bude ispuštena, nadajući se da će 
ostvariti karijeru u okviru aparata. 

U ovakvim uvjetima unutarnji duhovni otpor pojedinca pot- 
puno je beznačajan. To su male izolirane subjektivne tragedije, 
koje nemaju objektivnog efekta. Kaže se: kvalificirani kompozi- 
tor, zaposlen u reakcionarnom uredu, da bi mogao živjeti, prila- 
gođava svoj posao zahtjevima reakcije. U srcu ostaje on sasvim 
drukčiji. Ili: njemački socijalisti bili su disciplinirani vojnici 
Wilhelmove armije usprkos činjenici da su njihove subjektivne 
vrijednosti bile revolucionarni marksizam. Ovi primjeri jasno 
govore da jedinstvo »općih vrijednosti« nije nuždan predu- 
vjet za funkcioniranje društvenih sistema. To je kao na galiji 
koju pokreću privezani robovi-veslači. Disciplinirani pokreti 
veslača svode svaki zaveslaj na šaraf u mašini. Rijetko je po- 
trebno nasilje nadglednika. Robovi ne moraju biti svjesni pravca 
kojim brod kreće. Oni su prisiljeni da skladno veslaju. 

Usporedba ipak nije besprijekorna. U robovskom sistemu do- 
miniraju metode fizičkog nasilja, dok su u suvremenim uvjeti- 
ma glavna sredstva psihološke manipulacije. Od roba se nije 
tražilo da dobrovoljno prihvaća gubitak slobode, dok suvremeno 
birokratsko »glajhšaltovanje« polazi od koncepcije »veselog ro- 
bota«, koji dobrovoljno usklađuje svoje pokrete sa zahtjevima 
sistema. Bitno je postići da ljudi žele ono, što se od njih oče- 
kuje i traži. 

Ne treba se nimalo čuditi što umjetnici i intelektualci uopće 
pružaju daleko veći otpor ovom procesu nego manualni radnici. 
Ovo je u skladu s prirodom same stvari. Intelektualac nužno 
transcendira danost, što znači da je on u neprestanoj svojevrsnoj 
pobuni protiv svih konformističkih stereotipa, koji umrtvljuju 
život. Čim se on u potpunosti zadovolji s određenom alternati- 
vom, samim time on iznevjerava svoju bit, koja se sastoji u tež- 
nji da se ostvaruju nove, više ljudske mogućnosti.* 


: * Kada ovdje upotrebljavam ovaj termin, onda to radim u njegovu naj- 
širem ontološkom značenju. To znači da pod izrazom intelektualac nemam u 
vidu određen društveni sloj, koji se izdvaja svojim obrazovanjem ili polo- 


žajem u društvu, već svakog čovjeka kod kojeg dominira težnja da svoj 
intelekt koristi na spomenuti način. 

Rezultat je ovog sukoba činjenica da se u suvremenim uvje- 
tima naglog tehničkog napretka rapidno smanjuje broj slobodnih 
intelektualaca i raste broj eksperata. Čovjek koji živi za ideje, 
a ne od ideja, pretvara se u ovisnog plaćenog radnika, koji tro- 
ši svoje najbolje vrijeme radeći ono što mu se kaže. Mnogobroj- 
ne analize pokazuju da je za posljednjih nekoliko decenija došlo 
do drastične birokratizacije na području znanosti i kulture. U 
skladu s tim od fakulteta se sve više traži da proizvode teh- 
ničare kao protutežu slobodnim intelektualcima. Teorijska os- 
nova ove orijentacije sadržana je u tezi o takozvanoj »etičkoj 
neutralnosti nauke«. Kaže se da nauka uopće ne ide za tim 
da utvrdi što je dobro i vrijedno, odnosno što bi nasuprot ono- 
me što jest trebalo da bude. Nauka ne preporučuje i ne osuđuje 
ništa, već samo obavještava o tome kako stvari stoje. Ovim se 
jasno proklamira odvajanje razuma od volje, odnosno nauke 
od politike. Logično je da je ovakav znanstveni radnik redovito 
suhi praktičar, empirista. To je ekspert koji poznaje tehnike i 
koji smatra da znanost nastaje minucioznim gomilanjem mikro- 
skopskih, kvantitativnih studija. On je vrlo sklon da brka ono 
što se proučava s metodama proučavanja. Ovo je razumljivo, jer 
kao što je za birokratu svijet ono čime se upravlja, tako je za 
birokratiziranog eksperta znanje ono što se mjeri i statistički 
obrađuje. Kada pak gledište o ekspertizaciji znanosti zastupa i po- 
koji naučenjak od formata, onda je to najčešće rezultat dubo- 
kog razočaranja i rezignacije. Tako na primjer Max Weber kaže: 

»Pred činjenicom da je slobodno raspravljanje upravo odlu- 
čujućih praktično-političkih pitanja katedri trajno oduzeto, izgle- 
da mi da jedino odgovara dostojanstvu predstavnika nauke da 
šute i o onim vrijednosnim problemima, o kojima im se ljubezno 
dozvoljava da raspravljaju.« 


Činjenica je međutim da ovaj Weberov savjet uspješnije sli- 
jede umjetnici nego naučni radnici. Nije nimalo slučajno da je 
najveća umjetnost modernog, birokratskog društva intimna, a 
ne monumentalna. Kreativni etos koji je nekada obuhvaćao 
cjelokupne zajednice pulsira ovdje samo u malim intimnim 
krugovima, u osobnim ljudskim situacijama, u pijanisimu. Ono 
što je neposredno, živo i neponovljivo, izmiče krutim pravilima 
standardne procedure. 

k*o*o* 


Pošto smo problem razmotrili u njegovu općem obliku, preo- 
staje nam da sagledamo onu njegovu specifičnu formu, u kojoj 
se mi neposredno nalazimo, to jest mi na kraju postavljamo 
pitanje: 

— Kakva je situacija u ovcm pogledu na našem domaćem 
jugoslavenskom terenu? 


Na prvi pogled moglo bi se pomisliti da problem o kojem 
je riječ nije u nas naročito aktualan, i to zbog slijedeća dva raz- 
oga: 

1. birokratsko-tehnicistička rutinizacija života problem je 
visokorazvijenih industrijskih zemalja, među koje našu zemlju 
ne možemo ubrojiti. 

2. birokratsko-tehnicistička rutinizacija nije ništa drugo nego 
nesputano širenje onih trendova koji postoje isključivo u ka- 
pitalističkom društvu. 

Tačno je da Jugoslavija ne spada među visoko razvijene indus- 
trijske zemlje, no ona sigurno spada među zemlje s najbržim 
tempom industrijalizacije. Baš zbog toga postoji u nas pojačana 
tendencija prema rutinizaciji kao preduvjetu bržeg tehničkog 
napretka. Što se tiče drugog razloga, danas je već dovoljno pra- 
ktički i teorijski dokazano da birokracija nije isključivo ins- 
trument buržoazije ili sistem kapitalizma. Štoviše, ona postizava 
goleme razmjere i savršenstvo tek u uvjetima potpune likvida- 
cije privatnog vlasništva. Staljinizam je razvojem moćnog bi- 
rokratskog aparata sveo čovjeka na standardni zamjenljivi dio 
šire organizacije i na taj način doveo do tako totalnog umrt- 
vljenja čitavih oblasti stvaralaštva, da će biti potrebni čitavi de- 
ceniji dok dođe do ponovnog oživljavanja. 


Budući da je naša zemlja otvorena i prema Istoku i prema Za- 
padu, može ona nesumnjivo biti interesantna kao mjesto na ko- 
jem se ukrštavaju razni utjecaji. No, što je možda još važnije 
za problem o kojem govorimo, svi se ti utjecaji u nas prelamaju 
u jednoj specifičnoj strukturi, koja izrasta iz naše revolucije, 
a u svijetu je poznata kao jugoslavenski put u socijalizam. Zbog 
toga, što je logično, i sama suprotnost o kojoj je riječ poprima 
kod nas specifičan oblik. 

Ako i dalje ostanemo na nivou općih modela ili uzora i ako 
samo pokušamo osvijetliti i sagledati njihovu suprotstavljenost, 
onda ćemo se brzo uvjeriti da je ona u našim uvjetima svjesno 
potencirana. Naše kretanje ima takav oblik koji zaoštrava ovu 
kontroverzu i stoga nam se čini da je bitna suprotnost naše epo- 
he sadržana u opreci koja postoji između birokratizma i samo- 
upravljanja. U birokratskom društvu sve većoj racionalizaciji 
organizacije odgovara sve veći idiotizam pojedinaca. U samoup- 
ravnom društvu slobodan razvitak svakog pojedinca uvjet je 
slobodnog razvitka za sve. 


Na konkretnom empirijskom planu govorimo o opreci iz- 
među činovnika (eksperta) i slobodne ličnosti. 
. .Činovnik (funkcionar) vrši funkciju. On funkcionira bez mr- 
žnje i ljubavi. Idealan je tip ovakvog »aparatčika« onaj koji je 
uspio da potpuno »stavi u zagrade« sve ljudsko i da djeluje 
precizno poput stroja. Najveće savršenstvo ovakvog funkcionira- 
nja postigli su uzorni članovi SS organizacije. Njihov glavni ar- 
gument pred sudom za ratne zločine jest pozivanje na razliku koja 
Postoji između odgovornog lidera i neodgovornog birokrate. Za 
birokratu postoji samo pitanje, da li je tačno izvršio zadatak, 
to jest da li se potpuno uklopio u ritam mehanizma, da li je 
adekvatno izvršio svoju funkciju (problem Eichmann). 

Ovom birokratskom upravljanju od strane drugog mi suprot- 
slavljamo samoupravljanje. Stvaramo viziju društva u kojem će 
se čovjek postepeno oslobađati od zapreka, koje sputavaju nje- 
govu samosvojnost i slobodu. Otvaramo perspektivu koja će 
omogućiti da se ličnost postepeno izdvaja iz parcijalnih uloga 
za koju je prikiva podjela rada i da tako postane cjelovita. To 
znači da težimo takvoj situaciji, u kojoj ljudi dakako neće pre- 
stati da vrše razne funkcije, ali će međusobno prvenstveno ko- 
municirati kao ljudi, a ne kao sastavni dijelovi mehanizma, u 
kojem vrše funkciju u skladu s onim što se od njih očekuje. 

Ukratko, riječ je o nastojanju da funkcionara zamijeni lič- 
nost. 


Da je ovo bitno, može se i empirijski dokazati, jer istinsko sa- 
moupravljanje postoji samo u onim radnim i životnim zajednica- 
ma, gdje ljudi komuniciraju kao ličnosti, to jest gdje se bitna pita- 
nja pošteno i otvoreno rješavaju. Tamo gdje pojedinci samo preu- 
zimaju uloge upravljača i gdje prema tome djeluju prije svega 
kao sastavni dijelovi aparata, ništa se bitno ne mijenja, jer se i u 
njih nužno razvijaju birokratske navike. 


Međutim ovdje je moguć prigovor, i to u okviru iste one she- 
me, koju smo stavili u osnovu našeg izlaganja. Može se naime poći 
od teze, da se u društvu etape stvaralaštva izmjenjuju s etapama 
rutinizacije, i u skladu s ovim može se pretpostaviti da smo mi 
u Jugoslaviji ušli u etapu institucionalne materijalizacije ideje. 
To znači da nam više nije potrebna slobodna, nesputana ličnost, 
već su potrebni ljudi kao nosioci tačno određenih funkcija. Ako 
je skica gotova i ako smo se složili da je treba ostvariti, onda je 
potrebno da se na njenoj osnovi razradi čvrsta organizacija, da se 
podijele uloge i da se bez diskusije pređe na posao. Sama situa- 
cija zahtijeva od ljudi da se priviknu na »određene jedinice po- 
našanja koje se ponavljaju«. Tačno se na primjer zna, šta spada 
u »američki način života« i u skladu s ovim od ljudi se traži 
da igraju svoje društvene uloge onako kako se to od njih dru- 
štveno očekuje. Na sličan način postupa se u svakom društvu, 
koje smatra da je ostvarilo svoju revoluciju i da se nalazi u fa- 
zi stabilizacije na dostignutim pozicijama. 

Iz ove teze u našim uvjetima moguće je izvesti slijedeća dva 
glavna alternativna zaključka: 


1. u cilju brzog napretka treba učiniti sve što je potrebno 
kako bi slobodnim djelovanjem ekonomskih zakona nediscipli- 
nirane mase naroda što prije prošle kroz surovu školu naučne 
organizacije rada bez čega nema visokog životnog standarda, pa 
prema tome ni socijalizma. ' ' 

2. staljinizam je nuždan oblik političke organizacije u priv- 
redno zaostalim socijalističkim društvima, koja nisu prošla kroz 
stadij razvijene građanske demokracije. 

Oba ova zaključka svode se u biti na isto: na stvaranje moćne 
organizacije, u kojoj će snaga kompleksnog rutinskog rada biti 
praćena sve manjom slobodom ličnosti. 

. Pošto smo navedenu tezu na ovaj način raščlanili i sveli na 
njenu osnovu, jasno nam je da je ona za nas principijelno nepri- 
hvatljiva. No, ona zato nije prestala postojati kako u odnosu na 
društvo, tako isto i u odnosu na svakog pojedinca, u čemu i jest 
bit ovog razmatranja. Čovjek je načelno protiv birokracije, za 
slobodu, no u stvari »duša se grči u strepnji da ne bude ispušte- 
na; ona se uvlači u biroe, odjelenja, pregrade«. 

Jasno nam je da prijelaz od funkcionara, koji se skriva iza 
aparata i organizacije prema slobodnoj ličnosti, koja smjelo 
djeluje i snosi odgovornost, jest neophodan uzor u našem kre- 
tanju naprijed. 

No tehnički progres sve više učvršćuju mrežu sveopće zavis- 
nosti i potčinjenosti. 

Kako, na koji način stvarati osnovu za prevladavanje ovih 
dviju dijametralno suprotnih tendencija našeg vremena? Ovo je 
bitno pitanje, koje se nikako ne može zaobići u diskusiji o pro- 
blemu, koji je sadržan u naslovu ovog izlaganja. 

DISKUSIJA 


O NEKIM PROBLEMIMA ODNOSA U KOMUNIZMU 


Predrag Vranicki 


Danas je više nego ikada jasno da je svijet takav totalitet i ta- 
kvo cjelovito kretanje, da se niti jedan krupniji problem suvre- 
menog historijskog procesa, niti jedna zemlja, niti jedna partija 
ne može promatrati izolirano od te cjeline.* Današnja zbivanja 
odigravaju se pred očima cijelog svijeta, uvjetovanost je priv- 
rede, politike i nauke sveopća, današnji postupci imaju nepo- 
sredne pozitivne ili negativne reperkusije na cijele narode ili 
pokrete. 


Upravo zato niti jedan komunistički pokret nije samo stvar 
jednog naroda. Njegov imanentan internacionalni smisao — jer 
nema potpunije pobjede komunizma bez njegove svjetske pobje- 
de — potenciran je upravo navedenom činjenicom, te svaki ko- 
rak komunističkog pokreta ima određenu rezonanciju u među- 
narodnim razmjerima. U tom internacionalnom klasnom i na- 
cionalnom sukobu komunizam je suočen još s jednom važnom 
činjenicom: započinjući svoj historijski život u nerazvijenim 
zemljama stalno je suočen s jednim svijetom kapitalizma već 
izvanredno razvijenim, koji ne samo da je još superioran u 
tehničkom pogledu, nego i u pogledu demokracije na politič- 
kom i kulturnom području (naročito neke zemlje) postiže za- 
vidne nivoe. 

Ako tome pridodamo da je ovaj komunizam koji zastupamo, 
a to znači Marxov i Engelsov, nastao upravo u najrazvijenijim 
nacijama svijeta i kod najkulturnijih ličnosti tadašnjeg progresi!- 
vnog čovječanstva — odgovornost svakog komunističkog pokre- 
ta koji smatra navedene mislioce idejnim začetnicima postaje 
još teža, još veća, 

Komunizam našeg vijeka od početka je stajao pred nekoliko 
izvanredno teških problema, koji zahtijevaju i adekvatan odnos 
prema njima. Prvi problem proizlazio je i proizlazi iz specifične 


* Riječ u diskusiji na Petom kongresu Saveza komunista Hrvatske. 

složenosti, kompleksnosti suvremenih historijskih kretanja i 
utjecaja, a drugi iz historijskog mjesta komunizma, s obzirom 
na to da on mora nasuprot građanskom društvu svestranog 
otuđenja, odmah, od revolucije pa dalje, uspostavljati jedan 
novi humanitet. 


Adekvatan odnos prema ovim zaista kompleksnim, teškim 
i historijski odsudnim problemima može biti samo jedan: omo- 
gućiti svim progresivnim snagama, a u prvom redu komunistič- 
kim, učestvovanje u rješavanju ovih problema. A to znači da 
za komuniste, kao i za sve one koji su orijentirani na prevlada- 
vanje starog građanskog društva, nema niti jedne sfere društve- 
nog života koja ne podliježe njihovoj kritičkoj misli. Isto tako 
da oni, svojim vlastitim, slobodnim historijskim angažmanom ne 
samo da imaju pravo, nego i dužnost na takav svestrani i radi- 
kalno kritički odnos prema svim problemima života. 


Međutim, u vezi s navedenim pitaniima suvremeni komuni- 
zam, u ovih posljednjih tridesetak godina, velikim dijelom se 
pokazao insuficijentan. Osnovni je razlog dominacija, u jednom 
određenom periodu, staljinističke koncepcije komunizma i shva- 
ćania unutrašnjih odnosa u njemu kao i procesa suvremenog 
sviieta. Mi smo, kao jugoslavenski komunisti i kao cjelokupna 
politička organizacija komunista, dali dosad u svakom pogledu 
najpotpuniju (iako ioš ne do kraia provedenu, barem ne na svim 
područjima) teorijsku i praktičku kritiku staljinizma, te ovdje 
nije potrebno sve to ponavljati. Treba, međutim, neke momente 
ili ponovo istaći ili posebno osvijetliti s obzirom na probleme 
koje sam naveo, koje komunistički pokret u svijetu, pa tako i naš, 
još uvijek mora da rješava, kao i s obzirom na izvjesne slabosti 
iz naše vlastite komunističke prakse. 


Osnovni je nedostatak staliinizma, iz kojeg proizlaze sve po- 
znate deformacije, što nije bio na misaonom, teorijskom, kul- 
turnom i humanom nivou koji ie tek pretpostavka superiornosti 
komunizma kao novih ljudskih odnosa nad građanskim dru- 
štvom. Umjesto da je već nakon pobjedonosnog ishoda revolu- 
cije nastavio veliku marksističku tradiciju kreativnog teorij- 
skog dijaloga, konfrontacije mišljenja i borbe, tako divno pre- 
zentirane u zaostaloj ruskoj situaciji od velikog Lenjina i pleja- 
de drugih ruskih marksista — staljinizam je unio u njihovu, kao 
1 u internacionalnu praksu, zapanjujuću uskoću, netolerantnost, 
sumnjičavost i primitivne aspiracije na nepogrešivost i sveznanje 
jednog uskog političkog vrha, konačno i same jedne ličnosti. 

Nepovjerenje prema čovjeku, pa i samom suborcu komunisti, 

ilo je s jedne strane osnova, a i posljedica takvog stava i prak- 
se koji su morali dovesti do tragičnog sužavanja platforme komu- 
nističkog kretanja, masovnosti socijalne akcije, angažmana 1 te- 
orijske kreativnosti. (Radi se naravno o revolucionarnoj soci- 
jalnofilozofskoj misli, a ne prirodoznanstvenoj koja može i mo- 
ra da prosperira u suvremenom svijetu, bez obzira na sisteme, 
jer je osnova tehničkog progresa). 

U takvom stavu korijen je čitavog neuspjeha. S jedne stra. 
ne, jer je takvo nepovjerenje prema čovjeku (isto tako radniku 
kao i intelektualcu) suprotno duhu i smislu komunizma koji 
upravo to povjerenje u čovjeka, nakon tolikih ljudskih drama 
tokom vjekova klasnog društva, ponovo uspostavlja, i s druge, 
jer ni jedna uska grupa, bilo politička, bilo naučna ili kakva 
druga, pa ni čitava partija ne može da nadomjesti masovnost 
socijalne i teorijske akcije i stvaralaštva. 

Debacle takve jedne koncepcije komunizma (a socijalizam 
je samo naziv za njegovu početnu fazu — zato i namjerno govo- 
rim o komunizmu, jer on sačinjava taj socijalni i filozofski po- 
kret u cjelini, te je nonsens govoriti o datumima ulaska u ko- 
munizam, budući da je on već tu na djelu, bez obzira na kojem 
nivou i u kojoj fazi), taj debacle bio je više nego očit. Na me- 
đunarodnom planu jugoslavenska 1948. bila je početak kraja je- 
dnog mita koji je komunizam samo diskreditirao u očima razvi- 
jenog čovječanstva. Na unutrašnjem njihovu planu XXII kon. 
gres nastavio je ono što je XX započeo, iako još u mnogo čemu 
nedostatno. Ali, bez obzira na to, oni označavaju krupne i da. 
lekosežne korake dalje. 


Uz takav radikalno-kritički odnos kao jedino adekvatan pri- 
stup ovim navedenim problemima, za zemlje u kojima se ostva- 
ruje komunizam, potrebno je navesti još jedan moment, sam 
po sebi kao princip sasvim razumljiv i gotovo banalan, ali u 
praksi veoma složen i nimalo lako rješiv — moment implicitan 
revoluciji i njenom smislu, tj. potrebu ostvarivanja takvih odno- 
sa koji će konstantno prevladavati nehumanu, otuđenu situaci- 
ju građanskog društva, kao i sve one negativnosti koje nastaju 
i u sanom komunizmu. 


Ova dva momenta u ostvarivanju novog humaniteta ne samo 
da se uvjetuju, nego i jedan pretpostavlja drugi. 

Ukoliko nedostaje prvi, moment slobodne, kreativne i radi- 
kalne kritike, nema nikakve garancije da deformirani, otuđeni 
odnosi ne mogu postati dominantni, pa nikakva organizacija, 
instancija ili pojedinac ne mogu zamijeniti stvaralačke moguć- 
nosti, iskustva i misaone rezultate cjelokupne angažirane zajed- 
nice. 

Ukoliko nedostaje drugi moment, ukoliko postrevolucionarno 
kretanje biva usmjeravano sve više prema dominaciji političkih 
institucija, nastavljanju političke i ekonomske alijenacije u no- 
vim formama i uvjetima — nove deformacije u društvenim od- 
nosima moraju se negativno odraziti na duhovnu i kulturnu 
atmosferu, moraju proizvoditi idejni i kulturni monopol, a to 
znači i degeneraciju. 

S obzirom na nas možemo sa zadovoljstvom konstatirati da 
smo postepeno, ali dosljedno utkali ova dva principa u fun- 
damente naše koncepcije i prakse prve faze razvoja komunizma. 
Principom radikalne kritike, kao jedinog medija slobodnog l 
efikasnog otkrivanja protivrječja i svega onoga što priječi rea- 

liziranje jedne nove historijske zajednice, pokazujemo svijetu, 
bez obzira da li je uvijek dosljedno i bez trzavica, da je komuni- 
zam (pa makar i njegova početna faza) prvi historijski pokret, 
a onda i društvo, koje u principu ne priznaje nikakve tabu-pro- 
bleme; prvi historijski pokret, koji u cilju oslobođenja čovjeka, 
barem od dosadašnjih osnovnih formi otuđenja, ima kao pretpo- 
stavku i uvjet svoje historijske egzistencije demistifikaciju svih 
onih oblika i instancija koji su uvijek kao mistične sile vladale 
nad čovjekom. 

Drugim principom samoupravnosti postavili smo konkretne 
društvene osnove svestranijeg, radikalnog oslobođenja čovjeka. 
Ovaj drugi moment tek nam pokazuje neophodnost onog prvog. 
Mi smo kročili historijskim stazama kojima nitko još nije išao. 
Princip samoupravnosti originalno smo i jasno sagledali kao 
bit egzistencije i razvoja komunizma, fundament prevladavanja 
otuđenja i konačno otuđenja čovjeka od čovjeka. Ali — re- 
cepata za svaki korak ovoga kretanja i historijskog htijenja nema. 
Greške, nedostaci, zastranjivanja, prenagljenosti, nestrpljivo- 
sti, grubosti itd. neminovni su. Naše je samo da ih svedemo na 
najmanju mjeru i ne dopustimo da određene negativne tendenci- 
je postanu dominantne. Od državno-birokratskih tendencija, ko- 
je se veoma lako mogu sjediniti s tehnokratskim, do raznih loka- 
lističkih, usko-nacionalnih i provincijskih, do opčinjenosti fe- 
tišizmom tržišta i novca — ni naše kretanje ne može biti posve 
imuno. Ako tome još pridodamo da se razvijamo i u okviru odre- 
đenih svjetskih odnosa u kojima jednim dijelom vladaju bur- 
žoaski principi — onda je utjecaj mnogih negativnih momenata 
na naše kretanje neizbježan. 


Put koji smo zacrtali, put samoupravljanja i deetatizacije, 
jačanja robno-novčanih odnosa, ekonomske i kulturne živosti, 
prevladavanja političkog monopola itd. — zahtijeva mnogo više 
napora, samoinicijative, kritičnosti, angažmana, povjerenja, ak- 
tivne svestrane suradnje ne samo niza institucija, nego svih slo- 
jeva zajednice. 


Historija nam dosad daje dovoljno činjenica da povučemo 
dva jasna iskustva: iskustvo staljinističkog nehumanog birokra- 
tizma, kao i iskustvo razvijenih robno-novčanih odnosa na os- 
novi privatnog vlasništva, dakle u kapitalizmu. Sa prvim imamo 
zajedničko uglavnom to da smo revolucijom dokinuli buržo- 
asko privatno vlasništvo, dakle i buržoaziju kao klasu, ali želimo 
da izbjegnemo sve one deformacije i moralne aberacije na planu 
ljudskih odnosa koje je proizveo staljinizam. S drugim imamo 
zajedničke robno-novčane odnose, ali na osnovi i unutar jedne 
nove, komunističke društvene strukture, iako još početne faze. 

S jednim i s drugim historijskim oblicima imamo inače još 
mnogo toga zajedničkog — bez obzira kako se ti zajednički mo- 
menti prelamaju kroz nove komunističke društvene strukture 
— kao što su podjela rada, velike ekonomske i kulturne razlike 
Pojedinih slojeva i regija, državu itd. 

Sve je to upravo ono što čini takvu kompleksnost naše situ- 
acije, teškoće u rješavanju niza problema koji svakodnevno is- 
krsavaju. Robno-novčani odnosi, bez obzira u kojim okvirima 
postojali, nužno stvaraju takve situacije, odnose i strukturu svi- 
jesti koja nije uvijek daleko od buržoaske. Težnja za stvara- 
njem dohotka na nezakoniti način, narušavajući moralne norme 
komunističkih odnosa, individualne težnje za zatvaranjem u inte- 
resne sfere uskog kruga, monopol, špekulacije itd. — jednom ri- 
ječi uski privatni interes nameće se kao ideal koji jednim dijelom 
proizlazi iz takvih odnosa. Ali, time što oni postoje u jednom 
određenom historijskom kontekstu koji nije buržoaski nego 
komunistički, ta zajednica ima upravo zato i zadatak da te odnose 
— mislim, robno-novčane — razvija (da ne bi proizvela nehu- 
mani birokratizam), ali isto tako da planski, organizirano dje- 
luje tako da uz stimuliranje pozitivnih strana takvih odnosa 
destimulira, ograničava i suzbija što je više moguće negativne 
konsekvencije koje iz njih proizlaze. To nije nemoguć, ali nije 
ni lagan zadatak. On zahtijeva mobilizaciju čitave zajednice u 
rješavanju ovih pitanja, borbu protiv ne samo očitih abususa 
ili kršenja zakonitosti, nego i za stvaranje jedne nove društve- 
ne svijesti koja treba da odgovara onim fundamentima, pa ma- 
kar još i nerazvijenim, na kojima počiva cjelokupno naše kre- 
tanje, a ne na negativnim stranama te iste nerazvijene osnove. 
Uloga Saveza komunista jest u tome prvorazredna i gotovo pri- 
marna. 

Ne treba previđati da uza sve ove teškoće i određene struk- 
ture — činjenica samoupravnosti i tendencija prevladavanja 
osnovnih oblika otuđenja čovjeka daje dovoljne fundamente za 
oblikovanje jedne nove historijske strukture svijesti čije su ka- 
rakteristike osjećanje pripadnosti ne jednom sloju nego komu- 
nističkoj zajednici, osjećanje ličnog dostojanstva, solidarnosti, 
povjerenja itd. nasuprot već poznatim karakteristikama ego- 
izma ili birokratskog samoljublja i ponižavanja čovjekove ličnosti. 


Nemojmo smetnuti s uma da od ostvarivanja navedenih zami- 
sli i htijenja ne zavisi samo sudbina ovog novog svijeta koji že- 
limo da postane osnova novog života i ljudskih kreacija — nego 
i sudbina naših mladih generacija koje svoj životni smisao ne 
mogu imati samo u plitkim i efemernim iživljavanjima koje im 
bogata tehnička civilizacija pruža. 

Složenost ovih zadataka zahtijeva i složene adekvatne pristu- 
pe. Imperativ komunističke zajednice da oslobodi sve tokove 
života, sve kreativne mogućnosti i da u tom sukobu i konfron- 
tiranju raznih zamisli, stavova, rješenja premaši i najrazvijeniju 
građansku demokraciju i na tom području, da princip radikal- 
ne kritike postane njen osnovni princip — nije nikakav apstraktni 
zahtjev ove ili one sfere društva, nego komunizma kao komu- 
nizma. 

U tim koordinatama postaju jasniji mnogi stavovi i intencije 
i jednog, svakako veoma angažiranog, dijela humanističke ali i 

ostale inteligencije. Švako ozbiljno htijenje, a takvim sc mora 
barem pretpostaviti (bez obzira na uspješnost rezultata) svaki 
misaoni filozofski, sociološki itd. napor da se doprinese vital- 
nosti ovog historijski novog svijeta, ne može po svom karakte- 
ru i intenciji da bude niti težnja za nekim posebnim privilegijem, 
niti za postavljanjem tih sfera iznad društva. Biti »iznad dru- 
štva« jednostavno znači »ne biti« u njemu i time bi svaka ozbilj- 
na, odgovorna filozofska i teorijska kao i naučna misao uopće 
bila u osnovi promašena. Mi ne smijemo dozvoliti da sfere naše 
teorijske i kulturne kreacije dožive sudbinu koju te sfere često 
u historiji doživljavaju: da u svojoj pa makar i slobodnoj kri- 
tičkoj egzistenciji nemaju nikakve historijske rezonancije (kao 
što je na pr. slučaj s jednim značajnim dijelom progresivne hu- 
manističke kritičke misli na Zapadu), niti da se zbog toga ili zbog 
nemogućnosti slobodnog ispoljavanja ta misao zatvori u aristo- 
kratsku izoliranost i samodostatnost. Postojanjem takvog dua- 
liteta ne dobiva ni društvo, ni umjetnost, ni filozofija, ni nauka. 

Za društvo može biti najkomotnije da nema mnogo glavo- 
bolje oko svih mogućih stavova, kritičkih osvjetljavanja pa i ne- 
giranja mnogo čega što izgleda nepobitno i normalno. Za sfere 
filozofije, umjetnosti, humanističkih nauka isto tako najudob- 
nije i sigurno bi bilo najlakše da se zatvore u sebe i suču svoje 
teme iz historije, apstrakcije itd. Ali — i u jednom i u drugom 
slučaju imali bismo poraz, osiromašenje, rezignaciju. Komuni- 
zam kao radikalna negacija starog sistema otuđenja i podvoje- 
nosti ne može i sam razdvajati te sfere. Sve što misli u duhu 
tog pokreta i htijenja sastavni je njegov dio. I nije nimalo slučaj- 
no da su i najbolje snage ne samo dio tog pokreta nego i dio 
njegovih avangardnih snaga. Pa isto tako kao što je logično da 
najbolji kulturni i teoretski pregaoci aktivno sudjeluju u tim 
historijskim borbama i kao članovi političke avangarde, jer nisu 
samo teoretičari, pisci ili naučnici — nego ljudi mnogostranih 
mogućnosti i vezani za svoju historiju, tako je isto logično da 
komunističke partije i savezi okupe sve najbolje talente iz svih 
slojeva radnih ljudi, jer bez toga ti savezi ili partije ne mogu do 
kraja i s maksimalnom efikasnošću da izvrše svoju misiju histo- 
rijske avangarde. j 

Komunizam kao takav društveni totalitet, u kojem postoji 
intenzivno prožimanje pojedinih sfera života, a ne njihova izo- 
lacija, u kojem je svaka sfera sudionik općeg kretanja i ujedno 
odgovorna ne samo za sebe nego i za cjelinu — jedino i može 
biti ona nova i historijski superiorna društvena formacija. 

U tim odnosima i shvaćanjima uloge i značenja pojedinih 
sfera postoje i u nas još mnogi nedostaci i anahronizmi. Mi smo 
već odavna prevladali mit da je demokracija sinonim za više- 
Partijnost, kao i mit da je socijalistička demokracija uspostav- 
ljena samim time što socijalistička država samo proklamira da 
je njome uspostavljen najviši tip demokracije i slobode. Ali se 
isto tako teško privikavamo čak i na neke značajne i bitne teze 
našega programa, kao i na raznovrsnost kritičke misli koja mo- 

fa, naravno, kao i sve drugo, da poznaje i promašaje. Još se uvi- 
jek olako odnosimo prema nabacivanju raznim političkim epi- 
tetima i još uvijek nedovoljno shvaćamo da je u takvim kritič- 
kim nastojanjima i dijalozima neadekvatan odnos mahanje cr- 
venim barjačićima administrativnih mjera. Vlast je u komuniz- 
mu usmjerena protiv historijski prevladanih i svrgnutih snaga 
i onih koji krše pozitivne zakonske propise. A historijsko pravo 
komunista na društveni angažman, na obranu svojih stavova 
nitko ne može osporavati, ukoliko ne krši osnovne norme i smi- 
sao komunizma. 

U tom pogledu, ako uzmemo u obzir i sve naše nedostatke, 
ograničenosti, neadekvatna reagiranja itd., mi smo učinili i či- 
nimo značajne korake naprijed. Ako se podsjetimo na uvjete 
naše revolucije, na zaostalost naše zemlje, na vladajuće kon- 
cepcije u komunističkom pokretu u periodu staljinizma, koje 
i danas u mnogim pokretima predstavljaju veliki problem, na 
naše poslijeratne teškoće, međunarodne odnose itd. — onda mirno 
možemo kazati da su jugoslavenski komunisti i Savez komuni- 
sta bili na visini historijskog zadatka. Uza sve to bilo je i mnogo 
subjektivnih grešaka, ograničenosti i neuspjeha. Bit će ih i ubu. 
duće, to je razumljivo. Historija nije prirodni proces koji se mo- 
že predviđati u detalje, nego složeno tkivo ljudskih odnosa u 
kojem je glavni akter svjesni i slobodni čovjek. A još složeniji 
su putovi revolucija koji nikad nisu bili ukrašeni bulevari za do- 
kone šetnje i ugodna čavrljanja. 

Zato ćemo još uspješnije rješavati sve te probleme, ako po- 
stignemo što veće prožimanje (što ne isključuje i određene su- 
kobe) svih sfera društva i ako naši stavovi, koncepcije i revo- 
lucionarna praksa budu rezultanta mnogovrsnih napora, htije- 
nja, kritičke svijesti i slobodne, žive, kulturne i radne atmosfere. 

MIT O BIROKRACIJI 


Josip Marinković 


Među izrazima svakodnevnog govora riječ »birokrat« zvuči 
kao lična uvreda, a »birokracija« sadrži u sebi ne baš bezazlen 
žalac društvene kritike. U stavu prema birokraciji kao da nema 
razmimoilaženja. Sve su ocjene koje se na nju odnose negativ- 
ne. Borba protiv birokracije opće je proklamirana i prihvaćena 
parola, tako da se danas bez svog pristajanja uz nju ni jedan 
birokrata ne može više održati. Postavlja se čak i vrlo isklju- 
čiva parola: Ili proletarijat ili birokracija! (Lj. Tadić: »Prole- 
tarijat i birokracija«). 


Što podrazumijevamo pod tim pojmom, iz kojih ga motiva 
izvrgavamo kritici i što mislimo time postići međutim kao da 
nije uvijek posve jasno. 


Birokracijom mi danas nazivljemo jednako tako neažurno 
kancelarijsko poslovanje kao i oblike otuđivanja u socijalizmu. 
(Marković M.: »Socijalizam i samoupravljanje«, Praxis 2/1964), 
mada oni ne stoje u vezi koja bi bila nužna. Isto tako nazivlje- 
mo birokracijom i društvenu snagu, koja bi se mogla odvojiti 
od naroda, pa mu se čak i suprotstaviti (kako to pokazuje slu- 
čaj Staljina i »birokratske kaste« njegova perioda) kao i imper- 
sonalni dehumanizirani međuljudski odnos u uvjetima suvremene 
urbane civilizacije. Birokratskim nazivamo dalje intervenciju 
plana u oblasti kulture za koju se misli da izmiče ili da bi bar 
trebala izmicati svakoj intervenciji plana ili politike (u ovom 
slučaju kulturne politike), isto tako kao što se birokratskom 
pojavom naziva i porast procenta administracije u proizvodnji 
u odnosu na neposrednog proizvođača. O birokraciji se govori i 
kao o društvenom sloju, i to o sloju moralno zakržljalih ljudi. 
(»Kao društveni sloj birokracija se regrutuje iz redova ljudi 
koji više nemaju nikakve humanističke ideale i čije su ljudske 
Potrebe ostale veoma nerazvijene.« M. Marković, ibid, str. 178), 
a pojam »birokrat« označava čak i izvjestan skup prezrenih 
moralnih i karakternih osobina, te se o njima pišu eseji s istom 

štrašću s kojom se u našoj esejističkoj publicistici govori i piše 
na pr. o snobu. 

Birokracija je tako postala sinonim svih nesklada misli i že- 
lja s njihovim oživotvorenjima u našem društvu, a birokrat do- 
duše neimenovana, no za sve kriva i svagdje prisutna osoba. Po- 
jam birokracije pretvoren je tako gotovo u mit, mit o izvoru 
zla u socijalizmu. 

U ovom ukrštavanju shvaćanja nije više moguće razabrati 
koje od njih predstavlja određenu društvenu kritiku, a što je 
samo romantički bunt prema životu kao takvom, životu uopće, 
bunt koji u pojmu birokracije nalazi dozvoljeni i pomodni na- 
ziv za svoj »Sturm und Drang«. Kada dakle osuđujemo birokra- 
ciju (što sigurno nije nepopularno) i pozivamo u borbu protiv 
nje, neophodno je znati na što se naša kritika odnosi, što može- 
mo njome izmijeniti i čemu se od našeg pothvata možemo nada- 
ti. Polazeći od neizvjesnih ciljeva u kritici višeznačnog pojma 
izlažemo se opasnosti da nam se oštrica kritike iscrpi u samo- 
zadovoljnom kritikantstvu kojim se autor licemjerno izvlači iz 
više manje zajedničkog duga. 

Da bi dakle oštrica kritike koju upućujemo birokraciji mogla 
pogoditi išta konkretno, neophodno je da sam njen pojam bu- 
de jednoznačan, lišen mitskih dijaboličnih oznaka. Što je dakle 
birokracija? Tko je birokrata? Ili tačnije: šta je to birokratsko 
u birokrati? Je li to moralna osobina? Karakterna? Ili bilo što 
drugo psihološko? I odakle ona u socijalizmu? Odakle ona u 
socijalizmu, ako je njen uzrok u moralnoj kvaliteti njenih akte- 
ra, i odakle ona u socijalizmu, ako je njen uzrok u samom druš- 
tvenom odnosu? I što se tu dade učiniti? Kako se angažirati pro- 
tiv birokracije ili protiv onog što je birokratsko u birokraciji? 
I čemu se od takvog angažmana možemo nadati? 


Optimisti govore i misle o birokraciji kao o nekom obliku 
moralnog zla koji može da se desi i da se ne desi. Birokrat je 
dakle prema njima moralno defektna osoba koja kvari opću 
harmoniju. Tako npr. i Mihailo Marković u svom već citira- 
nom radu kaže: ». . . ima i ne mali broj ljudi u kojima se bore 
revolucionar i birokrata. . .« Optimizam je takvog shvaćanja u 
nadi da se birokratičnost može i ne desiti, jer je ona prvenstveno 
u moralnoj kvaliteti za koju se poneki čovjek može odlučiti na 
osnovu svojih sitnovlasničkih instinkata, budući da mu odluka 
za birokratu pruža izvjesne materijalne koristi (prema M. Mar- 
koviću), ili može odbiti da to bude na osnovu svoje moralne, re- 
volucionarne svijesti. Problem bi birokracije bio dakle u psiho- 
loškoj i etičkoj sferi i tek onda bi se reflektirao u sferi društva. 
Dosljedno tome trebalo bi očekivati da će se i rješenje problema 
nalaziti u sferi u kojoj je i sam problem usidren, tj. etičkoj i 
psihološkoj. 

Kada bismo međutim i prihvatili da je moralna osobina aktera 
uzrokom pojave birokracije, ostao bi i dalje problem ustrojstva 
takve društvene organizacije koja omogućava pojavu birokrate 

kao njenog upravljača. Čak ako i pretpostavimo da lične osobi- 
ne i moralne oznake igraju veću ulogu od unošenja folklorne 
varijante u ispoljavanju birokracije, ostalo bi i dalje na druš- 
tvenoj situaciji, odnosima u društvu i njegovoj organizaciji da 
principom svog izbora manifestira izvjesnu svrhu po kojoj se 
takav »birokrat« može pojaviti kao društveno važan faktor. 


Izvor birokracije neće dakle biti u ličnim osobinama, i lov 
na birokrate stoga je beznačajno sredstvo za borbu protiv bi- 
rokracije kao pojave. Zanimljivo je primijetiti da u etičku sferu 
rješenja nije ni Marković imao povjerenja, jer je ipak smatrao 
da se tek ukinućem mogućnosti odluke za birokratu može elimi- 
nirati njegova pojava. To međutim govori u prilog činjenici da 
je pojava birokrate uvjetovana društvenom situacijom, a ne tek 
ličnim osobinama, kao i to da se smišljenim političkim postup- 
kom može provesti borba protiv birokracije, što ne znači mnogo 
manje, nego da je njen ishod ne u likvidaciji, nego u usavršava. 
nju birokratskog postupka. 


Birokracija nije, kao što bi se iz onog što se o njoj govori i 
piše moglo misliti, slučajna pojava i ona se ne usidrava u so- 
cijalizmu greškom njenih nedovoljno budnih graditelja, niti se 
može otkloniti općim upozoravanjem na činjeničnost njene eg- 
zistencije. Čak štaviše, i svaka akcija uperena protiv nje, da bi 
postala društveno važna (nešto više od puke literature), mora 
objediniti napore mnogih, mora se dakle podrediti principu 
svog organiziranja, što ne bi značilo ništa manje, nego da se 
mora u krajnjoj liniji i sama birokratizirati. Protiv birokracije 
moguće je boriti se samo savršenijom, što znači isto što i potpu- 
nijom birokracijom. Nije stoga neobično da svaka kritika biro- 
kracije sadrži ujedno u sebi (ne uvijek svjesni) nacrt nove. 
Sam nam revolt na birokraciju u oblasti kulture to jasno po- 
tvrđuje. Nema naime otpora »kulturnoj politici« kao takvoj. Sva- 
ka borba protiv izvjesne kulturne politike i sama predstavlja 
»kulturnu politiku«. Osuđujući dakle činjenicu politike u kul- 
turnom stvaralaštvu mi se ujedno zalažemo za takvu politiku 
koja će biti lišena kulturne politike, što je još uvijek samo jedna 
kulturna politika. Povratka na oduzetu izvornost više nema. 

Revolut na postojanje birokracije inspiriran činjenicom dru- 
štvenog posredništva u najmanju je ruku naivna zabluda. Mogu- 
će je mijenjati konkretni vid takvog posredništva, no bezizgledna 
bi bila svaka nada da bi takva akcija mogla ukinuti i samo po- 
sredništvo. Planirano »besplanstvo« i posredna »neposrednost« 
jesu contradictio in adiecto. Isto se tako služimo zabludama 
kada govorimo o »odvajanju birokracije od naroda«. Što osta- 
je kada se pulsiranju života oduzmu svi oni koji su na neki 
način »umočeni« u birokraciju? Što društveno značajno? Gdje 
je taj »narod« izuzet od svih veza kojima je uvučen u birokra- 
Ciju i putem kojih on sam u njoj djeluje konstituirajući se isto- 
vremeno kao njen subjekt i objekt. Ne postoji razdioba na sub- 
jekte i objekte birokracije koja bi predstavljala relativno stal- 


685 


nu društvenu situaciju, a kada bismo i pretpostavili da je ona mo- 
guća, onda još samo njeno postojanje ne bi predstavljalo prigovor 
upućen birokraciji kao određenoj društvenoj funkciji, nego pri- 
govor svrsi njenog funkcioniranja. Svatko međutim, tko makar 
po nečemu ima društveni značaj, ne samo da trpi birokraciju, 
nego je i sam stvara i u njoj djeluje. Govoriti dakle o alterna- 
tivi: ili proletarijat ili birokracija u suvremenim tehničkim i 
urbanim uvjetima života znači služiti se pukim apstrakcijama. 
Naravno, ukoliko pojmu birokracije ne dajemo značenje koje 
ona sama po sebi nema. 

Birokracija proizlazi iz dijalektike razvoja tehnike i iz nje proi- 
zišle sve složenije podjele rada. U suvremenim uvjetima parcija- 
liziranog radnog procesa i urbanizirane čovjekove sredine ona je 
neophodan posrednik i koordinator akcija pojedinca, koje tek 
uvrštene u njeno funkcioniranje mogu uopće doseći društveni 
značaj. Birokracija predstavlja nužni oblik koordinacije proiz- 
vodnje i s njom uzajamno zavisnih društvenih djelatnosti. Nju 
je inaugurirala tehnika. Birokracija iz nje proizlazi kao tehnika 
organizacije društvenog rada. Suvremena je civilizacija ima za 
svoju pretpostavku. Birokracija postoji svagdje gdje se razvija 
tehnička civilizacija bez obzira na kompleks uvjeta pod kojima 
se takav proces odigrava. Ona je dakle univerzalnija od politič- 
kih struktura unutar kojih se pojavljuje. Štaviše, različitost 
je tih struktura spajana njenom činjeničnošću. Logično bi 
pri tom bilo pretpostaviti da će veća društvena kontrola nad 
proizvodnim zbivanjima u društvu i veća ambicija za podvr- 
gavanjem prirode i društvene stihije svjesnoj volji ljudi zahti- 
jevati i veći obim njenog djelovanja. 

Po svojoj suštini dakle birokracija je usidrena u tehnici, ona 
iz nje proizlazi kao tehnikom nametnut oblik odnošenja. Budući 
da je u svojoj suštini tehnika, to će i kriterij njenog djelovanja 
biti u efikasnosti, baš kao što je to i kriterij tehnike. Ona je dakle 
u svojoj osnovi aparat, »birokratski aparat«. Taj termin razot- 
kriva njenu namjenu i suštinu. (»Krateo« njenog naziva nije u 
stvari njen. On je posuđen. Birokracija je samo jedan vid tehno- 
kracije). I baš zbog svoje u osnovi tehničke suštine birokracija 
kao i tehnika nije ona koja postavlja ciljeve i određuje svrhe. 
U tome i jeste bit nesporazuma. 


Mada ostvarivanje društvenih svrha zahtijeva birokraciju, to 
ona ipak nije stvaralac svrhe niti je suštinski odgovorna za smisao 
koji ostvaruje i kratkovidno ju je zbog toga osuđivati. Kriterij 
valjanosti birokratskog postupka sasvim je drugačiji od onog 
što ga primjenjujemo u odnosu na svrhu. Kriza ciljeva prema 
tome ne može biti sadržana u nedoraslosti birokratskog postup- 
ka preko kojeg se oživotvoruje. U tom pogledu neće biti razlike 
ni u jednom obliku primjene birokratskog funkcioniranja, bio 
on »politički« ili »tehnički«. Princip njenog djelovanja, sama 
tehnika oživotvorenja koja zahtijeva birokraciju, u svakoj je od 
svojih pojava suštinski ista, baš kao što je isti i kriterij po ko- 

jem se određuje vrijednost njenog poslovanja. Kao i svaka teh. 
nika, tehnika je birokracije univerzalna. Nikakva podjela biro- 
kracije na »tehničku«, »političku« itd. ne bi stoga bila opravdana 
Postoji samo tehnika birokracije, ona može biti više ili manic 
efikasna, no izvan efikasnosti ona nema drugih bitnih dioLenih 
principa. Govoriti o birokraciji kao o pojavi koja je u oblasti 
tehnike nužna, a u drugim društvenim oblastima to više nije ili 
makar ne u istoj mjeri, značilo bi brkati svrhu s tehnikom njenog 
ostvarivanja. 

Što se dakle dade izmijeniti i kamo usmjeriti našu kritiku? 
Činjenica postojanja birokracije potpuno je indiferentna svemu 
onom što se o njoj može misliti. Ona će ostati ne obazirući se 
nimalo na to, da li to tko želi ili ne. Revolt protiv njenog po- 
stojanja, shvaćenog kao element tehničkog može biti samo zbu- 
njeni potez okrenut u suštini onome što je prošlo i što više 
nije moguće vratiti. Birokracija će ne samo postojati nego i 
dalje rasti. Omjer onih koji se upošljavaju u birokratskom apa- 
ratu u odnosu na »neposredne proizvođače« bit će i dalje u stal- 
nom porastu. Napredak tehnike i tehnoloških postupaka istis- 
kuje iz proizvodnje u prvom redu radnika, a tek onda admini- 
strativne tzv. »neproizvodne« funkcije. Ni automatizacija neće 
moći taj omjer bitno izmijeniti u suprotnom smislu, a ima do- 
voljno razloga da očekujemo upravo suprotno. 


vs... 


gradacija moralne odgovornosti birokrate uzrokovana parcija- 
lizacijom njegove funkcije i prenošenjem moralne odgovornosti 
na instituciju u okviru koje funkcionira. Ta činjenica sama po 
sebi nije još međutim i isključivo mračan nagovještaj budućnosti. 
Humanistički se cilj u svom punom ekstenzitetu može afirmirati 
tek posredovanjem koordinacionog društvenog aparata tj. biro- 
kracijom. Čak štaviše, efikasnost se njenog funkcioniranja u 
suvremenim uvjetima tehničke civilizacije pokazuje kao uvjet 
realizacije svakog, pa dakle i humanističkog cilja. Borba protiv 
birokracije kao realizatora takvog cilja, kada bi i bila mogu- 
ća, ne bi bila više humana. Impersonalnost ljudskih odnosa u 
birokratskim uvjetima poslovanja proizlazi iz dijalektike koju 
diktira efikasnost i određena je tendencijom ekstenzivnosti u 
ostvarivanju cilja. Konačno, daleko je humaniji perfektni ma 
koliko impersonalan odnos u birokratskom načinu djelovanja, 
smišljen da bi doveo što prije do određene svrhe nego li patri- 
jarhalna neposrednost neizvjesna u svom ishodu. Bilo bi u naj- 
manju ruku naivno prihvaćati tzv. »blagodati tehnike« i že- 
ljeti da one pripadaju svima, a pri tom se začuđeno zgražati nad 
pojavom birokracije koja iz tih tendencija proizlazi. 

. Samoupravljanje za koje se poneko nada da će izmijeniti 
birokraciju shvaćenu u ovom smislu bilo bi tek puki naziv ili 
u najboljem slučaju paravan, ako njegovi organi ne bi bili dorasli 

tjevima postupanja u suvremenim uvjetima koordinacije pro- 

izvodnje i njima pripadne društvene djelatnosti, ako ne bi bili 
dorasli tehnici birokratskog poslovanja. Ni samoupravljanje 
dakle neće predstavljati likvidaciju birokracije, nego jedino ob- 
lik prenošenja birokratskih funkcija na neposrednog proizvo- 
đača. Svrha takvog prenošenja moći će se održati jedino ukoliko 
se pokaže efikasnijom, tj. ukoliko se po kriterijima birokrat- 
skog funkcioniranja afirmira kao uspješniji oblik birokracije. 
Oblici samoupravljanja koncipirani humanizmom mogu upravo 
time da oslobode nove i neslućene stvaralačke mogućnosti i da 
time postanu idealni koordinator društvenih akcija. U tome leži 
nada koja se u njih polaže. Kada bi se međutim pokazalo da 
postoji raskorak između njihove efikasnosti i humana smisla, 
nema sumnje o tome što bi od toga dijalektika daljnjeg razvo- 
ja prevladala (Mi se međutim nadamo da je humaniji odnos 
ujedno i efikasniji odnos). 

Kritika upućena birokraciji ne može se dakle odnositi ni na 
činjeničnost njenog postojanja, ni na oblike otuđenja koje to 
postojanje sa sobom nosi. Ona ne označava moralnu ili karakter- 
nu osobinu ljudi i nije oblik raskoraka misli s njenim ostvare- 
njem (ne bi bio kompliment za misao). 

Kritika birokracije može se odnositi jedino na ono u njoj 
što se dade vrednovati njenim kriterijem, a to je efikasnost. Mi 
se ne možemo odlučiti za birokraciju ili protiv nje, ali se možemo 
odlučiti za efikasniju birokraciju. Ako je sama pojava birokrate 
nužna, nije u istom smislu nužna i pojava lošeg birokrate. 

Birokracija je neizmjenljiva, loš birokrata nije. Borba za 
efikasnost ujedno je i borba za onaj i onakav humanizam koji 
je u našim tehničkim uvjetima moguć i realan (Naravno ukoli- 
ko nisu u sumnji sami ciljevi njenog funkcioniranja). 

Efikasnost birokracije nije međutim moguće korigirati »re- 
volucionarnom« utopijom o njenom ukidanju, nego jedino dru- 
štveno organiziranom akcijom njenog usavršavanja. Neefikas- 
nost birokracije može se ukloniti samo efikasnijom birokraci- 
jom. 

Kritika dakle koja se tako višeznačno upućuje pojmu bi- 
rokracije, kritika koja je gotovo od nje učinila mit o zlu, može 
biti uperena jedino na ono u njoj što joj je suštinski suprotno, 
a to je njena neefikasnost, pogađajući tek posredno društvene 
instrumente koji je održavaju. 

O SUVISLOSTI JEDNE ODBRANE BIROKRATIJE 
Ljubomir Tadić 


Evo jednog teksta koji se čita s velikim olakšanjem! Odbacu- 
jući »pomodni« opštejugoslovenski antibirokratski kurs (»lov 
na birokrate«), drug Josip Marinković je svojim radom »Mit o 
birokratiji« stekao povoljnu šansu da izazove mnogo simpatija 
i zahvalnost od strane onih koji se na mrtvo dosađuju u mo- 
notonoj atmosferi antibirokratske jednodušnosti. Našao se, naj- 
zad, jedan pisac koji je digao svoj usamljeni, ali hrabri glas 
upozoravajući Jugoslovene da se otresu raznih zabluda: revo- 
lucionarnog romantizma i svakojakih utopija i da već jednom 
počnu gledati pravo i trezveno stvarnosti u oči. Ta stvarnost 
nije ništa drugo nego »činjeničnost njenog (tj. birokratije, Lj.T.) 
postojanja«. Ova pouka je nužna zato što jugoslovenski kritičar 
birokratije, kao nepopravljivi utopist, pada u »samozadovoljno 
kritikanstvo kojim se. . . licemjerno izvlači iz više manje zajed- 
ničkog duga«. A da bi se kritikovalo, neophodno je znati na šta 
se naša kritika odnosi, šta možemo njome izmijeniti i čemu se 
od našeg poduhvata možemo nadati. Sve to naš kritičar birokra- 
tije ne zna i red je da se na to upozori — dok nije kasno. Zato 
što ne zna tako važne stvari, on je pojam birokratije, kako kaže 
Marinković, pretvorio »gotovo u mit« (znači ne sasvim, već 
»gotovo«) »mit o izvoru zla u socijalizmu«. Prema tome, naši 
kritičari birokratije nisu kritičari već mitolozi (u Marinkoviće- 
Voj terminologiji »mit« ne znači uzdizanje već uniženje), jer se ne 
može razabrati šta je kritika, a šta »romantički bunt prema ži- 
votu kao takvom, životu uopće«. Jugoslovenski antibirokratski 
mitolozi upotrebljavaju pojam birokratije u više značenja, a 
za svrhe konkretne kritike, po drugu Marinkoviću, potreban je 
»jednoznačan pojam« birokratije, »lišen mitskih, diaboličnih 
oznaka«. Logično je onda što naši kritičari birokratije nisu na- 
čistu ni s predmetom svoje kritike. Jer, da su načistu, oni bi 
znali kako je nedopustivo kritikovati sam »život kao takav, 
život uopće«. 

Pošto se takvih kritičara namnožilo, drug Marinković iz 
amorfne gomile bira »reprezentativne uzorke« i takvu čast do- 
djeljuje Mihailu Markoviću i piscu ovih redova, da bi se, po 

kratkom postupku, s nekoliko uzgrednih kritičkih opaski pa u- 
šalno obračunao ne samo s našim zabludama, nego i sa zablu- 
dama svih onih koji su nam slični. 

Kako su naše predstave o birokratiji »usidrene« u psihološ- 
ku i etičku sferu, budući da su, dakle, subjektivističke prirode, 
opervažene naivnim »optimizmom«, Marinković nas na objek- 
tivan, strogo naučan i, valjda u skladu s parovima suprotnosti, 
pesimistički način upućuje na »društvenu situaciju« u 
kojoj je doista usidren pojam i problem birokratije (a mi ovo, 
eto, nismo znali). Ali ni sama »društvena situacija« nije dovoljna 
da se spozna pravo obitavalište birokratije. Birokratiju je inau- 
gurisala tehnika, ona je »usidrena« u tehnici, i zato je neoprav- 
dana svaka podjela na tehničku i političku birokratiju, jer je 
birokratija vid tehnokratije. Ona je u svojoj osnovi aparat. 

Prirodno, zaključak je ovog kritičara kritike birokratije sa- 
da nedvosmisleno jasan: pošto je tehnika postala naša stvarnost, 
naš »život kao takav, život uopće«, to je svaka kritika birokra- 
tije kao tehnike iluzoran, doista romantičan bunt. Jer, kako je 
naivno, poučava nas Marinković, prihvatati »blagodati tehnike« 
i željeti da one pripadaju svima, a pri tom se začuđeno zgražati 
nad pojavom birokratije koja proizlazi iz tehnike. 

Budući da u našoj zemlji ima suviše kritike a malo konstruk- 
tivnosti — taj prijekor u posljednje vrijeme često čujemo — 
Marinković ispunjava ovu vapijuću prazninu upozoreniem o 
konstruktivnoj ulozi birokratije kao »neophodnog posrednika i 
koordinatora akcija poiedinaca«. »Usidren« na realnom tlu da 
našniice, naš kritičar skreće pažnju da je činjenica postojanja 
birokratije potpuno indiferentna svemu onome što se o njoj 
može misliti (u to ni jednog časa nismo ni sumnjali!). »Ona će« 
nastavlja Marinković, »ostati nimalo se ne obazirući na to, da li 
tko želi ili ne. . . Birokratija će ne samo postoiati nego i dalje 
rasti. . . Isto tako će ostati izvan utjecaja kritike sve bezličniji 
odnos u ophođenju kakvo nameće birokratski način postup- 
ka. . .« (Zar i u to neko sumnja?) 

Pošto je na taj način, kao u dječjoj igri »vadio dušu« nama, 
kritičarima birokratije, demonstrirajući dalekosežni domet svo- 
je iednoznačne odredbe, i pošto nas je usidrio na čvrsto tle i 
naslikao u »jarkim« bojama našu perspektivu, branilac biro- 
kratije kao da se najednom trgao zbog svojih prognoza te nam 
poručuje da ta činjenica nije još isključivo »mračan nagovještaj 
budućnosti«. A kakva je naša budućnost, »čemu se možemo na- 
dati«? Naša budućnost počiva opet u birokratiji, jer je birokra- 
tija, kao što smo vidjeli, sam naš život, naša humanost. Pošto 
je »humaniji odnos ujedno i efikasniji odnos«, naša budućnost 
nam sija iz koordinacionog društvenog aparata, tj. iz same 
birokratije. Ukoliko taj aparat bude efikasnije funkcionisao, 
ukoliko on bude savršeniji, utoliko će naša budućnost biti svjet- 
lija i daleko od »mračnog nagovještaja«. A Josef K. iz Kafkinog 
»Procesa«, šta li je to? To je obična »literatura«, odgovoriće 
drug Marinković, jer dosljedno slijedi tok svojih misli i ocjena. 

I dalje: ako se poneko nada da će samoupravljanje izmije- 
niti tako shvaćenu birokratiju, taj se ljuto vara. Marinković, 
naravno, nema ništa protiv samoupravljanja, ali samo pod pret- 
postavkom da ono bude oblik prenošenja birokratskih funk- 
cija na neposrednog proizvođača i ukoliko se »po kriterijima bi- 
rokratskog funkcioniranja afirmira kao uspješniji oblik biro. 
kracije«. Naš pisac ne isključuje ni kritiku birokratije. No, 
kritika se »može odnositi jedino na ono što se može vredno- 
vati njenim kriterijem, a to je efikasnost«. Prema Marinkoviću 
nema odluke za ili protiv birokratije. Možemo se odlučiti jedi- 
no za efikasniju birokratiju koja bi uklonila onu (eventualno) 
neefikasnu! 


S obzirom na paušalan, u suštini apstraktan karakter Ma. 
rinkovićeve kritike, kritikovanom je teško da prepozna šta se 
odnosi na njega, a šta na njegovog »bližnjeg«. Ali ne treba cje- 
pidlačiti, kritikovanom valja preći na samu stvar i pretpostaviti, 
kao da se sve primjedbe odnose na njega. 


Pouke o društvenoj situaciji u kojoj je usidren pojam biro- 
kratije odavno su mi, dakako, poznate i to na osnovu original- 
nijih izvora, recimo sociologije Maxa Webera, prema kojoj je 
birokratija postala naša sudbina. O tome svjedoče uvodni, 
čak prvi redovi moje rasprave »Proletarijat i birokratija« na 
koju drug Marinković usmjerava svoje kritičke strijele. Ali 
upravo u tome i jeste sva bit našeg razilaženja. Dok Marinković 
polazi sa pozicije o nepromjenljivosti postojeće društvene situ- 
acije i na tome principu gradi cjelokupnu svoju poziciju, ja, 
naprotiv, polazim sa dijametralno suprotnog stanovišta i sma- 
tram da svjesna ljudska akcija, kojoj je duhovna pretpostavka 
marksistička kritika birokratije, nije puko zidanje kula u vaz- 
duhu (kako Marinković razumije utopiju), nego počiva u izgrad- 
nji socijalističke samouprave kao realne alternative birokratiji. 


Marinković polazi od nepromjenljivosti činjeničnog stanja 
kao od prirodne pretpostake i na takvom tlu gradi svoju 
fatalističku koncepciju, zaboravljajući pri tom da je to 
činjenično stanje istorijski sazdano, a ne produkt božjeg poslan- 
stva i proviđenja. Moji dokazi da birokratije nije uvijek bilo 
njemu izgledaju kao »zbunjeni potez okrenut u suštini onome 
što je prošlo«. Naravno, ja nisam pristalica shvatanja da se ljud- 
ski napredak sastoji u linearnom, hronološkom slijedu događa- 
Ja i društvenih institucija i da bi stoga minule epohe služile samo 
kao tamna pozadina na kojoj bi mogle jače svijetliti savremene 

ruštvene tvorevine. Međutim, ne pada mi na pamet da smatram 
kako bi se povratkom bivših institucija mogao potpuno riješiti 
problem ovih sadašnjih. Naprotiv, nije prošlost nego je buduć- 
nost sadržaj mojih preokupacija, a osvrt na prošlost služi samo 
kao pokazatelj da birokratija ne mora biti ljudska sudbina. 


U vezi s tim treba ukazati i na drugi nesporazum koji u suštini 
Potječe iz okolnosti da drug Marinković konfundira up 

ravu i organizaciju sa birokratijom. Na os- 
novu istorijski postale činjenice da je uprava i organizacija u 
uslovima racionalizirane privrede i politike Zapada dobila svo- 
je birokratsko obličje, Marinković prećutno izvodi zaključak da 
su svaka uprava i svaka organizacija nužno birokratske i da će 
kao takve vječno ostati. Svaku drugu alternativu zato naš pisac 
poravnava s pukim iluzijama. Ako je neko ubijeđeni, ili čak 
rođeni pesimist, onda se tu ništa ne može učiniti. Marinkovi- 
ćeva prognoza zbilja je jedan pesimistički realizam koji sve 
buduće podvrgava kriteriju sadašnjeg i prošlog, a svako ljudsko 
nastojanje za promjenom postojećeg a priori diskvalifikuje kao 
zabludu. Međutim, cinizam je krajnja konsekvencija tak- 
vog stava i njegov najprecizniji izraz i određenje. 


Problem uprave i organizacije savremenog društva svakako 
je jedan od najvažnijih socioloških i političkih problema našeg 
vremena. U tom smislu imao sam već priliku da osporim fata- 
lističku tezu Roberta Michelsa (koju Marinković — da li svje- 
sno? — prihvata) da svaka organizacija automatski i nužno pret- 
postavlja birokratiju i oligarhiju. Organizacija, dakako, može 
ali ne mora biti izvor birokratizma. Kada je ona izvor birokrati- 
je i tehnokratije, o tome je već najnužnije rečeno. Moj rad 
»Proletarijat i birokratija« upravo se bavi istraživanjem uzroka 
pri kojima se jedna revolucionarna, per definitionem 
antibirokratska organizacija može pretvoriti u birokrat- 
sku organizaciju kao i upućivanjem na potcijenjeni značaj demo- 
kratskih, humanih samoupravnih sredstava (na pr. kritike i 
javnog mišljenja) u borbi protiv birokratskih tendencija. Kriti- 
ka birokratske efikasnosti u tom radu ne znači i kritiku efikas- 
nosti revolucionarne organizacije. Štaviše, on se bavi problemom 
kako jedna društveno-politička organizacija može ostati efi- 
kasna, a da se ne pretvori u bezličan aparat, tj. u puku tehni- 
ku vladanja ljudima kao stvarima. Jer specifična je diferencija 
revolucionarne organizacije što sprečava hegemoniju aparata i 
što u njenim akcijama i odlukama, kako je svojevremeno Ppri- 
mijetio G. LukAcs, narodni tribun odnosi prevagu nad birokra- 
tom. A ovo pitanje se uklapa u širi problem kojim se bavi mark- 
sistička društvena misao i praksa: pronaći sredstva koja mogu 
spriječiti pretvaranje društvenih tvorevina u silu koja izmiče 
ljudskoj kontroli. 


U nekoliko svojih radova (na pr. »Socijalizamm i ustavnost«, 
časopis »Socijalizam«, br. 2/1962) izričito sam, idući za Marxom, 
upozoravao da suština socijalističke organizacije društva nije u 
tome što bi svi postali birokrati i što, na taj način, niko ne bi 
bio birokrata. I ovog puta naglašavam da, suprotno Marinkoviću, 
ne shvatam ni našu (ni bilo koju) organizaciju socijalističke sa- 
mouprave (demokratije) kao sistem u kome se neposredni 
proizvođači pretvaraju u birokrate. Ako bi tako bilo, takav si- 
stem (ili sistemi) brzo bi se izrodili u svoju suprotnost. Suštinu 
samouprave kao neposredne demokratije vidim, prije svega, u re- 

alnoj mogućnosti potčinjavanja nužnih javnih funkcija efikas- 
noj, takođe javnoj kontroli i kritici radnih masa uz radikal- 
nu restrikciju profesionalnih funkcionara i njihovih privilegija, 
jer je socijalizmu tuđ svaki parazitski društveni oblik. Ukoliko je 
obavljanje javnih funkcija nužno, onda ta vrsta djelatnosti mora 
biti do te mjere podruštvljena, da se ni jedan funkcionar ne mo- 
že osjećati značajnijim od, kako je Marx govorio, obućara koji 
vrši jednu društveno korisnu funkciju. Ukoliko to nije postig- 
nuto, onda odlučuje više ili manje efikasna i nekontrolisana 
tajna sila birokratije (tehnokratije) koja pod crvenim plaštom 
upravlja u najboljem slučaju, prema sensimonističkom modelu. 
Dopustimo li dalje da je u Marinkovića prisutna opravdana 
bojazan zbog neefikasnosti našeg samoupravljanja, onda, ipak, 
moramo konstatovati da on tu efikasnost traži na pogrešnom 
mjestu. Po mom mišljenju, osnovna slabost naše samouprave i 
društvene organizacije uopšte leži u brkanju samoupravnih o r- 
gana i samoupravnih odnosa, tj. u tendenciji jačanja i osa- 
mostaljivanja prvih na štetu drugih. Ukoliko bi ova tendencija 
pobijedila u našem društvu, Marinkovićeve bi aspiracije u cjeli- 
ni bile zadovoljene, ali bismo kao nuždan rezultat imali degene- 
raciju samoupravljanja u jedan tehno-birokratski, prividni soci- 
jalizam. Teorijski izraz ove tendencije jeste racionaliziranoj pri- 
vredi i politici svojstveno fetišiziranje mehanizma, u ovom 
slučaju »mehanizma socijalističkog samoupravljanja«. Riječ je, 
u stvari, o pokušaju da se samoupravni odnosi supstituišu sa- 
moupravnim organima. Ovo okoštavanje i institucionaliziranje 
tečnih, elastičnih i demokratskih procesa (koji računaju s ini- 
cijativom svjesnih stvaralaca i građana) u mehanizme i orga- 
ne, predstavlja, po mome mišljenju, najveću opasnost po naš 
društveni i politički razvitak u sadašnjem času. Iza zamisli o 
»mehanizmu socijalističke demokratije« u kome bi se izvršila 
racionalizirana podjela uloga i stvorio jedan hijerarhijski red i 
automatizam koji se sam od sebe reprodukuje i »podmazuje« sto- 
ji upravo ono što je Marinković uzgred nazvao »kriza svrha«. 
Umjesto svjesnih i odgovornih stvaralačkih ličnosti u tom slu- 
čaju nastupa iz buržoaskog svijeta preuzeti aparat neodgo- 
vorne birokratije koja svoje »znanje« nameće kao faktor bez 
kojeg se ne može donijeti ni jedna odluka. Kao posljedica takvog 
stanja stvari javlja se skidanje svake odgovornosti od strane 
onih koji su dužni da odgovaraju za neuspjehe određene politike 
(kulturne, ekonomske ili bilo koje druge). U ovom svjetlu treba 
ocjenjivati i alternativu koju sam postavio u spomenutom radu: 
Proletarijat ili birokratija, tj. ili revolucionarna politička orga- 
nizacija i socijalističko samoupravljanje, ili mehanizam bezlične 
birokratije. Ili će opšti interes predstavljati ona dru- 
štvena snaga koja realno personifikuje društvenu cjelinu, ili će 
ga zastupati imaginarni opšti interes, tj. birokratija. Treće u 
anom času zbilja nije dano. Zato Marinkovićev tekst »Mit o bi- 


rokratiji« smatram čistim promašajem, makar to bilo i u dobroj 
namjeri. 

PRIKAZI | BILJESKE 


Jurgen Habermas: 
Theorie und Praxis 
Sozialphilosophische Studien 


Politica — Band 11, Luchterhand 
Verlag Neuwied am Rhein und Ber- 
lin 1963, 387. str. 


Jirgen  Habermas!, suvremeni 
njemački, marksistički orijentirani 
filozof i sociolog, profesor na Uni- 
verzitetu u Franfurtu/M, svrstao se 
svojim djelima u red najboljih pred- 
stavnika takozvanog »Frankfurtskog 
kruga“ filozofa i sociologa. Nije pre- 
tjerano već na početku naglasiti, jer 
to pokazuje i njegova knjiga koju 
ovdje želimo ukratko prikazati, da je 
Habermas po svojim filozofskim sta- 
vovima i koncepcijama nošen kri- 
tičkom otvorenošću, dubinom i širi- 
nom svojih pogleda, kao i samim 
rezultatima svojih filozofskih istra- 
živanja koja se kreću na čvrstom tra- 
gu Marxove izvorne misli, na naj- 
boljem putu da s jedne strane dade 
ozbiljan prilog produbljivanju suv- 
remene marksističke misli, i s dru- 
ge strane da prekorači granice i mi- 
saono prevlada izvjesne ograničeno- 
sti navedenog kruga kojemu teorij- 
ski pripada. Kad kažemo na putu, 
onda pod tim mislimo kako na nje- 
gova dosadašnja realna dostignuća, 
tako i na onaj opći misaoni, mogli 
bismo ga odmah imenovati: upravo 
teorijski horizont čitave ove »škole«, 
koji Habermasa, po našem mišljenju, 
još uvijek donekle sputava i sugeri- 


1) Kao gost Hrvatskog filozofskog društva 
1 Filozofskog fakulteta u Zagrebu, a 
zatim i Filozofskog fakulteta (Odsjeka za 
sociologiju) u Beogradu, J. Habermas bo- 
ravio je u našoj zemlji od 1. - 4. III 
1965. i tom prilikom održao 2 predavanja 
pod naslovom: 1. »Erkenntnis und In- 
teresse« i 2. »Technischer Fortschritt und 
soziale Lebenswelt.« 


ra mu kretanje u jednom pravcu 
koji ga dovodi do izvjesnih teškoća 
u odgovoru na neka osnovna filo- 
zofijska pitanja na pretpostavci 
marksizma. Pokušat ćemo naznačiti 
i jedno i drugo, kako bi se dobila 
bar opća slika o pretpostavkama i 
domašaju Habermasova filozofira- 
nja. 

U ovoj Habermasovoj knjizi pod 
zajedničkim — naslovom »Teorija i 
praksa«, čime je već zacrtana i da- 
de se naslutiti određena filozofska 
preokupacija, sakupljeno je sedam 
većih rasprava i studija objavljenih 
u posljednje četiri godine, a u Do- 
datku se nalaze još tri ranije pub- 
licirane rasprave, od kojih najveća 
i najinteresantnija, a za marksiste 
možda i najinstruktivnija, jest »Pri- 
log filozofijskoj diskusiji o Marxu 
i marksizmu« (objavljena 1957. u ča- 
sopisu Philosophische — Rundschau, 
što ga izdaju H.-G. Gadamer i Hel- 
mut Kuhm). 


Budući da se knjiga sastoji od 
deset, unutrašnje tematski poveza- 
nih, studija i rasprava, nemoguće je 
u jednom kratkom prikazu raz- 
motriti svaku pojedinačno, stoga 
ćemo se zadržati samo ma o- 
nom bitnom za čitavu knjigu 
što smatramo značajnim za Ha- 
bermasov filozofski stav uopće i 
posebno s obzirom na njegova zbilj- 
ska misaona dostignuća,  odnosrio 
nivo filozofskog sagledavanja i 0s- 
vjetljenja osnovnih problema, situa- 
cije, i položaja suvremene marksi- 
stičke misli. No, radi tačnijeg in- 
formiranja čitalaca navodimo bar 
naslove svih studija u ovoj knjizi: 


1. Klasična nauka o politici u 
njenom odnosu spram socijalne fi- 
lozofije 

2. Prirodno pravo i revolucija 

3. Hegelova kritika francuske re- 
volucije 

4. Dijalektički idealizam u prije- 
lazu k materijalizmu — Filozofijsko- 
-povijesne konsekvencije iz Schellin- 
gove ideje o kontrakciji boga 


5. Između filozofije i znanosti: 
Marksizam kao kritika 


6. Kritičke i konzervativne zada- 
će sociologije 

7. Dogmatizam, um i odluka — 
Uz teoriju i praksu u poznanstvlje- 
noj civilizaciji 

8. Prilog filozofijskoj diskusiji o 
Marxu i marksizmu 


9. Jedan marksistički Schelling — 
Uz spekulativni materijalizam Ern- 
sta Blocha 


10. Stoičko povlačenje Karla L&- 
witha od .historijske svijesti 


Sam Habermas u Predgovoru 
smatra ove rasprave »historijskim 
predstudijama za jedno sistematičko 
istraživanje odnosa teorije i prakse 
u socijalnim znanostima«. To kao 
što vidšmo odgovara i samom nas- 
lovu knjige, dok je s druge strane 
istraživanje u navedenim rasprava- 
ma glavnim dijelom doista usmjere- 
no u tom pravcu. Ako bismo sad, 
s obzirom na raznovrsnost problema 
ovih studija, pokušali da bar prib- 
ližno odredimo onu osnovnu, nazovi- 
mo je tako. filozofijsko-metodičko- 
-kritičku nit vodilju koja se (izuzev- 
ši posljednje tri rasprave) provlači 
kroz čitavu knjigu, a koja na neki 
način ukazuie i na samo Haberma- 
sovo stanovište, onda bi se to nje- 
govo misaono htijenje moglo saže- 
te u iednom podnaslovu njegove prve 
studije koji glasi: Promjena meto- 
dičkog stanovišta — od praktičkog 
znanja ka pragmatičkoj vještini teh- 
nike sile i društvene organizacije. 
Autorov istraživački interes, školo- 
van i produblien na klasičnoj nje- 
mačkoj filozofiji i Marxovim kri- 
fičkim tekstovima, koji u ovom zna- 
lačkom ulaženju u samu srž fiksira- 
nih problema pokazuju svoju istin- 
sku metod'čku “ plodnošt, usmjeren 
Jje.na kritičku analizu razvitka so- 
cijalne misli (filozofije ili teorije po- 
like, ekonomije, države, društva, 
Prava revoluciie, civilizacije, etike 
i dr), koja ovako kritički osvijetlje- 
na sama sobom pokazuje kako se 
ono »polit'čko«“ kao praktičko-etičko- 
-pedagogijsko znanje i vođenje druš- 
'tvenih poslova jedne zajednice his- 


torijski pretvara u puku tehniku 
vladanja, sile i manipuliranja dr- 
žavom, društvenim odnosima i or- 
gamizacijama. 


Pod »tehničkim« (ili tehnikom) 
ovdje se razumije određen misaoni 
stav, držanje, način pristupa samoj 
stvari (bila to priroda ili društveni 
i ljudski odnosi, ili pak čovjek sam 
1 njegova misao), kao specifičan, za 
novovjekovno mišljenje naročito ka- 
rakterističan i upravo bitni oblik i 
shvaćanje »praktičkog« (prakse), u 
kojem se implicite krije ili explicite 
nalazi težnja za znanstvenim rješe- 
njem osnovnih ili svih — problema 
čovjekova socijalnog života. Haber- 
mas taj razvitak fenomenologijski 
prati na samom materijalu socijal- 
ne filozofije, odnosno političke te- 
orije, dakle na njihovim vlastitim 
stavovima, unutrašnjim protivurječ- 
jima i teškoćama, ukazujući na to 
kako se na toj pretpostavci politika 


u svom izvornom antičkom smislu 


(u odnosu na pojam polisa) što da- 
lje, to više, sigurnije i drastičnije 
bilo kao realna praksa bilo u svo- 
joj vlastitoj teoriji kao misaonoj re- 
fleksiji o sebi samoj, odvaja od mo- 
rala i svog primarnog pedagogij- 
skog zadatka, kao i od pitanja o kva- 
litetu vlasti, što je neminovno do- 
vodi u očiti raskorak s njezinim vlas- 
titim smislom, opravdanjem, zadat- 
kom i samim razlogom opstanka. I 
uzrok i posljedica (što se uzajamno 
uvjetuje u zatvorenom krugu) kako 
takvog stanja, tako i njemu prim- 
jerenog, adekvatnog shvaćanja i te. 
orijskog obrazloženja nalaze se u 
tome, što se pojam prakse sveo s 
jedne strane na rad (kao otuđenu 
ljudsku samodjelatnost) a s druge 
strane na politiku u ovom pragma- 
tičko-prakticističkom znanstvenom 
smislu apstraktne, samoj društvenoj 
zbilji izvanjske tehničke primjene, 
koja se upravo zato uvijek iznova 
pokazuje kao čista teorijska kon- 
strukcija. Teorijska. u tom smislu 
što je po svojoj polaznoj tački i 
osnovnoj pretpostavci već od prak- 
se odvojena, a istovremeno ono prak- 
tičko želi obuhvatiti u njegovu to- 
talitetu i potpuno ga iscrpsti u sebi 
samoj, to jest u svom vlastitom kon- 
templativnom horizontu. 

Dok Aristotel naglašava da se po- 
litika, odnosno praktička filozofija 
uopće u svojoj spoznajnoj pretenziji 
ne može mjeriti strogom znanošću, 

apod 'ktičkim znanjem (episteme), jer 
je njezin predmet pravičnost i vr- 
snoća, pa kao takav, promjenljiv 
i slučajan izmiče ontologijskoj stal- 
nosti i logičkoj nužnosti, dotle na 
primjer već Hobbes želi naprotiv 
politiku i etiku znanstveno utemelji- 
ti. Smisao stare nauke o politici ko- 
ja se u posljednjoj instanciji us- 
mjerava na izobražavanje karakte- 
ra te postupa bitno pedagogijski, a 
ne tehnički, jer je moć praktičke fi- 
lozofije razborito razumijevanje si- 
tuacije (phronesis), gubi se u tvr- 
đenju koje se u Hobbesa već po- 
vodi za suvremenim — znanstvenim 
idealima nove prirodne znanosti, po 
kojemu mi naime neki predmet samo 
utoliko spoznajemo, ukoliko ga mo- 
žemo proizvesti. Poredak kreposnog 
i pravičnog, dakle upravo praktič- 
kog i smislenog odnošenja pretva- 
ra se u puko reguliranje, a onda i 
u planiranje društvenog saobraćanja. 
Znanstveno etablirana teorija druš- 
tvenog djelovanja promašuje di- 
menziju prakse, ka kojoj je klasič- 
na nauka znala naći neposredan pri- 
stup jer joj kao takvoj više nije 
moguće da shvati, kako se odnos te- 
orije spram prakse ne da više ob- 
jasniti samo teorijski. To stanovište 
posve gubi iz vida, budući da mu je 
to u osnovi izmaklo, da je vladanje 
prirodnim procesima bitno različito 
od vladanja društvenim procesima, a 
da se i ne govori o međuljudskim 
odnosima. Čak kad bi se ovo na 
koncu moglo izvesti na isti način kao 
i u prvom slučaju (kao što to zah- 
tijevaju i za tim idu socijalno-teh- 
nička planiranja u razvijenim in- 
dustrijskim društvima danas), tre- 
balo bi to vladanje ipak prethodno 
posredovati s pomoću svijesti gra- 
đana koji o tome prosuđuju i druš- 
tveno djeluju. 

Habermas ovdje želi naglasiti ka- 
ko socijalna filozofija ukoliko nasto- 
ji teorijski razjasniti svoj odnos 
spram prakse i ukoliko uopće ima 
namjeru da uđe i uvodi u dimenziju 
povijesno-filozofijske anticipacije 
praktičke svijesti politički djelatnih 
građana, ne može da ostane pri svo- 
joj metodičkoj ignoranciji spram to- 
liko očevidne razlike između raspola- 
ganja (vladanja, Verfugen) i djelova- 
nja (Handeln), na kojoj počiva teh- 
nički zasnovana znanost. Ta je me- 
todička ignorancija neodrživa, te o- 
vaj problem jednog teorijski zado- 
voljavajućeg posredovanja teorije i 


prakse očevidno zahtijeva reviziju 
znanstvene socijalne filozofije u o- 
nom smislu, u kojem se jednom kla- 
sična nauka o politici mogla razu- 
mjeti kao razborito vođenje ili pro- 
vođenje prakse. 


.. Koliko i kako međutim jedna so- 
cijalna filozofija upravo kao teorija, 
i usprkos zahtjevu za njenim zado- 
voljavajućim posredovanjem  prak- 
som, na što apelira Habermas, mo- 
že da bude »anticipacija praktičke 
svijesti politički djelatnih građana«, 
to pitanje ostaje ovdje otvoreno, a 
čini nam se da i pored mnogih sup- 
rotnih stavova i sam Habermas stoji 
na stanovištu jedne moguće dobro 
shvaćene i kritičke, dakako, socijal- 
ne filozofije, odnosno teorije. U cen- 
tru se ovdje nalazi pitanje odnosa 
teorije spram prakse koje već ova- 
ko postavljeno lako zavede u smislu 
naknadnog zahtjeva za njihovim je- 
dinstvom, odnosno posredovanjem. 
Na mnogo mjesta Habermas je u tom 
pitanju bilo neodređen, bilo nedo- 
sljedan. Ukoliko se naime već pola- 
zi od odnosa teorije spram prakse, 
a to znači od njihove  faktičke 
razdvojenosti, onda se lako izgubi iz 
vida da se već u samom pojmu prak- 
se djelatno sadrži, ne teorija, nego 
praktička misao, odnosno tačnije mi- 
sao prakse, jer je upravo ova m'sao- 
na ili svrhovita praksa pravi iskon 
i bitak čovjekova svijeta, što Haber- 
mas nipošto ne bi mogao dozvoliti 
već ni terminologijski, jer bi sma- 
trao da ga to nužno dovodi do onto- 
logizma. Ova opravdana bojazan vodi 
međutim Habermasa u drugu kraj- 
nost, to jest na onu poziciju s koje 
nije vidljiva upravo ontička dimen- 
zija povijesnosti ljudske prakse po 
kojoj se otvara i omogućuje upravo 
povijesni ljudski svijet čovjekova op- 
stanka. Habermas to tačno uviđa na 
drugom mjestu, kad naime prekora- 
va Karla Lčwitha zbog njegova po-. 
vlačenja od historijske svijesti što 
ne znači ništa drugo nego prekora- 
vanje zbog nekritičkog zahtjeva za 
apstraktnim  izlaženjem iz povijes- 
nog ljudskog svijeta. Taj problem 
međutim nije dostupan jednoj (kri- 
tičkoj) sociologijskoj svijesti, kakvu 
kao svoju osnovu i metodičku pret- 
postavku uvodi Habermas u svoju 
vlastitu filozofsku poziciju. 

Ako se vratimo na rečeno, onda 


možemo utvrditi s druge strane kako 
ova anticipatorska uloga praktičke 

svijesti nije samo stvar jedne soci- 
jalne filozofije, a još manje jednog 
sociologijskog vidokruga, što dobro 
pokazuje i ova naša suvremena zbilja 
i nezadrživi tok posvemašnjeg teh- 
nificiranja svijeta, koje sa sobom isto 
tako neminovno nosi tehnificiranje 
suvremene svijesti, kako svakidaš- 
nje, prosječne i političke, tako i so- 
cijalno-filozofijske 1 teorijske, što tač- 
no vidi i sam Habermas. Taj se prob- 
lem ne da riješiti ni isključivo u- 
nutar, na stanovištu ili s pomoću 
jedne socijalne filozofije, ni uz pret- 
postavku njene moguće primjene, pa 
čak, ukoliko je naime riječ o jednoj 
teoriji, ni uz pretpostavku posredo- 
vanja praksom i obratno, jer bi to 
opet bilo samo jedno novo, teorijsko, 
(tehničko) reguliranje društvenog sa- 
obraćanja, pa bilo to i na najvišem 
nivou, odnosno upravo zato. 

Bilo bi i netačno i nepravedno 
tvrditi kako i samom Habermasu to 
nije jasno, jer on ovu stvar ne samo 
da dobro uočava i na nekoliko mjes- 
ta tvrdi, nego i filozofski jasno iz- 
vodi, kao na primjer na onim izvr- 
snim mjestima kad govori o Mar- 
xovu shvaćanju ozbiljenja filozofije, 
o odnosu filozofije i znanosti (te- 
orije), ili pak o pravoj biti ideolo- 
gije, o jedinstvu teorije i prakse, bit-. 
ka i trebanja, u kritici pozitivizma 
itd. No, jedna nas stvar na svaki na- 
čin ipak zbunjuje, jer s jedne strane 
protivrječi ovim i drugim autorovim 
stavovima i izvodima, a s druge pak 
ukazuje na to da se i sam pojam 
socijalne filozofije svodi napokon na 
jednu sociologiju (u raspravi o kon- 
zervativnim i kritičkim zadaćama so- 
ciologije). Čini nam se da se Haber- 
mas ovdje dao zavesti općim teorij- 
skim okvirom navedene »škole«, ko- 
ja svoju poziciju i koncepciju i eks- 
Plicitno deklarira kao jednu »kritič- 
ku teoriju društva« što se onda vrlo 
lako pretvori ili shvati naprosto kao 
Sociologija, s tom razlikom, što će 
se od »obične« iki »konzervativne« 
nazvati — »kritičkom«. 


Pogledajmo, međutim, u čemu 
autor vidi ovu razliku, koja je za 
njega toliko bitna, da svoju vlastitu 
poziciju po'stovećuje s pojmom »kri- 
tičke sociologije«. On tzv. »konzer- 
Vativnoj sociologiji« (a vidjet ćemo 
da se to odnosi zapravo na sociolo- 
&iju kao takvu) prije svega pripi- 
Suje »nekritičko obrađivanje opsto- 
jećeg«, naime »utvrđivanje opsto- 


jećega«, jer je njezin posao, po sa- 
moj njezinoj intenciji i zadatku, da 
učini vidljivim ono, što se ionako 
događa i što se nikako ne da mije- 
njati. U toj funkciji jedne znano- 
sti koja tumači ono što se zbiva pos- 
tigla bi sociologija eksplicitno kon- 
zervativnu zadaću jedne metakritike 
same sebe kao znanosti planiranja, 
jer bi imala da pokaže samo njegove 
granice. Habermas tačno vidi kakvu 
ulogu igra ili može da igra socio- 
logija kao »instrumentalizirana zna- 
nost« koja je na sadašnjost (opsto- 
jeće) tako usmjerena, da u njezinu 
horizontu i ostaje i svjesno se u 
njoj usidruje, jer svoju bitnu zada- 
cu ni ne vidi (a da li kao teorija ili 
znanost to uopće i može?) u drugome 
do u onome što je sam Habermas 
tako jasno izrazio, naime u »korek- 
tnom i adekvatnom odrazu i desk- 
vipciji opstojeće zbilje“, to jest kao 
određenje ideolog.jske otuđene svi- 
jesti, svijesti koja odgovara isto tak. 
vom (postvarenom, otuđenom) druš- 
tvenom stanju. Sociologija i nije 
drugo do znanost unutar postva- 
reno-otuđenih — društvenih odnosa, 
te je tako dugo i moguća dok 
ti odnosi poput prirodne sile i 
»zakona« vladaju ljudima, a ne 
obratno! Ona iščezava kad lju- 
di natrag u svoje ruke uzmu svo- 
ju vlastitu društvenu moć, koja je 
dosada bila odvojena od njih i nji- 
ma nadređena (upravo u onim ob- 
licima koji su »predmet« sociolo- 
gije: klase, država, nacije, pravo, re- 
ligija, novac, običaji, tradicija, po- 
litika, partije, institucije »društve- 
na struktura«, roba, kapital — po- 
stvareni društveni odnosi itd). 


Suprotno tome Habermas izlaz i 
rješenje nalazi u jednoj »kritičkoj 
sociologiji“, koja dakako ne bi bila 
sve ovo opisano. Po njegovim vla- 
stitim riječima »kritička sociologi- 
ja vlada sjećanjem na ono, što jed- 
nom bijaše intencija da se danas u 
svakidašnjici ima ozbiljiti i što je 
doista postignuto. Ona hvata za ri- 
ječ pretendirani smisao opstojećih 
uređenja, jer i tamo gdje su utopij- 
ske riječi, otvaraju one, gledano re- 
alistički, na opstojećem ono, što nije« 
(str. 229). Pitanje je sada, nalazimo 
li se doista time još uvijek na pod- 
ručju same sociologije, pa bila ona 
ne znam koliko kritička, ili smo već 
prekoračili njenu zbiljsku granicu, 
na kojoj prestaje mogućnost da ona 

uza svu svoju samorefleksiju (na o- 
snovu kojeg njenog principa?) i kri- 
tičnost (gdje je njezino pravo po- 
vijesno podrijetlo, i kriterij kojeg 
bi sociologija bila svjesna tako, a 
da se ova kritičnost ne zatvori u u- 
ske granice znanstveno-metodičkog 
»vođenja računa« o svim pojedinač- 
nim slučajevima i uvjetima kao pu- 
kim danostima?!), da ona dakle za- 
hvati, uvidi i shvati na opstojećem 
ono što još nije? Zašto ovu eminen- 
tno filozofijsku povijesnu (a ne his- 
torijsko-kronologijsku!) viziju i an- 
ticipaciju, koja svoje stanovište ima 
u svjesnom bitku, odnosno u jedin- 
stvu bitka i trebanja, nazivati soci- 
ologijom, kad se već i sam Haber- 
masov pristup svim tim i drugim 
problemima, kaoinivo sagledavanja 
same stvari kreću u filozofijskom ho- 
rizontu i u jednoj dimenziji koja 
prekoračuje granice, smisao i mo- 
gućnosti sociologije kao sociologije?! 
Čemu pošto-poto svoja vlastita filo- 
zofska uvidanja i misaona dostig- 
nuća naknadno trpati u okvir jed- 
nog teorijskog vidokruga, kojemu 
nikada ne može biti dano (kao »pred- 
met«) ono što još nije, budući dato 
jestili bi bila najočitija, upravo mneo- 
drživa unutrašnja  protivurječnost!? 
Nijedna znanost kao znanost (te- 
orija kao teorija) ne može da se uz- 
digne na transcendentalni nivo pi- 
tanja o predmetnosti svog predmeta 
dakle pitanja o onome što još nije, 
odnosno, što je isto, po čemu ona i 
njezin predmet jesu i odakle su kao 
iakvi mogući, a da istovremeno ne 
bi prestala da bude znanost. A to 
se onda odnosi isto tako i na socio- 
iogiju, i na Habermasovu, koji svo- 
ju filozofijsku poziciju pridodaje so- 
ciologiji s pomoću pojma »kritički«, 
jer ono što je u Habermasa »kritič- 
ko«, to su sve stavovi koji negiraju 
i prevladavaju samo = sociologijsko 
(usko-stručno znanstveno) stanoviš- 
te. Stoga je umjesno i pitanje, zašto 
autor svoju knjigu nije nazvao so- 
ciologijskim, nego upravo — socijal- 
no-filozofijskim studijama?! A soci- 
ologija i socijalna filozofija ipak ni- 
su jedno te isto! Na koncu, i sam 
Habermas, pošto je govorio o zada- 
ćama knitičke sociologije (koje su po 
svojoj biti zapravo filozofijske), ka- 
že: »Ja ne krijem spekulativno raz- 
mišljanje koje ovome leži u osnovu... 
Osebujna dijalektika koja može da 
je u tome zasnovana od početka, 


da ljudska priroda bijaše staino više 


“od prirode, odvija se odatle danas u 


jednoj svjetsko-povijesnoj dimenziji« 
(str. 230). 

Ako sad usporedimo Habermaso- 
va filozofska razmatranja, naročito 
neke bitne stavove iz rasprave »Pri- 
log filozofijskoj diskusiji o Marxu 
i marksizmu« kojima se po našem 
mišljenju Svrstao u red ne samo vr- 
snih poznavalaca Marxove izvorne 
misli i njezina revolucionarnog duha 
i smisla, nego i filozofa koji je na 
toj osnovi iskreno u potrazi za no- 
vim putovima u otkrivanju i kritič- 
kom osvjetljenju smisla čovjekova 
opstanka u suvremenom svijetu, 
onda ćemo još lakše uvidjeti kako on 
pod pojmom  »kritičke sociologije« 


zapravo razumije jedan filozofijsko- 


-kritički napor koji je sav okrenut 
budućnosti i u ovom povijesnom is- 
konu vidi mogućnost vlastite ljudske 
orijentacije. To se najbolje vidi po 
duboko promišljenoj i filozofski iz- 
vedenoj tezi koja se svojim smislom 
podudara s onim što je prije poj- 
mom »kritički« pridano kao kvali- 
tet sociologiji, kako je on shvaća: 


»Čovjekov svijet« ne stoji na di- 
skusiju u smislu nekog aparata ka- 
tegorija ili egzistencijalija, nego kao 
uređenje konkretne društvene život- 
ne veze, unutar koje se ljudi moraju 
odnositi ne više kao ono što oni jesu, 
nego kao ono, što oni nisu; društvo 
je stalno već ono, koje mora da pos- 
taje drugačijim« (str. 277.). 


Ovakvi i slični stavovi usmjere- 
ni su kako na kritiku filozofije eg- 
zistencije i egzistencijalizma, tako i 
neotomizma i svake ontologije ili 
pak antropologije — ukoliko se na 
njihovoj pretpostavci svijet, čovjek, 
egzistencija, istina i neistina, dru- 
štvo itd, imaju shvatiti kao jedan 
fixum. Ove teze ukazuju na neop- 
hodnost da se, dosljedno Marxovoj 
misli, pri razmatranju svih osnov- 
nih filozofijskih pitanja, kategorija 
i pojmova ne stoji više na stanoviš- 
tu filozofije kao filozofije, u kojem 
se horizontu pokazuju nerješivima 
ili neshvatljivima, jer se vrtimo u 
krugu ,ideologijske samospoznaje 1 
znenja starog, otuđenog svijeta,'nego 
se postavlja zadatak stajanja već na 
stanovištu ozbiljenja filozofije koje 
i jest stanovište budućnosti i povi- 
jesne mogućnosti ili prakse. U tom 
je smislu svakako inštruktivno Ha- 


698 


bermasovo mišljenje koje stoga do- 
nosimo u većem izvodu: ' 

»Istovremeno se filozofija kao či- 
tava uvlači u refleksiju. Gdje je priz- 
nat primat praktičkog interesa, gdje 
pogled na ozbiljenje ovog interesa 
čak važi kao jedini pouzdani uvjet 
moguće spoznaje gubi filozofija sa- 
morazumljivost svoje — autonomije: 
ona ipak mora, ukoliko i ako je iz- 
rez otuđenja, da se ukine u svrhu 
ukidanja samog otuđenja. Tako u pi- 
tanju i suprotstavljanju zbilji svog 
samoprekoračivanja, gubi marksis- 
tička kritika, koja je istovremeno 
analiza  predmetnosti — ontologijski 
svaki smisao. U ovoj strukturi ot- 
kriveni »svijet« ne smije se shvatiti 
kao invarijantno uređenje »čovje- 
ka«, kao uvjet mogućnosti svakog 
ljudskog načina bitka, i time isto- 
vremeno kao mjesto istine ili neis- 
tine. Na ovom se ontologijskom fik- 
siranju jednog historijskog stanja 
stvari filozofija zadržava samo ta- 
ko dugo, dok je obuzeta prividom 
svoje autonomije i odbacuje od sebe 
misao, da bi ona sama zajedno sa 
svojim primoravanjem na transcen- 
dentalni postupak mogla biti po- 
vijesno zasnovani izraz jedne lažne 
ziblje, i da bi se transcedentalna 
struktura predmetnosti s ovom zbi- 
ljom istovremeno mogla izmijeniti.« 
(str. 2716-77). 

Da ovakve misli otvaraju jedan 
novi horizont i da daju poticaja ka- 
ko bi se s onu stranu svakog shemat- 
izma i suvremenog marksističkog do- 
gmatizma doprlo do onog nivoa koji 
omogućuje filozofiranje kao već is- 
tinsku i revolucionarnu misao prak- 
se, posve je očevidno. Utoliko je ova 
knjiga Jurgena Habermasa pravo 0- 
svježenje i nesumnjivi dobitak za su- 
vremenu marksističku misao. Bilo 
bi od velike koristi dobiti ovo vrijed- 
no djelo što prije u našem prijevodu, 
čime bi naša prijevodna filozofij- 
ska literatura bila zaista obogaćena. 


M. KANGRGA 


Lucien Goldmann: 
Pour une sociologie du roman 


Ed. Gallimard, 1964. p. 229 


U svom mnoštvu perspektiva s 
kojih se dadu proučavati literarno- 
-teoretski problemi, problem metode 
sve se više ukazuje kao jedan od cen- 
tralih problema, a ujedno i kao 


pokazatelj količine originalnosti i 
kreativnosti literarnih kritičara i te- 
oretičara. 

Mada se tradicionalna tendencija 
ka jednoj centralnoj perspektivi s 
koje bi se neko knj.ževno djelo mog- 
lo potpuno objasniti i razumjeti, po- 
kazala kao nedovoljna i neprimjere- 
na, ipak su se kristalizirala neka, 
gotovo bismo se usudili ustvrditi, 
dogmatska stenovišta u studiju li- 
terarnoga djela. 

Bez obzira hoćemo li prihvatiti 
neku od mogućih interpretacija, što 
je nužno, koliko god ona bila histo- 
rijski intonirana i obojena, treba re- 
ći, da je strogo izdvojena, potpuno 
objektivirana naučna metoda i zat- 
vorenost u struku, jedan od najčeš- 
ćih promašaja te vrste. Podsjetimo 
ovom prilikom na stavove S. Petro- 
vića u nas, ili djelomično Souriaua 
ili Alberčsa, u kojima se dadu vidje- 
ti rezultati jedino efikasnog načina 
analize ili i kritike jednog književ- 
nog teksta. 

Zahtjev za objedinjenjem meto- 
de i njihovom otvorenošću, zahtjev 
za kreativnošću ličnosti koja prilazi 
djelu, omogućuje jedini korisni re- 
zultat i onemogućuje česte simpli- 
fikacije i dogmatičnosti — pojedinih 
metoda (sociološke, psihološke, stil- 
sko-historijske, formalno-estetske, i- 
deološke, egzistencijalističke itd.). 

Ontološko određenje umjetnosti 
svjesno je neophodnosti svih tih me- 
toda, ali i one bitnije, bolje reći bit- 
ne odredbe umjetnosti, umjetničkog 
djela kao nadvremenitog, koje je iz- 
vor i mogućnost svih mogućih me- 
todičkih pristupa, ali time upravo i 
dokazuje  nedovoljnost = isključivo 
jednim pristupom. Jer sveobuhvat- 
nost se dade tumačiti jedino ade- 
kvatnim, sebi odgovarajućim meto- 
dama i sredstvima. 

Pokušat ćemo se stoga, jer nam 
tako sama tematika nalaže, ovdje 
zadržati na jednoj od ovih metoda 
koja se u posljednje vrijeme izdvoji- 
la svojom aktualnošću i vlastitim in- 
stitucionaliziranim forumima (cen- 
trima i katedrama) i koja se sve 
više afirmira kao jedna od svakako 
neophodnih i nezaobilaznih značaj- 
nih pristupa literarnom tekstu. Ne- 
ki su sociolozi i filozofi svjesni u 
potpunosti domašaja i granica svoje 
metode, i, kao na primjer, A. Hauser, 
znadu jasno, i umiju to i reći, da se 
u umjetnosti ne da sve sociološki 
definirati niti objasniti. U samim se 

pak sociološkim = interpretacijama 
književnosti, ukoliko se ne radi o 
apstraktnom, mehanicističkom socio- 
Jogizmu, nalaze vrijedni i simpto- 
matični elementi jedne nesumnjivo 
ozbiljne i snažne povezanosti druš- 
tvenog konteksta s djelom. Mada je 
već K. N'arx uvidio poteškoće u jas- 
nom određenju odnosa između knji- 
ževnosti i društvenog stanja, ipak je 
sociološka — eksplikacija literarnog 
djela potrebna. L. Goldmann, zna- 
čajna ličnost među suvremenim 
francuskim marksistima koji se ba- 
ve problemima filozofije i sociologi- 
je književnosti, a koji je sada ruko- 
vodilac seminara za sociologiju li- 
terature i filozofije u Praktičnoj ško- 
li za visoke studije pri Sorbonni, već 
u svojim »Dijalektičkim istraživanji- 
ma« u jednom članku napisanom 
1947. godine jasno uočava. 

»Sociološko objašnjenje je jedan 
od najvažnijih elemenata analize u- 
mjetničkog djela .... ali  soci- 
ološka analiza ne iscrpljuje um- 
jetničko djelo i katkad _ ne us- 
pijeva čak ni da ga _ dodirne. 
Ona predstavlja samo prvi neopho- 
dan korak koji vodi k njemu. Bitno 
je da se pronađe put kojim se isto- 
rijska i društvena stvarnost izrazila 
kroz individualnu osjećajnosšt stva- 
raoca u književnom ili umjetničkom 
djelu koje studiramo.« 

Goldmann idući stopama svog 
velikog ideala G. LukaAcsa i grade- 
ći na njegovim teoretskim koncepci- 
jama, naročito se u svojim djelima 
zaustavlja na nekim od elemenata 
s kojih sagledava bit umjetničkog 
djela, kao što je ideja totaliteta, 
važnost ekonomskog = faktora koji 
najvećma uvjetuje umjetničko djelo 
i teorija reifikacije. 

Poput ostalih zastupnika socio- 
loške metode, Simmela, Fromma, Lu- 
k&4csa, i L. Goldmann u bitno eko- 
nomskim kategorijama (robi, proiz- 
vodnji i potrošnji) sagledava i pod- 
ručje društvenog i intelektualnog ži- 
vota, nadgradnje, koju te ekonom- 
ske kategorije determiniraju. Među- 
tim, i pored svog znanja o isprav- 
nijem gledanju (i u ostalim momen- 
tima kada raspravlja i o nekim dru- 
gim problemima), Goldmann zapos- 
tavlja ostale pristupe. Tako prave 
duhovne vrednote, po Goldmannu, 
govore o ekonomskoj i društvenoj 
stvarnošti. 

U najnovijoj knjizi,  Goldmann 
nadopunja svoje teze iz »Dijalektič- 


kih istraživanja« a koje na primjer 
dokazuju isključivo robni karakter 
knjige i filma, da bi vlastita istra- 
živanja centrirao oko jednog, po nje- 
govom mišljenju najznačajnijeg ter- 
mina, reifikacije, preuzetog od Lu- 
kacsa, odnosno prvotno Marxovog 
pojma fetiš.zma robe. Sama tvrdnja 
o identifikaciji umjetničkog djela g 
robom ukazuje na sekundarnu stra- 
nu umjetničkog djela, momentanu 
tržišnu egzištenciju. Tim samim, bit 
umjetničkog djela oštaje skrivena, a 
istovremeno se i onemogućuje pita- 
nje o biti umjetničkog djela. 


' Goldmannovo djelo »Za jednu so- 
ciologiju romana« sastoji se od če- 
tiri studije, od koje su prve tri ob- 
javljene u Reviji sociološkog institu- 
ta u Bruxellesu (2/1983), a četvrta 
je napisana za američku reviju Mo- 
dern Language Notes. Ta četiri pog- 
lavlja su: 1. Uvod u probleme socio- 
loškog romana, 2. Uvod u struktu- 
ralni studij Malrauxovih romana, 3. 
Novi roman i zbilja, 4. Struktural- 
no-genetička metoda u historiji li- 
terature. 


.U problemima koje Goldmann tre- 
tira u svojoj knjizi postoje, ka- 
ko autor napominje, razlike _ u ni. 
voima, budući da mucilj nije 
bio dovršeno istraživanje, jer su ra- 
dovi tog područja još u toku. U soci- 
ologiji literature autor gleda velike 
mogućnosti za konstituiranje ozbilj- 
ne, tačne znanosti, za što se ukazu- 
je potreba sistematskog kolektivnog 
istraživanja. Kao povod da se is- 
tražuje sličnost klasične = struk- 
ture romana i razmjene u gslo- 
bodnoj trgovini, te paralelizmi iz- 
među njihovih razvoja = posluži- 
le su autoru knjige G. Luk&csa »Te- 
orija romana« i Girarda »Romantič- 
ka laž i istina romana«. Autor se po- 
sebno iscrpno zaustavlja na analiza- 
ma Lukacsevih postavki o problema- 
tičnom junaku, dijalektičkoj prirodi 
romana, terminu degradacije, te na 
LukAcsevoj tipologiji romana. Kao 
problem je postavljen malo proučen 
fenomen vremenskog zaostajanja rei- 
fikacije na području kulture. Kao je- 
dan od najvažnijih problema za Gold- 
manna je veza između forme romana 
i strukture društvene sredine, pitanje 
zašto se na primjer takva forma ro- 
mana kao što je slučaj u Balzaca 
u buržeaskom svijetu više nikada ni- 
je pojavila. Autor govori i o nedo- 
voljnosti marksističke analize u po-, 

gledu njene koncepcije proletarija- 
ta kao totaliteta i jedine klase koja 
treba da gradi bazu za novu kultu- 
ru, i u pogledu nepreciznosti zna- 
čenja subjektivnog slaganja s druš- 
tvenvm klasom. Kao probleme koje 
ima da riješi razvoj sociološke me- 
tode Goldmann postavlja pitanje ka- 
ko nastaje veza između ekonomskih 
struktura i literarnih manifestacija. 
karakter odnosa djela i individuma. 


Poseban Goldmannov interes za 
Malrauxa nailazimo već 1958. go- 
dine, gdje Malraux pored Th. Manna 
i B. Pasternaka predstavlja važan 
problem u traženju ljudskog u jed- 
nom antihumanom svijetu. Ovdje u 
eseju o Malrauxovim romanima, a- 
utor sam napominje da je izbjegao 
vrijednosne estetske sudove ali da 
je svjestan da se oni ne mogu uopće 
eliminirati. Autor na konkretnim pri- 
mjerima, unutrašnjom analizom sli- 
jedi ideološku evoluciju tog pisca, 
ukazujući istovremeno na razlike 1 
formi i sadržaju u ranijim i kasnijim 
piščevim radovima, ističući kao glav 
nu tendenciju pisca da dade značenje 
životu unutar opće krize vrijednos- 
ti, pozivajući se i na Lukacseve po- 
zicije koje ovaj iznosi u svom f:lo- 
zofskom spisu »Metafizika tragedi- 
je«. Goldmann analizira i aktiv- 
nost Malrauxovih junaka, i po nje- 
govu mišljenju Malraux je upravo 
u historijskoj akciji pronašao mo- 
gućnost za originalno literarno stva- 
ralaštvo.  Goldmann uključuje u 
svoju studiju i Trockijevu kritiku 
Malrauxa, te pokušava izvesti pa- 
ralelu Malraux-S. Exupery. U pi- 
tanjima koja su se Goldmannu na- 
metnula u toku ove studije izrasta 
Goldmann u nešto više od sociolo- 
ga u pogledu literarnog studija i po- 
kazuje napor da prevlada ono svo- 
je stanovište po kome bi, kako se 
dade naslutiti, umjetnost ipak tre- 
bala biti prvenstveno tek rezultanta. 


Za problematiku francuskog no- 
Vog romana autoru je poslužio raz- 
Bovor u kome su učestvovali A. Ro- 
bbe-Grillet i Nathalie Sarraute, dak- 
le dva najznačajnija predstavnika, a 
autor je ovamo uklopio i izlaganje 
njihovih glavnih postavki i ujedno 
ih i nadopunio i vlastitom analizom 
Robbe-Grilletovih djela.  Goldma- 
nnov komentar kreće se u ilustri- 
Tanju i konkretizaciji glavne tvrd- 
nje obaju pisaca, naime da njihov 


pokušaj ide u smjeru zahvaćanja 
zbilje našeg vremena. 

U pogledu nove forme suvreme- 
nog romana koju je N. Sarraute ob- 
jasnila nastankom nove ljudske re- 
alnosti autor tu njenu tvrdnju pre- 
vodi u svoj term.n društvene real- 
nosti i tako tretira. Autoricu N. 
Sarraute ne interesira globalna 
struktura društvenog svijeta već 
ona posvuda traži autentičnu ljud- 
skost, međuljudske odnose i za- 
nima se psihologijom, dok je Ro- 
bbe-Grillet značajniji u tom smislu 
za Goldmanna, što je više zaokup- 
ljen globalnom strukturom. Za raz- 
liku od formalnih problema  Gri- 
Iletovih romana, autor insistira na 
govoru o njihovom sadržaju i na 
nekim mjestima uprawo vanredno 
zapaža osnovne intencije i karak- 
teristiku R.-Grilletovih djela, kao 
na pr., u finoj analizi njegova djela 
»L' Annće derničre 4 _Marienbad«. 
Goldmann je također primjereno raz- 
lučio i uočio sušt.nsku transforma- 
ciju novog romana, i uvidio mnoštvo 
drugih problema, čisto estetskih, ko- 
ji zahtijevaju napor da se rasvijetle. 

U posljednjem, četvrtom  pog- 
lavlju autorove knjige nailazimo na 
neke postavke koje su, po našem 
mišljenju, od bitne važnosti za sa- 
gledavanje Goldmannova shvaćanja 
kulturnog stvaralaštva uopće i nje- 
gOvog pravog nosioca. 


Kulturno stvaralaštvo autoru je 
još odista jedno privilegirano pod- 
iučje, ali podjednako ravno ostalim 
područjima — ljudskog odnošenja i 
prema tome podređeno istim zako- 
nima. 


Ostavljajući po strani koliko se 
slabo iz ove knjige dade naslutiti da 
za Goldmanna postoje i specifični, 
vlastiti zakoni djela, a koje je u 
»Dijalektičkim  istraživanjima« jas- 
no i sam izvrsno formulirao (»Taj 
svijet. (umjetnika) jasno, mora ima- 
ti izvjesnu koherenciju i izvjesnu u- 
nutarnju logiku... on ima svoje stro- 
ge zakone...“), koliko strahuje od 
akcidentalnosti djela ako je njegov 
nosilac pojedinac koji ga je kreirao, 
Goldmann ipak jasno tvrdi da je 
društvena grupa pravi nosilac stva- 
ralaštva, pa se kao problem nameće 
samo da se na toj bespretpostavnoj 
tezi utvrdi i odredi red odnosa iz- 
među grupe i djela, i da se zna ko- 
ja su to djela i grupe među kojima 
se dadu uspostaviti odnosi tog tipa. 

Sama pak strukturalno-genetička 
analiza, o kojoj je bitno ovdje riječ, 
jeste primjena generalne metode ko- 
ja je jedina korisna u znanosti. 

Genetički strukturalizam — pred- 
stavlja za autora pravi preokret u 
sociologiji literature, a njegova je o- 
snovna pretpostavka da je struktu- 
ra djela slična strukturi izvjesnih 
društvenih grupa. Koliko se tu kul- 
tumo stvaralaštvo uopće još može 
zasnovati kao jedno »privilegirano« 
(L.G.) područje, kako bi to ipak htio 
Goldmann, a podrezujući mu sva- 
ko autonomno, vlastito _ tlo, ne 
svodeći ga na rezultat svih mogu- 
ćih utjecaja i odraza, determinirati 
ga determinantama koje ga odista 
određuju ali samo u stanovitoj mje- 
ri, ne može se ovdje ispitivati i a- 
nalizirati. 

U pogledu dvije škole genetičkog 
strukturalizma, marksističke i psiho- 
analitičke, ukazujući na neke ne- 
dostatke jedne i druge, Goldmann 
predlaže nešto, što bi _ po njegovu 
mišljenju trebalo integrirati sve ono 
vrijedno u freudističkim analizama i 
marksističkim studijama o umjet- 
ničkom i kulturnom stvaralaštvu. 
Time smo pokušali obraditi samo 
neke za nas važnije teme kojima 
je bogata ova Goldmannova knjiga 
a koja potiče misao u sukobu sa či- 
tavim mnoštvom problema koji su 
postavljeni pred kritičara  —umjet- 
nosti. 

Lj. ŠIFLER 


C. Wright Mills: 
Sociološka imaginacija 


Izdanje: Sociološka biblioteka, 
Beograd, 1964. 


Sociološka biblioteka u Beogradu, 
izdala je 1964. godine ovu Millsovu 
knjigu, koju zaista s razlogom mo- 
žemo zajedno s autorom nazvati so- 
ciološkom imaginacijom. U naslovu 
knjige, obuhvaćen je sadržaj čitave 
knjige. Helmut Schelsky u predgovo- 
ru njemačkom izdanju D. Riesma- 
nove knjige The Lonely Crowd go- 
vori o tome, kako je za svijet ame- 
ričke sociologije karakteristično u- 
pravo detaljno empirijsko istraživa- 
nje. Nasuprot tome, Riesmanova 
knjiga iskače iz okvira ekstremnog 
empirizma ne odbacujući empirijsko 


istraživanje, ali ne padajući istovre- 
meno u opasnosti subjektivne speku- 
lacije. Dok nas ovako zamišljena Ri- 
esmanova knjiga obavještava o a- 
meričkom čovjeku neposredno, go- 
voreći o promjenama socijalnog ka- 
raktera (mentaliteta) koje su se zhi- 
le tokom vremena, Millsova knjiga, 
Pisana u istom metodološkom tonu 
dvostruko je značajna. U prvom re. 
du, ona pažljivom čitaocu može da 
posluži kao »prolegomena svakoj bu- 
dućoj sociologiji«. S druge strane 
ona govori o američkom društvu, 
iako posredno. Posredno zbog toga, 
što Mills očito identificira položaj 
društvene nauke sa stanjem i struk- 
turom samoga društva. Ukoliko e- 
p:stemološke probleme promatramo 
na širem planu, onda ovaj zaključak 
dobiva pravu težinu. Opažamo na- 
ime, da su vrijednosti društva usko 
vezane uz metode i vrijednosti na- 
učnog rada, i da nauka nema samo 
zadaću da zbori o društvu na ovaj ili 
onaj način, nego da je njen govor us- 
ko vezan uz momentanu strukturu 
predmeta koji obrađuje. No ne samo 
zbog toga, što nauka mora imati svoj 
predmet ako želi nešto da kaže, nego 
bitno zbog toga, što ova struktura 
stvara socijalni mentalitet svih čla- 
nova društva, pa tako i naučenjaka. 
Oni u određenom času postaju in- 
strument ove strukture, dapače čak 
i onda, kada mnogi od njih ne žele 
da to budu, jer je ne smatraju ra- 
zumnom. Tako se zadaća društvene 
znanosti: prodahnuti svijet — a po- 
sebno društvo u kojem žive — ra- 
zumom, može pretvoriti, a često se 
i pretvara, u zadaću prakticističkog 
liberalizma, misli Mills. Ovaj iibe- 
ralizam se iživljava u služenju onom 
istom sistemu, koji je od naučenja- 
ka načinio apolite i demokratske o- 
portuniste. Transformacija znanosti 
od globalne istine k prakticizmu de- 
talja i apologetici time je završena. 
Nauka i čovjek opet su jedno, samo 
što u sistemu vrijednosti nisu ono 
što su bili, ili ono što bi morali biti. 

Upravo zbog toga, što ovu spo- 
menutu epistemološku stranu, koju 
bismo pri »prevođenju“ —Millsova 
teksta mogli nazvati i ontološkom, 
Mills smatra vrlo ozbiljnom, on i po- 
činje svoju knjigu mišlju, da su lju- 
di skloni razmatrati svoj svijet i ži- 
vot sa stanovitom mjerom, rekli bi- 
smo pesimizma. Naime, njima se, 
zatvorenim unutar usko ograničenih 
grupa u kojima žive i proživljavaju 

svoj vijek, čini da su nemoćni pre- 
ma nekim silama koje izvan njih, 
nesmiljeno vladaju nad njima. To 
je upravo zbog toga, što nisu svjes- 
ni složene povezanosti njih samih sa 
strukturom historije. Rezuitat je o- 
sjećaj nemoći, ali i osjećaj nelagod- 
nosti i ravnodušnosti. 

Kako pak ljudi ipak žele stvoriti 
sud o svom bivstvovanju, oni — ba- 
rem oni koji se bave društvenom 
naukom — odabiru put kojim u is- 
traživanju društva valja poći. Među- 
tim, pitanje je, da li su odabrali pra- 
vi put. Mogu se opredijeliti, a i op- 
redjeljuju se za, na primjer siste- 
matsku sociologiju koja je u svom 
pristupu društvu superteorijska, ili 
za empirijsku sociologiju, koja mo- 
že biti i ekstremno empirijska. U 
oba slučaja, nepoznavanje epistemo- 
logije, koja na širem planu kod na- 
učnog rada izvire iz ontološke dez- 
orijentacije, dovodi do apolitičnosti. 
Nauka je međutim ipak politična, 
ako pod politikom ne podrazumije- 
vamo povremeno i nesistematično 
poklanjanje pažnje trenutačnim pro- 
blemima nego aktivno i trajno učes- 
tvovanje u racionalizaciji društvenih 
odnosa. 

Pojedinačno, ako bismo oba ova 
načina — promatranja i tumačenja 
društva pokušali kritički razmotriti, 
naišli bismo upravo na ovu episte- 
mološko-ontološku problematiku u 
liku naučenjaka i njihovih nauka. 
Mnogi su od njih lišeni svake veze 
sa strukturom historije. Razlog to- 
me je taj, što mnogi o toj strukturi 
znaju vrlo malo, ili pak taj, što su 
i suviše mnogo utkani u ovu struk- 
turu principima i zadacima naučnog 
posla, koje im oblikuje i prezentira 
sama struktura putem svojih insti- 
tucija — s jedne strane. S druge 
strane, utkani su u tu strukturu za- 
dacima vlastite egzistencije. Tko te 
Na o njemu ne smiješ pričati 

e. 


Ovaj divan primjer povezanosti te- 
orije i prakse, o čemu se inače mno- 
&o govori, Mills razjašnjava na deta- 
ljnoj i pronicljivoj kritici  super- 
teorije i  ekstemnog  emnirizma. 
Možda je njegova kritika ekstrem- 
nog empirizma bolja i snažnija nego 

tika superteorije. No, ovo i nije 
toliko važno. Evo što on kaže. 
. Superteorijska sociologija — on 
je opisuje na primjeru Talcotta Par- 
sonsa — polazi od pretpostavke, da 
opstojanje društvenog poretka ovisi 


o općeprimljenim zajedničkim vrj- 
jednostima, koje su naravno, insti- 
tucionalizirane u sistemu vlasti. Me- 
đutim, ova je teorija v.še teorija ta- 
ko zvane »moralne sfere«, a manje 
teorija društvenih institucija i druš_ 
tvene ravnoteže. Naime, ona je te- 
crija o simbolima opravdanja vlasti, 
a manje teorija o samoj vlasti. Max 
Weberovim rječnikom, kod Parson- 
sa se susrećemo s »legitimacijama«, 
»simbolima opravdanja“ vlasti, a 
manje teorijom same vlasti. Parsons, 
prema tome, malo govori o institu- 
ciji i njenoj vezi s navedenim simbo- 
lima, što bi zapravo bio najvažniji 
predmet društvenih nauka. Jer, psi- 
hološka vrijednost ovih simbola (ko- 


je razni mislioci nazivaju — raznim 
imenima: Mosca — »političkom for- 
mulom«; Locke — »principom su- 
verenosti«,;  Sorel — »vladajućim 
mitom«; Marx — »vladajućim ide- 


jama« itd.) sastoji se upravo u tome, 
da oni postaju baza za pnihvaćanje 
ili odbijanje strukture vlasti. Ovo 
je značajna Millsova opaska. Vlade, 
naime _ ne moraju da proizlaze iz 
»moralno identičnih stavova  ljudi«. 
One mogu imati i drugo porijeklo. 
Dapače, identičnost u nekim slu- 
čajevima može biti i znak monopola 
vrhovnih simbola, monopola kojim 
raspolažu institucionalni upravljači. 
Prema tome misli Mills, dalek 
je put od simbola do stvarnog 


ponašanja i obratno. Nadalje, sva 
društvena integracija se ne zas- 
niva na  simbolinwa. — Parsonsova 


teorija stoji na stanovištu, da je 
moguće pronaći institucionalni mo- 
del društvenog poretka, a koji bi is- 
tovremeno bio i univerzalni model. 
Upravo s obzirom na malo prije re- 
čeno, mogli bismo reći, misli Mills, 
da društvo opstoji i bez normativne 
strukture o kojoj na visokom nivou 
apstrakcije govori ova teorija. Sto 
zapravo djeluje koherentno na druš- 
tvenu strukturu? Općeg odgovpra, 
kaže Mills, nema, jer su društvene 
strukture vrlo različite. Superteorija 
insistira upravo na ovoj općenitosti, 
i zbog toga je premalo dinamična. 
Ona ne izmjenjuje nivo apstrakcije, 
a čime bi morao da vlada svaki mis- 
lilac. 

Kritika ekstremnog  empirizma 
rekli smo snažnija je od ove. Među- 
tim, ona je i poučnija. Poučnija uto- 
liko, što s jedne strane predstavlja 
teoretsko dezavuiranje ekstremnog 
empirizma, dok s druge strane, Milis 

umješno i čitljivo pokazuje, kako 
društvena struktura može da inhi- 
bira naučenjaka u tolikoj mjeri, da 
on postaje birokrat. Očito se pri tom 
birokratiziranju ne radi o tome, da 
su posrijedi slabi karakteri, nego o 
tome, da određenoj situaciji nisu pot- 
rebni nikakvi karakteri — osim in- 
stitucionalnih. 

Mills započinje ovu knitiku me- 
todološkim probiemom, koji inače 
smatra važnim za rad u sociologiji. 
Međutim, »metodološka = inhibicija« 
empirizma ovdje stoji kao pandan fe- 
tišizmu monolitne koncepcije  pri- 
je spomenute superteorije. Konsta- 
tac.ja metodološke inhibicije empi- 
rizma je konstatacija, koja može bi- 
ti važna i za naše sociološke prilike. 
Srž prigovora koje iznosi Mills mo- 
že ovaj stav da potvrdi. Jedan od 
nedostataka ekstremnog —empirizma 
je u tome, što on miješa predmet 
proučavanja sa samim metodama 
proučavanja. Pod riječju »javnost« na 
primjer, ekstremni će empirizam 
podrazumijevati onaj skup, koji »je 
moguće statistički prikazati i ob- 
raditi«. Na taj način, ovaj pravac o- 
buhvaća pojave unutar posebne a- 
parature saznanja, unutar jedne po- 
sebne epistemologije, koja predmetu 
proučavanja daje karakter metode 
proučavanja. Sama metoda ograni- 
čava predmet promatranja, i to je 
metodološka inhibicija. 

Uz metodu istraživanja usko je 
vezan i duh istraživanja. Intelektua- 
lac je administrator. Ovo prijeti bi- 
rokratizacijom nauke. Nadalje, eks- 
tremni empirizam služi komercijal- 
noj i birokratskoj svrsi. Obim svr- 
hama služi pod pretpostavkom, da 
pojedinačna i za to financirana is- 
traživanja, treba da dovedu do in- 
tegralne društvene nauke, koja bi o- 
mogućila razumijevanje i kontrolu 
društvenih zbivanja. Naravno, misli 
Mills, da detaljizirano — empirijsko 
promatranje dovodi do preciznih re- 
zultata i do nužne podjele intelek- 
tualnog rada. Ali, ovakva istraživa- 
nja vode do ograničenih sfera.i pi- 
ta se, gdje su oni segmenti koji u 
sustavu jedne nauke tvore cjelinu? 
Slijedeća Millsova objekcija vrlo je 
zanimljiva! Nauka je cjelina, misli 
on, čija je vrijednost moralnog, in- 
telektualnog i političkog karaktera. 
Zašto? Stoga što nauka treba da o- 
mogući prijelaz od činjenica k novim 
vrijednostima. Ovaj put u društve- 
nim razmjerima često nije jedno- 


stavan. Na kraju je moguće doći do 
stanja, da »moralni problemi pos- 
taju problemima moći, u krajnjoj 
granici, ako do nje dospijemo, kraj- 
nji vid moći jeste prinuda«. Otuda i 
opasnost u suvremenom — društvu. 
Naime, nauka je ideološki relevan- 
tna bilo da osporava, bilo da po- 
tvrđuje. Opasnost je u tome, da bu- 
de pretjerano korištena u ideološke 
svrhe. Na taj se način ona birokra- 
tizira i gubi karakter onog djelova- 
nja, koje istinski suprotstavlja činje- 
nice vrijednostima. 

Bojeći se toga, Mills na vlastitom 
društvenom iskustvu oštro kritizira 
liberalni prakticizam u sociologiji. 
Čvrstoća birokratske organizacije u 
Privrednoj, političkoj i vojnoj sferi, 
stvara novi tip sociologije: liberalni 
prakticizam. Ova sociologija služi 
raznim ustanovama u praktične svr- 
he. Sami su sociolozi u svom stup- 
nju »socijalizacije« zadovoljni i kre- 
ću se u konvencionalnim okvirima 
uvjereni, da njihova društvena za- 
jednica napreduje »idealno  uskla- 
đenim tempom«. Iz akademske situ- 
acije, kada je sam birao predmet 
bavljenja, naučenjak je prešao u bi- 
rokratsku. Postaje manje intelektu- 
alno buntovan, a više administrativ- 
no praktičan. Time on zapravo pot- 
pomaže birokraciju. Kao ekstremni 
empirista daje one podatke, koji za- 
nimaju one, koji plaćaju istraživa- 
nja. Njih zanimaju posebni odnosi, 
a mnogi ostaju netaknuti. U tom pro- 
cesu birokratizacije naučenjak pos- 
taje zavisan, a time i manje objek- 
tivan. Ujedno on postaje intelektu- 
alno trom i humanistički osiromašen. 
Ne pozna ništa drugo osim svojih 
metoda; postaje dio situacije, na čelu 
koje stoji instituirana  birokratska 
elita. U istoj mjeri on je i nedemo- 
kratičan. Demokracija nije samo, ka- 
že Mills, kolektivno samoupravljanje, 
nego i kolektivna samokontrola nad. 
»strukturalnim — mehanizmom same 
historije“. Ekstremnom je empiristi 
ovo participiranje nemoguće. Parti- 
cipiranje u ovom mehanizmu stvar je 
moraine odluke, a ne tehničkog, na- 
učenog i plaćenog rada inženjera 
ljudskih duša. | 

Koja je onda, pita Mills, perspek- 
tiva društvenih nauka? Perspektiva 
je sociološka imaginacija. Ova se 
sastoji u sposobnosti preorijentiranja 
od jedne perspektive na drugu. 


.političke na psihološku. Ovakva pre- 


orijentacija zahtijeva široku ekspo- . 

ziciju materijala. Obimom ta eks- 
pozicija zadire u mnoge društvene 
znanosti, pa je posao vrlo opsežan, 
što još ne znači da je enciklopedijski. 
Naučenjaci mogu postati efikasni no- 
sioci stvari» razuma, tek onda kada 
bude etablirano takvo društvo u 
kojem će se voditi stvarna debata 
o alternativama društvenog života. 
Pri tome treba da postoje izgledi, da 
je moguće utjecati na strukturu 
društva. Stvarna je debata potrebna 
stoga, što je zadatak društvene nau- 
ke prikazati lične probleme pojedi- 
naca i preoblikovati ih u probleme 
društva. A što je zadatak politike, 
postavlja se pitanje? Ovako pred- 
stavljene probleme pojedinaca kao 
činjenice, preoblikovati u nove vri- 
jednosti. Ovdje se susreću = svaka 
prava nauka i svaka prava politika. 

U ovome se ukratko iscrpljuje 
bit i smisao Millsove knjige. Mi smo 
je uz Millsa nazvali pravom socio- 
loškom imaginacijom. Primijenjena 
na naše prilike, ova imaginacija mo- 
že da bude poučna za mnoge mla- 
de sociologe koji se kreću na nivou 
superteorije, ili na nivou ekstrem- 
nog empirizma. Ni jedno ni drugo, 
preporuča Mills. Jedno i drugo, s 
mnogo znanja i kulture, mnogo in- 
tuicije i moralne obaveze. Mnogo vi- 
še moralne odluke, da stvar nauke 
zaista bude stvar društva. 

Pri kraju knjige Mills u dodat- 
ku govori o »intelektualnom stru- 
čnjaštvu«. Ovaj je dio posebno zna- 
čajan za sve one, koji su tek stupi- 
li na naučno tlo sociologije. U nje- 
mu Mills daje niz korisnih, a po 
tonu ugodnih i nenametljivih sav- 
jeta za naučni rad, koji nikome tko 
želi da uči, neće biti na odmet. 


D. MIKŠIĆ 


Hans Reichenbach: 
Rađanje naučne filozofije 
(The Rise Of Scientific Philosophy) 


Nolit, Beograd, 1964, str. 325. 
Preveli: S. Đorđević i A. Spasić 


Knjiga H. Reichenbacha  (1891- 
1953) Pisana je sa tla logičkog pozi- 
tivizma. Tom smjeru Reichenbach je 
Pripadao još u Berlinu i bio je veo- 
ma istaknut nosilac tog smjera. Pos- 


lije dolaska nacista emigrirao je u 
Ameriku. a 


Prema Reichenbachovu mišljenju 
svatko tko se bavi filozofijom mora 
razlikovati dva tipa filozofiranja. 
Jedno je stara, tradicionalna ili spe- 
kulativna filozofija, a drugo je na- 
učna filozofija, koja sve svoje teze 
može kontrolirati logičkom analizom 
te dokazati da su ispravne. Budu- 
ći da ranija filozofija nije tako obli- 
kovana, ne može imati ni neklu ve- 
ću vrijednost. 

Reichenbach misli da su filozofi 
učinili predmetnu pogrešku, kad su 
pokušali da istražuju šta je opće, bi- 
tak ili totalitet. To ne može biti pred- 
met znanja, pa su sva ta objašnje- 
nja u filozofiji samo pseudo-tuma- 
čenja. Stoga povijest filozofije mo- 
že imati vrijednost samo po postav- 
ljanju pitanja, ali ne i po odgovo- 
rima. Iz te cjeline vidi se da su fi- 
lozofi bili samo filozofi u postavlja- 
nju pitanja. No čim su počeli davati 
svoje odgovore (iz smisla odnosa i 
razlika prema svemu što jest), oni su 
prestali biti filozofi, jer su svoje od- 
govore davali kao pjesnici. Umjesto 
egzaktnog jezika služili su se sliko- 
vitim izrazima. Zbog toga je i nji- 
hova terminologija nejasna te ne o- 
mogućava sigurno izražavanje mis- 
li. Reichenbach ne priznaje veću vri- 
jednost nijednom filozofu, ukoliko 
je težio za sistemom. Platon, Ari- 
stotel, Hegel i Marx služe mu među 
ostalim kao primjer, kako se tak- 
vim filozofiranjem ne može daleko 
doći. 

Empirijsko saznanje svijeta ukla- 
nja svaki utjecaj mistike i spekula- 
cije. Prirodne nauke postigle su zna- 
čajne rezultate u istraživanju svi- 
jeta. Te rezultate nova filozofija pre- 
uzima i svoje iskaze usklađuje sa 
sadržajem nauke. Metoda filozofije 
treba da bude ista kao i metoda pri- 
rodnih nauka. Svaki iskaz koji bi 
prelazio sadržaj empirijskog odnosa 
postaje slikovit dakle metafizičan, 
nerealan. Reichenbach dalje piše, da 
se na takvom neodređenom shva- 
ćanju nije mogla zasnovati ni etika 
kao naučna disciplina, niti je pak e- 
tika kao nauka moguća. Sve što su 
filozofi o tome govorili u svojim sis- 
temima nije ozbiljno. Nauka govo- 
ri što nešto jest, ali ne postavlja 
maksime kakvo bi nešto trebalo da 
bude. A sve maksime etičko-filo- 
zofske svode se upravo na to. .To su 
samo voljna djelovanja i zahtjevi, a 
me naučne teze. Svaki pojedinac is- 
poljava svoju volju, i to može za 

njega vrijediti kao etičko pravilo. 
No kad bi svatko tako mislio, doš- 
lo bi se do neizbježnog sukoba. Dak- 
le, kriterij etičkog ne može se tra- 
žiti u individualitetu. Ti se odno- 
si, kaže Reichenbach, rješavaju sa- 
mo u grupi. Sve volje dolaze u gru- 
pi u dodir. Tu nastaje borba miš- 
ljenja, volja i interesa. Razlike se 
postepeno usklađuju i tek u grupi 
čovjek spoznaje što je htio, koliko 
je to bilo realno, te da li je bilo po- 
trebno i poželjno to ostvarivati. E- 
tika grupe najbolje će, prema Rei- 
chenbachovu mišljenju, funkcionira- 
ti u demokratskom društvu. Nijedno 
drugo društvo nema te kvalitete. No 
time problem ipak nije riješen. De- 
mokratsko društvo sigurno ima svo- 
je značajne prednosti. No pored de- 
mokracije kao forme vladavine (jer 
politika nije sama sebi svrha) tre- 
ba osigurati uvjete da se svima o- 
mogući socijalno i ekonomsko dje- 
lovanje u dotičnoj sredini. No o tome 
Reichenbach ne govori. Tek kad druš- 
tvo ukine uvjete eksploatacije. pos- 
taje grupa pravedni činilac obliko- 
vanja volja. Inače se događa da vo- 
lja jačeg pobjeđuje ne zato što je 
bolja ili pravednija, već samo zbog 
toga što je jača. 

U rješavanju etičkih problema 
Reichenbachova je osnovna pogreš- 
ka što odriče filozofiji pravo i mo- 
gućnost da može postaviti maksime 
koje mogu imati opće značenje. E- 
tika kao filozofska disciplina daje 
teoriju, tj. filozofsko objašnjenje od- 
nosa i djelovanja među ljudima. Ni- 
je to,samo nomos, koji se u razi- 
čitim sređinama ispunjava različitim 
sadržajem, s tim da je za svaku sre- 
dinu moralno ono što ona smatra. 
Mišljenje o običaju treba da omo- 
gući ćudorednost (red u ćudi), tj. da 
se običaj uzdigne do kritičke svijes- 
ti o različitim vrednotama, čime se i 
običajnost prenosi u sferu moralnos- 
ti (tj. u kritičko mišljenje o norno- 
đu). To Reichenbach ne priznaje. On 
se zadovoljava voljnim izrazom kao 
etičkim htijenjem, što prije vođi u 
pragmatizam, nego u etički kvalitet. 
Re:chenbach izričito piše, da tko ho- 
će rješavati etička pitanja neka ni- 
šta ne pita filozofa. Stara filozofija 
postaje nebitna, a nova filozofija vi- 
di svoju budućnost u razvoju nau- 
ke, a posebno atomske fizike i ma- 
tematske logike. 

Najnoviji razvoj prirodnih nauka 
pokazao je da .matematska logika 


može mnogo poslužiti u dokazima i 
izvodima pojedinih stavova. Mate- 
matska logika dio je formalne logi- 
ke i nikako ne može postati ono što 
je filozofija u cjelini. Za društvene 
nauke potrebni su jasni pojmo- 
vi no takvoj jasnoći simbolika ma- 
lo pridonosi. 


Život čovjeka, društveni odnosi i 
povijesno kretanje toliko su u sebi 
naznoliki da se tu ne mogu naći ne- 
ki zajednički, potpuno egzaktni fak- 
tori kao opći nosioci svih pojedinih 
oznaka. S pravom su mnogi istakli, 
da je čovjek više od onog što se o 
njemu može znati. Čovjek ima svoje 
egzistencijalne probleme, koji se ne 
mogu prevesti u simbole, niti apso- 
lutno analizirati. Stoga ni nova ili 
naučna (filozofija (filozofija nauke) 
ne može odgovoriti na pitanja koja 
filozofija postavlja: šta je čovjek i 
povijest, što je bitak, u čemu je smi- 
sao povijesnog djelovanja, kakav je 
položaj čovjeka u kozmosu, šta je 
ljudski život i sreća, je li uopće itko 
sretan ili nije, šta je za život bitno 
da bi čovjek bio čovjek i slično. Tu 
antropološku problematiku rješavat 
će filozofija u odnosu na čovjeka i 
bitak, a nikako samo u odnosu čov- 
jeka prema empirijskom svijetu bi- 
ća. A to je velika razlika. 


Reichenbachova knjiga Rađanje 
naučne filozofije znači potpun prekid 
s filozofijom kao (filozofijom. Filo- 
zofija se ne može razriješiti u pri- 
nodnim naukama, jer filozofija nikad 
ne ostaje na pojedinačnom predme- 
tu. Njen je problem bitak. To treba 
istaći, jer bi se inače svatko prije 
odlučio za »naučnu (filozofiju«, a ne 
Za »nenaučnu«. Ovdje smo ukratko 
iznijeli bit te razlike. 


Uz Reichenbachovu knjigu nala- 
zi se uvodna studija Miladina Živo- 
tića. Taj uvod veoma je koristan či- 
taocu, jer ga upućuje u bit Reichen- 
bachova filozofiranja, i na samom 
tekstu pokazuje granice takve filo- 
zofije koja ne može pružiti filozof- 
sko mišljenje o čovjeku i njegovoj 
praksi uopće. 


Ne ulazeći u vrijednost prijevoda 


.knjige koja se na engleskom pojavi- 


la 1981, zabilježit ćemo samo da je 
naslov pogrešno preveden: »Rise“ na- 
ime ne znači »rađanje« nego »uspon«, 
te bi tačan naslov u prijevodu mo- 
rao glasiti: Uspon naučne filozofije. 

B. BOŠNJAK 

Roman Ingarden: 
Das literarische Kunstwerk 


Max Niemeyer Verlag Tibingen, 2 
izd. 1960, 430 str. 


Knjiga R. Ingardena dijeli se u 
tri poglavlja. U prvom (1) se rasprav- 
ljaju metodološki problemi, naročito 
u protivstavu prema psihologizmu, 
utvrđuju se predmeti koji ulaze u 
područje istraživanja isključuju pri- 
mjeri i elementi koji ne ulaze u stru. 
kturu književnog djela, problem i- 
dentiteta književnog djela i to dje- 
lo kao »predstavni predmet«. 


* U drugom poglavlju (2) se nakon 
zaključka da je književno djelo vi- 
šeslojevita tvorevina razmatraju če- 
tri nađena sloja. U prvom sloju: po- 
jedina riječ i glas, njihovi različiti ti- 
povi i funkcije, tvorbe višeg stupnja 
koje se na njima nadograđuju, op- 
seg koji zauzimaju i uloga koju u li. 
terarnom djelu vrše; u drugom: e- 
lementi značenja riječi (imena, te 
njihovih razlika od niječi koje ima- 
ju samo funkcionalno značenje, zna- 
čenje verbuma finitume), aktualni i 
potencijalni sastojci značenja ri- 
ječi, značenja riječi kao elementi re_ 
čenice i njihove mijene s tim pove- 
zane, značenja riječi, rečenica i sklo- 
pova rečenica kao produkata subjek- 
tivnih operacija, opća karakteristika 
rečenice, čisto intencionalni predmet 
jednog golog akta pomišljanja, iz- 
vedeni čisto intencionalni 'korelati 
smisaonih jedinstava, čisto intenci- 
onalni korelat rečenice, smisaona je_ 
dinstva što se konstituiraju u reče- 
nicama, kvazisudovi u izjavama što 
se javljaju u literarnim djelima i an- 
alogne modifikacije koje se javlja- 
ju u svim literarnim djelima; u tre- 
ćem: uloga značenja i smisaonih je- 
dinica u književnom djelu (uz dis- 
tinkciju različitih funkcija rečenica 
i njihovih sklopova), shematična fun- 
kcija rečenica, njihovih sadržaja i 
njihov odnos prema prikazanim 
predmetnostima, uloga tih sadržaja 
u općem momentu prikazivanja i 
dovođenja do zrijenja, drugi načini 
prikazivanja tih sadržaja, uloga smi- 
sacnih jedinstava s obzirom na mo- 
gućnost da budu materijal u izgrad- 
nji književnog djela; u četvrtom: ha- 
bitus realiteta prikazanih predmet- 
nosti, prostor i »predočeni prostor«, 
različiti načini prostorne orijentaci- 
je U prikazanoj predmetnosti, prika- 


lazi 


zano vrijeme i vremenske pers i- 
ve, odražavajuća i  epiezemjaćla na 
funkcija prikazanih predmeta i ne 
određena mjesta u prikazanim pred- 
metima; opažajni aspekti s obzirom 
na opaženu stvar i shematizirane as- 
pekte, shematizirani aspekti u knji- 
ževnom djelu, unutarnji aspekti vlas- 
titih Psihičkih zbivanja i karakte- 
rističnih svojstava kao elemenata 
književnog djela, uloga sloja shema 
tiziranih aspekata u književnom dje- 
lu (dekorativna i estetična); uloga 
prikazanih predmetnosti u literar- 
nom djelu i njegova funkcija unutar 
njega, metafizički kvaliteti općeni- 
nito i u književnom djelu posebno 
Pitanje da li predmetni sloj stvar- 
no objavljuje metafizičke kvalitete 
koliko taj sloj može biti simboličan, 
da li može nositi »istinu« i »ideju« 
književnog djela; poredak i redosli- 
jed u književnom djelu. 

U trećem dijelu (3) razmatraju 
se granični slučajevi: pozorišno dje- 
lo, film, pantomima, naučno djelo kao 
goli izvještaj, zatim »život“ književ- 
nog djela u njegovim konkretizacija_ 
ma, realnim izmjenama (drugo izda- 
nje itd.). ontičko mjesto literarnog 
djela i, konačno, polifona harmonija 
njegovih estetskih kvaliteta. 

Knjiga ima i dodatak: O funkci- 
jama jezika u pozorišnoj igri i bi- 
bliografiju svih Ingardenovih djela. 

Ovo djelo najvećeg živućeg polj- 
skog filozofa umjetnosti prvo je, pri- 
je tridesetipet godina, pokrenulo i 
iniciralo razvoj tzv. »ontologije u- 
mjetnosti« u našem vijeku, plodan 
razvoj jedne discipline koja je da- 


nas pred našim očima dosegla toli- 


ki zamah u svijetu, da sve više i o- 
pravdanije potiskuje estetiku u nje- 
nom tradicionalnom vidu. Zato knji- 
gu »Književno umjetničko djelo« mo- 
žemo smatrati klasičnim djelom filo- 
zofijske literature. U njoj su dane 
osnovne metode i principi discipli- 
ne, i na 'njoj će se nadograđivati dru_ 
ga djela, iznad svega »Untersuchun- 
gen zur Ontologie der Kunst« (isti 
izdavač 1962), koja će obraditi sve 
ostale umjetnosti, uključujući i film. 

»Književno umjetničko djelo« pre- 
okvire interesa estetike s 
jedne strane i tzv. »nauke o knji- 
ževnosti«  (Literaturwissenschaft) s 
druge, jer doprinosi rješavanju fun- 
damentalnih ontoloških i gnoseološ- 
kih problema. Tu su pitanja o struk- 
turi predmeta, odnosno književnog 

djela i njegovoj danosti svijest (u 
tu »konkretizacije«) u prvom pla- 
nu, a zalaženja u njih ne mogu biti 
ind ferentna za centralne filozofij- 
ske discipline. 


Ingarđen je proizišao iz Husserlo- 
ve škole, no odvaja se od Husserla 
osobito utoliko što napušta njegovu 
orijentaciju u pravcu transcenden. 
talnog a forsira onu nerazvijenu, u 
pravcu ontološkog. Što se tiče one 
razlike u shvaćanjima ova dva filo- 
zofa koja je specijalno za problemati- 
ku ove knjige najznačajnija, najkon- 
ciznije je izlaže sam Ingarden kad 
kaže: Husserl (u »Logici«, str. 230) 
nabacuje »mučno pitanje«, »kako su- 
bjektivitet u sebi samom čisto iz iz- 
vora vlastite spontanosti može stvo_ 
riti tvorev'ne koje mogu važiti kao 
idealni objekti jednog idealnog »svi- 
jeta«. I zatim (kao pitanje novog 
stupnja), kako ovi idealiteti mogu u 
jednom kulturnom svljetu, koji se i- 
pak može nazvati realnim — tj. u 
prostorno-vremenski univerzum za- 
tvorenim — poprimiti  prostorno- 
-vremenski vezano postojanje, posto- 
janje u formi historijske vremenitos- 
ti, upravo kao i tecrije i nauke. Ova 
»mučna pitanja“, a osobito drugo, 
predstavljala su nekada za mene po- 
laznu tačku u razmatranju književ- 
nog djela. Ono je dovelo do rezulta- 
ta, da takve tvorevine treba isklju- 
čiti i iz područja idealiteta u stro. 
gom smislu, ali i iz realnog svijeta«. 

Književno djelo, dakle, nije ni re- 
alno, ni iđealno. Ono samo ima dva 
svoja ontička fundamenta od kojih 
je jedan realan, a drugi idealan: prvi 
predstavlja stvaralac sa svojim su- 
bjektivnim operacijama građenja re- 
čenica, drugi tvore pojmovne sušti- 
ne ka kojima te rečenice intendira- 
ju. Zato je ono u suštini svojoj he- 
teronomno, neautonomno.. 


Kzd ne bi postojali idealni kva- 
liteti (suštine, pojmovi) i kad knji- 
ževno djelo, kao cjelina ne bi pre- 
ko svoj'h rečenica zauzimalo inten- 
ciju prema njima, ne bi bio garan- 
tiran njegov identitet u mnoštvu in_ 
dividualnih konkretizacija koje vr- 
še pojedinj njegovi čitaoci, 1 mi ne 
samo da ne bismo znali da li među. 
sobno zaista imamo iste osnovne e- 
lemente djela u svojim predstavama, 
nego bi de facto postojalo toliko raz- 
ličitih djela koliko i realnih jedno- 
kratnih lektira i konkretizacija. U 
tom slučaju ne bi bila moguća ni 


jedna objektivna, intersubjektivno 
važeća nauka, jer i naučno pisano 
djelo, taj »granični slučaj literarnog 
djela«, izgrađeno je od rečenica. — 
S druge strane, kad ove rečenice ne 
bi imale i realni fundus, kad ne bi 
proizlazile iz spisateljevih subjektiv_ 
nih operacija ne bi se dobio osnov 
za bilo kakvu konkretizaciju, inten- 
cija ka onim idealnim suštinama ne 
bi se uopće mogla postaviti. 

: Ingardenovo učenje o konkretiza- 
ciji, uz učenje o slojevitoj strukturi 
književnog djela, tvori tenet čitave 
rasprave. Zato o njemu treba nešto 
više reći. 


Prije svega, Ingarden suprotstav_ 
lja konkretizacije književnog djela 
samom djelu. Te konkretizac.je kon- 
stituiraju se tokom čitanja i pred- 
stavljaju takoreći jednu formu jav- 
ljanja djela i jedan način na koji 
samo djelo primamo. Fenomenološki, 
Ingarden prije svega želi jasn> raz- 
likovati ove konkretizacije od knji- 
ževnog djela s jedne strane, ali i ed 
subjektivnih doživljaja u kojima se 
konstituiraju, s druge. Tom prilikom 
postupa analogno Pfinderu, kad o_ 
vaj razlikuje sadržaj misli od miš- 
ljenja kao realnog procesa. 

Tako se i ovdje nužno odvija ono 
vječito i uistinu neizbježno razra- 
čunavanje fenomenologa s psiholo- 
gizmom. Zato i Ingarden svoju misac 
ovako dalje razvija: ne razlikuje se 
samo djelo od njegovih konkretiza- 
cija, nego i ove konkretizacije od do_ 
življaja kojim djelo primamo. Iako 
se konkretizacija ne može obaviti 
bez učešća doživljaja ona nije neš- 
to psihičko ili čak sastavni element 
samih doživljaja. »I isto kao što jed- 
na duga nije ništa psihičko, prem- 
da je samo onda konkretno prisutna 
kad se jedan vizuelni opažaj pod o- 
dređenim uvjetima obavi, tako je i 
konkretizacija jednog književnog 
djela istina uvjetovana u svom biću 
odgovarajućim doživljajima, ali ima 
ujedno i svoj drugi ontički funda- 
ment u književnom djelu samom, te 
je kao i ono trascendentna prema 
tim doživljajima.« 

U ovom kontekstu glavni je za- 
ključak da je književno djelo jedna 
shematična tvorevina koja daje sa- 
mo jednu (za sve konkretizacije) o- 
baveznu i identičnu okosnicu, od- 
mosno okvire koji dopuštaju da se 
unutar njih varira i individualno bo- 
ji u nizu različitih konkretizacija. 

»Kad književno djelo, odnosno u- 
mjetničko djelo uopće«, piše Ingar- 
den, »ne bi bilo jedna shematična 
tvorevina, kao što jeste, ne bi bi- 
lo ni moguće da u različita vreme- 
na postoje konkretizacije jednog i 
istog djela, koje su sve zajedno jed- 
no adekvatno i samim djelom dopuš._ 
teno očitanje djela samog, a ipak se 
u različitim pravcima međusobno 
radikalno razlikuju«. Naravno, ima 
i neadekvatnih konkretizacija ali to 
su one koje prelaze djelom dopušte- 
ne okvire. Tako, npr., samo djelo 
»dopušta« čitaocu da za sebe popu- 
ni mnoga nedorečena mjesta (jer 
djelo objektivno ima mnogo pukoti- 
na i praznina), ali to smije činiti 
samo u okviru, odnosno pravcu os- 
novne intencije konteksta. Čitalac ne 
čita adekvatna odnosno svojom kon_ 
kretizacijom mijenja djelo u ovim 
slučajevima: kad nije svjestan 1) 
slučajnosti dotične konkretizacije, 2) 
onoga što tu konkretizaciju faktički 
i nužno razlikuje od djela, 3) razli- 
ke između konkretizacije kao tak- 
ve i djela. U ovom trećem slučaju 
on svoju jednokratnu konkretizaciju 
apsolutizira i identificira s djelom i 
time se na naivan način intencional- 
no usmjerava na svoju predstavu o 
djelu, umjesto na djelo samo. — Ove 
promjene djela čitalac najčešće spro_ 
vodi u sloju značenja, i to osobito 
kad aktualizira onaj dio potencijal- 
nog značenja riječi, koji nije kon- 
tekstom predodređen. No ovim smo 
dotakli drugu centralnu grupu pro- 
blema i Ingardenovo učenje o slo- 
jevima književnog djela. 

U strukturi književnog djela, ka- 
ko je već spomenuto, on razlikuje 
četiri sloja: 

D Sloj riječi i glasovnih tvorbi 
koje se na njima izgrađuju; 

. 2) Sloj značenja i smisaonih je- 
dinstava različitih stupnjeva; 

3) Sloj različitih shematiziranih 
aspekata njihovih kontinuuma i mi- 
zova; 

4) Sloj prikazane predmetnosti. 

Najveći dio knjige posvećen je 
specijalnim analizama ovih slojeva, 
no najznačajnije su analize četvrtog 
sloja i njegove funkcije u cjelokup- 
nom organizmu djela, jer se u nji- 
ma rješava Pitanje da li je književ- 
no djelo realno ili idealno ili ni jed- 
no ni drugo i jer se tu, u najdubljem 
sloju odlučuje o osnovnom karakte. 
ru književnog djela u cjelini. 


Pod — »prikazanim — predmetom« 
(odn. predmetnošću) Ingarden pod- 
razumijeva sve »nominalno označe- 
no«, koje obuhvaća sve predmetne 
kategorije i sva materijalna bića 
(stvari i ličnosti, ali i sve moguće do- 
gađaje, stanja, personalne akte itd.) 
pa 1 sve »nenominalno zamišljeno«, 
naročito čisto verbalno intendirano 
— ukratko, sve prikazano kao tak- 
Vo. Ovo prikazano ne mora imati 
»objektivna“ svojstva, o relativnosti 
neovisno postojanje. Ono se može 
»gurnuti u blizinu« čitaoca, osob'to 
kod lirike, a, s druge strane, može 
biti spojeno s različitim relativnim, 
samo »subjektivnim« momentima, e- 
motivnim karakteristikama, emotiv_ 
nim osvjetljenjima i u njihovom spe- 
ktru se javljati. Sve moguće danosti 
koje se i u svakodnevnom iskustvu 
javljaju, mogu se i u ovoj prikaza. 
noj predmetnosti pojaviti, samo s 
tom razlikom što će ovdje podlije- 
gati svim onim modifikacijama ko- 
je su uvjetovane prvo, samim pri- 
kazivanjem pomoću opisa, i drugo, 
što će se javljati na fantazijski na_ 
čin. Prikazivanje opisom nije za sve 
predmete neophodno, naročito ne za 
one koji se imenom mogu označiti. 


Sada iskrsava ono pitanje o re- 
alnosti umjetnosti, pitanje koje ov- 
dje nije postavljeno gnoseološki, ne- 
go ontološki. U paragrafu pod nas- 
Jovom: »Habitus realiteta prikaza- 
nih predmetnosti«, autor piše (str. 
233): »Jednoj korelativnoj modifika- 
ciji podliježe i karakter bića koji se 
nalazi u sadržaju prikazanog pred- 
meta. Radi li se, npr., u jednom ro- 
manu o ljudima, životinjama, zem- 
ljama, kućama itd. — dakle, sve o 
samim predmetima koji pripadaju 
tipu realnog bića — tada oni u knji- 
ževnom djelu nastupaju u jednom 
karakteru realiteta koji čitaocu 0- 
bično i ne dolazi explicite do svijes- 
ti. No ovaj karakter realiteta ne smi- 
je se potpuno identificirati s karak- 
terom bića stvarno egz'stentnih re- 
alnih predmeta. U slučaju prikaza- 
nih predmetnosti imamo samo je- 
dan spoljnji habitus realiteta, koji 
se takoreći neće uzeti sasvim ozbilj- 
no, premda prilikom čitanja može 
često doći do toga da čitalac rečeni- 
ce sa kvazisudovima čita kao prave 
sudove i time one intencionalne 
predmetnosti koje realnost samo ilu- 
ziono dočaravaju smatra istinskim 
realitetima. Ali ova, s tim povezana 

preobrazba ne odvija se u samom 
djelu, nego u jednoj od njegovih mo- 
gućih konkretizacija. Ako se prika- 
zane predmetnosti shvate u skladu s\ 
niihovom osobitom biti, one po svom 
sadržaju spadaju u tip realnih pred_ 
metnosti, ali uprkos tome one ne po- 


su u realnom svijetu »ukorijenjene« 
i od sebe se već nalaze u realnom 
prostoru i realnom vremenu, tj. sa- 
svim neovisno o tome da li jedan 
svjesni subiekt ne upravlia jedan 
svoi akt upravo na niih. Ovdje se 
javlia posebna — modifikacija ka. 
raktera realiteta, koja ga ne u. 
klania, a ipak reducira na gotovi 
prostu pretenziju za realnošćn. Jer, 
naravno, bilo bi pogrešno tvrditi da 
prikazani predmeti uopće ne posje- 
duiu nikakav karakter realiteta. ili 
možda poprimaju karakter nekog 
drugog modaliteta (npr. idealnog bi- 
ća). S druge strane ova modifikacija 
karaktera postoiania ne može se ied- 
nastavno u Husserlovom smislu iden- 
tif'cirati s »modifikacijom neutra- 
liziranja«. 

Prikazana predmetnost igra ve- 
liku ulogu u strukturi samog djela 
i harmoničnim odnosima njegovih 
sloieva. ali to ne znači da svi sloie- 
vi postoie samo radi nie, premda 
joi čitalac općenito voklanja glavnu 
pažniu. Ingarden kritizira učenje po 
koiem ona služi kao sredstvo da se 
izrazi »ideia«, jer autor bi tu ideiu 
mogao mnogo jasnije i kraće reći, 
a da ne napiše _npr.. jednu dramu. 
Ova prikazana predmetnost znači 
nešto i po sebi — kao prisutan pre- 
dnčeni svijet, ali 1 kao onaj sloi ko_ 
ji omogućuie da se u niemu (ili bo- 
lje:na njemu) javi ioš ijedan element, 
naivažniii: metafizički kvaliteti. U 
niima kniiževno dielo dosiže svoj 
vrhunac. Metatizički kvaliteti istina 
nisu »dio prikazane predmetn»osti«, 
ali su za niu nerazdvoino vezani i 
ontički »diiele nienu sudbinu«. 

Veliki ie značaj ove strukturalne 
analize kniiževnog djela. Samo nam 
ona može dati siguran kriterij u raz- 
likovaniu "umjetničkog diela od ne- 
umjetničkih i utvrditi ontološki sta- 
tus umietničkog bića za razliku od 
sviju ostalih. 

Jedino što se može smatrati pro- 
pustom ove kniige, bio bi nedostatak 
analize modaliteta književnog dje- 
la: autor stavlia težište samo na kon- 
stitutivnu analizu niegove struktu- 
re. Jer, učenjem o dva ontička fun- 


stoje unaprijed kao one druge aja 


damenta književnog djela nije još 
određen i njegov modalitet, budući 
da se i idealno i realno mogu naći 
i pojaviti u istom modusu, stvarnosti, 
mogućnosti ili nužnosti. Stvar je još 
složenija kad se utvrdi da jet- 
ničko djelo nije ni idealno ni real- 
no, nego nešto između. Utoliko je 
značajnije i potrebnije da se ovo »iz_ 
među« modalno odredi. 


Nedovoljno je u eksplicitnom ob- 
liku izložena razlika između autoro- 
vih i Husserlovih metodoloških sta- 
vova. 

Konačno, metafizičke kvalitete, tj, 
onu duhovnu atmosferu koja pre- 
kriljuje prikazanu predmetnost, nije 
trebalo da veže za prikazanu pred- 
metnost, nego isključivo za formu i 
književnikov način pisanja. 

Sve ove analize su na huserlov_ 
ski način minuciozne i do kraja pro- 
vedene; one idu do najtananijih i 
najfinijih distinkcija nijansi pojmov- 
nih sadržaja tako da je svaka mo- 
gućnost nerazumijevanja ili pogreš- 
nog shvaćanja teksta potpuno isklju- 
čena. Istu misao autor će razgra- 
ničiti od sviju koje u prvi mah mo- 
gu izgledati identične, a povući će 
konsekvencije u svim diferentnim 
prave.ma. tako da nam otvara i rje- 
šava široku polje aspekata i prob- 


lema. 
Ivan FOCHT 


Elfriede Tielsch: 
Kierkegaards Glaube 


Der Aufbruch des friihen 19. Jahr- 
hunderts in das Zeitalter moderne? 
realistischer Religionsauffassung 


Verlag Vandenhoeck, 
Ruprecht, 1964. s. 413. 


Ova temeljito napisana filozofska 
rasprava ima neobičnu aktualnost 
za savremenu etiku, filozofiju religi- 
je i aksiologiju. Ona ima neobično 
podsticajnu snagu, jer pokreće na 
razgovor 4 diskusiju. Pošto se radi 
o religiji u sekularizovanom smislu 
reči, ova knjiga mora interesovati 
sve one koji razmišljaju o moralu, 
o vrednostima i idealima savreme- 
nog čoveka. 

Prethodno treba istaći karakter 
ove filozofske rasprave koju autorka 
određuje kao realističko etičko istra- 

živanje i suprotstavlja ga kako tra- 
dicionalnoj metafizičkoj etici, tako i 
posebno-naučnoj, psihološkoj i soci- 
ološkoj, te svakoj ideološkoj orijen- 
taciji. Za autorku je važnije otkriće 
ma i najnevažnijih etičkih činjenica 
od dubokoumnih ali praznih meta- 
fizičkih pojmova, kao što su »naj- 
v;še dobro«, »sloboda« itd. No ona, 
takođe, odbacuje i stručnost psiho- 
logije i sociologije koje su se odvo- 
jile od filozofskog posmatranja stva- 
ri. Pozicija koju ona zauzima mogla 
bi se dakle okarakterisati kao pozi- 
cija »naučne filozofije“, ukoliko se 
pod tim terminom razume fundira- 
nje filozofskog etičkog mišljenja na 
naučno utvrđenim činjenicama, u 
njihovoj istorijskoj promenljivosti. 


Osnovna je ideja ove rasprave da 
je već Kierkegaard u prošlom sto- 
leću shvatio kako se religija mora 
shvatiti u širem smislu, jer se nika- 
kav cilj radnje, pa čak ni najedno- 
stavnija namera da se nešto ursgd: 
bez nje ne može ni razumeti ni po- 
javiti. Autorka smatra da je u tom 
pogledu K. video dalje od Marxra 
koji se još drži shvatanja radnika 
kao pesnice, dok K. za svaku rad- 
nju (tj. rad i poziv) zahteva veru 
u neki cilj, pa dakle i radniku pri- 
pisuje duhovnu delatnost formira- 
nja cilja, radni etos. No taj etos ni- 
je više »odozgo« nametnut, već ga 
formira sam čovek, što istovremeno 
znači i obrazovanje samog čoveka i 
isprobavanje njegovih mogućnosti. K. 
opisuje taj proces sticanja etosa 
(konstituiranja vrednosti) u svim sta- 
dijumima, do pojedinosti. No njega 
ne interesuje grupa socijalno nižih 
i zloupotrebljenih, kao ni ideal te 
grupe, koji Marx suprotstavlja gra- 
đanskom moralu i na taj način mu 
daje duhovni etos. Marx, ipak malo 
zna o načinu na koji se taj duhovni 
proces razvija, ps mu autorka, sa So- 
relom, predbacuje što je zaboravio iz- 
graditi etiku. K. obraća pažnju na je- 
dnu drugu ljudsku grupu koja je ta- 
kođe protiv građanskog morala nai- 
me, na one koji pate. Paralelno Mar- 
xu. K. pokazuje da se ta grupa ne mo- 
že utopiti u građanski moral. Ona i- 
ma pravo i dužnost da obrazuje svoj 
sopstveni ideal, po kome može ži- 
veti i raditi. Istorijski čin Isusov — 
koga K. shvata apsolutno sekulari- 
zovano — sastojao se u tome, što je 
za tu grupu čovečanstva, koju nika- 
kav napredak neće moći ukinuti, 

stvorio odgovarajući ideal: hrišćan- 
stvo je ideologija patnika. 

Zbog toga autorka smatra da već 

K. razlaže etiku prirodnog i građan- 
skog prava 17. i 18. veka u različi- 
te ideologije, koje u svetu mogu pos- 
tojati jedna pored drugih, jer se gru- 
piranja čovečanstva moraju uprav- 
da prema situaciji i dispoziciji lju- 

i. 

Ako pitanje Marxove etike odlo- 
žimo za trenutak do jedne završne 
primedbe u ovom prikazu, onda pre 
toga želimo istaći neke važne ideje, 
na kojima se zasniva ova rasprava. 
Alutorka polazi od činjenice odlučne 
promene morala u novom veku, ka- 
da nastaju nove etičke vrline i saz- 
nanja što pokreću ljude, ali te pro- 
mene, po njoj, nisu imale odjeka i 
nisu našle svoje mesto u et'ci, već 
su se izlile u polunaučne ideologije 
i praktike, ili pak izmakle iz pra- 
ve etičke brige u specijalističko psi- 
hološko i sociološko istraživanje. Sta- 
re teološke i metafizičke etičke ide- 
je, malo sekularizovane ne suoča- 
vaju se s novim stanjem stvari, dok 
se u doba pozitivnog, stvarnog, činje- 
ničkog eksperimentalnog psihološkog 
i sociološkog istraživanja, etika po- 
tiskuje u pozadinu. Autorka ističe 
da Nemci u ideologiji i aksiologiji, 
uprkos značajnih idealističkih siste- 
ma, nisu stvorili nikakav novi etički 
sistem te da realističko istraživanje 
vrline u Engleza nije u Evropi ima- 
lo sledbenika — osim K.-a. Impuls 
za stvaranje nove realističke etike, 
koji je potekao s kraja 18. i poče- 
tkom 19. veka (Gobineau i K.), os- 
tao je teorijski i praktično malo is- 
korišćen. Autorka konstatuje da e- 
tika, za razliku od drugih duhovnih 
nauka, zazire od činjenica i ne ide 
za stvarnim razvitkom čoveka i nje- 
govih znanja u 19. v., nju lako po- 
tiskuju ne samo posebne nauke, već 
i ideologije zatim poluetička egzis- 
tencijalna ontologija i marksizam u 
20. v. Dok se tako stvarno formira- 
la nova linija moralnih shvatanja u 
jednom novom svetu, etika je ostala 
uz svoj stari sistem i zato se, po a- 
utorki, etika i danas nalazi bilo na 
najvećim visinama, bilo vegetirajući 
na najnižem nivou. Ona više ne vo- 
di ljuđe i svoja načela ne dobija iz 
novog materijala, te svojim teore- 
mama ne daje odgovarajući oblik sa- 
opštenja koji je u skladu s prome- 
njenim načinom ljudskog života. Au- 

torka piše, da etika još »služi samo 
formiranju ideoloških sekta«. 

Et ka još uvek neguje antičke u- 
zore i građanski dužnosni moral, ma- 
da danas već i poluodrasli znaju vi- 
še od toga. Tako se nauka čudi pred 
poluodraslim čovekom, umesto da ga 
uči. Već krajem 19. v. nastaje soci- 
jalno zbivanje i ncvi ekonomski po- 
redak, koji etika opet ne uzima u 
obzir. »Prelaz. . . na sistem daleko- 
sežno socijalno vezane. kao i soci- 
jalno sazdane i upravljane državne 
svojine, . . .tako se putajno desio, da 
etika svoje zadatke registrvv anja či- 
njenica i njihovog promiš'anja. . . 
nije ni načela« (s. 398). 

Autorka smatra da su razna u- 
čenja o nagonu, životu o socijalnoj 
svojini, o radnoj volji i redosti itd., 
koja su se javila u novom veku, os- 
tala u etičkom pogledu repromišlje- 
na i neadekvatno izražena u pojedi- 

nm naukama i ideologijama. Nasu- 
prot svakom etičkom platonizmu, o- 
na smatra da se etičke vrednosti is- 
torijski menjaju i konstituiraju no- 
ve vrednosti, pa je, po njoj, na pr. 
ideja tolerancije imala određen raz- 
voj, a koegzistencija je jedan njen 
savremen oblik. 


Kritički se mora primetiti, da a- 
utorka, nažalost, u shvatanju mar- 
ksizma ne uzima u obzir Marxovu 
filozofsku antropologiju i neke iz- 
vorne Marxove misli koje su, u os- 
novi, bliske onim idejama koje zas- 
tupa i sama autorka ove knjige. Zas- 
luga je Elfriede Tielsch što svojim 
delom ukazuje na urgentnost zadat- 
ka konstituiranja etike, koja odgo- 
vara savremenoj istorijskoj situaci- 
ji i savremenom čoveku koji je su- 
očen s tom situacijom. 


M. DAMNJANOVIĆ 


FILOZOFSKI ŽIVOT 


SASTANAK PREDSTAVNIKA FILOZOFSKIH ČASOPISA 
SOCIJALISTIČKIH ZEMALJA 
U VARNI 


Uz sunčane, pjeskovite obale Crnog mora, neposredno kraj Varne, u iz- 
vanredno gostoljubivoj bugarskoj zemlji, pet su dana vadili plodne disku. 
sije filozofi iz osam socijalističkih zemalja. Predstavnici filozofskih časopi- 
sa SSSR-a, Bugarske, Mađarske, Demokratske Republike Njemačke, Polj- 
ske, Rumunjske, Čehoslovačke i Jugoslavije na svojem trećem sastanku 
(prvi je održan u DR Njemačkoj 1961, a drugi u Čehoslovačkoj 1963), razgo- 
varali su kako o nekim općim filozofskim i sociološkim problemima (o iz- 
gradnji i strukturi socijalizma o njegovim unutarnjim antagonizmima i 
perspektivama; zatim o teoriji odraza i najposlije o značenju i smislu empir- 
ijskih socioloških istraživanja) tako i o specifičnim oblicima djelatnosti i 
suradnje između filozofskih časopisa. U cjelini se može ustvrditi (a to je 
gotovo jednodušna ocjena svih učesnika) da je ovo, treće savjetovanje tak- 
ve vrste, bilo najzanimljivije i najuspješnije i da je ono doista pridonijelo 
ne nekom formalnom i deklarativnom, već stvarnom produbljivanju uza- 
jamnog razumijevanja među marksističkim filozofima. Bez obzira na po. 
jedine različitosti, pa i divergencije u stavovima, bez obzira na ne uvijek 
izjednačen nivo filozofiranja, svi smo na koncu ustvrdili da je upravo ta- 
kva izmjena mišljenja, takvo otvoreno drugarsko suprotstavljanje raznih te- 
za, jedini ispravni put koji vodi višem sintetičnom i kompleksnijem sagle- 
davanju i tretiranju raznih pitanja, što može samo obogatiti filozofski život 
i posebno učiniti privlačnijim i življim stranice naših filozofskih časopisa. 
Upravo je ta otvorenost bila glavna karakteristika ovog savjetovanja, a u- 
jedno i njegov glavni uspjeh. U tom neposrednom, nesimuliranom, iskre- 
nom iznošenju vlastitih teza, pokazalo se kako se sve odlučnije napuštaju 
mnoge ukrućene, nekad neprikosnovene dogmatske postavke čak i od onih 
filozofa koji su donedavno bili u dobroj mjeri zatvoreni prema bilo kojoj 
svježijoj i samostalnijoj misli. Postalo je tako jasno da se samo tim putem 
može povratiti izvorni smisao Marxove filozofske i humane poruke, da. se 
marksizam samo tako može doista uspješno suprotstaviti građanskoj filo- 
zofiji Zapada i ponovo, nakon svih kriza, postati živom filozofijom suvreme- 
nog svijeta, filozofijom koja najdublje i najdjelotvornije ulazi u njegovu 
složenu problematiku i sve njegove često tragične kataklizme i protivurječ- 
ja. 

* No 


Akademik Mark Borisovič Mitin držao je glavni referat na prvu temu. 
U njegovu referatu bilo je riječi prije svega o nekim poznatim klasičnim de- 
finicijama socijalizma, o imperijalizmu, o filozofskim neprijateljima mark- 
sizma, o dogmatizmu i revizionizmu, o principijelnim razlikama između SO- 
cijal zma i kapitalizma, o potrebi jačanja monolitnosti i prijateljstva izme- 
đu socijalističkih zemalja, a zatim i o nekim unutarnjim antagonizmima 
unutar socijalizma. O ovoj posljednjoj temi dao je M. Mitin nekoliko inte- 
resantnih i novih objekcija. Drugi član sovjetske delegacije, dopisni član 
akademije neuka Mihael Trifunovič Jovčuk, govorio je u tom smislu šta. 

Više, i o nekim oblicima otuđenja u socijalizmu i tako zastu i 
je još nedavno (na primjer na simpoziju u Dubrovniku Tračna aa 
no pobijao. Nema sumnje, da su baš u tom pogledu istupi sovjetskih filo 
zofa bili zanimljivi, premda, vrlo iscrpan referat M. Mitina nije filozofski 
donio nešto naročito novo. Gotovo sve su temeljne teze bile poznate i pre- 
zentirane više iz aspekta općepolitičke nego eminentno filozofske proble- 
mat.ke. Neke manje nove akcentuacije (tako na primjer ona o pogrešnosti 
precjenjivanja takozvanog subjektivnog faktora zbog koje je kritizirao 
bugarskog filozofa T. Vlova), kao i neke blago polemički intonirane teze 
o potrebi »konkretnog« sagledavanja problema (tako je na primjer ustvr- 
dio da je u mojem, po njegovim riječima »izvanredno zanimljivom saopće - 
nju« naišao na neke elemente »apstraktnog humanizma«) već su nam, na- 
ime, poznate i iz sovjetske i iz naše domaće literature. Mora se, međutim, 
priznati da su drugovi Mitin. (osobito u svojoj završnoj riječi) i Jovčuk (u 
svoj.m vrlo čestim, ali ponekad i vrlo uspješnim intervencijama) pokazali 
razumijevanje za otvorenu izmjenu mišljenja i daleko više elastičnosti i 
smisla za uživljavanje u aruge teze nego ranije. M. Mitin, koji je već de- 
cenijama vodeći sovjetski filozof, glavni urednik časopisa Voprossy filosofii 
akademik, čak je rekao da je mnogo naučio od istupa ostalih delegata. Sve 
to, a i mnogo toga drugog, nesumnjivo govori o pozitivnim novim kreta- 
njima u sovjetskoj filozofiji, o kretanjima koja se možda još više zapaža- 
ju na stranicama filozofskih časopisa nego u nekim istupima reprezentativ- 
nih delegata. O velikom interesu za filozofska istraživanja u SSSR-u govo- 
rio je uostalom kasnije vrlo poučno i akademik M. Mitin, koji je kazao da 
vodeći filozofski časopis Voprossy filosofii dobiva na hiljade članaka i stu. 
dija koje, zbog ograničenog prostora, nije u stanju sve objaviti. 

Nakon referata M. Mitina, u diskusiji su s manjim ili većim korefera- 
tima učestvovali predstavnici filozofskih časopisa ovim redom: A. Wirth 
(Mađarska), Z. Ošakov (Bugarska), A. Tanase (Rumunjska), D. Grlić (Jugo- 
slav.ja), M.T. Jovčuk (SSSR), V. Krajevski (Poljska) J. Strinka (ČSR), a 
drugi dan M. Životić (Jugoslavija), M. Bellu (Rumunjska), T. Vlov (Bugar- 
ska), J. Lukacs (Mađarska). Najzanimljiviji istupi b.li su oni N. Bellua M. T. 
Jovčuka i osobito J. Strinke koji je misaono govorio o potrebi punog res- 
pektiranja područja ozbiljnog, naučnog i filozofskog rada. 

Teško je, dakako, jednom od koreferenata govoriti o vrijednosti istupa 
jugoslavenskih filozofa. I premda nemamo razloga da sumnjamo u iskre- 
nost izjava što su nam ih poslije naših istupa dali predstavnici drugih zema- 
lja, ili još više u punu pažnju i interes s kojima su praćena naša izlaganja, 
možda je ipak pretjerana tvrdnja nekih delegata da su za opću atmosferu 
sastanka najviše zaslužni Jugoslaveni. Drug Miladin Životić vrlo je uspješ- 
no govorio o nekim vnijednosno etičkim pitanjima borbe za socijalizam (on 
je osim toga još jednom istupio i u diskusiji o časopisima), a ja sam u svom 
koreferatu pokušao iznijeti neke filozofske aspekte humanizacije socijaliz- 
ma, kao i neke teze o potrebi deideologizacije i deziluzioniziranja njegove 
budućnosti i njegova izvomog smisla. 

U svom referatu »Informacijai. odraz, stvaralaštvo« akademik Todor Pav- 
lov, rukovodilac bugarske delegacije, počasni predsjednik bugarske Akade- 
mije nauka, glavni redaktor časopisa »RFilozofska misao« i šef Instituta za 
filozofiju u Sofiji, branio je svoju poznatu teoriju odraza bez nekih bit- 
nijih novih momenata (osim možda dosta oštrog negiranja novih, meta-te- 
orija, meta-filozofija, meta-logika i sl.). Njegov vrlo opširan referat, podije- 
ljen ranije u obliku knjige, izazvao je dosta živu diskusiju, a među korefe- 
rentima svakako su najveću pažnju izazvala istupanja Alfreda Kosinga (DR 
Njemačka), A. Polikarova (Bugarska) i posebno našeg delegata Svetozara 
Stojanovića. Uza sve ograde i taktičke ustupke, uz naglašavanje svoje mla- 
dosti i ugleda akademika T. Pavlova, A. Kosing je iznio zanimljive kritičke 
primjedbe uz teoriju odraza i pokušao pokazati neodrživost određenih te- 
za referenta unutar problematike koja je relevantna u suvremenim (filo- 
zofskim zbivanjima. A. Polikarov (Bugarska), koji je bio vrlo oštro kriti- 
ziran u završnoj riječi Todora Pavlova pokazao je — bez obzira na to 
što nije iznio mnogo vlastitih teza — dobro poznavanje stanja u aktual- 

noj tematici spoznajne teorije. Svetozar Stojanović, k j 

nazvao »najsm onijim« kritičarom teonije Saraza: nio je lives Podna 
ke osnovne teškoće teorije Todora Pavlova, teškoće na koje su Već i sa dije 
ukazivali naši filozofi (od Bledskog sastanka 1960). On je pokazao kako 
teorija odraza kao pasivistička spoznajna teorija mije u skladu s nekim bit- 
nim postavkama Marxova aktivističkog shvaćanja spoznaje a osim toga je 
s mnogo obzira prema autoritetu Todora Pavlova, govorio o nekim dru 
gim epistemološkim pitanjima i teškoćama za koje je tražio razjašnjenje. Na 
ta pitanja, na žalost, nije dobio adekvatan filozofski odgovor od autora ču 
vene nekoliko puta prepravljane i nadopunjavane »Teorije odraza« koji je BE 
prvi mah reagirao donekle netolerantno, ali je naknadno odao priznanje na- 
šim filozofima i ustvrdio da otvorena razmjena mišljenja može samo obo- 
gatiti filozofski život i u Bugarskoj i u Jugoslaviji. Takav zaključak bio je 
posebno naglašen i u razgovorima koje smo vod.li s bugarskom delegaci- 
jom, te je u tom smislu i zaključeno da se poveća razmjena knjiga i časo- 
pisa, uskoro utvrdi razmjena filozofskih delegacija i uopće uspostave uži 
kontakti između naših i bugarskih filozofa. 

Vjerojatno najzanimljiviji i najmisaoniji referat podnio je glavni re- 
daktor časopisa »Sociološke studije« Sigismund Baumann (Poljska). On je 
s izvanrednim poznavanjem predmeta, s posebnom govorničkom nadare- 
nošću i duhovitošću ukazao na domet i vrijednost vrlo bogatih empirijskih 
socioloških istraživanja. Iskustva koje je iznio iz Poljske govore da je ta 
zemlja daleko nadmašila ostale socijalističke zemlje u toj oblasti. Kad je u 
diskusiji drug M.T. Jovčuk pokazao da su i u Sovjetskom Savezu široko 
razvijena empirijska istraživanja u sociologiji i da SSSR u toj oblasti ne 
zaostaje za svjetskim nivoom:, Baumann je izrazio svoje puno zadovoljstvo 
time, ali je, istovremeno, upozorio da neka od tih istraživanja imaju većih 
nedostataka i da onako kako su postavljena neka pitanja u sociološkim an- 
ketama ne mogu donijeti naročito bogate rezultate. 

U diskusiji o profilu i smjernicama filozofskih časopisa govorili su pred- 
stavnici svih zemalja i gotovo svih časopisa. Čini nam se da nije neskromno 
spomenuti kako je na izvanredno veliki interes naišlo internacionalno iz- 
danje časopisa »Praxis« o kojem su mnogi delegati (posebno iz Poljske, DR 
Njemačke, ČSSR, Rumunjske) govorili čak kao o momentalno najzanimlji- 
vijem marksističkom filozofskom časopisu. To su nam bez bilo kakve pot- 
rebe za formalnim komplimentima štaviše potvrdili i delegati koji se nisu 
slagali s tezama koje zastupaju pojedini filozofi u »Praxisu«. O tom časopi- 
su i o razvoju marksističke misli u nas govorio sam, među ostalim, i u in- 
tervjuju što sam ga dao za bugarski rad o, a bilo je o tome riječi i u mno- 
gobrojnim susretima. što smo ih imali s pojedinim delegacijama. 

Na prijedlog jugoslavenske delegacije u rezoluciju koja je donesena po- 
slije sastanka — uz neke druge izmjene koje smo sugerirali i koje su sve 
naknadno unesene u prvobitni projekt — ušlo je i to da se ubuduće na ovak- 
ve konferencije pozivaju i predstavnici marksističkih časopisa iz mnesoci- 
jalističkih zemalja. Slijedeći sastanak održat će se u Mađarskoj, a nakon 
toga, na prijedlog naše delegcije, u Jugoslaviji. 

koko 


Razgovori u Vami nesumnjivo su pokazali da je danas sve više jasno 
kako je argumentima potkrijepljen dijalog postao conditio sine qua non raz- 
voja marksističke misli. Bez široke izmjene mišljenja nema napretka u fi- 
lozofiji. Jedna anegdota govori o tome kako su, dva prijatelja međusobno 
izmjenjali po jednu novčanicu: ali i nakon, izmjene svakom je ostala, kao i 
ranije, samo jedna novčanica. No kad su ta dvojica izmjenjali međusobno 
misli svaki je nakon izmjene bio u posjedu dvije misli. I ovo savjetovanje 
postiglo je u tom smislu svoju svrhu: vjerujem da smo svi s njega otišli bo- 
gatiji, no što smo ovamo došli. I još nešto: ono nedvojbeno pokazuje ka- 
ko se u suvremenom marksizmu sve određenije razvijaju svježe, samostal- 
nije, slobodnije misli, kako se marksistička filozofija u socijalističkim ze- 
mljama sve sigurnije rješava onih dogmatskih petrificiranih teza koje su 
decenijama onemogućavale njen pun stvaralački razvoj. Postoje još tu i ta- 

mo snage koje žale za jasnim direktivama i postanoviieniji je j 

filozofi-diplomati koji nisu oduševljeni slohodnim Nama o 
ali ima ih daleko više koji sve otvorenije i borbenije brane stvaralačko. mar- 
ksističko filozofiranje. Izvanredna ekipa vrlo spremnih i mladih teoretiča- 
ra iz DR. Njemačke (posebno Bichorn i Kosing), zanimljivi, originalni i samo- 
stalni filozofi iz Rumunjske (naročito N. Bellu), neki drugovi iz ČSSR-a (po- 
sebno J. Strinka,) .misaono produbljeni i slobodni Poljaci (posebno Z. Ba- 
umann) zatim neki drugovi iz Bugarske (A. Polikarov i dr.), da spomenem 
usput bez pretenzije na potpunost samo nekolicinu iz velikog broja zapaže- 
nih učesnika ovog sastanka, pokazali su da je vrijeme neprikosnovenih a- 
natemiziranja, neargumentiranih rubriciranja i »žigosanja« nepovratno proš- 
lo i da se filozofija u socijalističkim zemljama sve više orijentira u prav- 
cu renesanse istinski humane Marxove misli. Onima koji to ne vide teško 
je pomoći, jer njihov sat očigledno kronično kasni. To se plauzibilno vidi 
iz rezultata sastanka u Varni. No to nije neka izolirana karakteristika koja 
bi došla na vidjelo samo na tom skupu. To je nezaustavljiv proces, a pojedin- 
ci, koji se u njemu ne snalaze, uzalud zapomažu ili sentimentalno žale za 


povratkom na staro. 
Danko GRLIĆ 


KRŠĆANSTVO I MARKSIZAM DANAS 
SIMPOZIJ U SALZBURGU 


S mpozij je organiziralo liberalno teološko udruženje: Paulus—Gesell- 
schaft (Pavlovo udruženje). Osnivač i predsjednik društva je dr Erich Kell. 
ner iz Minchena. Prema njegovoj zamisli program društva sastoji se u di- 
jalogu između različitih nazora na svijet i život. Članovi društva su teo- 
lozi, filozofi, prirodnjaci i mnogi drugi. Do sada je održano više skupo- 
va, na koj:ma se vodio dijalog o raznim problemima našeg vremena. 

Ove godine društvo je organiziralo u Salzburgu dijalog o temi: Krš- 
ćanstvo i marksizam danas. Simpozij je trajao od 29. IV do 2. V 1965. 
a bilo je prisutno oko 300 učesnika. _ 

Referati su obuhvaćali tri područja: 1) Čovjek i religija, 2) Budućnost 
čovječanstva i 3) Ideološka koegzistencija. Bilo je veoma interesantno slu- 
šati o istom problemu različita mišljenja. Teoretski sukob bio je neizbje- 
žan, jer se u diskusiji polazilo ne samo od različitih teza, nego i od raz- 
ličitih pretpostavki. Teolozi su se trudili da što sadržajnije uđu u bit mark- 
sizma, da bi mogli što potpunije iznositi razlike između kršćanskog i mark- 
sističkog pogleda na svijet. Prirodnjaci su insistirali na tačno određe. 
nim pojmovima i kategorijama, jer su, kažu, tako navikli u svojim disci- 
Pl:nama. Prigovorili su na primjer, da svi,govore o otuđenju, a uopće 
sadržajno nije određeno što se pod tim pojmom misli. Marksisti su imali 
prilike da iznesu i brane svoje teze. Francuska i talijanska komunistička 
partija angažirale su na tom skupu svoje teoretske predstavnike iz CK. 
Francusku grupu predvodio je Roger Garaudy, profesor i direktor cen- 
tra za izučavanje i istraživanje marksizma. U ime talijanske komunistič- 
ke partije glavni govornik i zastupnik bio je Cesare Luporini, profesor fi. 
lozofije na Univerzitetu u Firenci i naučni saradnik Gramsci—Instituta 
u Rimu. Od socijalističkih zemalja na simpoziju su učestvovali predstav- 
nici iz Jugoslavije i Bugarske. Nažalost ostale socijalističke zemlje nisu 
bile zastupljene, iako su bile pozvane. 

Ovakvi susreti nesumnjivo su principijelne prirode. Da li jedni s dru- 
gima treba da razgovaramo ili ne? Krivo misle svi oni koji takve razgovore 
osuđuju. A takvih ima i na jednoj i na drugoj strani. Na primjer, na za- 
vršetku skupa dr Kellner je s jednom komisijom, u kojoj su bili i pred- 

stavnici Jugoslavije, proč'tao rezoluciju, u kojoj se saopćava, da su takvi 
susreti pozitivni i da ih i dalje treba održavati. Stavio je rezoluciju na gla- 
sanje. Jedan dio prisutnih bio je protiv toga da kršćani održavaju bilo 
kakav kontakt i diskusiju s marksistima. No ipak, velika većina glasala 
je za rezoluciju i time je predsjedniku udruženja dala moralno pravo, da i 
dalje nastavi započeti rad društva. : 

Štampa je dala velik publicitet simpoziju. Neki su pisali o simpoziju 
kao o radu vatikanske komisije za ateizam. Ovaj skup nije bio na toj 
osnovi organiziran, a samo društvo već godinama provodi svoju ideju dis- 
kuSije, dakle mnogo ranije, nego što je ta komisija osnovana. Liberalno 
i tolerantno držanje dr Kellnera utjecalo je na rad cijelog skupa. 

A sada pogledajmo ukratko sadržaj nek .h referata: 


1 ČOVJEK I RELIGIJA 


Prvi referat o toj temi podnio je u ime kršćana Marcel Reding, prof. 
za katoličku teologiju na Univerzitetu u Berlinu. On je govorio o prob- 
lemu: Religion als Uberbau (Religija kao nadgradnja). Prof. Reding je 
rekao da Marxova kritika religije i kršćanstva zahtijeva od kršćana da 
daju svoj odgovor na tu kritiku. Iako izgleda da se kršćanstvo i marksi- 
zam ne podnose, treba u razgovoru poći od poštovanja čovjeka te raz. 
motriti, da li se kršćansko vjerovanje i marksizam isključuju na osnovu 
svoje duhovne jezgre? To je pitanje koje će biti značajnije za budućnost. 
Prof. Reding govorio je o odnosu baze i nadgradnje kao povijesnom zakonu, 
koji č.ni bit marksističkog shvaćanja povijesti. 

Prema njegovu mišljenju problem je u ovome: 1) Da li je taj povijesni 
zakon baza-nadgradnja ateistički, 2) da li mora biti interpretiran ateis- 
tički zbog toga što ima ateističke pretpostavke ili ateističke konsekvenci- 
je i 8) da li je moguće da se ateistički interpretira, a da ne mora nuž. 
nim slijedom da ateistički bude interpretiran? 

Ako bi nadgradnja postojala samo u klasno-podvojenom društvu, tada 
ne bi bilo umjetnosti, morala, religije u pretklasnom i u besklasnom druš- 
tvu. Prof. Reding kaže da se to ne može braniti, jer i primitivno druš- 
tvo ima umjetnost, moral i religiju. Komunistički čovjek radit će, prema 
Marxovoj kritici Gotskog programa, iz moralnih pobuda. Marx govori 
i o tome, da je proizvodnja duhovna djelatnost. Samo čovjek radi a ži. 


votinje ne rade. 

Predavač je dalje zastupao tezu, da zakon baza.nadgradnja nema ateis- 
tičke konsekvencije, ako se one u taj zakon ne unesu, jer nitko neće ne- 
girati da su umjetnost, moral, religija ovisni od države, policije, odnosa 
proizvodnje i slično. Zatim je rekao da su se nastavljači teze baza-nad. 
gradnja malo bavili razrađivanjem tog problema. Engels je na kraju to 
oprezno formulirao tvrdnjom, da je u »krajnjoj instanciji« proizvodnja 
odlučujući faktor. 

. Zaključak izlaganja prof. Redinga glasi: Odluka o tome da li je mark- 
sizam ateističan ili nije ovisi o odluci, šta mislimo, koje se pretpostavke 
smiju spojiti s povijesnim zakonom. Sam povijesni zakon, jezgro mark- 
sizma nije ateističan. 

. O tezama prof. Redinga počela je živa diskusija. C. Luporini je govo- 
rio da klasici marksizma nisu dali eksplicitnu teoriju ateizma. No iz du- 
ha njihove filozofije jasno je da se tu radi o humanizmu, koji je kao 
problem počet kod Feuerbacha, a Marx je korigirao slaba mjesta Feuerba- 
chova shvaćanja. Luporini je dopustio da zakon baza-nadgradnja nije m! 
ateističan ni religiozan. J. de Vries (prof. filozofije na visokoj školi u Pul- 
lachu) rekao ja da se problem baza-nadgradnja može riješiti samo tako, 
da utvrdimo šta je nadgradnja? Za marksiste religija je nadgradnja, dak- 
le m za narod. (Za teologe religija nije nadgradnja pa ni opijum za 
naro 

Teze Redinga nisu održive. Prema njegovu izvodu marksizam ne bi 
morao biti ateizam. No problem baza-nadgradnja pokazuje, da je povijesno 
djelovanje djelo čovjeka i mišta više. Šta je tu bitna pretpostavka? Baš 

postojanje čovjeka. Kad čovjek sam stvar ij | 
ne preostaje nikakvo mjesto z boga. PLESNOM IPOVIJESU. Onon sig liino 

Prof. Roger Garaudy imao je referat: Humanisme marrziste et religion 
(Marksistički humanizam i religija). On je u opširnom povijesnom uvodu 
izn o Marxov. odnos prema Hegelu i prema nekim problemima filozofije 
uopće. Klasici marksizma misu zanemarili ni područje religije (na prim. 
tekst: K židovskom pitanju). U svom izlaganju Garaudy se zadržao i na 
problemu papinskih Enciklika, i na različitim pokretima u okviru teolo. 
gije (Teilhard de Chardin, Tillich, Bultmann i drugi). Posebno je ista- 
kao Feuerbachov utjecaj na razvoj ateizma. U obrazlaganju svojih teza, u- 
zimao je mnoge primjere iz političkih zbivanja danas. ' 

Garaudy je istakao da se marksisti bore za čovjeka i logika te borbe 
je ateizam. Rješenja lroj: u tom pogledu daje religija nedostojna su i 
neljudska. Tu treba istaći, da marksizam ne određuje svoju suštinu nega- 
tivno u odnosu na religiju. Mi polazimo od čovjeka i njegova stvaralačkog 
rada. Na koji je način marks:zam ateizam? Garaudy ističe da teza mark- 
sističkog ateizma nije u tome da kaže, da bog ne egzistira, već u stavu: 
postoji čovjek. Na taj način je marksizam ateizam. Garaudy je rekao 
da kršćani zanemaruju važnu dimenziju čovjeka, tj. čovjekovo povijesno 
djelovanje i ulogu. 

U diskusiji je rečeno da bi i marksisti mogli učiti od kršćana o čovje- 
kovoj povijesnoj inicijativi. Daljnji prigovori svode se na ove teze: 1) 
Rel gija nije u čovjekovu životu periferni problem kao što misle mark- 
sisti. 2) Znanje o bogu nema nikakve veze s ljudskom smrću. 3) Ako net- 
ko kaže da ne osjeća bogaj. to je zbog toga, jer boga ne pušta do sebe. 4) 
Kršćani moraju ozbiljno shvatiti problem ateizma, a marksisti ne — u 
tome je bitna razlika. 5) Nije samo merksizam teorija povijesne inicijati- 
ve, već je to i kršćanstvo. 

R. Garaudy jasno je istakao human.st.čko-antropološki problem mark- 
sizma. U tezi da je bit marksističkog ateizma u tome da keže: postoji 
čovjek, naglašeno je da čovjek stvara bez boga. Teološke prigovore mo- 
žemo uopćili u ovom pitanju: Odakle marksistima vjerovanje u apsolut- 
nost čovjeka? Da li to uvjerenje ima naučnu osnovu? 

Ima, jer čovjek je zbiljnost, a bog je čovjekova pretpostavka. Čim 
čovjek proizvode svoga rada ili mišljenja stavi izvan i iznad sebe kao 
sile, koje ga određuju i njime vladaju, onda je izgubio sebe kao samo- 
stalno, tj. slobodno biće. Na pitanje: Šta je bog, filozofija je jasno odgovo- 
rila: to je čovjek. 

U programu teme: Čovjek i religija, pisac ovog prikaza govorio je O 
fenomenu religije. U svom referatu iznio sam ove teze: 1) Fenomen reli- 
gije objašnjava se iz čovjekove smrtnosti. Po prirodi čovjek nije ni filo- 
zofsko ni religiozno biće. Filozofija može čovjeku odgovoriti i na pitanja 
koja postavlja teologija. 2) Religija se u svom sadržaju vjerovanja ne mo- 
ra mijenjati i pored društveno-povijesnih promjena, jer je bit vjerovanja 
saopćena u dogmama. 3) Nijedna religija ne može se zasnovati filozof- 
ski. 4) Samo mnoštvo postojećih religija onemogućuje apsolutnost bilo 
kojoj religiji (F. Schleiermacher). Objava je pretpostavka, te može biti 
samo predmet vjerovanja, ali ne i dokazivanja. 5) Razgovor o bogu (kao ap- 
solutnosti) ni s tla teologije nije moguć. O bogu se može reći samo ono što 
bog nije (Filon, Plotin). Da bi se o bogu reklo što on jest (ako se pretpos- 
tavi da bog postoji), moralo bi se prihvatiti mišljenje, da je čovjek po zna- 
nju ravan bogu. Mi možemo razgovarati samo o našem pojmu boga (R. Bult- 
mann), pa je razgovor o bogu (čak i s tla teologije) uvreda i negacija 
boga. Time se nužno s teologije dolazi na teistički ateizam. Preostaje 
jedino šutnja. (Plotin, mistici, gnostici). 6) Religija se nikada ne može sves- 
ti samo na empirijsko tlo. 7) Svijest o smrti je izvor religioznih ideja. Sto- 
ga religija, bez obzira na oblike, može postojati u svakom sistemu, i ne 
mora sama po sebi odumrijeti promjenom ekonomskih i društvenih sta- 
nja. Marx je pisao da je religija otuđenje svijesti. Takva otuđena svijest 
može se zadržati i u promijenjenim socijalnim i ekonomskim odnosima. Re- 
ligija je kao utjeha-antiteza smrti, te može uvijek imati sljedbenika, Strah 

pred smrću i želja za vječnošću su transcendentni i. koti . : 
ki doživljavaju. Iz tih odnosa religija dobiva u an psihološ- 
vanost. Stoga možemo reći, da dokle god bude postojao strah read 
ću i želja za vječnošću (egoizam u odnosu na bitak) može postojati aka 
ligija. 8) Čovjek je tragično b.će u kozmosu. Filozofija je objašnjenj Da 
tragedije, a religija utjeha. 9) Krećemo se u najvećem misteriju Ter nA 
znamo zašto postoji »šta“ a ne ništa. Stoga je na pitanje: zašto je Ps 
jek postao-moguć, jedini odgovor: nizašto. Teologija unosi u to telos ko 
ji se ničim ne može zasnovati. Čovjek je sam i ostaje sam. , 

Opširnije sam izložio problem teističkog ateizma (u š j - 
gu ulaziti). Moje teze izazvale su različitu reakciju. Men. a tam 
da sam izostavio problem: analogia entis (analogija bitka). No analogi. 
jom bitka govori se o bogu kao da je već dokazan iako je samo pretpostav- 
ljen. Neki su dokazivali da teologija o bogu više zna nego što se misli 
s tla ateizma. K. Rahner je rekao, da ono, što ja zovem misterij, nije 
ništa drugo nego bog. To bi značilo da i ateizam ima posla s apsolutnoš- 
ću, i baš to kršćani zovu bogom. P. Hsiao (prof. za kinesku filozofiju na 
Univerzitetu u Freiburgu) govoreći protiv mojih teza služio se meto- 
dom: consensus gentium, tj. da svi narodi vjeruju u boga, pa to ne može 
biti pogrešno. Dalje je rekao da je s ateistima dijalog težak, jer oni ne 
priznaju da se bog može dokazati. Poteškoća nije u tome, misli on, da 
se bog ne može dokazati, već to, da ne možemo pris.liti one, koji ne vje- 
ruju, da u to vjeruju (šio su oni dokazali). Na kraju je pokušao osporili 
moje teze kineskom bajkom o duhu, koji je pred čovjekom rastao, a 
on opet nije htio u taj duh vjerovati. Njegovo izlaganje sadržavalo je vi- 
še fanatizma nego logike. 


2 BUDUĆNOST ČOVJEČANSTVA 


U referatima o toj temi prvi je govorio Karl Rahner, prof. za filozo- 
fiju religije na Univerzitetu u Munchenu. Prof. Rahner vodeći je kato. 
lički teolog u Zap. Njemačkoj. Naslov njegova referata bio je: Christliche 
Zukunft des Menschen (Kršćanska budućnost čovjeka). Rahnerova teza 
glasi: Pitanje o apsolutnoj budućnosti čovjeka uključuje p.tanje o bogu. 
Postoji suprotnost između kršćanske eshatologije i unutarsvjetske utopije. 
Da li kršćansko učenje o budućnosti popunjava prazninu koja se nala- 
zi u marksističkom shvaćanju budućnosti? Odgovor: bog je za nas apso- 


lutna budućnost. 


Razmotrimo Rahnerov izvod. Kršćanstvo je religija budućnosti, i svi- 
jet shvaća povijesno u ideji spasenja. U daljnjem svom toku, svijet se 
ne kreće prema praznini, već prema apsolutnoj budućnosti. Realna sušti- 
na čovjeka može biti definirana kao mogućnost postizanja takve buduć- 
nosti. To bi značilo da je kršćanstvo religija postajanja (die Religion des 
Werdens), odnosno, kršćanstvo je religija apsolutne budućnosti. Baš u to- 
me postoji razlika između kršćanstva i marksizma. Kršćanstvo tvrdi da 
je samo apsolutna budućnost prava i jedina čovjekova budućnost. To Apso- 
lutno nije predmet kategorijalnih oznaka, već ostaje neizreciva tajna. Da- 
lje je Rahner rekaa da je apsolutna budućnost samo drugo ime za ono što 
je mišljeno sa »bog“. No bog ikao takva budućnost nužno je neizrec.va taj- 
na. Čovjek postaje ateist tada, kad negira ili sumnja, da bog može biti 
njegova apsolutna budućnost, 


No kršćanstvo kao religija apsolutne budućnosti nema unutarsvjetsku 
utopiju budućnosti i ne određuje koliko će vremena trajati ova unutar- 
svjetska povijest. Ono je neutralno i s obzirom na odnos prema materijal- 
nom sadržaju te budućnosti. Ne postavlja sadržajno određene ideale buduć- 
nosti, ne pravi o tome nikakve prognoze i ne obavezuje ljude na određene 
ciljeve nj.hove unutarsvjetske budućnosti. Dalje Rahner kaže: Gdje se 
kao apsolutna budućnost postavlja ona budućnost, koju ljudi planiraju 
i koja treba da se ostvari sredstvima koja su svijetu dostupna, 1 ako 
iznad te budućnosti ništa drugo me može biti, onda će kršćanstvo talkvo 
iščekivanje budućnosti odbaciti kao utopističku ideologiju. No ono ce 

Še u takvom programu angažirati ako taj program nije shvaćen kao 
apsolutna budućnost. To znači da čovjek mora ostati slobodan za apso. 
lutnu budućnost, tj. da za boga koji se čovjeku javlja iz milosti. Kršćan- 
stvo štiti ljude da se pojedine generacije brutalno me žrtvuju za nešto 
(budućnost) što bi im tada moglo biti samo Moloh. Volja je otuđena, 
kad se apsolutna budućnost traži u samom svijetu. Na kraju je predavač 
rekao da je društvo demokratskog pluralizma osnova za unutarsvjetsko 
djelovanje, koje će u nadi očekivati apsolutnu budućnost. 

O tezama prof. Rahnera bilo je različitih mišljenja. H. Schmitz (prof. 
filozofije na Univerzitetu u Kielu) prigovorio je, što je Rahner namjesto 
boga upotrijebio termin »apsolutna budućnost«. On misli da je to uklanja- 
nje boga iz kršćanskog vjerovanja. I Garaudy govori o budućnosti, rekao 
je Schmitz, te je upitao, da li nas može zadovoljiti to, da postoji samo 
budućnost. J. Auer (prof. za dogmatsku teologiju na Univ. u Bonnu) pri- 
govorio je Rahneru, da se radi o samoj zbiljnosti, a ne o pojmovima. Bog 
kao apsolut znači, da je bog personalan. Na toj osnovi treba djskutirati. 

Neki su diskutanti ospor:li Rahnerovu tezu o stavu crkve prema ovo- 
svjetskoj budućnosti na osnovu papinskih Enciklika. Tko će odgovoriti na 
Pitanje, što treba da radimo u svijetu? Više diskutanata govorilo _je v 
odnosu prema budućnosti u marksizmu i kršćanstvu, tvrdeći da je bu. 
dućnost u marksizmu samo formalna (planirane), a u 'kršćanstvu nema 
takvog planiranja. 

Rahnerova teza o kršćanstvu kao apsolutnoj čovjekovoj budućnosti i 
o bogu kao završnom cilju u skladu je s dogmatikom kršćanskog vjerova. 
nja. Takvo mišljenje ne priznaje drugim religijama isto to pravo. Aku 
bismo rekli da je budizam apsolutna budućnost čovjeka, ili islam itd, on- 
da to kršćanin neće priznati. A na osnovu kojeg argumenta? Samo na osnovu 
svog vjerovanja. No takvo pravo ne može se osporiti drugim religijama. 
S.gurno je da razgovor o postizanju apsoluta nužno mora prijeći na pod- 
ručje teologije. Tu ostaje otvoreno pitanje: Koja teologija ima pravo? U 
filozofiji marksizma nosilac budućnosti je čovjek, i cilj povijesti je samo 
čovjek. Ta budućnost nikad sebe nije shvaćala kao apsolut i kraj svega. 
U tome i jest razlika između filozofije i religije. Filozofija ostaje na tlu 
bitka, a religija je jedino moguća kao transcend.ranje svijeta zbiljnosti. 

Stav komunističke partije Italije prema pitanjima religije izn.o je naj- 
prije Cesare Luporini. On je istakao da je napor za socijalističkim društvom 
usmjeren na to, da se nađe rješenje u današnjoj dramatici svijeta: Taj se 
problem ne može sagledati iz religiozne svijesti. Danas postoje tehn.čke mo- 
gućnosti da se ovaj svijet uništi. Stoga nijedan čovjek ne može biti indife- 
rentan prema daljnjim uvjetima ljudske egzistencije. ' 

Dalje je Luporini rekao da talijanski komunisti imaju teorijsku 0s- 
novu za svoj odnos prema religiji. Jasne uzore za djelovanje u raksi dao 
je Togliatti. Luporini je istakao, da se i socijalisti i katolici treba da anga- 
žiraju za progres društva. Kršćanstvo i marksizam dva su različita učenja o 
slobodi i o oslobođenju čovjeka. Treba ispitati stavove jednog i drugog shva- 
ćanja. 


Marx je mislio da će socijalistička revolucija početi na zapao ZI 
godilo se to, da su se socijalne promjene ostvarile u nerazvij Ta ro 
ljama. Luporini je rekao da talijanski komunisti trebaju na BET 
dele nego narodi nean I U le nin komunisti n 
jeli te specifičnosti oni su gubili svoj utjecaj u du. — +. 
: Religiozna svijest ne iščezava tako brzo iz mišljenja. To a dada 
i bit će manje nesporazuma. Nužno je razgovarati o svim tim BS Rini 
Samo na osnovu dijaloga mogu se problemi objasniti. Talijans lake e 
zastupaju ideju socijalističkog društva kao pluralističkog društva. Pro imaj 
treba uvjeriti da će i on imati mogućnost djelovanja, ako se bude SnEr ses 
za pozitivne ciljeve. Ne traži se od katoličke crkve da se bori za osa mda 
No logično je zahtijevati, da nd S ni Roi vjernicima 

j izgradnji socijalizma kad se za to sami še. | nr 
PU oain Luporinija : tom problemu govorio je i Luciano Gruppi Klica 
sekcije za ideologiju u CK). On je rekao da diskusija o odnosu p 

ligiji nije pitanje samo teorije. Problem je veoma složen i svodi se na ži- 
vetnu osnovu, tj. kako da se riješi problem otuđenja čovjeka. Kaxav je od- 
nos vlasništva i slobode, te da li je privatno vlasništvo uvjet za čovjekov 
slobodu, kao što m'sli katolička crkva. Posjed zemlje i monopoli kojima se 
eksploatiraju radnici, onemogućavaju ostvarenje slobode koja bi značila 
poboljšanje života radnika. To se ne može rješavati apstraktno niti u re- 
ligioznom odnosu. Protiv otuđenja treba se realno boriti. U tome je an. 
gaž ran cijeli narod. Postoje vrednote koje svi priznajemo kad govorimo o 
ljudskoj ličnosti. Čovjeku treba csigurati slobodu savjesti. To je važno za 
socijal:stičku demokraciju. Socijalističko društvo kgo pluralističko druš- 
ivo omogućit će da se i odnosi u ideološkom pogledu rješavaju realno i pos- 
tepeno, no uvijek tako da je realni život problem svih. 

Poslije tih saopćenja govorio je Mario Gozzini (kao katolik) o diskusiji 
koju vcde katol.ci i marksisti u Italiji.! On je rekao, da katolici imaju 
dobra iskustva. U svom radu koriste ideje koncila. U crkvi se osjeća nov 
život. Treba bez žurbe tražiti zajednička rješenja u kojima će se svi an. 
gažirati da bi ovaj svijet b/o što bolji. 

Veoma je korisna izmjena ideja. No ako jedna s'rana kaže da je pri- 
vatno vlasništvo uvjet za slobodu, a druga da nije, onda treba protuma- 
čiti (ili kako je rekao K. Rahner-entmitologizirati) pojam privatnog vlas- 
ništva, da bi se do kraja vidjelo šta se sve inisli pod tim pojmom. 

Ako su talijanski komunisti došli do zaključka da je društveni plura- 
lizam za njih jedini način da izgrađuju socijalizam, onda drugi nemaju 
razloga da to osporavaju. Ne može socijalizam nastajati na osnovu nekih 
shema. Svaka zemlja ima svoju tradiciju i povijest socijalnih ideja. Rad- 
nički pokreti ne mogu apstrahirati od tih spečifičnosti. No društveni plura- 
lizam kao ideja može se razlikovati od svoje primjene u stvarnosti. Ako je 
neko društvo prihvatilo socijalizam kao svoj program, tada svako akt'vira- 
nje političkih grupa, koje se suprotstavljaju tom cilju, djeluje negativno, pa 
u tom slučaju pluralizam može biti isto što i antisocijalizam. Ako plura- 
lizam u socijalizmu znači jedinstvo cilja, a različitost metoda, onda je to 
pozitivno i veoma korisno. 

U okviru teme »Budućnost čovječanstva« govorio je i prof. Oleg Mandić. 
On je u svom izlaganju rekao da treba poći od činjenice, da je velika ve- 
ćina čovječanstva još uvijek religiozna. Ako žel'mo surađivati, tada treba 
postići međusobno poštivanje uvjerenja. Time će se omogućiti da kršćani i 
marksisti rade zajedničkim snagama u mnogim problemima života. Glavni 
zadatak svih treba da bude briga za čovjeka; očuvanje mira, podizanje stan- 
darda u nerazvijenim krajevima i pomaganje socijalnih institucija. Cilj 
takvog djelovanja svima je jasan, jer se ide za tim da se čovjeku osigura 
dostojna egzistencija. Izlaganje prof. Mandića prihvaćeno je s odobrava- 
njem, jer danas je najvažnije da se očuva svjetski mir. 


3 IDEOLOŠKA KOEGZISTENCIJA 


O toj temi održano je dva referata i više koreferata. U ime katolika 
govorio je najprije Jean - Yves Calvez (prof. sociologije, Francuska). U 
svom referatu: Coeristence ideologique? (ideološka koegzistencija) Calvez 
je istakao potrebu vremena, da na ovoj zemlji živimo kao ljudi. Stoga treba 
da istražimo praktične i političke putove koegzistencije. On je već u po- 
četku rekao, da kršćani iz iskustva ne mogu marksistima sve vjerovati šta 
kažu. : 

Kakvi su uslovi praktične koegzistencije? Marksisti u nekim zemljama 
tvrde da internacionalna koegzistencija nikako ne znači napuštanje ide- 
ološke borbe. Koliko je njemu poznato Komunistička partija Francuske tvr- 
di, da može postojati ideološka koegzistencija. Francuski komunisti misle da 
je važnije da se ujedinimo i ostvarimo ljudsku sreću nego da se svađamo 
o tome, da li na nebu postoji raj. 


1) O takvom dijalogu izdana je knjiga u Firenzi: II dialogo alla prova. Cattolici e 
communisti italiani, a cura di Mario Gozzini. Vallecchi Editore, 1864. str. 429. 

Calvez je dalje rekao da su kršćani zabrinuti kad vide kojim metodama 
marksisti sprovode svoje ciljeve. On misli, da je s marksistima moguća su- 
radnja, ali samo u okviru ogran:čenih ciljeva. Kršćanima je nemoguće da se 
angažiraju za totalitet komunističke politike. Zbog čega? Marksistička po- 
litika nije samo politika, već je i određena filozofija. U tim uvjetima an- 
gažirati se za politički totalitet, značilo bi angaž'rati se za marksističku fi- 
lozofiju u cjelini. 

Problem je u namjeri koju imaju marks'sti. Kod njih nema odvajanja 
politike i filozofije. Kršćani imaju stalno u vidu staljinizam. Da li je staljini- 
zam mrtav? Izgleda da namjesto mrtvog staliinizma nema jasne or'jentaci- 
je u komunističkim partijama i zemljama. To je poteškoća za zajednički 
rad. Calvez je istakao da se on neće angažirati za revoluciju u Lenjino- 
vom smislu. čak ako ne bi imala veze s marksističkom filozofijom. Tamo 
gdje nema sistema privatnog vlasništva treba biti oprezan u traženju za- 
jedničkih osnova. 


U svakodnevnom životu radi se o ljudskoj kooperaciji joj je- 
šavaju praktični zadaci. Nužno je a i dobro do ljudi zajedno RANO Pog 
stoji razumijevanje i međusobno poštivanje, onda će se i sloboda razvijati. 
No postoje li jasne granice gdje ta suradnja prestaje. Nijedan čoviek nije 
primoran da radi protiv svoje savjesti. Na to svatko ima pravo. Kršćanstvo 
sebe ne shvaća izvanvremenski. Ono je tu i u određenom vremenu. Mi ne 
tražimo od marksista da se odreknu svoga uvjerenja. Ni oni to od nas ne 
mogu tražiti. Važno je da se osigura tolerancija. Politika nije područje 'de- 
ologije, već ljudske koegzistencije u kojoj se moraju uvažiti razlike. To 
treba priznati. No što iz toga slijedi? Kršćani su sve više spremni da prih- 
vate pluralistički socijalni život. Oni će u praksi pokazati ljubav koju pro- 
klamiraju. Mogu li to pitanje i taj zahtjev kršćani postaviti marksistim2? 
Da li ste spremni da prihvatite društveni život koji bi bio zbir različitih 
shvaćanja? 

Pitanje ideologije zahtijeva diskusiju. Tu se traži istina koju treba doka- 
zati, a ne proklamirati. Calvez je jasno istakao, da na području ideologije ne 
može postojati koegzistencija u smislu dvije istine. To ne prihvaćaju ni 
marksisti u odnosu na religiju niti to priznaju kršćani u odnosu na mar- 
ksističku filozofiju. No važno je da se ni na jednoj ni na drugoj strani ne 
poziva u rat, nego na diskusiju. A vrijednost ideja nije ispoljena samo na 
području ideja, nego i u stvarnosti. Ako kažemo da i na jednoj i na drugoj 
strzni ima problema koje treba rješavati, onda je izbjegnut fanatizam i us- 
postavljena dovoljna osnova za međusobnu komunikaciju. 

U svom izlaganju Calvez je idealizirao kršćansku egzistenciju, politiku 
i ljubav prema bližnjemu. Bilo bi interesantno čuti koja kršćanska država 
sprovodi danas kršćansku politiku ljubavi i prema neprijatelju (kao svom 
bližnjem)? 

U ime marksista o problemu koegzistencije govorio je najprije prof. 
Lucio Lombardo-Radice (iz Rima). Njegov referat imao je naslov: Pluralis- 
mus in der gesellschaftlichen Prarzis (Pluralizam u društvenoj praksi). Prof. 
Lombardo je saopć'o marksističku kritiku klasnog karaktera pluralizma u 
kapitalističkom sistemu. Građanski pluralizam zasnovan je na vječnom 
razdvajanju društva na izrabljivače i izrabljivane, na kapitaliste i prole- 
tere. To je potpuno razdvojeno društvo, a ispoljava se i u političkim stran- 
kama, koje se dijele na opozicione i vladajuću. Među takvim strankama pos- 
toji borba, a ne dijalog. Tu nema prave mogućnosti za zajedničko razrađiva- 
nje socijalnih, političkih i filozofskih koncepcija. Nasuprot tome socijali- 
zam je nužni uvjet za razvoj dijaloškog i dijalektičkog pluralizma. Da bi 
se to ostvarilo treba ukinuti podvojenost na suprotstavljene klase, tj. osi- 
gurati prelaz iz kapitalističkog u socijalističko društvo. Tek tada bi se moglo 
ostvariti naučno društvo. Dijalektički karakter naučnog pluralizma prevla- 
dava suprotna shvaćanja, ali uvijek u dijalekt čkom smislu »Aufhebung« 
(ukinuti i sačuvati), a ne u odbacivanju. Dijalektički karakter naučnog plu- 
ralizma poznaje se i u tome da suprotnosti nisu apsolutne protivrječnosti, 
nego relativne, pokretne, historijske suprotnosti. To će shvatiti svi, koji se 
oslanjaju više na um, nego na vlastite interese. 

Teorija o mrnolitskom društvu b'la je mnogo proširena i ukorijenjena 
među komunističkim partijama. Dvadeseti kongres komunističke partije 
Sovjetskog Saveza treba smatrati kao kritiku sistema »monolitstva«, tj. 
uvjerenja da će prevladavanje suprotnosti između buržoazije i proletarija- 
ta značiti kraj svih suprotnosti. Najbolje je sve moguće suprotnosti rješa- 
vati dijalogom. 

Staljinizam je poučan primjer za to, koliko je nazor monolitstva štetio 
razvoju socijalizma. Ako se svaka razlika prema partijskoj liniji shvati kao 
klasna i neprijateljska, onda tu nema slobode u borbi mišljenja. Takvo mo. 
nolitsko društvo postaje konzervativno, a to se naročito odrazilo na pod. 
ručju kulture. Svaki novi pogled tretiru se kao ideologija klasnog neprija- 
telja (genetika, simbolička logika, teorija relativiteta.). Od takvih rana kul- 
tura »socijalističkog lagera« nije još potpuno izliječena, jer se rane na pod- 
ručju kulture sporo liječe. 

Prof. Lombardo govorio je dalje o istini. Njegova je teza da je svaka 
istina jednostrana. I odatle je jasno da se pluralizam u sccijalističkom druš- 
tvu pojavljuje kao nužnost. Lombardo je istakao da su klasici marksizma 
Marx, Engels i Lenjin znali da pogreška i istina nisu apsolutni pojmovi. 
Stoga su bili sposobni da shvate na primjer pozitivnu stranu ideal'zma. Oni 
nisu uništili ni njemački idealizam ni buržoasko ekonomsko učenje, već 
su Hegela postavili na noge, a Ricardova otkrića preveli su na revolucio- 
narni jez'k. 

Nasuprot takvoj metodi Ždanov je zasnovao dogmatsku teoriju, da svaki 
nazor ma svijet koji se razlikuje od marksizma nije sposoban za spoznaju, 
jer treba da postoje samo završne istine. To je dovelo do dogmatiziranja 
marksizma. Takav dogmatizam nije se mogao boriti s građanskom ideolo- 
gijom. Treba shvatiti da nijedna istina nije svestrana nego se mijenja. 
Lombardo je dalje rekao da je Palmiro Togliatti u svom Jaltskom prome- 
moriju pisao, da moramo b'ti borci za slobodu, što znači da treba voditi 
dijalog sa svim pravcima i školama. Budimo svjesni toga, da ljudi koji 
drugačije misle nisu odmah agenti i naši neprijatelji. 

Na kraju svog izlaganja prof. Lombardo je istakao, da se nikako ne 
mogu razdvojiti borba za slobodu i borba za socijalizam. »Talijanski mar- 
ksisti i komunisti zastupaju uvjerenje, da je pluralizam unutrašnja pot- 
reba revolucije. . . Država u socijalističkom društvu, prema mišljenju ta- 
lijansk'ih komunista, ne smije praviti razliku među građanima iz razloga 
ideologije«. Na taj način će socijalističko društvo postati cilj različitih ide- 
oloških pravaca. 

Poslije referata prof. Lombarda nastala je diskusija o problemu slo- 
bode. Reklo se da slabih strana ima i na Istoku i na Zapadu. Bilo bi dobro 
da svatko najprije u svojoj kući učini što više, da bi ljudi i njihova ko- 
municija bili što manje opterećeni raznim predrasudama. 


Lombardove teze o građanskom i socijalističkom pluralizmu pokazuju 
jasno da uz formu (na pr mjer pluralizam) treba osigurati i odgovarajući 
sadržaj. U društvu koje se oslobodilo eksploatacija pluralizam je oblik slo- 
bodnog udruživanja građana, koji s punim pravom mogu da se slobodno 
angažiraju za svoje ciljeve, no tako, da time ne budu umanjena prava dru- 
&ih građana. Istinski pluralizam može se ostvariti samo tada kad se ukinu 
razni fenomeni ljudskog otuđenja. To je za sada još dalek cilj. 


. Poslije izlaganja prof. Lombarda podnio je referat Gustav Wetter pozna- 
ti katolički filozof (iz Rima). Naslov njegova referata bio je: Ideologische 
Koeristenz (Ideološka koegzistencija). G. Wetter govorio je o sovjetskom 
shvaćanju koegzistencije. Smisao koegzistencije je u tome da se izbjegne 
rat, te da koegzist:raju kapitalističke i socijalističke zemlje. Ta miroljubiva 
koegzistencija odnosi se na politiku. Na 20. Kongresu KPSS istaknuto je, da 
se koegzistencija ne može primijeniti na područje ideologije. Tu mora da se 
vodi konsekventna borba između komunističke i građanske ideologije. Poz- 
nato je da su Kinezi princip koegzistencije proglasili revizionizmom. Prema 
načelu koegzistencije borba za socijalizam vodi se politički, privredno i 
ideološki, a ne vojnim sredstvima. Hruščov je istakao princip takmičenja iz- 
među socijalizma i kapitalizma. Neka odluči volja naroda, a ne oružje. 

Obustaviti ideološku borbu značilo bi izdaju svog nazora na svijet. Kompro- 
misli se mogu primjenjivati na političkom području, ali ne na ideološkom. 
To komunisti ne očekuju ni od svojih protivnika. Ideološko primirje nemo- 
guće je. No borba ideologija ne može prijeći svoju granicu i postati sub- 
verzivna aktivnost protiv druge zemlje. 

We'ter je u daljnjem izlaganju rekao, kako i on misli da nije mogu- 
ća ideološka kcegzistencija jer nije :sto istina i zabluda. Tu se ne smije 
ispoljiti lažna propaganda, nego logika mišljenja. Svaki napredak u ljud- 
skoj praksi može biti postignut samo napretkom u spoznaji istine. 

Treba istražiti da li je i dokle princip mime koegzistencije primjenjiv u 
odnosu među ljudima koji se drže različitih teorija i životnih uvjerenja. 
Protivrječnosti ne mogu jedna pored druge mirovati već ih treba rješavati. 
Neki to osporavaju, jer smatraju da se principijelne suprotnosti ne mogu 
riješiti pa je potrebno rješavati samo praktična pitanja. Wetter takvo dr- 
žanje označuje kao »lijeni pluralizam,« te smatra da takav pluralizam tre- 
ba odbaciti. On je istakao da ni sovjetsko shvaćanje ne prihvaća lijeni plura- 
lizam. No iz ideoloških razlika ne treba zaključiti, da mirna koegzistencija 
u principu nije moguća. S protivnikom treba razgovarati i služiti se samo 
metodom uvjeravanja. Uvijek može da uči jedna strana od druge. Dijalog 
je nuždan za takve susrete. »Lijenom pluralizmu« Wetter suprotstavlja »đi- 
namički pluralizam“, koji se trudi da postojeće razlike rješava, iako zna da 
će se nakon riješenih protivrječnosti pojaviti opet druge. No samo takvim 
rješavanjem omogućuje se razvoj. Borba za mirnu koegzistenciju među 
ljud ma suprotnih shvaćanja ne samo da je moguća već i jedino logična. 
Wetter je naglasio da u naučnim, literarnim filozofskim, umjetničkim i 
sličnim sporovima država treba da ostane neutralna, i neka se duhovnim 
sredstvima odluči tko ima pravo. S tim u vezi rekao bih da u programu 
SKJ piše, da je nauka sama sebi sudija. Drugačije ne može ni biti. No odat- 
le ne slijedi da država kao država nema klasni karakter, bez obzira da li je 
kapitalistička ili socijalistička. 

Smisao koegzistencije na području ideologije Wetter je izložio dosljedno 
samom principu. Neka se suprotna shvaćanja rješavaju snagom argumena- 
la i oštrinom duha. U toj diskusiji treba da je prisutna stara logička tvrdnja 
da je istina kritenij sebe i lažnosti. 

Poslije G. Wettera o problemu koegzistencije govorio je prof. Vuko Pa- 
vićević (iz Beograda). U svom referatu: Marksizam, ateizam i tolerancija 
V. Pavićević je obrazložio da je filozofija marksizma u svojoj biti huma- 
nizam, pa je nužno slobodarska i liberalna. Tolerantnost marksizma prema 
religiji nije privremena taktika, već način odnosa marksista prema suprot- 
nim shvaćanjima. Pavićević je citirao Engelsov tekst protiv Dihringa u 
kojemu Engels kritikuje Dihringovo shvaćanje da će novo društvo mora- 
ti donijeti veoma oštre zakone protiv religije. Engels je takav zahtjev 
ironično nazvao »pruskim socijalizmom«. No svjedoci smo pojave, istakao je 
dalje Pavićević, da se protivnici marksizma često pozivaju na apsolutna 
prava istine, koja se suprotstavljaju »tamnoj moći« marksističkog pokreta. 
Takvi odnosi ne služe nikome i pogoršavaju moguće dobre odnose. Na kra- 
ju je V. Pavićević istakao, da je važno u ljudima razviti osjećaj za oču- 
vanjem ljudskog dostojanstva, pa će time međusobni dijalog biti i uspješni- 
ji i sadržajniji. 

Izlaganje V. Pavićevića primljeno je s razumijevanjem i odobravanjem. 
Istina o marksizmu može se vidjeti iz dotičnih tekstova, a ne iz različitih 
domišljanja u pragmatističkom htijenju. : 

Simpozij u Salzburgu značajan je doprinos ideji suradnje među razli- 
čitim shvaćanjima i uvjerenjima. Neka princip kritičnosti bude prisutan 
i na jednoj i na drugoj strani, pa će mnogi problemi postati jednostavniji 
i razumljiviji. Metodom fanatizma i dogmatizma ništa se ne postiže. Slobodna 
diskusija pretpostavlja maksimum tolerantnosti i želje da se sugovornika 
upozna. Na salzburškom simpoziju taj princip je izdržao kušnju na koju je 
bio stavljen. Većina prisutnih je shvatila da ima načina da ljudi surađu- 
ju. Ideju predsjednika društva Dr Kellnera, koji se zalaže za taj princip, 
treba pomagati. 

Istraživanje dstine ostat će stalan predmet mišljenja. U rješavanju tog 
sadržaja razlikuju se filozofija i teologija jer ne polaze od istog predmeta. 
No unutar te razlike treba imati stalno na umu, da se istina može doka. 
zati u njenoj imanentnosti. Svaka pretpostavka, koja ide izvan predmeta 
kao istina o njemu, ostaje samo pretpostavka, te ne može imati vrijednost 
spoznaje. Dakla nije riječ o koegzistenciji »dvije istine«, niti tako šta može 
postojati već o istini bitka kao jedinom tlu ljudske egzistencije. 


Branko BOŠNJAK 


KRATKE INFORMACIJE 


PREDAVANJA U HRVATSKOM FILOZOFSKOM DRUŠTVU 


U mjesecu svibnju održana su i posljednja planirana predavanja u Hrvat- 
skom filozofskom društvu u Zagrebu: Kruno Krstić: Razgovor o istini (18. 
V), Milo Cipra: Racionalno i iracionalno u suvremenoj muzici (25.V). 


SIMPOZIJ HRVATSKOG FILOZOFSKOG DRUŠTVA 


Redoviti simpozij i godišnja skupština Društva održat će se 16, 17. i 18. 
XII 1965. Tema je simpozija: »SOCIJALIZAM I ETIKA«. O potankostima 
programa obavijestit ćemo u idućem broju časopisa. 


KORČULANSKA LJETNA ŠKOLA 


Treće zasjedanje Korčulanske škole — ove godine posvećeno temi »ŠTO 
JE POVIJEST« — održat će se od 16 - 28. VIII 1965. Škola će raditi u dvi- 
je sekcije »Historija i sociologija« (od 16 - 18. augusta) i »Filozofija i so- 
ciologija« (od 19 - 28. augusta). 


U sekciji »Historija i sociologija« održat će se ova predavanja: prof. dr 
B. Đurđev, Sarajevo: Istorizam i evolucionizam u istoriji; prof. dr S. Ćirko- 
vić, Beograd: Problemi determinizma u istoriji; prof. dr B. Grafenauer, Ljub- 
ljana: Historija i sociologija; prof. dr M. Đurić, Beograd: Problemi tradi- 
cije i inovacije u društvenom kretanju; prof. dr V. Milić, Beograd: Istorija 
i teorija društvenog razvoja; prof. dr R. Supek, Zagreb: Determinizam i in- 
determinizam u historiji. Učesnici simpozija su: prof. dr M. Brandt, Za- 
greb; doc. dr Lj. Boban, Zagreb; prof. dr M. Ekmečić, Sarajevo; prof. dr 
A. Fiamengo Zagreb; prof. dr G. Gamulin, Zagreb; prof. dr M. Gross, 
Zagreb; doc. dr L. Karaman, Zagreb; doc. dr I. Kuvačić. Zagreb; prof. 
dr J. Marjanović, Beograd; prof. dr M. Prelog, Zagreb; prof. dr F. Zvitter, 
Ljubljana; prof. dr George Gorielli, Bruxelles; doc. dr Annie Kriegel, 
Pariz. 

U sekciji »Filozofija i sociologija“ održat će se tri simpozija: »Priroda 
i povijest«, »Kauzalitet i finalitet u povijesti« i »Povijesne pretpostavke So- 
cijalizma«. Predavači su: Prof. dr U. Cerroni, Rim; prof. dr E. Fink, Frel- 
burg in Br.; prof. dr E. Heintel, Beč; doc. dr M. Kangrga, Zagreb; prof. 
dr L. Kolakovski, Varšava; prof. dr I. Konstantinov, Moskva; prof. dr K. 
Kostas Axelos, Pariz; prof. dr M. Marković Beograd; prof. dr Z. Isen 
Budimpešta. Učesn'ci simpozija su: prof dr H. Aptheker, New York; BI 
dr B. Baczko, Varšava; prof. dr Norman Birnbaum, Oxford; prof. dr LE 
fgang Pichhorn, Berlin; doc. dr E. Hahn, Berlin; prof. dr J. Pie io 
lliamsburg/USA; prof. dr Karel Kosik, Prag; prof. dr H Lefebvre, Paris; 

prof. dr I. Varga, Budimpešta; prof. dr Gustav Wetter, Rim; prof. dr B. 
Bošnjak, Zagreb; prof. dr M. Čaldarović, Zagreb; prof. dr V. Filipović 
Zagreb; prof. D. Grlić, Zagreb; prof. dr A. Krešić, Beograd; prof. dr V 
Korać, Beograd; doc. dr D. Pejović, Zagreb; prof. dr G. Petrović, Zagreb; 
doc. dr S. Stojanović, Beograd; prof. dr V. Sutlić, Zagreb; prof. dr A. 
Šarčević, Sarajevo; prof. dr P. Vranicki, Zagreb; doc. dr M. Životić Beo. 
grad. Pored navedenih u radu će sudjelovati i drugi strani i jugoslavenski 
historičari sociolozi i filozofi. 


SIMPOZIJI JUGOSLAVENSKOG UDRUŽENJA ZA FILOZOFIJU 


Od 6. do 9. X 1965. održat će se u Varaždinu simpozij Jugoslavenskog 
udruženja za filozofiju na temu »UMJETNOST U SVIJETU TEHNIKE. 
Članovi Udruženja koji žele podnijeti saopćenje na Simpoziju mole se da do 
1. IX pošalju tekst svog saopćenja (najviše 7 strojem pisanih strana s pro- 
redom) na adresu: Jugoslavensko udruženje za filozofiju, Odsjek za filo- 
zofiju Filozofskog fakulteta Zagreb, Ul. Đ. Salaja b.b. Članovi Udruženja 
i gosti bit će pravovremeno upoznati s programom rada Simpozija. 

koko 


Čehoslovačko-jugoslavenski simpozij »MARKSIZAM I DIJALEKTIKA« 
planiran je za mjesec studeni, a održat će se u Zadru. Ugovoren je još jedan 
međunarodni bilateralni susret i to s Poljacima: početkom veljače 1966. 
godine u Hvaru održat će se simpozij »ISTINA I SPOZNAJA«. 


AKTIVNOST UDRUŽENJA ZA FILOZOFIJU BOSNE I HERCEGOVINE 


Na redovnoj godišnjoj skupštini 29. marta ove godine dosadašnja Sek- 
cija Jugoslavenskog udruženja za filozofiju u Bosni i Hercegovini prerasla 
je u Udruženje za filozofiju Bosne i Hercegovine. Na skupštini su usvojena 
nova pravila Udruženja i doneseni zaključci za daljnji rad. Referat o ra- 
du, problemima i zadacima filozofa u Bosni i Hercegovini podnio je dr 
Arifanović, docent Filozofskog fakulteta u Sarajevu. 

U referatu se pored ostalog ističe da je: »gledano u cjelini naša filo- 
zofska misao marksistička po svojoj orijentaciji. Ona je bitno antidogmat- 
ski usmjerena. Malo koga još zadovoljavaju kliširani, jednom za svagda 
utvrđeni stavovi i principi koji se ne bi mogli više preispitivati. Ponovo 
je postao vladajući princ'p da za dijalektiku u smislu spoznaje nije ništa 
sveto, ali da je ljudskost osnovna vrijednost, a oslobađanje čovjeka i druš- 
tva smisao i cilj mijenjanja svijeta. Onaj nama poznati zatvoreni, sterilni 
način mišljenja u kome su svi problemi konačno riješeni, i koji svako ne- 
obično i novo pitanje već smatra za jeres i reviziju, nema životne snage 
i perspektive. Ipak ne možemo reći da je taj mentalitet iščezao u našoj sre- 
dini«. I dalje: »Kao duhovna kvintesencija svoga vremena, kao misao re- 
volucije i socijalističkog preobražaja društva i čovjeka. naša filozofija mora 
biti kritički usmjerena; ona je postala i sve više treba da postaje nepoš- 
tedna racionalna kritika svega postojećeg, pa i sebe kao filozofije. Ova 
Marxova m'sao, istina, ponekad uglavnom u krugovima zaostale društve- 
no-idejne orijentacije, nije dobro primljena, jer neki kritiku zamišljaju 
ili samo kao političku kritiku ili prosto kao negaciju, a ne i kao afirmaciju 
vrijednog i otkrivanja onog novog još vrednijeg i ljudskijeg, istinitijeg, 1 
ljepšeg, pa i društveno-politički progresivnijeg«. : 

Na skupštini je bilo govora i o problemima marksističkog obrazovanja 
omladine, o nastavi filozofskih disciplina u srednjim školama, o izdavač. 
koj djelatnosti filozofske literature. Koncem lipnja 1965. održat će se se- 
minar za nastavnike srednjih škola »Marksizam i suvremena građanska 
filozof'ja« koji organizira Republički zavod za unapređenje školstva BiH u 
suradnji s Udruženjem za filozofiju Bosne i Hercegovine i Katedrom za 

filozofiju Filozofskog fakulteta. U proljeću 1966. godine Udruženje će orga- 
nizirati simpozij »Fenomenologija i marksizam« na kome će pored jugo- 
slavenskih filozofa učestvovati i gosti iz inozemstva, Od Skupštine do da- 
nas održana su u okviru Udruženja dva predavanja s diskusijom: Muha. 
med Filipović: »O novim idejama u suvremenoj logici« i Abdulah Šarče. 
vić: »Filozofija i umjetnost«. Planirana su i daljnja predavanja za ovu i 
iduću nastavnu godinu. 


_ 
RAD UDRUŽENJA ZA FILOZOFIJU SR SRBIJE 


U školskoj godini 1964/65. održana su u okviru Udruženja ova preda- 
vanja: Andrija Krešić: Političko društvo i politička mitologija; Miladin 
Životić: Kako predavati filozofiju pragmatizma u srednjim školama; Brut- 
jan Georg: Opšta semantika; Miladin Životić: O filozofiji egzistencije; Raz- 
govor na temu: Moralna odgovornost pojedinca u socijal'stičkom društvu 
(uvodnu riječ dao je Mihailo Marković); Albert Levi: Postoji li istina u 
literaturi; Džordž Klajn: Forma i aktualnost u Vajthedovoj filozofiji; Dis- 
kusija o prednacrtu novog Ustava (uvodnu riječ dao je Vuko Pavićević); 
Svetlana Knjazeva: O filozofiji pozitivizma; Milan Damnjanović: Problem 
tendenciozne umetnosti; Nikola Milošević: Problem tendencije u umetnič- 
kom delu; Svetlana Knjazeva: Humanistička problematika u delima Bert- 
randa Rasla; Roman Ingarden: Što o vrednostima ne znamo i Problemi 
saznanja književnog umetničkog dela. 

Udruženje za filozofiju SR Srbije izdalo je u ovoj školskoj godini dva 
zbornika: Savremene filozofske teme. 

Na inicijativu Udruženja stvoren je Centar za unapređenje nastave fi- 
lozofije i sociologije u srednjim školama u Beogradu. Centar je planirao 
svoj rad za 1964/65. godinu: planiranje gradiva iz historije filozofije, so- 
ciologije, logike i psihologije, diskusije o korištenju udžbenika i priručnika 
analiziranje tema domaćih radova za završni ispit, organiziranje niza pre. 
davanja za nastavnike filozofije u srednjim školama. 


RAZGOVOR S REDAKCIJOM ČASOPISA »PRAXIS« 


Na tribini Centralnog narodnog sveučilišta u Zagrebu održan je 21. 
svibnja »Razgovor s redakcijom časopisa Praxis«. Glavni urednici Gajo 
Petrović i Danilo Pejović govorili su o koncepciji časopisa, a zatim su 
Predrag Vranicki, Danilo Pejović i Gajo Petrović odgovarali na postavljena 
pitanja. ' 

m 


FILOZOFSKA SURADNJA SA ČSSR 


Na poziv Akademije znanosti ČSSR boravio je od 1. do 5. svibnja 1965. 
u Pragu dr Danilo Pejović, docent Filozofskog fakulteta Sveučilišta u Za- 
grebu. U Filozofskom institutu Akademije održao je predavanje »Glavni 
tokovi suvremene jugoslavenske filozofije“. Nakon predavanja održana je 
diskusija o nekim problemima ma.ksističke misli u socijalističkim zemlja- 
ma, a napose u Jugoslaviji i ČSSR. Danilo Pejović razgovarao je sa če- 
hoslovačkim filozofima i o predstojećem jugoslavensko-čehoslovačkom filo- 
zofskom simpoziju u (Zadru u studenom 1965. godine »Marksizam i dija- 
lektika« i o planovima za buduću suradnju. 


m 
PREDAVANJA U PARIZU O RAĐNIČROM SAMOUPRAVLJANJU 
Na poziv Ecole Pratique des Hautes Etudes u Parizu i Ministarstva 


za kulturne veze boravio je koncem svibnja u Parizu Rudi Supek, profesor 
Filozofskog fakulteta Sveučilišta u Zagrebu. Na Ecole Pratique des Etudes 

on je održao dva predavanja: »Psihosociologija radnih akcija« i »Teorijski 
i empirijsko-istraživački problemi radničkog samoupravljanja«. Oba preda. 
vanza popraćena su živom diskusijom. 


PREDAVANJA NA »TRIBINI MLADIH« U NOVOM SADU 


Tribina mladih u Novom Sadu organizirala je ciklus predavanja »Putevi 
socijalizma«, koja su održali poznati jugoslavenski filozofi i društveni rad- 
nici: Veljko Korać: Mogućnosti socijalizma u nerazvijenim zemljama; Kiro 
Iladži Vasilev: Nacionalni cdnosi u socijalizmu; Branko Bošnjak: Soec.- 
jalizam i religija; Gajo Petrović: Filozofija i politika u socijalizmu; Danilo 
Pejović: Radnici, malograđani, intelektualci; Miladin Gvozdenov: Provb- 
lemi kulturnog razvoja u socijalizmu. 


CIKLUS PREDAVANJA ZA NASTAVNIKE 


U organizaciji Zavoda za školstvo Skupštine grada Zagreba i Centra 
»Božidar Adžija« nastavljen je ciklus predavanja i diskusija o aktualnim 
problemima socijalističke teorije i prakse. Od najavljenih predavanja odr- 
žana su još ova: Mladen Čeldarov'ć: Nacionalni odnosi u praksi izgradnje 
socijalizma (5. V), Danilo Pejović: Suvremeni problemi socijalizma (19. V). 


NAUČNI SKUP »USMERAVANJ E DRUŠTVENOG RAZVOJA U 
SOCIJALIZMU« 


Časopis »Gledišta« u suradnji s redakcijama još nekih časopisa organi- 
zirao je u Beogradu od 27. do 29. svibnja 1965. savjetovanje pod naslovom 
»Usmeravanje društvenog razvoja u socijalizmu«. Referat i diskusija odvi- 
jali su se ovim redom: A) Opšti teorijski, sociološki i pravno-politički aspekti 
društvenog usmeravanja: Dr Jovan Đorđević: Teorijska i ustavna pitanja 
planiranja u Jugoslaviji; Dr Najdan Pašić: Usmeravanje i planiranje kao 
samoupravni društveni proces; Dr Mihailo Marković: Uslovi i mogućnosti u- 
smeravanja društvenog razvoja u socijalizmu; Dr Andrija Gams: Društvena 
svojina i društveno usmeravanje; Dr Slavko Milosavlevski: Savez komu- 
nista i usmeravanje razvoja jugoslavenskog društva; Dr Radomir Lukić: 
Pravo kao sredstvo politike; Dr Olga Kozomara i Zoran Vidaković: Soci- 
jalni determinizam i usmjeravanje društvenog razvoja u socijalizmu; Ramiz 
Crnišanin: Usmeravanje nekih aktivnosti u komuni. B) Problemi usmerava- 
nja privrednog razvoja: Dušan Bjelogrlić: O nekim problemima usmera- 
vanja razvoja privrede; Borislav Srebrić: Neki aktuelni problemi regionalnog 
razvoja Jugoslavije; Boško Gluščević: Integracioni procesi i usmeravanje 
društvenog razvoja. — Održana je i posebna diskusija redakcija časopisa 
o međuredakcijskoj suradnji. 


NAUČNI SKUP »MARX I SAVREMENOST« 


Institut za izučavanje radničkog pokreta (Beograd) i Institut društvenih 
nauka (Beograd) organiziraju povodom 145-godišnjice rođenja i 70-godišnji- 
ce smrti Fridricha Engelsa prigodni sastanak u Zagrebu u prosincu 1965. 
godine. Referenti su Predrag Vranicki: Ličnost i djelo Friedricha Engelsa; 
Zvonko Damjanović: Razvoj prirodnih nauka od Engelsova vremena do 
danas. Isti Instituti organiziraju i naučni skup »Marx i savremenost«. Opća 
tema je »Marksizam i savremene prirodne, matematičke i tehničke nauke«. 
Ovaj skup održat će se u prosincu 1965. godine u Opatiji. 

PREDAVANJA U CENTRALNOM NARODNOM SVEUČILIŠTU 


U Centralnom narodnom sveučilištu u Zagrebu održana su ove školske 
godine ova predavanja s područja filozofije: Branko Bošnjak: S. K.erke- 
gaard — značajni mislilac XIX stoljeća (15. II); Danko Grlić: F. Nietzsche 
— filozof umjetnosti (8. III). 

m 


PREDAVANJA U SOCIOLOŠKOM DRUŠTVU HRVATSKE 


U Sociološkom društvu Hrvatske održana su u školskoj godini 1964/65. 
ova predavanja: Rudi Supek: Konferencija Unesco o suvremenim problemi- 
ma omladine; M. Rendulić: Migracija stanovništva i promjene u ekonomsko 
-socijalnoj strukturi; Mladen Zvonarević: Struktura utjecaja u privrednim 
organizacijama; M. Mihovilović: Aktuelni problemi slobodnog vremena; Ner- 
kes Smailagić: Problemi konstituiranja politologije; Mihailo Đurić: Društvo 
i politika, i Politika i političke teorije; John R.P. French: Efekti partici. 
pacije u industriji. ' 


GODIŠNJI SKUP ZAPADNOG ODJELA AMERIČKOG FILOZOFSKOG 
UDRUŽENJA 


63. godišnji sastanak Zapadnog odjela Američkog filozofskog društva 
održan je od 29. travnja do 1. svibnja 1965. u Chicagu. To je bio zajednički 
sastanak s Udruženjem za simboličku logiku. U okviru sadržajem bogatih 
predavanja održani su slijedeći simpozijumi: Intencionalnost, objašnjenje 
u povijesti i psihoanalizi, Reprezentacionalizam, Etika, Univerzalije, Reli- 
gija, i Aristotel. Udruženje za simboličku logiku predstavilo je niz radova 
s različitim temama, a pod predsjedništvom Alfreda Tarskog održan je sim- 
pozij: Filozofske implikacije Godelova teorema. Poseban simpozij bio je pos- 
većen problemu: Potrebe uvodnog kursa u filozofiju. Istovremeno je zasjeda- 
lo i Društvo za filozofski studij dijalektičkog materijalizma održavši pod 
predsjedništvom Clarka Hodgesa simpozij: Otuđenje. Posebne simpozije odr- 
žali su Personalistička grupa i Društvo za kreativnu etiku. 


KONGRES O HEGELU 


Od 25. do 28. septembra 1965. održat će se u Urbinu, Italija, Međunarodni 
kongres o Hegelu. Organizator je Međunarodno Hegelovo udruženje (In- 
ternationale Hegel-Vereinigung) čiji je predsjednik prof. dr Livio Sichiro- 
ilo, Urbino, Via del Popolo 12. 


KONGRES »OPĆEG DRUŠTVA ZA FILOZOFIJU U NJEMAČKOJ« 


VIII filozofski kongres spomenutog društva koji je bio najavljen za 
24 . 28. listopada 1965, odgođen je zbog drugih filozofskih kongresa koji 
se održavaju u ljetu i jeseni 1965. na 23 - 27. listopada 1966. 


250-GODIŠNJICA SMRTI G. W. LEIBNIZA 


Donja Saksonija priređuje s gradom Hannoverom povodom 250-godišnji- 
ce smrti Leibniza u studenom 1966. spomen-svečanost. Možda će se istovre- 
meno održavati i internacionalni Leibnizov kongres. Upute i obavijesti do- 
biju se na adresi:  Nieders&chsisehe Landesbibliothek, 3 Hannover, am 
Archive 1. 

ŠIMPOZIJ O KIBERNETICI 


.. Od 18-21. ožujka održan je u Nirtingenu (Wiirtt.) internacionalni simpo- 

zij o strojevima-učilima pod predsjedništvom Prof. dr Helmara Franka 
(Berlin) kao organizatora zasjedanja. »Zeitschrift fiir philosophische For- 
schung objavit će »Diskusiju o filozofskim pitanjima kibernetike« koja je 
bila vođena na tom simpoziju. 


INTERNACIONALNI KONGRES O HEGELOVOJ FILOZOFIJI PRAVA 


»Internacionalno Hegelovo društvo« sa sjedištem u Niirnbergu daje u 
svojoj okružnici za veljaču ove godine pripremne upute za VI internacionalni 
Hegelov kongres koji se održava u Pragu od 23-29. kolovoza 1966. o Hegelo- 
voj filozofiji prava. Obavještenja o svemu daje predsjedavajući Dr Wil- 
helm R. Beyer, 8022 Griunwald b. Munchen, Marktplatz 11. a Glavni tajnik 
i vođa pripreme je Dr H. Zeleny, Prag I, Na Prikopy 29. 


INTERNACIONALNA KONFERENCIJA O SEMANTICI 


Od 9-14. kolovoza ove godine održava se u San Franciscu, State College, 
internacionalna konferencija o općoj semantici. Prilozi moraju biti poslani 
najkasnije do 30. lipnja. Daljnja obavještenja daje International Conference 
on General Semantics, 540 Powell Street, San Francisco 2, California USA. 


II MEĐUNARODNI KONGRES O KANTU 


Od 26. do 30. srpnja 1965. održava se II Međunarodni kongres o Kantu u 
Bonnu i Diisseldorfu. Opširan program započinje 26. srpnja u Bonnu, nas- 
tavlja se 27. i 28. srpnja u Dusseldortu, i završava 29. i 30. srpnja u Bonnu. 
Javna predavanja održat će Prof. Heimsoeth (Kć6ln), Prof. Rothacker (Bonn) 
i Prof. von Weizsicker (Hamburg). S kongresnim predavanjima sudjeluju: 
Prof. Patzig (Gčttingen), Prof. Ritzel (Bonn), Prof. Silber (Texas), Prof. To- 
waki (Kyoto) Prof. Kaulbach (Miinster) Prof. Kčmer (Bristol), Prof. Kuy- 
per (Utrecht), Prof. Loemker (Emory University), Doc. Marquard (Miinster), 
Prof. Patz. g (Gčttinmgen), Prof Ritzel (Bonn), Prof. Silber (Texas), Prof. To- 
nelli (Rim), Prof. Toretti (Santiago), Prof. Vallenilla (Venezuela), Doc. Ze- 
leny (Prag). 

Pored toga održat će se ii nekoliko kratkih referata. Kongresnim pripre- 
mama rukovodi Međunarodni komitet na čijem se čelu nalazi Prof. Martin 
(Bonn), ravnatelj Kant - arhiva. U toku kongresa podnijet će svoje izvješta- 
je: Prof. Lehmann, O izdavanju zapisa Kantovih predavanja; Prof. de 
Vleeschauwer, Bibliographia Kantiana; i Prof. Martin, Opći Kant-indeks i 
njegove elektronske metode s razgledanjem elektronskog računara. 


PREDAVANJA NA TRIBINI »5 MINUTA POSLIJE 8« 


Na poznatoj tribini Studentskog centra održana su slijedeća filozofska 
predavanja: 14. V 1965. dr Svetozar Stojanović, Marksistička filozofska kri» 
tika društva i 17. V 1965. dr Zagorka Pešić-Golubović, Marksizam i suvre- 
meni svijet. 

MARKSIZAM I PROBLEM ČOVJEKA* 


Ivan Svitdk i Milan Prucha 


Si tacuisses, philosophus mansisses — da si šutio ostao bi filozof — ta 
je antička izreka imala kroz povijest svoju obvezatnu snagu očito zato jer 
je šutnja bila izraz mudrosti u društvu klasnih suprotnosti i besprav- 
lja, izraz koji je gonio kritiku i misao uopće. Ali iz istih razloga zbog ko. 
jih je ta filozofska izreka bila tako dugo upotrebljavana, morali su je napus- 
titi učesnici međunarodnog filozofskog simpozija u Dubrovniku (19—22. VI 
1963). S obzirom na opasnost rata, na potrebu brige o koegzistenciji i s ob- 
zircm na otvorene horizonte ljudske slobode trebalo je otvoriti veliku, me- 
đunarodnu diskusiju obratnim aksiomom: Ako si filozof, nemoj 
šutjeti pored najvažnijih problema sadašnjice. Naš i- 
deološki prikaz o antropološkim aspektima situacije današnjeg čavječanstva, 
sagledanih u konfrontaciji filozofskih tačaka gledišta na dubrovačkom sim- 
poziju, ne može, razumije se, precizirati pojedinosti i specijalna pitanja, 
može samo skicirati najvažnije probleme suvremene filozofske antropologi- 
je i dati pregled znanstvenih i ideoloških konflikata koji postaju organski 
u svim zemljama i filozofskim oblastima na polju značajnih problema čov- 
jekove egzistencije, njegova samopoznavanja i njegove budućnosti. 

Međunarodni filozofski simpozij nije bio reprezentativan jer su mu 
prisustvovali samo javni simpatizeri ideje miroljubive koegzistencije. Nije 
tu bilo borbenog antikomunizma, nije bilo glasova koji bi ideju koegzisten- 
cije negirali u samoj osnovi; zato se diskusija više sastojala od varijana- 
ta pogleda koji nisu međusobno apsolutno strani. Zapadni delegati bili su 
ili deklarirani zagovornici marksističke filozofije ili barem vrlo dobri poz- 
navaoci marksizma. Bez obzira jesu li delegati u većoj ili manjoj mjeri bili 
toga svjesni ili ne, filozofska diskusija u bivšem benediktinskom samosta- 
nu u Dubrovniku znači jedan od najvažnijih skupova uzajamnog razumije- 
vanja gdje se na potpuno isti način ostvarivala sloboda pogleda i slobodna 
diskusija kao najbolji mogući put do istine. Nije se pri tome radilo o idej- 
nom izmirenju ili koegzistenciji mnogih istina, nego o plodnoj, naučnoj dis- 
kusiji u kojoj je dominirala ideja realnog humanizma. 


FILOZOFSKI ASPEKTI SVJETSKE KOEGZISTENCIJE 
PRIJELAZNA EPOHA ILI EPOHA RIZIKA? 


Što je naša epoha? Kakve mogućnosti otvara pred čovječanstvom? Osi- 
gurava li čovječanstvu napredak ili propast? Ili je možda epoha raznih su- 
protnih mogućnosti? Najraznovrsniji aspekti tih problema bili su dakako u 
središtu filozofske diskusije. 


Ra U povodu međunarodnog filozofskog simpozija Čovjek danas, Dubrovnik 
3. 

Bugarski filozof S. Ganovski smatra da karakter naše epohe otkriva pra- 
vilnvst društvenog života. Povijesni se razvoj temelji na zamjenjivanju ni- 
žih društveno-ekonomskih formacija višima, boljima. Našu: je epohu oka. 
rakterizirao kao prijelaz od kapitalističke formacije prema napredn.joj 
socijalističkoj formaciji. Vuko Pavičević (Jugoslavija) nastojao je dokazati 
da suvremeni uvjeti zahtijevaju temeljito ispitivanje tradicionalne koncep- 
cije proizvodne uloge materijalnih dobara u razvoju ljudskog društva. Ako 
se gieda na prošlost, može se reći da je razvitak proizvodnih snaga u os- 
novi ispunio nade u društveni napredak. Pojavom atomske energije i nje- 
nom primjenom u vojnoj tehnici postaje ipak problematičan ne samo dalj- 
nji razvoj nego i sama egzistencija čovjeka i živih bića. Prof. Pavičević 
drži da našu epohu treba okarakterizirati ponajprije kao epohu rizika, 
a ne samo kao prijelaznu epohu. To je epoha u kojoj se rješavaju ljudske 
sudb.ne, epoha omogućenog razvitka, golemog društvenog napretka, ali isto 
tako epoha mogućeg uništenja ili barem regresa. Princip, da čovjek i čov- 
ječanstvo označuju najviše vrijednosti, nije u doba atomske bombe princip 
apstraktnog humanizma nego je princip najdubljeg real.zma. Borba za mir, 
borba protiv agresivnih krugova realan je humanizam naše epohe. 


OČUVANJE MIRA I POLITIČKA DJELATNOST 


Važnom problemu uloge subjektivnoga faktora u naporima koji su us- 
mjereni na sprečavanje svjetskoga rata bio je posvećen referat lenjingrad- 
skog profesora B. Čag.na koji je predstavio glavne aspekte toga problema. 
Pogled da je rat sudbinska nužnost bazira se na pogrešnom načelu da se 
društveni zakoni ostvaruju nezavisno od djelovanja klasa. Ako sada postoje. 
objektivni uvjeti za sprečavanje rata, onda odlučujući postaje subjektivni 
faktor. S gledišta društvene strukture taj faktor potpomažu prije svega 
radnici, sačinjavaju ga ipak i razni drugi društveni slojevi koji se veoma 
razlikuju od radničke klase. Prof. Krešić (Jugoslavija) bavio se vezom izme- 
du rata i politike uopće. Rat je nastavak politike nasilnim sredstvima. Po- 
litika se uvijek ostvarivala kao općedruštveni problem i pored toga što je još 
uvijek zasebna djelatnost u odnosu na sveoblik društvenoga života. Suprot- 
nosti suvremenoga svijeta, koje mu prijete katastrofaln.m ratom, zapravo 
nisu protivrječnosti među radnicima nego među silama koje stoje iznad 
njih. Političari nisu još do sada pokazali u praksi da mogu osloboditi svijet 
od opasnosti nuklearnoga rata. Treba u svakom dijelu svijeta težiti ukida- 
nju političke alijenacije. Glavni zadatak komunista je preoblikovanje pro- 
letarijata i ostalih radnih masa u subjekt politike. Krešićev referat izazvao 
je vrlo živu polemiku. 


Prof. Sutlić (Jugoslavija) kritizirao je to gledište smatrajući da je odba- 
civanje pozitivnoga smisla politike odbacivanje politike kao oružja u bor- 
bi za novo društvo. Slično su dokazivali prof. Lay (DR Njemačka) i Ganov- 
ski (Bugarska). Ostali diskutanti (E. Fromm iz Meksika i L. Goldmann iz 
Francuske) izrazili su uvjerenje da je svladavanje politike cilj kome tre- 
ba težiti i da ipak na suvremeni svijet treba primijeniti Marxovu rinisao o 
politici kao prolaznom nužnom sredstvu. Prof. Čagin je podvukao uzajam- 
nost između politike i klasnih interesa i tako ukazao na problematičnost ne- 
gativnog odnosa prema političkim snagama uopće. 


BORBA ZA SURADNJU 


John Sommerville (SAD) razvijao je tezu da je postojanje hladnoga ra- 
ta najbitniji faktor koji postavlja pred nas osnovno pitanje: što su dužni 
da rade filozofi da bi prestao hladni rat. Ako naime hladni rat ne prestane 
nećemo moći riješiti niz osnovnih filozofskih problema. Sommerville je u- 
pozonio na opasnost, po njegovu mišljenju, jednostranih tvrđenja da su 
suvremeni konflikti u stvari konflikti između kapitalizma i socijalizma. Fi- 
lozofi su dužni da prije svega pometu ispred svojih vrata i da barem oni 
budu svjesni dvaju najosnovnijih načela: 1) obje strane imaju pravo bitka 
na međunarodnoj areni ideološke borbe i razvitka svojih gledišta u ideološ- 
kom konfliktu, 2) mir se jača onoliko koliko proanaliziramo određene za- 

jedničke vrednote xoje nas povezuju, a ne samo da upiremo prstom u nedo- 
statke druge strane. Vjerujem u koegzistenciju kojoj osnova ne može biti 
supremacija jedne strane. Važna je stvar znati što je istina, a ne tko će 
pobijediti. Svaki od nas treba da bude filozof svijeta — eto u grubim crtama 
srž Sommervillova gledišta. 

Prof. Levi (SAD) naglasio je misao da takmičenje i koegzistencija zah- 
tijevaju zajednički priznat cilj i definirana pravila igre (međunarodna pra- 
Va). I na toj osnovi treba uzajamno učiti i diskutirati suprotstavljajući ideju 
ideji, vrijednost vrijednosti, argument argumentu. Dijalektika se ne moze 
umiriti nerealističkom teorijom ravnoteže snaga. Postoji njen vlastit kon- 
troverzan dijalog argumenata. Prof. Levi, koji je pozitivno ocijern.o mark- 
sistički humanizam, završio je svoj referat riječima: Ne želimo ratovati, ar- 
gumenturajmo! 

Dijalektiku svjetske koegzistencije analizirao je u svom referatu drug 
Krasin (SSSR). Po njegovu mišljenju buržoaski ideolozi priznaju samo dvije 
mogućnosti: ili koegzistencija ili borba. Ako bran.mo ideju miroljubive ko- 
egz.stencije, onda smo dužni da odlučno odbac.mo borbu. U uvjetima pos- 
tojanja dvaju suprotnih sistema borba ipak nije izbjegnuta. Ako smo pro- 
tiv rara, onda — očito— nije uklonjena ni suradnja. Naše geslo »borba i su- 
radnja“ sadrži dakle suprotnost, ali dijalektičku suprotnost, a ne logičku. 
Borba među sistemima moguća je kao vruć ili hladan rat, može se isto tako 
voditi i kao ekonomska blokada, eksport kontrarevoluc.je itd. Mi smo od- 
lučno protiv takvih oblika borbe i smatramo da je takmičenje sistema u 
svrhu poboljšanja ljudskoga života najbolji oblik kako bi narodi mogli iza- 
brati onaj sistem koji postiže bolje rezultate. U oblasti ideologije svjetska 
koegzistencija je nemoguća budući da najoštrije istupaju na vidjelo klasne 
osnvve. Buržoaski ideolozi traže od nas toleranciju. Ne mogu se ipak pomi- 
riti buržoaska i socijalistička ideolog.ja. Ali radi se o promjeni metoda ide- 
ološke borbe kako se ona ne bi vodila u formi psihološke borbe nego kao 
pošten i stvaran idejni spor. U svim glavn.m oblicima društvenoga života 
borba dakle nije uklonjena. U kapitalističkim zemljama ona izrasta iz unu- 
trašnjih klasnih suprotnosti. Potrebno je ipak br.nuti se o suradnji — bez 
nje nastalo bi mnoštvo neriješenih problema i zaoštrila bi se napetost izme- 
đu dva sistema. Bila bi pogreška ne sagledati granice suradnje. Suradnja 
slabi međunarodnu napetost, ali ne uklanja osnovne suprotnosti. Borba i 
suradnja nerazdruživi su dakle momenti svjetske koegzistencije. 


PROBLEM OPĆELJUDSKIH VRIJEDNOSTI 


Erich Fromm odredio je okvire svoga referata naslovom »Humanizam i 
koegzistencija«. Što je osnova humanističkoga mišljenja? To je prije svega 
ideja o jedinstvu čovječanstva, misao da je svaki čovjek nosilac čovječan- 
stva kao takvog. Osim toga za humanističku filozofiju karaktenistično je 
uvjerenje da čovjek može razumom promijeniti svoj svijet, vjera u ljudsko 
dostojanstvo i u neograničene čovjekove mogućnosti. Humanizam je oslabio 
u buržoaskom i socijalističkom taboru zato jer je u oba tabora primaran pos- 
tao razvoj ekonomske proizvodnje, a ne svestrani razvoj čovjekov. Prijetnja 
termonuklearnog rata pridonijela je ipak oživljavanju humanizma i kod 
socijalističkih i kod mnesocijalističkih mislilaca. Danas postoji na svijetu 
snažan humanistički tabor. Socijalizam treba da predvodi u tom taboru 
jer je najradikalnija i najizrazitija pojava humanizma. Socijalizam treba da 
nađe put kojim bi se vratio svojoj humanističkoj tradiciji. Prvi put u povi- 
jesti čovječanstva zajednički interes čovječanstva — želja za životom — 
snažniji je od svih klasnih i nacionalnih interesa. Svijest fo) opasnosti koja 
prijeti čovječanstvu može dovesti do općeljudskog razumijevanja, pravednih 
i stvarnih interesa iz kojih je izniknuo Marxov humanizam. 


. Krasinov i Frommov nastup, kao i misli što su ih iznijeli prof. Levi, Pa- 
vičević, Stojanović, Mende i drugi, izazvali su živu izmjenu misli o prob- 
lemu odnosa između buržoaske i socijalističke ideologije. Utvrđen je fakt 
borbe između tih ideologija ili čak potreba takve borbe. Diskusija se us- 
mjerila na problem — postoje li kakve općeljudske vrijednosti koje su pri- 

hvaćene u buržoaskoj i socijalističkoj ideologiji, a koje igraju pozitivnu ulogu 
u napor.ma usmjerenim na sprečavanje rata. Pogled da takve vrednote ne 
posvje ili zaobilaženje značenja tih vrednota ne možemo prihvatiti jer bi 
to faktički značilo odbacivanje bilo kakve mogućnosti uzajamnog razumije- 
vanja, odbacivanje bilo kojih osnova za sporazum, pa prema tomu i onih 
koje izvinu iz želje da se sačuva postojanje ljudskoga roda. U buržoasko; 
se ideologiji pojavljuju i takvi antikomunistički i fašistički stavovi koji 
negiraju te fundamentalne vrijednosti u duhu parole lieber tot als rot, pre- 
vladavaju ipak mišljenja koja govore protiv vrijednosti što u razvijenoj 
formi ulaze u sastav socijalističke ideologije. Priznanje tih općeljudskih 
vrijednosti ne znači prijelaz ma pozicije apstraktnog humanizma. To bi se 
dogodilo tek onda, kad bi se naglašavanje tih vrijednosti smatralo jedinim 
zadatkom 'ideologije u borbi za mir, kad bi se naglašavalo samo ono što 
može biti shvatljivo predstavnicima izrabljivačkih klasa i kad bi se zabora- 
vilo da radni ljudi cijeloga svijeta imaju razloga da odnose između kapi- 
talizma i socijalizma shvate dublje i svestranije, a ne samo sa strane opće- 
ljudskih vrijednosti koje su sadržane u buržoaskoj i socijalističkoj ideolo- 


iji. 
ČOVJEK I NJEGOVA SLOBODA 


Osnovni konflikt drugog, najživljeg dana konferencije razbuktao se oko 
klasične teze Friedricha Engelsa da je sloboda spoznata nužnost. Treba 
reći da se varijante na tu iemu misu razlikovale u ocjeni značenja slobode, 
nego v.še u pristupanju problemu. Ako bismo pročitane referate složili u 
određeni smisaoni poredak, onda bismo trebali jasno razlikovati tematske 
varijante dvaju glavnih gledišta koja su bila aktivno zastupana u sporu 
o biti ljudske slobode. 


SLOBODA KAO SPOZNATA NUŽNOST 


Prvi tip marksističkih razmatranja o slobodi uzimao je kao polaznu 
tačku odnos između slobode i nužnosti, između ljudskog djelovanja i histo- 
rijskog determinizma. Tezu za diskusiju najbolje je formulirao Marek Fritz- 
hand (Poljska) koji je polem.zirao sa shvaćanjem po kojem bi marksizam, 
prihvaćajući historijsku neizbježnost, lišavao tim samim historijsku slo- 
bodu čovjeka i njegovu odgovornost i po kojem bi marksizam u interesu 
svoje koherencije morao ne priznavati slobodu u društvenom razvitku koji 
je vođen neumoljivorm povijesnom nužnošću. Marksistički pojam slobode ne- 
da se ipak svesti samo na pojam o historijskoj neizbježnosti; povijesni de- 
terminizam nema ništa zajedničko s fatalizmom. Marksistički pojam slobode 
je aktivistički determinizam koji naglašava značenje ljudske aktivnosti u 
povijesnom razvoju. Marksisti upravo polaze od poznavanja objektivnih za- 
kona i historijske nužnosti, ali njihov determinizam ne isključuje slobodu 
pojedinca koja se temelji na poznavanju tih objektivnih zakona. Oni is- 
ključuju samo one pojmove slobode koji negiraju postojanje objektivnih za- 
kona društvenog razvitka, prije svega koncepciju egzistencijalizma i anar- 
hizma. Marksizam ne isključuje nego brani ljudsku slobodu kao mogućnost 
za postizanje istaknutih ciljeva, pogotovu ako su ti ciljevi u skladu s ob- 
jektivnim historijskim zakonima. 


Historijsko objašnjenje ljudske djelatnosti je punije što su dublje shva- 
ćeni ti zakoni i što su racionalnije primjenjivani. Osim toga za marksizam 
je sloboda svestrani razvoj sposobnosti svake ličnosti, mogućnost utaža- 
vanja ljudskih potreba. Tako shvaćena sloboda je najviši ideal i svrha ko- 
munističkoga društva. Problem slobode nije u marksizmu riješen tako da se 
akceptira samo tok historije. Sloboda u istoj mjeri nalazi svoj izraz u pojava- 
ma narodnog nezadovoljstva stihijskim povijesnim tokom koji otuđuje jednog 
čovjeka od drugoga. Marksizam je izraz nezadovoljstva s dosadašnjom po- 
viješću alijenarnog čovjeka. Značenje komunizma ne izbija primarno iz 

Log što je on »povijesna nužnost« nego što je društvo sveopće ljudske slo- 
ode. 

Slično je gledište branio u svojim razmatranjima o historii - 
minizmu i čovjekovoj slobodi također Predrag Vranicki ugase ko 
je kao ishodište uzeo čovječju praktičnu djelatnost kao zbir historijskih 
uvjetovanosti i slobodne ljudske stvaralačke djelatnosti. On je osobito oci- 
jenio Lenjinov prilog koji je naglašavao subjektivni faktor — ljudsku 
svijest. Sličan karakter imali su i neki drugi nastupi koji su naglašavali 
dijalektičku suštinu slobode kao procesa, kao oblik postojanja nužnosti 
i njen povijesno određen, dijalektičan, protivrječan i aktivan karakter. Oni 
su shvaćali marksizam kao sistem koji je otvoren prema ljudskoj slobodi 
kao rezultat povijesnog razvoja shvaćenog kao ostvarenje sve šire čovje- 
kove slobode. 


Sovjetska delegacija iznijela je neke političke aspekte koji se tiču slo- 
bode i socijalizma. E. A. Bagramov je potcrtao da problemima slobode i 
humanizma treba pristupati s klasnih pozicija i da socijalistička država ne 
može istupati kao čovjekov neprijatelj. Pogreške prošlosti ne mogu ni u 
čemu izmijeniti taj fakt. Slično je govorio M. T. Jovčuk (SSSR) koji je 
iznio mišljenje da se strani i domaći filozofi rukovode iskrenom željom za 
rješavanjem problema mira i ljudske sreće. On se složio s tvrdnjom da se ti 
problemi ne mogu razumjeti u smislu ekonomskoga determinizma. Deviza iz- 
gradnje novoga društva su Marxove riječi da je slobodan razvitak svakoga 
uvjet razvoja svih. Bilo bi ipak utopijom misliti da se protivrječnosti iz- 
među jedinke i društva mogu potpuno prevladati u socijalističkom društvu. 
Marksizam je od samog početka riješio probleme čovjeka i njegove slobo- 
de. Ne treba prihvatiti mišljenje da bi marksizmu trebalo priključiti re- 
zuitate zapadne filozofije. Različite stavove na konferenciji Jovčuk je shva- 
tio kao normalnu pojavu u nauci, jedino se nije složio s mišljenjem da se so- 
cijalizam može smatrati novim oblikom ljudske alijenacije da patos so- 
cijalističke kritike treba da je najviše usmjeren prema otvorenim pitanjima 
socijalističkoga društva i da pojmovi »suvremeno društvo« »tehnička civi- 
lizacija« i sl. brišu kadikad kvalitetne razlike između kapitalizma i so- 
cijalizma. Marksisti moraju braniti gledišta idejne borbe, podvrći kritici 
buržoasku filozofiju, jer zagovornici koegzistencije shvaćene kao izmirenje 
među ideologijama računaju s unutrašnjim idejnim raspadom socijalizma i 
s propagiranjem neprijateljske ideologije. 


SLOBODA KAO NAČIN ČOVJEKOVA POSTOJANJA 


Drugi način raspravljanja o pojmu slobode, koji bismo mogli nazvati 
antropološki, iznijeli su mlađi jugoslavenski drugovi, u prvom redu zagre- 
bački profesor Gajo Petrović. Njegov je referat bio dragocjeno otkriće 
konferencije i privukao je na sebe veliku pažnju. Osnovna teza takva shva- 
ćanja slobode ostaje marksistička ali takvo shvaćanje obuhvaća također 
niz aspekata koji su u suvremenom marksizmu do sada zanemareni pa se 
čine kao da su neobično novi. To što čovjeka čini čovjekom nije neko po- 
sebno svojstvo ili djelatnost kojom bi se samo on odlikovao, nego upravo 
ona struktura koja je svojstvena svim ljudskim svojstvima i djelatnostima 
— praksa. Praksa je način (modus) bivstvovanja načelno različit od drugih 
načina bivstvovanja, a sloboda je konstitutivni moment toga načina biv- 
stvovanja. Čovjek je biće koje postoji kroz praksu i kao praksa, kao biće 
prakse čovjek je u isti mah biće slobode. Nema slobode bez čovjeka i nema 
čovječnosti bez slobode. Sloboda je dakle bit čovjeka, ali to ne znači 
da je čovjek uvijek i svagdje slobodan, da ne može biti alijeniran, otuđen od 
te svoje ljudske biti. Sloboda je dakle specifičan modus ljudskog postoja- 
nja, aktivnog bivsivovanja prakse. . 

Sloboda je osim toga djelatnost pomoću koje se čovjek oslobađa i po- 
moću koje se umnogostručuje sloboda. Kad bi se sloboda shvatila samo 
kao svjesno prihvaćanje svoje sudbine, kao fatum, kao sveopća nužnost bi- 
la bi ona samo drugi naziv za dobrovoljno ropstvo. A sloboda nije ti 
sivno podređivanje ili adaptiranje »izvanjskoj« ili »unutrašnjoj« nužnosi, 
nego je djelovanje. Slobodno je samo ono djelovanje kojim čovjek mije- 

nja svijet i samoga sebe. Ali nije svako djelovanje, kad bi i bilo najintenziv- 
nije, slobodno. Disciplinirani vojnik, poslušni činovnik i dobro plaćeni polica- 
.ac mogu biti neobično aktivni i mogu postizavati uspjehe, ali ipak njihova 
aktivnost nije slobodna, jer je slobodno djelovanje samo onda kad čovjek 
sam određuje svoje postupke. Prema tome, najdalje su od slobodne akcije 
upravo oni koji su naoko najslobodnji: diktatori, osvajači, izrabljivači ko- 
ji su robovi vlastite neljudske misli i ambicije. 


Teorija da je spoznaja nužnosti prvi uvjet slobodne djelatnosti u najbo- 
ljem je slučaju nepotpuna. Spoznaja nužnosti, onoga što je izvan ljudske 
moći, samo je shvaćanje granica slobode. Pozitivni je uvjet slobode spozna- 
vanje granica nužnosti, odnosno osvještavanje ljudskih stvaralačkih mo- 
gućnosti. Sloboda mije ni samo vlast nad prirodom, ni vlast nad samim 
sobom, jer u prvom slučaju prirodu tretiramo kao objekt podjarmljivanja 
i iskorištavanja (premda se radi o čovjekovu humaniziranju prirode i nje- 
zinom iskorištavanju na čovječan nač:.n), a u drugom slučaju pretpostavlja- 
mo čovjekovu razdvojenost na onoga tko vlada i na onoga kojim se vlada. 
Oba navedena pojma slobode (kao čovjekova vladanja nad vanjskom priro- 
dom i kao vladanja samim sobom) znače da su čovjek i priroda zbir go- 
tovih moći koje čovjek treba da samo svlada, podjarmi i iskorištava. Ali 
bit slobode nije u oviadavanju onim što je dano, nego u stvaranju nečeg no- 
vog, u razvijanju ljudskih stvaralačkih mogućnosti, u širenju i bogaćenju 
ljudskosti. 


I, konačno, sloboda je relativna. Biće slobode (čovjek) nije nikad apso- 
lutno slobodno ni apsolutno neslobodno, čovjek nije nikada potpuno otu- 
đen ni potpuno neotuđen, nije potpuno čovječan niti potpuno nečovječan, 
nego je uvijek slobodan u većoj ili manjoj mjeri. Čovjekov cilj je slobodna 
ličnost u slobodnom društvu jer jedno ne može postojati bez drugoga. To 
ne znači da u neslobodnom društvu ne bi mogli neki ijudi živjeti slobodno 
— i obratno. Ali pojedinac postaje slobodna ljudska ličnost samo preko svo- 
je vlast.te slobodne aktivnosti. Neslobodno društvo nastoji da uništi slo- 
bodnu ličnost, a slobodno društvo omogućuje joj rast. Zato borba za slo- 
bodno društvo i jest dio borbe za oslobođenje ličnosti, zato se problem 
slobode danas pojavljuje u prvom redu kao problem odnosa slobode prera 
socijalizmu i prema modernoj tehnici. 


. U. sličnom duhu kritičkog marksističkog prilaženja mehanicističkim . 
idealističkim pojmovima slobode istupali su zatim Danko Grlić i Svetozar 
Stojanović (Jugoslav:ja). Danko Grlić analizirao je vulgarno—-materijalis- 
tičku, mehaničku shemu slobode u kojoj je čovjek podijeljen s jedne strane 
— na nužni dio, tačnije: determinirani (materijalni i biološki aspekt njego- 
ve egzistencije) a s druge strane — na u osnovi slobodan, nedeterminirani 
dio (duhovna djelatnost). Čovjek ipak nije slobodan samo u jednom svom 
dijelu, u izvjesnom aspektu ili atributu, čovjek je slobodan kao čovjek, 
tj. u sveukupnosti svojeg bića, u svemu što je u njemu ljudsko, u razlici od 
životinja, stroja ili mrtve materije. Čovjekova se sloboda ne može dakle 
reducirati na slobodu riječi, savjesti ili na slobodnu aktivnost: sloboda je 
temeljni strukturalni princip cjelokupnosti ljudske egzistencije. Samo u 
mehanicističkom nacrtu čovjek mastupa kao biće uvedeno u društvo 
i unaprijed određeno kroz razvoj rinaterijalnoga svijeta, kroz historijske 
determinante proizvodnih snaga. Ipak, takav teoretski pogled ne primje- 
ćuje da čovjek sam stvara svoj svijet i svoju povijest, da snosi suodgovor- 
nost za stupanj slobode. Teorija obične ljudske zavisnosti od nivoa raz- 
vitka proizvodnih snaga bazira se na koncepciji koja vidi čovjeka samo 
kao pasivan predmet historije, ekonomije i nadgradnje. Automatizam dje- 
lovanj& i panalelizam produkcijskih odnosa i proizvodnih snaga, koji odat- 
le izvire, stvorio je dehumanizirajuću karakteristiku filozofije u razdoblju 
kulta ličnosti, kao da je bilo moguće teoretski ispričavati sva ograničenja 
nedovoljnim razvojem proizvodnih snaga. Ali čovjek je bio slobodniji ka- 
da je bez dovoljno razvijenih proizvodnih snaga započeo oktobarsku revo- 
luciju, nego kada je poslušno izvršavao svoje zadatke u mnogo razvije- 
nijim materijalnim uvjetima za vrijeme kulta ličnosti. Princip da stupanj 

svijesti i slobode može biti povećan samo u određenim uvjetimu materijalne 
proizvodnje nije samo meheničan nego se kosi s historijskim činjenicama 
zemalja u razvoju, gdje se stupani čovjekove slobode ne povezuje neposred- 
no s primitivnom ekonom'kom. Tai se princip mimoilazi također i sa či- 
njenicama golemog razvoja proizvodnih snaga u SAD, gdje u skladu s me- 
hanicističkom predstavom treba da bude i najveća sloboda. ' 

Pored te mehanmicističke koncepcije, koja apsolutiz'ra historijsku nušž- 
nost, na suprotnom polu filozofskih razmatranja dieluje druga, iluzorna 
koncepcija liudske slobode. koja apsolutizira samu slobodu i koia je sma- 
tra kao nešto za što se ne treba boriti. Ta koncepcija otupljuje osjećaj 
slobode. niezina se iluzornost bazira na statičnom shvaćanju postojećeg 
nivoa slobode. Ne postoji međutim neka opća. postignuta, konačna sloboda; 
postoji samo neprekidno, stalno stvaranje slobode. Sloboda ie proces. Libe- 
ralne slobode su samo formalna iluzija slobode. samo su riječi, riječi, riječi 
(Shakespeare) koie poništavaju stvarne ljudske ambicije ioš radikalnije 
negnli javno totalitarno odbacivanje ideie slobode. Anarhističan bunt re- 
voltiranog čovjeka ostaje samo u granicama prividno slobodne liudske 
djelamosti, u ropstvu toga priviđenja slobode. Isto je tako priviđenje kad 
se smatra da ie čovjek dužan da se bori za svoju slobodu protiv druš- 
tva, a ne s niim i s njegovom pomoći. Ali potpunost života ne dopušta 
takve iednostranosti u poimanju slobode: tai se pojam neprestano aktivno 
obnavlja i mijenia pod utiecajem općeg životnog razvoja. Zbog toga so- 
ciializam nije diskusija o knjiškoj i petrificiranoj ukrućenoj kategoriji slo- 
bode niti je konačno riešenje toga problema, nego ie to smiona ljudska 
djelatnost koia humanizira čovjeka, djelatnost bez prethodnog uzora i za- 
to je ona stalno nova životna forma. 

Svako stvarno ljudsko stvaralaštvo je eo ipso slobodno, poiam slobode 
je sadržam već u samom stvaralaštvu i zato svako umietničko ili filo- 
zofsko stvaralaštvo ne može biti drugačije nego samo slobodno, ako je u- 
opće umietnost ili filozofija. Stvaralaštvo ne može biti tiranizirano; u pro- 
tivnom gubi samo sebe, svoj kvalitet ljudskoga stvaranja. 

Iz tih filozofskih premisa izvukao je Svetozar Stojanović stanovite so- 
ciološko—političke zaključke. On je pošao od načela da je sloboda određena 
vrijednost s trojakim mogućim značeniem (kognitivnim  eksvresivnim i 
moralnim) i da je čoviek slnbodan toliko koliko može definirati pr'rodne 
i društvene uvjete svojega života. Osnoma revolucija u procesu oslobo- 
đenja čovjeka počinje onda kad snage koie određuiu društveni život pre- 
laze iz ruku specijalnih grupa u ruke cijeloga društva, kada se dakle oslo- 
bađaju alijenirane forme (dezalijenacija). Tai ie proces identičan s ostvari- 
vaniem komunističkoga ideala odumiranja države. partije, s preobražaiem 
radničke klase i sa sprovođeniem društvenog samoupravljanja. Sociialističko 
društvo ne može te ciljeve pomaknuti u daleku budućnost. mora ih reali- 
zirati, jer je upravo sam kompleks tih ciljeva najvažniji kriterij njegov? 
progresa. 


POLEMIKA 


U polemici s marksističkim pozicijama zapadni su delegati iznijeli niz 
kritičkih napomena. Prof. A.W. Lćvi (SAD) odbacio je sam pojam povijesne 
nužnosti kao nesretan pojam koji treba primjenjivati samo u matematici. On 
je istakao u marksizmu dva »nepomirljiva sloja nauke i moralne vizije 
budućnosti«, »Pojam historijske nužnosti povezao je on s tim drugim slo- 
jem« — ideološkim u marksizmu. Po njegovu mišljenju pojam slobode druš- 
tva je drugorazredan prema pojmu slobode pojedinca. Iring Fetcher (SR 
Njemačka) naprotiv, prihvatio je pojam nužnosti kao obrazložen (slično 
Sommervilleu), usprotivio se ipak onim slučajevima kada vladajuća grupa, 
smatrajući da sama pozna historijsku nužnost. iskorištava opće pravilo da 
obrazloži svoje vlastito djelovanje. On dakle smatra da je mozuće 
iznevjeravanje ideje h'storijske nužnosti zbog nekih drugih ciljeva. L. Gold- 
mann (Francuska) smatrao je stvaranje relacije između nužnosti i slobode 
kao ostatak mehanicističke koncepcije koja ne obuhvaća ljudske mogućnos- 
ti, koncepcije prevladane u Luk4csevim radovima o uzajamnom utje- 

caju između čovjeka i grupa u slobodnom djelovanju, čime se povezuju 
određeni klasni interesi. Marksizam je doduše razumijevanje slobode (Die 
Freiheit ist Einsicht in die Notwendigkeit), usprkos tome što u današnje 
vrijeme čovjekove pasivizacije kroz aparate kolosalne birokracije i tehn»- 
kracije izbijaju novi problemi: koliko je velika mogućnost znanja i dje- 
lovanja u pravcu oslobođenja čovjeka. 

S. istih pozicija nastojao se M. Marković oduprijeti staljinovskoj kon- 
cepciji, u kojoj nije bilo mjesta pojmu individualne slobode. On je podvukao 
da marksizam prihvaća slobodu pojedinca i da je to metoda koja omo- 
gućuje diskusiju. 

Prof. S.S. Barlingay (Indija) objasnio je pojam slobode u indijskoj fi- 
lozofiji koji bi se mogao formulirati stoičkim shvaćanjem da je čovjek slo- 
bodan onda kad zna da je povezan sa stvarnošću. Sloboda se u indijskim 
jezicima zove prije svega kontroliranje samoga sebe, a ne samo sloboda 
pojedinca. Radi se o dubljoj slobodi koja spaja indiviđduum s društvom. 
Sloboda je shvaćena kao društvenost ljudi i formulirana je u mišljenju da 
sloboda nije potpuna ako nije društveno uvjetovana, Čovjek ne može biti 
slobodan ako svi nisu slobodni. 

U polemici s tim gledištima zasluga je jugoslavenskih domaćina što su, 
razvijajući međunarodnu diskusiju, skrenuli pažnju filozof4 na marksizam 
kao otvoren sistem koji predstavlja nastavljanje najboljih evropskih tra- 
dicija. Konferencija je ukazala i na humanizam kao na glavnog mogućeg 
saveznika marksizma koji predstavlja konsekventni humanizam i logičan 
razvitak ideje o čovjekovoj slobodi. Konferencija je osim toga primijenila 
marksističku metodu na polju do sada omalovažavane filozofske antropologije 
na koju se dogmatici aprioristički nabacuju psovkama. Marks'stička kritika 
nastoji proniknuti do nove oblasti dijalektike čovjeka i otkriva drsmski 
karakter ljudskog postojanja. Na tom se putu susreće, u nastojanju da pro- 
širi ljudsku slobodu, s novim oblicima otuđenja što ih stvara dvadeseto 
stoljeće. A sve to čini u duhu genija društvenih nauka, Karla Marxa, na 
čiju su 80-godišnjicu smrti jugoslavenski filozofi i sazvali ovu konferenci- 
ju. 

ČOVJEK I TEHNIKA 


Tehnika je mogućnost čovjekova oslobođenja. Tehnika je u isti mah 
mogućnost da se čovjek pretvori u roba, u automat i u egoistu. Koja će se od 
tih mogućnosti ostvariti, to ne zavisi od tehnike. Kao svako oruđe, tehnika 
je s onu stranu dobra i zla. Tim je riječima počeo diskusiju o interesantnom 
problemu našega stoljeća prof. M. Marković (Jugoslavija) jedan od učes- 
nika međunarodnog filozofskog simpozija u Dubrovniku. 


TEHNIKA — DEMON ILI OSLOBODITELJ? 


Marx je bio nesumnjivo filozof tehnike: osnovna pokretačka snaga druš- 
tvenog razvoja za njega su proizvodne snage. On je bio isto tako i humanis- 
tički filozof: njegov ideal nije čovjek—šofer nego čovjek koji je savladao 
svoje osnovne konflikte s prirodom i ljudskim društvom i koji svestrano 
primjenjuje i razvija svoje sposobnosti u stvaralačkom radu. Potlačena ve- 
ćina ljudi može računati na ostvarivanje ljudskijih životnih uvjeta pr 
na osnovi daljnjeg brzog razvoja tehnike. Iskustvo ipak pokazuje da so) 
ničkoj civilizaciji mogu drugovati neočekivane vrste čovječje degeneracij : 
U svojoj suvremenoj formi ta je degeneracija dovodila do m a- 
lijenacije. Prirodna životna sredina zamijenjena je tehničkom. Serijska pro- 
izvodnja, organizirana na mačelima tajlorizma, organičila je na dgŠ To 
mogućnost da stvaralac pronađe svoj ljudski cilj u radu kao takvom. a 
bodno vrijeme nije postalo sfera ljudske slobode — rasipa se na pih 
nije oblike zabave, na neslobodnu aktivnost u kojoj čovjek, djelujući poć e 
jecajem reklame, posvećuje iluzornim potrebama sve svoje životne mogućnos- 
ti. Razgranata sredstva komunikacije i informacije (novine, radio, Menu 
film), koje imaju ogroman utjecaj, upotrebljavaju se za rje rr reom 
di i raspirivanje mržnje čovjeka prema čovjeku. Kontakti TE ju ej 
postaju sve veći i brojniji, ali istovremeno površinski i formalni. a 
nije društvene snage morale bi biti svjesne opasnosti deformacij oj 

vodi nekontrolirani razvitak tehnike i tehnokratskih pogleda. Samo podđ- 
ruštvliivanje tehnike nije dovolino da otkloni te nove forme alijenacije 
čovvjeka. U problemu tehnike bio bi nekritičan pogled kad bi se soc'ializam 
noistovetio s razvijenom industriializacijom i visokim životnim standardom 
Razvoj tehnike je iedna od društvenih zakonitosti. U današnje je vrijeme 
tehn:'ka nezaustavljivo prožela ljudski život, promijenila se u vrijednosti 
i tehnički je napredak postao neosporan ideal svih zemalja svijeta. Buduća 
pokoljenja treba tako odgajati da tehniku smatraju samo sredstvom za pos- 
tizavanje stvrnih ljudskih vrijednosti, a ne samostalnim ciljem. 


OPASNOST TEHNICIZMA — PRERANA STAROST? 


Jugoslaven Miladin Životić na taj je način formulirao problem koji ima 
svoj smisao i u socijalističkim zemljama. Svatko tko nastoii da u našim 
uvjetima razriješi problem odnosa između humanizma i tehnike mora se 
zamisliti nad tim ima li smisla govoriti o uništavajućem ili očovječavajućem 
dielovaniu suvremene tehnike u zemliama u kojima se treba brinuti o brzom 
povećavanju produktivnosti rada, poboljšavanju organizacije u proizvodnji, 
tehničkom školovanju kadrova, o daljnjem razvoju industrije koja je prema 
marksističkoj nauci o društvu neophodna baza izgradnje socijalizma, oslo- 
bođenja rada i pojedinca. Zar nije preuranjeno razbijati glavu nad pro- 
blemima umietničkih potreba u zemlji gdje do sada nije namiren niz stvar- 
nih, osnovnih čovjekovih potreba? Zar nije slučaj za razmišljanje odvra- 
ćanje pažnje od aktualnih zadataka suvremenosti, krezubo i prazno brblja- 
nie »apstraktnih humanista«? Sliedbenici takve koncepcije govore da ap- 
straktni humanisti uvode epigonski tu problematiku na temelju filozofije 
koja je nastala kao krit'ka dehumanizirajućeg djelovanja tehnike u naj- 
razvijenijim kapitalističkim zemljama. Tamo je to djelovanje činjenica. a- 
li ne kao utjecaj tehnike nego kao utjecaj načina na koji se ona iskorišta- 
va, a taj način zavisi od određenih klasnih i društvenih odnosa. Zato i ne- 
maiu smisla strahovanja da tehnika izaziva negativne pojave u okvirima po- 
litičkoga sistema kojemu je cilj ukidanje klasnoga društva. 

Nerazumijevanje za humanističke napore nastaje zato što se od vre- 
mena do vremena govori o tehnici samo negativno, u duhu nenaučnog 
spenglerovskog shvaćanja i u dnihu suvremenog egzistenciializma prema ko- 
iim koncepcijama otuđeni svijet nastaje ne na temelju određenog načina is- 
korištavanja rezultata razvoja nauke i tehnike, nego na temelju nauke i 
tehnike kao takve. Takva nas kritika stvarno postavlja pred pseudoprob- 
leme i izaziva razložno protivljenje omih koji teže savladavaniu niskog ni- 
voa privrednoga razvoja i podizanju životnog standarda radnih ljudi. 

Ograničiti negativne momente koji prate razvoj tehnike u kapitalis- 
tičkim zemljama može se samo na temelju svjesnih, teoretski obrazloženih 
napora. Marx je ukazivao na to da živimo u svijetu u kojem se primie- 
njuju različiti kriteriji pri ocjeni stvarnosti — politički, pravni, moralni, 
religijski, proizvodno—tehnički itd. i da svaka pojedina oblast želi da 
postane sveopća i dominantna. Težnja da se proizvodno—tehnička tačka 
gledanja nametne kao jedini kritenij za ocjenu stvarnosti dovodi do tehniciz- 
ma i tehnokratizma. Tehnicist i tehnokrat smatraju da ekonomsko—tehničku 
efikasnost treba prihvatiti kao jedini kriterij u organizaciji društvenih od- 
nosa. Tehnokrat brani gledište da je organizacija društva na principu naj- 
veće tehničke efikasnosti idealna organizacija. Bezdušni, gigantski grsdovi 
Sjedinjenih Američkih Država, osamliena masa koja živi u uvjetima stroge 
uniformnosti i standardizacije u neurotičnom osjećaju nesigurnosti pojedinca 
u kompliciranoj društvenoi organizaciji — to je svjedočanstvo koje poka- 
zuje rezultat primjene takvih principa. . 

U razdoblju izgradnje socijalističkog društva postoje skrivene mogućnosti 
za nastavak tehnicizma, tehnicističkih pozicija i pogleda koji se primjenjuju 
u praksi, a isto tako i mogućnost snažnog tehnicizma u proizvodnom pro- 
cesu. Tehnic'zam se pojavljuje u različitim oblicima: u nerazumijevanju 
ciljeva čitavog društvenog napora i razvoja, u nesposobnosti pronalaženja 
jasnog kriterija na kojem se temelji humanistički ekvivalent određene teh- 
ničke inicijative. Kritika moraliziranja u ekonomici dovodi često puta 4 

druge krainosti —- do zaobilaženia moralne strane proizvodno—tehničkog 
procesa. U svojoj nesposobnosti da stvori svestranu koncepciju društvenog 
razvitka tehnicizam forsira razrješavanie »mnogo konkretnijih problema« i 
tu misaonu impotenciiu naziva shvaćanjem praktičnih potreba. 


POTROŠAČ I SVESTRANO RAZVIJEN ČOVJEK 


Činjenica da je suvremeni tehnički razvoj važam sastavni dio čovjekova 
obrazovania i strukture njegove ličnosti nije izazivala sporove na dubrovač- 
kom simpoziju. Radilo se u prvome redu o konkretnim rješenjima problema 


Zaga Peš'ć (Jugoslavija) smatra tehnički napredak ne samo neophodnim 
dijelom u razvoju ljudskoga društva, nego i nužnom premisom dalinje 
čoviekove emancipacije. Tehnički napredak omogućuje povećanje prođuktiv- 
nosti rada i stvaranje takvog mnoštva materijalnih dobara koje će namiriti 
odlučujuće ljudske potrebe. Fizički opstanak prestat će na taj način biti cen- 
tralan problem suvremenog čovjeka 'i neće se po'stovećivati s njegovom liud- 
skom egzistencijom. Fizički rad neće iscrpljivati svu čoviekovu energiju; on 
će imati dovoljno vremena da primjenjuje svoje stvaralačke sposobnosti. Bit 
će stvorene premise da kultura prestane biti stvar izabranih i da postane 
dostupna svakom čovjeku. 


Tehnički napredak sam po sebi ne može ipak promijeniti te mogućnosti 
u stvarnost. Naprotiv, ako se bude prilazilo navedenim problemima samo s 
gledišta tehnicističkoga napretka. te se mogućnosti mogu okrenuti u svoju 
suprotnost i same mogu postati tehnicizirane. Kao neposredna vposliedica 
visoko razvijene prođuktivnosti i stvaranja obilja materiialnih dobara mo- 
že tada postati tehnizirana potreba koja je cili sama sebi, koja je umietno 
izazvana tako da čoviek — umiesto da se oslobodi brige za svoiu fizičku 
egz'stenciiu — mijenja čitav svoj život u konzumaciju dobara, zadržavajući 
tu konzumaciisku osnovu i " sferi duhovnoga života. Tehnika se širi izvan 
gran'ca u kojima je nastala, u kojima ie osnovana, izvan granica pro- 
izvodnog procesa 1 prožima čitav liudski život. Termini »tehnizaciia«, 
»tehnička civilizacija«  najkonsekventnije izražavaju tu tendenciju. Mar- 
ksistički poiam totalnog čovieka s mnogostranim potrebama  razgo- 
lićava ograničenost tehnicizma koji vodi čovieka samo prema iednoj di- 
menziji. Kad b'smo u svoioi težnii za društvenim napretkom stavili akcenat 
samo na tehnički napredak i kad ne bismo razvijali ravnomjerno vre- 
ma niemu i nove društvene odnose i kulturu. tehnicizam bi mogao zavriieti- 
ti ostvareniu marksističke iđeie o oslobođenju čovieka. Humanistička filo- 
zofiia mora težiti k tome da tehnika zauzme ono miesto koje ioj pripada. 
Tehnika je dio liuđskoga života, a ne niegova sveukupnost. Kao prem'sa 
postojania suvremenoga čovjeka ne može prijeći u jedini način njegova 
postojanja. 


L. Goldmann (Francuska) smatra da je nastajanje tipa čovjeka—konzu- 
menta (homo consumens) velika opasnost za oživotvorenje ideje marksistič- 
koga humanizma. Nalopasnije nastojanje izrabljivačkih klasa, a u isto vri- 
jeme za mjih i najlakše, jest suprotstavljanje aspiracijama radnih ljudi u 
oblasti proizvodnje i uopće u stvaralačkoj djelatnosti pomoću utažavanja as- 
rirzcija iz oblasti potrošnje, iz sfere odmora. Liudi koli se dadu umiriti u 
svojim težniama kultom turistike, »snažnih« knjiga i filmova, podređuju se 
atmosferi očaravanja i alijenacije. 


STVARANJE NOVE STVARNOSTI 


Profesor Bogdan Suchodolski (Poljska) smatra da je neophodno revidi- 
rati gledište koje podvlači isključivo utilitaristički karakter tehnike njezinu 
strukturu »oruđa« i »sredstva«, Suchodolski odbacuje rnišljenje da suvrTe- 
mena tehnika uništava »civilizaciju ciljeva« i stvara neljudsku »civllizaciju 
sredstava«. Tehniku ireba smatrati jednim od oblika čovjekova izraza, isto 
tako »humanističkim« kao što je umjetnost i znanost. Tehnička ljudska dje- 
latnost stvara novu stvarnost i postaje na taj način također posebna me- 
toda spoznaje stvarnosti kroz stvaranje nove stvarnosti, a ne običnim o- 
ponašanjem. Ta je spoznaja slična spoznaji u umjetnosti: umjetnička djela 

su nova stvarnost, ali upravo na taj način pomažu nam da spoznamo stvar- 
nost u kojoj živimo i da spoznamo našu unutrašnju stvarnost. Teh- 
nika i umjetnost omogućuju nam »spoznaju kroz stvaranje«, naj- 
viši oblik ljudske spoznaje, koja nas čuva od lažne alternative prema kojoj 
je spoznaja ili samo »ponavljanje« stvarnosti ili stvaranje fikcije. Tehnika 
nas uvjerava da se čovjek u svojoj spoznaji i svojoj djelatnosti ne mora 
odreći sebe da bi mogao izabrati stvarnost i ne mora se odreći stvamosti 
da bi mogao izabrati sebe. Izbor stvarnosti ne mora da znači ropstvo; izbor 
stvaralaštva ne znači bijeg od stvarnosti. 


PROBLEM FILOZOFIJE ČOVJEKA 


Otvorene protivnike marksističke filozofske antropologije nalazimo u to- 
ku posljednjih dviju godina još samo u neprovjetrenim skrovištima dogmat- 
ske enklave naše društvene svijesti. Za nju pitanje i odgovor još uvijek 
glasi kao obično »da« ili »ne«. dok se stvarni spor već odavna tiče biti te 
antropologije, praktičnog pitanja, kako se njome baviti. Nauka ne može 
pitati može li to postojati ili ne, ono jednostavno jest. bez obzira na to da li 
to netko prihvaća ili ne. I kao što je kibernetika funkcionirala bez obzi- 
ra na osude kojima su je častili njeni protivnici prije deset godina, moderna 
sinteza čojekovih problema stvara se bez obzira na neke autore koji ie izo- 
pćuju. Ona će realizirati organsku povezanost borbe naučne spoznaje o- 
noga što je novo protiv starih mislilačkih shema, bez obzira na to je li pred- 
met spora kibernetika ili antropologija. 


SHVAĆANJA ČOVJEKA 


Da li marksistička filozofija uključuje u sebi antropologiju s egzistenci- 
jalističkom ili pozitivističkom osnovom? Postoji li uz nju ili isključuje pro- 
bleme postavljene kroz nju? Drug Milan Prucha u svom se referatu kri- 
tički osvrnuo na stupanj obrade antropoloških problema u suvremenih 
marksista. Problematika čovjeka — tvrdio je — sadržana je u temeliima 
marksističke filozofije. On ie suprotstavio marksizam suvremenoj nemark- 
sističkoj struji egzistencijalističkim i pozitivističkim gledištima koia se ba- 
ve sporom treba li objašnjavati »čovjeka iz svijeta« ili »svijet iz čovjeka«. 
Marksizam je kritička filozofija koia rješava taj osnovni filozofski problem 
kroz jedinstvo objašnjavanja istraživane stvarnosti i istraživača. 

Početna tačka za analizu čovjekove pozicije u svijetu ne može biti ni 
egzistencijalistička misao o uzajamnom tuđinstvu čovjeka i sviieta ni reli- 
giozno shvaćanie harmonije među njima osigurano od boga. U oba sluča- 
ija nalazimo pomanikanie gledišta koje može izraziti otpor koji materiia 
pruža čovjeku. Čovjek je dio prirođe, s niom ie vovezan svojim potrebama, 
ali niie njena opća svrha. Zato on mora svoiom praktičnom dielatnošću 
uniieti u svijet poredak i smisao što ga diktiraju bitne ljudske potrebe. sm: - 
sao kojemu svijet kao cjelina niie podređena. Čovjek je praktično biće od- 
govorno za svoje odnose — stvarane kroz posrijest — prema sviietu i prema 
drugim ljudima. To je osnova rješenja trajnih problema ljudske egzisten- 
cije. 

Veliki je interes pobudio nastup Mareka Fritzhanda (Poliska) koji je 
naglasio da je nemoguće stvoriti teoriju čovieka ako ne prihvatimo po- 
jam aliienacije i ako se ne pozabavimo praktički gorućim problemom teh- 
ničke aliienacije. Tehnika naime nije samo jedna između mnogih vrijednos-- 
ti pluralističke aksiologije, nego je isto tako jedna od neophodnih poiava 
ljuđske prakse. Važne su također analize alijenacije. bez njih se uopće ne 
može shvatiti situacija suvremenog čovjeka. Komunizam je prevladavanje 
sv'h oblika nečovječnosti i, ukoliko nastaju novi oblici alijenacije komu- 
nizam je dužan da započne borbu protiv tih novih oblika alijenacije jer 
samo na taj način ispunjava svoju humanističku misiju. Marksistička je fi- 
lozofija dužna sačuvati u svom centru čovjeka. 


Drugu diskusionu koncepciju razvio je Erich Fromm (Meksiko). Čovjek se 
razlikuje od životinja po tome što bira. Vršeći svoj izbor on je svjestan od- 
ređenih nužnosti, on ih objašnjava. Osnovno u tom objašnjavanju nije to da 

mu je rezuliat izbora poznat; objašnjavanje izbora je proces u okvi- 
ru kojega je čovjek slobodan. Svjesnost nužnosti znači objašnjenje 
snaga koje mogu čovjeka podjarmiti i ta svjesnost — svjesnost pojedinca 
ili klase — je revolucionarno oslobodilačko oružje. Tu svijest o mogućnosti 
ingerencije treba podupirati jer društvena psihologija je — društvena re- 
volucija. Čovjekova sloboda označuje izbor između nečega što je uvjetova- 
no, a ne izbor nečega što je nerealno. Važno je znati koje su mogućnosti re- 
alne, osobito kad se radi o alternativi: koegzistencija ili destruk- 
cija. Opasnost je danas u tome što je čovjek kroz historiju vjerovao u 
najrazličitije besmislice, ako su mu ulijevale sigurnost da se na taj način 
odrekao revolucionarnog faktora svoje svijesti. 

x. Ako se radi o ljudskoj slijenaciji kojoj je povod tehnička invazija u naš 
život, onda treba proširiti diskusiju o tehnici na antropološke aspekte, ako 
treba da razumijemo karakter moderne alijenacije. Kapitalizam nije stvo- 
rio samo novu tehnologiju, nego je također stvorio i novi tip čovjeka — 
potrošača (homo consumens). Marx je vidio taj ljudski tip već prije stotinu 
godina kao pasivnu receptivnu jedinku koju ne interesira svijest i kojom 
upravljaju državne institucije. Taj tip deindiviđualiziranoga čovjeka stvore- 
nog kroz masovnu sugestiju i kontrolu, tip čovjeka bez ljubavi, interesa 
i ciljeva, to je bio »čovjek organizacije« u kojem je ostalo vrlo malo ljud- 
skih odlika. To je jedinka koja se boji, dosađuje, koja je slaba i ne zna 
zašto živi kojoj sve što je ljudsko postaje strano i zato će 
rado poći za bilo kim tko će mu ponuditi istinu. Kapitalist producira to 
potrošačko biće (homo consumens) tako svojski da varijantu davne Nietzsche- 
ove izreke bog je mrtav možemo upotrijebiti promijenjenu u najmodemi- 
jem obliku: nije li umro čovjek? 


Za socijaliste je vrlo važno da shvate čovjeka kao cilj svojih napora, 
da razumiju značenje ljubavi, prijateljstva, sigurnosti i zainteresiranosti jer 
religije konstantno propagiraju svoj tip razrješenja odnosa čovjeka pre- 
ma čovjeku, čovjeka prema prirodi, smisao ljudskoga života. Marx je sma- 
trao zainteresiranost čovjeka za svijet i ljubav pre- 
ma drugom čovjeku centralnom vrijednošću ljudskoga života, sma- 
trao je da se čovjek mora interesirati ako treba da bude predmetom in. 
teresa, da mora znati pobuditi ljubav ako treba da bude ljubljen i ako ne 
treba da bude mesretan. Ta humanistička tradicija u marksističkoj misli 
predstavlja veliku nadu jer stalno naglašava univerzalnost čovjeka, činje- 
nicu da ni narod ni država nisu posljednji oblik društva, nego da je to tek 
slobodno ljudsko društvo bez države, bez narodnih barijera. Ako se ne že- 
limo vratiti religiji, moramo razriješiti te probleme čovjeka. To je mo- 
guće jer je Marx bio i jest stalno živ u tradiciji humanizma. 


ZAKLJUČAK 


Mogla bi se možda izvući tri osnovna pitanja koja su ostala otvorena i 
nakon diskusije. Postoje li neki zajednički principi koji bi mogli povezi- 
vati različite ideologije koje ističu humanizam i obranu ljudskih intere- 
sa? Postoji li neka vrst humanističkoga minimuma, tj. prihvaćanje čovjeka 
kao najveće Ijudske vrijednosti i prihvaćanje ljudskog razuma kao temelja 
za rješavanje sporova i za diskusiju? I konačno, treći problem čak grozan 
u svojoj jednostavnosti: je 1i humanizam postao nesuvremen u 
atomsko doba? Filozof treba da bude izvanredno svjestan toga da je 
pritajeni pesimizam, sakriven u samim pitanjima, u stvari dio svijesti na- 
še epohe da je opasnost moguća uvijek i svagdje. I upravo zato potrcban 
je aktivan udio filozofa i njegovi argumentirani odgovori: Humanizam u 
svom modernom, socijalističkom obliku ne samo da nije postao nesuvremen, 
nego je još uvijek nepotpuno ostvarena doktrina sutrašnjice, filozofija u 
kojoj preko raznih oblika krči svoj put moderan čovjek našeg doba. 

Bilo bi zaista nerealno očekivati da se nakon skoro dva desetljeća hlad- 
noga rata filozofi iz različitih zemalja sporazume u toku četiri dana dubro- 


vačkog simpozija. Konferencija je dala podsticaj, nije dala opće prihva- 
ćena rješenja, bila je polje za diskusiju, nije bila odlučujuće tijelo. Dubro- 

vački sastanak pomogao je ipak otupjeti vulgarizatorska i dogmatična gle- 
dišta, koja su poistovećivala marksizam s vulgarnim sociologizmom, eko- 
nomskim determinizmom i ignoriranjem filozofskih problema ljudske eg- 
zistencije. Konferencija se u stvari vodila vlastitim poimanjem filozofije kao 
društvene kritike jer se na tome temelji i temeljit će se smisao stvaralačkih 
filozofskih napora. To je upravo ta specifična pomoć koju može kritička 
filozcfska misao pridonijeti društvenoj izgradnji. To ne znači da filozofi 
imaju uvijek i svagdje pravo i da su posljednja instancija razuma, nego to 
samo znači da nema instancije koja bi imala pravo svojatanja, to znači da 
se istina rađa u sferama misli i da njezin horizont ostaje otvoren za sve 
miskioce kao što je bio otvoren horizont Jadranskoga mora za filozofe svih 


zemalja. 
Zeszytv Argument6v, 5/10 — 6/11, 1963. (Preveo M. Mogut) 

ZA PRINCIPIJELNU DISKUSIJU 
U POVODU VJESNIKOVE »RECENZIJE«“ PRAXISA 


U Vjesniku od 26. V 1965. izišao je oveći nepotpisani napis 
pod naslovom »Praxis br. 3/1965«. Po naslovu i po mjestu na ko- 
jem je objavljen (u kulturnoj rubrici, na istoj strani s kratkim 
bilješkama o novim brojevima drugih časopisa) moglo bi se za- 
ključiti da je to »običan« prikaz časopisa koji je slučajno ispao 
duži od ostalih. Moglo bi se također pomisliti da je i taj prikaz 
napisao isti nepotpisani recenzent koji u Vjesniku prikazuje i os- 
tale časopise. Ali sam tekst napisa daje do znanja da pisac nije 
neki običan suradnik. Objašnjavajući zašto je svojevremeno 
u Vjesniku objavljen govor Savke Dabčević-Kučar na konferenciii 
SK Zagrebačkog sveučilišta, a zašto nije objavljena kritika tog 
govora koja je dana na istoj konferenciji, nepotpisani autor »re- 
cenzije« prikazuje sebe kao kolektivno tijelo koje je o tome od- 
lučivalo ( »objavili smo«, »ocijenili smo« — piše on autoritativno). 
Autor napisa, dakle, nije netko čija je moć ograničena na pri- 
kaze časopisa, pisci su oni koji, bez obzira na to mogu li doista 
odlučivati hoće li objaviti govor S. Dabčević-Kučar, u najmanju 
ruku smiju izjavljivati da o tome odlučuju. Pogledajmo šta to 
vrhovno rukovodstvo Vjesnika ima da kaže o Praxisu broj 3 za 
1965. godinu. : 

Već na prvi pogled upada u oči da se članak u Vjesniku sa- 
stoji od dva različita dijela: jedan, znatno duži, štampan većim 
slovima, predstavlja »kritiku« nekih članaka objavljenih u Pra- 
xisu; drugi, osjetno kraći i štampan sitnijim slovima, odgovor je 
na primjedbe koje su sa stranica Praxisa upućene Vjesniku. Mo- 
žda bi bilo prirodnije da je Vjesnik najprije odgovorio na pri- 
mjedbe, a zatim sam ušao u kritiku Praxisa. No pitanje da li je 
Vjesnik žestokim napadom na Praxis htio odvratiti pažnju javno- 
sti od primjedbi koje su mu upućene ili je tu gnjev zbog opće 
stvari doista nadmašio ljutnju zbog neuspjeha vlastite, nije od 
bitnog značenja. Važno je koliko je tačno ono što se u spome- 
nutoj »recenziji« kaže. . 

U svom »obrambenom« dijelu, kojemu ćemo mi ipak dati 
prednost pred »ofanzivnim«, nepotpisani pisci svečano prokla- 
miraju: »Vjesnik je obavezan prema svojim čitaocima da dade 
istinitu informaciju o svemu, pa i o Praxisu.« Ova proklamacija 
donekle je neobična, jer je prva obaveza svakih novina (a ne 

samo Vjesnika) da daju istinite informacije o onome o čemu 
pišu. No redaktori Vjesnika očito dobro znaju tko je sklon da na 
tu obavezu zaboravi pa ga zato i poimence opominju. 

Koliko ozbiljno autori napisa shvaćaju ovo javno samopod- 
sticanje na istinu, lijepo pokazuje ono mjesto gdje »podsjeća- 
ju« na Vjesnikove »opširnije ili kraće bilješke o svim brojevi- 
ma iz 1964. godine«. Pročitavši ovu rečenicu, neupućeni bi čita- 
lac mogao pomisliti da je Vjesnik prikazao pet-šest, a možda i 
desetak brojeva Praxisa u 1964. godini. U hrvatskosrpskom knji- 
ževnom jeziku nema gornje granice za upotrebu riječi »svi«, ali 
zato postoji donja. Moguće je donijeti bilješke o »svih deset«, pa 
i o »svih dvadeset« brojeva nekog časopisa, moguće je prikazati 
samo »sva četiri« broja, pa čak i samo »sva tri«. Ali nije mo- 
guće prikazati »sva dva« broja bilo kakvog časopisa, pa čak ni 
tako »sumnjivog« časopisa kao što je Praxis. Ako su u jednoj go- 
dini izišla dva broja nekog časopisa (a to se dogodilo s Praxisom 
1964. godine), moguće je prikazati u najboljem slučaju oba. Ali 
naši istinoljubivi recenzenti ne govore samo o »svim brojevima 
iz 1964. godine«, oni tvrde da su o tim brojevima objavili »op- 
širnije ili kraće bilješke«. Pluralni oblici (»opširnije« i »kraće«) 
sugeriraju da su bile najmanje dvije opširnije i najmanje dvije 
kraće bilješke, pa izlazi da je Vjesnik 1964. godine donio najma- 
nje četiri bilješke o brojevima Praxisa. 

Šta je potaklo Vjesnik na podvig da donese najmanje četiri 
bilješke premda su izišla samo dva broja časopisa? Navodni 
podvig treba da posluži za pobijanje tvrdnje R. Supeka da je 
Vjesnik »opasao zidom šutnje« Praxis. Ali Supekovu tvrdnju ne- 
potpisani autori ne pobijaju samo pozivanjem na »opširnije ili 
kraće bilješke«. Oni također podsjećaju na intervju s G. Petrovi- 
ćem o pripremama za izdavanje Praxisa (1. svibnja 1964), na 
prenošenje uvodnika »Čemu Praxis« (30. kolovoza) neposredno 
prije izlaska prvog broja i na izvode izlaganja na Korčulanskoj 
ljetnoj školi 1964. godine. Kako se, pobijajući Supekovu tvrdnju, 
pozivaju čak i na intervju od 1. svibnja 1964, moglo bi se zaklju- 
čiti da je, po Supeku, Vjesnik požurio da opaše Praxis zidom 
šutnje četiri mjeseca prije pojave prvog broja časopisa. Kad bi 
Supek doista tako nešto tvrdio, moglo bi mu se s pravom pri- 
govoriti da pati od manije gonjenja. 

Govoreći o opasavanju zidom šutnje Supek se pozvao na či- 
njenicu da »danas (Supekov članak objavljen je 1. V 1965, a pr- 
san krajem ožujka 1965) više ni obična bibliografska notica o 1z- 
laženju Praxisa ne smije izići pred čitalačku publiku«, a to je 
ilustrirao sudbinom bilješke o 2. broju Praxisa za 1965. god. koja 
je bila objavljena, pa iščezla iz kasnijih izdanja Vjesnika. Spomi- 
njući da se oko Praxisa »u posljednje vrijeme« stvarala atmostfe- 
ra nepovjerenja, Supek je iznio pretpostavku da je »Vjesnik 
izgleda izvukao iz toga neke zaključke«. Odgovarajući na pitanje 
»kako je došlo do takvog ponašanja Vjesnika«, on je podsjetio na 
istupe M. Tripala i S. Dabčević-Kučar koje je Vjesnik objavio u 
veljači 1965. Na taj način Supek je jasno opisao opasavanje zi- 

dom šutnje kao jedno riovo ponašanje Vjesnika do kojeg je došlo 
početkom 1965. godine. (To se novo ponašanje manifestiralo u 
tome što Vjesnik nije objavio bilješku o br. 1/1965. jugoslavenskog 
izdanja Praxisa ni o br. 1/1965. međunarodnog izdanja Praxisa, 
dok je bilješka o br. 2/1965. jugoslavenskog izdanja izostavljena 
iz 3. i 4. izdanja Vjesnika.) 

Tako Vjesnik, svečano proklamirajući princip istinitog infor- 
miranja, u isto vrijeme netačno informira svoje čitaoce o kritič- 
koj primjedbi R. Supeka, pa premda bi tu izmišljenu kritiku mo- 
gao pobiti i pomoću tačnih podataka, ne može odoljeti iskuše- 
nju da doda i jedan netačni (onaj o »opširnijim ili kraćim bilješ- 
kama o svim brojevima iz 1964. godine«). 

No ako se Vjesnikovi istinoljupci ne žacaju javnog iznošenja 
neistine u defanzivnom dijelu svog članka, u očajničkom poku- 
šaju »samoobrane«, optimist bi mogao očekivati da će se od toga 
suzdržati u onom ofanzivnom. Na žalost optimizam se i ovdje po- 
kazuje neopravdan. Književniku Petru Šegedinu istinoljupci za- 
mjeraju da se »uvijek i iznova bavi onim što nas »razdvaja u ovom 
našem povijesnom prostoru gdje, čak i ne računajući 'nacionalne 
manjine' možemo da nabrojimo dva pisma, tri jezika, pet nacija 
i šest republika«. Međutim, ako čitalac pokuša da citirani dio re- 
čenice pronađe u Šegedinovu članku, uzalud će se truditi. Taj dio 
rečenice koji istinoljupci pripisuju P. Šegedinu uzet je iz nepotpi- 
sanog redakcijskog teksta »Mjesto uvoda«, samo što tamo glasi 
malo drukčije. Razlika je na izgled »minimalna«, jer je umetnuta 
samo jedna riječ (»razdvaja«), no ta jedna riječ nije u ovom kon- 
tekstu beznačajna. Redakcija naime piše: »Odnos između nacional- 
nog, internacionalnog i nadnacionalnog svagdje je prilično slo- 
žen; može li on biti jednostavan u ovom našem povijesnom pro- 
storu gdje, čak i ne računajući 'nacionalne manjine', možemo da 
nabrojimo dva pisma, tri jezika, pet nacija i šest republika?« Re- 
dakcija, dakle, nijednom riječju ne pita šta nas razdvaja, nego 
pita nešto sasvim drugo, naime to, može li u našem povijesnom 
prostoru biti jednostavan odnos između nacionalnog, internacio- 
nalnog i nadnacionalnog! I na osnovu tog pitanja redakcije, u 
kojem nema ni riječi o razdvajanju, Vjesnik optužuje Petra Šege- 
dina, koji nije član te redakcije (imena svih članova redakcije 
Praxisa navedena su na koricama časopisa!), da se on bavi pita- 
njem što nas razdvaja! Objašnjava li se onaj dvostruki falsifi- 
kat štamparskom pogreškom? Ili se možda neka štamparska po- 
greška potkrala u primjerku novinarskog kodeksa kojim se slu- 
že urednici Vjesnika? 


Međutim nisu samo Supek i Šegedin doživjeli tu čast i sre- 
ću da im Vjesnikov redakcijski kolegij pripisuje nešto što nisu 
tvrdili. Nošeni osjećajem pravednosti kolektivni »recenzenti« 
dodjeljuju određenu količinu insinuacija i cijeloj redakciji Pra- 
xisa. Tješeći čitaoca da »jugoslavensku socijalističku praksu i 
misao ne treba braniti od Grlića i Supeka« (čime imputiraju 
da ovi tu praksu i misao napadaju), istinoljubivi recenzenti tvr- 
de da bi »u ovom općem mutežu koji stvaraju možda trebalo 

podsjetiti redakciju i autore ovih članaka na neke činjenice. 
Najradikalniju kritiku: staljinizma dao je SKJ, i to već 1948, a 
pokrenuo ju je zapravo još 1941. samim ustankom i pravcem 
kojim ga je usmjerio. Program SKJ usvojen u Ljubljani 1958. 
prožet je antidogmatizmom i stvaralačkom marksističkom mi- 
sli tako da je i danas još jedina cjelovita suvremena socijalis- 
tička platforma u svijetu.« 

Zašto to Vjesnikovi recenzenti podsjećaju redakciju Praxisa 
na kritiku staljinizma koju je dao SKJ i na antidogmatski i stva- 
ralački karakter programa SKJ? Podsjećanje očito ima smisla 
samo ako su redaktori časopisa oboje zaboravili. Ali Vjesnikovi 
recenzenti ne ostaju samo pri indirektnom insinuiranju da su 
redaktori Praxisa »zaboravili« Program SKJ. Supeka i Grlića 
oni direktno optužuju, pri čemu svoju optužbu iznose kao za 
nimljivost: »Zanimljivo je — pišu oni — da ovi suradnici Praxisa 
ignoriraju Program SKJ i kao teoretski prilog u borbi protiv 
staljinizma i dogmatizma, a posebice kao prilog razvoju socija. 
lističke misli i socijalističkih društvenih odnosa.« U vezi s ovom 
dvostrukom zanimljivošu (jer doista je zanimljivo da tužitelji 
ignoriraju ono što su Supek i Grlić javno napisali o Programu) 
recenzenti postavljaju pitanja: »Traže li reviziju Programa? Ili 
ga možda treba ignorirati da bi se lakše prešao Rubikon?« 

Ali nije ignoriranje Programa SKJ jedina zanimljivost koju 
zapažaju Vjesnikovi recenzenti. »Zanimljivo je nadalje da se 
spomenuti autori ni jednom misli više ne sjećaju niti nadove- 
zuju na ne tako davno održani VIII kongres SKJ«. Nakon što 
su ukratko naveli čime se po njihovu mišljenju bavio VIII kon. 
gres, recenzenti pitaju: »Jesu li to oblasti manje dostojne paž- 
nje filozofa Od aveti staljinizma koje oni tako bučno prizivaju?« 

Zgražajući se nad »nekim autorima u Praxisu« koji su »ovdje 
u našim društvenim prilikama i procesima, uoči i poslije VIII 
kongresa SKJ! — upravo opsjednuti staljinizmom«, Vjesnikovi re- 
cenzenti ujedno »objektivno« konstatiraju: »Činjenica je, me- 
đutim, da se ova pojava — opsesija staljinizmom — javlja ne 
samo kod nas već i u nekim drugim socijalističkim zemljama, 
susrećemo je i u radničkom pokretu uopće.« Zašto ova pojava 
toliko zabrinjava urednike Vjesnika? — »Iskustva radničkog po- 
kreta, pa i iskustvo u našoj zemlji, pokazalo je da kritika stalji- 
nizma, ako ostane isključivo u okviru njegove negacije, a ne raz- 
vijaju se socijalistički društveni odnosi na demokratskim, hu- 
manim osnovama, vodi k dezorijentaciji, gubljenju perspektiva i 
vjere u socijalizam, vodi i u profesionalni antikomunizam.« 

Iskustva radničkog pokreta vrlo su bogata, no jedno je od 
bitnih iskustava posljednjih decenija da kritika staljinizma ni u 
našoj ni u drugim socijalističkim zemljama nije ostala »isklju- 
čivo u okviru njegove negacije« niti je odvela u »profesionalni 
antikomunizam«, nego je predstavljala sastavni dio i teorijsku 
osnovu razvoja »socijalističkih društvenih odnosa na demokrat- 
skim, humanim osnovama«, pri čemu su se tamo gdje je vršena 
radikalnija i konsekventnija kritika staljinizma dosljednije i 

bujnije razvijali i istinski socijalistički odnosi. Ne tvrdimo da 
nije bilo takve kritike staljinizma koja je ostala »isključivo u 
okviru njegove negacije«, no takva kritika nije igrala bitnu ulo- 
gu u radničkom pokretu. Zašto baš tu i takvu kritiku staljini- 
zma evociraju Vjesnikovi recenzenti u svom prikazu Praxisa? 
Ne žele li sugerirati da urednici i suradnici Praxisa prakticiraju 
takvu kritiku staljinizma koja logično vodi u »profesionalni an- 
tikomunizarim« ? 

Članovi redakcije Praxisa uredili su dosad pet brojeva jugo- 
slavenskog i jedan broj međunarodnog izdanja časopisa, izdali 
su i jedan izvanredni broj — zbornik Smisao i perspektive socija- 
lizma. Dvojica od sadašnjih urednika Praxisa uredili su dvoto- 
mni zbornik Humanizam i socijalizam. Sedam urednika Praxisa 
objavili su dosad preko dvadeset knjiga i velik broj rasprava i 
članaka s područja. filozofije i sociologije. Ni ostali suradnici 
Praxisa nisu dosad bili suzdržljivi u objavljivanju svojih radova. 
Ako ne žele da u analima naše kulture ostanu zabilježeni kao 
profesionalni klevetnici, pisci anonimne recenzije moraju ned- 
vosmisleno izjaviti da se njihove insinuacije o profesionalnom 
antikomunizmu ne odnose na urednike i suradnike Praxisa, ili 
moraju analizom spomenutih radova dokazati da članovi redak- 
cije i suradnici Praxisa doista prakticiraju takvu kritiku stalji- 
nizma koja vodi u profesionalni antikomunizam. 

No nisu samo insinuacije o antikomunizmu ono što zahtijeva 
javno objašnjenje. Molimo redakciju Vjesnika da nam objasni 
zašto se ona danas, 1965. godine uzrujava više zbog »opsesije 
staljinizmom« nego zbog samog staljinizma. Da li je »opsesija 
staljinizmorm« danas doista veća opasnost za međunarodni rad- 
nički pokret, nego sam staljinizam koji neuzdrmano vlada u su- 
sjednoj Albaniji, ali i u najvećoj zemlji na svijetu, staljinizam 
koji je danas u agresivnoj ofanzivi na čitavom frontu — od 
Azije do Južne Amerike, te u svom nastojanju da podredi među- 
narodni radnički pokret ne preza ni od cijepanja radničkih or- 
ganizacija širom svijeta, a u svojoj težnji za svjetskom domina- 
cijom pokušava da razbije i organizaciju Ujedinjenih Nacija? 

Pa kad nas već Vjesnik pita o »avetima«, neka nam bude 
dopušteno da na pitanje odgovorimo protupitanjem: Zašto bi 
bilo potrebno da filozofi bučno prizivaju aveti staljinizma, kada 
se one i neprizvane javljaju ne samo u Kini i Albaniji, nego i sa 
stranica Vjesnika? Jer šta je drugo slavna recenzija u Vjesniku 
nego »avet staljinizma« koja se javila u Zagrebu svibnja 1965, 
kada je već više nitko nije očekivao? ' 

Staljinistički je »teoretičar« nepokolebljivo uvjeren u vlasti- 
tu nepogrešivost i smatra se posjednikom apsolutne istine. Sva 
ko mišljenje različito od njegovog on smatra a priori neistinitim, 
štetnim i reakcionarnim. No ne smeta staljinistu samo to da mu 
netko oponira drukčijim mišljenjem, njega ne manje nervira 
ako netko misli o nečemu o čemu on još nije mislio. Svakoga tko 
misli drukčije ili misli o nečem drugom staljinist će nastojati 
da »raskrinka«. 

Unaprijed odbacujući svaku pomisao da bi u oponentovu 
mišljenju moglo biti nešto prihvatljivo, on se neće mnogo truditi 
da ga adekvatno shvati niti će pokušavati da protiv njegovih 
teza iznese racionalne argumente. U svom nastojanju da protiv- 
nika »raskrinka« staljinist neće ući u stvarnu analizu proble- 
ma, već će se zadovoljiti time da ukaže kako neka oponentova te- 
za protivurječi nekoj opće prihvaćenoj istini, u prvom redu ne- 
koj poznatoj i utvrđenoj tezi klasika marksizma. No dok će do- 
broćudniji staljinist nastojati da konfrontacijom s tezama klasi- 
ka marksizma dokaže »nemarksističnost« nesimpatične teze, onaj 
zloćudniji nastojat će da pokaže kako je oponent također došao 
u protivurječnost s partijskim programom, odlukom nekog par- 
tijskog kongresa, ustavom ili nekim sličnim suvremenim doku- 
mentom. Time će biti dokazano da se oponent i praktički sup- 
rotstavlja izgradnji socijalizma i stoji na antisocijalističkim po- 
zicijama. Najvulgarniji staljinist čak neće ni pokušati da izvrši 
konfrontaciju shvaćanja koja mu se ne sviđaju s mjerodavnim 
dokumentom na koji se poziva, već će bez svake argumentacije 
ustvrditi da su ta shvaćanja u suprotnosti s odgovarajućim do- 
kumentom, te će ih na osnovu toga proglasiti nemarksističkim, 
štetnim, reakcionarnim, antikomunističkim. Nije li se u Vjesni- 
kovoj tobožnjoj recenziji Praxisa realizirao upravo ovaj slučaj 
najvulgarnijeg staljinizma? 

Ako bismo Vjesnikov napis shvatili onako kako to sugerira 
naslov »Praxis br. 3/1965«, dakle kao informativno-kritički pri- 
kaz cijelog spomenutog broja, upalo bi u oči da »recenzenti« u 
svojoj opsežnoj recenziji potpuno prešućuju neke od većih pri- 
loga (A. Pažanin: J.G. Fichte, G. Petrović: Kritika u socijalizmu, 
M. Vaupotić: Simpozij o marksističkoj književnoj kritici). Jesu 
li ti prilozi doista posve bezvrijedni? Ili recenzenti misle da su 
čak i naslovi nekih priloga (npr. »Kritika u socijalizmu«) »ispod 
nivoa« koji bi Vjesnik mogao »prezentirati javnosti«? 

No ne otkriva Vjesnik svoj stav samo u prešućivanju naslova 
ili sadržaja pojedinih priloga (navedeni su naslovi priloga B. 
Popovića, G. Gamulina, V. Pavićevića, M. Solara, Z. Vidovića, 
ali nije ništa rečeno o njihovu sadržaju). Ne manje je karakte- 
ristično da među petnaestak ovećih priloga objavljenih na oko 
sto šezdeset strana Vjesnik nije pronašao nijedan koji bi zaslu- 
žio i najmanju pohvalu, pa čak nijednu misao u bilo kojem pri- 
logu koja bi zaslužila odobravanje. S ironičnim pseudoodobra- 
vanjem Vjesnikovi recenzenti navode samo dva citata (jedan Gr- 
lićev i jedan Barčev citiran kod Kaštelana) koji navodno poga- 
đaju baš tekstove objavljene u Praxisu. Zar su se doista svi ti 
filozofi i književnici, ili općenitije kulturni i javni radnici, čijom 
se suradnjom nekad i Vjesnik smatrao počaščen, odjednom toliko 
degenerirali da nitko od njih nije u stanju da napiše ni jednu 
jedinu pametnu i progresivnu misao? : osi 

No ne mjerimo li možda Vjesnikov napis pogrešnim mjerili- 
ma? Ako se u priči kraljević prerušio u prosjaka, zašto da ze 
Vjesnikov polemički napis ne preruši u recenziju? I ne bi li 

trebalo da ga uprkos njegovu vanjskom ruhu piosuđujemo kao 
polemiku? No ako se Vjesnikov napis čak i ne shvati kao prikaz 
Praxisa nego kao polemički sastav usmjčren protiv nekih priloga, 
nije li on i u tom slučaju potpuno promašen? Jer u njemu ipak 
nije uspostavljen polemički kontakt ni s jednom od teza zasi.. 
panih u Praxisu. Koncepcijama i argumenuma Z. Posavca re- 
cenzenti se suprotstavljaju podsjećanjem na »opće poznate po- 
datke« koje pri tome ne citiraju niti analiziraju i tvrdnjom da 
je članak Z. Posavca u cjelini »ispod nivoa«, a jednim dijelom 
čak i »neozbiljan«. Sa Šegedinom obračunavaju jednostavno 
pripisujući mu iskrivljenu verziju jedne rečenice iz redakcijskog 
uvodnika. R. Supeku i D. Grliću imputiraju da ignoriraju Prog- 
ram SKJ kako bi se »lakše prešao Rubikon«. 

U svom članku »Dogma i filozofija« D. Grlić doista ne citi- 
ra Program SKJ. Ne citira ga ni R. Supek u svom članku »Nacija 
i nacionalna kultura«. No, znači li to da oni »ignoriraju Program« 
ili da »traže reviziju Programa«? Zar svaki teorijski članak u 
kojem se ne citira Program SKJ tim samim ignorira taj prog- 
ram ili traži njegovu reviziju? Ili naprotiv ovaj način zastraši- 
vanja Programom predstavlja primjer grubog ignoriranja i re- 
vidiranja osnovnog smisla, duha, pa čak i slova Programa? Zar 
se Program koji eksplicite proklamira: »Zato je upravo u duhu 
ovog Programa da on bude premašen novim, još većim stvarala- 
štvom u praksi i teoriji socijalizma« može upotrijebiti kao sred- 
stvo za onemogućavanje stvaralačke marksističke misli? 

Nasuprot optužbi da urednici i suradnici Praxisa ignoriraju 
Program SKJ, mogli bismo navesti sve šta su oni dosad napi- 
sali o Programu. Mogl; bismo navesti priloge koji su posebno 
posvećeni Programu, kao i one u kojima se Program samo citi- 
ra ili interpretira. No to bi po našem mišljenju bio pogrešan put. 
Ako je D. Grlić pisao o Programu samo u radovima koji nisu 
posvećeni isključivo Programu (npr. u raspravi »Pitanja o slo- 
bodi« u zborniku Čovek danas, Nolit, Beograd 1964), a R. Su 
pek objavio i posebnu raspravu o njemu, to još ne mora značiti 
da je Supek konsekventnije zastupao Program. I ako je M. Kan- 
grga u svojoj raspravi »Program SKJ — oslobađanje stvarala- 
čkih snaga socijalizma« (Humanizam i socijalizam, Druga knji- 
ga, Naprijed, Zagreb 1963) pisao o osnovnim intencijama Pro- 
grama, a R. Supek u svom radu »Jugoslavenska sociologija i 
program SKJ« (Sociologija, br. 2-3/1959), razmatrao samo jedan 
aspekt Programa, to još ne znači da je Kangrga adekvatnije i 
dublje interpretirao Program. Koliko se nečija shvaćanja slažu 
ili ne slažu s Programom SKJ može se utvrditi samo detaljnom i 
savjesnom analizom tih shvaćanja. No takvu analizu uzalud će- 
mo tražiti u Vjesnikovu polemičkom napisu. . 

Svoj napis zaključili su Vjesnikovi recenzenti slijedećim rije- 
čima: »Osim toga seriozni pratioci naših društvenih kretanja 
mogli su zapaziti kako je već prošlo vrijeme da se štampi diri- 
gira o čemu i kako da piše i koga da objavljuje i čudno je da je- 
dan manir pritiska na štampu koji je bio karakterističan u ne- 

davnoj prošlosti ponovo želi da uvede Rudi Supek u ime Praxisa«. 
Tvrdeći da je vrijeme dirigiranja štampi prošlo, Vjesnikovi re- 
cenzenti samim tim tvrde da je takvo vrijeme bilo, pa kako oni o 
tom vremenu izvještavaju naknadno i općenito, ne navodeći 
konkretne podatke o tome kada i kako je prošlo, to njihovo 
svečano uvjeravanje može prije pobuditi nego raspršiti sum- 
nju. U svakom slučaju teško da je R. Supek bio u to vrijeme 
dirigent, pa je malo vjerojatno da je tu čast poželio u trenutku 
kad je ona zaista postala anahronična. i 

Čak i uz rizik da nas Vjesnik optuži za pokušaj dirigiranja, 
usudit ćemo se da na kraju iznesemo neke sugestije. Predlažemo, 
dakle, Vjesniku da prestane s iznošenjem neistina i insinuacija, 
te da otvori svoje strane principijelnoj i drugarskoj diskusiji o 
otvorenim pitanjima našeg društva i suvremenog svijeta. Ured- 
nici i suradnici časopisa Praxis ne smatraju se posjednicima ap- 
solutne istine i pozdravit će principijelnu kritiku svojih stano- 
višta na stranicama drugih časopisa i novina, naravno uz uvjet da 
na te kritike mogu odgovoriti. U drugarskoj i ravnopravnoj dis- 
kusiji spremni smo da branimo svoja shvaćanja, ali i da korigi- 
ramo ona koja se ne mogu održati pred argumentima. »Vršeći 
pritisak« na Vjesnik da doista postane široka tribina Socijali- 
stičkog Saveza Radnog Naroda, mi sa svoje strane još jednom 
izjavljujemo da ćemo u časopisu Praxis objavljivati ne samo ra- 
dove s kojima se slažemo, nego i takve u kojima se kritiziraju 
naša vlastita gledišta. Smatramo da time naš časopis neće iz- 
gubiti fizionomiju ni orijentaciju, jer smo duboko uvjereni da 
će u slobodnoj razmjeni mišljenja stvaralački marksizam koji 
zastupamo trijumfirati ne samo nad dogmatskim, već i nad sva- 
kom nemarksističkom koncepcijom. 

UZ JEDNU VJESNIKOVU »OCJEN U<« 


O NEPOŠTEDNOJ KRITICI SVEGA POSTOJEĆEG 


Gajo Petrović 


UVODNA BILJEŠKA REDAKCIJE 


Objašnjavajući zašto je Vjesnik prešutio odgovor G. Petrovića Savki 
Dabčević-Kučar na konferenciji SK Zagrebačkog sveučilišta, nepotpisani 
Vjesnikovi recenzenti napisali su: »Izlaganje Savke Dabčević-Kučar objavili 
smo kao vrijedan prilog angažiranog društvenog radnika tekućim raspra- 
vama. Ocijenili smo da istupanje Gaje Petrovića to nije, a osim toga da je 
ispod nivoa koji bi se mogao prezentirati javnosti.« Kako Vjesnikovi recen- 
zenti nisu naveli nikakve argumente za svoju tvrdnju o nivou istupanja G. 
Petrovića, nemoguće je ući u diskusiju s njima. No kako bi naša javnost 
mogla sama stvoriti svoj sud o nivou tog istupanja i o nivou 
Vjesnikova ocjenjivanja nivoa, donosimo tekst istupanja G. Petrovića u o- 
nom obliku, u kojem ga je zabilježio Studenski list u svom broju od 2. 
III 1965. godine. Napominjemo da je Studentski list donio samo izvode iz 
diskusije na spomenutoj konferenciji, pa nije objavio u cjelini ni tekstove 
istupanja S. Dabčević-Kučar i G. Petrovića, premda je upravo tim istupa- 
njima dao relativno najviše prostora. 


Drugarica Savka Dabčević posvetila je najveći dio svog izlaganja kriti- 
ci principa nepoštedne kritike svega postojećega. Ne bih sada ulazio u to 
koliko je zbilja bilo najvažnije da se o tome tako detaljno raspravlja na 
ovoj konferenciji. U svakom slučaju, ukoliko je to zasluga — ona pripada 
drugarici Savki. 

Kad je riječ o principu nepoštedne kritike svega postojećega, možda se 
iz izlaganja drugarice Savke prije svega mogao dobiti jedan malo pogrešan 
utisak: kao da je to princip koji je jedno dva put formulirao mladi Marx 
u nekim vrlo posebnim i spec;fičnim situacijama, a sađa ga je nakon toliko 
vremena pronašao i obnovio drug Kangrga. 


1) Ovaj utisak mogao se steći slušajući izlaganje drugarice Dabčević na Sveučilišnoj 
konferenciji SKJ, kao i čitajući stenogram toga izlaganja. On se više ne stječe tako 
jasno iz onog redig'ranog teksta koji je objavljen u »Vjesniku« i koji će vjero- 
jatno biti objavljen d u »Stuđentskom listu«, Prvobitni utisak donekle je izmije- 
njen odnosno ublažen nekim naknadnim korekturama, a napose time što je među 
ostalim dodana rečenica u kojoj se kaže da je »Marxova kritika svega postojećeg sva- 
kako predstavljala konstitutivni elemenat njegovog odnošenja prema društvenoj stvar- 
nosti«. Sada se stječe utisak da je d drugarica Dabčević sklona da prihvati princip 
nepoštedne kritike svega postojećeg kao univerzalni marksistički princip ili da se 
u najmanju ruku koleba da li da ga prihvati. S obzirom na to, moje daljnje izlaganje 
ne treba nužno promatrati kao kritiku teksta drugarice Dabčević. (Primjedba autora) 

U vezi s tim htio bih prije svega istaći da se taj princip, s malim vari- 
jacijama, može naći na stotinjak mjesta u Marxovim radovima i da nije 
Marx jedini koji je taj princip formulirao i zastupao, nego su ga zastupali 
svi marksisti od Marxa na dalje — preko Engelsa i Lonjina do naših da- 
na. Taj je princip na svoj način formulirao i drug Tito u svom uvodnom 
izlaganju na VIII Kongresu SKJ, u izlaganju koje je Kongresu dalo os- 
novnu orijentaciju, tako da je čitav kongres bio nepoštedna kritika naše 
dosadašnje prakse. i 

Zato na Kongresu nije nikom zazvučalo neobično kad sam ja u Komisiji 
za idejna pitanja upravo tim riječima formulirao taj princip, kad sam 
naime u spomenutoj Komisiji kao jedan od prvih zadataka filozofije for- 
mulirao to — da bude nepoštedna kritika svega postojećeg. Na to na Kon- 
gresu nije reagirao nitko, ne isključujući ni drugacricu Savku, koja je su- 
djelovala u radu iste Komisije. Nisam čak ni u takozvanim kuloarima od 
bilo koga čuo bilo kakve primjedbe na taj princip. 

Treba također istaći da ni među našim filozofima nije K»ngrga jedini 
koji je proklamirao taj princip, tako da ispada nekako nezgodno ako se sa- 
mo njemu pripisuje ta zasluga ili taj nedostatak. 

U uvodniku časopisa »Praxis« kaže se da filozofija treba da bude misao 
revolucije, a zatim se to specificira otprilike u tri tačke, to jest kaže se da 
ona treba da bude nepoštedna kritika svega postojećega, humanistička vizi- 
ja doista ljudskog svijeta i nadahnjujuća snaga revolucionarnog djelovanja. 

Međutim, čak ako se apstrahira od riječi o »humanističkoj viziji« i od 
onih o »revolucionarnom djelevanju«, postavlja se pitanje: Šta je s tom 
tezom (principom, formulacijom) o nepoštednoj kritici svega postojećega 
kad se ona promatra sama po sebi? Jesu li zbilja Marx i marksisti koji su 
taj princip zastupali toliko griješili kada su ga tako formulirali, ili je to 
jedan princip na kojem svi mi s pravom troba da insistiramo? Nije li tu 
možda riječ o nekom nesporazumu koji bi trebalo razbistriti i raščistiti? 

Mislim da nema nikakvog razloga da se od spomenutog principa odstu- 
pi, nego treba nastojati da se on što bolje razjasni. To ne znači da taj prin- 
cip nije nikad razjašnjen ili bio razjašnjavan. On je bio razjašnjavan u di- 
skusijama unutar Saveza komunista i općenito u teorijskim diskusijama. 
Kako je baš prije mene govorio drug Nikola Sekulić — Bunko, koji je oko 
1950. godine bio urednik časopisa »Socijalistički front«, dopustite da spo- 
menem da sam, na primjer, i ja razjašnjavao taj princip nepoštedne kritike 
svega postojećeg u spomenutom časopisu u okviru diskusije o negaciji ne- 
gzcije. 

Prema tome potrebno je da se vidi šta taj princip znači, a nije potrebno da 
se zbog njega zbunjujemo. Postoji jedno vulgarno i primitivno shvaćanje 
kritike po kojem kritizirati znači jednostavno reći da nešto ne valja, da 
nešto nije dobro (ili da netko nije dobar). Međutim takvo shvaćanje kriti- 
ko nije opravdano ni etimologijom riječi »kritika« (koja dolazi od »krinein«, 
što znači »suditi«, tako da kritika znači sud), niti je opravdano tekućom 
upotrebom te riječi u raznim područjima nauke i književnosti, niti je op- 
ravdano onom upotrebom te riječi koju nalazimo kod Marxa i kod svih 
marksista. 

Kad Marx proklamira nepoštednu kritiku svega postojećeg on ne misli 
da treba svemu reći »ne«, nego smatra da treba izvršiti takvu analizu svake 
dans sitvacije Koja će doprijeti đdo.njene biti, koje će je osvijetliti i u nje- 

nim bitnim ograničenostima i nedostacima i u njenim pozitivnim razvojnim 
mogućnostima. To je onaj smisao riječi »kritika« što ga ona ima kod Marxa, 
to je onaj smisao koji ona ima kod Kangrge i kod naših filozofa kada ras- 
pravljaju o tome. 

Ako se taj termin upotrebljava u Marxovom smislu (a ja ne vidim zašto ga 
ne bismo upotrebljavali u Marxovom smislu kad raspravljamo o smislu jed- 
nog Marxovog principa!), onda u principu nepoštedne kritike svega posto- 
jećeg nema ničeg što bi marksista prisililo da ga ograniči, da recimo kaže: 
to je vrijedilo u buržoaskom društvu, u kapitalizmu, a to više ne vrijedi u 
socijalizmu, ne vrijedi za nas danas. 

Ja mislim da je bitno insistirati upravo na tome da je u našem društvu 
potrebna i moguća još konsekventnija, radikalnija i nepoštednija kritika 
svega postojećeg nego u društvu u kojem je živio Marx. Mi nemamo onih 
predrasuda koje buržoaskim teoretičarima zatvaraju vidokrug, pa možemo 
da do kraja analiziramo sve osnovne probleme našeg društva i da otkriva- 
mo i sve ono što u našoj historijskoj današnjici mora biti prevaziđeno i 
sve ono što je u njoj pozitivno i što je osnova daljnjeg razvoja. 

Prema tome, kad se kaže da sve postojeće treba da buđe izloženo nepo- 
štednoj kritici, to ne znači da sađa sve postojeće treba baciti u koš ili od- 
baciti kao nešto što je nevaljalo, nego to znači da marksističkom anslizom 
treba utvrditi šta u postojećem valja, šta se može održati, a šta u njemu 
ne valja i šta se ne može održati. 

Ako ovako interpretiramo taj princip, ja zaista ne vidim zašto bi on 
dopuštao bilo kakve izuzetke. Marksističkom analizom mi možemo utvrditi 
šta je u našem društvu bitno, a šta nebitno i šta je u njemu pozitivno, a 
šta negativno. Prema tome, to je marksistički princip i potrebno je da na 
njemu insistiramo. U posljednje vrijeme, uostalom, nisam ni vidio da se to 
među našim marksistima u većoj mjeri osporava. Izuzetak je bio poznati 
članak druga Milcntija Popovića gdje je taj marksistički princip bio iro- 
niziran i gdje je usput na neki način bilo podijeljeno s visine nekoliko 
šamara našim filozofima marksistima. Ako me netko pita: nije li to možda 
bila nekonstruktivna kritika, odgovorio bih da to uopće nije bila kritika. 

Mislim da je uopće distinkcija koja se pravi između takozvane kons- 
truktivne i destruktivne (ili nekonstruktivne) kritike pogrešna. Svaka kri- 
tika je ujedno i destruktivna i konstruktivna, jer se ne može ništa destrui- 
rati drugačije nego tako da se konstruira nešto drugo i ne možemo ništa 
konstruirati ako se nešto ne đestruira. Ukoliko nemamo oboje, ukoliko po- 
kušavamo odvojiti konstrukciju i destrukciju, to može biti promašen po- 
kušaj koji ne će uspjeti, ali to svakako nije nikakva kritika. 

Moglo bi se dođuše reći da bi trebalo nekako utvrditi proporcije kon- 
strukcije i destrukcije, da bi trebalo vidjeti u kojem je slučaju potrebno 
više konstrukcije, a manje destrukcije itd. Međutim, mislim da bi to bili 
pogrešni pokušaji koji bi nas odveli u krivom pravcu. Jer po mom je mi- 
šljenju bitno pitati koliko je kritika opravdana ili neopravdana, koliko je 
ona adekvatna ili neadekvatna, koliko kritika pogađa pojavu koju anali- 
zira, a koliko je ne pogađa. To je ono bitno pitanje koje nas kao marksiste 
mora uvijek zanimati, a ako bismo umjesto toga pokušali vagati proporcije 
konstrukcije i destrukcije (koje su obje uvijek prisutne), mislim da bi to 


bio pogrešan put. 
Stuđentski list br. 6/1965. od 2. III 1965. 

Obavještavamo sve zainteresirane da je izišao iz štampe 


ZBORNIK RADOVA DRUGOG ZASJEDANJA 
KORČULANSKE LJETNE ŠKOLE 


SMISAO I PERSPEKTIVE SOCIJALIZMA 


U Zborniku su na 354 strane objavljeni radovi sa zasjedanja 
održanog u Korčuli ljeti 1964. godine: sabrani su tekstovi koji su 
već ranije publicirani u ovom časopisu (brojevi 2/1964. i 1/1965), 
kao i oni koji dosad nisu bili objavljeni. 

Zbornik sadrži tri dijela sa slijedećim rađovima: 


I SMISAO SOCIJALIZMA 


H. Lefebvre: O nekim kriterijima društvenog razvoja i socijalizma, D. Gr- 
lić: Socijalizam i komunizam, Z. Pešić.Golubović: Socijalizam i humanizam 
V. Filipović: Socijalizam i personalizam, M. Marković: Socijalizam 1 sa- 
moupravljanje, H. L. Parsons: Socijalizam i demokracija, S. Stojanović: 
Sloboda i demokracija u socijalizmu, G. Petrović: Filozofija i politika u 
socijalizmu, V. Milić: Prilog teoriji društvenog sukoba, M. Đurić: Problemi 
društvenog jedinstva. 


HI PERSPEKTIVE SOCIJALIZMA 


A. Krešić: Socijalizam kao pitanje historije, H. Marcuse: Perspektive so- 
cijalizma u industrijski razvijenom društvu, S. Mallet: Nova radnička klasa 
i socijalizam, R. Supek: Sudbina proizvođačke zajednice, V. Rus: Problemi 
participativne demokracije, V. Korać: Socijalizam u nerazvijenim zemljama, 
I. Kuvačić: Socijalizam i tehnička civilizacija M. Čaldarović: Disolucioni 
procesi u samoupravljanju i P. Vranicki: Socijalizam i problem alijenacije. 


II SOCIJALIZAM, IDEOLOGIJA I KULTURA 


D. Pejović: Socijalizam i inteligencija, LJ. Tadić: Inteligencija i komu- 
nistička partija, K. Kosik: Dijalektika morala i moral dijalektike, E. Hahn: 
Socijalizam i ideologija, B. Bošnjak: Socijalizam i religija, A. W. Levi: 
Književnost i politika, M. Životić: Socijalizam i masovna kultura, L. Gold- 
mann: O strogosti i imaginaciji u socijalističkoj misli. 


Zbornik je štampan na finom bijelom papiru, broširan i u 
tvrdom uvezu, opremljen četverobojnim ovitkom. Cijena jednom 
broširanom primjerku Zbornika u prodaji iznosi 2.200 dinara, a u 
tvrdom uvezu 2.800 dinara. Zbornik možete nabaviti u knjiža- 
rama ili uplatom na žiro račun časopisa PRAXIS, Zagreb 

400-17-608-86. 

ČASOPIS ZA PEDAGOŠKA PITANJA 


»NASTAVA 1 VASPITANJE“ 


izdavač: 


PEDAGOŠKO DRUŠTVO SR SRBIJE 


Časopis izlazi 10 puta godišnje osim jula i avgusta. 


PRETPLATA ZA 1965. GODINU IZNOSI: 


— za škole i ustanove ............... PR 1.500 din. 
— zapojedince_.......... s rodi niske 1.200 din. 
— za učenike i studente .................. .. 600 din. 


UPLATU VRŠITI NA ŽIRO RAČUN BR. 101-11-608-152 
PEDAGOŠKO DRUŠTVO SR SRBIJE 


.BEOGRAD, TERAZIJE 26. 


OBAVIJEST ČITAOCIMA 


Redakcija časopisa PRAXIS obaviještava svoje čitaoce 
da časopis poslije ovog dvobroja redovno izlazi brojem 6 
za 1965. godinu 1. XI 1965. 

Redakcija ujedno moli svoje čitaoce koji još nisu pod- 
mirili svoje pretplatne obaveze prema časopisu da to po 
mogućnosti što prije učine. : 


756 


SURADNICIMA | ČITAOCIHAA 


Glavni dio časopisa PRAXIS redovno donosi radove o nekoj 
značajnoj temi ili problemu (maksimalna veličina pojedinog 
priloga je 20 strojem pisanih strana s proredom). Naredni bro- 
jevi bit će posvećeni slijedećim temama (u zagradi navodimo 
rok za predaju rukopisa): 


ERNST BLOCH I GEORG LUKACS (do 1. VIII 1965.) 
ŠTO JE POVIJEST? (do 1. X 1965.) 

UMJETNOST U SVIJETU TEHNIKE (do 1. XI 1965.) 
SOCIJALIZAM I ETIKA (do 1. XII 1965.) 
FENOMENOLOGIJA I MARKSIZAM (do 1.1 1966.) 
SAMOUPRAVLJANJE (do 1. 1II 1966.) 


Uz tematski dio časopis ima i slijedeće rubrike (uz naziv 
rubrike navodimo maksimalnu veličinu priloga izraženu strojem 
pisanim stranama s proredom): 


PORTRETI I SITUACIJE (do 16 strana) 
MISAO I ZBILJA (do 16 strana) 
DISKUSIJA (do 12 strana) 

PRIKAZI I BILJEŠKE (do 8 strana) 
FILOZOFSKI ŽIVOT (do 6 strana) 


Svi rukopisi šalju se u dva primjerka na adresu: Redakcija časo- 
pisa PRAXIS, Odsjek za filozofiju Filozofskog fakulteta, Zagreb, 
Ul. Đ. Salaja b.b. U obzir dolaze samo rukopisi koji dosad nisu ni- 
gdje objavljeni. Rukopisi se ne vraćaju. Objavljeni radovi ne izra- 
žavaju nužno i gledište redakcije. 


